
Sagan  af  Khódadad,  bræðrum  hans  og  kóngsdótturinni 
frá  Deríabar. 

Min    íll  In    flíÞfllP      Sagnaritarar  kóngsríkisins  Díar- 
ÖW*  LIl  OLÖ*  IKBlilll.     bekír  segja  fra  einum  voldugum 

konungi,  er  ríkti  einhvern  tíma  fyrr  meir  í  borginni  Harran. 
Hann  unni  þegnum  sínum  ekki  síður  en  þeir  honum  og 
hafði  hann  ótal  mannkosti  til  að  bera.  Var  hann  lánsmaður  að 
öllu  leyti,  nema  því  einu,  að  hann  hafði  enn  þá  engan  erfingja 
eignazt,  þó  hann  ætti  hina  fríðustu  konu.  Bað  hann  æ 
og  jafnan  til  guðs,  að  sjer  mætti  verða  þess  auðið.  Ein- 
hverja  nótt  birtist  honum  í  svefni  vingjarnlegt  gamaímenni 
og  mælti:  »Guð  heíir  heyrt  bænir  þínar;  óskir  þínar  eru 
nú  loksins  uppfylltar.  Jafnskjótt  sem  þú  vaknar,  skaltu 
standa  upp  og  gera  bæn  þína;  beyg  knje  þín  tvisvar  og  far 
inn  í  hallar-aldingarðinn.  Lát  garðyrkjumann  þinn  færa 
þjer  eitt  epli;  skaltu  eta  svo  marga  kjarua  úr  því,  sem 
þjer  líkar  og  munu  þá  óskir  þínar  rætast«.  Þegar  kon- 
ungur  vaknaði,  mundi  hann  drauminn,  lofaði  guð  og  reis 
á  fætur;  hann  beygði  knje  sín  tvisvar,  gekk  inn  í  garðinn, 
taldi  sjer  fimmtíu  epliskjarna  og  át.  Hann  átti  og  fimm- 
tíu  konur  og  urðu  þær  allar  barnshafandi,  nema  ein,  er 
Pírúseh  hjet.  Fjekk  þá  konungur  slíkan  viðbjóð  á  henni, 
að  hann  ætlaði  að  láta  drepa  hana.  »Þessi  óbyrjuskapur«, 
mælti  hann,  »er  ljós  vottur  þess,  að  guði  þykir  Pírúseh 
þess  óverðug,  að  ala  kóngsson.  Hlýt  eg  að  ráða  hana 
af  dögum,  íyrst  guð  hefir  andstyggð  á  henni«.  En  stór- 
vezírinn  taldi  konung  af  þessu  grimmdarfulJa  áformi  og 
leiddi  honum  fyrir  sjónir,    að  vel    gæti  verið,    að    Pírúseh 

væri  óljett,  þó  eigi  sæjust  þess  merki.  Ljet  því  konungur 
hana  lifa,  en  ekki  leið  hann  henni  að  vera  lengur  við 
hirðina  og  sendi  hana  því  til  Samers  konungs  í  Samaríu, 
frænda  síns.  Skrifaði  hann  honum  og  beiddi  hann  að 
tara  vel  með  hana,  og  ef  hún  væri  óljett,  þá  láta  sig  vita, 
nær  hún  fæddi.  Óðara  en  Pírúseh  kom  þangað,  sást  að 
hún  var  þunguð  og  ól  hún  loksins  sveinbarn,  sem  var 
degi  bjartara  og  fegurra.  Samer  ljet  færa  konunginum  í 
Harran  gleðitíðindi  þessi  og  þar  með  farsældar  ósk  sína ; 
varð  hann  glaður  við  og  svaraði  Samer:  »Allar  konur 
mínar  hafa  fætt  mjer  son  og  er  hjer  því  orðin  mikil  fjöl- 
skylda.  Eg  bið  yður  fóstra  son  Pírúseh,  kalla  hann 
Khódadad  (guðs  gjöf)  og  senda  mjer  hann,  þegar  eg 
beiðist  þess«. 

Samer  sparði  ekkert  til  að  veita  frænda  sínum  gotL 
uppeldi;  hann  lærði  að  ríða,  skjóta  af  boga  og  allt,  sem 
konunga  sonum  sæmir  að  kunna,  og  það  svo  vel,  að  hann 
á  átjánda  ári  þótti  afbragð  annara  manna.  Fýsti  hann 
þá  að  vinna  afreksverk,  eins  og  ættgöfgi  hans  sæmdi,  og 
sagði  hann  því  einusinni  við  móður  sína:  »Hjer  i  Samaríu 
sækir  á  mig  óyndi;  mig  langar  til  að  aíla  mjer  frægðar 
og  bið  eg  yður  orlofs  til  að  leita  mjer  orðstírs  í  hernaði. 
Konungurinn  í  Harran,  faðir  minn,  á  í  styrjöld;  nokkrir 
af  nábúum  hans  vilja  veita  honum  árásir,  því  kallar  hann 
mig  þá  ekki  til  liðs  sjer?  því  lætur  hann  mig  svo  lengi 
vera  barn?  á  eg  að  hýma  hjer  aðgjörðalaus,  meðan  bræðr- 
um  mínum  veitist  það  lán,  að  berjast  við  hlið  honum?« 
Svaraði  móðir  hans  þá,  að  sjer  væri  einnig  hughaldið,  að 
hann  gerði  sig  frægan  í  hernaði  við  fjandmenn  föður  síns 
og  aílaði  sjer  góðs  orðstírs,  en  hann  yrði  að  bíða,  þangað 
til  hann  krefðist  þess.  Því  mótmælti  Khódadad  og  sagði: 
»Eg  brenn  af  löngun  til  að  sjá  konunginn,  og  vildi  eg 
bjóða  honum  þjónustu  mína,  en  þó  svo,  að  hann  þekkti 
mig  ekki.  Hann  mundi  að  líkindum  þiggja  hana,  og 
skyldi  eg  þá  ekki  fyrr  gera  uppskátt,  hver  eg  væri,  en  eg 
hefði    unnið    mörg    afreksverk«.       Pírúseh     fjellst    á  þetta 


drengilega  áform  og  með  því  mótmæla  von  var  af  Samer 
konungi,  fór  Khódadad  einn  dag  frá  Samaríu  svo  að 
Samer  vissi  ekki  af,  Ijezt  hann  þá  ætla  á  veiðar.  Hann 
reið  gráum  hesti  gullskóuðum,  við  gullna  tauma,  en  söð- 
ull  og  söðulklæði  voru  úr  bláu  þykksiiki,  alsett  perlum. 
Meðalkaíli  sverðsins,  er  hjekk  við  síðu  honum,  var  úr 
einum  demant,  en  sliðrirnar  úr  sandelsviði,  alsettar  smar- 
ögðum  og  roðasteinum.  Á  herðum  sjer  bar  hann  boga  og 
örfamæli,  og  í  þessurn  glæsilega  herbúnaði,  er  jók  mjög  á 
fegurð  hans,  kom  hann  til  borgarinnar  Harran;  náði  hann 
skjólt  konungsfundi.  Varð  konungur  frá  sjer  nnminn  af 
fríðleik  og  fögrum  vexti  Khódadads;  má  og  vera  að  hon- 
um  hafi  ósjálfrátt  runnið  blóðið  til  skyldunnar;  tók  hann 
við  honum  með  mestu  mildi  og  spurði  um  ætt  hans  og 
stjett.  »Herra!«  svaraði  hann,  »eg  er  sonur  emírs  eins  frá 
Kairó,  og  fór  eg  úr  föðurlandi  mínu  af  ferðalöngun.  Á 
leið  minni  um  lönd  yðar  heyrði  eg  sagt,  að  þjer  ættuð  í 
hernaði  við  ýmsa  nábúa  yðar,  og  kem  eg  því  til  hirðar 
yðvarrar,  til  þess  að  bjóða  yðar  hátign  liðveizlu  mina«. 
Konungur  var  hinn  blíðasti  við  hann  og  tók  hann  í  her- 
þjónustu;  gerðist  hinn  ungi  kóngssonur  íljótt  frægur  af 
hreysti  sinni.  Hann  ávann  sjer  virðingu  ýfirmanna  sinna, 
en  liðsmenn  dáðust  að  honum,  og  með  því  hann  var  vitur 
að  því  skapi,  sem  hann  var  hugrakkur,  komst  hann  í 
svo  mikla  kærleika  hjá  konungi,  að  hann  varð  innan 
skamms  vildarmaður  hans.  Ráðgjafar  og  aðrir  hirðmenn 
komu  því  til  hans  á  degi  hverjum  og  mæltust  til  vináttu 
við  hann,  en  hættu  að  gefa  sig  við  hinum  bræðrunum. 
Sárnaði  hinum  ungu  kóngssonum  það  og  lögðu  þeir  því 
ákaft  hatur  á  útlendinginn.  Fór  það  enn  meir  í  vöxt,  er 
konungur  gerði  hann  að  tilsjónarmanni  þeirra,  til  þess  að 
sýna,  hve  mikið  sjer  þætti  koma  til  hyggni  hans  og  vits- 
muna.  Varð  Khódadadþannig  siðameistari  bræðra  sinna, 
þó  ekki  væri  hann  eldri  en  þeir.  En  þeir  hugsuðu  ekki 
um  annað  en  að  fyrirkoma  honum.  Þó  þeim  nú  hefði 
verið  hægt  að  taka  hann  af  lífi,  þá  kusu  þeir  samt  heldur 


að  beita  slægð,  svo  að  þeir  slyppu  hjá  hegningu.  Beiddu 
þeir  hann  því  að  lofa  sjer  á  veiðar  og  hjetu  honum,  að 
koma  heim  aptur  sama  dag.  Leyfði  hann  þeim  það  í 
grandleysi,  en  þeir  fóru  til  annarar  borgar,  til  þess  að 
leynast  þar  um  tíma.  En  er  þeir  höfðu  verið  burtu  í 
þrjá  daga,  spurði  konungurinn  Khódadad  eptir  þeim; 
hneigði  hann  sig  djúpt  og  svaraði:  »Herra!  þeir  fóru  fyrir 
þremur  dögum  á  veiðar,  en  lofuðu  mjer  að  koma  heim 
aptur  samdægris«.  Konungur  varð  nú  áhyggjufullur  og 
þó  enn  hræddari,  er  þeir  ekki  heldur  komu  á  hinum  fjórða 
degi.  Gat  hann  þá  ekki  lengur  stillt  reiði  sína  og  sagði 
við  Khódadad:  »Óvitri  útlendingur!  hvernig  gaztu  sleppt 
sonum  mínum  svo,  að  þú  værir  ekki  með  þeim?  Slær 
þú  svo  slöku  við  embætti  því,  sem  þjer  var  trúað  fyrir? 
Farðu  undir  eins,  leitaðu  þá  upp  og  færðu  mjer  þá  aptur, 
ella  skal  þjer  vís  bani((. 

Khódadad  varð  mjög  óttasleginn  af  orðum  þessum. 
Hann  tók  undir  eins  vopn  sín,  stje  á  hest  sinn  og  reið  út 
úr  borginni,  til  þess  að  leita  hvervetna  að  bræðrum  sín- 
um,  eins  og  hirðir  leitar  að  týndri  hjörð.  En  hvergi  frjetti 
hann  neitt  til  þeirra,  og  varð  hann  óhuggandi  út  af  því, 
að  hann  hafði  ekki  farið  með  þeim.  Þegar  hann  í  nokkra 
daga  hafði  leitað  árangurslaust,  kom  hann  á  víða  völlu ; 
stóð  á  þeim  miðjum  höll  úr  svörtum  marmara.  En  er 
hann  kom  nær,  sá  hann  í  einum  glugga  hallarinnar  for- 
kunnar  fagra  konu,  enda  var  fegurðin  allt  hennar  skart, 
því  hár  hennar  flakti,  klæði  hennar  voru  rifin  í  sundur 
og  djúp  hryggð  lýsti  sjer  í  yfirbragði  hennar.  Undir  eins 
og  hún  sá  Khódadad  og  hjelt,  að  hann  mundi  heyra  til 
sín,  kallaði  hún  til  hans  og  mælti:  »Ungur  maður!  flýðu 
höll  þessa,  ella  kemst  þú  í  vald  meinvættar  þess,  er  í 
henni  býr,  svertingja  nokkurs,  er  lifir  á  mannablóði.  Alla, 
sem  óhamingjan  villir  út  á  sljettlendi  þetta,  handsamar 
hann  og  hneppir  í  myrkvastofu ;  tekur  hann  þá  aldrei 
þaðan  aptur  til  annars  en  að  jeta  þá«.  »Seg  mjer«,  ansaði 
Khódadad,  »hver  þú  ert,  og  vert  áhyggjulaus  um  allt  ann- 


að«.  »Eg  er  komin  af  göfugum  ættum  í  Kairó«,  sagði 
konan,  »og  varð  oss  á  leið  til  Bagdad  farið  nálægt  höll 
þessari;  rjeðist  þá  svertinginn  á  oss,  drap  alla  þjóna  mína 
og  flutti  mig  hingað.  Eg  vildi  eg  þyrfti  ekki  öðru  að 
kvíða  en  dauðanum,  en  það  er  yfirtak  ógæfunnar,  að  hann 
kveður  mig  ástar,  og  ef  eg  ekki  til  morguns  læt  eptir 
ósvífni  hans,  þá  er  mjer  dauðinn  vís.  En  fyrir  alla  muni, 
flýðu,  því  bráðum  mun  svertinginn  koma  aptur;  hann 
brá  sjer  að  eins  snöggvast  burt  til  að  elta  nokkra  ferða- 
menn,  er  hann  sá  langt  í  burtu.  Þú  mátt  ekki  tefja  eitt 
augnablik,  og  eg  veit  ekki  einusinni,  hvort  þú  getur  forð- 
að  lífi  þínu,  þó  þú  flýir  sem  fætur  toga«.  1  því  hún 
mælti  þetta,  kom  svertinginn;  var  hann  ógurlegur  ásýnd- 
um  og  afskaplega  tröllslegur.  Reið  hann  stórum  hesti, 
tattariskum,  og  hjelt  á  svo  stórri  og  breiðri  skálm,  að 
hún  mundi  engum  handhæf  nema  honum.  Varð  Khóda- 
dad  forviða,  er  hann  sá  heljarjötun  þenna,  fól  sig  guði  á 
vald,  brá  sverði  sínu  og  beið  dólgsins  í  sömu  sporum;  en 
hann  fyrirleit  svo  máttlítinn  mótstöðumann  og  skipaði 
honum  að  gefast  upp  að  óreyndu.  En  Khódadad  ljet 
skjótt  sjá,  að  hann  mundi  bera  hönd  fyrir  höfuð  sjer,  því 
hann  óð  að  honum  og  hjó  fast  til  hans,  og  kom  höggið 
á  hann  fyrir  ofan  knjeð.  Þegar  svertinginn  kenndi  sárs- 
aukans,  rak  hann  upp  ógurlegt  öskur,  svo  undir  tók  fjær 
og  nær,  og  hjó  með  skálminni  til  Khódadads,  froðufellandi 
af  heipt,  og  hefði  honum  þá  verið  vís  bani,  ef  hann  ekki 
hefði  vikið  hesti  sínum  liðlega  undan.  En  áður  en  svert- 
inginn  gæti  höggið  hann  annað  högg,  hjó  Khódadad  af 
honum  annan  handlegginn  og  fjell  hann  til  jarðar  ásamt 
sverðinu.  Steyptist  þá  tröllið  af  hestinum  og  skalf  jörðin 
við,  er  hann  fjell.  Fór  kóngsson  undir  eins  af  baki  og 
hjó  höfuð  af  honum.  Konan  hafði  horft  á  bardagann  og 
beðið  til  guðs  fyrir  Khódadad.  Nú  æpti  hún  upp  yfir  sig 
af  fögnuði  og  mælti:  »Kóngsson!  með  því  auðsætt  er  af 
sigri  yðar  og  tignarlegri  látprýði,  að  þjer  eruð  ekki  alþýðu 
ættar,  þá  fullkomnið  nú  verk  yðar,    takið  lyklana  að  höll 


þessari  frá  svertingjanum  og  frelsið  mig  úr  fangelsi  þessu«. 
Khódadad  fann  í  vasa  svertingjans  marga  lykla;  lauk 
hann  upp  með  þeim  hinu  fyrsta  hliði  hallarinnar  og  kom 
inn  í  víðan  garð;  kom  þá  konan  á  móti  honum  og  ætlaði 
að  falla  á  knje  fyrir  honum.  En  kóngsson  leyfði  henni 
það  ekki;  hún  lofaði  mjög  hreysti  hans,  og  nú  er  hann  sá 
hana  nálægt,  þótti  honum  hún  öllu  fegurri  en  fyrst,  þegar 
hann  hafði  sjeð  hana  álengdar,  og  er  óvíst,  hvort  fegnara 
varð,  hún  að  þiggja  fjör  og  frelsi,  eða  hann,  að  hitta  svo 
fagra  konu.  En  viðtal  þeirra  varð  ekki  langt,  því  nú 
heyrðust  hljóð  og  harmalæti;  vísaði  konan  kóngssyni  á 
dyr  nokkrar  lágar  í  garðinum  og  sagði  honum,  að  þaðan 
kæmu  hljóðin,  og  væru  þar  niðri  bandingjar  svertingjans; 
hefði  hann  jafnan  tekið  einn  þeirra  á  degi  hverjum  og 
lagt  til  munns  sjer.  Þótti  kóngssyni  vænt  um,  að  honum 
einnig  auðnaðist  að  bjarga  mönnum  þessum  og  beiddi 
hann  því  konuna  að  koma  með  sjer  til  að  leysa  þá  úr 
böndum.  Heyrðist  ópið  betur,  er  hann  nálgaðist  dyrnar, 
og  bar  hann  þá  í  flýti  einn  lykilinn  að  lásnum,  en  hann 
gekk  eigi  að;  heyrðist  þá  hálfu  meiri  grátur  og  kvein,  því 
bandingjarnir  hjeldu,  að  þar  væri  svertinginn  kominn  og 
ætlaði  enn  að  taka  einhvern  þeirra.  En  er  kóngsson  hafði 
lokið  upp  dyrunum,  varð  fyrir  honum  fjarska  brattur 
tröppustigi  og  gekk  hann  niður  í  hvelfingu  djúpa  og  víða; 
var  þar  dimmt  og  bar  yfir  litla  skímu  gegnum  smugu 
eina.  Var  þar  fleira  en  hundrað  manns  og  voru  þeir 
reyrðir  fast  við  stoðir,  en  hendur  voru  bundnar  þeim  á 
bak  aptur;  urðu  þeir  nú  þess  vísari,  að  svertinginn  væri 
drepinn  og  þeir  frelsaðir.  Æptu  þeir  allir  fagnaðarópi 
víð  tíðindi  þessi  og  föru  þau  Khódadad  og  konan  að 
leysa  þá,  og  hjálpuðu  þeir,  sem  fyrst  voru  leystir,  til  að 
leysa  þá,  sem  eptir  voru,  þar  til  allir  voru  lausir.  Fjellu 
þeir  á  knje,  og  þökkuðu  lífgjafa  sínum  og  fóru  síðan  upp 
í  garðinn,  og  sá  kóngsson  þá,  að  bræður  hans,  er  hann 
hafði  leitað  að,  voru  einnig  í  þeirra  tölu.  Voru  þeir  þar 
allir   saman,    fjörutíu    og    níu,    og    faðmaði    Khódadad  þá 


hvern  af  öðrum  með  miklum  fögnuði  og  sagði  þeim,  hversu 
hugsjúkur  konungurinn  hefði  orðið  við  hvarf  þeirra.  En 
þeir  kepptust  við  hina,  sem  verið  höfðu  í  prísundinni,  að 
þakka  lífgjafa  sínum  og  lofa  hann;  tók  hann  nú  að  rann- 
saka  höllina  með  þeim.  Fundu  þeir  þá  geysimikil  auð- 
æfi,  smágjört  Ijerept,  gullsaumaða  dúka,  persneskar  á- 
breiður,  kínverskt  þykksilki  og  ógrynni  af  öðrum  varningi. 
Hafði  svertinginn  rænt  öllu  þessu  frá  lestamönnum  og 
ílutt  þangað;  var  það  mestallt  eign  bandingjanna,  er 
Khódadad  frelsaði.  Ljet  hann  því  hvern  taka  sitt,  en  hinu 
skipti  hann  jafnt  á  milli  þeirra. 

Nú  var  vandinn  sá,  að  koma  öllum  þessum  munum 
á  brott,  en  er  hesthús  þau,  er  til  hallarinnar  heyrðu,  voru 
rannsökuð,  fundust  úlfaldar  þeir,  er  rænt  hafði  verið  frá 
lestamönnnm,  og  hestar  þeirra  kóngssonanna.  Nokkrir 
svartir  þrælar,  sem  þar  voru,  flýðu  á  laun,  því  þegar  þeir 
urðu  þess  varir,  að  bandingjarnir  voru  orðnir  frjálsir,  þá 
rjeðu  þeir  af  því,  að  herra  þeirra  mundi  vera  dauður.  En 
er  ferðamenn  og  kaupmenn  voru  farnir  af  stað  með  varn- 
ing  sinn  og  úlfalda,  spurði  Khódadad  konuna,  hvert  hún 
vildi  fara,  og  hvert  hún  hefði  ætlað,  þegar  svertinginn 
rjeðist  á  hana.  Kvaðst  hann  vera  fús  á  að  fylgja  henni 
þangað,  og  mundu  þeir  bræður  hans  víst  að  sínu  leyti 
vera  fúsir  til  þess.  Þeir  kóngssynir  sóru  þá  og  sárt  við 
lögðu,  að  þeir  skyldu  ekki  fyrr  við  hana  skilja  en  þeir 
hefðu  aptur  komið  henni  til  foreldra  sinna. 

»Eg  mundi  þá  níðast  á  veglyndi  ykkar«,  ansaði 
konan,  »ef  eg  ljeti  ykkur  fara  svo  langan  veg,  því  eg  er 
komin  úr  landi,  sem  langt  er  hjeðan  í  burtu.  Vita  skuluð 
þið  og,  að  eg  hef  sagt  skilið  við  föðurland  mitt  fyrir  fullt 
og  allt.  Haíið  þjer  sýnt  mjer  slíka  góðsemd,  og  yður  á 
eg  sjer  í  lagi  svo  mikið  gott  að  þakka«,  —  um  leið  og 
hún  mælti  þetta,  leit  hún  til  Khódadads,  —  »að  mjer  er 
skylt,  að  segja  sannleikann;  fyrr  ljet  eg  sem  eg  væri  óbreytt 
ungfrú  frá  Kairó,  en  eg  er  kóngsdóttir,  og  hefir  uppreist- 
armaður  einn  svipt   föður  minn    lífi    og    löndum,    og  sjálf 

komst  eg  því  að  eins  af,  að  eg  flýðk.  Þegar  þeir  Khóda- 
dad  og  bræður  hans  heyrðu  þetta,  beiddu  þeir  kóngsdótt- 
urina  að  segja  sögu  sína,  og  kváðu  þeir  hana  mega  treysta 
því,  að  þeir  tækju  innilegustu  hlutdeild  í  raunum  hennar 
og  væru  fúsir  að  leggja  allt  fram,  til  að  bæta  kjör  hennai\ 
Þakkaði  hún  þeim  fyrir,  og  komst  hún  nú  ekki  hjá,  að 
segja  þeim  frá  æfintýrum  sínum,  og  var  sú  saga  á  þessa  leið: 

»A  ey  nokkurri  stendur  stórborg  ein,  er  Deríabar 
heitir,  og  ríkti  þar  auðugur  og  góður  konungur.  Var 
honum  í  engu  hamingju  vant,  nema  því,  að  hann  átti 
engin  börn,  og  bað  hann  án  afláts  til  guðs,  að  sjer  mætti 
verða  barna  auðið,  en  ekki  varð  hann  bænheyrður  fyrr 
en  seint  og  síðar  meir,  og  það  ekki  nema  til  hálfs,  því 
kona  hans  ól  meybarn.  Eg  er  þessi  hin  ógæfusama  dóttir 
hans,  sem  fæddist  honum  fremur  til  gremju  en  gleði,  en 
samt  gaf  hann  sig  undir  guðs  vilja.  Hann  ljet  uppala 
mig  með  allri  þeirri  umhyggju,  sem  hugsast  gat,  því  fyrir 
þá  sök,  að  hann  var  sonlaus,  vildi  hann  kenna  mjer 
stjórnfræði  og  láta  mig  taka  við  ríkinu  eptir  sinn  dag. 

Einhvern  dag  er  hann  var  á  dýraveiðum,  sá  hann 
villiasna  og  elti  hann,  þangað  til  hann  varð  viðskila  við 
föruneyti  sitt,  og  var  hann  svo  ákafur,  að  honum  kom 
ekki  til  hugar,  að  hann  gæti  villzt,  heldur  var  hann  að 
elta  dýrið,  þangað  til  nótt  var  komin.  Fór  hann  nú  af 
baki  og  settist  niður  nálægt  skógarrunni  einum,  þar  sem 
hann  hafði  sjeð  asnann  skjótast  inn.  En  er  aldimmt  var 
orðið,  sá  hann  Ijós  á  milli  trjánna  og  rjeði  at  því,  að  þar 
mundi  þorp  vera  nálægt.  Gekk  hann  þangað  i  þeirri  von, 
að  hann  mundi  geta  verið  þar  nætursakir  og  komið  þaðan 
boðum  til  föruneytis  síns,  svo  að  það  vissi,  hvað  af  hon- 
um  væri  orðið.  En  hann  sá  fljótt,  hversu  honum  hafði 
skjátlazt,  því  ljósið  kom  frá  eldi,  er  brann  í  helli  einum, 
og  varð  honum  bilt  við,  er  hann  nálgaðist,  því  hann  sá 
þar  stóran  svertingja,  hræðilegan  og  jötunslegan,  sitjandi 
í  legubekk.  Haföi  hann  fyrir  framan  sig  gevsistóra  vín- 
könnu  og  steikti  nvsæfðan  uxa  vfir  eldinum.     Gerði  óvæll- 


urinn  ýmist,  að  hann  færði  könnuna  til  munns  sjer,  eða 
hann  át  stykki  af  nautsskrokknum ;  en  það,  sem  mest 
vakti  eptirtekt  konungs,  var  kona  ein  harðla  fögur,  er 
hann  sá  þar  í  hellinum.  Sýndist  hún  vera  yfirkomin  af 
djúpri  hryggð,  og  voru  hendur  hennar  bundnar,  en  tveggja 
eða  þriggja  ára  gamalt  barn  grjet  og  veinaði  án  afláts 
þar  hjá  henni,  og  var  sem  það  þegar  fyndi  til  ógæfu  móður 
sinnar. 

í  fyrstunni  varð  föður  mínum  svo  við  þessa  hryggi- 
legu  sjón,  að  hann  ætlaði  að  ryðjast  inn  í  hellirinn  og 
ráðast  á  risann,  en  hann  sá,  að  það  mundi  verða  ójafn 
leikur  og  hugði  sjer  því  að  beita  brögðum.  Nú  hafði  ris- 
inn  tæmt  vínkönnuna  og  etið  meira  en  hálfan  uxann,  og 
vjek  hann  sjer  að  konunni  svo  mælandi:  »Fagra  kóngs- 
dóttir!  því  neyðið  þjer  mig  með  mótþróa  til  að  beita  hörðu 
við  yður?  Það  er  undir  yður  einni  komið,  hvort  þjer 
viljið  njóta  farsældar.  Takið  það  ráð,  að  elska  mig  og 
halda  tryggð  við  mig  og  munuð  þjer  þá  sjá,  að  eg  verð 
hýrari  í  horn  að  taka«.  »Viðurstyggilega  skógarskrýmsli!« 
ansaði  konan,  »vonastu  ekki  þess,  að  tímalengdiri  muni 
draga  úr  andstyggð  þeirri,  er  eg  hef  á  þjer.  Þú  munt 
ætíð  verða  ófreskja  í  mínum  augum«.  Bætti  hún  þar  á 
ofan  svo  mörgum  smánaryrðum,  að  risinri  varð  bálreiður 
og  grenjaði  hamslaus:  »Nei,  þetta  stendst  eg  ekki  lengur; 
ást  mín,  sem  þú  forsmáir,  snýst  í  hatur,  og  nú  er  mjer 
meiri  hugur  á,  að  drepa  þig  en  eiga«.  Svo  mælti  hann 
og  hártogaði  konuna  og  hjelt  henni  á  iopti  með  annari 
hendinni,  en  með  hinni  brá  hann  saxi  og  ætlaði  að  höggva 
af  henni  höfuðið ;  en  þá  skaut  faðir  minn  ör,  og  gekk  hún 
djúpt  í  kvið  risanum,  svo  að  hann  steyptist  dauður  til 
jarðar. 

Faðir  minn  gekk  þá  inn  í  hellirinn  og  leysti  fjötrana 
af  konunni  og  spurði,  hver  hún  væri  og  hvaðan  hún  væri 
komin.  »Herra!«  svaraði  hún,  »Serkja  kynkvíslir  nokkrar 
búa  með  sjó  fram,  og  var  maður  minn  herra  þeirra  og 
konungur.     Risinn,    sem  þjer  drápuð,    var    einn    af  æðstu 

embættismönnum  hans  og  felldi  hann  brennandi  ást  til 
mín,  en  leyndi  henni  vandlega,  þangað  til  honum  bauðst 
hentugt  tækifæri  til  að  nema  mig  burtu.  Heppnin  er 
ósjaldan  illum  áformum  liðdrægari  en  góðum,  og  svo  fór 
líka  nú,  að  risinn  kom  að  mjer,  þar  sem  eg  sat  einn  dag 
með  barni  mínu  á  afviknum  stað,  og  hafði  hann  okkur 
bæði  á  burt  með  sjer.  En  til  að  ónýta  allar  leitir  og 
rannsóknir  manns  míns,  þá  ílýði  hann  úr  landi  með  okkur 
og  fór  hingað;  hafði  hann  haldið  mjer  hjer  nokkra  daga 
í  varðhaldi  og  er  það  mjer  huggun  í  mótlæti  mínu,  að 
illmennið  sýndi  ekki  ofríki  á  mjer,  því  eg  hræddist  miklu 
minna  dauða  minn  en  svívirðinguna.  Svona  er  saga  mín, 
herra!  og  veit  eg  að  þjer,  er  þjer  hafið  heyrt  hana,  munuð 
ekki  sjá  eptir  hjálp  þeirri,  sem  þjer  af  veglyndi  yðarveittuð 
mjer  ógæfusamri((. 

»Göfuga  kona!«  ansaði  faðir  minn,  »mjer  rennur  til 
rifja,  að  heyra  ófarir  yðar  og  skal  eg  gera  mitt  til  að  bæta 
hlutskipti  yðar.  Undir  eins  og  dagsbrúnin  að  komandi 
morgni  sundrar  skuggum  næturinnar,  skulum  við  fara  úr 
skógi  þessum  og  halda  til  Deríabar,  hinnar  miklu  borgar, 
þar  sem  eg  er  konungur.  Getið  þjer,  ef  þjer  viljið,  haft 
bústað  þar  í  höll  minni,  þangað  til  konungurinn,  eigin- 
maður  yðar  sækir  yður«.  Drottningin  serkneska  tók  þess- 
um  kosti  og  næsta  morgun,  er  hún  var  komin  út  úr  skóg- 
inum  með  föður  mínum,  hittu  þau  veiðimanna  liðið,  og 
hafði  það  verið  að  leita  að  konungi  alla  nóttina.  Fögnuðu 
menn  hans  þá  ekki  síður  en  þeir  undruðust,  er  þeir  sáu, 
að  hann  hafði  svo  frábærlega  fríða  konu  með  sjer.  Sagði 
hann  þeim,  hvar  hann  hefði  fundið  hana,  og  hvílíkan 
háska  hann  mundi  hafa  komizt  í,  hefði  risinn  sjeð  til 
hans,  þegar  hann  nálgaðist  hellirinn.  Einn  af  förunautum 
konungs  tók  drottninguna  upp  á  hest  sinn  og  Ijet  hana 
setjast  að  baki  sjer,  en  annar  reiddi  barnið,  og  komust  þau 
svo  öll  til  hallar  konungsins. 

Konungurinn  fjekk  hinni  fögru  serknesku  drottningu 
herbergi  til  íbúðar  og  veitli  syni    hennar  vandað    uppeldi. 


Enda  tók  hún  góðsemi  konungs  með  beztu  þökkum  og 
velvirðingu  í  hvívetna,  og  þó  hún  í  fyrstunni  virtist  vera 
óþolinmóð  og  áhyggjufull  út  af  því,  að  maður  hennar 
ekki  sótfi  hana,  þá  fór  það  af  smátt  og  smátt,  og  hefðu 
forlógin  aptur  samtengt  hana  eiginmanni  og  ættingjum, 
þá  held  eg  hún  hefði  verr  við  unað.  Sonur  hennar  óx  nú 
og  varð  fríður  unglingur  og  vel  viti  borinn,  og  komst  hann 
í  svo  mikla  kærleika  hjá  föður  mínum,  að  hirðmennirnir 
hugðu  mögulegt  vera,  að  við  yrðum  hjón.  Sóttust  þeir 
þvi  eptir  vináttu  hans,  eins  og  þess  manns,  er  ríki  mundi 
erfa;  skildi  hann,  hvað  þeim  gekk  til  að  draga  sig  eptir 
honum  og  varð  heldur  en  ekki  hróðugur.  Ætlaði  hann 
sjer  jafnræði  við  föður  minn  og  glejmidi  því,  hversu  mis- 
tignar  ættir  okkar  voru;  hjelt  hann  að  faðir  minn  mundi 
taka  hann  fram  yfir  alla  aðra  konungasonu  í  heimi.  En  er 
honum  sýndist  faðir  minn  draga  of  lengi  að  uppfylla  hin- 
ar  frekjufullu  óskir  sínar,  þá  var  hann  svo  djarfur,  að 
hann  leitaði  við  hann  þeirra  mála.  Þó  nú  ofdirfska  hans 
ætti  refsingu  skilið,  þá  ljet  samt  faðir  minn  sjer  nægja,  að 
segja  honum,  að  hann  ætlaði  mjer  annað  ráð,  og  sýndi  hon- 
um  vinsemd  eptir  sem  áður.  Svo  vægilega  var  honum  trá 
vísað,  en  svo  var  hann  ofmetnaðarfullur,  að  honum  þótti 
sjer  skapraun  gerð,  og  hugði  á  hefndir.  Sýndi  hann  þá 
svo  fáheyrt  vanþakklæti,  að  hann  gerði  samsæri  gegn 
föður  mínum,  rak  hann  í  gegn  með  hníf,  og  ljet  óaldar- 
flokk  þann,  er  hann  hafði  æst  til  upphlaups,  taka  sig  til 
konungs  í  Deríabar.  En  er  hann  hafði  unnið  á  föður 
mínum,  þá  Ijet  hann  hið  næsta  verk  sitt  vera,  að  brjótast 
með  samsærismanna  flokk  inn  í  herbergi  mitt,  til  að  kúga 
mig  til  giptingar  eða  drepa  mig  ella.  En  mjer  hafði  gefizt 
tími  til  að  fiyja  undan  honum;  því  meðan  hann  var  að 
drepa  föður  minn,  flutti  stórvezírinn,  drottinhollur  maður, 
mig  úr  höllinni  og  kom  mjer  fyrir  í  óhultan  stað  hjá 
einum  af  vinum  sínum,  þangað  til  skip  nokkurt,  er  hann 
ljet  búa  á  laun,  var  seglbúið.  Fór  eg  svo  úr  eynni  og 
fylgdi  mjer  fræðifóstra  mín  og  stórvezírinn  göfuglyndi,  sem 

heldur  vildi  fylgja  dóttur  herra  s>ms  og  láta  eitt  yfir  sig 
ganga  með  henni  en  hlýða  harðstjóranum. 

Stórvezírinn  ætlaði  nú  að  fara  með  mig  á  fund  ýmsra 
nágranna  konunganna  og  biðja  þá  liðveizlu,  til  að  hefna 
dauða  föður  míns,  en  guð  ljet  ekki  þessu  ráði  framgengt 
verða,  þó  okkur  litist  það  hyggilegt.  Að  nokkrum  dögum 
liðnum  gerði  að  okkur  stórviðri  og  brotnaði  skipið  í  spón 
á  bergi  einu.  Eg  ætla  ekki  að  reyna  að  lýsa  því,  hvað 
skipbrot  okkar  var  hræðilegt,  því  eg  treysti  mjer  ekki  til 
þess ;  enda  varð  eg  rjett  að  segja  undir  eins  rænulaus  af 
hræðslu.  En  er  eg  kom  til  sjálfrar  mín,  þá  lá  eg  á  sjáfar- 
ströndinni,  og  vissi  ekki,  hvernig  eg  var  þangað  komin, 
en  allir  hinir  voru  drukknaðir,  sem  á  skipinu  höfðu  veiið. 
Fór  mjer  þá,  sem  opt  kann  að  verða,  að  ólánið  gerir 
menn  rangsýna,  og  kom  mjer  ekki  til  hugar,  að  þakka 
drottni  miskunn  þá,  er  hann  hafði  auðsýnt  mjer  öðrum 
fremur,  heldur  deildi  eg  á  hann  og  sá  ofsjónum  yfir  þeirra 
hlutfalli,  sem  drukknaðir  voru;  var  svo  mikið  ringl  á  huga 
mínum,  að  eg  ætlaði  að  steypa  mjer  út  í  sjóinn  til  þeirra. 
En  rjett  sem  eg  ætlaði  að  láta  verða  af  tilræði  þessu, 
heyrði  eg  gný  mikinn  af  mönnum  og  hestum  að  baki  mjer, 
og  er  eg  litaðist  um,  sá  eg  marga  vopnaða  riddara;  reið 
einn  þeirra  arabiskum  hesti  og  var  í  silfurrósaðri  skikkju; 
var  hann  girður  gimsteinabelti  og  hafði  gullkórónu  á  höfði. 
Þurfti  ekki  búningsins  til  að  sjá  það,  að  hann  var  yfir- 
maður  hinna,  slík  hátign  og  fyrirmennska  skein  af  honum. 
Hann  var  og  unglegur  og  vel  vaxinn  og  fegri  en  dagurinn 
er  bjartur.  Undraðist  hann  mjög,  er  hann  sá  konu  aleina 
á  slíkum  stað  og  sendi  því  nokkra  af  mönnum  sínum,  til 
að  spyrja,  hver  eg  væri. 

Eg  gat  ekki  svarað  þeim,  nema  með  tárum  mínum, 
og  með  því  skipílökin  lágu  eins  og  hráviði  um  ströndina, 
þá  gátu  þeir  farið  nærri  um,  að  eg  mundi  hafa  bjargazt  af 
skipbroti.  En  nú  fóru  þeir  fyrst  að  marki,  að  spyrja  mig 
að  mörgu,  og  sögðu  þeir,  að  eg  mætti  treysta  því,  að 
konungur    þeirra     væri    drenglyndur    höfðingi    og    mundi 

rætast  af  mjer  við  hirð  hans.  Meðan  á  þessu  stóð,  var 
konungi  farið  að  leiðast  og  kom  hann  nú  sjálfur.  Hann 
virti  mig  vandlega  fyrir  sjer  og  með  því  að  eg  grjet  og 
kveinaði  án  afláts,  þá  bannaði  hann  mönnum  sínum  að 
angra  mig  frekar  með  spurningum  og  sagði  við  mig:  »Eg 
særi  yður,  stillið  yðar  óstjórnlega  harm.  Þó  drottinn  í 
reiði  sinni  hafi  látið  yður  kenna  á  sinni  þungu  hendi, 
þurfið  þjer  þar  fyrir  að  sleppa  yður  í  örvæntingu?  reynið 
að  jafna  yður!  Forlögin,  sem  ofsækja  yður,  kunna  að 
breytast,  og  það  þori  eg  að  ábyrgjast  yður,  að  eigi  mót- 
læti  yðar  að  bætast,  þá  mun  það  verða  í  mínum  löndum. 
Yður  er  velkomið  að  vera  í  höll  minni,  og  getið  þjer  verið 
þar  hjá  drottningunni,  móður  minni;  mun  hún  reyna  að 
gera  harma  yðar  Ijettbærari  með  góðvilja  sínum.  Eg  veit 
að  vísu  ekki  hverjar  þjer  eruð,  en  svo  mikið  er  víst,  að 
hugur  minn  hneigist  til  innilegrar  hluttekningar  með  yður«. 
Þáði  eg  nú  boð  hins  unga  konungs  með  mestu  þökkum 
og  sagði  honum  ætt  mína  og  ófarir,  svo  að  hann  gæti 
sjeð,  að  eg  var  ekki  ómakleg  góðsemdar  hans.  En  er 
hann  sýndi  mig  móður  sinni,  varð  eg  að  segja  upp  sög- 
una  aptur:  tók  hún  innilega  hlutdeild  í  hörmum  mínum. 
Konungurinn,  sonur  hennar,  felldi  ákafan  hug  til  mín  og 
bauð  mjer  að  deila  við  sig  ást  og  upphefð.  Var  eg  þá 
enn  svo  mótlætt  af  óláni  mínu,  að  eg  kunni  ekki  að  meta 
hinn  unga  konung  svo  mikils,  sem  vert  var,  en  af  þakk- 
látsemi  synjaði  eg  honum  ekki  eiginorðs  og  fór  brúðkaup 
okkar  fram  með  allri  viðhöfn,  sem  hugsast  gat.  En  með- 
an  enginn  sinnti  öðru  en  veizluhöldum,  sótti  óvinveittur 
konungur,  er  Sangebar  hjet,  með  mikinn  her  að  eynni  á 
náttarþeli.  Hjó  hann  niður  hvað  sem  fyrir  varð  og  slupp- 
um  við  með  naumindum  ofan  á  ströndína;  fórum  við  þar 
út  á  fiskibát  og  velkti  okkur  í  haíi  þrjá  daga  samfleytt  og 
vissum  við  ekkert,  hvað  um  okkur  mundi  verða.  Á  þriðja 
degi  sáum  við  skip  stefna  á  okkur  með  fullum  seglum  og 
urðum  við  því  fegin  í  fyrstunni,  því  við  hugðum  það  vera 
kaupskip  og  vonuðum,  að  það  mundi  taka  við  okkur.     En 

er  það  kom  nær,  sló  á  okkur  dauðans  skelfingu,  því  við 
sáum,  hvar  tólf  vopnaðir  víkingar  stóðu  á  þilfarinu. 
Stukku  fimm  eða  sex  niður  í  bát  og  tóku  bátinn,  sem  við 
vorum  á,  lögðu  hendur  á  okkur,  bundu  mann  minn  og 
fóru  með  okkur  upp  á  skipið;  brugðu  þeir  þá  skýiunni 
frá  andliti  mínu.  Urðu  þeir  ástum  heillaðir,  er  þeir  sáu 
framan  í  mig,  og  vildi  enginn  þeirra  verða  af  mjer;  reis 
af  því  hin  róstusamasta  höggorrusta  og  lauk  henni  ekki 
fyrr  en  allir  voru  fallnir,  nema  einn  og  sagði  hann  við 
mig:  »Nú  á  eg  þig,  og  ætla  eg  mjer  að  flylja  þig  til  Kairó 
og  fá  þig  þar  einum  vin  mínum,  sem  eg  hef  lofað  að  út- 
vega  ambátt.  En  hver  er  þessi  maður?«  mælti  hann  og 
leit  um  leið  til  mannsins  míns,  »hvað  bindur  þig  við  hann? 
er  það  frændsemi  eða  ást?« 

Eg  svaraði  honum,  að  hann  væri  maðurinn  minn,  og 
sagði  víkingurinn  þá:  »Sje  svo,  þá  verð  eg  að  drepa  hann, 
og  það  af  meðaumkvun,  því  honum  mundi  ofraun,  að  sjá 
þig  í  faðmi  vinar  míns«.  Að  svo  mæltu  hratt  hann  hin- 
um  ógæfusama  konungi,  fjötruðum,  út  í  sjóinn  og  fjekk 
eg  ekki  að  gert.  Mundi  eg  hafa  fleygt  mjer  út  á  eptir 
honum  í  örvæntingu  minni,  hefði  ekki  víkingurinn  verið 
búinn  að  binda  mig  við  stórsigluna.  Því  næst  stýrði 
hann  að  ströndinni,  gekk  á  land  og  fór  með  mig  til  lít- 
illar  borgar;  keypti  hann  þar  úlfalda,  þræla  og  tjöld,  og 
lagði  síðan  af  stað  til  Kairó,  til  að  afhenda  mig  vin  sín- 
um  og  binda  þannig  enda  á  heit  sitt.  Þegar  við  höfðum 
verið  nokkra  daga  á  leiðinni,  komum  við  á  sljettlendi 
þetta,  og  rjeðist  þá  risinn  svarti  á  okkur,  fjell  víkingurinn 
með  öllum  þrælum  sínum  fyrir  hinu  þunga  sverði  hans 
eptir  hreystilega  vörn.  Fór  risinn  með  mig  í  höll  þessa 
og  hafði  einnig  lík  víkingsins  þangað  með  sjer,  haíði  hann 
það  að  aukagetu  með  kvöldverði  sínum.  Eptir  þessa 
hryllilegu  máltíð  sagði  hann  við  mig,  sem  allt  af  var  há- 
grátandi,  að  eg  skyldi  heldur  gera  mjer  gott  afþvísem  ekki 
gæti  öðru  vísi  verið,  og  fagna  því  hlutskipti,  að  verða  hans 
útvalin  eiginkona.     Kvaðst  hann  skyldu  veita  mjer  frest  iil 

næsta  morguns,  svo  eg  mætti  hughreystasl,  og  vonaði 
hann  þá,  að  eg  mundi  taka  honum  með  báðum  höndum. 
Því  næst  fór  hann  með  mig  í  herbergi  eitt,  og  gekk  sjálfur 
til  síns  herbergis,  er  hann  fyrst  hafði  vandlega  lokað  öli- 
um  hliðum  hallarinnar.  í  morgun  reið  hann  frá  höllinni 
til  að  elta  ferðamenn  nokkra,  en  þeir  hijóta  að  hafa  sloppið 
undan  honum,  fyrst  hann  kom  aptur  aleinn  og  fenglaus, 
þegar  þjer  rjeðust  á  hann  og  unnuð  á  honum«. 

Khódadad  sagði  nú  kóngsdóttur,  að  hann  tæki  ein- 
iægustu  hlutdeild  í  óláni  hennar  og  rjeði  henni  til  að 
hressast  og  huggast  við  hirð  konungsins  í  Harran,  þvi 
synir  hans  buðu  henni  þar  örugt  athvarf;  en  ef  hún  ekki 
hafnaði  ást  lífgjafa  síns,  þá  beiddist  hann  leyíis,  að  bjóða 
henni  hönd  og  hjarta  í  viðurvist  allra  kóngssonanna.  Tók 
kóngsdóttir  boði  hans  og  fór  brúðkaupið  samdægurs  fram  í 
höll  risans.  Skorti  þar  ekki  allskonar  ágætar  vistir,  því 
risinn  át  sig  ekki  saddan  í  mannakjöti,  nema  með  höpp- 
um  og  glöppnm;  voru  þar  og  hin  ágætustu  vínföng  og 
allskonar  drykkir.  Það  sem  eptir  varð  tóku  þeir  með 
sjer,  er  þeir  lögðu  af  stað  heim  á  leið  til  konungsins  í 
Harran.  Eptir  nokkurra  daga  ferð  settu  þeir  loksins  tjöld 
sín  svo  sem  eina  dagleið  frá  Harran,  og  var  þar 
hið  síðasta  náttból  þeirra.  Drukku  þeir  nú  allt  það  vínr 
sem  fyrir  hendi  var,  eins  og  þeir  menn,  er  ekki  þurftu  að 
halda  spart  á,  og  við  það  tækifæri  gerði  Khódadad  bræðr- 
um  sínum  uppskátt,  hver  hann  var.  Eg  hef  þegar  í 
langan  tíma  dulið  ykkur  ætternis  míns«,  mælti  hann;  kon- 
ungurinn  í  Harran  er  líka  faðir  minn,  Piruseh  kóngsdóttir  er 
móðir  mín  og  eg  er  Khódadad  bróðir  ykkar.  Heíir  Samaríu- 
kóngur  fóstrað  mig.  Fyrirgefið«,  mælti  hann  enn  fremur, 
og  vjek  sjer  að  kóngsdótturinni  frá  Daríabar,  »að  eg  líka 
duldi  yður  ætternis  míns.  Ef  eg  hefði  sagt  yður  það  fyrr, 
þá  hefði  eg  ef  til  viU  komið  í  veg  fyrir  allan  ama,  sem 
af    þvígatleitt,  að  þjer  hugðuð  ójafnt  á  komið  með  okkur«. 

Kóngsdóttirin  sagði  þá,  að  ættgöfgi  hans  hefði  ekki 
þurft,     og    gæti    hún     engu    bætt    á    sælu    sína.       Bræður 

Khódadads  kváðust  nú  samfagna  honum,  en  undir  niðri 
jókst  hatur  þeirra  á  honum  enn  þá  meira.  Um  nóttina 
meðan  Khódadad  svaf  værum  svefni  hjá  kóngsdótturinni 
frá  Deríabar  í  tjaldi  sínu,  komu  þessir  vanþakklátu  og  öf- 
undsjúku  bræður  sjer  saman  um  að  drepa  hann;  þeir 
töldu  það  víst,  að  faðir  þeirra  myndi  bera  afarmikið  lof 
á  Khódadad  og  nefna  hann  til  ríkiseríingja  eptir  sinn  dag, 
þegar  hann  yrði  þess  vísari,  að  hann  einn  saman  hafði 
gengið  af  risanum  dauðum,  sem  þeir  ekkert  máttu  sín  á 
móti  allir  saman.  »Verðum  við  þá  úr  því  að  lúta  hon- 
um  og  hlýða«,  sagði  einn  á  meðal  bræðranna  og  bætti 
þar  á  ofan  mörgum  eggjunárorðum;  rjeðust  þeir  þe^ar  í 
stað  á  Khódadad  sofandi  og  ráku  hann  í  gegn  með  hníf- 
um  sínum.  Lá  hann  eptir  í  faðmi  kóngsdótturinnar  frá 
Deríabar,  eins  og  dauður,  en  þeir  bræður  sneru  þegar  til 
Harran  og  varð  konungurinn  stórglaður,  er  hann  sá  þá 
aptur  komna.  Lejmdu  þeir  hinum  sönnu  orsökum  fjær- 
veru  sinnar  af  kænsku,  og  báru  það  fyrir,  að  sig  hefði 
langað  mjög  til  að  sjá  sig  um  í  landinu  og  hefði  sjer  fyrir 
þá  sök  orðið  dvalsamt  í  sumum  næstu  borgunum. 

Kóngsdóttirin  frá  Deríabar  sat  á  meðan  hjá  Khóda- 
dad,  þar  sem  hann  flóði  í  blóði  sínu  og  hljóðaði  hástöf- 
um,  svo  grátlegt  var  að  heyra.  Hún  bölvaði  morðingj- 
unum  og  barmaði  sjer  sáran  út  af  því,  að  hún  yrði  öll- 
um  þeim  til  óheilla,  er  lag  sitt  leggðu  við  hana;  kvaðst 
hún  ekki  skilja,  hvers  vegna  drottinn  ljeti  sjer  verða  gipt- 
inga  auðið,  fyrst  hún  ekki  fengi  að  njóta  eiginmanna 
sinna.  En  er  hún  sá  lífsmark  með  Khódadad,  fór  hún 
til  stórbæjar  eins,  er  ekki  var  allfjærri  þaðan,  til  að  sækja 
sáralækni,  hitti  hún  einn  og  fjekk  með  sjer,  en  er  hún 
kom  í  tjaldið  með  hann,  þá  var  Khódadad  horfinn.  Hjelt 
hún  þá  að  óarga  dýr  mundi  hafa  dregið  hann  burt  með 
sjer,  og  hóf  því  kveinstafi  sína  á  ný  með  sárum  harmi. 
Sáralæknirinn  sá  aumur  á  henni  og  vildi  ekki  skilja  við 
hana  svo  hörmulega  sem  hún  var  stödd,  bauð  hann  henni 
því  að  koma  heim  með  sjer  og  kvað  þar  allt  skyldu  vera 

til  reiðu  handa  henni.  Tók  hún  boði  hans,  en  hann 
sýndi  henni  alla  þá  virðingu  og  nærgætni,  sem  hugsast 
gat,  þó  hann  ekki  þekkti  hana.  Hann  leitaðist  við  að 
hugga  hana,  en  það  var  ekki  hægt,  og  kom  hann  henni 
loksins  til  að  segja  sjer  alla  sögu  sína,  því  hann  sagði, 
að  þá  kynni  hann  ef  til  vill  að  sjá  ráð,  er  dygði  til  að 
bæta  úr  böli  hennar. 

En  er  hún  hafði  lokið  sögu  sinni,  leiddi  hann  henni 
fyrir  sjónir,  að  úr  því  svo  væri  komið,  mætti  hún  engan- 
veginn  láta  bugast  af  harminum,  heldur  ætti  hún  miklu 
fremur  að  standa  jafnrjett  sem  áður  og  gera  það,  er  henni 
var  skylt,  eins  og  konu  Khódadads,  að  hefna  hans.  Kvaðst 
hann  fús  að  fylgja  henni  sem  rneðreiðarmaður  til  Harran, 
og  mundi  hún  þá  ekki  þurfa  annars  en  að  segja  áheyri- 
lega  frá  því,  hvernig  bræður  Khódadads  fóru  með  hann, 
og  mundi  hún  þá  fá  vilja  sínum  framgengt.  Kóngsdóttirin 
frá  Deríabar  fjellst  á  það,  og  útvegaði  sáralæknirinn  tvo 
úlfalda  til  ferðarinnar;  fór  hann  síðan  með  henni  til 
Harran. 

En  er  þau  voru  þangað  komin,  fengu  þau  sjer  hús- 
næði  í  gistihúsi  einu,  því  er  fyrst  varð  fyrir  þeim,  og 
spurðust  fyrir,  hvernig  ástatt  væri  við  hirðina.  Var  þeim 
sagt,  að  allt  væri  þar  í  uppnámi  út  af  því,  að  einn  sonur 
konungsins,  sá  er  hann  átti  með  Pírúseh  drottningu,  og 
verið  hefði  hjá  honum  lengi  huldu  höfði,  væri  horfinn 
gjörsamlega.  Væri  enginn  sá  aí  hinum  fjörutíu  og  níu 
bræðrum,  er  bætt  gæti  konunginum  missi  hans,  því  nú 
mætti  með  vissU  telja  hann  af,  þar  sem  hann  enn  væri 
ófundinn,    þrátt  fyrir  kappsamlegustu  leitir  og  rannsóknir. 

Nú  leizt  sáralækninum  það  vera  eina  ráðið,  að  kóngs- 
dóttirin  frá  Deríabar  leitaði  til  Pírúseh  kóngsdóttur.  En 
varlega  varð  að  fara  að  því,  því  alls  ills  var  von  af  bræðr- 
um  Khódadads,  ef  þeir  kæmust  að  því.  Beiddi  sára- 
læknirinn  því  kóngsdótturina  að  vera  kyrra  í  gistihús- 
inu,  meðan  hann  kæmist  fyrir,  hvernig  ná  mætti  fundi 
Pírúseh.     Gekk  hann  nú  til  hallarinnar  eins  og  í  forvitnis 

skyni,  og  sá  konu  eina  koma  ríðandi  skrautlega  tygjuðuirr 
múlasna,  og  fylgdu  henni  margar  þjónustumeyjar,  er  líka 
riðu  múlösnum,  fjöldi  varðmanna  og  svartra  þræla.  Hneigðu 
borgarmenn  sig  djúpt  fyrir  henni  og  skipuðust  til  hliðar 
báðumegin  í  strætinu;  gekk  læknirinn  og  úr  vegi  fyrir 
henni.  Spurði  hann  förumunk  nokkurn,  er  hjá  honum 
stóð,  hvort  kona  þessi  væri  ein  af  konum  konungsins; 
kvað  hinn  svo  vera  og  gat  þess  um  leið,  að  hún  væri 
mest  virt  og  vinsælust  hjá  þjóðinni,  af  því  að  hún  væri 
móðir  Khódadads.  Því  næst  veitti  læknirinn  henni  eptir- 
för  til  musteris  nokkurs;  fór  hún  þangað  til  bænagjörðar, 
því  konungur  hafði  skipað  mönnum  að  biðja  til  guðs  fyrir 
heimkomu  Khódadads;  ætlaði  hún  og  að  útb)Tta  ölmusum. 
Veitti  lækninum  erfitt  að  troðast  gegnum  manngrúann, 
allt  að  föruneyti  kóngsdóttur,  því  lýðurinn,  sem  kenndi  í 
brjósti  um  hana,  flykktist  að  henni;  hvíslaði  hann  því  að 
einum  af  þrælum  hennar,  að  hann  hefði  mikilvægt  leyndar- 
mál  að  segja  henni,  og  spurði,  hvort  hann  gæti  komið  sjer 
í  tal  við  hana.  »Ef  að  leyndarmál  yðar  snertir  Khódadad 
kóngsson«,  ansaði  þrællinn,  »þá  held  eg  mjer  sje  óhætt  að 
lofa  yður  áheyrn  i  dag,  en  allt  annað  vill  Pírúseh  ekki 
heyra  nefnt  á  nafn«.  Læknirinn  sagði  hann  mætti  treysta 
því,  að  hann  ætlaði  ekki  að  tala  við  hana  um  annað  en 
Khódadad,  son  hennar,  og  rjeði  þrællinn  honum  þá  til  að 
slást  í  sveit  hennar  og  ganga  með  henni  inn  í  höllina. 

Þegar  Pírúseh  var  heim  komin  í  hús  sín,  sagði 
þrællinn,  að  ókunnugur  maður  vildi  segja  henni  eitthvað 
mikilvægt  um  Khódadad  son  hennar.  Varð  henni  þá  ákaft 
hugur  á  að  sjá  þenna  ókunnuga  mann,  og  er  þrællinn 
leiddi  sáralæknirinn  inn  til  hennar,  skipaði  hún  öllurn 
sem  við  voru,  að  fara  út,  nema  tveimur  konum,  er  hún 
trúði  vel.  Spurði  hún  læknirinn  undireins,  hver  tíðindi 
hann  hefði  að  segja  af  Khódadad,  og  sagði  hann  henni  þá 
frá  æfint^TÍ  hans.  Htyddi  hún  á  mál  hans  með  mestu 
athygli,  en  er  þangað  kom  sögunni,  að  hann  var  myrtur, 
ljekk  hin  viðkvæma  móðir    öngvit    og    hnje    niður  í  legu- 

bekkinn,  eins  og  hún  sjálf  væri  særð  þeim  sárum,  er  veitt 
voru  syni  hennar.  Báðar  konurnar,  sem  við  voru,  stumr- 
uðu  þá  yfir  henni,  og  leið  af  henni  öngvitið;  lauk  sára- 
læknirinn  því  næst  sögu  sinni  og  sagði  hún  þá  við  hann: 
»Farið  og  skilið  því  frá  mjer  til  kóngsdótturinnar  frá  Der- 
íabar,  að  konungurinn  muni  fljótt  kannast  við  hana  eins 
og  tengdadóttur  sína,  og  verið  fullviss  um,  að  góðverk 
yðar  skuln  ekki  verða  varlaunuð«. 

En  er  sáralæknirinn  var  farinn,  varð  hin  sorgmædda 
Pírúseh  yfirkomin  af  sárum  saknaðartrega  eptir  Khódadad, 
og  barmaði  sjer  út  af  því,  að  henni  var  um  eilífð  synjað 
að  sjá  hann  framar.  Meðan  hún  flóði  í  tárum,  harmandi 
dauða  hans,  og  hinar  vildustu  þjónustukonur  hennar  tóku 
undir  með  kveinstöfum  hennar  og  raunatölum,  kom  kon- 
ungurinn  þar  að  þeim;  sá  hann  hvað  ilJa  lá  á  þeim  og 
spurði,  hvort  illar  frjettir  væru  komnar  af  Khódadad.  »Ó 
herra!«  svaraði  hún,  »hann  er  týndur;  hann  er  dauður,  og 
er  það  yfirtak  hörmunganna,  að  eg  get  ekki  einusinni 
veitt  honum  nábjargirnar,  því  að  öllum  líkindum  hafa 
óargadýr  rifið  hann  í  sundur«.  Innti  hún  honum  því  næst 
allt,  sem  sáralæknirinn  hafði  sagt  henni,  og  sagði,  hversu 
grimmúðlega  bræður  Khódadads  hefðu  drepið  hann.  Kon- 
ungiir  beið  ekki  svo  lengi,  að  hún  fengi  úttalað,  heldur 
greip  hann  fram  í  uppvægur  af  heipt  og  sór  þess  dýran  eið, 
að  svikararnir,  sem  valdir  voru  að  gráti  hennar,  og  bakað 
höfðu  föður  sínum  óumræðilegan  harm,  skyldu  ekki  kom- 
ast  hjá  maklegri  refsingu.  Eldur  brann  úr  augum  honum 
og  gekk  hann  inn  í  áheyrnarsalinn,  þar  sem  hirðmenn 
hans  voru  og  hver  sá,  sem  nokkurs  hafði  að  biðja.  Urðu 
allir  forviða,  er  þeir  sáu  hann  svo  reiðan  setjast  í  hásæti 
sitt;  kallaði  hann  á  stórvezír  sinn  og  mælti:  »Hassan!  far 
þú  undir  eins  með  þúsund  hermanna  og  tak  alla  sonu 
mína  fasta.  Hnepptu  þá  í  turninn,  sem  ætlaður  er  til  að 
vera  fangelsi  manndrápara,  og  gerðu  tafarluust  vilja  minn«. 
Kom  skjálfti  á  alla,  er  þeir  heyrðu  þessa  hræðilegu  skipun, 
og    lagði    stórvezírinn    orðlaus    hendina    á    höfuð    sjer,   til 

merkis  um,  að  hann  skyldi  hlýða,  og  gekk  út  úr  salnum. 
Vísaði  konungur  öllum  burt,  sem  áheyrnar  beiddust,  og 
kvaðst  ekki  vilja  heyra  embættisstörf  nefnd  á  nafn  í  heilan 
mánuð.  Hann  var  varla  stíginn  ofan  úr  hásætinu,  þegar 
stórvezírinn  kom  aptur  og  sagðist  hafa  fullnægt  skipun 
hans.  »Eg  hef  meira  að  skipa  þjer«,  segir  hann  við  stór- 
vezírinn  og  fór  með  hann  til  Pírúseh;  spurði  hann  hana, 
hvar  ekkja  Khódadads  byggi.  En  er  hann  varð  þess  vísari 
skipaði  hann  stórvezírnum  að  sækja  kóngsdótturina  frá 
Deríabar  og  sýna  henni  alla  þá  lotningu,  sem  tign  hennar 
var  samboðin. 

Vezírinn  hlýðnaðist  tafarlaust  skipun  hans,  stje  á 
hest  sinn,  og  reið  til  gistihússins,  þar  sem  kóngsdóttirin 
hjelt  til,  sagði  hann  henni,  hvað  konungur  hefði  fyrir  sig 
lagt,  og  færði  henni  frá  honum  hvítan  múlasna,  fagran 
með  skrautlegum  söðli.  Stje  hún  á  bak  honum  og  reið 
heim  til  hallarinnar  með  vezírnum  og  föruneyti  hans. 
Var  sáralæknirinn  með  henni  og  reið  fögrum  hesti  tattar- 
iskum,  sem  vezírinn  ljet  færa  honum.  Horfðu  allir  á,  er 
þessi  Ijómandi  sveit  fór  fram  hjá,  bæði  út  um  glugga  og 
af  strætunum,  og  er  það  var  kunnugt  orðið,  að  það  væri 
kona  Khódadads,  sem  fylgt  var  til  hallarinnar  með  slíkri 
sæmd,  þá  æpti  allur  lýðurinn  fagnaðarópi,  svo  að  undir 
tók.  Mundi  sá  fögnuður  hafa  snúizt  í  andvórp,  ef  menn 
hefðu  vitað  um  hin  hryggilegu  afdrif  Khódadads. 

Konungurinn  stóð  við  hallarhliðið  og  fagnaði  kóngs- 
dótturinni  frá  Deríabar  og  fylgdi  henni  til  Pírúseh,  og 
voru  það  hjartanlegir  samfundir.  Þegar  kona  Khódadads 
sá  foreldra  manns  síns,  rifjaðist  upp  harmur  hennar,  og 
eins  rann  út  í  fyrir  foreldrum  Khódadads,  er  þau  sáu  konu 
hans.  Kóngsdóttirin  frá  Deríabar  varpaði  sjer  fram  fyrir 
fætur  konungs  og  vætti  þá  tárum  sínum,  en  engu  orði 
mátti  hún  upp  koma  fyrir  harmi.  En  er  þau  þrjú  höfðu 
grátið  þarna  og  andvarpað  um  stund  hvert  með  öðru,  þá 
harkaði  kóngsdóttirin  frá  Deríabar  fyrst  af  sjer;  sagði  hún  frá 
afreksverkum  og  óförum  Khódadads  og    krafðist    þess,    að 

sonum  konungs  yrði  maklega  hegnt  fyrir  svikin.  »Þeiv 
skulu  láta  lífið  fyrir  vanþakklæti  sitt«,  mælti  konungur, 
»en  fyrst  verður  að  birta  lát  Khódadads,  svo  að  líflát  sona 
minna  æsi  ekki  lýðinn  til  upphlaups.  Svo  munum  vjer 
og  sýna  syni  vorum  hinar  síðustu  virktir,  þó  vjer  ekki 
höfum  lík  hans«.  Skipaði  hann  því  næst  stórvezírnum 
að  láta  byggja  grafhýsi  úr  hvítum  marmara  með  hjálm- 
þaki,  á  miðri  sljettunni,  sem  borgin  Harran  er  byggð  á.  Fjekk 
konungur  kóngsdótturinni  frá  Deríabar  fögur  herbergi  í 
höll  sinni  til  íbúðar,  og  kannaðist  við  hana  eins  og 
tengdadóttur  sína. 

Stórvezírinn  Ijet  nú  vinna  svo  kappsamlega  að  bygg- 
ingu  grafhýsisins,  að  það  var  fullgert  að  fárra  daga  fresti. 
Gröf  ein  var  gjör  inni  í  húsinu  og  sett  á  hana  líkneskja 
Khódadads,  og  er  allt  var  fullbúið,  skipaði  konungur  bæna- 
hald  og  tiltók  vissan  dag,  er  halda  skyldi  útfararhátíð 
sonar  síns.  Dreif  þá  allur  lýður  úr  borginni  til  að  vera 
við  jarðarförina;  konungurinn  fór  með  stórvezírnum  og 
helztu  hirðmönnum  tii  grafhýsisins;  gekk  hann  þar  inn  og 
settist  ásamt  þeim  á  gullrósaðar  silkiábreiður.  Kom  þá 
fjölmennur  riddaraflokkur  af  varðliði  konungs,  hengdu 
þeir  niður  höfuðin  og  hjeldu  augunum  aptur  til  hálfs,  riðu 
svo  tvívegis  kringum  grafhýsið  þegjandi,  en  í  þriðja 
skiptið  Ijetu  þeir  staðar  numið  við  dyrnar  og  mæltu  fram 
þessi  orð:  »0,  þú  kóngsson!  ef  vjer  gætum  veitt  þjer 
nokkurt  lið  með  biturleik  sverða  vorra  og  með  mannlegri 
hreysti,  þá  mundum  vjer  duga  þjer  svo,  að  þú  fengir  aptur 
að  líta  ljós  sólarinnar,  en  konungur  konunganna  hefir 
skipað  og  engill  dauðans  hefir  hlýtt  honum«. 

Riðu  þeir  síðan  frá,  til  þess  að  flokkur  hundrað 
öldunga  gæti  komizt  að;  riðu  þeir  svörtum  múlösnum  og 
höfðu  sítt  skegg  og  hvítt.  Voru  það  einsetumenn,  er  höfð- 
ust  við  í  fjallahellrum  og  ljetu  aldrei  sjá  sig,  nema  við  út- 
farir  konunga  og  konungborins  fólks  í  Harran.  Bar  hver 
þeirra  þykka  bók  á  höfði  sjer  og  studdi  við  með  hend- 
inni,  gengu  þeir  svo  þrisvar    kringum  grafhýsið    þegjandi, 

því  næst  staðnæmdust  þeir  við  dyrnar  og  sagði  þá  einn 
þeirra:  »Ó  kóngsson!  hvað  getum  vjer  gert  þjer  til  vilja? 
gætu  bænir  eða  vísindi  vakið  þig  upp  aptur  til  lífs,  þá 
mundum  vjer  strjúka  fætur  þína  með  voru  hvíta  skeggi 
og  lesa  bænir,  en  konungur  veraldarinnar  hefir  svipt  þjer 
burt  fyrir  fullt  og  allt((.  —  Að  svo  mæltu  gengu  þeir  burt 
frá  graftrýsinu. 

Þar  næst  komu  fimmtíu  yngismeyjar  svo  fagrar,  að 
engin  lýti  mátti  á  finna.  Riðu  þær  litlum  hestum  hvítum 
á  lit,  og  voru  blæjulausar;  á  höfðum  sjer  báru  þær  gull- 
karfir  fullar  af  gimsteinum.  Gengu  þær  og  þrisvar  sinn- 
um  umhverfis  grafhýsið,  stóðu  síðan  kyrrar  við  dyrnar 
og  sagði  þá  sú,  eryngstvar:  »0  kóngsson;  þú,  sem  áður 
varst  svo  fagur,  hverrar  hjálpar  getur  þú  vonast  af  okkur? 
Gæti  yndisleikur  okkar  endurlífgað  þig,  þá  skyldum  við 
vera  ambáttir  þínar,  en  fegurð  okkar  fær  ekki  framar  á 
þig  og  þú  þarft  okkar  ekki  við«.  En  er  þær  voru  burt 
gengnar,  stóð  konungur  upp  með  hirðmönnum  sínum  og 
gekk  þrisvar  kringum  grafrrýsið.  Síðan  nam  hann  staðar 
og  mælti:  «Ó  þú  sonur  minn!  ljós  augna  minna!  ertu  þá 
eilíflega  mjer  af  sjónum  vikinn?((  Svo  mælti  hann  and- 
varpandi  og  hrundu  tár  hans  niður  á  gröfina,  en  hirð- 
mennirnir  grjetu  með  honum.  Var  grafhýsinu  síðan  lokað 
og  fóru  allir  heim  aptur  í  borgina,  og  var  í  átta  daga 
opinberlega  beðið  fyrir  Khódadad  í  musterunum.  A  ní- 
unda  degi  ásetti  konungur  sjer  að  láta  taka  sonu  sína  af 
lífi,  og  leiddist  lýðnum  að  bíða  eptir  aftöku  þeirra,  svo 
var  hann  uppvægur  út  af  tilverknaði  þeirra  við  Khódadad. 
Var  nú  allur  viðbúnaður  hafður  til  líflátsins,  en  þó  neydd- 
ist  konungur  til  að  fresta  því.  Það  frjettist  sem  sje,  að 
nágrannakonungarnir,  sem  áður  höfðu  veitt  konunginum 
í  Harran  árásir,  færu  nú  að  honum  með  her  manns  og 
væru  enn  liðsterkari  en  fyrrum,  og  væru  þeir  komnir  all- 
nærri  höfuðborginni.  Höfðu  menn  haft  vitneskju  af  her- 
búnaði  þeirra,  en  ekki  gefið  því  mikinn  gaum.  En  nú 
sló  miklum  felmtri  yfir  alla  og  rifjaðist    upp  söknuðurinn 

eptir  Khódadad  að  nýju,  því  hann  hafði  áður  aflað  sjer 
mikils  orðstírs  í  hernaði  við  konunga  þessa,  og  mundu 
menn  hafa  talið  sigurinn  vísan,  ef  hann  hefði  verið  á  lífi. 
Konungurinn  gerði  allt,  sem  í  hans  valdi  stóð,  og  dró  í 
skyndi  saman  allmikinn  her,  fór  hann  síðan  til  móts  við 
óvini  sína,  en  er  þeir  urðu  þess  vísari,  fylktu  þeir  liði 
sínu  á  sljettlendinu. 

Undir  eins  og  konungurinn  í  Harran  sá  þá,  fylkti 
hann  liði  sínu  og  veitti  fjandmönnum  sínum  ena  snörpustu 
atgöngu.  En  þeir  vörðust  hraustlega  og  fjellu  margir  af 
háðum.  Var  sigurinn  lengi  tvísýnn,  en  þó  fór  svo  að 
lokum,  að  fjandmönnum  konungsins  í  Harran,  sem  höfðu 
ofurefli  liðs,  tók  að  veita  betur;  þá  sást  allt  í  einu  mikill 
riddaraflokkur  þeysa  út  á  sljettlendið  og  vissi  hvorugt 
liðið,  hvað  þeim  var  í  hug.  En  þeir  gátu  fljótt  gengið  úr 
skugga  um  það,  því  riddararnir  hleyptu  á  fjandmenn  kon- 
ungsins  í  Harran,  og  rjeðust  svo  fast  á  hliðfylkingu  þeirra, 
að  hún  tók  skjótt  að  riðlast.  Flýðu  þeir,  en  riddararnir 
eltu  þá  og  hjuggu  niður  allan  þorra  þeirra.  Hafði  kon- 
ungurinn  í  Harran  horft  á  hreystiverk  hinna  hugprúðu 
riddara  og  veitti  þeim  vandlega  eptirtekt,  en  einkum  hafði 
honum  orðið  starsýnt  á  fyrirliða  þeirra,  því  hann  hafði 
barizt  með  frábærri  hreysti  og  þreyði  konungur  óðfús  að 
vita  nafn  hans.  Ætlaði  hann  að  fara  að  leita  hann  upp, 
en  í  sama  bili  sá  hann,  hvar  hann  kom,  og  kannaðist  þá 
við,  að  Khódadad  var  sá  hinn  hrausti  bardagamaður,  sem 
kominn  var  til  liðs  við  hann.  Varð  konungur  þá  frá  sjer 
numinn  af  gleði  og  undrun,  en  Khódadad  tók  þannig  til 
máls:  »Herra!  það  er  öll  von  á,  þó  yður  bregði  við  að 
sjá  þann,  sem  þjer  hyggið  dauðan,  og  sem  dauður  mundi 
vera,  hefði  guð  ekki  varðveitt  hann  til  að  bera  vopn  með 
yður  móti  fjandmönnum  yðar«. 

»Sonur  minnU  mælti  konungur,  »á  eg  að  trúa  því,  að 
eg  hafi  þig  aptur  úr  helju  heimtan?«  Breiddi  hann  þá 
faðminn  móti  honum,  en  hann  hnje  í  fang  föður  sínum. 
Hjelt  konungur  honum  lengi  í  faðmi  sjer,    en    loksins  tók 

hann  svo  til  orða:  »Eg  veit  hvernig  í  öllu  liggur,  sonur 
minn!  eg  veit  hvernig  bræður  þínir  launuðu  þjer  það,  að 
þú  frelsaðir  þá  úr  höndum  risans  svarta,  en  á  morgun 
skaltu  taka  hefndir  á  þeim.  En  kom  nú  með  mjer  í  höll- 
ina  til  móður  þinnar,  sem  grátið  hefir  þig  mörgum  tárum, 
og  mun  hún  verða  frá  sjer  numin  af  fögnuði,  þegar  hún 
heyrir,  að  eg  á  hugprýði  þinni  að  þakka  sigurinn«.  Beiddi 
Khódadad  konunginn  að  segja  sjer,  hvernig  hann  hefði 
komizt  að  æfintýri  því,  er  gerðist  í  höll  svertingjans,  og 
spurði,  hvort  nokkur  bræðra  sinna  hefði  gengizt  við  því 
af  iðrun.  En  er  hann  heyrði,  að  kóngsdóttirin  frá 
Deríabar  var  þar  fyrir,  rjeði  hann  sjer  ekki  fyrir  fögnuði 
og  bráðlátri  löngun  eptir  að  þerra  tárin  af  augum  móður 
sinnar  og  eiginkonu.  Fóru  þeir  nú  heim  til  borgarinnar 
og  æpti  allur  lýður  fagnaðarópi,  er  þeir  hjeldu  innreið 
sína.  Hittu  þeir  Pírúseh  og  kóngsdótturina  frá  Deríabar 
báðar  saman,  þar  sem  þær  biðu  konungsins,  en  enginn 
getur  útmálað  gleði  þeirra  og  fögnuð,  er  þær  sáu  hann 
koma  inn  með  Khódadad. 

Þegar  þau  fjögur  langa  stund  höfðu  fagnað  hvert  öðru 
hjartanlega  og  innilega,  varð  Khódadad  að  segja  þeim  frá 
því,  hve  furðulega  það  atvikaðist,  að  lífi  hans  varð  borgið. 
Bóndi  nokkur  hafði  af  tilviljun  farið  fram  hjá  tjaldinu, 
sem  Khódadad  lá  í,  fljótandi  í  blóði  sínu.  Hafði  hann 
látið  hinn  hjálparlausa  mann  upp  á  múlasna  sinn  og 
flutt  hann  heim  til  sín,  og  haíði  hann  þar  grætt  hann 
með  jurtum  nokkrum,  er  hann  tuggði  og  lagði  við  sárin. 
»Þegar  eg  var  alheilk,  sagði  Khódadad,  »þakkaði  eg  bónd- 
anum  og  gaf  honum  alla  þá  demanta,  sem  eg  hafði  á  mjer. 
Lagði  eg  síðan  af  stað  til  Harran.  Heyrði  eg  þá  sagt  frá 
styrjöld  þeirri,  er  nokkrir  nágranna  konungar  höfðu  vakið, 
sagði  eg  því  til  nafns  míns  í  þorpunum  og  eggjaði  íbúana 
til  varnar.  Fjekk  eg  þannig  fjölda  ungra  manna  til  að 
vopnast  og  gerðist  sjálfur  fyrirliði  þeirra,  kom  eg  rjetl 
mátulega  um  það  bil,  er  fylkingar  voru  signar  saman  og 
orrustan  byrjuð«. 

»Látum  oss  þakka  guði  fyrir  að  hann  varðveitti 
Khódadad«,  mælti  konungurinn,  »en  svikararnir,  sem  ætl- 
uðu  að  drepa  hann,  skulu  láta  líf  sitt  í  dag«.  En  öðling- 
urinn,  sonur  Pírúseh  mælti  i  móti  og  bað  konung  hyggja 
að  því,  að  þeir  væru  af  hans  bergi  brotnir;  sjálfur  væri 
hann  bróðir  þeirra  og  fyrirgæfi  þeim  og  beiddi  þeim 
miskunnar.  Viknaði  konungur  af  þessu  eðallyndi  hans 
svo  að  hann  fjekk  ekki  tára  bundizt;  ljet  hann  stefna  öllu 
fólkinu  saman  og  nefndi  Khódadad  til  ríkiserfingja  eptir 
sinn  dag.  Skipaði  hann  síðan  að  sækja  sonu  sína  úr 
fangelsinu;  voru  þá  fjötrar  á  þeim  öllum.  Sonur  Pírúseh 
leysti  af  þeim  hlekkina  og  faðmaði  þá  að  sjer  hvern  af 
öðrum  eins  einlæglega  og  fyrrum  í  hóll  svertingjans.  En 
lýðurinn  var  frá  sjer  numinn  af  hjartagæzku  hans  og  lofaði 
hann  hárri  röddu.  Voru  sáralækninum  því  næst  gefnar 
stórgjafir  í  launa  skyni  fyrir  hið  mikla  gagn  og  greiða,  sem 
hann  hafði  gert  kóngsdótturinni  frá  Deríabar. 


Sagan  af  Abú  Móhammed  Alkeslan. 

Kalífinn  Harún  Airaschid  sat  ein- 
hvern  dag  í  hásæti  sínu  og  öll 
hirðin  umhverfis  hann;  þá  kom  þræll  cinn  með  ennisdregil 
úr  gulli  í  hendinni,  alsettar  perlum  og  demóntum,  gekk 
að  hásætiströppunum  og  laut  svo  lágt,  að  enni  hans  kom 
við  gólfið.  »Drottinn  rjetttrúaðra  manna!«  mælti  hann, 
Sobeide,  yðar  hágöfuga  eiginkona  skipaði  mjer  að  færa 
yður  kveðju  sína.  Hún  heíir  lengi  verið  að  amstrast  í, 
að  fá  ennisdregil  þenna  fullgerðan,  og  vantar  nú  ekki 
nema  einn  demant  á  hann  miðjan;  hefir  hún  leitað  í  öll- 
um  gripahirzlum  yðar,  en  engann  gimstein  fundið,  er  full- 
stór  sje«.  Skipaði  kalífinn  þá  undir  eins  hinum  helztu 
embættismönnum  sínum,  að  leita  hvervetna  upp  hina  feg- 
urstu  demanta;  en  engan  gátu  þeir  fundið,  er  sæma  mátti 
hinu  dýrmæta  djásni  Sobeide.     Varð  kalífanum  þá  skapfátt 

og  mælti:  »Hálfur  jarðarhnötturinn  er  nrjer  undirgeímn, 
og  þó  á  eg  engan  slíkan  demant,  sem  kona  mín  biður 
um«.  Ljet  hann  þá  spyrjast  fyrir  hjá  öllum  gimsteina- 
sölum  í  Bagdad,  en  þeim  bar  öllum  saman  um,  að  slíkur 
demant  væri  hvergi  til,  nema  í  Basra  hjá  manni  nokkrum, 
Abú  Móhammed  Alkeslan  að  nafni.  Skipaði  kalífinn  þá 
einum  af  vezírum  sínum  að  senda  mann,  er  fljótur  væri 
í  förum  til  emírsins  Móhammeds  Alsobeidy,  jarls  í  Basra, 
með  þá  skipun,  að  hann  skyldi  þegar  í  stað  láta  flytja 
Abú  Móhammed  Alkeslan  til  Bagdad. 

Mesrúr  höfuðsmaður  geldinganna  var  nú  kosinn  til 
sendiferðar  þessarar;  fl5Ttti  hann  sjer  og  komst  á  stuttum 
tíma  til  Basra.  Jafnskjótt  sem  hann  kom  á  fund  emírsins 
og  sagði  honum  tilefni  þarkomu  sinnar,  vatt  emírinn  bráð- 
an  bug  að  því  að  fullnægja  skipun  kalífans  og  sendi  nokkra 
af  sveitarforingjum  sínum  með  Mesrúr  til  húsa  Abú 
Móhammeds  Alkeslans.  Drap  Mesrúr  á  dyr  og  lauk  upp 
þræll  nokkur;  »segðu  húsbónda  þínum«,  mælti  Mesrúr, 
»að  drottinn  rjetttrúaðra  manna  boði  hann  á  sinn  fund«. 
Færði  þrællinn  húsbónda  sínum  skilaboð  þessi  og  kom 
hann  þá  sjálfur  til  að  fagna  Mesrúr  og  fylgdarmönnum 
hans.  Bauð  hann  þeim  inn  að  ganga  undir  eins  og 
hann  varð  þess  nokkru  vísari,  hvert  erindi  þeirra  var,  en 
þeir  beiddu  sig  afsakaða  og  sögðu,  að  skipun  kalífans 
mætti  ekki  undir  höfuð  leggjast,  og  væri  hann  mjög  óþolin- 
móður  og  bráðlátur.  »Leyfið  mjer  þá  að  minnsta  kosti«, 
sagði  Alkeslan,  »að  búa  mig,  svo  að  eg  geti  fullsæmilega 
gengið  fyrir  augu  hans  hátignar;  það  skal  ekki  standa 
lengi  á  mjer;  gerið  það  fyrir  mig  og  komið  inn  og  hvilið 
ykkur  ofurlitla  stund«. 

Þeir  Mesrúr  og  fylgdarmenn  hans  þáðu  loksins  boð 
hans  og  gengu  inn;  sáu  þeir  dyratjöld  úr  grænu  silki, 
bæði  hægra  og  vinstra  megin  í  anddyrinu,  og  voru  þau 
gulli  saumuð  upp  í  gegn.  Ljet  Abú  Móhammed  Alkeslan 
einn  af  þrælum  sínum  fvlgja  þeím  í  skrautlegt  baðher- 
bergi  innariega  í  húsi  hans.     Voru  veggirnir  gulli  lagðir  í 

baðherbergi  þessu  og  gólfið  slíkt  hið  sama,  en  í  því  miðju 
var  ágæta  fögur  marmaraþró,  full  af  vatni,  sem  angaði  af 
rósafeiti,  stóðu  þar  skrautbúnir  þrælar,  er  voru  hinir  fljót- 
virkustu  til  þjónustu  og  hlýddu  hverri  bendingu.  Þegar 
Mesrúr  og  fylgdarmem:  hans  voru  laugaðir  og  smurðir, 
voru  þeir  færðir  í  gullskreytt  silkiklæði,  var  þeim  síðan 
fylgt  í  herbergi  húsbóndans;  sat  hann  þar  í  skrautlegum 
legubekk  og  hallaðist  upp  við  hægindi,  glitrandi  af  gulli. 
Uppi  yfir  höfði  hans  ljómaði  gullofið  yfirtjald,  útflúrað  með 
perlum  og  demöntum.  Tók  hann  Mesrúr  báðum  höndum 
og  ljet  hann  setjast  hjá  sjer.  Voru  hinar  dýrustu  krásir 
á  borð  bornar  á  diskum  úr  gulli  og  kínversku  postulíni, 
og  lýsti  sjer  þar  slík  viðhöfn  í  öllu,  að  Mesrúr  Ijet  sjer 
þau  orð  um  munn  fara,  að  slíkt  hefði  hann  aldrei  sjeð 
við  hirð  kalífans. 

Nú  áttu  þeir  þar  skemmtilegasta  kvöld  og  gaf  Abú 
Móhammed  Alkeslan  þeim  Mesrúr  og  fylgdarmönnum 
hans  sjóð  með  þúsund  gullpeningum  í.  Morguninn  eptir 
voru  þeir  færðir  í  grænar  silkiskikkjur  gullsaumaðar  með 
gullkögri,  og  var  þeim  sama  virðing  sýnd  þann  dag  sem 
daginn  áður.  En  er  Mesrúr  kom  í  herbergi  Alkeslans, 
sagðist  hann  ekki  mega  dvelja  lengur  í  Basra.  En  Alkeslan 
beiddi  hann  að  vera  kyrran  þann  dag  og  kvaðst  skyldu 
verða  ferðbúinn  næsta  morgun.  Næsta  dag  með  morguns- 
árinu  var  teymdur  til  hans  múlasni  með  gullsaumuðum 
söðli,  er  skreyttur  var  perlum  og  demöntum.  Stje  hann  á 
bak  múlasnanum,  kvaddi  emírinn  Alsobeidy  og  lagði  af 
stað  frá  Basra  ásamt  Mesrúr.  Hugsaði  Mesrúr  með  sjer: 
»Kalífinn  mun  undrast,  þegar  hann  sjer  Alkeslan  koma 
með  slíkri  viðhöfn  og  prýði,  og  mun  hann  vafalaust  spyrja 
hann,  hvar  hann  hafi  fengið  slíkt  ógrynni  auðæfa«. 

Þegar  þeir  voru  komnir  til  Bagdad,  ljet  Mesrúr  sjer 
verða  það  fyrst  að  verki,  að  fylgja  Alkeslan  á  fund  kalíf- 
ans.  Fagnaði  kalífinn  honum  vel,  ljet  hann  setjast  hjá 
sjer  og  leyfði  honum  að  tala.  »Drottinn  rjetttrúaðra  manna!« 
mælti  Alkeslan,  »eg  gerði    mig    svo  djarfan,    að  færa  yðar 

hátign  nokkrar  lítilvægar  gjafir,  og  bið  eg  yður  auðmjúklegast 
leyfa  mjer  að  afhenda  yður  þær«.  En  er  Harún  Alraschid 
spurði,  hverjar  gjafir  þessar  væru,  þá  kom  þræll  einn  inn 
með  kistil  og  setti  hann  niður  fyrir  fætur  húsbónda  síns. 
Lauk  Alkeslan  honum  upp  og  tók  upp  úr  honum  nokkur 
smíðuð  smátrje;  voru  stofnar  þeirra  og  greinar  úr  gulli, 
en  lauf  og  aldin  úr  roðasteinum,  tópösum  og  skínandi 
björtum  perlum.  Tók  hann  enn  upp  margar  dýrindis 
gjafir,  og  var  það  ekki  einleikið,  að  þær  höfðu  allar  komizt 
fyrir  í  kistlinum.  Furðaði  kalífinn  sig  mjög  á  slíku  undri, 
en  þó  undraðist  hann  enn  meira,  er  Alkeslan  ljet  færa  sjer 
annan  kistil  og  lauk  honum  upp,  dró  hann  upp  úr  hon- 
um  silkitjald  eitt  baldýrað  með  perlum  og  roðasteinum. 
Dúkurinn  var  gulloíinn  og  skreyttur  smarögðum  og  tópös- 
um,  en  tjaldsúlurnar  voru  úr  dýrmætum  indverskum  viði. 
Var  þetta  ágæta  tjald  alskreytt  doppum,  sem  Ijómuðu  af 
smarögðum  og  safírum;  voru  glitaðar  á  það  myndir  ótal 
fugla  og  villidýra,  svo  líkar  sem  lifandi  væru,  og  voru 
fjaðrirnar  og  skinnin  gerð  af  perlum,  roðasteinum,  smar- 
ögðum,  safírum  og  allskonar  gimsteinum,  svo  að  mesta 
snild  var  á. 

Kalífinn  varð  steinhissa,  er  hann  sá  slík  auðæfi,  og 
vissi  ekki,  hvað  hann  ætti  að  halda;  tók  Aíkeslan  þá 
þannig  til  máls:  »Drottinn  rjetttrúaðra  manna!  ekki  gekk 
mjer  ótti  til  að  færa  yður  slíkar  gjafir,  heldur  kurteisi,  og 
var  það  ætlun  mín,  að  yðar  hátign  sæmdi  að  eiga  slíka 
kostgripi,  en  ekki  mjer,  metorðalausum  manni.  En  svo 
að  þjer  gangið  úr  skugga  um,  að  eg  ekki  sýni  yður  holl- 
ustu  fyrir  hræðslu  sakir,  þá  skal  eg  enn,  ef  þjer  leyfið,  s^ma 
yður  nokkur  undur,  sem  þjer  getið  ráðið  af,  hversu  eg  er 
máttugur«.  Kalífinn  kvaðst  gjarna  skyldu  leyfa  það  og  gekk 
nú  Alkeslan  út  að  glugga  einum,  beygði  sig  nokkuð,  bærði 
varirnar  og  horfði  upp  á  svalirnar,  sem  voru  allt  umhvcrfis 
höllina;  sýndust  þær  þá  aptur  lúta  niður  fyrir  honum;  því 
næst  deplaði  hann  augunum  og  sýndust  þá  allar  dyrnar  ljúk- 
ast  upp,  þó  þær  væru  harðlæstar;  tautaði  hann  og  nokkur 

óskiljanleg  orð  fyrir  munni  sjer  og  var  þá  eins  og  heyrðist 
kliður  óteljandi  fugla,  og  var  svo  að  heyra,  sem  þeir  svör- 
uðu  honum.  Var  kalífinn  öldungis  hlessa  á  öllu  þessu 
og  spurði  manninn  frá  Basra,  hvaðan  honum  kæmi  svo 
undarlegur  máttur,  og  hvort  hann  ekki  væri  sá  Abú 
Móhammed  Alkeslan  (þ.  e.  letingi),  sem  alræmdur  var 
fyrir  leti ;  hefði  faðir  hans  verið  handlæknir  við  hina  opin- 
beru  heilsubrunna,  og  dáið  í  mestu  eymd  og  volæði. 

»Herra!«  svaraði  Alkeslan,  »saga  mín  er  þeim  mun 
kynjalegri,  sem  egeraflágum  stigum,  var  bláfátækur  áður 
og  lá  í  leti  og  ómennsku.  En  leyfi  yðar  hátign  mjer  að 
segja  hana,  þá  veit  eg  yður  muni  þykja  hún  skemmtileg<(. 
Kalífinn  kvaðst  feginn  vilja  hlýða  á  hana  og  tók  Alkeslan 
þá  þannig  til  frásagna:  »Faðir  minn  var  fátækur  hand- 
læknir  og  hafðist  við  á  handlækningnm  við  hina  opinberu 
heilsubrunna,  og  er  allt  það,  sem  yðar  hátign  hefir  heyrt 
sagt  af  hinni  frámunalegu  leti  minni,  heilagur  sannleiki. 
Eg  var  svo  blóðlatur  í  æsku  minni,  að  eg  nennti  ekki  að 
standa  upp  og  leita  forsælunnar,  þegar  hádegissólin  stóð 
þráðbeint  uppi  yfir  höfði  mjer  og  skein  á  gagnaugu  mjer. 
Þegar  eg  var  fimmtán  vetra,  andaðist  faðir  minn  og  skildi 
við  mig  og  móður  mína  í  mestu  örbyrgð.  Móðir  mín 
var  góð  kona,  og  vistaði  hún  sig  sem  vinnukona  í  ná- 
grenninu  til  að  hafa  ofan  af  fyrir  sjer,  og  fórst  henni  svo 
vel,  að  hún  færði  mjer  mat  og  drykk,  þó  hana  brysti 
sjálfa,  en  eg  skammaðist  mín  ekki,  heldur  lá  eg  auðum 
höndum  allan  daginn. 

Einusinni  kom  móðir  mín  til  mín  með  fimm  sílfur- 
peninga,  sem  hún  hafði  dregið  saman  af  kaupi  sínu  og 
mælti:  »Sonur  kær!  eg  heyrði  rjett  í  þessu,  að  hann  Abúl 
MosafTer  væri  um  það  leyti  að  leggja  af  stað  til  Kínlands. 
Hann  er  allra  manna  hjartabeztur  við  aumingja  og  orð- 
lagður  fyrir  ráðvendni  sína.  Taktu  nú  í  þig  rögg  og  rístu 
á  fætur;  farðu  svo  með  mjer  til  hans  og  biddu  hann  að 
kaupa  þjer  fyrir  þetta  einhvern  þarfan  hlut  þarna  í  Kína, 
sem  svo  miklar  sögur  ganga  af.     En  ef  þú  nú  ekki  stendur 

upp  og  kemur  með  mjer,  þá  vinn  eg  þess  dýrstan  eiðr 
að  eg  sleppi  hendi  af  þjer  og  læt  þig  deyja  úr  hungri  og 
þorsta«.  Af  orðum  þessum  gat  eg  gengið  úr  skugga  um, 
að  móðir  mín  var  uppvæg  út  af  leti  minni,  og  með  því  að 
eg  var  hræddur  um,  að  hún  mundi  efna  hótunarorð  sín, 
þá  hugði  eg  nauðsyn  til  bera,  að  hrista  af  mjer  doðann. 
»Jæja  þá,  móðir  mín!«  sagði  eg,  »hjálpaðu  mjer  tii  að 
standa  upp«.  Hún  gerði  svo,  en  eg  grjet  og  stundi  við, 
svo  mikið  fjellst  mjer  um,  að  láta  þetta  á  móti  mjer. 
Beiddi  eg  nú  móður  mína  að  færa  mjer  skóna  og  var 
hún  svo  eptirlát,  að  hún  Ijet  þá  á  mig.  Því  næst  lypti 
hún  undir  hendur  mjer  til  að  reisa  mig  á  fætur,  og  þreytt- 
ist  hún  ekki  á  því  að  reka  á  eptir  mjer  og  toga  mig  á 
ermunum,  þangað  til  við  komumst  oían  á  ströndina  og 
hittum  Abúl  MosafTer.  Heilsaði  eg  honum  og  spurði  hann 
kurteislega,  hvort  hann  hjeti  Abúl  MosaíTer,  því  þó  skömm 
sje  frá  að  segja,  þá  þekkti  eg  ekki  þenna  ágætismann  svo 
mikið  sem  að  nafni.  Hann  kvað  svo  vera  og  fjekk  eg 
honum  þá  hina  íimm  silfurpeninga  og  beiddi  hann  að 
kaupa  mjer  eitthvað  í  því  landi,  sem  hann  nú  ætlaði  að 
ferðast  til. 

Hann  furðaði  sig  á  bón  minni  og  spurði  þá  fjelaga 
sína,  hvort  þeir  þekktu  mig.  »Jú,  jú!«  sögðu  þeir,  »það  er 
hann  Alkeslan,  húðarletinginn  alræmdi;  það  er  víst  í  fyrsta 
sinni  núna  í  dag,  sem  hann  hefir  gengið  út  fyrir  húsdyr, 
því  enginn  heíir  nokkru  sinni  sjeð  hann  áður  úti  fyrir«. 
Abúl  MosaíTer  tók  fúslega  við  fjenu  og  lofaði  mjer  brosandi 
að  gera  það,  sem  eg  bað  hann  um.  Þakkaði  eg  honum 
fyrir  og  gekk  síðan  heim,  en  alltaf  varð  móðir  mín  að 
leiða  mig. 

Abúl  MosaíTer  sigldi  nú  mcð  fjölda  kaupmanna  til 
Kínlands,  seldi  þar  vörur  sinar  og  keypti  aðrar  í  staðinn ; 
því  næst  sigldi  hann  heim  á  lcið  til  Basra.  En  er  skipið 
hafði  verið  þrjá  daga  í  hafi,  skipaði  Mosafier  allt  í  cinu 
að  snúa  við.  Furðuðu  kaupmenn  sig  á  því  og  spurðu, 
liverju  það   sætti.      »Munið    þið    ekki«,    svaraði    MosaíTer, 

»hvað  greyið  hann  Alkeslan  beiddi  mig  fvrir?  eg  hafði 
steingleymt  því,  og  tjáir  nú  ekki  annað  en  að  snúa  aptur 
og  kaupa  einhvern  þarfan  hlut  handa  honum,  svo  eg  bindi 
enda  á  loforð  mitt«.  »Nei,  herra!«  sögðu  kaupmennirnir, 
»neyðið  okkur  fyrir  alla  muni  ekki  til  að  snúa  aptur;  við 
erum  komnir  svo  langt  á  leið,  að  það  er  ótækt  að  hætta 
sjer  undir  óveðrin,  sem  umflúin  eru,  og  háskasemdir  þær, 
sem  við  höfum  farsællega  undan  stýrt«.  En  er  Mosaffer 
vildi  hvergi  undan  láta,  bauðst  hver  kaupmaður  um  sig 
til  að  tvöfalda  það  fje,  sem  eg  hafði  fengið  honum,  og 
þótti  MosalTer  boð  þeirra  svo  ábatasamt  og  æskilegt  fyrir 
mig,  að  hann  gekk  að  því.  Fóru  þeir  nú  leiðar  sinnar 
og  lögðust  við  akkeri  hjá  ey  nokkurri  fjölbyggðri;  var  þar 
hin  mesta  demanta-  og  perluverzlun.  Gengu  þeir  allir  á 
land  til  að  kaupa  sjer  vörur.  Kom  Abú  Mosaffer  á  kaup- 
mannatorg  eitt  og  sá  þar  mann,  er  hafði  marga  apa  tii 
sölu;  var  einn  þeirra  útsteyptur  í  kláða.  Hann  staldraði 
þá  við  til  að  virða  apana  betur  fyrir  sjer  og  sá  hann  að 
þegar  eigandinn  leit  af  þeim,  þá  rjeðust  þeir  allir  á  hinn 
sjúka  samlagsbróður  sinn  og  misþyrmdu  honum.  En  er 
eigandinn  sá  það,  tókst  honum  að  vísu  að  haida  þeim  í 
skefjum  með  staf  sínum,  en  það  tjáði  ekki,  þó  hann  lemdi 
og  fjölraði  þá,  sem  verstir  voru,  því  óðara  en  hann  sneri 
að  þeim  bakinu,  byrjnðu  þeir  aptur  á  nýjan  leik. 

Mosaffer  sá  nú  aumur  á  veslings  apanum  og  spurði 
eigandann,  hvort  hann  vildi  selja  hann.  »Eg  skal  gefa 
yður  fimm  pjastra  fyrir  hann«,  sagði  Mosaffer,  »munaðar- 
leysingi  einn  fjekk  mjer  þá  til  þess,  að  eg  skyldi  kaupa 
eitthvað  fyrir  þá  handa  honum«.  Eiganda  apans  þóttu 
þetta  góð  kaup,  og  kvaðst  hann  óska  að  apinn  yrði  skjól- 
stæðingi  hans  að  gagni.  Greiddi  Mosaffer  þá  fjeð  af  hendi 
og  tók  dýrið  með  sjer.  Ljet  hann  þræl  einn  flytja  apann 
út  á  skip  og  binda  hann  á  þilfarinu.  En  er  kaupmenn 
höfðu  keypt  svo  sem  þeir  ætluðu  sjer,  sigldu  þeir  til  ann- 
arar  eyjar.  Óðara  en  þeir  voru  lagstir  þar  við  akkeri, 
söfnuðust    að    þeim    bátar  og  voru    á  þeim    kafhlauparar, 

er  buðust  til  að  vinna  fyrir  þá.  En  er  menn  þessir 
steyptu  sjer  út  í  sjóinn  fyrir  fáeina  skildinga,  þá  tók  ap- 
inn,  sem  sá  aðfarir  þeirra,  að  gerast  órór;  sleit  hann  sig 
loksins  lausan  og  stökk  út  í  sjóinn  eins  og  hinir.  »Guð 
hjálpi  mjer«,  sagði  Abúl  Mosaffer,  þegar  hann  sá  apann 
hverfa,  »hvað  ætli  veslingurinn  hann  Alkeslan  segi,  þegar 
hann  ekki  cinusinni  fær  dýrið,  sem  eg  keypti  handa 
honum?«  En  apinn  kom  fljótt  aptur  í  augsýn  með  kaf- 
hlaupurunum  og  hjelt  hann  á  nokkrum  perluskeljum  í 
klónum;  lagði  hann  þær  niður  fyrir  fætur  MosaíTers. 
Furðaði  hann  sig  mjög  á  þessu  tiltæki  apans  og  gat 
ekki  öðru  trúað  en  að  hann  hlyti  að  vera  frábær  skepna, 
og  mundi  hann  trauðlega  vera  einhama. 

En  er  kaupmenn  sigldu  aptur  af  stað.  gerði  að  þeim 
storm  mikinn  og  hröktust  þeir  að  ströndum  Söngeyjar; 
voru  eyjarskeggar  þar  svertingjar  og  mannætur.  Jafnskjótt 
sem  villimenn  þessir  sáu  skipið,  þá  lögðu  þeir  að  því  á 
allar  hliðar.  Tóku  þeir  skipið,  en  bundu  kaupmennina  og 
leiddu  þá  fyrir  konung  sinn.  Ljet  hinn  siðlausi  konung- 
ur  steikja  nokkra  af  veslings  mönnum  þessum  og  hafði 
þá  til  matar  í  veizlu  einni,  er  hann  hjelt  hinum  tignustu 
meðal  þegna  sinna.  Hinir  kaupmennirnir,  sem  voru  sjón- 
arvottar  að  óförum  fjelaga  sinna,  voru  nú  innilokaðir  í 
byrgi  einu  og  biðu  grátandi  sömu  afdrifa.  En  um  mið- 
næturskeið  kom  apinn,  sem  var  orðinn  laus,  og  leysti 
fjötrana  af  Abúl  MosaíYer.  Þreifaði  hann  nú  fyrir  sjer 
eptir  fjelögum  sínum  og  hjeldu  þeir  þá  að  hann  hefði 
sjálfur  leyst  sig.  »Guð  miskunar  okkur,  Abúl  MosafTer!« 
sögðu  þeir,  »þar  sem  hann  ljet  þig  slíta  fjötra  þína,  svo 
að  þú  gætir  frelsað  okkur«.  »Vinir  góðir!«  svaraði  hann, 
»eg  hef  ekki  sjálfur  leyst  bönd  mín,  það  gerði  apinn,  sem 
eg  keypti  handa  honum  Alkeslan.  Nú  ætla  eg  í  þakklætis 
skyni  að  gefa  dýrinu  sjóð  með  þúsund  gullpeningum  í«. 
»Við  munum  þá  gefa  honum  annað  eins  hver  um  sig«, 
gullu  þeir  við  allir  í  einu  hljóði,  »ef  hann  gerir  eins  vel 
til  okkar«.     Undir  eins  og    apinn    heyrðí  þetta,    brá  hann 

Tið  og  leysti  hvern  af  öðrum.  En  er  þeir  voru  lausir, 
fóru  þeir  út  á  skip  sitt  og  höfðu  villimennirnir  til  allrar 
hamingju  ekkert  flutt  á  burt  af  því;  undu  hinir  nú  upp 
segl  og  sigldu  hið  skjótasta  frá  þessum  stað,  sem  nærri 
var  orðinn  þeim  að  algerðu  tjóni.  Þegar  skipið  var  komið 
út  á  rúmsjó,  minnti  Abúl  Mosaffer  kaupmennina  á  það, 
sem  þeir  höfðu  lofað  apanum,  og  undu  þeir  bráðan  bug 
að  binda  enda  á  heit  sitt.  Sjálfur  tók  hann  þúsund  gull- 
peninga  úr  hirzlu  sinni  og  bætti  þeim  við  það,  sem  kaup- 
menn  höfðu  fengið  honum  í  hendur,  og  var  það  allmikið 
fje.  Hjelzt  leiði  það,  er  kaupmenn  höfðu  frá  Söngey, 
þangað  til  þeir  tóku  land  við  Basra  eptir  skamma  útivist; 
-spurðist  koma  þeirra  fljótt.  Móðir  mín  kom  hlaupandi  til 
mín  og  sagði:  »Stattu  fljótt  upp,  sonur  kær!  hann  Abúl 
Mosaífer  er  kominn  heim;  farðu  og  ílýttu  þjer  að  heilsa 
honum  og  spurðu  hann,  hvað  hann  hafl  meðferðis  handa 
þjer.  Hver  veit  nema  það  sje  eitthvað,  sem  kemur  þjer 
að  haldi«. 

Eg  neri  þá  stýrurnar  úr  augum  mínum  og  beiddi 
móður  mína  að  hjálpa  mjer  á  fætur,  því  langt  væri  ofan 
til  hafnarinnar  og  vissi  hún  bezt,  að  eg  væri  ekki  íljótur 
á  fæti.  Reis  eg  þá  upp  með  hennar  hjálp  og  rjeði  af  að 
ganga  ofan  til  sjáfar,  komst  eg  þangað  loksins,  en  opt  hrasaði 
eg  og  flæktust  fötin  um  fætur  mjer  á  leiðinni.  Undir  eins  og 
Abúl  Mosaffer  sá  mig,  heilsaði  hann  mjer  eins  og  lífgiafa 
sinum  og  fjelaga  sinna.  »Takið  við  apanum  þeim  arna«, 
mælti  hann,  »eg  hef  keypt  hann  handa  yður;  farið  nú  og 
iríðið  mín  heima  hjá  móður  yðar;  eg  kem  undir  eins  á  eptir«. 

Þetta  þóttu  mjer  kynlegar  viðtökur,  og  tók  eg  apann 
með  mjer  og  fór  heim;  hugsaði  eg  þá  með  mjer:  ,Það 
veit  trú  mín,  að  hann  Abúl  Mosaffer  hefir  keypt  prýðilega 
fyrir  mig;  það  verður  mjer  víst  til  mesta  gagns'.  Þegar  eg 
var  kominn  heim,  sagði  eg  við  móður  mína:  »Það  verður 
þó  ekki  annað  sagt,  en  að  það  sje  eitthvað  fallegt  við  kaup- 
skapinn.  Nú  máttu  aldrei  gleyma  því,  þegar  þú  sjer  mig 
sofa,  að  vekja  mig,    svo  eg  geti    hlaupið    ofan  til  hafnar- 

innar.  Skoðaðu  til«,  sagði  eg  og  sýndi  henni  apann  um 
leið,  »hvað  þeir  hafa  fært  mjer  frá  Kínlandk. 

Rjett  í  því  eg  var  seztur  niður,  komu  inn  nokkrir  af 
þrælum  Abúl  Mosaffers  og  spurðu  mig,  hvort  eg  væri  Abú 
Móhammed  Alkeslan.  Kvað  eg  svo  vera  og  sá  eg  Mosaffer 
sjálfan  koma  á  eptir  þjónum  sínum;  stóð  eg  þá  upp  og 
gekk  á  móti  honum  og  ætlaði  að  kyssa  á  hönd  hans.  En 
hann  gaí  mjer  ekki  tíma  til  þess,  heldur  varð  hann  fyrri 
til  að  falla  um  háls  mjer,  og  bauð  hann  mjer  að  fylgjast 
með  sjer  heim  til  sín.  Þáði  eg  boð  hans,  þó  mjer  væri 
lítið  um  það  gefið,  en  eg  vildi  ekki  vera  ókurteis  við  mann, 
sem  var  svo  vingjarnlegur  við  mig.  Þegar  eg  var  kominn 
heim  til  hans,  skipaði  hann  tveimur  þrælum  að  sækja  íje 
það,  er  eg  ætti,  og  komu  þeir  þá  að  stundarkorni  liðnu 
með  tvær  kístur  allþungar.  Fjekk  Mosaffer  mjer  lyklana 
að  þeim  og  mælti:  »Sonur  sæll!  nú  geturðu  sjeð,  hvernig 
guð  hefir  látið  silfurpeningana  þína  blessast.  Þú  átt  fje 
það,  sem  í  báðum  kistunum  er;  far  nú  heim  og  skulu 
báðir  þessir  þrælar  fylgja  þjer«.  Eg  varð  frá  mjer  num- 
inn  af  gleði  og  tjáði  valmenninu  Mosaffer  mitt  hjartanleg- 
asta  þakklæti;  fór  eg  svo  heim  aptur  til  móður  minnar 
og  var  það  henni  óvæntur  fögnnður,  að  sjá  báðar  peninga- 
kisturnar.  »Nú  sjer  þú,  sonur  minn!«  mælti  hún,  »að 
forsjónin  hefir  ekki  yfirgefið  þig;  gerðu  þig  því  maklegan 
gæzku  hennar  og  neyttu  allrar  orku  til  að  hrista  af  þjer 
doðann  og  ómennskuna«.  Eg  lofaði  því,  og  hin  færsæl- 
lega  breyting,  sem  orðin  var  á  högum  mínum,  gerði  mjer 
auðvelt  að  efna  loforð  mitt. 

Það  var  eins  og  apinn  yrði  æ  elskari  að  mjer  dag 
frá  degi;  hann  sat  hjá  mjer  í  legubekknum  og  át  og  drakk 
með  mjer  þegar  eg  borðaði.  En  það  var  mjer  óskiljan- 
legt,  að  hann  ætíð  hvarf  með  aptureldingu  og  kom  aldrei 
aptur  fyrr  en  um  hádegi;  færði  hann  mjer  í  hvert  skipti 
sjóð  með  þúsund  gullpeningum  í  og  lagði  fyrir  íætur  mjer. 
Gerði  hann  þetta  svo  opt,  að  eg  varð  vellríkur  og  keypti 
mjer  fasteignir  og  lystigarða;  ljet  eg  reisa  margar  hallir  og 

planta  stóra  aldingarða  umhverfis  þær;  þar  að  auki  keypti 
eg  fjölda  þræla  og  ambátta.  Einusinnf  þegar  apinn  sat  hjá 
mjer  eptir  vanda,  sá  eg  að  hann  svipaðist  um  til  allra 
hliða,  eins  og  hann  vildi  ganga  úr  skugga  um,  að  við 
værum  einir.  En  nærri  megið  þjer  geta,  drottinn  rjett- 
trúaðra  manna!  hvort  mjer  ekki  brá  í  brún,  þegar  eg  sá 
hann  bæra  varirnar  og  heyrði  hann  nefna  nafn  mitt  skil- 
merkilega.  Varð  eg  þá  svo  skelkaður  við  undur  þetta. 
að  eg  ætlaði  að  stökkva  út  úr  herberginu,  en  hann  sagði 
við  mig:  »Vertu  óhræddur.  Abú  Móhammed!  og  furðaðu 
þig  ekki  á  því,  að  þú  heyrir  mig  tala,  því  eg  er  ekki  api 
svo  sem  flestir  apar  gerast«.     »Hvað  ertu  þá?«  sagði  eg. 

»Eg  er  einn  af  hinum  fráföllnu  öndum«,  svaraði 
hann.  »Mjer  runnu  bágindi  þín  til  rifja  og  kom  eg  því 
til  að  frelsa  þig  úr  þeim.  Auðæfin,  sem  eg  ljet  berast  upp 
í  hendur  þjer,  geta  bezt  sýnt  þjer,  hversu  máttugur  eg  er; 
en  eg  ætla  samt  að  greiða  enn  betur  fyrir  þjer  og  útvega 
þjer  konu,  sem  er  margfalt  fegri  en  allt  það,  sem  hugur 
maniis  getur  fegurst  ímyndað  sjer«.  »Og  hvernig  á  eg  að 
fá  þessarar  fögru  konu?«  spurði  eg.  »Taktu  nú  vel  eptir 
því,  sem  eg  segi«,  ansaði  hann.  »Á  morgun  skaltu  búast 
sem  ríkmannlegast  og  skrautlegast,  skaltu  láta  leggja  á 
múlasna  þinn  gullinn  söðul,  alsettan  perlum  og  demönt- 
um,  stíga  á  bak  honum  og  ríða  til  kauptorgsins,  þar  sem 
selt  er  fóður.  Skaltu  þar  spyrja,  hvar  geymslubúr  sjerífans*) 
sje,  ganga  inn  til  hans  og  segja,  að  þú  sjert  kominn  til  að 
biðja  dóttur  hans.  En  ef  hann  hefir  umyrði  og  segir,  að 
þú  sjert  ekki  nógu  ríkur,  eða  að  þú  sjert  af  lágum  stigum 
og  skorti  mannvirðingu,  þá  skaltu  fá  honum  sjóð  með 
þúsund  gullpeningum  í.  En  biðji  hann  um  meira,  þá 
býður  þú  honum  öll  auðæfi,  sem  hann  getur  á  kosið,  og 
skaltu  ekki  vera  hræddur  um  að  þú  lofir  meiru  en  þú 
getur  ent;  eg  skal  sjá  fyrir  öllu«.  Hló  mjer  hugur  við, 
er  eg  varð  þess  vísari,    og  lofaði  að  fara    eptir  heilræðum 

*)    ))Sjerifi«  er  nafnbót   þeirra,   sem  komnir  eru  af  Fatíme, 
dóftur  Matiómets. 

apans  míns.  Undir  eins  og  dagsbrún  var  á  lopti  bjó  eg 
mig  hið  ríkmannlegasta,  stje  á  bak  múlasna  mínum  gull- 
söðluðum  og  reið  til  kauptorgsins,  sem  mjer  var  til  vísað, 
og  fann  eg  þar  fljótt  og  greiðlega  geymslubúr  sjerífans. 
Fór  eg  af  baki  hjá  honum  og  heilsaði  honum;  hjelt  hann 
að  eg  væri  mikils  háttar,  bæði  af  útliti  mínu  og  svo  af 
því,  að  eg  hafði  þræla  með  mjer,  tók  hann  því  kveðju 
minni  kurteislega  og  spurði,  með  hverju  hann  gæti  verið 
mjer  til  vilja. 

»Herra!«  svaraði  eg,  »öll  mín  heill  og  hugarró  er  á 
yðar  valdi.  Eg  heyrði  stórmikið  látið  af  dóttur  yðar  og 
kem  eg  því  til  að  biðja  hennar«.  »Fyrirgefið  mjer«, 
ansaði  sjerífinn,  »að  eg  leyfi  mjer  að  spyrja  um  ætterni 
yðar  og  stjett,  en  þó  einkum  og  sjer  í  lagi  um  efnahag 
yðar.  Eg  þekki  yður  ekki,  og  tjáir  mjer  ekki  að  gipta 
burt  dóttur  mina  fyrr  en  eg  veit  þar  glögg  deili  á«. 

Þá  vatt  eg  óðara  sjóð  með  þúsund  gullpeningum  fram 
úr  barmi  mínum  og  rjetti  sjerífanum  svo  mælandi:  »Hjer 
er  ætt  mín  og  stjett;  hinn  ríki  þarf  ekki  frekari  meðmæl- 
ingar;  peningar  eyða  öllum  mótbárum«.  ,Með  peningum 
verður  allt  komizt',  segir  líka  sjálfur  spámaðurinn  eins 
og  þjer  víst  munið.  Og  eins  hljóða,  trúi  eg,  spakmælin: 
»Tali  hinn  ríki,  þá  æpa  allir  upp:  »Hann  hefir  rjett  fyrir 
sjer«;  tali  fátæklingurinn,  þá  er  viðkvæðið  hjá  öllum: 
»Hann  heíir  á  röngu  að  standa«.  f  öllum  ríkjum  og 
löndum  afla  peningar  eigendunum  virðingar  og  aðdáunar. 
Peningar  eru  hrífandi  mál  fyrir  þann,  sem  mæla  vill,  og 
dráps-ör  fyrir  þann,  sem  de}rða  vill«. 

Svo  mælti  eg,  en  sjerífinn  leit  niður  fyrir  sig  og  fór 
að  hugsa  sig  um.  »Fyrst  svo  er,  herra!«  sagði  hann,  »þá 
misvirðið  ekki,  að  eg  bið  yður  enn  um  tvær  þúsundir 
gullpeninga«.  »Það  skuluð  þjer  fá«,  svaraði  eg  og  Ijet  eg  einn 
af  þrælum  mínum  undir  eins  sækja  fje  þetta  heim  til  mín. 
Það  var  eins  og  sjerífanum  þætti  sjer  fullnægt,  er  hann  sá 
gullið.  Hann  stóð  upp  og  skipaði  einum  af  þrælum 
sínum  að  loka  geymslubúrinu.     Stefndi  hann  síðan  að  sjer 

öllum  ættingjum  og  vinum,  lj-et  semja  kaupmála  fyrir  mig 
og  dóttur  sína  og  lofaði  að  halda  brúðkaupið  í  húsi  sínu 
að  tíu  dögum  liðnum.  Fór  eg  heim  til  mín,  frá  mjer  num- 
inn  af  fögnuði,  og  lokaði  mig  inni  hjá  apanum;  sagði  eg 
honum,  hvern  árangur  biðilsfór  mín  hefði  haft.  Hann 
taldi  mig  sælan  vegna  fagnaðar  þess,  sem  eg  átti  í  vænd- 
um  og  setti  upp  á  mig  mesta  hól  fyrir  það,  hversu  vel 
mjer  hefði  farið  þetta  úr  hendi. 

Aðfarakvöld  þess  dag,  sem  sjerífinn  hafði  ákveðið  til 
brúðkaupsins,  segir  apinn  við  mig  og  var  þá  órór  og 
angistarfullur:  »Á  morgun  uppfyliast  allar  óskir  þínar; 
má  eg  þá  vonast  eptir,  að  þú  gerir  mjer  dálítinn  greiða, 
þar  sem  nú  hamingja  sú  uppbyrjast,  sem  eg  afrekaði  þier? 
Ef  þú  ert  viljugur  til  þess,  þá  máttu  biðja  mig  hvers  sem 
vera  skal«.  »Eg  get  ekki  synjað  þjer  neins«,  svaraði  eg, 
»hvað  er  þá  það,  sem  þú  biður  um«?  Svaraði  apinn  þá 
í  hálfum  hljóðum:  »Næst  herbergi  því,  sem  þið  brúð- 
hjónin  eigið  að  sofa  í,  er  klefi  einn  og  hangir  koparhringur 
við  hurðina.  Undir  hringnum  muntu  finna  lyklakippu, 
og  getur  þú  með  þeim  lyklum  lokið  upp  hurðinni.  En 
þegar  þú  kemur  inn  í  klefann,  muntu  sjá  járnkistu  eina, 
og  standa  fjórir  töfrafánar  á  fjórum  hornum  hennar;  er  í 
henni  koparmundlaug  ein,  full  af  gulli  og  gimsteinum; 
liggja  kringum  hana  ellefu  höggormar,  en  í  henni  miðri 
er  festur  hani  skínandi  bjartur.  Sverð  eitt  liggur  hjá  kist- 
unni,  það  skaltu  taka,  drepa  hanann  og  höggva  í  sundur 
fánana,  velta  um  kistunniogfara  síðan  aptur  tilkonu  þinnar. 
Meira  beiðist  eg  ekki  af  þjer  til  launa  fyrir  allan  þann 
greiða,  sem  eg  hef  gert  þjer,  og  mun  gera  þjer  framvegis«. 

Eg  lofaði  að  gera  það,  sem  apinn  bað  mig  um,  og 
spurði  eg  hann  ekki,  hvers  vegna  hann  mæltist  til  þessa. 
Þegar  brúðkaupsveizlunni  var  lokið,  var  mjer  íylgt  í  her- 
bergi  brúðurinnar  og  sá  eg  þá  undir  eins  hurðina  og 
hringinn,  sem  apinn  hafði  talað  um.  En  er  eg  var  einn 
með  konu  minni  og  hún  hafði  brugðið  höfuðdúknum  frá 
andliti  sjer,  þótti  mjer  hún  svo    fögur  og   yndisleg,    að  eg 

varð  orðlaus  af  undrun.  Andlitsfegurð  hennar,  vaxtarlagið, 
limaburðurinn,  blóminn  á  kinnum  hennar  og  brosið  á 
vörum  hennar  heillaði  mig  svo,  að  eg  því  nær  var  búinn 
að  gleyma  apanum  og  því,  er  hann  hafði  beðið  mig  um. 
En  rödd  þakklátseminnar  Ijet  nú  til  sín  heyra  og  vildi  eg 
ekki  leggjast  svo  til  svefns,  að  eg  ekki  hefði  gert  það,  sem 
hollvinur  minn  hafði  beðið  mig  fyrir.  Um  miðnætti 
þegar  kona  mín  var  sofnuð  fasta  svefni,  stóð  eg  upp  með 
gætni,  tók  lyklana  undan  koparhringnum  og  lauk  upp 
klefanum;  því  næst  tók  eg  sverðið,  sem  lá  þar  fyrir  fótum 
mjer,  diap  hanann,  hjó  sundur  hina  fjóra  töfrafána  og 
velti  um  kistunni.  Þá  vaknaði  kona  min  allt  í  einu,  og 
er  hún  sá  klefann  standa  opinn  og  hanann  dauðan  fyrir 
fótum  mjer,  kallaði  hún  upp  og  sagði:  »Guð  almáttugur! 
á  eg  þá  að  komast  á  vald  þessa  hrekkvísa  anda?«  Óðara 
en  hún  hafði  sagt  þetta,  kom  hinn  fráfallni  andi,  sem 
hún  óttaðist,  og  ílaug  hann  í  sama  vetfangi  burt  með  hana 
upp  í  opið  geðið  á  mjer. 

Sjerífinn  hrökk  nú  upp  af  svefni  við  óp  niitt  og 
konu  minnar;  kom  hann  inn  í  herbergið  og  skildi  undir 
eins,  hvernig  á  stóð,  þegar  hann  sá  að  dóltir  hans  var 
horfin,  en  dyrnar  opnar.  » M i k i  1 1  ólánsmaður  ertu,  Abú 
Móhammed!«  kallaði  hann  upp  og  reytti  um  leið  hár  sitt, 
»hvað  hefir  þig  hent?  Eru  þetta  þakkirnar  fyrir  góðvilja 
minn  og  dóttur  minnar?  Eg  hafði  sjálfur  sett  verndargrip 
þenna  saman  og  komið  honum  fyrir  í  klefanum,  til  að 
afstýra  hinu  illa  áformi  þessa  bölfaða  anda,  sem  hann 
ætlaði  að  koma  fram  á  dóttur  minni.  Hefir  hann  upp  í 
sex  ár  verið  að  berjast  við  að  fá  hana  í  vald  sitt,  og 
varð  honum  ekkert  ágengt,  en  nú  er  hún  frá,  og  nú  á  eg 
enga  dóttur,  og  ekkert,  sem  getur  verið  mjer  til  huggunar 
í  heimi  þessum.  Far  nú  burt  undir  eins,  því  eg  þoli  ekki 
fyrir  mitt  líf  að  horfa  á  þig«.  Varð  eg  sárlega  harm- 
þrunginn  út  af  því,  að  eg  hafði  steypt  þeirri  konu  í  giötun, 
sem  eg  elskaði  svo  heitt,  þó  eg  að  eins  hefði  sjeð  hana  i 
svip ;  fór  eg  þá  heim  og  leitaði   alstaðar  að  apanum  mín- 

nm.  En  allar  ransóknir  mínar  komu  fyrir  ekki  og  skildi 
eg  nú,  að  hann  sjalfur  hafði  burtnumið  konu  mína,  eptir 
að  hann  með  sínum  flærðarfullu  fortölum  hafði  ginnt  mig 
til  að  fyrirkoma  verndargripnum,  sem  stóð  honum  í  vegi. 
Varð  eg  þá  hamslaus,  er  eg  sá  að  hann  hafði  leikið  svona 
á  mig.  Eg  reif  sundur  klæði  mín  og  klóraði  mig  í  framan, 
og  ásetti  mjer  að  vera  ekki  lengur  í  því  landi,  þar  sem  eg 
hafði  misst  mitt  hið  kærasta.  Fór  eg  því  úr  borginni  og 
villtist  út  á  eyðimörk  eina;  datt  náttmyrkrið  yfir  og  vissi 
eg  ekki,  hvar  eg  var.  En  er  eg  svipaðist  um  til  að  leita 
mjer  einhvers  skýlis,  þá  sá  eg  í  tunglsskininu  rjett  hjá 
mjer  tvo  stóra  höggorma,  annan  rauðan,  en  hinn  hvítan 
og  börðust  þeir  í  ákefð.  Hneigðist  eg  þá  einhvernveginn 
ósjálfrátt  til  meðhalds  með  hvíta  höggorminum,  þreif  eg 
því  upp  stóran  stein  og  kastaði  honum  af  alefli  í  hinn 
höggorminn,  svo  að  hvert  bein  brotnaði  í  hausi  hans.  En 
hviti  höggormurinn  hrökklaðist  hvæsandi  á  burt  og  hvarf 
sjónum  mínum,  en  kom  jafnharðan  aptur  með  tíu  öðrum 
hvítum  höggormum.  Skriðu  þeir  að  hinni  ferlegu  ókind, 
sem  eg  hafði  banað,  og  rifu  hana  sundur  í  stykki,  þangað 
til  ekkert  var  eptir  nema  höfuðið;  lögðu  síðan  á  flótta 
svo  hratt  sem  kólfi  skyti. 

Meðan  eg  var  að  brjóta  heilann  út  af  þessum  kyn- 
legu  tilbrigðum,  heyrði  eg  rödd  eina  rjett  hjá  mjer,  þótt 
eg  engan  sæi,  og  sagði  hún  þessi  orð:  »Hræðstu  ekki 
fjandskap  forlaganna;  drottinn  heitir  þjer  gleði  og  ham- 
ingju«.  Ljet  mjer  svo  í  eyrum,  sem  rödd  þessi  kæmi  neð- 
an  úr  djúpi  jarðarinnar,  og  hughreystist  eg  ekki  af  henni, 
heldur  rann  mjer  kalt  vatn  milli  skinns  og  hörunds.  Eg 
var  hjer  staddur  á  eyðimörku  og  vissi  ekki,  hvortegheld- 
ur  ætti  að  vera  kyrr  eða  flýja.  Þá  vissi  eg  ekki  fyrri  til 
en  eg  heyrði  aðra  rödd  segja  skýrt  og  skilmerkilega.  »Þú 
átrúandi  Mahómets!  þú  sem  ert  svo  sæll,  að  þú  talar  því 
máli,  sem  kóraninn  er  ritaður  á,  vertu  ókvíðinn  og  ó- 
hræddur  við  djöfulinn  og  alla  hans  ára.  Þú  ert  falinn 
gæzlu  hinna  tryggu  anda,  sem  sömu  trúar  eru  og  þú!« 

Þá  kallaði  eg  hátt:  »í  nafni  þess  guðs,  sem  þjer 
dýrkíð  eins  og  eg,  þá  segið  mjer  glöggara,  hverjir  þjer 
eruð?«  Óðara  en  eg  hafði  sagt  þetta,  birtist  mjer  andi 
hjúpaður  hvítum  klæðum  og  síðum,  og  sagði  hann  við 
mig:  »Vjer  höfum  komizt  að  manngæzku  þioni  og  veglyndi. 
Allir  þeir  andar,  sem  trúir  eru  guði  og  spámanni  hans, 
eru  þjer  þakklátir  eins  og  vjer  erum.  Þuríir  þú  okkar 
fulltingis,  þásegtil;  vjer  erum  reiðubúnir  að  gera  allt  það 
fyrir  þig,  sem  í  voru  valdi  stendur«.  »Hver  skyldi  frem- 
ur  vera  hjálparþurfi  en  eg«,  mælti  eg,  »og  hver  heíir  í 
slíka  ógæfu  ratað?  Er  nokkur  sá  ólánsmaður  til  á  jörðu, 
sem  aumkvunarverðari  sje  en  eg?« 

»Ert  þú  ekki  Abú  Móhammed  Alkeslan?«  spurði 
andinn.  »Því  er  nú  verr«,  svaraði  eg  og  stundi  þungan 
við.  »Gott  og  vel«,  sagði  hann,  »huggastu,  því  nú  áttu 
þjer  bjargvætti.  Skaltu  vita,  að  eg  er  bróðir  hvíta  högg- 
ormsins,  sem  þú  frelsaðir.  Við  erum  fjórir  bræður  skiU 
getnir  og  allir  jafnfúsir  að  þjóna  þjer  og  sýna  þjer  þakk- 
látsemi  vora.  Hinn  fráfallni  andi,  sem  leyndist  í  líki 
apans,  hefði  aldrei  getað  fengið  konu  þína  á  sitt  vald, 
hefði  hann  ekki  beitt  vjelræðum,  því  verndargripurinn, 
sem  faðir  hennar  hafði  samansett,  var  áformi  hans  til 
fyrirstöðu,  allt  þangað  til  þú  ónýttir  hann.  Þykir  okkur 
því  ekki  örvænt,  að  þú  náir  aptur  að  samtengjast  konu 
þinni  og  getir  fyrirkomið  ránsdólg  hennar.  Eigum  við 
þjer  svo  mikið  að  þakka,  að  vjer  hyggjum  það  vera  skyldu 
vora,  að  hjálpa  þjer  nú,  er  svo  á  stendur«.  Að  svo 
mæltu  rak  andinn  upp  ógurlegt  öskur,  svo  að  jörðin  skalf 
og  nötraði,  en  eg  gat  varla  staðið  á  fótunum.  f  sama 
vetfangi  kom  ílokkur  alvopnaðra  anda  og  spurði  andinn, 
hvort  þeir  vissu,  hvar  apinn  hefðist  við.  Svaraði  þá  einn 
þeirra:  »Hann  býr  í  koparborginni,  þar  sem  enginn  sólar- 
geisli  nær  að  lýsa«. 

»Abú  Móhammed«!  sagði  andinn  við  mig,  »nú  mun 
eg  fá  þjer  einn  af  þjónum  mínum  til  fylgdar  og  getur 
hann    kennt    þjer  ^ráð  til  að  ná    aptur    hinni    ungu  konu 


þinni,  en  varastu  að  nefna  guðs  nafn,  þegar  hann  flygur 
með  þig  gegnum  loptgeiminn,  því  hann  er  einn  af  upp- 
hlaupsöndum  þeim,  sem  lagðir  eru  undir  vort  vald,  og 
skyldir  þú  gleyma  ráði  mínu,  þá  mundir  þú  steypast  niður 
á  höfuðið  og  rata  í  lífsháska«.  Settist  eg  nú  á  bak  upp- 
reisnarandanum  og  einsetti  mjer  að  gæta  þess  vandlega, 
sem  tyrir  mig  var  lagt.  Sendist  andinn  með  mig  í  lopt 
upp  svo  hratt  sem  elding  flygi,  og  hvarf  jörðin  þegar 
sjónum  mínum,  svo  eg  sá  ekki  annað  en  hinn  ómælilega 
himingeim  og  sveimuðu  stjörnurnar  þar  umhveríis  mig, 
líkar  háum  fjöllum.  Loksins  komst  eg  svo  hátt,  að  eg 
heyrði  gjörla  lofsöng  englanna  kringnm  hástól  alisvaldanda 
drottins.  Skýrði  leiðtogi  minn  fyrir  mjer  eðli  og  einkunnir 
allra  hluta,  sem  eg  sá  hvervetna,  og  var  allt  af  að  tala 
um  ógrynni  sköpunarverkanna  til  þess  að  eg  skyldi  ekki 
hugsa  um  skaparann  sjálfan,  og  reyndi  hann  með  sínu 
fáfengilega  hjali  að  koma  í  veg  fyrir,  að  eg  ákallaði  guðs 
nafn  til  að  lýsa  þvi,  hversu  mjög  eg  undraðist  það,  sem 
fyrir  augun  bar.  Þá  birtist  allt  í  einu  himneskur  andi  í 
heiðbláum  möttli,  með  síða  lokka,  glóbjarta,  sem  liðuðust 
á  herðar  niður.  Stóðu  geislar  af  ásjónu  hans,  og  hjelt 
hann  á  lensu,  sem  logandi  neistar  sindruðu  af  til  allra 
hliða.  »Abú  Móhammed!«  mælti  hann,  »seg  nú  undir 
eins:  »Enginn  guð  er  til,  nema  hinn  almáttugi  skapari 
allra  hluta  —  eða  eg  rek  þig  í  gegn  með  lensu  minni«. 
Varð  eg  þá  svo  felmtraður,  að  eg  gleymdi  því,  sem  eg 
svo  fastlega  hafði  sett  mjer  og  talaði  þau  orð,  sem  hlutu 
að  verða  mjer  til  glötunar.  í  sama  vetfangi  rak  engill 
ljóssins  uppreisnarandann  í  gegn  og  brá  honum  í  ösku; 
steyptist  eg  þá  úr  hæðum  ofan  og  fjell  niður  í  sjóinn. 

Nú  var  eg  nokkra  stund  í  kafi,  því  eg  var  ringlaður 
í  höfðinu  eptir  byltuna,  en  jafnskjótt  sem  eg  kom  til  sjálfs 
mín,  greip  eg  til  sunds  og  neytti  allrar  orku;  mundi  eg 
samt  hafa  látið  þar  líf  mitt,  hefði  ekki  svo  viljað  til,  að 
sjómenn  nokkrir  voru  þar  á  skútu  einni  rjett  hjá  mjer, 
og  björguðu  þeir  mjer.      En  eg  skildi  ekki  það  mál,    sem 

þeir  töluðu,  spurðu  þeir  mig  hvað  eptir  annað,  og  gat  eg 
að  eins  með  bendingum  gefið  þeim  í  skyn,  að  eg  ekki 
skildi  þá.  Þegar  kvölda  tók,  köstuðu  þeir  út.vörpum 
sínum  og  veiddu  mikið  af  fiski ;  steiktu  þeir  fiskana  og  át 
eg  af  þeim  með  góðri  lyst.  Morguninn  eptir  sigldu  þeir 
til  lands  og  lentum  vjer  á  ströndinni.  Fylgdu  þeir  mjer 
þá  til  fjölbyggðrar  borgar  og  leiddu  mig  fyrir  konung 
sinn;  fagnaði  hann  mjer  með  mestu  virktum.  Var  mjer 
sagt,  að  borg  þessi  hjeti  Henad  og  væri  einhver  hin  mesta 
sæborg  á  Kínlandi.  Skipaði  konungur  einum  af  vezírum 
sínum  að  annast  allar  þaríir  mínar  og  sýna  mjer  allt,  sem 
merkilegt  væri  í  landinu.  Fannst  mjer  mest  til  fegurðar 
aldintrjánna.  sem  uxu  þar  í  kringum  borgina;  man  eg 
aldrei  til  eg  hafi  sjeð  slíkan  aldinviðarskóg,  sem  þar  var. 
Þegar  eg  hafði  verið  eitthvað  einn  mánuð  í  borginni 
og  unað  mjer  allvel,  þá  var  það  einu  sinni,  að  eg  gekk 
mjer  til  skemmtunar  á  bakka  fljótsins,  sem  rann  fram 
með  borgarmúrunum,  sá  eg  þá  riddara  einn  koma  til  mín 
þeysandi.  Þegar  hann  var  kominn  til  mín,  segir  hann: 
»Ert  þú  ekki  Abú  Móhammed  Alkeslan?«  Kvað  eg  svo 
vera  og  beiddi  hann  mig  vera  óhræddan,  því  hann  væri 
vinur  minn  og  vildi  auðsýna  mjer  þakklátsemi  fyrir  hið 
góða,  sem  eg  hefði  gert  honum.  »Hver  ert  þú?«  spurði  eg 
með  undrun.  »Eg  er  bróðir  hvíta  höggormsins«,  svaraði 
hann,  »og  er  eg  kominn  til  að  segja  þjer,  að  þú  átt 
skamman  veg  þangað,  sem  kona  þín  þráir  þig  harmandi«. 
Brá  hann  undir  eins  yfir  mig  skikkjunni  og  setti  mig  á 
bak  fyrir  aptan  sig;  þutum  við  síðan  áfram  svo  fljótt, 
sem  vindur  bljesi.  Komum  við  langt  inn  í  skóg  einn  mik- 
inn  og  riðum  síðan  lengi,  þangað  til  riddarinn  allt  í  einu 
nam  staðar  og  ljet  mig  fara  af  baki.  »Þarna«,  mælti  hann, 
»sjerðu  tvö  fjöll;  skaltu  ganga  fram  með  þeim,  þangað  til 
þú  kemur  að  koparborginni,  en  varastu  að  ganga  inn  í 
hana  fyrr  en  eg  kem  til  þín  aptur  og  bý  svo  um,  að  þú 
getur  gert  það  hættulausl«.  Að  svo  mæltu  hvarf  hann  og 
skildi  mig  eptir  í  hræðilegri    eyðimörk.     Varð    mjer    erfitt 

að  keyfa  á  hinum  þurru  söndum  og  þori  eg  að  fullyrða, 
að  enginn  dauðlegur  maður  hefir  stigið  á  þá  fæti  fyrr  en 
eg.  Loksins  kom  eg  auga  á  borgina,  sem  andinn  hafði 
vísað  mjer  á;  voru  veggir  hennar  úr  kopar  og  námu  við 
skýin.  Nálgaðist  eg  þá  borgina  og  gekk  allt  umhverfis 
hana  til  að  vita,  hvort  eg  sæi  hvergi  hlið  á  múrunum,  en 
varð  jafn  nær.  Þá  birtist  mjer  aptur  bróðir  hvíta  högg- 
ormsins  og  fjekk  hann  mjer  töfrasverð;  sagði  hann,  að 
með  því  gæti  eg  komizt  inn  í  borgina  svo  ekki  bæri  á. 
Tók  eg  við  sverðinu,  en  andinn  beið  ekki  til  að  heyra, 
hverju  eg  svaraði,  svo  skyndilega  hvarf  hann  burt  frá  mjer. 

Rjett  á  eptir  heyrði  eg  mikinn  málklið  og  er  eg  lit- 
aðist  um,  þá  sá  eg  flokk  manna,  sem  höfðu  augun  á 
miðju  brjóstinu.  Undir  eins  og  þeir'sáu  mig,  komu  þeir 
til  mín  og  spurðu,  hver  eg  væri  og  hvernig  eg  væri  þang- 
að  kominn.  Leysti  eg  úr  spurningum  þeirra  og  sagði 
þeim  æfintýri  mitt.  Sögðu  þeir  það  satt  vera,  að  hin 
unga  kona,  sem  eg  hafði  á  minnzt,  væri  innilokuð  í  kopar- 
borginni  hjá  uppreisnarandanum,  en  ekki  vissu  þeir, 
hvernig  hann  hefði  farið  með  hana.  »Við  okkur  megið 
þjer  vera  óhræddurot,  sögðu  þeir,  »því  við  erum  háðir  til 
þjónustu  bróður  hvíta  höggormsins.  En  ef  þjer  viljið 
komast  inn  fyrir  múra  þessa,  þá  skuluð  þjer  ganga  til 
lindarinnar  þarna  og  þræða  með  rennsli  hennar.  Munuð 
þjer  þannig  komast  inn  í  borgina,  en  ekki  er  þangað  neinn 
vegur  annar«.  Eg  fór  að  ráði  þeirra  og  sá  vatnsleiðslu- 
rennu  eina  fordjúpa,  fór  eg  þar  niður  og  gekk  eptir  henni. 
En  er  eg  var  kominn  kippkorn  út  úr  henni,  sá  eg  hvar 
kona  mín  sat  á  víðum  velli  á  gullsaumaðri  sessu,  sveipuð 
silkiskýlu;  var  á  jaðarinn  glitaður  d>Trðlegur  garður  með 
aldintrjám,  og  voru  ávextirnir  á  þeim  gerðir  af  gulli  og 
perlum. 

Jafnskjótt  sem  hún  sá  mig,  reis  hún  upp  í  skyndi 
og  spurði,  hver  hefði  flutt  mig  á  þenna  stað,  sem  óað- 
gengur  væri  öllum  dauðlegum  mönnum.  Sagði  eg  henni 
þá  allt  það,  sem  mig  hafði  hent,    frá  því  við  skildum,  og 

beiddi    eg   hana,    að  gera    mjer    sins  vegar    sömu    skil  og 
kenna  mjer  ráð  til  að  frelsa  hana,  ef  hún  vissi  nokkurt. 

»Þessi  bannsetti  andi«,  sagði  kona  mín,  »hafði  slíka 
ofurást  á  mjer,  að  hann  gat  engu  leynt  mig,  hvort  sem 
það  var  honum  til  gagns  eða  skaða.  Veit  eg  því  öll 
leyndarmál  hans  og  heíir  hann  sjálfur  sagt  mjer,  að  hjer 
nálægt  sje  verndargripur  einn,  sem  allt  er  háð  í  borg  þess- 
ari.  Meðan  hann  hefir  verndargrip  þenna,  verður  allt  að 
lúta  valdi  hans,  en  verndargripurinn  er  gej7mdur  í  súlu 
einni«.  »Hvar  er  þá  súlan?«  spurði  eg,  »Þarna«,  svaraði 
hún  og  benti  mjer  á  hana;  »hún  hefir  allan  mátt  óvinar 
okkar  að  geyma«.  Varð  eg  feginn,  er  eg  komst  að  þess- 
um  mikilvæga  leyndardómi  og  spurði,  hvernig  þessi  vernd- 
argripur  væri.  »Það  er  örn  einn«,  svaraði  hún,  »og  er 
grafið  á  hana  letur,  sem  eg  ekki  þekki.  Ef  þú  getur  náð 
honum,  þá  skaltu  að  vörmu  spori  ganga  að  koleldi  ein- 
um  glóandi,  kasta  á  hann  desdupti  og  láta  reykinn  af  því 
leggja  um  örninn.  Munu  þá  allir  andar  vitrast  þjer  og 
vera  reiðubúnir  til  að  hlýða  boðum  þínum«.  Gekk  eg  þá 
undir  eins  að  súlunni  og  þuríti  ekki  að  kvíða  því,  að 
neinn  sæi  mig,  því  töfrasverðið  gerði  mig  ósýnilegan. 
Þegar  eg  hafði  náð  tökum  á  erninum,  varð  eg  þess  vísari, 
hvílíkur  kraptur  fylgdi  honum;  andarnir  komu  þegar  í 
stað  og  skipaði  eg  þeim  að  hverfa  aptur  til  heimkynna 
sinna,  en  vera  til  taks  og  hlýða  mjer  síðar  meir.  Spurði 
eg  síðan  konu  mína,  hvort  hún  vildi  koma  með  mjer,  og 
var  hún  hin  fúsasta  til  þess;  fórum  við  út  úr  borginni 
sömn  leið  og  eg  var  kominn  og  hittum  við  aptur  hina 
kynjalegu  menn,  sem  höfðu  sagt  mjer  til  vegar.  Beiddi  eg 
þá  nú  að  segja  mjer  leið  heim  til  mín  og  gerðu  þeir  það 
með  mestu  ljúfmennsku;  sýndu  þeir  mjer  svo  frábæran 
góðvilja,  að  þeir  fylgdu  mjer  allt  ofan  til  sjáfar  og  útveg- 
uðu  mjer  þar  seglbúið  skip  og  nægar  vistir.  Sigldum  við 
nú  í  bezta  leiði  og  náðum  farsællega  til  Basra  og  varð 
sjerífinn  alls  hugar    feginn,    er    hann    heimti    aptur  dóttur 

sína;  tók  hann  okkur  báðum  höndum  og  sýndi  okkur 
margan  vott  ástar  sinnar  og  vinfengis. 

Nú  var  eg  nokkurn  tíma  að  hressast  eptir  hinar  af- 
stöðnu  þrautir,  en  er  eg  hafði  náð  mjer  aptur,  lokaði  eg 
mig  einn  dag  inni  með  erninum,  sem  eg  varðveitti  eins 
og  sjáaldur  auga  míns.  Þegar  eg  hafði  látið  reyk  leggja 
um  hann,  eins  og  þurfti,  þustu  andarnir  að  mjer  úr  öllum 
áttum  og  fleygðu  sjer  fram  fyrir  mig.  Skipaði  eg  þeim 
þá  að  flytja  öll  auðæfi,  gimsteina  og  demanta  frá  kopar- 
borginni  til  Basra;  gerðu  þeir  það  svo  fljótt  sem  hugsazt 
gat.  Því  næst  skipaði  eg  þeim  að  sækja  uppreisnarand- 
ann,  sem  hafði  leikið  svo  grimmilega  á  mig  í  apalíki. 
Kom  hann  þegar  og  grátbændi  mig  með  auðmýkt  að 
vægja  sjer,  en  því  var  nú  ekki  nærri  komandi.  Bríxlaði  eg 
honum  fyrst  fyrir  svikin,  eins  og  hann  átti  skilið,  og  ljet 
síðan  byrgja  hann  í  eirkeri,  innsigla  það  með  blýi  og 
sökkva  því  í  sjáfardjúp. 

Upp  frá  því  höfum  við  hjónin  lifað  í  kyrrð  og  ró 
og  glepur  ekkert  sælu  okkar.  Allar  óskir  mínar  uppfyllast 
undir  eins,  og  andarnir,  sem  mjer  eru  háðir,  færa  mjer 
öll  þau  auðæfi,  sem  eg  get  óskað  mjer.  Þessir  eru  þeir 
hagsmunir,  drottinn  rjettrúaðra  manna!  sem  mjer  eru 
veittir  umfram  aðra  menn;  guð  hefir  veitt  mjer  þá  af 
gæzku  sinni,  og  mun  eg  því  án  afláts  færa  honum  þakkir«. 

Kalífinn  Harún  Alraschid  hafði  haft  hina  mestu 
skemmtun  af  sögu  Móhammeds.  Var  hann  þeim  mun 
fúsari  að  þiggja  gjafir  hans,  sem  hann  sá  að  þar  á  meðal 
voru  margir  demantar,  sem  voru  miklu  stærri  og  fegri  en 
Sobeide  hafði  um  beðið.  En  Abú  Móhammed  auðsýndi 
hann  höfðingsskap  og  góðvilja  sem  mest  má  verða  og  Ijet 
hann  fara  heim  til  Basra,  sæmdan  virðingu  og  velgjörðum. 

Abú  Hassan  hinn  skrítni  eða  sofandi  vakinn. 

rPíí  III  tl  I  n  fl/PfllP  ^  ríkisárum  kalífans  Harúns  Al- 
11(1  000*  lll  iWt/i  IKCUll.  raschids  andaðist  einn  vellríkur 
kaupmaður  í  Bagdad.  Dó  hann  frá  konu  sinni,  er  hnígin 
var  á  efra  aldur,  og  einkasyni  sínum,  er  kallaður  var  Abú 
Hassan  hinn  skrítni.  Faðir  hans  hafði  jafnan  skammtað 
honum  úr  hnefa,  því  hann  var  sparnaðarmaður;  hafði 
Hassan  því  opt  öfundað  aðra  unglinga,  sem  meira  fengu 
á  milli  handa,  og  notið  gátu  allra  skemmtana.  En  nú  er 
Abú  Hassan  erfði  stórmiklar  eigur,  ásetti  hann  sjer  að 
vinna  það  upp,  er  hann  hafði  farið  á  mis  við,  og  lifa 
eptir  efnum.  Skipti  hann  því  eigum  sínum  í  tvo  jafna 
hluti  og  varði  öðrum  hlutanum  til  að  kaupa  hús  í  borg- 
inni  og  jarðir  úti  á  landsbyggðinni;  gaf  þetta  svo  mikifr 
af  sjer,  að  hann  mátti  lifa  góðu  lífi  af  því.  Einsetti  hann 
sjer  að  snerta  ekki  á  tekjum  þeim,  er  af  eignum  þessum 
gyldust,  heldur  safna  þeim  fyrir;  hinn  hluta  arfsins  ætlaði 
hann  að  láta  ganga  tii  skemmtana  og  bílífis.  Var  hann 
fljótt  búinn  að  safna  að  sjer  mörgum  ungum  kaupmanna- 
sonum  og  gerði  hann  ekki  annað  en  að  skemmta  sjer 
með  þeim  dag  og  nótt  í  dýrlegum  matveizlum  og  sam- 
drykkjum,  Ijet  hann  og  hina  beztu  söngmenn  og  dansleikara 
stytta  þeim  stundir  með  hljóðfæraslætti  og  listilegum  dans- 
leik.  Meðan  á  þessu  gekk,  var  ekki  annað  að  sjá  en  að 
þeir  væru  allir  hinir  einlægustu  og  ástríkustu  tryggða- 
vinir  hans. 

Abú  Hassan  hafði  nú  kostað  svo  miklu  til,  að  þegar 
hann  var  búinn  að  lifa  eitt  ár  með  slíkum  hætti,  var  allt 
það  fje  á  þrotum,  sem  hann  hafði  ætlað  til  þess.  Leitaði 
hann  nú  til  lagsbræðra  sinna  og  sagði  þeim  frá  því,  að 
fje  sitt  væri  upp  gengið,  en  enginn  þeirra  svaraði  honum 
neinu,  sem  honum  gat  verið  til  huggunar.  Forðuðust 
þeir  hann  og  sneiddu  úr  vegi,  þegar  þeir  mættu  honum. 
Varð  Abú  Hassan  sár  í  skapi  og  sagði  móður  sinni,  hversu 
illa  vinirnir  hefðu  reynzt  sjer;  kvaðst  hún  hafa  gelað  sagt 

honum  fyrir,  að  svo  mundi  fara.  Mundi  honum  nú  hafa 
skilizt  það,  hverja  menn  einatt  kölluðu  vini  sína  í  glaumn- 
um  og  gjálífinu,  og  gæti  hann  nú  gengið  úr  skugga  um,  að 
honum  væri  engrar  viðreisnar  von,  nema  af  því  einu,  sem 
hann  af  framsýni  sinni  hefði  geymt  sjer  til  að  eiga  í  við- 
lögum,  ef  svona  skyldi  fara.  Kvaðst  hún  því  að  eins  hata 
sleppt  að  áminna  hann  fyrir  eyðslusemina,  að  hún  vissi 
að  hann  haíði  komið  helmingi  fjár  síns  á  vöxjtu. 

Abú  Hassan  grjet  og  andvarpaði,  en  loksins  herti 
hann  samt  upp  hugann;  kvaðst  hann  í  vina  stað  ekki  hafa 
hitt  nema  vanþakkláta  óþokka  og  bófa,  og  vann  hann 
þess  dýran  eið,  að  hann  aldrei  framvegis  skyldi  bjóða 
kunningjum  til  sín,  heldur  eingöngu  ókunnugum  mönnum; 
kvaðst  hann  og  engan  skyldu  hafa  nóttu  lengur  í  húsum 
sínum,  heldur  láta  hann  undireins  frá  sjerfara  að  morgni 
dags,  og  kannast  aldrei  við  hann  upp  frá  því.  Bar  hann 
því  næst  á  burt  peningakistuna,  sem  tóm  var  orðin,  og 
setti  aðra  í  hennar  stað,  er  hann  geymdi  í  tekjur  þær, 
sem  honum  höfðu  goldizt  af  þeim  hluta  fjárins,  er  hann 
ljet  ósnertan.  Hugsaði  hann  sjer,  að  eyða  ekki  meiru  af 
því  á  degi  hverjum  en  svo  sem  nægði  til  þess,  að  veita 
einum  gesti.  Á  hverju  kveldi  settist  hann  á  enda  Bagdads- 
brúarinnar,  og  jafnskjótt  sem  hann  sá  einhvern  ókunnugan 
mann,  hvort  sem  hann  var  meiri  háttar  eða  minni,  þá  bauð 
hann  honum  kurteislega  að  þiggja  hjá  sjer  kvöldverð  og 
gistingu  næstu  nótt.  Sagði  hann  honum  enn  fremur,  við 
hverjar  reglur  og  skildaga  hann  hefði  bundið  gestrisni 
sína,  og  fór  síðan  með  hann  heim  til  sín. 

Að  vísu  veitti  Abú  Hassan  gestum  sínum  ekki  yfir- 
taks  dýrlegar  máltíðir,  en  samt  voru  þær  ávallt  svo,  að 
þeir  máttu  vera  vel  ánægðir;  einkum  ljet  hann  vera  nóg 
af  góðum  vínföngum.  Sat  hann  á  tali  við  þá  langt  fram 
á  nætur,  og  í  stað  þess  að  ræða  um  landsins  gagn  og 
nauðsynjar,  verzlun  og  heimilishagi,  svo  sem  mönnum  er 
títt,  þá  talaði  hann  aldrei  nema  um  eitthvað  skrítið  og 
skemtilegt.     Enda  var  hann    glaðlyndur  og    skemmtinn  af 

náttúrufari  og  gat  snúið  öllu  upp  í  gaman.  En  er  hann 
að  morgni  ljet  gest  sinn  frá  sjer  fara,  beiddi  hann  guð 
að  varðveita  hann  frá  öllu  illu,  og  yrði  sami  maðurinn 
seinna  á  vegi  hans,  þá  ljet  hann  einsoghann  þekkti  hann 
ekki  eða  sæi,  og  vjek  sjer  jafnVfel  undan,  til  þess  hann 
skyldi  ekki  yrða  á  sig.  En  er  hann  hafði  farið  þessu 
fram  í  heilt  ár,  þá  var  það  einhverju  sinni,  er  hann  sat 
við  brúarsporðinn  skömmu  fyrir  sólarlag,  að  kalífinn  Harún 
Alraschid  kom  gangandi  í  dularbúningi  og  var  með  öllu 
ókennilegur.  Þó  kalífinn  hefði  dygga  þjóna  og  embættis- 
menn,  þá  var  það  samt  vandi  hans,  að  ganga  út  til  að 
kynna  sjer  allt  og  gekk  hann  jafnvel  opt  út  fyrir  borgina 
til  að  sjá,  hvað  þar  gerðist.  í  þetta  skipti  var  hann  búinn 
eins  og  kaupmaður  frá  Mússúl  og  ljet  sem  hann  kæmi 
nýstiginn  af  skipsfjöl  fyrir  handan  brúna;  fylgdi  honum 
stór  og  sterkur  þræll.  Nú  með  því  að  einhver  lotningar- 
verð  alvörugefni  lýsti  sjer  í  yfirbragði  kalífans,  þó  'hann 
væri  í  dularham,  þá  stóð  Abú  Hassan  upp  jafnskjótt  sem 
hann  sá  hann,  gekk  til  móts  við  hann  og  kysti  vingjarn- 
lega  á  hönd  hans.  »Herra!«  mælti  hann,  »komið  hingað 
heilir,  og  gerið  mjer  þá  sæmd  að  þiggja  kvöldmat  og  gist- 
ingu  heima  hjá  mjer,  og  takið  yður  hvíld  eptir  ferðastjáið«. 
Ljet  hann  þess  jafnframt  stuttlega  getið,  að  það  væri  vani 
sinn,  að  taka  hvern  ókunnugan  mann,  sem  hann  fyrst 
hitti,  og  hýsa  hann,  en  þó  aldrei  lengur  en  eina  nótt. 
Þetta  þótti  kalífanum  kynlegt,  og  varð  honum  því  forvitni 
á  að  kynnast  Abú  Hassan  betur;  svaraði  hann  því,  að 
svo  mikla  og  óvænta  vinsemd  gæti  hann  ekki  launað  með 
öðru  betur  en  að  þiggja  boðið.  Fór  Abú  Hassan  þá  með 
hann  heim  til  sín,  og  með  því  hann  ekki  vissi,  hversu 
gesturinn  var  honum  tignari,  þá  fór  hann  í  öllu  með  hann 
eins  og  jafningja  sinn.  Hann  ljet  hann  setjast  í  virðingar 
sætið  í  legubekknum  í  herbergi  einu,  sem  var  mjög  svo 
þokkalega  búið.  Móðir  Abú  Hassans,  sem  var  afbragðs 
matreiðslukona,  hafði  haft  matinn  tilbúinn  og  bar  hún  nú 
á  borð.     Þrjú  föt  voru  á   borði;    í  einu  var    miðrjetturinn 

feitur  geldhani,  kringsettur  fjórum  feitum  hænum;  í  tveimur 
fötum  þar  hjá  var  feit  gás  og  dúfuungar  í  kryddlegi  og 
skyldi  það  era  fyrri  matur.  Meira  var  ekki  framborið,  en 
allt  var  það  gæðamatur,  sem  fram  var  reitt.  Settist  nú 
Abú  Hassan  til  borðs  andspænis  móti  gesti  sínum  og  rjettu 
þeir  báðir  höndum  til  matarins  og  átu,  sem  þeim  ljek 
lyst  til.  Töluðu  þeir  ekki  orð  á  meðan,  nje  heldur  drukku, 
því  svo  var  siður  þar  í  landi.  En  er  þeir  höfðu  borðað 
nægju  sína,  rjetti  þræll  kalífans  þeim  vatn  til  handaþvottar, 
en  móðir  Abú  Hassans  bar  af  borði.  Því  næst  færði  hún 
þeim  eptirsnæðinginn,  og  var  það  alls  konar  aldin,  sem  árs- 
tíðin  gat  af  sjer,  vínber,  fersknur,  epli,  og  perur.  Undir 
eins  og  fór  að  rökkva,  voru  kveikt  ljós,  og  ljet  Abú  Hassan 
setja  nokkrar  vínflöskur  og  drykkjarskálir  á  borðið  hjá 
sjer;  beiddi  hann  móður  sína  að  gefa  þræl  kalífans  að 
eta.  En  áður  en  snert  var  á  aldinunum,  hellti  Abú 
Hassan  víni  á  skál,  kyssti  hana  þrisvar  sinnum  og  rjetti 
kalífanum,  en  hann  tók  við  henni,  renndi  hana  út  og  fjekk 
Abú  Hassan  hana  aptur.  Abú  Hassan  skenkti  aptur  á 
hana  og  drakk  sjálfur;  því  næst  rjetti  hann  gesti  sínum 
hana  aptur  fleytifulla  og  mælti:  »Þú  gerir  mjer  sæmd 
með  návist  þinni  og  það  finn  eg  gjörla,  að  færirþú  burt,  þá 
vissi  eg  ekki  hverjum  eg  ætti  að  skipa  sæti  þitt«.  Kalíf- 
anum  þótti  vænt  um,  hvað  húsbóndinn  var  kurteis  og 
glaðlyndur  og  beiddi  hann  fyrir  alla  muni  að  segja  sjer 
sögu  sína  og  hver  hann  væri,  svo  að  hann  gæti  endur- 
goldið  góðsemi  hans.  Þá  brosti  Abú  Hassan  og  mælti: 
»Vertu  ekki  að  minnast  á  góðsemina  mína,  eða  færa  það 
í  tal,  að  við  finnumst  nokkurntíma  framar?«  »Hvers 
vegna  þá?«  segir  kalífinn.  »Því  viltu  aldrei  hafa  samblendi 
við  mig  framar?«  Sagði  þá  Abú  Hassan  kalífanum  sögu 
sína,  og  er  hann  hafði  lokið  henni,  hló  kalífinn  dátt  og 
mælti:  »Fyrst  svo  er,  þá  veit  það  hamingjan,  að  þú  ert 
löglega  afsakaður«.  Sátu  þeir  nú  við  drykkju  og  voru  að 
spjalla  saman  langt  fram  á  nótt,  og  spurði  kalífinn  að 
^ndingu,  hvort  enginn  hlutur  væri,  sem   hann  óskaði  sjer, 

því  sjer  þætti  illt,  ef  hann  með  engu  gæti  auðsýnt  honum 
þakklátsemi  sína;  kvaðst  hann  að  vísu  ekki  vera  nema 
óbreyttur  kaupmaður  frá  Mússúl,  en  eiga  þó  málsmetandt 
menn  að,  svo  að  hann  gæti  greitt  fyrir  vinum  sínunu 
Abú  Hassan  svaraði  honum  því,  að  hann  efaðist  reyndar 
alls  ekki  um,  að  hann  byði  þetta  af  góðum  hug,  en  það 
gæti  hann  fullvissað  hann  um,  að  hann  væri  laus  við  allar 
áhyggjur  og  óskir,  og  þyrfti  ekki  að  biðja  nokkurn  mann 
nokkurs  hlutar.  Hann  kvaðst  ekki  finna  til  minnstu 
löngunar  eptir  metorðum,  og  í  alla  staði  vera  ánægður 
með  hlutskipti  sitt,  en  allt  fyrir  það  þakkaði  hann  gesti 
sínum  fyrir  boð  þetta  og  sæmd  þá,  er  hann  hefði  gert 
sjer,  með  því  að  láta  svo  lítið  að  þiggja  hjá  sjer  lítilfjör- 
legar  veitingar.  »En  samt  verð  eg«,  mælti  hann,  »að  segja 
yður,  að  eitt  er,  sem  dálítið  ergir  mig,  þó  ekki  beint  raski 
það  hugarró  minni.  Musterinu,  sem  eg  sæki  til,  þjónar 
gamall  klerkur;  hanner  hár  vexti,  stranglegur  og  alvörugefinn 
í  yíirbragði,  og  hefir  þó  aldrei  útfarinn  hræsnari  til  verið^ 
ef  hann  er  það  ekki.  Hann  hefir  kosið  sjer  til  ráðunauta 
fjóra  aðra  gamla  karla,  sjer  líka,  er  búa  í  grennd  við  mig; 
þeir  halda  fund  með  sjer  á  degi  hverjum  og  semja  þá 
allskonar  róg  og  illsku  um  mig  og  allt  nágrennið,  til  að 
vekja  ófrið  og  illindi.  Suma  hræða  þeir  og  suma  heitast 
þeir  við;  þeir  vilja  vera  mestir  og  láta  alla  sitja  og  standa 
eins  og  þeim  þóknast,  og  þó  kunna  þeir  ekki  að  hafa 
stjórn  á  sjálfum  sjer.  Satt  að  segja  gremst  mjer,  að  þeir 
skuli  hugsa  um  allt  annað  en  ritningarnar,  og  að  þeir 
skuli  ekki  geta  lofað  öðrum  að  vera  í  friði«.  »Þú  mundir 
þá  vilja  stemma  stigu  fyrir  óhæfu  þessa«,  svaraði  kalífinn. 
Abú  Hassan  kvað  svo  vera  og  mælti:  »Það  er  sá  eini 
hlutur,  sem  eg  vildi  biðja  guð  að  veita  mjer,  að  eg  mætti 
vera  kalííi  einn  dag  og  ekki  lengure.  »Og  hvað  ætlaðirðu 
þá  að  gera?«  spurði  kalííinn.  »Eg  skyldi  þá  setja  víti 
til  varnaðar«,  ansaði  Abú  Hassan,  »svo  að  allir  ráðvandir 
menn  mættu  vel  við  una;  eg  skyldi  láta  lemja  karlana 
fjögur  hundruð  stafshögg  hvern  um  sig,  og  klerkinn  fjögur 


51 

hundruð  högg  á  iljarnar,  svo  að  þeim  gæti  skilizt,  að  þeim 
sæmir  ekki  að  ónáða  nágranna  sína  og  gera  þeim  illt  í 
skapk.  »Guð  láti  ósk  þína  uppfyllast«,  mælti  kalífinn.  »Eg 
er  handviss  um,  að  drottinn  rjetttrúaðra  manna  fengi  þjer 
vald  sitt  í  einn  sólarhring,  ef  hann  þekkti  góðan  vilja 
þinn  og  vissi,  til  hvers  þú  ætlar  að  beita  valdinu.  Þó  eg 
nú  ekki  sje  nema  aðkomandi  kaupmaður,  þá  má  eg  mín 
samt  svo  mikils,  að  eg  get  nokkuð  stuðlað  til,  að  þessu 
verði  framgengt«. 

»Eg  sje  að  þú  ætlar  að  henda  gaman  að  heimsku 
minni«,  mælti  Abú  Hassan,  »og  má  vera  að  kalífinn  gerði 
slíkt  hið  sama,  ef  þetta  kæmi  honum  til  eyrna.  Það  gæti 
samt  orðið  til  þess,  að  hann  grenslaðist  eptir  háttalagi 
klerksins  og  ráðunauta  hans  og  Ijeti  refsa  þeim«.  Harún 
Alraschid  sór  sig  um,  að  hann  skopaðist  ekki  að  honum, 
og  kvaðst  óhætt  mega  fullyrða,  að  kalífinn  mundi  ekki 
gera  það  heldur.  Sagði  hann  nú  tíma  vera  til  kominn  að 
hátta,  því  skammt  væri  til  miðnættis.  Fjellst  Abú  Hassan 
á  það,  en  fyrst  kvaðst  hann  vilja  ljúka  slurk  þeim,  er 
eptir  var  á  vínflöskunni.  Beiddi  hann  gest  sinn  að  loka 
dyrunum  vandlega  á  eptir  sjer,  ef  hann  skyldi  ganga  á 
burt  fyrr  en  hann  væri  kominn  á  fætur.  Nú  hafði  kalíf- 
inn  tekið  flöskuna  og  hellti  á  fyrir  sig  og  Abú  Hassan, 
og  stráði  um  leið  í  drykkjarskál  hans  einskonar  dupti,  er 
hann  bar  á  sjer,  svo  að  hann  ekki  sá.  Rjetti  hann  hon- 
um  því  næst  skálina  og  mælti :  »Þú  hefir  nú  í  allt  kvöld 
haft  þig  allan  við  að  hella  á  skálina  fyrir  mig,  og  má 
ekki  minna  vera  en  að  eg  taki  af  þjer  ómakið  að  skenkja 
síðasta  sopann.  Tak  nú  við  skál  þessari  af  mjer  og  tæm 
hana  í  vináttu  skyni«.  Gerði  Abú  Hassan  eins  og  hann 
beiddi,  og  til  merkis  um,  hversu  vænt  honum  þætti  um 
virðingu  þá,  er  honum  var  með  þessu  sýnd,  þá  renndi 
hann  út  skálina  í  einum  teig.  En  er  hann  hafði  sett 
hana  frá  sjer,  þá  leið  ekki  á  löngu  áður  en  duptið  tók 
að  hrífa  og  rann  á  hann  svo  þungur  svefnhöfgi,  að  höf- 
uðið  hnje  því  nær  niður  í    knje    honum.     Urðu    þessi  til- 

brigði  svo  bráðlega,  að  kalífinn  gat  ekki  að  sjer  gert  að 
hlægja.  Skipaði  hann  síðan  þrælnum,  sem  með  honum 
var,  að  taka  manninn  sofandi  upp  á  herðar  sjer  og  setja 
vel  á  sig  húsið,  svo  að  hann  gæti  flutt  hann  þangað  aptur, 
þegar  hann  skipaði  honum.  Gekk  hann  síðan  burt  úr 
húsinu  með  þrælnum,  og  lokaði  hann  því  ekki,  þvert  á 
móti  beiðni  Abú  Hassans,  og  gerði  hann  það  með  ásettu 
ráði.  Fór  hann  inn  í  höll  sína  um  leynidyr  nokkrar,  og 
varð  þrællinn  að  fylgja  honum  í  herbergi  hans  með  byrði 
sína;  ljet  kalífinn  þar  afklæða  Abú  Hassan,  færa  hann  í 
náttklæði  af  sjer  og  leggja  hann  í  hvílu  sina. 

Að  því  búnu  skipaði  kalífinn  Gíafar  stórvezír  sínum, 
Mesrúr  höfuðsmanni  geldinganna,  öllum  þjónum  og  amb- 
áttum  og  fyrirliðum  varðmannanna,  að  þjóna  manninum, 
sem  lægi  í  rúmi  hans  næsta  morgun,  bæði  meðan  hann 
væri  að  fara  á  fætur  og  þar  á  eptir,  öldungis  eins  og  hann 
væri  sjálfur  kalífinn  Harún  Alraschid.  Skyldu  þeir  gera 
það,  sem  hann  skipaði,  og  hegða  sjer  um  allt,  eins  og  hann 
væri  drottinn  rjetttrúaðra  manna. 

Næsta  morgun  gekk  kalífinn,  þegar  Mesrúr  hafði  vakið 
hann,  inn  í  afklefa  einn;  gat  hann  sjeð  þaðan  allt  alhæfi 
Abú  Hassans,  án  þess  nokkur  sæi  hann.  Komu  nú  allar 
ambáttirnar  og  þjónarnir  til  hans  í  einu  og  skipuðust 
þegjandi  í  raðir,  allt  eins  og  siður  var,  þegar  kalífinn  reis 
úr  rekkju.  Voru  allir  búnir  til  að  veita  honum  skylduga 
þjónustu,  og  með  því  tími  var  til  kominn  að  halda  bæna- 
gjörð  þá,  er  fyrirskipuð  var  fyrir  sólaruppkomu,  þá  kom 
einn  þjónninn,  sem  það  starf  lá  á  hendi,  og  hjelt  njarðar- 
vetti,  sem  dýft  var  í  vínedik,  fyrir  nasir  honum.  Vjek 
Abú  Hassan  þá  höfðinu  við,  en  lauk  þó  ekki  upp  augun- 
um,  skirpti  hann  slími  úr  munni  sjer,  og  var  það  undir 
eins  tekið  upp  og  látið  í  mundlaug  úr  gulli,  til  þess  að 
gólfábreiðan  ekki  skyldi  óhreinkast.  Duptið,  sem  kalífinn 
hafði  gefið  honum  inn,  var  vant  að  hafa  slík  áhrif,  þegar 
hinn  deyfandi  kraptur  þess  hætti  að  hrífa,  varð  það  ýmist 

fljótt  eða  seint  eptir  því,  hvað  langur  tími  var  liðinn  eða 
hvað  skamturinn  var  stór. 

Nú  vjek  Abú  Hassan  höfði  sínu  aptur  í  samt  lag  og 
lauk  upp  augunum;  sá  hann  í  morgunskímunni  að  hann 
var  kominn  í  stórt  og  skrautlegt  herbergi.  Var  loptið 
prýtt  litmyndum  eins  og  siður  er  með  Serkjum,  og  stóðu 
allt  umhverfis  gullker,  en  gólfábreiður  og  dyratjöld  voru 
úr  gullofnu  silki.  Stóðu  þarljómandi  fagrar  konur  í  kring- 
um  hann  og  hjeldu  á  alls  konar  hljóðfærum;  voru  þar  og 
svartir  geldingar,  skrautbúnir  og  harðla  auðmýktarfullir. 
Nú  varð  Abú  Hassan  litið  á  sængurábreiðuna  og  sá  hann, 
að  hún  var  hárauð  og  stafað  í  gulli  og  alsett  perlum  og 
demöntum.  Hjá  rúminu  sá  hann  að  lágu  föt  úr  samkyns 
vefnaði  og  jafn  glitmikil,  en  kalífa-húfan  lá  á  sessu.  Varð 
hann  óumræðilega  glaður  og  eins  og  utan  við  sig,  er  hann 
sá  alla  þessa  dýrð.  Hjelt  hann  enn  sem  komið  var,  að 
þetta  væri  ekki  nema  draumur,  en  þó  fannst  honum  allt 
svo  verulegt,  að  hann  óskaði  þess,  að  það  væri  enginn 
hugarburður.  »Mikið  gaman!«  segir  hann  við  sjálfan  sig, 
»skyldi  eg  þá  vera  kalífi?  en  mjer  er  bezt  að  draga  ekki 
sjálfan  mig  á  tálar,  því  þetta  er  ekki  annað  en  draumur, 
og  draumurinn  sprottinn  af  óskinni,  sem  eg  Ijet  í  ljós  við 
aðkomna  manninn  í  gærkveldi«.  Því  næst  lokaði  hann 
aptur  augunum  og  ætlaði  að  sofna  út  af  aptur. 

í  sama  vetfangi  kom  geldingur  og  sagði  með  lotningu: 
»Drottinn  rjetttrúaðra  manna!  yðar  hátign  ætti  ekki  að 
sofna  aptur,  því  nú  er  kominn  tími  til  morgunbæna; 
morgunroðinn  er  farinn  að  koma  í  ljós«.  Vissi  Abú 
Hassan  ekki,  hvaðan  á  hann  stóð  veðrið,  er  hann  heyrði 
þetta,  og  segir  við  sjálfan  sig:  »Sef  eg  þá  eða  vaki  eg?  — 
—  Eg  sef«,  svaraði  hann  sjálfum  sjer  með  augun  aptur, 
»á  því  er  enginn  efi«.  »En  er  Abú  Hassan  svaraði  geldingn- 
um  engu  nje  heldur  myndaði  sig  til  að  rísa  á  fætur,  þá 
byrjaði  hann  á  nýjan  leik  og  mælti :  »Drottinn  rjetttrú- 
aðra  manna!  yðar  hátign  misvirði  ekki,  að  eg  segi  yður  í 
annað  sinn,  að  tími  er  til    kominn  að    þjer  farið  á  fætur^ 

ef  þjer  eigið  ekki  að  verða  af    morgunbænum,  sem  aldrei 
er  vandi  yðar  hátignar«. 

»Mjer  hefir  þá  skjátlazt«,  segir  Abú  Hassan,  »eg  sef 
þá  ekki,  heldur  er  eg  glaðvakandi.  Sá  heyrir  ekki,  sem 
sefur,  en  eg  heyri  og  skil,  hvað  við  mig  er  talað«.  Því 
næst  lauk  hann  upp  augunum  og  með  því  nú  var  albjart 
orðið,  sá  hann  ljóslega  það,  sem  hann  áður  hafði  að  eins 
grillt  í.  Settist  hann  því  upp  í  sænginni  og  var  glaður  og 
hróðugur,  eins  og  sá  sem  allt  í  einu  og  þvert  á  móti  von 
sinni  kemst  til  tignar  og  metorða.  Kalífinn,  sem  ósjeður 
horfði  á  Abú  Hassan,  hafði  gaman  af  að  sjá,  hversu  þetta 
skein  út  úr  svip  hans.  Konurnar  flej'gðu  sjer  nú  fram 
fyrir  fætur  honum,  og  þær,  sem  á  hljóðfæri  Ijeku,  fluttu 
honum  svo  hljómsæta  morgunkveðju,  að  hann  varð  frá 
sjer  numinn  af  unun.  En  samt  fór  hann  aptur  að  efast 
um,  hvort  það  væri  draumur,  sem  hann  heyrði  og  sá. 
Hann  hjelt  hendinni  fyrir  augun,  laut  höfðinu  niður  í 
bringu  sjer  og  mælti:  »Hvað  er  þetta?  hvar  er  eg?  hvað 
hefir  verið  gert  við  mig?  Hvaða  höll  er  þetta?  hverjir  eru 
þessir  geldingar,  þessir  skrautklæddu  þjónar  og  fögru 
konur?  get  eg  þá  með  engu  móti  komist  til  fullrar  vissu  um 
þetta,  hvort  mig  er  að  dreyma,  eða  eg  er  vakandi  með  fullu 
ráði  og  rænu?«  Brá  hann  nú  hendinni  frá  augum  sér  og  leit 
upp;  sá  hann  þá  fyrstu  geisla  sólarinnar  skína  inn  um  glugg- 
ann  til  sín.  í  sama  bili  kom  Mesrúr,  höfuðsmaður  geld- 
inganna,  hneigði  sig  djúpt  og  sagði  um  leið  og  hann  stóð 
upp  aptur:  »Drottinn  rélttrúaðra  manna!  yðar  |hátign 
leyfi  mjer  að  geta  þess,  að  þjer  eruð  sjaldnast  vanir  að 
fara  svona  seint  á  fætur,  og  aldrei  látið  þér  endrarnær 
hjá  líða  að  koma  til  morgunbæna  í  réttan  tíma.  Haíi 
yðar  hátign  ekki  sofið  illa  í  nótt,  eða  yður  er  óglatt,  þá 
dugir  ekki  lengur  að  tefja,  ef  þjer  ætlið  að  setjast  í  hásæti, 
stýra  ráðstefnu  og  veita  mönnum  áheyrn.  Herforingjar 
yðar,  jarlar  og  aðrii  höfðingjar  í  hirð  yðar  bíða  þess,  að 
ráðstefnusalnum  verði  upp  lokið«. 

Af  þessum  orðum  Mesrúrs  sannfærðist  Abú  Hassan 
undir  eins  um  það,  að  hann  ekki  svæfi  eða  dreymdi,  en 
hann  var  svo  efablandinn  um,  hvað  hann  ætti  að  gera, 
að  hann  varð  uppburðalaus  og  eins  og  utan  við  sig.  En 
loksins  hvessir  hann  augun  á  Mesrúr  og  segir  með  alvöru- 
gefni:  »Við  hvern  talið  þjer,  og  hver  er  sá,  sem  þér  kallið 
drottinn  rétttrúaðra  manna?  þjer  villist  víst  á  mér«. 

Spurningar  þessar  hefðu  ef  til  vill  komið  vöflum  á 
hvern  annann  en  Mesrúr,  en  hann  leysti  það  ætlunarverk 
prýðilega  af  hendi,  sem  kalífinn  haíði  fyrir  hann  lagt. 
»Tignaði  drottinn  og  herra!«  mælti  hann,  »yðar  hátign 
gerir  þetta  ekki  til  annars  en  að  freista  mín.  Eruð  þjer 
þá  ekki  drottinn  rjetttrúaðra  manna,  alvaldur  veraldar- 
innar,  bæði  austurheims  og  vesturheims,  og  fulltrúi  spá- 
mannsins,  sem  sendur  var  af  drottni  himins  og  jarðar? 
Heíir  Mesrúr,  auðmjúkur  þjónn  yðar,  ekki  gleymt  því, 
svo  mörg  ár  sem  honum  var  þeirrar  gæfu  auðið,  að  helga 
yðar  hátign  lotningu  sína  og  þjónustu.  Hann  mundi  telja 
sig  alíra  manna  ófarsælastan,  ef  hann  bakaði  sér  reiði 
yðar,  og  því  biður  hann  auðmjúklegast,  að  láta  sig  ekki 
lengur  þurfa  að  óttast  það,  og  er  honum  nær  að  halda, 
að  vondur  draumur  hafi  angrað  yður  í  nótt«.  Þegar  Abú 
Hassan  heyrði  Mesrúr  tala  þannig,  þá  kom  að  honum 
svo  óstjórnlegur  hlátur,  að  hann  valt  aptur  á  bak  of- 
an  á  koddann;  hafði  kalífinn  mesta  gaman  af  því  og 
mundi  líka  hafa  skellihlegið  sjálfur,  hefði  hann  ekki  verið 
hræddur  um  að  hann  kynni  að  spilla  með  því  skemmtun 
þessari,  sem  nú  var  svo  vel  á  veg  komin. 

En  er  Abú  Hassan  hafði  hlegið  sig  þreyttan,  sett- 
ist  hann  upp  aptur  og  segir  við  lítinn  gelding  svartan: 
»Heyrðu  mjer,  piltkind!  —  segðu  mjer,  í  alvöru  að  tala, 
hver  er  eg!«  »Herra!«  svaraði  geldingurinn,  »yðar  hátign 
er  drottinn  rjetttrúaðra  manna  og  fulltrúi  drottins  á  jarð- 
ríki«.  »Þú  lýgur,  svarthöfðinn  þinn!«  svarar  Abú  Hassan, 
kallar  svo  til  sín  eina  af  konum  þeim,  er  næst  stóðu,  rjetti 
að    henni    höndina    og   segir:     »Hana  þá!  bíttu  í  gómana, 

svo  eg  íinui,  hvort  eg  sef  eða  vaki«.  Ambáttin  vissi,  að 
kalífinn  horfði  á  allt  þetta  og  varð  hún  fegin,  er  henni 
bauðst  þetta  tækifæri  til  að  skemmta  honum.  Beit  hún  því 
svo  fast  í  fingurgóma  Abú  Hassans,  að  hann  kenndi  til  og 
hnykkti  aptur  að  sjer  hertdinni.»  Eg  sef  þá  ekki«  kallar  hann 
upp  yfir  sig,  »eg  sef  ekki  án  alls  efa;  með  hverjum  kynj- 
um  er  eg  orðinn  kalífi  í  nótt?  hvílík  undur  og  fádæmi!« 
Síðan  vjek  hann  sjer  aptur  að  sömu  konunni  og  mælti: 
»Leyndu  mig  ekki  því  sanna,  eg  særi  þig  fyrir  miskun- 
semi  drottins,  sem  þú  treystir  ekki  síður  en  eg:  er  eg  í 
raun  og  veru  drottinn  rjetttrúaðra   manna?«. 

»Það  er  svo  áreiðanlega  víst«,  svaraði  ambáttin,  »að 
við  erum  óldungis  hissa  á  því,  að  þjer  viljið  telja  okkur 
trú  um,  að  þjei  sjeuð  það  ekki«.  »Þú  lýgur«,  ansaði  Abú 
Hassan,  »eg  veit  ofur  vel,  hver  eg  er«.  En  er  Mesrúr 
sá,  að  hann  vildi  fara  á  fætur,  þá  hjálpaði  hann  honum 
ofan  af  rúmstokkuum,  og  jafnskjótt  sem  hann  var  kominn 
niður  á  gólfið,  tók  hátt  undir  í  herberginu,  því  allir,  sem 
við  voru,  hrópuðu  í  einu  hljóði:  »Drottinn  rjetttrúaðra 
manna!  guð  gefi  yðar  hátign  góðan  dag!«  »Guð  almátt- 
ugur!  hvílíkt  undur!«  kallaði  Abú  Hassan  upp  yfir  sig, 
»í  gær  kvöldi  var  eg  Abú  Hassan,  og  í  dag  er  eg  drott- 
inn  rjetttrúaðra  manna!  eg  botna  ekkert  í  þessari  undur- 
samlegu  og  skyndilegu  breytingu«. 

Þeir  þjónar,  sem  til  þess  voru  settir,  færðu  hann  nú 
í  fötin,  og  að  því  búnu  gekk  hann  innan  um  raðir  þjóna, 
geldinga  og  hirðmeyja  til  ráðstefnusalarins,  en  höfuðsmaður 
geldinganna  gekk  á  undan  honum.  Var  þá  brugðið  upp 
dyratjaldinu  og  lauk  dyravörður  upp  fyrir  honum.  Gekk 
Mesrúr  á  undan  honum  allt  að  hásætinu  og  tók  hann  þar 
við  hönd  sjer,  en  annai  þjónn  tók  undir  hina  hendina  og 
hjálpuðu  þeir  honum  báðir  upp  í  hásætið.  Settist  hann 
þar,  en  dyraverðir  báðu  honum  hástöfum  hamingju  og 
blessunar,  og  er  hann  leit  í  kringum  sig,  sá  hann  varð- 
mannaforingjana  lotningarfulla  standa  til  beggja  hliða  sjer. 
Þessu    næst    gekk    stórvezírinn    inn,    fleygði  sjer  niður  við 

skör  hásætisins  og  stóð  upp  aptur  svo  mælandi:  »Drottinn 
rjetttrúaðra  manna!  guð  láti  mildi  sinni  rigna  yfir  yður  í 
þessum  heimi,  annars  heims  láti  hann  yður  komast  í 
paradís,  en  óvinum  yðar  steypi  hann  niður  í  bálelda  hel- 
vítis«.  Nú  efaði  Abú  Hassan  ekki  framar,  að  ósk  sírt 
hefði  uppfyllzt  og  að  hann  væri  orðinn  kalífi.  Spurði  hann 
ekki  frekara  ,um  það,  hvers  vegna  eða  á  hvern  hátt 
hann  væri  orðinn  það,  heldur  fór  hann  þegar  í  stað  að 
beita  valdi  sínu.  Leit  hann  því  til  stórvizírsins  með  virðu- 
legum  og  alvörugefnum  svip  og  spurði,  hvort  hann  hefði 
nokkuð  fram  að  bera;  var  kalífinn  nú  farinn  inn  í  annan 
klefa  og  gat  þaðan  sjeð  allt,  sem  gerðist  í  salnum;  þótti 
bonum  vænt  um  að  sjá,  að  Abú  Hassan  var  allt  að  því 
eins  skörulegur  í  hásætinu  og  sjálfur  hann. 

Stórvezírinn  sagði  nú  Abú  Hassan,  að  emírar,  vezírar 
og  allir  ráðsöldungarnir  biðu  þess,  að  þeir  mættu  inn  ganga 
og  votta^hans  hátign  lotningu  sína  eptir  vanda.  Skipaði 
Abú  Hassan  þá  að  ljúka  upp,  og  þá  skipun  tilkynnti  stór- 
vezírinn  hinum  æðsta  dyraverði,  og  lauk  hann  upp  dyr- 
unum.  Komu  þá  óðara  inn  emírar  og  helztu  embættis- 
menn  við  hirðina,  voru  þeir  allir  á  einkennisbunin^um 
og  fleygðu  þeir  sjer  allir  niður  frammi  fyrir  kalífanum, 
hver  af  öðrum,  svo  að  enni  þeirra  námu  við  gólfábreiðuna. 
Heilsuðu  þeir  Abú  Hassan  eptir  fyrirsögn  stórvezírsins  og 
nefndu  hann  drottinn  rjetttrúaðra  manna;  gekk  því  næst 
hver  til  síns  sætis.  En  að  því  búnu  varð  steinþögn  í  saln- 
um,  og  stórvezírinn,  sem  allt  af  stóð  við  tröppur  hásætis 
ins,  tók  nú  að  bera  upp  ýmisleg  málefni,  í  sömu  röð  og 
skjölin  lágu,  er  hann  hjelt  á.  Voru  það  hversdagsleg  og 
líttmerkileg  mál,  en  samt  gat  kalífinn  ekki  annað  en 
dáðzt  að  Abú  Hassan,  því  fjærri  fór  því  að  fát  kæmi  á 
hann,  heldur  lagði  hann  skynsamlegan  úrskurð  á  allt, 
hvort  sem  hann  synjaði  eða  veitti  það,  sem  um  var  beð- 
ið.  En  er  sem  hæst  stóð  á  umræðum  þessum,  greip  hann 
fram  í  fyrir  stórvezírnum  og  kallaði  á  lögregludómarann; 
kom    hann    óðara  hlaupandi  og  fleygði  sjer  niður  frammi 

fyrir  hásætinu.  En  er  hann  var  aptur  upp  staðinn,  skip- 
aði  Abú  Hassan  honum  að  fara  undir  eins  til  musteris 
nokkurs,  og  kvað  hann  mundu  þar  hitta  klerk  einn  og 
fjóra  karla  með  hvítt  skegg:  skyldi  hann  taka  þá  fasta  og 
lemja  hvern  þeirra  hundrað  högg  með  nautasvipu,  nema 
á  klerkinn  skyldi  hann  leggja  fjögurhundruð  högg;  því 
næst  skyldi  færa  þá  í  vondar  ílíkur  og  setja  þá  öfuga  upp  á 
úlfalda,  skyldi  svo  fara  með  þá  um  alla  borgina,  en  kallari 
hrópa  þessi  orð  um  leið:  »Svona  er  þeim  refsað,  sem 
sletta  sjer  ótilkvaddir  fram  í  það,  er  þá  ekki  varðar  um, 
og  leggja  alla  stund  á  að  angra  og  ónáða  nágranna  sína«. 

»Skipaðu  þeim  síðan«,  mælti  Abú  Hassan  enn  fremur, 
»að  flytja  í  aðra  borgardeild  og  bannaðu  þeím  að  stíga 
nokkurntíma  fæti  sínum  í  þann  part  borgarinnar,  sem 
þeir  nú  skulu  flæmdir  úr.  Meðan  undirdómari  þinn  fer 
með  þá  um  borgina,  getur  þú  komið  til  mín  og  sagt  mjer, 
hvernig  fer«.  Lögregludómarinn  lagði  hönd  sína  á  höfuð 
sjer  til  merkis  um,  að  lífláti  skyldi  varða,  ef  hann  ekki 
hlýdd',  því  næst  fleygði  hann  sjer  niður  frammi  fyrir  há- 
sætinu  og  gekk  síðan  út.  Hafði  kalífinn  gaman  af  því, 
að  Abú  Hassan  skipaði  undir  eins  og  tafarlaust  að  refsa 
klerknum  og  hinum  fjórum  ráðunautum  hans.  Meðan 
þetta  gerðist,  hafði  stórvezírinn  haldið  áfram  framsögu 
sinni  og  var  því  nær  búinn,  þegar  lögregludómarinn  kom 
aptur.  Hann  fleygði  sjer  niður  frammi  fyrir  hásætinu  og 
sagði  »drottni  rjetttrúaðra  manna«,  að  hann  hefði  fram- 
kvæmt  skipun  hans  á  klerknum  og  hinum  fjórum  ráðu- 
nautum  hans,  og  rjetti  honum  um  leið  dómabókina  með 
undirskriptum  margra  nágranna  Abú  Hassans,  er  hann 
var  vel  kunnugur.  Þegar  Abú  Hassan  hafði  lesið  skýrslu 
þessa,  kvað  hann  sjer  vel  líka  og  segir  við  sjálfan  sig 
með  ánægju  svip:  »Þessir  hræsnarar  áttu  slíka  háðung  og 
hegningu  skilið«,  en  kalífinn,  sem  las  í  hjarta  honum, 
hafði  hina  uiestu  skemmtun  af  þessari  skjótu  málsafgreiðslu. 

Þessu  næst  skipaði  Abú  Hassan  stórvezírnum  að  láta 
æðsta  gjaldkyra  ríkisins  fá  sjer  sjóð  með  þúsund  gullpen- 

ingum  í  og  fara  með  hann  þangað  í  borgina,  seni  lög- 
regludómarinn  var  sendur;  skyldi  hann  afhenda  sjóðinn 
inóður  Abú  Hassans  nokkurs,  er  kallaður  væri  hinn 
»skrítni«;  kvað  hann  hvert  manns  barn  þekkja  hann  og 
gæti  hann  því  ekki  villzt  á  honum.  Meðan  nú  stórvezír- 
inn  fór  þessa  sendiferð,  skýrði  lögregludómarinn  frá  ýmsu, 
er  undir  [hans  umdæmi  heyrði,  og  stóð  á  því  þangað  til 
stórvezírinn  kom  aptur.  Kvaðst  hann  hafa  tengið  móður 
Abú  Hassans  sjóðinn  með  skilum;  kom  því  næst  Mesrúr 
höfuðsmaður  geldinganna,  innan  úr  höllinni,  því  þangað 
var  hann  farinn  áður.  Benti  hann  emírum  og  vezírum 
til  merkis  um,  að  fundi  væri  slitið,  gengu  þeir  þá  allir  með 
sömu  skipun  og  fyrr,  er  þeir  komu  inn,  hneigðu  sig  djúpt 
við  tröppur  hásætisins  og  gengu  á  burt. 

Nú  voru  þeir  einir  hjá  Abú  Hassan,  stórvezírinn, 
Mesrúr,  foringjar  varðmannanna  og  kalífinn.  Mesrúr  og 
annar  tíginn  hirðmaður  studdu  nú  Abú  Hassan  ofan  úr 
hásætinu  og  gekk  hann  aptur  inn  í  herbergið,  sem  hann 
fyrr  var  í.  Gekk  stórvezírinn  á  undan,  en  er  Abú  Hassan 
hafði  gengið  nokkur  spor  áfram,  þurfti  hann  að  fara 
nauðsynja  sinna.  Var  þá  undireins  lokið  upp  fyrir  hon- 
um  lítilli  kompu  með  marmaragólfi  og  voru  honum  fengnir 
gullsaumaðir  skór,  sem  kalífinn  var  vanur  að  hafa  á  fót- 
unum,  þegar  hann  vitjaði  þangað.  Abú  Hassan  tók  við 
skónum  og  stakk  þeim  upp  í  ermina  og  lá  þá  stórvezírn- 
um  og  öllum,  sem  nærstaddir  voru,  við  að  hlæja  upp  úr, 
og  hefði  þá  skemmtun  þessi  orðið  endaslepp.  En  þeir  stilltu 
sig  og  varð  stórvezírinn,  eins  og  hann  bezt  gat,  að  segja 
honum,  til  hvers  skórnir  væru.  Því  næst  fór  hann  að 
finna  kalífann  og  sagði  honum  frá  atviki  þessu,  og  var 
honum  þá  heldur  en  ekki  dillað. 

En  er  Abú  Hassan  kom  út  úr  kompunni,  gekk  Mesrúr 
á  undan  honum  inn  í  borðhaldssalinn,  en  geldingar  nokkrir 
fóru  þangað  á  undan  þeim  til  að  segja  konum  þeim,  er  á 
hljóðíæri  kunnu,  að  kalííinn  væri  væntanlegur.  Hófu  þær 
þá  svo  hljóðfagran   söng  og  strengjaslátt,    að  Abú  Hassan 

varð  frá  sér  numinn  af  fögnuði  og  unun  og  vissi  ekki, 
hvað  hann  ælti  að  halda  um  það,  er  hann  sá  og  heyrði. 
»Sje  þetta  draumur«,  hugsaði  hann  með  sjer,  »þá  varir 
hann  æði  lengi;  eg  heyri  og  sje,  eg  hugsa  og  geng; 
hvernig  sem  á  því  stendur,  þá  set  eg  allt  mitt  traust  til 
drottins.  Reyndar  get '  eg  ekki  efast  um  það,  að  eg  sje 
drottinn  rjetttrúaðra  manna,  því  ekki  getur  nema  einn  verið 
umkringdur  at  slíkum  dýrðarljóma,  sem  eg  er.  Það  er 
næg  sönnun,  að  menn  sýna  mjer  slíka  lotningu  og  fram- 
kvæma  undireins  skipanir  mínar«.  Efaðist  hann  nú  ekki 
framar  um,  að  hann  væri  kalífi,  þar  sem  hann  var  kom- 
inn  í  þenna  stóra  og  skrautlega  sal;  skein  þar  hvervetna 
á  gullið  glóandi  innan  um  hina  fegurstu  liti.  Stóðu  þar 
sjö  flokkar  söngmeyja  og  annara  kvenna,  er  á  hljóðfæri 
ljeku.  og  var  hver  annari  fegurri;  salarloptið  var  gullbúið 
og  málað  himinbláum  lit  og  hjengu  niður  úr  því  gullnir 
ljósahjálmar,  sjöarmaðir.  Á  miðju  gólfinu  stóð  borð  og 
voru  á  því  stórir  gulldiskar;  lagði  hinn  þægasta  ilm  af 
kryddi  því,  sem  látið  hafði  verið  í  matinn.  En  kringum 
borðið  stóðu  sjö  yndisfagrar  meyjar,  búnar  í  dýrasta  skart 
með  veifur  í  höndum,  og  áttu  þær  að  svala  Abú  Hassan 
um  höfuðið  á  meðan  hann  mataðist. 

Aldrei  hefir  nokkur  maður  orðið  eins  frá  sjer  num- 
inn  og  Abú  Hassan,  þegar  hann  kom  inn  í  þenna  glæsi- 
lega  sal.  Við  hvert  fótmál  varð  hann  að  nema  staðar  til 
að  skoða  undur  þau,  er  hann  sá  hvervetna  í  kringum  sig; 
gaf  kalífmn  vandlega  gætur  að  honum  og  hafði  mesta 
gaman  af.  En  er  Abú  Hassan  loksins  var  seztur  til  borðs, 
þá  tóku  meyjarnar  að  slá  veifunum.  Horfði  hann  á  þær 
hverja  af  annari  og  undraðist,  hversu  yndislega  þeim  fór 
verk  þetta;  brosti  hann  blíðlega  og  sagði,  að  ekki  þyrfti 
nema  eina  til  að  veifa  og  skipaði  hann  hinum  sex  að 
setjast  lil  borðs  með  sjer.  En  fyrir  lotningar  sakir  þorðu 
meyjarnar  ekki  að  borða,  og  lagði  hann  því  sjálfur  upp 
á  diskana  fyrir  þær  og  beiddi  þær  vingjarnlega  að  neyta 
matarins.     Spurði  hann  þær    að  nafni  og  voru  þessi  nöfn 

þeirra:  »Alabasturháls«,  )>Kóralmunnur«,  »Mánaásjóna«, 
»Sólbjört«,  »Augnafró«  og  »Hugljúf«  og  hin  sjöunda,  sem 
veifaði,  hjet  »Sykurviðja«.  Sagði  hann  þeim  ýms  fagur- 
mæli,  hverri  eptir  sínu  nafni,  og  var  auðheyrt  á  því, 
hversu  vitur  maður  hann  var;  varð  það  til  þess  að  kalíf- 
inn,  sem  grandgæfilega  tók  eptir  öllu,  fór  nú  að  virða 
hann  enn  meira  en  áður. 

Þegar  Abú  Hassan  var  hættur  að  eta,  segir  ein  af 
meyjunum  við  geldingana,  sem  þjónuðu  honum  til  borðs: 
»Drottinn  rjetttrúaðra  manna  vill  ganga  í  salinn,  þar  sem 
hann  er  vanur  að  neyta  eptirmatarins;  færið  honum  þvotta- 
vatn«.  í  sama  vetfangi  stóðu  þær  upp  allar  sex,  og  tók 
ein  við  mundlaug  úr  gulli  af  geldingunum,  önnur  við  vatns- 
könnu  gullinni  og  hin  þriðja  við  handklæði,  lögðust  þær 
niður  á  knje  með  það  frammi  fyrir  Abú  Hassan,  sem  enn 
var  ekki  upp  staðinn.  En  er  hann  hafði  þvegið  sjer,  stóð 
hann  upp  og  lauk  þá  einn  af  geldingunum  upp  salardyr- 
unura;  fór  hann  þar  inn,  en  Mesrúr  gekk  á  undan  eins 
og  fyrri. 

Nú  undraðist  Abú  Hassan  öllu  meira  en  áður,  er 
hann  var  kominn  í  jafnmikinn  og  glæsilegan  sal,  prýddan 
litmyndum,  málmkerum  og  dýrustu  listaverkum  og  þó  allt 
á  aðra  leið  en  hinn.  Hitti  hann  þar  fyrir  sjö  aðra  flokka 
fríðra  söngmeyja,  er  hjeldu  á  hljóðfærum;  fögnuðu  þær 
honum  með  nýjum  hljóðfæraleik.  í  miðjum  salnum  var 
borð,  og  stóðu  á  því  sjö  gullföt,  hlaðin  hinum  dýrustu 
aldinum,  en  umhverfis  borðið  stóðu  sjö  aðrar  yngismeyjar 
með  veifur  ,og  voru  þær  fegri  en  hinar  fyrri.  En  er  Abú 
Hassan  var  loksins  seztur  til  borðs  og  hafði  virt  hinar 
sjö  meyjar  fyrir  sjer,  hverja  af  annari,  og  ekki  getað  sjeð 
að  ein  væri  annari  fríðari,  þá  skipaði  hann  þeim  öllum 
að  setjast  til  borðs  og  eta  með  sjer,  því  að  ekki  væri  svo 
heitt,  að  þær  þyrftu  að  veifa.  Þegar  þær  voru  seztar  niður, 
spurði  hann  þær  að  nafni  og  voru  nöfn  þeirra  á  aðra  leið 
en  fyrri  meyjanna,  því  þau  lutu  öll  að  einhverri  andlegri 
einkunn.      En    er    hann    hafði    etið    svo  sem    honum  ljek 

lyst  lil,  leiddi  Mesrúr  hann  inn  í  annan  sal  iafnmikinn 
þessum  og  jafnfagran,  og  fögnuðu  honum  þar  enn  sem 
fyrri  söngmeyjar  og  ambáttir,  sem  á  hljóðfæri  ljeku,  og 
voru  þar  líka  fyrir  sjö  ljómandi  fagrar  meyjar,  er  stóðu 
kringum  borðið,  en  á  því  voru  sjö  gullskálar  fullar  af 
berjum  og  aldinum  í  sykurlegi. 

Þegar  Abú  Hassan  hafði  neytt  þar  svo  mikils,  sem 
honum  líkaði,  fylgdi  Mesrúr  honum  í  fjórða  salinn  og  var 
þá  dagur  að  kvöldi  kominn.  Þar  voru  einnig  sjö  söng- 
meyja  flokkar  og  stóðu  sjö  fagrar  meyjar  kringum  borðið; 
á  því  voru  sjö  gullskálar  fullar  af  allskonar  sætabrauði, 
sykurbakstri  og  öðrum  þorstlátum  krásum  Þar  var  og 
drykkjarborð  og  stóðu  á  því  sjö  stórar  silfurflöskur  með 
hinu  ágætasta  víni,  og  sjö  kristallsstaup,  er  á  var  hið 
mesta  völundarsmíði.  Loguðu  þar  í  salnum  kerti  á  sjö 
Jjósahjálmum,  og  ekki  nóg  með  það,  heldur  brann  þar 
að  auki  aragrúi  Ijósa  og  stóð  af  þeim  ljómandi  birta. 
Þegar  Abú  Hassan  var  seztur  til  borðs,  sat  hann  langa 
stund  eins  og  í  leiðslu,  svo  var  hann  hugfanginn  af  því 
að  horfa  á  hinar  sjö  ungu  ambáttir,  sem  þar  voru  hjá 
honum,  því  honum  þóttu  þær  fríðari  en  allar  hinar  fyrri. 
Ætlaði  hann  að  spyrja  þær  að  heiti,  en  gat  ekki  látið  til 
sín  heyra  fyrir  hljóðfæraslættinum,  fyrr  en  hann  hatði 
klappað  saman  lófunum,  til  merkis  um,  að  hætta  skyldi. 
Tók  hann  þá  í  hönd  þeirrar,  er  næst  honum  stóð  hægra- 
megin,  bauð  henni  að  setjast  hjá  sjer,  lagði  á  diskinn 
hennar  fínar  kökur  og  sætindi  og  spurði  hana  að  nafni. 
»Drottinn  rjetttrúaðra  manna!«  svaraði  hún,  »nafn  mitt 
er  Perlufesti«. 

»Þjer  var  ekki  unnt  að  fá  hæfilegra  nafn,  sem  betur 
lýsti  verðleik  þínum«,  mælti  Abú  Hassan,  »en  að  þeim 
manni  ólöstuðum,  sem  gefið  hefir  þjer  nafnið,  þá  verð  eg 
að  segja,  að  tennurnar  þínar  fögru  bera  langt  af  öllum 
perlum  heimsins.  Gerðu  það  nú  fyrir  mig,  Perlufesti! 
fyrst  þú  heitir  svo,  taktu  emn  bikarinn  þarna  og  rjettu 
mjer  hann  með  þinni  fögru  hendi«.    I  þeim  sölunum  sem 

hann  hafði  verið  í  áður.  hafði  hann  ekki  drukkið  annað 
en  vatn,  eins  og  í  Bagdad  tíðkast,  jafnt  með  meiri  háttar 
mönnum  og  minni,  því  vínfanga  er  aldrei  neytt  nema  að 
kvöldinu  til.  Hver  sem  út  af  því  bregður,  er  kallaður  vín- 
svelgur,  því  á  daginn  veitir  mönnum  ekki  af  vitinu  til  að 
annast  störf  sín,  og  þegar  aldrei  er  drukkið  vín  nema  að 
kvöldi  dags,  geta  drukknir  menn  ekki  gert  óspektir  á 
borgarstrætunum  meðan  dagur  er.  Nú  rétti  Perlufesti  hon- 
um  kristalsbikar,  fullan  af  víni,  með  mestu  kurteisi,  en 
hann  renndi  til  hennar  ástaraugum  og  mælti:  »Eg  drekk 
minni  þitt  og  bið  eg  þig  að  hella  á  fyrir  sjálfa  þig  og 
drekka  mjer  til<(.  Varð  hún  undir  eins  við  beiðni  hans, 
en  áður  hún  drykki,  söng  hún  kvæði  eitt,  og  fannst  hon- 
um  jafnmikið  um  efni  kvæðisins  og  hina  himnesku  rödd 
hennar.  Því  næst  valdi  Abú  Hassan  annarskonar  kræsi- 
kökur  og  sykurbakað  sælgæti  og  bauð  næstu  ambáttinni 
og  Ijet  hana  setjast  hjá  sjer;  hún  hjet  Morgunstjarna  og 
sagði  hann  mörg  fagurmæli  við  hana  út  af  nafni  hennar. 
Hann  Ijet  hana  og  byrla  sjer  einn  bikar  víns,  og  allt  að 
einu  hina  þriðju,  er  Daggeisli  hjet,  og  svo  hverja  af  ann- 
ari,  og  urðu  þær  allar  sjö  að  skenkja  honum;  hafði  kalíf- 
inn  hið  mesta  gaman  af  því.  En  er  hann  var  kominn 
alla  röðina  á  enda,  gekk  Perlufestí  að  drykkjarborðinu, 
og  hellti  á  bikar,  en  laumaði  um  leið  í  hann  nokkru  afsvefn- 
duptinu  kalífans,  bauð  því  næst  Abú  Hassan  að  drekka  svo 
mælandi:  »Drottinn  rjetttrúaðra  manna!  eg  bið  yðar  hátign  að 
taka  enn  við  staupi  þessu  og  hlýða,  áður  en  þjer  drekkið,  á 
kvæði  eitt,  sem  eg  hef  ort  í  dag,  en  fyrir  engum  sungið 
enn  sem  komið  er;  vona  eg  að  yður  muni  ekki  getast  illa 
að  því«.  Abú  Hassan  tók  við  bikarnum  og  veitti  henni 
það,  er  hún  bað  um;  »ein  sog  drottinn  rjetttrúaðra  manna«, 
mælti  hann,  »skipa  eg  þjer  að  syngja  kvæðið  fyrir  mig,  því 
eg  veit  fyrir  víst,  að  svo  yndisleg  vera  sem  þú  ert,  muni 
það  eitt  semja,  sem  greindarlega  er  hugsað  og  fagurlega 
orðað«.  Söng  þá  Perlufesti  með  slíkri  fegurð  og  tilfinn- 
ingu,  að  Abú  Hassan  varð  frá  sjer  numinn  af  unun,  og  ljet 


64 

hana  syngja  kvæðið  í  annað  sinn,  —  og  enda  í  þriðja 
skipti  varð  hann  eins  hugfanginn  af  því.  Síðan  tæmdi 
Abú  Hassan  bikarinn  og  vjek  sjer  að  henni,  til  þess  að 
lýsa  aðdáun  sinni  og  ánægju,  en  þá  gat  hann  að  eins 
opnað  munninn  og  tæpt  tungunni,  því  svefnduptið  hreif 
svo  fljótt,  að  augu  hans  lukust  aptur,  höfuð  hans  hnje 
niður  á  borðið  og  sofnaði  hann  nálega  eins  fast  og  dag- 
inn  áður.  Bikarinn  datt  úr  hendi  hans  og  tók  ein  af  amb- 
áttunum  hann  up  Kom   nú    kalífinn  fram  úr  felunum, 

og  hafði  hann  horft  á  allt  frá  upphafi  til  enda,  sjer  til 
miklu  meiri  skemmtunar  en  hann  hafði  vonazt  eptir. 

Eptir  hans  boði  var  Abú  Hassan  nú  færður  úr  kalífa 
búningnum  og  klæddur  í  sín  eigin  föt;  var  því  næst  kall- 
að  á  þrælinn,  sem  verið  hafði  með  kalífanum,  þegar  hann 
gekk  út,  og  skyldi  hann  koma  Abú  Hassan  heim  til  sín. 
Var  það  skýrum  orðum  tekið  fram  við  hann,  að  hann 
skyldi  leggja  hann  hljóðlaust  á  hvílubekk  hans,  og  skilja 
dyrnar  eptir  opnar,  þegar  hann  gengi  út.  Þrællinn  gerði 
allt,  sem  Jyrir  hann  var  lagt,  og  kom  síðan  aptur  til  að 
segja  kalífanum,  hvernig  farið  hefði.  Hugsaði  kalifinn  með 
sjer:  »Hann  Abú  Hassan  óskaði  sjer,  að  hann  mætti  vera 
kalífi  einn  dng  að  eins,  og  ekki  lengur,  svo  að  hann  gæti 
látið  refsa  klerknum  og  hinum  fjórum  öldungum,  er  þjóna 
því  musteri,  sem  hann  sækir  til,  og  búa  í  grennd  við 
hann,  af  því  honum  mislíkaði  háttalag  þeirra.  Eg  hef 
hjálpað  til  þess,  að  ósk  hans  yrði  framgengt,  og  má  hann 
að  þessu  leyti  vel  við  una«. 

Abú  Hassan  vaknaði  ekki  fyrr  en  seint  um  morgun- 
inn  og  áður  hann  liti  í  kringum  sig,  kallaði  hann  af  öll- 
um  kröptum  á  Perlufesti,  Morgunstjörnu  og  allar  hinar 
fögru  meyjar,  er  setið  höfðu  til  borðs  með  honum,  þegar 
hann  var  kalífi.  Engin  svaraði  honum,  eins  og  að  líkind- 
um  ræður,  og  loksins  rann  móðir  hans  á  ópið  og  mælti : 
»Hvað  gengur  að  þjer,  sonur  minn?  hvað  hefir  þig  hent?« 
Abú  Hassan  rak  upp  stór  augu  og  svaraði:  »Hver  ert  þú 
hin  arma  kerling!    að  þú  skulir  þora  að  tala  slíkum  orð- 

um  til  drottins  rjetttrúaðra  manna?«  »Eg  er  hún  móðir 
þín,  son  minn!«  svaraði  hún,  en  hann  orgaði  framan  í 
hana  og  sagði:  »Þú  lýgur;  eg  er  drottinn  rjetttrúaðra 
manna,  konungur  landa  og  lýða«.  »Þegiðu  í  hamingju 
bænum,  sonur  kær!«  sagði  móðir  hans,  »ella  er  líf  þitt  í 
veði,  því  opt  er  í  holti  heyrandi  nær«,  og  tók'hún  nú  að 
lesa  yfir  honum  blessunarbænir  og  verndarþulur  gegn 
töfrum.  »Þig  hefir  dreymt  eitthvað«,  mælti  hún,  »og  hefir 
djöfullinn  blekkt  þig  með  sjóai  Verfingum.  Heyrðu  nú, 
eg  hef  gleðifrjettir  að  segja  þjer.  Kalífinn  ljet  í  gærdag 
refsa  klerknum  og  öldungunum  fjórum,  sem  honum  fylgja, 
og  flæmdi  þá  burt  úr  þessum  parti  borgarinnar,  en  mjer 
sendi  hann  sjóð  með  þúsund  gullpeningum  í«. 

Þegar  Abú  Hassan  heyrði  móður  sína  segja  frá  þessu, 
æpti  hann  upp  yfir  sig  og  sagði:  »Eg  var  sá  sem  skipaði 
að  hegna  klerknum,  og  eg  sendi  þjer  hina  þúsund  gull- 
peninga;  eg  er  drottinn  rjetttrúaðra  manna,  og  eg  skal 
færa  þjer  heim  sanninn  um  það,  þín  hundgamla  galdra- 
kerling!«  Að  svo  mæltu  spratt  hann  upp,  tók  staf 
og  lamdi  hana  svo  miskunarlaust,  að  hún  kallaði  hástöf- 
um  eptir  hjálp;  komu  þá  nábúarnir  loksins  og  ruddust 
inn  í  húsið,  því  dyrnar  stóðu  opnar.  Heyrðu  þeir  að 
hann  sagði  við  móður  sína:  »Þín  bannsetta  kerling!  er 
eg  ekki  drottinn  rjetttrúaðra  manna?  Þú  hefir  lagt  á  mig 
þessi  ósköp!«  og  gengu  þeir  þá  úr  skugga  um,  að  Abú 
Hassan  hinn  skrítni  væri  orðinn  bandóður;  tóku  þeir  hann 
því  fastan,  bundu  honum  hendur  á  bak  aptur,  og  fóru 
með  hann  á  vitfirringa  spítala,  en  fjöldi  manna  þusti 
kringum  þá  á  leiðinni.  Lá  við  sjálít  að  Abú  Hassan  yrði 
þar  verulega  vitlaus,  því  hann  varð  að  taka  inn  viðbjóðs- 
legustu  læknismeðul  og  var  laminn  með  svipum  dags 
daglega.  Reif  hann  utan  af  sjer  fötin  og  var  því  loksins 
hnepptur  í  ramma  fjötra.  Var  það  ekki  fyr'r  en  eptir 
marga  daga,  að  hann  kom  svo  til  sjálfs  sín,  að  hann  skip- 
aðist  við  áminningar  og  fortölur  móður  sinnar,  sem  vitjaði 
hans  á  degi  hverjum.      Kvartaði    hann    yfir    harmkvælum 

sínum  við  hana  og  svaraði  hún  þá:  »Son  minn!  óttastu 
drottinn  á  öllum  þínum  vegum.  Hefðirðu  í  raun  rjettri 
verið  kalífi,  þá  hefði  þessum  hörmungum  ekki  getað 
þyrmt  yfir  þig«. 

»Það  veit  hamingjan,  að  þú  segir  satt«,  ansaði  Abú 
Hassan;  »nú  finnst  mjer  eins  og  það  hafi  ekki  verið  ann- 
að  en  draumur,  að  eg  var  kalífi;  já,  nú  er  eg  sannfærður 
um,  að  eg  er  sonur  þinn,  sonur  þeirrar  móður,  sem  eg 
hef  heiðrað  allt  til  þeirrar  ógæfustundar,  er  eg  nú  minnist 
á  með  kinnroða,  þeirrar  móður,  sem  eg  ætíð  mun  heiðra 
framvegis«.  Þessi  skynsamlegu  orð  sneru  harmatárum 
móður  hans  í  fagnaðartár,  því  nú  sá  hún  að  hann  var 
orðinn  heilvita  aptur.  En  er  hún  loksins  gat  orði  upp 
komið  til  að  lýsa  gleði  sinni,  sagði  hún  honum,  hverrar 
trúar  hún  væri  um  æfintýri  hans.  »Gestur  sá«,  mælti 
hún,  »er  þú  hafðir  seinast  hjá  þjer  við  kvöldverð,  skildi 
herbergisdyr  þínar  eptir  ólæstar,  þegar  hann  gekk  burt, 
en  þótt  þú  hefðir  skipað  honum  að  loka.  Hefir  þá  hinn 
illi  andi  eflaust  sætt  lagi  og  skotizt  að  þjer,  til  þess  að 
gera  þjer  þessa  hræðilegu  villu.  Þú  átt  því  að  lofa  guð 
af  hjarta  fyrir  það,  að  hann  ljetti  villunni  af  þjer  og  biðja 
hann  að  varðveita  þig  framvegis  frá  tálsnörum  djöfulsins«. 

Abú  Hassan  var  móður  sinni  alveg  samdóma  um 
það,  að  öll  ógæfan  stæði  af  kaupmanninum  frá  Mússúl, 
og  beiddi  hana  að  endingu,  ef  henni  væri  annt  um  sig, 
að  koma  sjer  burt  úr  þessum  hræðilega  stað  og  frelsa  sig 
úr  klóm  böðla  sinna,  er  vafalaust  mundu  vilja  ráða  sjer 
bana.  Gekk  hún  þá  úr  skugga  um,  að  hann  væri  orðinn 
albata,  kom  umsjónarmanni  spítalans  til  að  láta  hann 
lausan,  og  tók  hann  síðan  heini  í  hús  sitt.  Þar  var  Abú  Hassan 
nokkra  daga  að  styrkja  sig  og  hressa  eptir  leguna  með 
góðri  hjúkrun  og  kraptmeiri  fæðu  en  hann  hafði  fengið  á 
spítalanum.  En  er  hann  var  alheill  orðinn,  kunni  hann 
ekki  við  að  eta  og  drekka  einsamall  á  kvöldin;  vildi  hann 
því  taka  upp  hina  fyrri  háttsemi  sína,  að  fá  ókunnan  gest 
heim  með  sjer  á  degi  hverjum.     Hittist  svo  á,  að  það  var 

fyrsta  dag  í  mánuði,  að  Abú  Hassan  gekk  í  fyrsta  skipti 
þeirra  erinda  vegna  út  á  Bagdads  brú,  en  á  þeim  degi 
var  kalífinn  ætíð  vanur  að  ganga  fyrir  utan  borgarhliðin, 
til  þess  að  sjá  með  eigin  augum,  hvort  menn  hlýddu 
boðum  hans.  Vildi  því  svo  til,  að  rjett  sem  Abú  Hassan 
var  seztur  við  handriðið  á  brúnni,  sá  hann  kalífartn  koma 
á  hinum  brúarsporðinum,  og  var  hann  enn  búinn  sem 
kaupmaður  frá  Mússúl;  fylgdi  honum  sami  þrællinn  og 
í  fyrra  skiptið.  Fór  hryllingur  um  Abú  Hassan,  þegar 
hann  sá  kaupmann  þenna,  er  hann  kenndi  um  alla  ógæfu 
sína,  af  því  hann  hafði  skilið  eptir  dyrnar  ólæstar,  þegar 
hann  gekk  burt.  Hann  sneri  sjer  því  við  að  íljótinu  og 
horfði  út  yfir  handriðið,  til  þess  að  komast  undan  þessum 
óheillavænlega  aðkomumanni.  Hafði  kalífinn  þá  þegar 
komið  auga  á  hann  og  gekk  því  þangað  sem  Abú  Hassan 
sat  á  brúnni.  Vissi  Harún  Alraschid  allt  út  í  hörgul,  hvað 
honum  hafði  liðið  frá  því  hann  var  kalífi;  hjelt  hann  að 
hann  mundi  enn  geta  haft  af  honum  margfalda  skemmtun, 
og  varð  feginn,  er  honum  bauðst  svo  gott  tækifæri  til  að 
rifja  upp  kunningsskapinn,  og  það  því  heldur,  sem  hann 
hafði  verið  hræddur  um,  að  Abú  Hassan  mundi  hafa  lagt 
niður  gestrisni  sína.  Hann  gekk  rjett  að  honum,  hneigði 
sig  og  leit  framan  í  hann;  »ert  þú  það,  bróðir  Abú  Hass- 
an?«  mælti  hann,  »komdu  blessaður  og  sæll  og  lofaðu 
mjer  að  faðma  þig«. 

»Kom  þú  aldrei  heill!  eg  er  hvorki  kominn  upp  á 
kveðjur  þínar  nje  faðmlög«,  ansaði  Abú  Hassan  önuglega 
og  leit  ekki  einusinni  upp.  »Far  þú  þína  leið!  —  »Hvað 
er  þetta?«  segir  kalífinn,  »þekkirðu  mig  ekki?  manstu  ekki 
eptir  kvöldinu,  þegar  við  vorum  saman  í  húsi  þínu  fyrir 
mánuði  síðan,  og  þú  gerðir  mjer  þann  sóma  að  veita  mjer 
vel  og  rausnarlega?«  Sagði  Abú  Hassan  þá  jafn  þurlega 
og  áður,  að  hann  þekkti  hann  ekki,  og  beiddi  hann  enn 
á  ný  að  snauta  burt.  En  kalífinn  ljet  sig  ekki  fyrir  það, 
heldur  fór  hann  að  minnast  á  öll  atvik,  er  þeir  voru  sam- 
sm  í  fyrra    skiptið.     Hann    minntist  á  það,    hversu    hann 

hefði  reynt  til  að  votta  Abú  Hassan  þakklátsemi  sína  með 
hamingjuóskum  og  boðið  honum  að  stuðla  til  þess  að 
þeim  mætti  framgengt  verða,  því  hann  væri  ekki  svo 
lítils  um  kominn.  Að  endingu  bað  hann  Abú  Hassan  að 
taka  sjer  nú  eins  vingjarnlega  og  í  fyrra  skiptið,  úr  því 
hamingjan  á  annað  borð  hefði  látið  fundum  þeirra  bera 
saman. 

Abú  Hassan  synjaði  þess  og  taldi  á  því  öll  tormerki; 
»Eg  hafði  ekki  annað  upp  úr  hamingjuóskunum  þínum«. 
mælti  hann,  »en  það,  að  eg  var  því  nær  orðinn  vitlaus, 
og  hef  eg  svo  mikinn  setning  á  mjer,  að  eg  fer  ekki  að 
binda  samlag  við  þann  mann,  sem  hefir  óhamingjuna  í 
för  með  sjer.  Farðu  því  og  vertu  nú  ekki  að  ergja  mig 
lengur.  Á  eg  þá  að  segja  þjer  það,  hvað  eptir  annað?  guð 
veri  með  þjer!  Þú  hefir  þegar  bakað  mjer  nóga  ógæfu, 
og  vil  eg  ekki  hætta  mjer  út  í  hana  í  annað  sinn«.  En 
kalífinn  kallaði  Abú  Hassan  hvað  eptir  annað  ástvin  sinn, 
faðmaði  hann  að  sjer  og  bar  sig  aumlega  út  af  því,  hverja 
skapraun  hann  gerði  sjer.  Kvaðst  hann  bera  hið  innileg- 
asta  hugarþel  til  hans  og  beiddi  hann  að  segja  sjer,  hvað 
íllt  hann  hefði  hent,  svo  að  hann  gæti  bætt  úr  því,  ef 
hann  væri  að  því  valdur,  eins  og  Abú  Hassan  fullyrti. 
Ljet  þá  Abú  Hassan  undan  þrábeiðni  kalífans,  beiddi  hann 
að  setjast  hjá  sjer  og  sagði  honum  frá  öllum  þeim  æfin- 
týrum  og  slysum,  sem  hann  hafði  átt  í,  frá  því  hann 
vaknaði  í  höll  kalífans  og  þangað  til  honum  var  sleppt 
aptur  af  vitlausra  spítalanum.  »En  það,  sem  mest  mun 
ganga  yfir  þig«,  mælti  hann,  »og  það,  sem  þú  sízt  áttir 
von  á,  er  það,  að  allt  þetta  hlauzt  af  þjer,  því  þegar 
þú  skildir  við  mig,  gekkstu  frá  dyrunum  ólæstum,  og  gerðir 
þannig  þvert  á  móti  beiðni  minni;  á  þann  hátt  tókst  djöflin- 
um  að  læðast  inn  til  mín,  og  ærði  hann  mig  með  drauma- 
vínglinu  um  kalífatignina,  þótti  mjer  draumurinn  að  vísu 
inndæll,  en  af  honum  hlauzt  öll  ógæfan,  sem  eptir  fór«. 

Abú  Hassan  sagði  nú  kalífanum,  hversu  sjer  hefði 
yfirsjezt  við  móður  sína  og  nágranna,  og  hverja  æfi  hann 

hefði  átt  á  vitlausra  spítalanum,  og  setti  honum  það  svo 
lifandi  fyrir  sjónir,  að  hann  gat  ekki  annað  en  skellihlegið 
að  hinni  hreinskilnislegu  frásögu  hans,  enda  þó  honum 
væri  þetta  allt  fullkunnugt  áður.  Sárnaði  Abú  Hassan  þá 
mjög,  því  hann  þóttist  miklu  fremur  vera  aumkvunarverður. 
»Þú  munt  draga  dár  að  mjer«,  mælti  hann,  »fyrst  þú  hlær 
svona  upp  í  opið  geðið  á  mjer?  eða  heldurðu  að  eg  sje  að 
gera  að  gamni  mínu,  þar  sem  eg  þó  tala  í  fullri  alvöru? 
Viljirðu  að  eg  færi  sönnur  á  orð  mín,  þá  líttu  hjerna  á«. 
Þar  með  beygði  hann  sig  niður  og  sýndi  kaupmannínum 
frá  Mússúl  á  berar  axlirnar,  mátti  glöggt  sjá  ör  og  bláa 
díla  á  þeim  eptir  högg  þau,  er  hann  hafði  orðið  að  þola 
á  vitlausra  spítalanuin.  Kalífanum  brá  í  brún,  er  hann 
sá  það  og  þótti  honum  nú  hörmulegt,  að  svo  íllt  skyldi 
hafa  hlotizt  af  glettni  sinni.  Hann  faðmaði  Abú  Hassan 
að  sjer  með  innilegri  meðaumkvun  og  sagði  næsta  alvöru- 
gefinn:  »Staltu  upp,  bróðir  minn  góður!  nú  skulum  við 
fara  heim  til  þín.  Mig  langar  til  að  vera  hjá  þjer  eitt 
kvöldið  enn,  og  muntu,  ef  guð  lofar,  sanna  það  á  morgun 
að  allt  fer  að  óskum«.  Pó  nú  Abú  Hassan  hefði  einsett 
sjer,  að  hafa  engan  af  hinum  ókunnugu  gestum  sínum 
optar  í  boði  en  einu  sinni,  þá  fjekk  hann  samt  ekki  stað- 
izt  blíðmæli  kaupmannsins  frá  Mússúl  og  svaraði  hann 
því:  »Eg  skal  þá  láta  til  leiðast,  ef  þú  lofar  mjer  því 
með  svardaga,  að  læsa  vel  dyrunum,  þegar  þú  gengur  burt, 
svo  að  hinn  ílli  andi  geri  mig  ekki  ringlaðan  i  annað  sinn«. 
Kalífinn  hjet  því  og  fóru  þeir  nú  báðir  heim  til  húsa 
Abú  Hassans«. 

Nú  vildi  kalífinn  gera  hann  enn  trúarbetri  og  sór 
honum  því  og  sárt  við  lagði,  að  hann  skyldi  ekki  fyrir 
nokkurn  mun  svíkja  hann,  sagðist  hann  óska  honum  allr- 
ar  hamingju  og  blessunar,  og  kvað  hann  fljótt  mundu  sjá 
raun  á  því.  En  Abú  Hassan  kvaðst  ekki  hirða  um  það 
og  beiddi  hann  fyrir  guðs  sakir  að  hlífa  sjer  við  öllum 
heillaóskum,  því  öll  sú  ógæfa,  sem  hann  hefði  hent,  hefði 
^lötizt    af   fyrirbænum    hans    og    af   því    að  dyrnar  stóðu 

opnar.  »Gott  og  vel«,  sagði  kalífinn  og  gat  þá  ekki  að 
sjer  gert  að  hlægja  dátt  að  því,  hvílíkt  ringl  var  enn  þá  á 
hugsunum  Abú  Hassans;  »eg  skal  þá  hlýða  þjer,  og  lofa 
eg  því  að  biðja  þjer  einskis  framar«.  »Vænt  þykir  mjer 
um  það,  að  þjer  farast  þannig  orð«,  mælti  Abú  Hassan,  »eg 
beiðist  ekki  meira  og  skal  eg  vera  fullánægður,  ef  þú  endir 
loforð  þitt.     Um  allt  annað  máttu  vera  sjálfráður«. 

Kalífinn  kom  nú  með  Abú  Hassan  til  húsa  hans  um 
dagseturs  leyti,  og  ljet  hann  þræl  sinn  fylgja  sjer.  Kallaði 
Abú  Hassan  undir  eins  á  móður  sína  og  ljet  sækja  Ijós; 
beiddi  hann  kalífann  að  setjast  í  legubekkinn  og  setlist 
sjálfur  hjá  honum.  Var  því  næst  kvöldmatur  á  borð  bor- 
inn,  og  eptir  máltíðina  bar  móðir  Abú  Hassans  af  borði 
og  kom  með  aldín,  vín  og  bikara;  gekk  hún  síðan  á  burt 
og  ljet  ekki  sjá  sig  það  sem  eptir  var  kvöldsins.  Skenkti 
^jf  Abú  Hassan  fyrst  fyrir  sjálfan  sig,  en  þar  næst  fyrir  gest 
sinn  og  drukku  þeir  sína  fimm  eða  sex  bikarana  hvor, 
og  töluðu  þeir  meðan  á  því  stóð  um  hitt  og  þetta.  En  er 
kalííinn  sá,  að  vínið  tók  að  svífa  á  Abú  Hassan,  vjek  hann 
tali  sínu  til  ásta  og  spurði,  hvort  hann  nokkurntíma  hefði 
verið  ástfanginn.  Svaraði  Abú  Hassan  þá  í  trúnaði  og 
eins  og  hann  ætti  tal  við  einhvern  jafningja  sinn:  »Mjer 
hefir  alltjend  þótt  ástin  eða  hjónabandið,  ef  þjer  svo  líkar, 
vera  eins  og  ok,  og  hefir  mig  aldrei  langað  til  að  beygja 
háls  minn  undir  það.  Hef  eg  allt  til  þessa,  ef  satt  skal 
segja,  ekki  haft  yndi  af  neinu,  nema  góðum  mat  og  skemmti- 
legri  umgengni  vina  minna.  Ekki  skaltu  samt  taka  orð 
mín  svo,  sem  eg  sje  frábitinn  kvonfangi  eða  ástum  fráleit- 
ur  með  öllu,  ef  eg  hitli  konu,  sem  væri  eins  fögur  og 
elskuverð  og  sú,  sem  eg  sá  í  draumnnm  hjerna  um  nótt- 
ina,  þegar  þú  varst  hjerna  í  fyrra  skiptið  og  mjer  til  ó- 
hamingju  gekkst  frá  dyrunum  ólæstum;  þessi  kona  sat 
hjá  mjer  um  kvöld  yfir  víndrykkju  og  kunni  hún  að  syngja 
og  leika  á  hljóðfæri,  skemmtileg  var  hún  í  tali  og  hafði 
ekki  hugann  á  öðru  en  að  þóknast  mjer  og  geia  mj-r  glatt 
í  geði.     Já,  mjer  er  nær  að  halda  að  eg  gæti  lagt  einlægan 

sambúð  hennar.  En  hvar  finnst  slík  kona,  nema  í  höllu 
drottins  rjetttrúaðra  manna,  eða  hjá  stórvezírnum  Gíafar 
og  hinum  helztu  gæðingum  í  hirðinni,  sem  hafa  of  fjár  og 
geta  keypt  hvað  dýru  verði  sem  vera  skal?  Eg  held  mjer  við 
pyttluna;  það  er  ódýrari  skemmtun  og  hana  get  eg  veitt 
mjer  eins  vel  og  hinir«.  Að  svo  mæltu  tók  hann  bikar 
sinn,  hellti  á  hann  og  skoraði  á  gest  sinn,  að  taka  þátt  í 
þessari  sælu  nautn  með  sjer.  En  er  þeir  höfðu  drukkið, 
segir  kalífinn:  »Mikill  hörmungar  skaði  er  það,  að  þú 
skulir  lifa  í  slíkum  einstæðingskap,  svo  prúður  maður  og 
þar  til  ekki  frábitinn  ástum«.  »Ekki  verður  mjer  það  um 
skap«,  ansaði  Abú  Hassan,  »að  kjósa  fremur  þetta  rósama 
líf,  heldur  en  að  búa  saman  við  konu,  sem  kannske  væri 
ekki  svo  fríð,  að  hún  fjelli  mjer  í  geð,  og  þar  fyrir  utan  gerði 
mjer  ótal  sinnum  illt  í  skapi  með  dutlungasemi  og  öðrum 
ókostum«.  Voru  þeir  nú  alllengi  að  tala  um  þetta,  en 
er  kalífinn  sá  að  Abú  Hassan  var  orðinn  svo  á  sig  kom- 
inn  sem  hann  óskaði,  tók  hann  þannig  lil  máls:  »Láttu 
mig  nú  bara  sjá  fyrir  þessu;  fyrst  þú  ert  konuvandur,  eins  og 
allir  góðir  menn,  þá  skal  eg  vera  þjer  úti  um  það,  sem 
þjer  leikur  hugur  á,  og  skaltu  sjálfur  ekkert  þurfa  fyrir  því 
að  hafa«.  Því  næst  tók  hann  flöskuna  og  bikar  Abú  Hassans 
og  fleygði  í  hann  með  miklum  fimleik  nokkru  af  svefndupt- 
inu,  hellti  síðan  á  hann  og  rjetti  Abú  Hassansvo  mælandi: 
»Drekktu  nú  fyrirfram  minni  konunnar  fögru,  sem  verða  mun 
þjer  til  yndis  og  sælu;  þú  munt  verða  ánægður  með 
hana«.  Abú  Hassan  tók  hlægjandi  við  bikarnum,  hristi  höf- 
uðiðog  mælti:  »Jæja  þá!  verði  það  til  hamingju,  íyrst  þú 
vilt  svo  vera  láta.  Eg  vil  ekki  vera  ókurteis  við  jafngóðan 
gest  og  þú  ert  og  gera  þjer  á  móti  skapi  í  slíku  lítilræði. 
Eg  drekk  því  minni  þeirrar  konu,  sem  þú  lofar  mjer,  en 
fjærri  fer  samt,  að  eg  byggi  nokkra  von  á  loforði  þínu, 
því  mjer  þykir  vel  eins  og  er«. 

Naumast  var  Aaú  Hassan  búinn  að    renna  út  bikar- 
inn,  fyrr  en  á  hann  sóttu  ómótstæðileg  svefnþyngsli  og  var 

hann  nú  allur  á  valdi  kalífans.  Ljet  kalífinn  þræl  sinn 
undir  eins  bera  hann  til  hallarinnar,  og  um  leið  og  hann 
sjálfur  gekk  út,  læsti  hann  dyrunum,  því  í  þetta  sinn  ætlaði 
hann  ekki  að  láta  Abú  Hassan  eiga  apturkvæmt.  En  er 
til  hallarinnar  var  komið,  var  Abú  Hassan  lagður  í  legu- 
bekk  í  sama  salnum,  sem  hann  var  borinn  úr  sofandi 
heim  til  sín,  í  fyrra  skiptið.  Ljet  nú  kalífinn  að  sjer  ásjá- 
anda  færa  hann  í  sömu  fötin  og  þá,  og  skipaði  síðan 
öllum  að  ganga  til  rekkju.  Sagði  hann  svo  fyrir,  að  þegar 
er  lýsti  af  degi,  skyldu  koma  til  Abú  Hassans  allir  hinir 
sömu  þjónar,  söngmeyjar  og  ambáttir,  sem  verið  höfðu 
hjá  honum  í  fyrra  skiptið  þar  í  salnum.  Skipaði  kalífinn 
Mesrúr  að  vekja  sig  áður  en  Abú  Hassan  vaknaði. 

Mesrúr  hlýddi  skipun  þessari  rækilega,  eins  og  nærri 
má  geta,  og  íór  kalífinn  undir  eins  inn  í  salinn,  þar  sem 
Abú  Hassan  svaf.  Stóðu  þar  við  dyrnar  allir  þjónarnir, 
geldingarnir  og  ambáttirnar;  lagði  kalífinn  ríkt  á  við  hvern 
um  sig,  að  leysa  nú  ætlunarverk  sitt  vel  af  hendi,  og  fór 
síðan  inn  í  grindaklefann,  þar  er  sjá  mátti  yfir  salinn. 
Þyrptist  nú  allt  þjónustufólkið  kringum  Abú  Hassan  og 
fór  hann  að  bæra  á  sjer,  því  verkunartími  svefnduptsins 
var  á  enda,  en  ekki  lauk  hann  samt  upp  augunum.  En 
allt  í  einu  gullu  við  hljómar  hljóðfæranna  og  hinar  sætu 
raddir  söngmeyjanna,  og  lauk  þá  Abú  Hassan  upp  augun- 
um,  hugfanginn  af  þessum  dýrðlega  söng;  leit  hann  allt  í 
kringum  sig  og  undraðist  því  meir,  sem  hann  þóttist  bera 
kennsl  á  þjóna  þá  og  ambáttir,  er  stóðu  kringum  hann. 
Hann  hugðist  og  vera  í  sama  salnum,  sem  hann  sá  í 
draumnum,  og  var  hann  allt  að  einu  upplýslurog  prýddur 
og  þá.  Var  þá  hljóðfæraslátturinn  látinn  niður  falla,  svo 
að  kalífinn  skyldi  heyra  hvert  orð,  sem  gestur  hans  talaði, 
íneðan  undrun  hans  var  á  hæsta  stigi,  en  Mesrúr  og  allir 
þeir,  sem  við  voru,  stóðu  lotningarfullir,  grafkyrrir  og 
þegjandi  í  sömu  sporum.  »Æ!«  kallaði  Abú  Hassan  upp 
yfir  sig,  »nú  ber  sama  drauminn  og  sömu  sjónhverfing- 
arnar  fyrir  mig  aptur,   sem  ærðu  mig  fyrir  mánuði  síðan; 

—  eg  get  að  minnsta  kosti  búizt  við  því,  að  eg  verði 
íluttur  á  vitfirringa  spítala  og  bundinn  með  hlekkjum. 
Guð  minn  almáttugur!  þjer  fel  eg  mig  allan  á  vald.  En 
bölfaður  veri  svikarinn,  sem  eg  í  gærkvöld  hafði  heim 
með  mjer  í  hús  mitt,  því  honum  er  um  villusjónir  þessar 
að  kenna  og  það,  sem  af  þeim  leiðir.  Hann  sór  mjer,  að 
hann  skyldi  loka  dyrunum,  þegar  hann  gengi  út,  en  hann 
heíir  ekki  gert  það  núna  heldur  en  í  fyrra  skiptið,  og  svo 
heíir  djöfullinn  aptur  læðzt  inn  til  mín,  til  þess  að  eg 
verði  vitlaus  og  haldi,  að  eg  sje  drottinn  rjetttrúaðra  manna. 
Guð  steypi  þjer  niður  í  djúpið,  Satan!  og  varpi  yíir  þig 
heljarbjargi!«  Að  svo  mæltu  ljet  Abú  Hassan  aptur  augun 
og  sat  nokkra  stund  eins  og  ringlaður.  Því  næst  leit  hann 
upp  aptur  og  virti  allt  fyrir  sjer  á  ný,  sem  var  í  kringum 
hann,  sagði  hann  þá  brosandi  og  ekki  eins  utan  við  sig 
og  áður:  »Guð  minn  góður!  þjer  fel  eg  mig  á  vald;  varð- 
veittu  mig  frá  freistingum  djöfulsins«.  Lokaði  hann  síðan 
augunum  og  mælti  enn  fremur:  »Eg  veit,  hvað  eg  skal 
gera;  eg-skal  liggja  kyrr  og  bíða  þangað  til  freistarinn 
yfirgefur  mig,  þó  ekki  verði  fyrr  en  um  hádegi«.  En  hon- 
um  var  ekki  lofað  að  sofa,  því  það  ætlaði  hann  sjer, 
heldur  kom  ein  af  ambáttunum,  sem  hann  hafði  sjeð  fyrr, 
sú  er  Hugljút  hjet,  og  tók  þannig  til  máls:  »Drottinn  rjett- 
trúaðra  manna!  eg  bið  yðar  hátign  fyrirgefa  mjer,  að  eg 
dirfist  að  áminna  yður  um  það,  að  sofna  ekki  aptur,  en 
reyna  heldur  að  komast  á  fætur,  því  dagsbrún  er  þegar  á 
Iopti«.  »Vík  frá  mjer,  Satan !«  ansaði  Abú  Hassan,  er  hann 
heyrði  rödd  hennar,  horfði  á  hana  fastlega  og  mælti  enn 
fremur:  »Kailar  þú  mig  drottinn  rjetttrúaðra  manna?  þú 
villist  á  mjer«.  En  ambátlin  kvaðst  kalla  hann  því  nafni, 
er  honum  hæfði,  svo  sem  drottni  allra  átrúenda  Mahó- 
mets.  »Yðar  hátign  er  að  gera  að  gamni  sínu«,  mælti 
hún,  »og  látið  þjer  eíns  og  þjer  sjeuð  búnir  að  gleyma 
sjálfum  yður,  nema  þetta  sjeu  eptirórar  af  einhverjum  il.l- 
um  draumi.  Látið  yður  nú  þóknast  að  Ijúka  upp  augun- 
um;  þá  mun    birta  upp  þokuna,    sem  nú  er  yfir  hugskoti 

£>  yðar,  og  munuð  þjer  sjá,  að  hirðmenn  yðar  og  þrælar 
standa  hjer  umhverfis  yður  í  höll  yðar.  Yðar  hátign  skal 
ekki  furða  sig  á  því,  að  þjer  ekki  sofið  í  sama  rúminu 
og  þjer  eruð  vanur,  því  þjer  sofnuðuð  svo  snögglega  í 
gær,  að  við  vildum  ekki  vekja  yður  og  fara  með  yður 
inn  í  svefnherbergið,  heldur  lögðum  við  yður  hjerna  í 
legubekkinn,  svo  að  vel  fór  um  yður«.  En  er  slíkum  og 
öðrum  þvílíkum  orðum  hafði  verið  talað  til  AbúHassans, 
þá  opnaði  hann  augun,  reis  upp  og  kannaðist  við  Hugljúf, 
Perlufesti  og  hinar  aðrar  ambáttir,  er  hann  áður  hafði  sjeð. 
Færðu  þær  sig  nú  að  honum  og  tók  Hugljúf  þannig  til 
máls:  »Yðar  hátign  leyfi  oss  enn  þá  einu  sinni  að  minna 
yður  á  það,  að  fótaferðartími  er  kominn,  því  nú  er  farið 
að  ljóma  af  degi«.  »En  hvað  þið  eruð  frekar  og  áleitnar!« 
ansaði  Abú  Hassan  og  neri  stýrurnar  úr  augum  sjer;  »eg 
er  ekki  drottinn  rjetttrúaðra  manna,  heldur  er  eg  Abú 
Hassan;  ofan  af  því  féið  þið  mig  aldrei,  hvað  sem  þið 
rausið«.  »Við  þekkjum  ekki  þenna  Abú  Hassan,  sem  þjer 
nefnið«,  ansaði  Hugljúf,  »og  langar  ekki  heldur  til  að 
þekkja  hann.  Við  þekkjum  yðar  hátign  og  vitum,  að  þjer 
eruð  drottinn  rjetttrúaðra  manna,  og  aldrei  skal  yður  tak- 
ast  að  sannfæra  okkur  um,  að  ekki  sje  svo«. 

Abú  Hassan  leit  nú  í  kringum  sig  og  undraðist  stór- 
um,  er  hann  sá,  að  hann  var  kominn  í  sama  salinn,  sem 
hann  fyrr  hafði  verið  í;  hélt  hann  þá  enn  að  sig  mundi 
dreyma  og  var  hræddur  um,  að  í  111  mundi  af  hljótast. 
Hann  fórnaði  höndum  og  renndi  augum  upp  til  himins, 
svo  mælandi:  »Guð  minn  góður  miskunni  mjer;  honum 
fel  eg  mig  á  vald;«  talaði  hann  þessi  orð  eins  og  sá  mað- 
ur,  sem  hvorki  veit  upp  nje  niður;  —  »eptir  allt  þetta  get 
eg  ekki  verið  í  vafa  um,  að  djöfullinn  hefir  komizt  inn 
í  herbergi  mitt  og  inn  í  mig,  og  lætur  svo  allan  þenna 
hjegóma  bera  fyrir  mig«.  Að  því  mæltu  lagðist  hann 
aptur  niður  og  lokaði  augunum,  en  Hugljúf  tók  aptur  til 
máls  og  sagði,  að  fyrst  drottinn  rjetttrúaðra  manna  ekki 
risi  á  fætur,    þegar    hún    samkvæmt  skyldu    sinni    minnti 

hann  á  það,  og  með  því  bráða  nauðsyn  bæri  til,  að  hann 
færi  að  annast  stjórnarstörf  sín,  þá  yrði  hún  að  neyta 
leyfis  þess,  er  henni  var  veitt,  ef  til  slíks  kæmi.  Þreif  hún 
þá  i  annan  handlegg  Abú  Hassans,  og  eptir  bendingu 
hennar  hófu  hinar  ambáttirnar  hann  upp  úr  legubekkn- 
um,  báru  hann  út  á  mitt  salargólfið  og  lögðu  hann  þar 
niður.  Því  næst  tóku  þær  höndum  saman,  dönsuðu  kring- 
um  hann  og  hoppuðu,  og  slóu  hljóðfæri  sín  og  hand- 
bumbur  yfir  höfði  hans  og  þjett  við  eyru  honum.  Varð 
Abú  Hassan  nú  alveg  utan  við  sig  og  spurði  sjálfan  sig, 
hvort  hann  í  raun  og  veru  væri  drottinn  rjetttrúaðra 
manna.  Ætlaði  hann  þá  að  tala  og  reyna  að  fá  vissu 
um  þetta,  en  gat  ekki  látið  til  sín  heyra  fyrir  glaumnum 
í  hljóðfærunum.  En  samt  sló  öllu  undir  eins  í  þögn,  er 
hann  gerði  bendingu  til  þess,  og  segir  hann  þá  við  hinar 
fögru  meyjar,  er  þær  gengu  að  honum:  „Skrökvið  nú 
ekki  að  mjer,  heldur  segið  satt :  hver  er  eg?«  Svaraði 
Morgunstjarna,  að  annaðhvort  væri,  að  drottinn  rjetttrú- 
aðra  manna  ætlaði  að  reka  þær  í  bobba  með  spurningu 
])essari,  eða  hann  hefði  haft  illar  svefnfarir,  sem  vel  gæti 
verið,  þar  sem  hann  hefði  sofið  lengur  en  hann  átti  að 
sjer.  Kvaðst  hún,  ef  hann  leyfði,  skyldu  minna  hann  á 
það,  sem  hann  hefði  gert  daginn  áður.  Sagði  hún  hon- 
um  þá  frá  því,  er  hann  skipaði  á  ráðstefnunni  að  refsa 
klerknum  og  hinum  fjórum  öldungum,  og  sendi  móður 
Abú  Hassans  nokkurs  þúsund  gullpeninga;  ljet  hún  þess 
getið,  hvað  hann  hefði  tekið  sjer  fyrir  hendur  í  hinum 
fjórum  sölum  eptir  máltíðina,  hversu  hann  loksins  hefði 
sofnað  og  þvert  á  móti  vanda  sofið  langt  fram  á  dag.  Tók 
hún  bæði  Perlufesti  og  aðra,  sem  við  voru,  til  vitnis  og 
minnti  hans  hátign  á  það,  að  nú  væri  timi  til  kominn, 
að  fara  til  morgunbæna.  »Svo  er  nú  það«,  mælti  Abú 
Hassan  og  hristi  höfuðið;  »ef  eg  hlýddi  á  ykkur,  þá  ljeti 
eg  mjer  líklega  loksins  segjast  af  þvaðri  ykkar.  En  eg 
segi  ykkur  það  hreint  og  beint,  þið  eruð  flón  oggengnar  af 
vitinu.     Skaði    er    það    samt,    því  þið    eruð    svo    fallegar. 

Vita  skuluð  þið  þá,  að  eg  hef  verið  heima  hjá  mjer  síðan 
eg  sá  ykkur  seinast,  og  fór  eg  þar  illa  með  móður  mína, 
svo  eg  var  fluttur  á  óðra  manna  spítala;  var  eg  þar  nauð- 
ugur  í  þrjár  vikur  og  var  eg  á  degi  hverjum  laminn  fimm- 
tíu  höggum  með  nautasvipu.  Ætli  það  hafi  verið  ein- 
ber  draumur?  Þið  eruð  að  gera  gabb  að  mjer«.  Kvaðst 
Morgunstjarna  þá  vera  fús  á  að  vinna  hinn  dýrsta  eið  að 
því,  að  hún  hefði  sagt  allt  satt,  og  að  hans  hátign  hefði 
sofið  síðan  hinn  daginn  og  ekki  farið  úr  salnum.  En  er 
Abú  Hassan  sá,  að  hún  var  svo  föst  á  sínu  máli,  þá  fór  hann 
að  verða  á  báðum  áttum,  hverju  hann  ætti  að  trúa,  og 
sat  hann  nokkra  stund  þungt  hugsandi.  »Drottinn  minn!« 
segir  hann  við  sjálfan  sig,  »er  eg  Abú  Hassan,  eða  er  eg 
drottinn  rjetttrúaðra  manna?  Almáttugi  guð!  skírðu  vits- 
muni  mína  og  leiddu  mig  í  allan  sannleika,  svo  eg  viti, 
hverju  trúa  skal«.  Að  því  mæltu  fletti  hann  fötunum  af 
herðum  sínum,  sem  enn  báru  merki  eftir  höggin,  sýndi 
ambáttunum  og  mælti:  »Ætli  nokkur  verði  svona  útleik- 
inn  í  draumi  eða  svefni?  Eg  get  sagt  ykkur  það  með 
sönnu,  og  því  er  nú  verr,  að  höggin  voru  enginn  hugar- 
burður,  og  er  raunin  ólýgnust,  því  eg  kenni  enn  þá  sár- 
inda  eptir  þau.  Það  væru  fádæmi,  ef  slíkt  gæti  hent 
nokkurn  mann  í  svefni  og  er  það  mínum  skilningi  ofvaxið«. 
Allt  fyrir  þetta  var  Abú  Hassan  enn  í  vafa,  og  tit 
þess  að  komast  að  hinu  sanna,  gerði  hann  einum  afþræl- 
unum  bendingu,  að  hann  skyldi  koma,  og  segir  við  hann: 
»Bíttu  mig  í  eyrað,  svo  eg  geti  gengið  úr  skugga  um, 
livort  eg  vaki  eða  sef«.  »Hvernig  á  eg  að  þora  að  bíta 
drottinn  rjetttrúaðra  manna  í  eyrað?«  sagði  þrællinn  og 
hikaði  sjer  við.  »Gerðu  það,  sem  eg  skipa  þjer«,  sagði 
Abú  Hassan  »eða  eg  læt  hálshöggva  þig«.  Tók  þrællinn 
þá  eyrnasnepil  Abú  Hassans  milli  tanna  sjer  og  beit  svo 
fast,  að  hann  hljóðaði  upp  yíir  sig.  í  sama  bili  gullu  við 
öll  hljóðfærin  og  dönsuðu  ambáttirnar  þá  aptur  í  kringum 
Abú  Hassan,  en  hann  varð  eins  og  trylltur  og  gerði  mörg 
fiflsku    verk.     Hann     reif  í  sundur    kalífaskikkjuna   fögru, 

er  hann  hafði  verið  færður  í,  fleygði  húfu  sinni  á  gólfið. 
fór  að  syngja  og  stökk  af  stað  í  tómum  nærbuxunum; 
dansaði  hann  með  ambáttunum  og  fór  það  svo  skringi- 
lega,  að  kalífinn,  sem  sat  í  fylgsni  sínu,  rak  upp  skelli- 
hlátur  og  hló  svo  hátt,  að  vel  mátti  til  hans  heyra,  þrátt 
fyrir  glauminn  í  salnum.  Var  það  lengi,  að  hann  gat  ekki 
stöðvað  hláturinn  og  lá  við  sjálft,  að  það  yrði  honum 
um  megn.  En  loksins  fjekk  hann  stillt  sig,  og  lauk  hann 
þá  upp  grindaglugganum  og  kallaði  út  hlægjandi:  »Abú 
Hassan!  Abú  Hassan!  á  eg  þá  að  hlægja  mig  dauðan  að 
þjer?«  Undir  eins  og  rödd  kalífans  heyrðist,  sló  öllu  í 
þögn  og  hrærðist  þá  enginn  úr  stað.  Abú  Hassan  hætti 
líka  að  dansa  og  skimaði  í  kringum  sig,  þekkti  hann 
undir  eins  kalífann  og  sá  að  það  var  hann,  sem  hann 
hafði  haldið  vera  kaupmann  frá  Mússúl,  en  allt  fyiir  það 
brá  hann  sjer  hvergi.  Hann  gekk  á  augabragði  úr  skugga 
um  það,  að  hann  væri  vakandi  og  að  það,  sem  fyrir  hann 
hafði  borið,  væri  enginn  draumur;  brást  hann  þá  kunnug- 
lega  við  glettum  kalífans,  horfði  á  hann  einarðlega  og  mælti: 
»Á!  ert  þú  kominn  hjer,  kunningi!  — kaupmaðurinn  frá 
Mússúl?  þú  kvartar  undan  því,  að  þú  verðir  að  hlægja  þig 
dauðan  að  mjer,  þú  sem  ert  valdur  að  því,  að  eg  mis- 
þyrmdi  móður  minni  og  þoldi  langvinnar  kvalir  á  vitíirringa 
spítalanum,  þú  sem  ljezt  klerkinn  og  fjóra  öldungana  við 
musterið,  sem  eg  sæki  til,  sæta  svo  þungri  refsingu  —  því 
ekki  varðar  mig  um  það  mál,  og  þvæ  eg  mínar  hendur; 
þú,  sem  hefir  bakað  mjer  svo  mikla  hugraun  og  mótlæt- 
ingar!  ert  þú  ekki  í  stuttu  máli  sá,  sem  ójöínuðinn  frem- 
ur,  og  er  eg  ekki  sá,  sem  verður  að  þola  hann?«  Kalífinn 
sagði  hlægjandi,  að  hann  hefði  rjett  að  mæla,  en  sór 
honum  um  leið,  að  hann  skyldi  gera  hvað,  sem  hann 
óskaðí,  til  að  bæta  honum  allan  hrakninginn.  Kom  hann 
því  næst  í  salinn,  ljet  sækja  einhvern  hinn  bezta  af  bún- 
ingum  sínum,  og  skipaði  ambáttunum  að  ganga  í  stað 
herbergisþjóna  og  færa  Abú  Hassan  í  klæðnaðinn.  En  að 
því  búnu  segir  kalífinn  við  hann:     »Þú  ert  bróðir  minn«, 

faðmaði  hann  og  mælti:     »Biddu  mig  alls  þess,    sem  þjer 
getur  verið  til  ánægju,  og  skal  eg  veita  þjer  það«. 

»Drottinn  rjetttrúaðra  manna!«  mælti  Abú  Hassan, 
»eg  bið  yðar  hátign  mildilegast  segja  mjer,  hvernig  þjer 
fóruð  að  brjála  viti  mínu  og  hvað  yður  gekk  til  þess. 
Þetta  er  mjer  að  sinni  fyrir  mestu,  því  annars  get  eg  ekki 
komið  huga  mínum  í  rjett  horf«.  Kalífinn  gerði  sem  hann 
bað  og  sagði  honum  frá  því,  að  hann  væri  alvanur  að 
ganga  út  í  dularbúningi,  einkum  á  náttarþeli,  og  gerði  hann 
það  til  þess  að  komast  fyrir,  hvort  allt  færi  vel  fram  og 
skipulega  í  Bagdad.  Kvaðst  hann  í  sama  skyni  ganga 
fyrir  utan  borgina  fyrsta  dag  í  hverjum  mánuði  og  allljend 
ganga  heim  aptur  yfir  brúna.  Eins  hefði  verið  áslatt  fyrir 
sjer,  þegar  Abú  Hassan  hitti  hann  á  brúnni,  bauð  honum 
heim  til  sín  og  veitti  honum  beina.  En  með  því  hann 
hefði  látið  sjer  ósk  þá  um  munn  fara,  að  hann  vildi  vera 
kalífi  einn  sólarhring,  svo  að  hann  gæti  lagt  maklega  reís- 
ingu  á  klerkinn  og  hina  fjóra  öldunga,  sem  þjónuðu  því 
musteri,  er  hann  sótti  til,  þá  hefði  sjer,  kalífanum  Harún 
Alraschid,  þótt  þetta  vera  gott  tækifæri  til  að  gera  að 
gamni  sínu.  Kvaðst  hann  því  hafa  látið  í  vín  hans 
nokkuð  af  svefndupti  því,  er  hann  bæri  á  sjer,  og  því 
næst  skipað  þræl  sínum  að  bera  hann  til  hallarinnar, 
Sagði  hann  Abú  Hassan  mundu  vita,  hvað  þar  hefði  gerzt; 
»en  loksins«,  mælti  hann,  »ljet  ein  af  ambáttuuum  eptir 
minni  skipun  nokkuð  af  sama  svefnduptinu  í  bikar  þinn, 
og  hafði  það  sömu  áhrif  og  í  fyrra  skiptið,  varstu  síðan 
borinn  heim  til  þín  sofandi.  Það,  sem  þig  henti  eptir 
það,  ertu  búinn  að  segja  mjer,  og  ítreka  eg  það,  að  eg 
skal  á  allar  lundir  reyna  að  uppræta  endurminninguna 
um  hörmungar  þínar.  Segðu  mjer  að  eins  einarðlega 
hvers  þú  óskar«.  »Drotlinn  rjetttrúaðra  manna!«  ansaði 
Abú  Hassan,  »allt,  sem  cg  til  þessa  tíma  hef  þolað,  skal 
gleymt  vera,  úr  því  eg  veit  að  minn  háleiti  drottinn  og 
herra  var  frumkvöðull  þess.  Hvað  góðvilja  yðar  mjer  til 
handa  snertir,  þá  kemur  mjer  ekki  til  hugar  að  efast  um, 


79 

að  þjer  efnið  orð  yðar,  en  eg  hef  aldrei  verið  eigingjarn 
maður,  og  vil  eg  því,  eins  og  mjer  er  kostur  á  gefinn, 
beiðast  þess,  að  mjer  verði  heimilt  að  koma  öðru  hverju 
á  yðar  fund,  svo  eg  verði  þeirrar  hamingju  aðnjótandi,  að 
undrast  mikilleik  yðar  alla  æfi«. 

Með  ósjerplægni  þessari  ávann  Abú  Hassan  sjer  alla 
hylli  og  virðingu  kalífans.  »Eg  kann  vel  að  virða  það  hug- 
arfar,  sem  bæn  þín  er  sprottin  af«,  mælti  hann,  »og  skal 
þjer  heimilt  að  koma  til  mín  í  höll  mína  hvenær  sem  vera  skal 
og  hvar  sem  eg  er«.  Því  næst  fjekk  hann  honum  herbergi 
til  íbúðar  í  höllinni,  og  ljet  greiða  honum  þúsund  gull- 
peninga  úr  sínum  eigin  sjóði  og  kvað  hann  ekki  skyldu 
taka  laun  hjá  fjehirði  sínum,  heldur  hjá  sjálfum  honum. 
Þakkaði  Abú  Hassan  fyrir  velgjörð  þessa  með  lotningu  og 
skildi  kalífinn  nú  við  hann,  því  hann  fór  til  ráðstefnu^ 
eins  og  hann  var  vanur  á  degi  hverjum.  Notaði  Abú 
Hassan  tómstund  þessa  til  að  skreppa  sem  snöggvast  til 
móður  sinnar  og  segja  henni,  hver  lánsmaður  hann  væri 
orðinn,  og  hversu  það  í  raun  og  veru  hefði  hent  hann„ 
sem  hann  áður  hjelt  að  væri  draumur.  Nú  er  hann  var 
í  slíka  kærleika  kominn  hjá  kalífanum,  þá  var  hann  ein- 
att  hjá  honum  og  fór  með  honum  til  skemmtana,  því  Abú 
Hassan  var  glaðlyndur  af  náttúrufari  og  örfaði  hvern  mann 
til  gleði  með  fyndni  sinni.  Kalífinn  hafði  og  sagt  Sobeide, 
eiginkonu  sinni,  frá  æfintýri  Abú  Hassans  og  fór  með  hann  til 
hennar,  og  þótti  henni  líka  gaman  að  honum,  því  hann 
var  æringi  og  spjefugl.  Tók  hún  eptir  því,  að  þegar  hann 
kom,  þá  leit  hann  aldrei  augum  af  einni  ambátt  hennar, 
er  Núshatúlavadat  hjet,  en  hún  roðnaði  við  í  hvert  skipti. 
Vakti  Sobeide  athygli  kalífans  á  þessu  og  kvað  vænlegt  til 
ráðahags.  »Drottning  mín!«  svaraði  Harún  Alraschid,  »þú 
vekur  þar  máls  á  því,  sem  fyrir  löngu  síðan  hefði  átt  að  vera 
á  enda  kljáð.  Eg  hef  heyrt  af  munni  Abú  Hassans  sjálfs. 
hvert  álit  hann  hefir  á  giptingum,  og  hef  eg  heitið  honum 
þeim  kvennkosti,  sem  hann  getur  verið  ánægður  með  í  alla 
staði.     Kann  eg  þjer  mikla  þökk  fyrir,  að  þú  færðir  þetta 

i  tal,  og  skil  eg  ekki,  hvernig  mjer  hefir  gleymzt  það.  En 
það  gott  hefir  samt  af  því  hlotizt,  að  nú  getur  Abii 
Hassan  farið  að  sínum  eigin  vilja,  og  með  því  að  Núshatúla- 
vadat  mun  því  sízt  mótfallin,  þá  megum  við  ekki  fresta 
giptingu  þpirra.  Þarna  eru  þau  bæði  og  þurfa  ekki  ann- 
að  en  að  segja  til,  hvort  þeim  sé  það  að  skapk.  Fleygði 
Abú  Hassan  sjer  fram  fyrir  fætur  kalífans  og  Sobeide,  til 
þess  að  gefa  í  skyn,  hve  mikils  hann  virti  þessa  náð  þeirra. 
»Eg  get  aldrei  fengið  konu  úr  betri  stað  en  frá  ykkur«, 
mælti  hann  og  stóð  upp  frá  gólfinu  um  leið,  »en  svo  fús 
sem  eg  er  til  þessa,  þá  dirfist  eg  samt  ekki  að  vona,  að 
Núshatúlavndat  vilji  gjalda  jáyrði  sitt«.  Um  leið  og  hann 
mælti  þetta,  leit  hann  til  ambáttarinnar  fögru,  en  hún 
roðnaði  við  og  þagði  lotningarfull,  svo  auðsætt  var,  að 
hún  var  alráðin  í  því  að  hlýðnast  vilja  kalífans  og  drbttn- 
ingarinnar.  Voru  þau  nú  gefin  4nan  og  stóð  brúðkaupið 
marga  daga  í  höll  kalífans.  Fengu  þau  hin  ungu  hjón 
margar  ríkmannlegar  gjafir  af  kalífanum  og  drottningunni 
og  voru  þau  sem  heilluð  af  elsku  hvort  tii  annars.  Máttu 
þau  aldrei  sjá  hvort  af  öðru,  nema  rjett  þann  tímann,  sem 
Abú  Hassan  þjónaði  kalífanum  og  Núshatúlavadat  drottn- 
ingunni.  Enda  hafði  hin  unga  kona  allt  það  til  að  bera, 
sem  Abú  Hassan  gat  verið  að  skapi  og  var  honum  engu 
ólystugri  yfir  borðum,  og  gat  ekki  hjá  því  farið,  að  þeirra 
samfarir  yrðu  hinar  beztu  og  ánægjulegustu.  Stóð  alltaf 
borðið  uppreitt  hjá  þeim  og  var  það  í  hvern  matmálstíma 
hlaðið  dýrustu  krásum,  sem  þau  fengu  frá  matsölumanni 
einum;  á  drykkjarborðinu  voru  hin  kostulegustu  vínföng, 
og  var  það  ekki  lengra  frá  en  svo,  að  þau  gátu  bæði 
hæglega  rjett  höndum  til.  Lifðu  þau  hjónin  þar  mesta 
sældarlífi  um  tíma  og  kom  þeim  aldrei  til  hugar,  hvað 
borðhald  þeirra  mundi  kosta,  fyrr  en  matsölumaður  færði 
þeim  reikninginn.  Var  hann  afarmikill  að  upphæð  og 
þegar  þar  við  bættist  það  sem  þau  höfðu  eytt  til  annars, 
var  þeim  auðsætt,  að  ekkert  mundi  eptir  verða  af  öllu . 
því  fje,  sem  kalífinn  og  drottning    hans  höfðu  gefið    þeim 

að  morgungjöf.  Ljetu  þau  nú  ekkert  á  því  bera,  að  þau 
væru  í  kröggum,  en  borguðu  manninum  tafarlaust;  sátu 
þau  síðan  hnuggin  og  hugsandi  út  af  þessu  og  minntust 
fyrri  tímanna;  stoðaði  það  ekki  stórt  til  að  ráða  bót  á 
vandræðum  þeirra.  Þannig  voru  þau  nú  komin  í  mesta 
bobba  á  fyrsta  árinu  sem  þau  voru  gipt,  og  minntist  Abú 
Hassan  að  vísu  þess,  er  kalífinn  hafði  lofað  honum,  að 
láta  hann  aldrei  bresta,  en  þegar  hann  hugsaði  til  þess,  á 
hversu  stuttum  tíma  hanu  hefði  eytt  hinni  ríkmannlegu 
gjöf  hans,  þá  varð  hann  afhuga  því  að  biðja,  og  fyrirvarð 
hann  sig  að  gangast  við  því,  hversu  illa  hann  hafði  varið 
fjenu.  Þar  við  bættist,  að  hann  hafði  gefið  móður  sinni  all- 
an  arlhlut  sinn,  undir  eins  og  kalífinn  tók  hann  í  höll 
sína,  og  vildi  hann  ekki  fyrir  nokkurn  mun  leita  styrktar 
hjá  herini,  því  hún  hefði  auðveldlega  getað  ráðið  af  því, 
að  hann  hefði  ratað  í  sama  slarkið,  sem  hann  komst  í  eptir 
dauða  föður  síns.  Að  sínu  leyti  eins  þótti  Núshatúlavadat 
sem  hún  hefði  þegið  svo  ríkulega  umbun  fyrir  hina  fyrri 
þjónustu  sína,  þar  sem  Sobeide  gaf  henni  frelsi  og  stór- 
gjafir,  að  hún  ætti  engan  rjett  á  að  beiðast  nokkurs  framar. 
Abú  HaSsan  varð  fyrri  til  að  bregða  þögninni;  hann 
leit  upp  með  gleðisvip  og  sagði  við  konu  sína:  »Eg  sje  að 
þú  ert  lí&a  að  brjóta  heilann  um  það,  hvað  við  eigum  að 
taka  til  bragðs  í  þessum  bannsettu  vandræðum,  þar  sem 
fjeð  er  gengið  okkur  úr  greipum  óðar  en  varði.  Eg  veit 
ekki  hvað  þjer  býr  í  huga,  en  það  er  mitt  ráð,  að  við  í 
engu  lifum  sparlegar  eða  berumst  minna  á  en  að  undan- 
förnu,  og  treysti  eg  því,  að  þú  verðir  mjer  samdóma.  Það 
er  nú  einungis  undir  því  komið,  að  við  komum  ár  okkar 
svo  fyrir  borð,  að  eg  þurfi  ekki  að  biðja  katífann,  nje  þú 
Sobeide.  Eg  hef  hitt  ráð  til  þess,  en  eigi  því  að  verða  fram- 
gengt,  þá  verðum  við  að  hjálpast  að«,  Núshatúlavadat 
fjellst  á  það  og  kvaðst  fús  að  hjálpa  manni  sínum  eptir 
megni,  bara  hann  segði,  hvað  gera  skyldi.  Kvaðst  hann 
hafa  átt  von  á  því,  að  hún  mundi  ekki  víkjast  öðruvísi 
undir  það  mál,  er  jafnt  varðaði  þau  bæði,  og  segir;  »Ráð 

það,  sem  eg  hef  hugsað  mjer  til  að  firra  okkur  fjárskorti, 
að  minnsta  kosti  í  bráðina,  er  dálítill  grikkur,  sem  eg 
mun  gera  kalífanum,  en  þú  Sobeide;  mun  sá  grikkur  víst 
verða  þeim  til  gamans,  en  okkur  til  gagns.  Við  verðum 
bæði  tvö  að  deyja«. 

»Við  bæði  tvö?«  sagði  Núshatúlavadat  og  greip  fram 
í;  »nei,  dey  þú,  ef  þig  langar  til,  en  þú  verður  að  fyrirgefa, 
—  eg  er  ekki  svo  þreytt  á  lífinu,  að  eg  vilji  deyja  svo 
fljótt.  Getirðu  ekki  ráðið  til  einhvers  annars  betra,  þá  vil 
eg  þar  engan  hlut  að  eiga«.  »Þú  ert  ákaflynd«,  mælti  Abú 
Hassan,  »og  bráðlát  eins  og  allar  konur;  þú  lofar  mjer 
ekki  að  tala  út.  Hlýddu  bara  allrasnöggvast  á  orð  mín,  og 
muntu  þá  verða  fús  til  að  deyja  á  sama  hátt  og  eg;  því  nærri 
má  geta,  að  við  deyjum  ekki  í  alvöru,  heldur  í  gamni«. 
En  er  Núshatúlavadat  heyrði  það,  var  hún  fús  til  hvers* 
sem  vera  skyldi,  en  kvaðst  þó  hafa  mestu  óbeit  á  að  deyja, 
þó  ekki  væri  nema  í  svip.  »Þjer  mun  ekkert  þykja  að 
því  að  deyja  á  þann  hátt,  sem  eg  hef  í  hyggju«,  mælti 
Abú  Hassan,  »því  þannig  getur  ætlun  okkar  orðið  frain- 
gengt.  Eg  ætla  að  láta  sem  eg  sje  dauður,  og  gerir  þú 
ráð  þitt  í  öllu,  sem  eg  í  raun  og  veru  sje  við  skilinn,  þú 
leggur  mig  í  mitt  herbergið,  eins  og  siður  er  til,  sveipar 
mig  líkhjúp,  leggur  vefjarhöttinn  á  andlit  mitt  og  lætur  fætur 
mína  snúa  til  Mekka.  En  að  því  búnu  fer  þú  að  hljóða 
og  gráta  eins  og  tíðkanlegt  er,  þegar  svo  á  stendur,  rífur 
sundur  klæði  þín  og  reytir  hár  þitt,  eða  lætur  sem  þú  gerir 
svo.  Síðan  fer  þú  grátandi  með  hárið  flakandi  til  Sobeide, 
og  mun  hún  spyrja,  hvað  að  þjer  gangi.  Segir  þú  henni 
það  kjökrandi  og  með  miklum  ekka,  og  mun  hún  þá  sam- 
hryggjast  þjer  og  gefa  þjer  fje  og  gullsaumað  pell  til  að 
kosta  jarðarförina,  svo  að  eg  fái  náklæði,  eða  þú  fáir  nýjan- 
serk  fyrir  þann,  sem  þú  rífur  sundur  mín  vegna.  En  jafn- 
skjótt  sem  þú  kemur  heim  með  þetta,  þá  rís  eg  upp  af  lík- 
fjölunum  og  leggst  þú  í  minn  stað  og  lætur  sem  þú  sjert 
dauð.     Þá  læt  eg  sömu  látum  sem  þú  fyrr,  geri  mjer  upp 

fjarskalegan  harm  og  leik  hið  sama  fyrir  kalífanum,  sem 
þú  ljekst  fyrir  Sobeide«. 

»Eg  held  að  úr  þessum  grikk  geti  orðið  mikið  garn- 
an«,  mælti  Núshatúlavadat,  »og  ekki  þekki  eg  þá  kalífann 
og  konu  hans  rjett,  ef  þeim  ekki  skyldi  verða  hann  að 
skapi.  En  nú  ríður  á  að  leika  vel  og  er  þjer  óhætt  að 
láta  mig  eina  um  mitt  hlutverk,  því  eg  skal  leysa  það 
eins  vel  af  hendi  og  eg  hygg  þú  munir  gera,  og  mun  eg  því 
fremur  leggja  Ijettann  á,  sem  eg  sje  allt  eins  gjörla  ogþú,  að 
hvað  miklu  gagni  það  má  verða.  En  eyðum  nú  engum  tíma 
til  ónýtis.  Meðan  eg  sæki  línlak,  fer  þú  úr  öllum  fötun- 
um,  nema  skyrtu  og  nærbuxum;  eg  vona  að  eg  kunni 
að  búa  um  lík  eins  vel  og  nokkur  annar«.  Abú  Hassan 
gerði  sem  hún  sagði  og  lagðist  því  næst  upp  í  lopt  á  lín- 
lakið,  sem  breitt  var  á  miðja  gólfábreiðuna  í  herberginu, 
lagði  hendurnar  í  kross  og  ljet  hjúpa  sig,  svo  ekkert  sýnd- 
ist  vanta,  nema  það,  að  hann  yrði  fluttur  á  greptrunar- 
staðinn  og  jarðaður.  Huldi  Núshatúlavadat  andlit  hans 
með  smágjörfum  nettludúki  og  lagði  vefjarhött  hans  yfir, 
svo  að  hann  mátti  vel  draga  að  sjer  andann.  Tók  hún 
síðan  að  kveina  og  gráta,  lamdi  brjóst  og  andlit,  reytti 
hárið  úíið  og  flakandi  og  ljet  sem  hún  væri  yíirkomin  af 
harmi.     Fór  hún  því  næst  af  stað  til  herbergja  Sobeide. 

Á  leiðinni  þangað  varð  hún  að  ganga  eptir  húsgarði 
einum  víðum  og  þar  hljóðaði  hún  svo  hátt  upp  yíir  sig, 
að  Sobeide  heyrði.  Sendi  hún  undir  eins  ambáttir  þær,  er 
hjá  henni  voru,  til  að  komast  fyrir,  hvaðan  óp  þetta  kæmi, 
og  varð  hún  þess  vísari  af  þeim,  að  það  var  Núshatúla- 
vadat,  sem  hljóðaði  og  var  á  leiðinni  til  hennar,  fljótandi 
í  tárum.  Eirði  þá  Sobeide  sjer  ekki  fyrr  en  hún  fengi  að 
vita,  hvað  hana  hefði  hent,  og  stóð  hún  því  upp  og  gekk 
til  móts  við  hana  allt  að  dyrum  fremra  herbergisins.  Kona 
Abú  Hassans  leysti  ætlunarverk  sitt  prýðilega  af  hendi. 
Þegar  Sobeide  sló  frá  dyratjaldinu  og  Núshatúlavadat  sá 
hana,  þá  æpti  hún  undir  eins  hálfu  meira  en  fyrr,  reytti 
hár  sitt    báðum    höndum,    og    lamdi    brjóst  sín  og  andlit, 

hnje  hún  því  næst  til  fóta  hennar  og  laugaði  þá  með  tár- 
um  sínum.  Varð  Sobeide  forviða  og  spurði  hina  fyrver- 
andi  ambátt  sína,  hvernig  stæði  á  þessum  fjarskalega 
harmi,  en  Núshatúlavadat  stóð  svo  nokkra  stund,  að  hún 
kom  ekki  upp  orði,  og  var  sem  hún  að  eins  með  mesta 
stríði  og  baráttu  fengi  stunið  upp  því,  er  hún  sagði,  og 
tók  þó  fyrir  annað  hvert  orð  af  ekka.  »Kæra  drottning 
mín!«  sagði  hún,  »hvaða  ólán  gat  hent  mig,  sem  meira 
væri  eða  hræðilegra  en  það,  sem  nú  knjTr  mig  sorgmædda 
til  að  varpa  mjer  fyrir  fætur  yðar  hátignar?  Guð  lengi 
lífdaga  yðar,  lotningarverða  drottning!  hann  láti  yður  njóta 
fullkominnar  heilbrigði  og  lifa  færsællega  í  mörg  ár.  Æ, 
hann  Abú  Hassan,  vesalingurinn  hann  Abú  Hassan,  sem 
þjer  sæmduð  með  mildi  yðvarri,  sem  þjer  og  drottinn 
rjetttrúaðra  manna  gáfuð  mjer  til  eiginmanns,  hann  Ábú 
Hassan  er  dáinn.« 
Y  Að  svo  mæltu  hljóðaði  Núshatúlavadat  og  grjet  hálfu 

ákafara  en  áður  og  fleygði  sjer  að  nýju  fram  fyrir  fætur 
drottningarinnar,  sem  heldur  en  ekki  varð  bilt  við  þessa 
harmasögu.  »Er  hann  Abú  Hassan  dáinn?  kallaði  hún 
upp,  »hann,  sem  var  svo  stálhraustur,  gamansamur  og 
skrítinn.  Sannarlega  bjóst  eg  ekki  við  því,  að  eg  skyldi 
svo  íljótt  heyra  lát  slíks  manns,  sem  virtist  hljóta  að  verða 
miklu  eldri,  og  var  þess  allra  manna  verðastur«.  Fjell 
henni  það  svo  sárt,  að  hún  grjet,  og  ambáttirnar,  sem 
viðstaddar  voru  og  opt  höfðu  sjeð  Abú  Hassan  hinn  skrítna 
á  vildarmanna  fundum  hjá  kalífanum  og  Sobeide,  sýndu 
það  og  með  tárum  sínum,  að  þær  samhryggðust.  En  er 
þær  allar  í  langan  tíma  höfðu  grátið  hinn  framliðna  mann, 
kallaði  Sobeide  til  ekkjunnar,  sem  þóttist  vera,  og  mælti: 
»Þú  hin  vonda  kona !  þú  ert,  ef  til  vill,  völd  að  dauða  hans. 
Hver  veit  nema  þú  hafir  bakað  honum  svo  miklar  skap- 
raunir,  að  það  hafi  loksins  orðið  banamein  hans?«. 

Núshatúlavadat  ljet  eins  og  sjer  sárnaði  mjög  sakar- 
gipt  þessi  og  svaraði:  »Æ,  eg  hjelt,  að  eg  allan  þann 
tíma,  sem  eg  naut  þeirrar    hamingju,    að    þjóna  yðar  há- 

tign,  hefði  aldrei  gefið  yður  neina  átyllu  til  að  ætla  mjer 
svo  illt  atlæti  til  þess  manns,  sem  eg  hafði  svo  óumræði- 
lega  ást  á.  Eg  þættist  þá  vera  allra  kvenna  ógæfusömust, 
ef  þjer  í  alvöru  væruð  þeirrar  trúar.  Ef  hann  sjálfur 
lifði,  þá  mundi  hann  rjettlæta  mig  í  augum  yðar  hátignar, 
en  svona  var  það«,  sagði  hún,  »skapadægur  hans  var  komið 
og  var  sú  ein  orsök  til  dauða  hans«.  Sobeide  þekkti 
hina  fyrverandi  ambátt  sína  ekki  nema  að  góðu,  og  tók 
hún  því  orð  hennar  trúanleg.  Skipaði  hún  gjaldkyru  sinni 
að  sækja  pyngju  með  hundrað  gullpeningum  í  og  gull- 
saumaðan  pelldúkhanda  Núshatúlavadat.  Fjellhún  þá  fram 
fyrir  drottningu,  og  þakkaði  henni  fyrir,  og  hló  henni  hug- 
ur  í  brjósti,  er  för  hennar  var  orðin  svo  heppileg.  »Farðu 
nú«,  mælti  Sobeide  og  leggðu  pellið  eins  og  náklæði  yíir 
líkbörur  mannsins  þíns  og  verðu  fjeuu  til  virðulegrar  út- 
farar,  eins  og  honum  hæfir.  Stilltu  síðan  harm  þinn,  og 
skal  eg  svo  ala  önn  fyrir  þjer«. 

Oðara  en  Núshatúlavadat  var  komin  henni  úr  aug- 
sýn,  þerraði  hún  hróðug  tárin  af  augum  sjer  og  flýtti  sjer 
til  Abú  Hassans,  til  að  segja  honum,  hvernig  sjer  hefði 
tekizt.  Skelldi  hún  upp  yfir  sig  af  hlátri,  er  hún  kom  að 
honum  liggjandi  á  miðju  gólfinu,  eins  og  hún  hafði  skilið 
við  hann.  »Stattu  upp«,  sagði  hún,  »og  líttu  á,  hvað  eg 
hef  haft  út  úr  henni  Sobeide  með  ósannindum  mínum. 
Ekki  þurfum  við  að  deyja  úr  sulti  í  dag«.  Abú  Hassan 
reis  þá  á  fætur  og  gladdist  ákaflega  með  konu  sinni  yfir 
fjenu  og  pellinu.  Sagði  Núshatúlavadat  þá,  að  það  væri 
bezt  að  hún  reyndi  nú  að  sínu  leyti  að  látast  vera  dauð, 
og  væri  þá  gaman  að  vita,  hvort  hann  mundi  geta  haft 
eins  mikið  út  úr  kalífanum.  Lagðist  hún  því  niður  þar 
sem  Abú  Hassan  var  upp  risinn,  og  bjó  hann  um  hana 
eins  og  hvert  annað  lík.  Fór  hann  síðan  til  herbergja 
kalífans  með  vetjarhöttinn  skakkan  og  bögglaðan,  og  Ijet 
sem  hann  væri  alveg  frá  sjer  af  harmi;  hittist  þá  svo  á, 
að  kalífinn  var  á  ráðstefnu  með  Gíafar  stórvezír  og  nokkr- 
um    af    hinum    vildustu    vezírum    sínum.      Dyravörðurinn 


hleyptí  samt  Abú  Hassan  inn,  og  gekk  hann  svo  fyrir 
kalífann,  að  hann  hjelt  klút  fyrir  andliti  sjer  til  að  hylja 
táraflóðið,  sem  strejrmdi  af  augum  hans,  barði  hann  um 
leið  á  brjóst  sjer  og  hljóðaði  aumkvunarlega  upp  yfir  sig. 
Kalífinn  var  því  alvanur,  að  sjá  Abú  Hassan  glaðan 
og  kátan,  varð  hann  því  forviða,  er  hann  sá  hann  koma 
svo  volæðislegan,  meðan  sem  hæst  stóð  á  störfum  hans; 
spurði  hann  því,  hvað  að  honum  gengi.  »Drottinn  rjett- 
trúaðra  manna!«  ansaði  Abú  Hassan  kjökrandi  og  and- 
varpandi,  »mjer  gat  ekki  viljað  meira  ólán  til.  Guð  láti 
yður  lengi  lifa  og  sitja  á  veldisstóli  þeim,  er  þér  ríkið  á 
með  slíkri  vegsemd.  Hún  Núshatúlavadat,  sem  þjer  af 
mildi  yðvarri  gáfuð  mjer  til  eiginkonu,  svo  eg  gæti  búið 
saman  við  hana  það  sem  eptir  er  æfinnar;«  —  um  leið 
og  Abú  Hassan  mælti  þetta,  ljet  hann  eins  og  hann  gæti 
ekki  komið  meiru  upp  og  flóði  nú  allur  í  tárum.  Kalífmn 
gat  þess,  eins  og  líklegt  var,  að  hann  mundi  segja  lát 
konu  sinnar  og  var  sem  hann  klökknaði  við.  »Miskunn 
drottins  sje  með  henni«,  mælti  hann  og  var  auðsjeð,  að 
hann  tók  innilega  hlutdeild  í  harmi  þessum;  »hún  var 
góð  ambátt  og  við  gáfum  þjer  hana  til  að  gleðja  þig;  hún 
hefði  verðskuldað  að  lifa  lengur«.  Vöknaði  honum  þá 
um  augu  og  varð  hann  að  taka  upp  klút  sinn  til  að  þerra 
af  sjer  tárin.  Harmur  Abú  Hassans  og  grátur  kalífans 
varð  nú  til  þess,  að  stórvezírinn  og  hinir  vezírarnir,  sem 
viðstaddir  voru,  tóku  líka  að  tárfella  og  grjetu  þeir  allir 
saman  Núshatúlavadat;  en  það  er  af  henni  að  segja,  að 
hún  beið  þess  með  óþreyju  að  fá  að  vita,  hváð  Abú 
Hassan  hefði  orðið  ágengt.  Kom  kalífanum  hið  sama  í 
hug  og  Sobeide  og  segir  hann  allt  í  einu  við  Abú  Hassan: 
»Óláns  seggurinn  þinn!  þú  hefir  líklega  farið  svo  illa  með 
konu  þína,  að  það  hefir  orðið  henni  að  bana;  það  er 
enginn  efi  á  því.  Þú  hefðir  þó  að  minnsta  kosti  átt  að 
hlífa  henni,  konu  minnar  vegna,  sem  unni  henni  um  fram 
aðrar  ambáttir  og  gaf  þjer  hana  fyrir  þá  sök.  Er  þetta 
þakklætið?« 

»Drottinn  rjetttrúaðra  mannak  ansaði  Abú  Hassan 
og  tók  nú  að  gráta  enn  beisklegar:  »getur  yðar  hátign 
látið  sjer  það  til  hugar  koma,  að  trúa  honum  Abú  Hassan 
til  slíks  vanþakklætis,  honum,  sem  þjer  hafið  margblessað 
með  mildi  yðar  og  velgjörðum,  og  veitt  sæmd  og  virðingu, 
sem  hann  aldrei  hafði  vonazt  eptir?  Eg  unni  Núshatúla- 
vadat  konu  minni  jafnmikið  af  þeirri  ástæðu,  sem  hins 
vegna,  að  hún  hafði  svo  marga  og  mikla  kosti  til  að  bera, 
enda  var  eg  jafnan  elskur  að  henni  og  hafði  hið  mesta 
ástríki  á  henni  svo  sem  maklegt  var.  En,  herra  kær! 
hún  varð  að  deyja  og  hefir  drottni  ekki  þóknazt  að  láta 
mig  lengur  njóta  þeirrar  sælu,  sem  eg  hlaut  af  míldi  yðar 
hátignar  og  konu  yðar«.  Er  þar  stutt  írá  að  segja,  Abú 
Hassan  Ijet  svo  líkt  þeim,  sem  harmar  sáran  af  öllu  hjarta, 
að  kalífinn  trúði  honum,  því  heldur  sem  hann  aldrei  hafði 
heyrt,  að  honum  hefði  komið  illa  saman  við  Núshatúla- 
vadat.  Skipaði  hann  því  gjaldkyra  sínum,  sem  var  þar 
viðstaddur,  að  fá  Abú  Hassan  pyngju  með  hundrað  gull- 
peningum  í  og  gullsaumaðan  pelldúk.  »Pellið((.  mælti 
hann,  »skal  vera  náklæði  konunnar  þinnar  sæln,  en  fjenu 
skaltu  verja  til  að  greptra  hana  sómasamlega,  og  vona  eg 
þú  auðsýnir  henni  þetta  síðasta  merki  elsku  þinnar((. 

Abú  Hassan  fleygði  sjer  þá  til  jarðar  og  þakkaði 
honum;  fór  hann  síðan  heim  með  gjafirnar,  glaður  í  huga, 
af  því  að  bragðið  hafði  heppnazt  svo  vel.  Núshatúlavadat, 
sem  farið  var  að  leiðast  að  liggja,  beið  ekki  eptir  því,  að 
Abú  Hassan  segði  henni  að  hún  mætti  upp  standa,  heldur 
spratt  hún  upp,  undir  eins  og  hún  heyrði  hann  ljúka  upp 
dyrunum,  hljóp  í  fang  honum  og  mælti:  »Nú,  nú,  var  þá 
eins  hægt  að  leika  á  kalífann  og  Sobeide?((  Abú  Hassan 
sýndi  henni  gjafirnar  hlægjandi  og  sagði:  »Þarna  geturðu 
sjeð,  hvort  eg  get  ekki  eins  vel  leikið  mann,  sem  syrgir 
konu  sína  alhressa,  eins  og  þú  leikur  konu,  sem  grætur 
dauða  manns  síns,  þó  hann  sje  glaður  og  heill  heilsu«. 
En  með  því  Abú  Hassan  sá,  að  ekki  gat  hjá  því  farið,  að 
vjelabrögð    þeirra  beggja    drægju  dilk   eptir  sig,    þá^  lagði 


hann  niður  ráðin  með  konu  sinni,  hvernig  þau  bezt  gætu 
leitt  þetta  svo  til  lykta,  að  kalífinn  og  Sobeide  Ijetu  sjer 
vel  líka,  og  svo  þau  sjálf  ef  til  vill  yrðu  fyrir  enn  meiri 
rausn  af  þeirra  hálfu. 

Undir  eins  og  Abú  Hassan  var  genginn  á  burt,  hætti 
kalííinn  störfum  sínum  og  Ijet  vezírana  frá  sjer  fara ;  fór 
hann  til  Sobeide  til  að  samhryggjast  henni  út  af  andláti 
hinnar  fyrverandi  ambáttar  hennar.  Þegar  hann  kom 
inn  í  herbergi  hennar  með  Mesrúr,  sá  hann  hana  sitja 
sárhrygga  með  táravot  augu  í  legubekknurn';  gekk  hann  þá 
að  henni  og  mælti:  »Eg  þarf  ekki  að  segja  þjer,  hvílíka 
hlutdeild  eg  tek  í  harmi  þínum,  því  þú  veizt,  hversu  eg 
ávallt  samgleðst  og  samhryggist  þjer  í  hverju  sem  er.  En 
við  erum  öll  dauðleg  og  þegar  drottinn  heimtar,  þá  verð- 
um  við  að  skila  aptur  lííi  því,  sem  hann  hefir  fengið  oss 
að  láni.  Hin  trygga  ambátt  þín,  hún  Núshatúlavadat,  var 
makleg  elsku  þinnar  og  þykir  mjer  því  öll  von  á,  að  þú 
einnig  sýnir  þess  merki  eptir  andlát  hennar.  En  gæt  þess, 
að  harmur  þinn  fær  ekki  vakið  hana  upp  frá  dauðum. 
Bið  eg  þig  því,  svo  framarlega  sem  þú  elskar  mig  og  vilt 
láta  að  mínum  orðum,  að  þú  huggist  eptir  missi  þenna 
og  hlífir  því  lífi,  sem  mjer  er  svo  ástfólgið,  og  veitir  mjer 
alla  sælu  lífs  míns«.  Þó  nú  Sobeide  væri  hinn  mesti 
fögnuður  að  þessum  blíðmælum  kalífans,  þá  brá  henni 
samt  ógurlega  við  hin  óvæntu  tíðindi,  að  Núshatúlavadat 
væri  dáin,  og  með  því  þeim  með  engu  móti  varð  komið 
heim  við  það,  er  hún  hafði  heyrt  af  hennar  eigin  munni, 
þá  sat  hún  nokkra  stund  orðlaus.  Loksins  tók  hún 
þannig  til  máls,  eins  og  utan  við  sig  af  undrun:  »Drott- 
inn  rjetttrúaðra  manna!  eg  kann  fullvel  að  meta  hina 
hjartnæmu  hlutdeild,  sem  þú  tekur  í  hörmum  mínum,  eo 
raeð  þínu  leyfi  verð  eg  að  segja  það,  að  eg  skil  ekki,  við 
hvað  þú  átt,  þar  sem  þú  talar  um  dauða  ambáttar  minn- 
ar,  sem  er  lífs  og  heilbrigð.  Guð  varðveiti  okkur  bæði! 
En  minn  harmur,  herra!  er  út  af  láti  mannsins  hennar, 
hans  Abú  Hassans,  vildarmanns  þíns,    sem  eg  virti  mikils 

bæði  þín  vegna  og  líka  þess  vegna,  að  þú  komst  honum 
í  kunningsskap  við  mig,  svo  að  eg  hef  stundum  haft  af 
honum  mikla  skemmtun.  Það  gengur  yíir  mig,  að  af  hvarf 
hans  skuli  liggja  þjer  svo  í  ljettu  rúmi,  og  að  þú  skulir 
svo  fljótt  hafa  gleymt  þeim  manni,  sem  þú  hafðir  slíkar 
mætur  á,  en  mest  á  því,  að  þú  skulir  tala  um  dauða  amb- 
áttar  minnar,  í  stað  þess  að  tala  um  dauða  hans«.  Kalif- 
inn  þóttist,  eins  og  von  var,  vera  fullviss  um  það,  að  hann 
bæri  sanna  fregn,  brosti  hann  því  og  ypti  öxlum,  er 
Sobeide  mælti  þetta,  og  segir  hann  um  leið  við  Mesrúr: 
»Hvað  segir  þú  um  þetta?  Er  það  ekki  svona?  er  ekki 
kvennfólkið  opt  og  tíðum  ófyrirgefanlega  utan  við  sig? 
Þú  heíir  bæði  sjeð  hann  Abú  Hassan  og  heyrt  til  hans 
ekki  síður  en  eg«.  Sagði  hann  þá  enn  fremur  við  Sobeide: 
»Gráttu  ekki  lengur  yfir  honum  Abú  Hassan,  því  honum 
líður  vel,  en  gráttu  heldur  góðu  ambáttina  þína.  Rjett 
fyrir  skemmstu  var  maðurinn  hennar  hjá  mjer  grátandi 
og  svo  harmþrunginn,  að  mjer  var  raun  að,  og  sagði  hann 
mjer  lát  konu  sinnar.  Eg  ljet  fá  honum  hundrað  gullpen- 
inga  og  gullsaumaðan  pelldúk  til  að  hngga  hann  og  styrkja 
til  útfararinnar;  hann  Mesrúr  var  bæði  heyrnar-  og  sjónar- 
vottur  að  því,  og  hann  getur  bezt  borið  mjer  vitni  hvort 
ekki  sje  svo«. 

Sobeide  hjelt  að  kalífinn  ætlaði  að  gabba  sig  með 
sögu  þessari  og  sagði,  að  hann  hefði  illa  valið  einmitt 
þann  tíma  til  að  glettast  við  sig,  eins  og  hann  ætti  vanda 
til.  Kvað  hún  fjærri  fara  því,  að  ambáttin  væri  dáin, 
heldur  væri  það  Abú  Hassan,  maður  hennar,  sem  dáinn 
væri,  og  það  sjer  til  mikils  harms,  enda  bæri  líka  kalíf- 
anum  að  harma  hann  með  sjer.  Þá  svaraði  kalífinn  í 
fullri  alvöru:  »Eg  segi  þjer  gamanlaust,  að  þjer  skjátlast 
í  þessu,  Núshatúlavadat  er  dáin,  en  Abú  Hassan  lifir  og 
líður  honum  prýðilega«.  Við  þessi  orð  kalífans  styggðist 
kona  hans  og  svaraði  hún  með  ákefð:  »Drottinn  rjett- 
trúaðra  manna!  guð  varðveiti  þig  frá  því,  að  ota  lengur 
fram  villu  þessari;    að  öðrum  kosti  gefur  þú    mjer    átyllu 

til  að  halda,  að  þú  sjert  venju  fremur  utan  við  þig.  Með 
þínu  leyíi  staðhæfi  eg  þá  ennþá  einusinni  andlát  Abú 
Hassans;  það  er  varla  ein  stund  síðan  Núshatúlavadat, 
ekkja  hans,  kom  til  mín  óhuggandi  og  harmþrungin,  eins 
og  von  var,  og  sagði  mjer  lát  hans.  Allar  þjónustukonur 
mínar  geta  vitnað  það  með  mjer  og  hafa  þær  grátið  hann 
með  mjer.  Þær  munu  og  geta  sagt  þjer  það,  að  eg  gaf 
Núshatúlavadat  hundrað  gullpeninga  og  gullsaumaðan  pell- 
dúk,  og  rjett  í  því  þú  komst  hingað,  ætlaði  eg  að  finna 
þig  til  þess  að  samhryggjast  þjer«. 

Þá  hló  kalífinn  og  kvað  þetta  vera  undarlega  þrá- 
kelkni  af  konu  sinni;  varð  svo  aptur  alvarlegur  og  ítrekaði 
staðhæfingu  sína  um  það,  að  Núshatúlavadat  væri  dáin. 
Sobeide  neitaði  eins  að  sínu  leyti  fastlega,  og  sagði  að  Abú 
Hassan  væri  dáinn;  hinu  kvaðst  hún  aldrei  skyldu  trúa. 
Þá  þótti  kalífanum  fyrir  og  roðnaði  við;  settist  hann  í 
legubekkinn  nokkuð  frá  konu  sinni  og  skipaði  Mesrúr  að 
fara  undir  eins  og  vita,  hvort  þeirra  hjónanna  það  væri, 
sem  dáið  var,  því  þó  hann  væri  í  alls  engum  efa  um  það, 
þá  kvaðst  hann  þó  á  þann  hátt  vilja  fá  fulla  vissu.  Fór 
nú  Mesrúr  svo  sem  fyrir  hann  var  lagt,  en  á  meðan 
þrættu  þau  kalífinn  og  Sobeide  um  þetta,  og  veðjaði  kalíf- 
inn  loksins  lystigarði  sínum  móti  litmyndahöll  Sobeide  um 
það,  að  Núshatúlavadat  væri  dáin.  Abú  Hassan  sá  til 
Mesrúrs,  er  hann  kom,  því  hann  hafði  góða  gát  á  öllu  og 
grunaði  að  til  þessa  mundi  draga;  lagði  hann  því  konu 
sína  enn  þá  einusinni  til,  og  breiddi  yfir  hana  pelldúkinn, 
sem  kalífinn  hafði  gefið  honum;  síðan  lauk  hann  upp 
dyrunum,  settist  að  höfði  líksins,  eins  og  hann  væri  yfir- 
kominn  af  harmi,  og  hjelt  klút  fyrir  augun.  Rjett  sem 
hann  var  búinn  að  þessu,  kom  Mesrúr  inn,  og  þótti  hon- 
um  reyndar  kalífans  vegna  undir  niðri  hálfvænt  um 
harmasjón  þá,  er  hann  nú  sá. 

Abú  Hassan  stóð  undir  eins  upp,  er  hann  sá  hann, 
gekk  til  móts  við  hann  og  kyssti  með  lotningu  á  hönd 
hans;    kvaðst    hann  vera    sárhryggur    út  af  missi    hinnar 

ástkæru  konu  sinnar,  Rann  þá  út  í  fyrir  Mesrúr  og  gat 
hann  ekki  að  sjer  gert  að  gráta  dauða  hennar.  Lypti 
hann  náklæðinu  til  þess  að  sjá  andlit  hinnar  íramliðnu 
allra  snöggvast  og  kvað  hann  það  vera  mikla  hörmung, 
að  hún  skyldi  deyja  svo  fljótt.  Sagði  hann  svo  Ahú 
Hassan  frá  hinni  kynlegu  deilu,  sem  risið  hafði  milli 
kalífans  og  Sobeide  út  af  láti  Núshatúlavadat,  og  setti  Abú 
Hassan  vel  á  sig  allt  það,  er  hann  sagði  um  þetta.  Að 
endingu  talaði  Mesrúr  huggunarorðum  til  hans  og  beiddi 
hann  að  láta  ekki  greptra  lík  konu  sinnar  fyrr  en  hann 
kæmi  aptur,  því  hann  kvaðst  vilja  vera  við  útför  hennar, 
og  biðja  með  öðrum  fyrir  sálu  hennar.  Fór  hann  síðan, 
og  fylgdi  Abú  Hassan  honum  til  dyra;  horfði  hann  lengi 
á  eptir  honum  til  þess  að  vita  með  vissu,  hvort  hann  ekki 
sneri  aptur.  Gekk  hann  síðan  inn  til  Núshatúlavadat  og 
færði  hana  úr  líkhjúpnum,  en  gat  þess  um  leið,  að  ekki 
mundi  enn  þá  sjeð  fyrir  endann  á  brellum  þessum  og 
yrðu  þau  því  að  hafa  vandlega  gætur  á  sjer,  svo  að  ekki 
yrði  komið  að  þeim  óvörum. 

Mesrúr  gekk  nú  aptur  til  herbergja  Sobeide  og  kom 
inn  brosleitur  og  klappaði  saman  lófunum,  eins  og  sá, 
sem  gleðileg  tíðindi  hefir  að  segja.  Kalífanum  var  farið 
að  leiðast,  og  var  orðinn  enn  æstari  út  af  þrái  konu  sinnar; 
kallaði  hann  til  Mesrúrs  með  þjósti:  »Þú  armi  þræll!  er 
nú  tími  til  að  hlægja?  Þú  þegir;  segðu  mjer  eins  og  er, 
hvort  þeirra  hjónanna  er  dáið?«  »Drottinn  rjetttrúaðra 
manna!«  svaraði  Mesrúr  með  alvörusvip:  »Núshatúlavadat 
er  dáin  og  er  Abú  Hassan  eins  hryggur  út  af  því  enn, 
eins  og  þegar  hann  kom  á  fund  yðar  hátignar«.  Kalífinn 
greip  þá  hlakkandi  fram  í  fyrir  honum  og  mælti :  »Þetta 
eru  góðar  frjettir.  Hún  Sobeide  veðjaði  rjett  í  þessu  lit- 
myndahöllinni  sinni  á  móti  lystigarðinum  mínum,  og  er 
nú  höllin  mín.  Þjer  var  ekki  unnt  að  gera  mjer  meiri 
gleði,  Mesrúr!  enda  skal  þjer  ekki  verða  vanlaunað.  En 
seg  mjer  nú  greinilega,  hvað  þú  hefir  sjeð«.  Sagði  nú 
Mesrúr  frá  því,    er  hann    kom  að    Abú  Hassan,    þar  sem 

hann  sat  sárhryggur  yfir  konu  sinni  dauðri,  kvaðst  hann 
hafa  sjeð  undir  náklæðið  og  undir  eins  þekkt  Núshatúla- 
vadat,  og  hefði  yíirbragð  hennar  þegar  látið  á  sjást.  Þessu 
næst  sagðist  hann  hafa  reynt  að  hughreysta  Abú  Hassan 
og  lofað  að  vera  við  jarðarförina.  Þegar  kalííinn  hafði 
heyrt  fráskýringu  þessa  til  enda,  lofaði  hann  höfuðsmann 
geldinganna  á  hvert  reipi,  vjek  sjer  að  Sobeide  konu  sinni 
og  spurði  hana,  hvort  hún  tryði  því  enn,  að  Abú  Hassan 
væri  dáinn,  og  hvort  hún  játaði,  að  hún  væri  búin  að 
tapa  veðmálinu.  En  hún  kvaðst  þessu  engan  gaum  gefa, 
því  Núshatúlavadat  hefði  sjálf  sagt  sjer  dauða  Abú  Hass- 
ans.  En  er  Mesrúr  sór  og  sárt  við  lagði,  að  hann  segði 
satt,  kallaði  hún  hann  lygara;  því  næst  klappaði  hún 
saman  lófunum  og  komu  þá  inn  allar  ambáttir  hennar. 
Skoraði  hún  á  þær  að  segja,  hver  komið  hefði  og  þegið 
af  sjer  hundrað  gullpeninga  ásamt  gullsaumuðum  pelldúk. 
Sögðu  þær  allar,  að  það  hefði  verið  Núshatúlavadat,  sem 
kom  og  fjekk  gjafir  þessar;  átaldi  Sobeide  þá  Mesrúr 
harðiega  og  spurði,  hvort  hún  ætti  heldur  að  trúa  honum 
en  öllum  ambáttum  sínum  til  samans. 

Mesrúr  vildi  þá  ekki  espa  geð  hennar  meira  og  þagði 
því,  en  kalífinn  hló  dátt  að  öllu  saman  og  efaði  hann  alls 
ekki,  að  Núshatúlavadat  væri  dáin.  Tók  hann  loksins 
þannig  til  orða:  »Kona  mín!  eg  man  ekki  hver  það  hefir 
sagt,  að  konur  sjeu  stundum  ekki  með  sjálfum  sjer,  og 
muntu  ekki  misvirða,  þó  eg  segi,  að  þú  færir  nú  í  annað 
sinn  sönnur  á  mál  hans.  Mesrúr  hefir  með  sínum  eigin 
augum  sjeð  lík  Núshatúlavadat  og  Abú  Hassan  sitjandi 
hjá  því,  harmþrunginn,  og  samt  viltu  ekki  taka  vitnisburð 
hans  gildan,  þó  óyggjandi  sje.  Blessuð  vertu,  eg  skil 
ekkert  í  þjer«.  Sobeide  gaf  sig  ekki  að  því,  en  sagði  sjer 
leika  grun  á,  að  kalífinn  mundi  hafa  undirstungið  Mesrúr 
til  að  reyna  þolinmæði  hennar  til  þrautar;  og  með  því 
nú  að  Mesrúr  vitnaði  allt  eptir  undirlögðu  ráði,  þá  beidd- 
ist  hún  leyfis,  að  mega  líka  senda  síns  vegar,  til  þess 
að    komast    fyrir,    hvort    sjer    skjátlaðist.      Kalífinn   leyfði 

Sobeide  það  og  fól  hún  fóstru  sinni  erindi  þetta  á  hendur, 
gamalli  konu,  er  verið  hafði  hjá  henni,  frá  því  hún  var 
barn.  »Farðu  til  hans  Abú  Hassans«,  mælti  hún,  »eða 
rjettara  sagt,  til  hennar  Núshatúlavadat,  þvj  Abú  Hassan 
er  dáinn.  Þú  heíir  heyrt  á  deilu  mína  við  drottinn  rjett- 
trúaðra  manna  og  þarf  eg  því  ekki  að  segja  þjer  neitt 
frekara.  Komstu  nú  fyrir  hið  sanna  í  þessu  máli  og  skal 
eg  velja  þjer  góða  gjöf,  ef  þú  kemur  með  góðar  frjettir. 
En  flýttu  þjer  fyrir  alla  muni  og  komdu  tafarlaust  aptur«. 

Kalífanum  þótti  gaman,  er  Sobeide  komst  í  vanda 
þenna,  en  Mesrúr  vonaðist  þess,  að  þegar  fóstran  kæmi 
aptur,  mundi  hann  verða  rjettlættur  og  drottningu  renna 
reiðin. 

Abú  Hassan  var  á  gægjum,  og  sá  hann  til  fóstrunnar 
álengdar;  gat  hann  þess  undir  eins  til,  að  Sobeide  mundi 
hafa  sent  hana.  »Þarna  kemur  þá  fóstra  drottningar- 
innar«,  segir  hann  við  konu  sína,  »og  mun  hún  eiga  að 
fá  fulla  vissu  um  það,  hvort  okkar  er  dáið.  Nú  kemur 
til  minna  kasta  að  látast  vera  dauður«.  Lagðist  hann  þá 
í  skyndi  á  mitt  gólfið  og  bjó  Núshatúluvadat  um  hann 
eins  og  dauðan  mann.  f  því  fóstran  kom  inn,  sá  hún 
Núshatúlavadat  sitja  við  höfðalag  Abú  Hassans,  hágrát- 
andi,  með  ílakandi  lokka;  kveinaði  hún  sáran  og  lamdi 
brjóst  sín  og  andlit.  Gekk  hún  þá  að  ekkjunni  og  sagði 
með  viðkvæmni:  »Kæra  Núshatúlavadat!  eg  kem  til  að 
giepja  þjer  grátinn  og  harminn  eptir  eiginmann  þinn,  sem 
elskaði  þig  svo  heitt«.  »Móðir  góð!«  ansaði  ekkjan,  »þú 
sjer  volæði  mitt,  og  hvílíkt  ólán  hefir  þyrmt  yfir  mig  í  dag, 
þar  sem  maðurinn  minn,  blessunin  hann  Abú  Hassan, 
sálaðist,  sem  drottning  þín  og  mín  og  drottinn  rjetttrúaðra 
manna  bundu  mjer  á  hönd.  Æ,  minn  hjartkæri  eiginmaður! 
hvers  átti  eg  að  gjalda,  að  þú  skyldir  yfirgefa  mig  svo 
fljótt?     Hvað  á  nú  að  verða  af  mjer  aumri?« 

Fóstran  jós  sjer  nú  út  í  fáryrðum  um  Mesrúr,  er 
sagt  hafði  kalífanum  allt  gagnstætt  því,  er  hún-nú  sá  með 
eigin  augum.      »Hann'  væri    þess    maklegur«,    mælti    hún, 

»sá  biksvarti  þrjótur,  að  guðs  reiði  bitnaði  á  honum 
fyrir  það,  að  hann  með  óheyrilegri  lýgi  hefir  kveikt  upp 
slíka  misklíð  á  milli  minnar  góðu  drottningar  og  drottins 
rjetttrúaðra  manna.  Þú  getur  því  nærri,  dóttir  góð!  að 
hann  var  svo  illgjarn  og  óskammfeilinn,  sverlinginn  sá 
arna,  að  hann  stóð  á  því  fastara  en  fótunum  við  blessaða 
drottninguna  okkar,  að  þú  værí  dáin,  en  Abú  Hassan  á 
lífi«.  »Æ,  móðir  góð!«  kallaði  Núshatúlavadat  upp  yíir 
sig,  »guð  gæfi  hann  hefði  sagt  satt.  Þá  hefðirðu  ekki  sjeð 
mig  í  þessu  volæði,  og  þá  þyrfti  eg  ekki  að  harma  svo 
ástkæran  eiginmann«.  Að  svo  mæltu  svalaði  hún  sorg 
sinni  með  vaxandi  táraflóði  og  kveinstöfum,  svo  að  fóstran 
viknaði  og  tók  undir  með  henni.  Færði  hún  sig  þá  að 
höfði  hins  framliðna,  lypti  dálítið  vefjarhettinum,  er  lagð- 
ur  var  yfir  andlit  honum,  og  gægðist  undir  náklæðið,  til 
að  sjá  framan  í  hann,  en  breiddi  það  undir  eins  yfir 
aptur  og  mælti:  »Æ,  veslings  Abú  Hassan!  eg  bið  þess 
til  drottins,  að  hann  sýni  þjer  miskunsemi.  Vertu  nú  sæl, 
■dóttir  góð!«  mælti  hún  enn  fremur  við  Núshatúlavadat: 
»eg  skyldi  fegin  vera  hjá  þjer  ef  eg  gæti,  en  eg  má  ekki 
tefja  lengur.  Skyldan  býður  mjer  að  hrífa  drottninguna 
úr  óvissunni,  sem  hefir  kvalið  hana,  síðan  vesalmennið 
hann  Mesrúr  sór  sig  um  það  upp  í  opið  geðið  á  henni, 
að  þú  værir  dáin«. 

Óðara  en  fóstran  var  farin,  þerraði  Núshatúlavadat 
af  sjer  tárin  og  reis  þá  Abú  Hassan  upp  frá  dauðum. 
Settust  þau  síðan  aptur  á  gægjur,  svo  að  ekkert  sk}'ldi 
koma  þeim  á  óvart,  hvernig  sem  færi. 

Fóstran  kom  nú  aptur  til  drottníngar  með  öndina  í 
hálsinum  og  sagði  henni  æskileg  tíðindi,  svo  að  hún  varð 
stórglöð.  Ljet  Sobeide  það  íljóll  í  ljós,  að  sjer  líkaði  vel, 
og  var  auðheyrt  á  henni,  að  hún  þóltist  hafa  borið  hærra 
hlut;  beiddi  hún  fóstruna  að  segja  þetta  drottni  rjettlrú- 
aðra  manna,  sem  hygði  sig  vera  vitskerta.  Skyldi  hún 
einnig  segja  það  óhræsis  svertingjanum,  sem  verið  hefði 
svo  ósvííinn  að    staðhæfa  lýgi    upp  í  opið    geðið  á  henni. 

Sárnaði  Mesrúr  mjög,  er  hann  sá  að  allur  annar  árangur 
varð  af  sendiferð  fóstrunnar,  en  hann  hafði  vonazt  eptir, 
því  Sobeide  var  honum  síreið,  og  þóttist  hann  þó  vita  allt 
með  sannindum.  Sá  hann  sig  því  ekki  úr  færi,  að  segja 
það,  sem  honum  bjó  í  brjósti,  við  kerlinguna,  því  hann 
þorði  ekki  til  við  Sobeide.  »Þú  lýgur,  þín  tannlausa  kerl- 
ing!«  mælti  hann,  »þú  hefir  ekki  talað  eitt  satt  orð;  eg 
sá  lík  Núshatúlavadat  með  mínum  eigin  augum,  þar  sem 
það  lá  á  miðju  gólfinu«. 

Fóstran  kallaði  hann  aptur  lygara  og  stóð  fast  á  því, 
að  hún  hefði  sjeð  lík  Abú  Hassans  og  talað  við  Núsha- 
túlavadat.  Mesrúr  varði  aptur  sitt  mál  með  miklum  ákafa 
og  jókst  þannig  orð  af  orði.  Loksins  gat  Sobeide  ekki 
lengur  þolað,  að  Mesrúr  byði  fóstru  sinni  slíkt,  og  krafðist 
hún  þess  af  kalífanum,  að  höfuðsmanni  geldinganna  yrði 
refsað;  var  hún  þá  svo  gröm  og  heiptarfull,  að  hún  mátti 
varla  mæla.  En  kalífinn  vissi  ekki,  hverju  hann  ætti  að 
trúa  um  mótsagnir  þessar,  og  með  því  ekki  heldur  neinn 
af  þeim,  sem  við  voru,  vissi  upp  nje  niður,  þá  þögðu  allir 
sem  steinar.  Loksins  vjek  hann  sjer  að  Sobeide  og  sagði, 
að  þau  færu  öll  með  lýgi,  hann  og  Mesrúr  og  fóstran; 
því  sjer  þætti  ekki  eitt  öðru  trúlegra.  »Förum  því  sjálf«, 
mælti  hann  enn  fremur,  »og  sjáum,  hver  satt  segir.  Eg 
sje  ekki  að  við  getum  tekið  af  tvímælin  með  öðru  móti 
en  þessu«.  Því  næst  stóð  hann  upp  og  svo  gerði  einnig 
Sobeide,  gekk  Mesrúr  á  undan  þeim,  því  hann  átti  jafnan 
að  lypta  upp  dyratjaldinu  fyrir  þeim;  lofaði  hann  ráð 
kalífans  og  kvaðst  nú  mundu  geta  sannað  fóstrunni,  að 
hún  hefði  sagl  ósatt  frá.  Fóstran  svaraði  honum  fullum 
hálsi  og  lenti  þeim  nú  aptur  saman  í  rifrildi;  tók  Sobeide 
jafnvel  málstað  hennar  og  kallaði  Mesrúr  lygara.  Bauð 
hann  fóstrunni  loksins  að  veðja  við  sig  gullofnum  pelldúk 
silfurrósuðum,  fyrst  hún  væri  svo  viss  um,  að  Abú  Hassan 
væri  dáinn;  skyldi  hvort  þeirra  sem  ynni,  fá  að  velja 
dúkinn  úr  íleirum,  og  tók  fóstran  þessum  kosti  í  viðurvist 
kalífans  og  Sobeide. 

Herbergi  þau,  sem  kalífinn  nú  gekk  frá  með  konu 
sinni,  lágu  að  vísn  allfjærri  híbýlum  Abú  Hassans,  en  því 
nær  andspænis,  og  gat  hann  því  sjeð  alla  sveitina  álengd- 
ar,  Mesrúr  fremstan  og  ambáttir  Sobeide  þar  á  eptir.  Gat 
hann  þess  við  konu  sína  og  kvað  mikið  mega  vera,  ef 
þau  ættu  ekki  von  á  gestum.  Þó  nú  Núshatúlavadat  hefði 
búizt  við  þessu,  þá  varð  hún  samt  æði  smeik,  en  Abú 
Hassan  hughreysti  hana  og  minnti  hana  á  hið  fyrra  sam- 
komulag  þeirra,  að  þau  bæði  skyldu  látast  vera  dauð,  eí 
til  þess  kæmi.  »Aður  en  þau  koma  hingað«,  mælti  hann 
»getum  við  í  hægðum  okkar  búið  um  okkur,  og  muntu 
sjá  að  allt  fer  æskilega«.  Hjúpuðu  þau  sig  nú  í  mesta 
flýti  og  bjuggu  um  sig  eins  og  lík,  lögðust  niður  á  gólfið 
hvort  hjá  öðru  og  breiddu  yfir  sig  pelldúkana.  Biðu  þau 
svo  grafkyr  hinna  hágöfugu  gesta  sinna. 

Mesrúr  lauk  upp  dyrunum  og  gengu  þau  kalífinn  og 
Sobeide  inn  með  sveit  sína;  urðu  þau  sem  steini  lostin 
við  harmasjón  þá,  er  þar  bar  fyrir  augu  þeim.  Vissi 
enginn,  hvað  ætla  skyldi,  en  loksins  hóf  Sobeide  sig  upp 
úr  eins  manns  hljóði  og  segir  við  kalífann:  »Æ,  þau  eru 
bæði  dáin!  þú  hefir  verið  þangað  til  að,  að  telja  mjer  trú 
um  dauða  amDáttarinnar,  að  nú  er  hún  þá  í  raun  og  veru 
dáin,  og  mun  hún  að  vísu  hafa  dáið  af  söknuði  eptir 
mann  sinn«.  »f  ígðu  heldur«,  mælti  kalífinn,  að  Abú 
Hassan  hafi  fylgt  Núshatúlavadat,  ástkærri  eiginkonu  sinni, 
í  gröfina.  Þú  verður  nú  að  játa,  að  þú  sjert  búin  að 
tapa  veðmálinu  og  að  litmyndahöllin  þín  sje  hjeðan  í  frá 
mín  eign«.  Fyrtist  þá  Sobeide  og  sagðist  vera  búin  að 
vinna  lystigarðinn,  því  Abú  Hassan  hefði  dáið  fyrr,  eins 
og  ráða  mætti  af  því,  að  fóstra  hennar  sá  Núshatúlavadat 
harmþrungna  af  missi  hans.  Nú  varð  og  þessu  jafnframt 
ný  stæla  milli  Mesrúr  og  fóstrunnar,  því  bæði  þóttust  hafa 
unnið,  og  harðnaði  sú  rimma,  svo  að  við  lá  að  slæi  í 
handalögmál. 

Kalífinn  hugsaði  nú  með  sjálfum  sjer  alla  málavöxtu 
og  fjekk  hann  þess  eigi  dulizt,    að  Sobeide    hafði  allt  eins 

mikinn  rjett  og  hann  til  að  segja,  að  hún  hefði  unnið 
veðmálið.  Þótti  honum  leitt,  er  hann  fjekk  eigi  komizt 
fyrir  sannleikann,  og  hugði  hann  á  ráð  til  að  vinna  mál 
þetta;  settist  hann  þá  niður  við  höfðalag  líkanna  og  segir 
því  næst:  »Já,  eg  sver  það  við  guðs  heilaga  nafn,  að  eg 
skal  gefa  þeim  þúsund  gullpeninga,  sem  getur  sagt  mjer, 
hvort  þeirra  hjónanna  andaðist  fyrr«.  Óðara  en  orð  þessi 
voru  honum  af  munni  liðin,  heyrðist  rödd  undan  pelldúkn- 
um,  sem  breiddur  var  yíir  Abú  Hassan,  og  sagði  hún: 
»Drottinn  rjetttrúaðra  manna!  eg  dó  fyrr.  Látið  þjer  mig 
fá  hina  þúsund  gullpeninga«.  f  sama  vetfangi  varpaði 
Abú  Hassan  af  sjer  hjúpnum  og  fleygði  sjer  fram  fyrir 
kalífann;  þá  spratt  og  Núshatúlavadat  á  fætur,  en  vel- 
sæmis  vegna  sveipaði  hún  að  sjer  pelldúknum  og  fjell 
svo  fram  fyrir  Sobeide.  Hljóðaði  drottning  þá  hástöfum 
upp  yfir  sig,  svo  að  enn  meiri  ótta  sló  á  alla,  sem  við- 
staddir  voru.  En  er  hræðslan  var  farin  af  drottningu, 
varð  hún  óumræðilega  fegin,  er  hún  heimti  ambátt  sína 
lífs  aptur,  rjett  sem  hún  var  orðin  óhuggandi  út  af  missi 
hennar.  Ataldi  hún  hana  fyrir  hjartasorg  þá,  er  hún  hefði 
bakað  sjer,  en  fyrirgaf  henni  i  sömu  andránni,  af  því  það 
reyndist  satt,  að  hún  var  á  lífi.  Kalífinnhafði  ekki  látið 
þetta  fá  sjer  svo  mikils  og  lá  honum  við  að  springa  af 
hlátri,  þegar  hin  framliðnu  hjón  stuk*:u  á  fætur,  og  Abú 
Hassan  fór  að  krefja  hann  um  hina  þúsund  gullpeninga. 
))Hefirðu  þá  strengt  þess  heit,  að  þú  skyldir  gera  út  af 
við  mig  með  hlálri  ?«  sagði  hann  við  Abú  Hassan,  »en 
hvernig  gat  þjer  komið  til  hugar  að  leika  svona  á  okkur 
Sobeide?«  »Drottinn  rjetttrúaðra  manna«,  ansaði  Abú 
Hassan,  »eg  skal  gangast  við  því  hreinskilnislega«;  sagði 
hann  honum  því  næst,  hversu  munaðarlífi  þeirra  hjón- 
anna  í  mat  og  drykk  hefði  dregið  til  þess,  að  þau  urðu 
með  öllu  fjelaus,  eptir  að  þau  auk  annara  skulda  höfðu 
greitt  matsölumanni  það,  er  hann  átti  hjá  þeim.  Hefðu 
þau  lengi  verið  að  brjóta  heilann  um  það,  hvernig  þau 
ættu  að  komast  út  úr  kröggunum,  og  með  því  þau  hefðu 

Þúsund  og  ein  nótt.    III.  i 

fyrirorðið  sig  að  segja  kalífanum  eins  og  var,  þá  hefðu 
þau  tekið  til  úrræðis  þessa.  Hefðu  þau  bæði  ætlað  að 
komast  þannig  úr  bágindum  sínum  og  láta  hann  hafa 
gaman  af  brellum  þessum;  en  nú  beiddu  þau  hann  fyrir- 
gefningar  á  öllu  saman. 

Þau  kalífinn  og  Sobeide  Ijetu  sjer  lynda  játningu 
þessa  og  fór  því  fjærri,  að  þeim  þætti  fyrir.  Sobeide,  sem 
lyrr  hafði  tekið  allt  í  fullri  alvöru,  gat  nú  ekki  þreytzt  á 
að  hlægja,  er  hún  hugsaði  til  þess,  hverra  ráða  Abú 
Hassan  hafði  í  leitað,  til  að  koma  ætlun  sinni  frain. 
Kalííinn  fjekk  ekki  heldur  stöðvað  hlátur  sinn  fyrr  en 
eptir  langa  stund,  og  sagði  hann  þá  við  Abú  Hassan  og 
Núshalúlavadat:  »Komið  nú  með  mjer;  mjer  þykir  svo 
vænt  um,  að  þið  eruð  lífs,  að  eg  skal  gefa  ykkur  hina. 
þúsund  gullpeninga,  sem  eg  lofaði«.  En  Sobeide  beiddi 
hann  að  gefa  Abú  Hassan  einum  fje  þetta,  því  hann  ætti 
honum  einum  að  lúka  skuldina;  kvaðst  hún  sjálf  skyldu 
annast  um  Núshatúlavadat.  Skipaði  hún  því  gjaldkyru 
sinni  að  greiða  konu  Abú  Hassans  þúsund  gullpeninga  til 
merkis  um,  hvað  vænt  henni  þætti  um,  að  hún  var  á  líii. 
Þannig  tókst  þeim  hjónum  að  festa  sig  í  kærleikum  hjá 
kalífanum  Harún  Alraschid  og  Sobeide,  og  örlæti  þeirra 
veitti  þeim  ríkulega  það,  er  þau  við  þurftu,  þangað  til 
frumkvöðull  vinaskilnaðarins,  eyðir  húsanna  og  fyllir 
grafanna  vitjaði  þeirra. 


Aladdín  eða  töfralampinn. 


Prt  M  tíl  II.  Ét . 


Svo  er  frá  sagt,  að  skraddari 
nokkur,  er  Mústafa  hjet,  bjó  í 
auðugri  og  stórri  höfuðborg  eins  konungsríkis,  sem  lá 
undir  Kínaveldi.  Hann  kunni  ekkert  nema  iðn  sína  og 
var  bláfátækur;  átti  hann  fullt  í  fangi  með,  að  vinna  sjer 
svo  mikið  inn,  sem  nægði  til  tramfæris  sjálfum  honiim, 
konu   hans  og    einum  syni.      Sonur  hans    hjel  Aladdín  og 

var  uppalinn  í  reiðuleysi;  var  hann  því  hrekkjóttur,  þrár 
og  óhlýðinn  foreldrum  sínum.  Undir  eins  og  hann  var 
nokkuð  farinn  að  stálpast,  fengu  þau  hjón  eigi  haldið 
hon'um  heima,  heldur  Jjek  hann  sjer  frá  morgni  til  kvölds 
úti  á  strætum  og  torgum,  við  aðra  drengi,  sem  voru  enn 
þá  minni  en  sjálfur  hann. 

Þegar  hann  var  kominn  á  þann  aldur,  að  hann  gæti 
numið  einhverja  iðn,  tók  Mústafa  hann  í  húð  sína  og  fór 
að  kenna  honum  nálarhaldið,  því  hann  gat  ekki  fengið 
lionum  tilsögn  í  annari  iðn  en  sjálfs  sín.  En  hvort  sem 
farið  var  að  drengnum  með  góðu  eða  illu,  þá  var  ómögu- 
legt  að  koma  honum  til  að  stunda  vinnu  sína  með  elju 
og  kostgæfni,  því  undir  eins  og  Mústafa  leit  undan,  slalst 
Aladdín  hurt  og  kom  ekki  aptur  allan  daginn.  Stoðaði 
það  ekkert,  þó  Mústafa  veitti  honum  föðurlega  hirtingu, 
og  varð  hann  loksins  úrkula  vonar  um,  að  Aladdín  mundi 
lagast.  Fjell  honum  það  svo  nærri,  að  hann  tók  þunga 
sótt  og  andaðist  að  nokkrum  mánuðum  liðnum.  Ekkjan 
sá  í  hendi  sjer,  að  Aladdíu  myndi  aldrei  nema  iðn  föður 
síns;  lokaði  hún  því  sölubúðinni,  seldi  öll  tæki  og  áhöld 
fyrir  reiðu  peninga  og  ætlaði  að  hafa  þá  sjer  og  syni  sín- 
um  lil  bjargar  ásamt  hinu  litla,  er  hún  gat  unnið  sjer  inn 
með  baðmullarspuna. 

Nú  þurfti  Aladdín  ekki  framar  að  hræðast  föður 
sinn  og  skeylti  hann  ekki  meira  um  móður  sína  en  svo, 
að  hann  svaraði  hinum  vægustu  áminningum  hennar  með 
ósvífnum  hótunum.  Einn  dag,  þegar  hann  var  úti  á  torgi 
einu  að  ólátast  með  skríl  þeim,  er  hann  lagði  lag,  sitt  við, 
kom  útlendur  maður  þangað,  stóð  við  og  virti  hann  fyrir 
sjer.  Hann  var  þá  kominn  fyrir  tveimur  dögum;  hafa 
þeir,  sem  þessa  sögu  færðu  í  letur,  kallað  hann  töfra- 
manninn  frá  Afríku,  því  hann  var  í  raun  rjettri  þaðan. 
Hvort  sem  hann  nú  af  mannþekkingu  sinni  hefir  sjeð 
eitthvað  það  í  svip  Aladdíns,  sem  honum  var  ómissandi 
til  að  koma  fram  erindi  sínu,  eða  honum  hefir  gengið 
annað  til,  nokkuð  er  það,  að  kænlega  spurðist  hann  fyrir, 

hverra  manna  og  hver  hann  væri.  En  er  hann  vissi  það, 
sem  hann  þurfti  að  vita,  gekk  hann  að  Aladdín,  tók  hann 
afsiðis  og  mælti:  »Er  ekki  hann  Mústafa  skraddari  faðir 
þinn?«  »Jú!«  ansaði  Aladdín,  »en  hann  er  dáinn  fyrir 
löngu«:  hljóp  þá  töframaðurinn  frá  Afríku  um  háls  hon- 
um,  vafði  hann  að  sjer  og  kyssti  hann  grátandi.  En  er 
Aladdín  sá  að  hinn  útlendi  maður  grjet,  spurði  hann,  því 
hann  gerði  svo,  en  hann  svaraði :  »Son  minn!  hvernig 
ætti  eg  að  geta  tára  bundizt?  eg  er  föðurbróðir  þinn,  hann 
faðir  þinn  var  ástfólginn  bróðir  minn.  Nú,  er  eg  kem 
heim  aptur  eptir  margra  ára  ferð,  í  von  um  að  geta  glatt 
hann  með  heimkomu  minni,  þá  segir  þú  mjer  dauða  hans. 
Eg  segi  þjer  satt,  að  mjer  fellur  nærri,  að  missa  þessa 
fagnaðar,  sem  eg  taldi  mjer  svo  vísan.  Samt  fær  það 
mjer  huggunar,  að  þú  ert  lifandi  eptirmynd  hans,  að  því 
er  mjer  virðist,  og  fór  eg  ekki  villur,  þegar  eg  yrti  á  þig«. 
Þá  greip  hann  í  sjóð  sinn  og  spurði  Aladdín  um  leið, 
hvar  móðir  hans  byggi,  en  hann  sagði  honum  það.  Því 
næst  rjetti  töframaðurinn  honum  handfylli  sína  af  smá- 
peningum  og  sagði,  að  nú  skyldi  hann  fara  heim  til  móð- 
ur  sinnar  og  beiddi  hann  að  bera  henni  kveðju  sína ; 
kvaðst  hann  mundu  íinna  hana  næsta  dag,  ef  hann  hefði 
tima  til,  svo  að  sjer  yrði  þeirrar  huggunar  auðið,  að 
kynna  sjer  staðinn,  þar  sem  bróðir  sinn  hefði  lifað  og  dáið. 
Töframaðurinn  skildi  nú  við  Aladdín,  sem  hann  hafði 
logið  sig  í  ætt  við,  en  Aladdín  flýtti  sjer  heim,  og  lá  stór- 
vel  á  honum  út  af  gjöf  þeirri,  er  föðurbróðir  hans,  sem 
hann  hugði  vera,  haíði  gefið  honum.  Þegar  hann  var 
kominn  inn,  varð  honum  þetta  fyrst  að  orði :  »Móðir 
mín!  segðu  mjer  fyrir  alla  muni,  á  eg  föðurbróður?«  »Nei! 
sonur  minn!«  svaraði  hún.  »Rjett  í  þessu«,  mælti  Aladdín, 
»átti  eg  tal  við  mann,  sem  kvaðst  vera  föðurbróðir  minn, 
og  faðmaði  hann  mig  og  tárfelldi,  þegar  hann  heyrði,  að 
faðir  minn  væri  dáinn.  En  svo  þú  sjáir,  móðir  mín!  að 
eg  fer  ekki  með  ósannindi,  þá  líttu  á  fje  þetta,  er  hann 
gaf  mjer.     Eg  á  að  bera  þjer  kveðju  hans  og  skila  til  þín, 

að  hann  komi  á  morgun,  ef  hann  mögulega  getur,  að 
finna  þig;  svo  vill  hann  líka  kynna  sjer  staðinn,  þar  sem 
faðir  minn  hefir  lifað  og  dáið«.  »Sonur  minn!«  ansaði 
móðir  Aladdíns,  »hann  faðir  þinn  átti  reyndar  bróður,  en 
hann  er  fyrir  löngu  dáinn;  en  aldrei  heyrði  eg  hann 
minnast  á,  að  hann  ætti  nokkurn  annan  bróður«.  Að 
svo  mæltu  slitu  þau  tali  sínu  um  töframanninn  frá  Afríku, 
en  næsta  dag  þegar  /iladdín  var  að  leika  sjer  við  aðra 
drengi  einhversstaðar  annarstaðar  í  borginni  en  daginn 
áður,  orti  töframaðurinn  aptur  orði  á  hann,  faðmaði  hann 
og  gaf  honum  tvo  gullpeninga.  »Færðu  henni  móður 
þinni  þetta«,  mælti  hann,  »og  segðu  henni,  að  eg  komi  til 
hennar  í  kvöld;  biddu  hana  að  búa  til  kvöldverðar,  svo 
að  við  getum  borðað  saman.  Þú  verður  nú  að  segja 
mjer  einu  sinni  enn,  hvar  þið  búið«.  Þegar  Aladdín  hafði 
gert  það,  skildi  hann  við  töframanninn  og  fór  heim  til 
móður  sinnar  með  gullpeningana.  Þegar  hún  hafði  heyrt, 
hvað  þessi  föðurbróðir  Aladdíns  hafði  í  hyggju,  gekk  hún 
út  og  keypti  til  kvöldverðar;  en  það  sem  hana  vantaði  til 
borðbúnaðar  fjekk  hún  til  láns  hjá  nábúafólkinu,  og  var 
hún  allan  daginn  að  matbúa  til  kvöldsins.  En  er  allt  var 
tilbúið  um  kvöldið,  segir  hún  við  son  sinn:  »Hann  föður- 
bróðir  þinn  getur  líklega  ekki  fundið  húsið  okkar,  þú 
ættir  að  fara  til  móts  við  hann  og  vita,  hvort  þú  ekki 
sjer  til  hans«.  Þó  nú  Aladdín  hefði  vísað  töframanninum 
á  húsið,  var  hann  samt  boðinn  og  búinn  til  að  fara  út, 
en  í  því  var  drepið  á  dyr,  og  undir  eins  og  þeim  var  upp 
lokið  gekk  inn  gesturinn,  sem  þau  áttu  von  á,  og  hafði 
meðferðis  vínflöskur  og  aldin,  eins  og  hann  gat  borið,  og 
færði  hann  þetta  til  kvöldverðar.  Þegar  töframaðurinn 
hafði  afhent  Aladdín  allt  þetta,  sem  hann  bar,  þá  heilsaði 
hann  móður  hans  og  beiddi  hana  að  segja  sjer,  hvar 
bróðir  sinn  hefði  verið  vanur  að  sitja  í  legubekknum.  En 
er  hann  var  orðinn  þess  vísari,  fleygði  hann  sjer  niður  og 
kyssti  grátandi  legubekkinn,  hvað  eptir  annað,  þar  serh 
honum   var  til  vísað,    og  mælti :      »Veslings    bróðir  minn  !     ■ 

hvílíkur  ólánsmaður  er  eg,  að  eg  skyldi  ekki  koina  nokkru 
f'yrr,  svo  að  eg  hefði  getað  faðmað  þig  einu  sinni  enn  íyrir 
andlátið«!  En  ekki  vildi  hann  fyrir  nokkurn  mun  setjast 
í  sæti  bróður  síns,  þó  móðir  Aladdíns  beiddi  hann  þess, 
heldur  settist  hann  gagnvart  því  og  kvaðst  gera  það  til 
þess,  að  hann  eins  og  í  anda  sæi  heimilisföðurinn  sitja 
andspænis  móti  sjer. 

Þegar  töframaðurinn  var  seztur  niður,  vjek  hann  sjer 
að  móður  Aladdíns  og  mælti:  »Systir  mín  góð!  þú  skalt 
ekki  furða  þig  á  því,  að  þú  heíir  ekki  sjeð  mig  allan 
þann  tima,  sem  þú  varst  gipt  Mústafa  heitnum,  bróður 
mínum.  Það  eru  nú  tjörutíu  ár  síðan  eg  skildi  við  þessa 
átthaga  mína,  og  hef  eg  farið  um  Indland,  Persaland, 
Arabíu,  Sýrland  og  Egiptaland.  Hef  eg  átt  dvöl  í  hinum 
i'egurstu  borgum  þessara  landa;  seinast  var  eg  á  Egipta- 
landi  og  þar  dvaldi  eg  lengst.  Af  því  það  nú  er  rótgróið 
í  eðli  mannsins,  að  muna  alla  æfi  átthaga  sína,  ættingja  og 
leikbræður,  hversu  fjærkominn  sem  hann  kann  að  verða 
þeim,  þá  sótti  á  mig  svo  brennandi  löngun  til  að  sjá  apt- 
ur  vini  og  vandamenn  og  faðma  aptur  bróður  minn  elsku- 
legan,  að  eg  bjóst  bráðlega  til  ferðar,  því  eg  fann  á  mjer, 
að  mig  skorti  hvorki  hug  nje  dug  til  að  fara  svo  langa 
leið.  Eg  ætla  ekki  að  minnast  á  það,  hvað  langan  tíma 
eg  var  á  leiðinni,  og  hvílíkar  þrautir  og  raunir  eg  átti  við 
að  stríða,  áður  en  eg  náði  hingað.  En  það  segi  eg  þjer, 
að  ekkert  á  öllum  ferðum  mínum  heíir  fengið  mjer  sárari 
sorgar  en  fregnin  um  lát  bróður  míns,  sem  eg  ávallt  elsk- 
aði  svo  heitt.  Eg  kannaðist  undir  eins  við  svipinn  á  syni 
þínum  og  bróðursyni  mínum,  og  því  varð  mjer  starsýnt 
á  hann  einn  innan  um  öll  börnin,  sem  með  honum  voru. 
Eg  veit  hann  muni  hafa  sagt  þjer,  hversu  mjer  brá  við 
harmasögu  þá,  að  bróðir  minn  væri  andaður.  Hvað  sem 
því  nú  líður,  þá  ber  okkur  að  lofa  drottinn  fyrir  allt.  Eg 
hugga  mig  við  það,  að  sjá  bróður  minn  eins  og  endur- 
borinn  í  syni  sínum;  því  hann  er  lifandi  eptirmyndin 
hansu.     Þegar  töframaðurinn  sá  að  móðir    Aladdíns    varð 

klökk,  af  því  að  endurminningin  um  mann  hennar  var 
svo  hjartnæmilega  rifjuð  upp  fyrir  henni,  þá  sló  hann  út 
í  aðra  sálma  og  spurði  Aladdín  nafns,  hvað  hann  tæki 
sjer  fyrir  hendur,  og  hvort  hann  hefði  lært  nokkra  iðn. 
Aladdín  varð  sneyptur  og  horfði  þegjandi  til  jarðar.  En 
móðir  hans  varð  þá  fyrir  svörum  og  sagði  hún  hreint  og 
beint,  að  hann  væri  letingi  og  landeyða.  Hún  skýrði  hon- 
um  og  frá  því,  hversu  Mústafa  hefði  leitazt  við  að  leiða 
hann  á  betri  veg  og  engu  til  vegar  komið,  og  sagði  að 
endingu,  að  með  því  hann  vildi  aldrei  hlýða  á  fortölur 
hennar,  en  hún  ætti  fullt  í  fangi  með  að  vinna  sjer  fyrir 
bráðustu  nauðsynjum  með  baðmullar  spuna,  þá  ætlaði 
hún  einhvern  af  dögunum  að  reka  hann  frá  sjer  og  lofa 
honum  að  leita  sjer  brauðs  síns  annarstaðar  en  hjá  sjer. 
Þetta  sagði  móðir  Aladdíns  grátandi  og  tók  þá  töframað- 
urinn  til  máls  og  kvað  sjer  mislíka,  að  bróðursonur  sinn 
hugsaði  sjer  ekki  fyrir  atvinnu.  Kvað  hann  þó  nóga  at- 
vinnuvegi  vera  til,  og  ef  honum  geðjaðist  ekki  að  atvinnu 
föður  síns,  þá  gæti  hann  sagt  til,  hvaða  vinna  yrði  hon- 
um  bezt  að  skapi.  En  er  Aladdín  þagði  við,  mælti  töfra- 
maðurinn :  »Ef  þú  hefir  óbeit  á  að  læra  nokkra  iðn  og 
vilt  lifa  eins  og  höfðingi,  þá  skal  eg  gefa  þjer  sölubúð 
fulla  af  hinum  vönduðustu  og  verðmætustu  vefnaðarteg- 
undum.  Skaltu  þá  selja  varning  þenna  og  kaupa  þjer 
nýjar  vörur  fyrir  andvirðið;  muntu  þannig  geta  lifað  svo 
vel  sæmi.  Skoðaðu  nú  huga  þinn  um  þetta  og  segðu  mjer 
hreinskilnislega  vilja  þinn,  —  þú  munt  ætíð  reyna  mig 
fúsan  til  að  efna  loforð  mín«.  Þetta  var  Aladdín  fagnaðar- 
boð,  því  hann  var  frábitinn  ailri  vinnu  og  hafði  hann 
tckið  eptir  því,  að  þesskonar  sölubúðir  voru  skrautlegar 
og  fjölsóttar,  en  kaupmenn  vel  til  fara  og  í  miklum  heiðri 
hafðir.  Sagði  hann  því  töframanninum,  að  sjer  ljeki  meiri 
hugur  á  þessu  en  nokkru  öðru,  og  kvaðst  mundu  alla  æfi 
kunna  honum  þakkir  fyrir  það  gott,  sem  hann  vildi  auð- 
sýna  sjer.  Lofaði  töframaðurinn  honum  þá  að  taka  hann 
með  sjer  næsta  dag  og  fá  honum  áýr  og   skrautleg  klæði, 

sem  hinum  auðugustu  mönnum  borgarinnar  sæmdi  að 
bera,  en  á  þriðja  degi  skyldi  hann  útvega  honum  búðina, 
sem  hann  hefði  talað  um.  Móðir  Aladdíns  þakkaði  töfra- 
manninum,  því  nú  tók  hún  fyrst  að  trúa  því,  að  hann 
væri  bróðir  mannsins  hennar  sæla,  og  áminnti  hún  Aladdín, 
að  láta  nú  sjá,  að  hann  væri  maklegur  þess  góðvilja,  sem 
föðurbróðir  hans  ætlaði  að  auðsýna  honum.  Því  næst 
bar  hún  kvöldverð  á  borð  og  voru  þau  að  tala  um  þettar 
þangað  til  töframaðurinnn  fór  heim  seint  um  nóttina. 

Daginn  eptir  sótti  hann  Aladdín  og  fór  með  hann  til 
kaupmanns  nokkurs,  er  seldi  tilbúin  föt.  Ljet  hann  Aladd- 
ín  þar  velja  handa  sjer  einhvern  fegursta  klæðnaðinn  og 
borgaði  umtalslaust  það  sem  upp  var  sett.  Aladdín  vott- 
aði  honum  þakklæti  sitt  á  allar  lundir,  en  töframaðurinn 
lofaði  honum  aptur,  að  hann  skyldi  aldrei  yfirgefa  hann, 
en  ætíð  láta  hann  vera  með  sjer.  Hann  fór  með  honum 
um  borgina,  þar  sem  mannkvæmast  var  og  þangað  sem 
sölubúðir  hinna  ríkustu  kaupmanna  voru.  En  er  þeir 
komu  til  sölubúðanna,  þar  sem  dýrasti  og  fegursti  vefn- 
aðurinn  var  seldur,  þá  sagði  hann  við  Aladdín:  »Fyrstþú 
ætlar  að  verzla  með  þenna  varning,  þá  er  bezt  að  þú 
komir  til  kaupmannanna,  svo  að  þeir  kynnist  þjer«.  Fór 
hann  og  með  hann  í  hin  fegurstu  og  stærstu  musteri  og 
gistihús,  þar  sem  útlendir  kaupmenn  dvöldu,  og  í  alla 
þá  parta  hallarbyggingar  soldáns,  þar  sem  almenningi  var 
heimilt  að  koma.  Fóru  þeir  loksins  til  gistihúss  þess,  þar 
sem  töframaðurinn  bjó;  voru  þar  og  nokkrir  kaupmenn, 
er  hann  hafði  kynnzt  við,  siðan  hann  kom  í  borgina. 
Hafði  hann  boðið  þeim  til  gildis  og  ætlaði  um  leið  að 
láta  Aladdín  kynnast  þeim.  Stóð  gildi  þetta  þangað  til 
um  kvöldið  og  ætlaði  Aladdín  þá  að  kveðja  föðurbróður 
sinn  og  fara  heim.  En  töframaðurinn  vildi  ekki  fyrir 
nokkurn  mun  skilja  við  hann  og  fylgdi  honum  heim  til 
móður  hans,  en  hún  tjáði  honum  margfalt  þakkiæti  og 
beiddi  honum  allrar  blessunar  fyrir  höfðingsskap  þann, 
er  hann  hafði  s\rnt  syni  hennar.     Kvaðst    hún    vita    helzt 

til  vel,  að  Aladdín  ætti  ekki  góðsemi  þessa  skilið,  en  þá 
sýndi  hann  fyrst  að  hann  væri  hennar  með  öllu  ómak- 
legur,  ef  hann  sýndi  ekki  þakklátsemi  og  legði  allt  sitt 
fram  til  að  greiða  fyrir  góðu  áformi  hans,  þar  sem  hann 
ætlaði  að  koma  svo  ágætlega  undir  hann  fótum.  En 
töframaðurinn  svaraði  á  þessa  leið:  »Aladdín  er  góður 
drengur.  Hann  hlýðir  orðum  mínum  og  eg  held  mjer 
takist  að  koma  honum  til  manns.  Reyndar  get  eg  ekki 
efnt  loforð  mitt  á  morgun,  af  því  það  er  helgur  dagur,  og 
sölubuðir  allar  lokaðar,  svo  ekki  mun  vera  að  hugsa  til, 
að  fá  búð  á  leigu,  og  koma  henni  í  lag,  meðan  kaupmenn 
hafa  ekki  hugann  á  öðru  en  skemtunum.  En  eg  ætla  að 
sækja  Aladdín  á  morgun  og  fara  með  hann  í  lystigarð- 
ana,  þar  sem  allt  heldra  fólk  er  vant  að  koma.  Það  er 
vísast,  að  hann  ekki  þekki  skemmtanir  þær,  er  þar  bjóð- 
ast;  hann  heíir  allt  til  þessa  ekki  kynnzt  nema  börnum, 
en  nú  verður  hann  að  fá  kynni  af  heiminum«.  Töfra- 
maðurinn  kvaddi  þau  nú  loksins,  en  Aladdín,  sem  var 
hróðugur  út  aí  hinum  skrautlega  klæðnaði,  er  hann  hafði 
fengið,  hugsaði  sjer  enn  meira  til  hreyfings,  þar  sem  hon- 
um  bauðst  að  ganga  sjer  til  skemmtunar  í  lystigörðunum 
og  hinu  ljómandi  fagra  umhverfi  borgarinnar,  þar  sem 
hann  aldrei  áður  hafði  stigið  fæti.  Næsta  dag  reis  hann 
snemma  úr  rekkju  og  klæddist;  beið  hann  föðurbróður 
síns  með  óþreyju,  en  er  hann  þóttist  hafa  beðið  full- 
lengi,  lauk  hann  upp  dyrunum  og  sást  um  á  strætinu, 
og  jafnskjótt  sem  hann  kom  auga  á  hann,  sagði  hann  móð- 
ur  sinni  frá  því  og  kvaddi  hana,  skellti  síðan  dyrunum 
aptur  á  eptir  sjer  og  hljóp  til  móts  við  hann. 

Töiramaðurinn  fagnaði  honum  með  mestu  blíðu  og 
lofaði  að  sýna  honum  margt  fallegt;  fylgdi  hann  honum 
síðan  inn  um  hlið  eitt  til  margra  stórhúsa,  eða  stórhalla,  í 
fögrum  aldingörðum,  og  var  þar  öllum  heimilt  inn  að 
ganga.  f  hvert  skipti,  sem  einhver  höll  varð  á  vegi  þeirra, 
spurði  hann  Aladdín,  hvernig  honnm  geðjaðist  að  henni 
og  svaraði  hann  þá  jafnan,    að  sjer  þætti  sú    höllin,    sem 

hann  síðast  virti  fyrir  sjer,  íegurri  en  allar  hinar  fvrri. 
Töframaðurinn,  sem  hafði  eitthvað  sjerlegt  í  hyggju,  fór 
lengra  og  lengra  með  Aladdín,  svo  að  hann  vissi  varla  af, 
og  komu  þeir  inn  í  einn  af  aldingörðunum;  settisi  hann 
þá  niður  hjá  vatnsþró  einni,  sem  fylltist  af  vatni,  er  bun- 
aði  fram  úr  gini  koparljóns.  Kvað  hann  þá  skyldu  hvii- 
ast  þar,  svo  að  þeim  veitti  því  hægara,  að  halda  áfram 
göngunni.  Því  næst  tók  hann  upp  kökur  og  aldin,  er 
hann  bar  í  klút  við  belti  sjer,  gaí  Aladdín  hálfa  köku  með 
sjer  og  ljet  hann  snæða  af  aldinunum,  eins  og  honum 
Ijek  lyst  til.  Meðan  stóð  á  þessari  einföldu  máltíð,  áminnti 
hann  bróðurson  sinn,  að  gefa  sig  ekki  framar  við  börn- 
um,  og  beiddi  hann  að  leggja  lag  sitt  við  fullorðna  menn, 
hlýða  á  ræður  hygginna  og  viturra  manna  og  láta  orð 
þeirra  verða  sjer  að  gagni;  nú  yrði  hann  bráðum  fulltíða 
maður  og  ætti  hann  því  sem  íyrst  að  taka  sjer  þá  til 
fvrirmyndar.  Síðan  fór  hann  leiðar  sinnar  með  Aladdín 
gegnum  aldingarðana;  skildu  ekki  nema  mjóir  skurðir 
hvern  garðinn  frá  öðrum,  svo  að  ganga  mátti  úr  cinum  í 
annan.  Svo  voru  íbúar  borgarinnar  ráðvandir,  að  ekki 
þurfti  annara  varna  til  að  tryggja  garðana  fyrir  öllum 
skemmdnm. 

Töframaðurinn  leitaðist  nú  allt  af  við  að  halda  at- 
hygli  Aladdins  sívakandi  með  viðtali  sínu  og  fallegum  sög- 
um,  og  var  hann  nú,  óðar  en  varði,  kominn  með  hann 
út  fyrir  garðana,  út  á  völlu  nokkra  upp  til  fjalla,  og  lof- 
aði  hann  að  S}Tna  honum  þar  einn  aldingarðinn  enn.  En 
Aladdín  var  orðinn  þreyttur  og  kvaðst  vera  hræddur  um,  að 
hann  yrði  þá  svo  uppgefinn,  að  hann  kæmist  ekki  heiin 
aptur  til  borgarinnar.  Komu  þeir  loks  í  þröngan  dal  á 
milli  tveggja  fjalla  allhárra  og  viðlíka  stórra.  Þangað 
hafði  töframaðurinn  ætlað  sjer  að  fara  með  Aladdín  til  að 
koma  fram  stórkostlegu  áformi,  og  hafði  hann  í  því  skyni 
tekið  sjer  ferðina  á  hendur  frá  endimörkum  Afríku  til  Kín- 
lands.  »Hjer  munum  við  staðar  ncma«,  mælti  hann.  »og 
skaltu  hjer  fá    að    sjá    frábæra    hluti,    sem    ölluni    öðruni 

dauðlcgum  mönnum  eru  huldir.  Þú  munt  síðar  kunna 
mjer  þökk  fvrir,  að  eg  sýni  þjer  undur  þau,  er  enginn 
hefír  sjeð  nema  þú.  Sópaðu  nú  saman  þurrum  hrískvist- 
um,  því  hjer  er  nóg  af  þeim  allt  í  kring,  en  á  meðan 
mun  eg  slá  eld  úr  tinnu«.  Þegar  það  var  gert,  sló  hann 
eld  i  kvistahrúguna  og  kastaði  reykelsi  í  logann;  þyrlað- 
ist  þá  upp  úr  honum  þykkur  reykur.  Sveifði  hann  hon- 
um  til  ýmsra  hliða  og  mælti  um  leið  fyrir  munni  sjer 
löfraþulur,  er  Aladdín  eigi  skildi.  I  sama  vetfangi  skalf 
jörðin  undir  og  klofnaði  frammi  fyrir  töframanninum  og 
Aladdín,  og  sá  á  hellu  með  innsigluðum  eirhring  í  miðju; 
var  hún  hálft  annað  fet  á  hvern  veg  og  eitt  fet  á  þykkl. 
Þegar  Aladdín  sá  þetta,  varð  hann  óttasleginn  og  ætlaði 
að  ílýja;  en  með  því  að  töframaðurinn  gat  eigi  án  hans  verið, 
ef  ætlun  hans  ætti  að  verða  framgengt,  þá  hjelt  hann  honum 
aptur  með  skömmum  og  rak  honum  rokna  löðrung,  svo 
að  hann  rauk  um  koll,  og  lá  við  sjálft,  að  nokkrar  tenn- 
ur  hrotnuðu  í  munni  hans.  Æpti  Aladdín  þá  með  aug- 
un  fljótandi  í  tárum  og  munninn  blóðugan.  »Hvað  hef 
eg  misgert«,  sagði  hann,  »að  þjer  skulið  berja  mig  svo 
miskunarlaust?«  »Eg  hef  mínar  ástæður  til  þess«,  ansaði 
töframaðurinn,  »eg  er  föðurbróðir  þinn  og  geng  þjer  í 
föður  stað,  og  áttu  því  ekki  að  deila  við  mig.  En  vertu 
óhræddur,  son  minn!«  mælti  hann  og  gerði  sig  blíðari, 
»eg  krefst  að  eins  rækilegrar  htyðni,  ef  þú  vilt  öðlast  hags- 
muni  þá,  er  eg  ætla  þjer,  og  verða  þeirra  maklegur«.  Við 
þessi  fögru  loforð  rjenaði  reiði  og  hræðsla  Aladdíns,  og 
mælti  töframaðurinn,  jafnskjótt  sem  hann  sá  að  honum 
var  runnin  reiðin:  »Nú  hefir  þú  sjeð,  hverju  reykelsi 
mitt  og  þulur  fá  til  vegar  komið.  Skaltu  vita,  að  undir 
hellu  þessari  eru  fólgin  auðæfi,  sem  þjer  eru  ætluð,  og 
munu  þau  gera  þig  hálfu  ríkari  en  hina  ríkustu  konunga 
á  jarðríki.  Það  er  víst,  að  engum  manni  í  heimi  nema 
þjer,  verður  þess  auðið,  að  snerta  stein  þenna  og  velta 
honutu,  og  er  það  fyrirmunað  sjálfum  mjer;  ekki  má  eg 
heldur  stíga  fæti  mínum  í  fjehirzluhúsið,    þegar  því   verð- 

ur  upp  lokið.     Þú  verður  þvi    nákvæmlega    að    gera    eins 
og  eg  legg  fyrir  þig,    og   láta  þjer  í  engu  yfirsjást,  —  það 
er  okkur  báðum  lífs  áríðandi«. 
þC  Svo  mikið    fannst    Aladdín    um  það,    er    hann  hafði 

sjeð  og  það,  er  hann  nú  heyrði  um  auðæfin,  að  hann 
gleymdi  því,  sem  gert  var,  og  var  fús  til  hvers,  sem  vera 
skyldi.  Töframaðurinn  hældi  honum  fyrir  og  faðmaði 
hann  að  sjer;  því  næst  skipaði  hann  honum  að  taka  í 
hringinn  og  lypta  upp  hellunni.  En  Aladdín  kvaðst  ekki 
treysta  sjer  til  þess;  skoraði  töframaðurinn  þá  á  hann,  að 
reyna  sig  og  nefna  um  leið  nafn  föður  síns  og  afa.  Og 
sjá!  hellan  gekk  upp  fyrirhafnarlaust,  og  sást  nú  gryfja, 
nokkurra  feta  djúp,  með  litlum  dyrum  og  tröppum,  er 
lágu  dýpra  niður.  Töframaðurínn  skipaði  nú  Aladdín  að 
fara  ofan  í  gryfjuna  og  kvað  hann  mundu  finna  opnar 
dyr  neðst  við  tröppurnar,  og  væri  þaðan  gengt  inn  í  þrjá 
stóra,  hvelfda  sali.  Mundi  hann  sjá  í  hverjum  þeirra,  á 
hægri  og  vinstri  hönd,  fjögur  koparker,  geysistór  og  full 
af  gulli  og  silfri,  og  mætti  hann  ekki  snerta  á  þeim.  En 
áður  en  hann  kæmi  inn  í  fyrsta  salinn,  yrði  hann  að 
stytta  sig  og  gyrða  fast  að  sjer.  Skyldi  hann  því  næst 
tafarlaust  fara  inn  í  annan  salinn  og  síðan  í  hinn  þriðja. 
Einkum  varaði  hann  Aladdín  við  því,  að  fara  of  nálægt 
veggnum,  og  mættu  ekki  einusinni  föt  hans  koma  við 
hann,  ella  væri  honum  vís  bani,  og  kvaðst  hann  einmitt 
þess  vegna  ráða  honum  til  að  gyrða  fast  að  sjer.  »Þegar 
þú  hefir  gengið  þriðja  salinn  á  enda«,  mælti  töframaður- 
inn  enn  fremur,  »muntu  koma  að  dyrum,  og  út  um  þær 
í  aldingarð,  fullan  af  fögrum  trjám,  sem  alsett  eru  ávöxt- 
um,  en  þú  skalt  jafnan  halda  beint  áfram,  þangað  til  þú 
kemur  að  riði,  með  fimmtíu  þrepum;  liggur  það  upp  á 
hæð  nokkra.  Þar  muntu  finna  logandi  lampa  í  hvoJfstúku 
einni.  Skaltu  taka  lampann  og  slökkva  á  honum,  hrista 
úr  honum  eldsneytið  og  kveikinn  og  færa  mjer.  Máttu 
vera  óhræddur  um,  að  þú  ekki  óhreinkir  föt  þín,  því  ekki 
er  olía  í  lampanum,  og  mun  hann  þurr  óðara  en  hann  er 

tæmdur.     Þú  mátt  taka  svo  mikið   af   ávöxtunum  í  garð- 
inum,  sem  þig  lystir,  og  skal  ekki  synja  þjer  þess«. 

Töframaðurinn  smeygði  nú  hring  upp  á  fingur  hans 
og  átti  hann  að  forða  honum  við  öllum  háska,  meðan 
hann  gætti  þess  vandlega,  er  fyrir  hann  var  lagt.  Sagði 
töframaðurinn  þá  loksins:  »Farðu  nú  óhræddur  ofan; 
við  munum  báðir  verða  vellríkir  alla  æfi«.  Aladdín  stökk 
ljettilega  ofan  í  gryfjuna,  fór  ofan  tröppurnar  og  sá  að 
allt  var  eins  og  töframaðurinn  hafði  lýst  fyrir  honum. 
Gekk  hann  gætilega  gegnum  hina  þrjá  sali  og  því  næst 
gegnum  garðinn  og  upp  á  hæðina;  slökkti  hann  þar  á 
lampanum,  hristi  úr  honum  eldsneytið  og  stakk  honum  í 
barm  sinn.  Því  næst  sneri  hann  aptur.  Þá  fór  hann 
fyrst  að  skoða  hina  frábæru  ávexti  trjánna,  sem  í  garðin- 
um  voru.  Voru  þeir  með  sínum  lit  á  hverju  trje,  bæði 
hvítir,  ljómandi  og  gagnsæir  eins  og  kristallar,  alla  vega 
rauðir,  grænir,  bláir,  gulleitir  og  með  ýmsum  öðrum  lit- 
brögðum.  Hinir  hvítu  ávextir  voru  perlur,  hinir  gagnsæju 
og  glitrandi  voru  demantar,  hinir  dökkrauðu  roðasteinar, 
hinir  grænu  smaragðar,  og  þannig  var  sjerhver  ávöxtur 
gimsteinn  með  samsvarandi  lit.  Svo  voru  þeir  stórir  og 
gallalausir,  að  slíkir  höfðu  aldrei  sjezt  í  heimi.  Samt 
mundi  Aladdín  hafa  komið  betur,  hefðu  trjen  borið  fíkjur 
eða  vínber  í  stað  gimsteina,  því  hann  vissi  engin  deili  á 
dýrmæti  þeirra  og  hjelt  þeir  væru  ekki  annað  en  marglitt 
gler.  En  vegna  hinna  fögru,  fjölbreyttu  lita  tók  hann  samt 
nokkra  af  hverri  tegund  og  fyllti  með  þeim  vasa  sína  og 
tvo  nýja  poka,  sem  töframaðurinn  hafði  keypt  handa  hon- 
um  ásamt  klæðnaðinum;  festi  hann  þá  við  belti  sjer  til 
beggja  hliða;  nokkra  hafði  hann  og  í  skikkjuskauti  sínu 
og  nokkrum  tróð  hann  á  sig  milli  skyrtunnar  og 
skikkjunnar. 

Aladdín  gekk  nú  burt  aptur  sömu  leiðina  og  hann 
var  kominn,  hlaðinn  auðæfum,  sem  hann  ekki  kunni  að 
virða.  Komst  hann  farsællega  upp  að  tröppuganginum  í 
gryfjunni.     Hafði    töframanninum    leiðzt    eptir    honum,  en 

jafnskjótt  sem  Aladdín  kom  auga  á  hann,  kallaði  hann: 
»Föðurbróðir  minn  góður!  rjettið  mjer  hönd  yðar,  svo  eg 
geti  komizt  upp«.  En  töframaðurinn  varð  ekki  við  ósk 
hans.  »Sonur  kær!«  mælti  hann,  »rjettu  mjer  fyrst  lamp- 
ann,  hann  getur  verið  þjer  lil  trafala«.  En  Aladdín  sagði 
að  lampinn  væri  sjer  til  engrar  óhægðar  og  kvaðst  mundu 
fá  honum  hann,  undir  eins  og  hann  væri  kominn  upp. 
Töframaðurinn  vildi  fyrir  hvern  mun  fá  lampann,  en  AI- 
addín  hafði  fleygt  honum  innan  um  gimsteina  þá,  er  hann 
bar  i  skikkjuskauti  sínu,  og  tók  þvert  fyrir,  að  látá  hann 
fyrr  af  hendi  en  hann  væri  kominn  upp.  Við  þenna  mót- 
þróa  Aladdíns  varð  töframaðurinn  hamslaus;  hann  íleygði 
nokkru  af  reykelsi  sínu  í  eldinn,  er  hann  hafði  haldið  við 
með  mestu  aðgætni,  og  tautaði  yíir  nokkur  töfraorð,  og 
hvarf  þá  hellan  óðara  í  sitt  fyrra  far  og  lukti  jarðfylgsnin; 
var  þá  allt  eins  og  verið  hafði  áður  en  þeir  töframaðurinn 
og  Aladdin  komu. 

Þess  er  fyrr  getið,  að  töframaðurinn  ljezt  vera  bróðir 
Mústafa  skraddara,  en  var  í  raun  rjettri  kominn  frá  Afríku. 
Þar  er  meiri  stund  lögð  á  töfra  en  nokkurstaðar  íinniir- 
staðar,  og  hafði  hann  lagt  sig  eptir  fjölkynngi  allt  frá  æsku. 
Eptir  að  hann  í  fjörutíu  ár  hafði  framið  töfra,  reykelsis  seið, 
deplalist  og  lesið  í  galdrabókum,  uppgötvaði  hann,  að  til 
væri  töfralampi,  og  væri  sá,  sem  hann  ætti,  voldugri  en 
hver  konungur  í  heimi.  Hann  hafði  og  komizt  að  því  í 
Kínlandi,  hvar  lampinn  væri  fólginn,  og  að  öllu  öðru  þar- 
aðlútandi;  hafði  hann  fyrir  þá  sök  ráðizt  í  langferð  þessa. 
En  með  því  að  sjálfum  honum  var  fyrirmunað,  að  ná  gripn- 
um  þaðan,  sem  hann  var  geymdur  undir  jörð  niðri.  þá 
hlaut  hann  að  láta  annan  gera  það  fyrir  sig.  Nú  þóttist 
hann  hafa  hitt  á  hentugt  og  meðfærilegt  verkfæri,  þar  sem 
Aladdín  var,  og  hafði  hann  ásett  sjer,  að  töfra  hann  og 
byrgja  hann  niðri  í  jarðfylgsninu,  eins  og  hann  líka  gerði, 
—  undireins  og  hann  hefði  tekið  við  lampanum  aí'honiiin, 
því  hann  vildi  fyrirkoma  Aladdín,  sem  einn  gal  verið  lil 
frásagna    um    atburð    þenna.      Varð  hann  reiður,  er  hann 

gat  ekki  fengið  lampann  hjá  Aladdín,  eins  og  hann  haí'ði 
búizt  við,  og  flýtti  hann  sjer  svo  mjög  að  tortíma  honum, 
af  því  hann  var  hræddur  um,  að  ef  hann  gæíi  sig  í  orða- 
þras  við  hann,  þá  mundi  einlrver  kannske  heyra  það; 
kynni  þá  leyndardómur  þessi  að  komast  upp.  Nú  er  hinar 
miklu  vonir  hans  höfðu  brugðizt  svo  gjörsamlega,  þá  sá  hann 
ekki  annað  sýnna  en  að  snúa  heim  aptur  til  Afriku,  og 
tók  hann  sig  því  upp  samdægurs,  en  varaðist  að  koma  í 
borgina,  þar  sem  Aladdín  var  fæddur,  svo  að  hann  yrði 
ekki  spurður  um,  hvað  af  honum  væri  orðið.  Var  nú  ekki 
annað  að  sjá  en  að  Aladdín  væii  frá,  en  sá,  sem  hafði 
búið  honum  banaráðin,  gleymdi  því,  að  hann  hafði  látið 
hring  á  ímgur  honum,  sem  gat  orðið  honum  til  fjörlausn- 
ar.  Enda  varð  hann  og  Aladdín  til  frelsunar,  þó  hann  ekki 
þekkti  náttúru  hans.  Er  það  furða,  að  töframaðurinn  skyldi 
ekki  verða  ytirkominn  af  örvæntingu,  þar  sem  hann  missti 
hvorttveggja,  hringinn  og  lampann.  En  töframenn  venjast 
svo  mjög  slysum  og  óhöppum,  sem  láta  vonir  þeirra  til 
skammar  verða,  að  þeir  skemmta  sjer  alla  æfi  við  fánýtar 
ímyndanir  og  stórkostlega  hugarburði. 

Aladdín  hafði  sízt  ætlað  föðurbróður  sínum  aðra  eins 
illmennskn,  þar  sem  hann  hafði  auðsýnt  honum  slíkt  ást- 
ríki  og  velgjörðir,  og  er  hægra  að  ímynda  sjer  hræðslu 
hans  en  tysa  henni  með  orðum.  Þegar  hann  sá  sig  þannig 
kviksettan,  æpti  hann  hvað  eptir  annað  á  föðurbróður  sinn 
og  sagðist  feginn  skyldu  fá  honum  Jampann,  en  það  kom 
fyrir  ekki,  og  sat  hann  eptir  sem  áður  í  kolníðamyrkrL 
En  er  hann  að  lokum  hafði  þerrað  tárin  af  augum  sínum, 
þreiíaði  hann  fyrir  sjer  og  gekk  ofan  tröppurnar  og  ætiaði 
inn  í  aldingarðinn,  því  þar  hafði  verið  bjart,  en  komst 
hvergi  áfram,  því  múrveggur  stóð  fyrir  til  allra  liliða.  Grjet 
hann  þá  og  kveinaði  hálfu  meira  en  áður  og  örvænti  um, 
að  hann  nokkurntíma  mundi  sjá  dag;  settist  hann  því  nið- 
ur  á  tröppurnar  og  taldi  sjer  vísan  bana.  Þannig  sat  hann 
í  Ivo  daga,  án  þess  að  neyta  nokkurs.  En  á  þriðja  degi 
varð  hann  þess  fullviss,    að  hann  með  engu  móti  gat  um- 

flúið  dauðann,  og  fórnaði  hann  þá  höndum,  og  mælti  með 
djúpri  undirgefni  undir  guðs  vilja:  »Hvergi  er  vald  nje 
máttur  nema  hjá  guði  hinum  æðsta  og  hæsta!«  Um  leið 
og  hann  mælti  þetta,  nerist  af  tilviljun  hringurinn,  sem 
töframaðurinn  hafði  látið  á  hönd  honum,  og  í  sama  vet- 
fangi  reis  upp  frammi  fyrir  honum  tröllslegur  andi,  hræði- 
legur  ásýndum,  og  var  sem  hann  kæmi  upp  úr  jörðinni. 
Hann  sagði  þetta  við  Aladdín:  »Hvers  krefst  þú?  hjer  em 
eg,  reiðubúinn  til  að  þjóna  þjer  eins  og  þræll  þinn,  —  eins- 
og  þræll  sjerhvers,  sem  ber  hringinn  á  hendi  sjer,  eg  jafnt 
sem  hinir  aðrir  þrælai  hringsins«. 

Hefðí  öðruvísi  á  staðið,  mundi  Aladdín  hafa  orðið 
óttasleginn  og  orðlaus,  því  hann  var  óvanur  slíkum  sjón- 
um.  en  nú  er  hann  hugsaði  til  þess,  í  hvílíkum  háska 
hann  var  staddur,  þá  svaraði  hann  hiklaust:  »Hver  sem 
þú  ert,  þá  komdu  mjer  burt  úr  þessum  stað,  ef  þú  ert 
þess  megnugur«.  Óðara  enn  hann  hafði  mælt  þessi  orð, 
laukst  jörðin  sundur,  og  var  Aladdín  í  sama  vetfangi  horf- 
inn  á  jörð  upp,  undir  heiðan  himinn,  þangað  sem  töfra- 
maðurinn  hafði  leitt  hann  með  sjer.  En  af  því  hann  hafði 
svo  lengi  verið  í  myrkri,  urðu  augu  hans  smásaman  að 
venjast  dagsbirtunni  áður  en  hann  fengi  aptur  sjeð  deili  á 
því  sem  í  kringum  hann  var.  Furðaði  hann  sig  mjög  á 
því,  að  hvergi  sást  neitt  rof  á  jarðveginum,  og  skildi  hann 
eigi  heldur  í  því,  hversu  snögglega  hann  hafði  sloppið  upp 
úr  hinum  djúpu  fylgsnum  jarðarinnar;  sá  hann  að  eins  á 
usla  hrískvistanna,  hvar  jarðhola  sú  mundi  hafa  legið,  er 
hann  fór  niðrí.  En  er  hann  litaðist  um  eptir  borginni,  kom 
hann  auga  á  hana  innan  um  aldingarða  þá,  er  lágu  um- 
hverfis  hana,  og  kannaðist  hann  nú  við  veginn,  sem  töfra- 
maðurinn  hafði  farið  með  hann.  Lofaði  hann  guð  fyrir 
fjörlausnina,  og  gat  með  naumindum  dregist  heim  til  sín 
í  borgina,  sömu  leið  og  hann  hafði  farið  með  töframann- 
inum.  Var  þá  bæði,  að  hann  nauðugur  hafði  fastað  í 
þrjá  daga,  enda  fjekk  gleðin  honum  svo  mikils,  er  hann 
iann  móður  sína  aptur,  að  hann  hnje  í  ómegin  og  leið  góð 

stund,  áður  hann  raknaði  við.  Hafði  móðir  hans  talið 
hann  af  og  grátið  hann  eins  og  dauðan;  veitti  hún  honum 
nú  hina  nákvæmustu  hjúkrun.  Þegar  hann  var  raknaður 
við,  varð  honum  það  fyrst  fyrir,  að  hann  beiddist  matar, 
því  hann  kvaðst  ekki  hafa  mat  smakkað  í  þrjá  daga;  færði 
móðir  hans  honum  þá  það,  er  hún  hafði  næst  fyrir  hendi. 
Rjeði  hún  honum  til  að  matast  seint  og  hressast  áður  hann 
segði  henni,  hvað  sjer  hefði  viljað  til;  væri  sjer  það  næg 
huggun  í  bráð,  að  hann  var  farsællega  heim  kominn. 

Aladdín  hlýddi  heilræði  móður  sinnar  og  hressti  sig 
á  mat  og  drykk;  því  næst  mælti  hann:  »Elsku  móðir! 
eg  mætti  með  öllum  rjetti  átelja  þig  fyrir  það,  að  þú  varst 
svo  fús  á,  að  fá  mig  manni  í  hendur,  sem  ætlaði  að  steypa 
mjer  í  glötun.  Nú  hyggur  hann  mig  dauðan,  eða  hann 
mun  bráðum  telja  það  víst.  Þú  trúðir  því  eins  og  eg  sjálfur, 
að  hann  væri  föðurbróðir  minn.  Og  mundi  nokkrum  hafa 
til  hugar  komið,  þar  sem  hann  ljet  svo  góðmannlega,  að 
hann  festi  mig  að  eins  í  tryggðum,  til  þess  að  glötun  mín 
yrði  því  vísari,  og  sá  hvorugt  okkar,  hvað  honum  gekk 
til«.  Sagði  hann  henni  allt,  hvernig  farið  hafði  á  milli 
þeirra,  hversu  töframaðurinn  með  reykelsi  sínu  hefði  látið 
jarðfylgsnin  ljúkast  upp;  hann  sagði  og  frá  því,  er  hann 
náði  lampanum  og  hinum  marglitu  Ijómandi  ávöxtum,  og 
íjekk  hann  henni  þá  um  leið.  Þó  nú  gamla  konan  ætti  í 
mesta  basli,  þá  kom  henni  samt  ekki  til  hugar,  að  hún 
hefði  hinar  dýrustu  perlur  og  gimsteina  milli  handa;  hjelt 
hún  það  væri  einskisvert  glingur,  og  sópaði  Aladdín  þeim 
bak  við  svæfilinn  í  legubekknum,  er  hann  sat  í.  Sagði 
hann  þá  sögu  sína,  og  lauk  þar  frásögninni,  er  hann  frels- 
aðist  með  svo  undarlegum  hætti.  Móðir  hans  hafði  hlýtt 
á  hann  með  stillingu  og  einungis  látið  þykkju  sína  í  ljósi 
við  þau  atriði  frásögunnar,  er  berlegast  lýstu  þrælmennsku 
töframannsins.  En  nú  er  sögunni  var  lokið,  úthúðaði  hún 
svikaranum,  kallaði  hann  mannkyns  óvin  og  eyðileggjara,  og 
öllum  illum  nöfnum.  »Já,  sonurminn!«  mælti  hún,  »hann 
er  vafalaust  töframaður  og  töframenn  eru  pestnæmt  illþýði. 

Páeund  og  ein  nótt.    III,  8 

Þeir  hala  samneyli  við  illa  anda,  og  guði  sje  lof  fyrir,  afr 
hann  ekki  ljet  þig  tortímast  fyrir  níðingsskap  hans,  Þjer 
ber  að  færa  honum  miklar  þakkir  fyrir  miskunsemi  þá, 
er  hann  hefir  auðsýnt  þjer.  Dauðinn  var  þjer  vís,  hefð- 
irðu  ekki  leitað  til  hans  og  ákallað  hans  fulltingk.  Á 
þessa  leið  lalaði  hún  lengi,  þangað  til  hún  sá  að  Aladdín 
þurfti  hvíldar,  enda  hafði  hann  ekki  sofið  í  þrjá  sólar- 
hringa.  Ljet  hún  hann  því  hátta  og  gekk  síðan  sjálf 
til  rekkju. 

Aladdín  svaf  nú  í  einni  lolu  langt  fram  á  næsta 
morgun,  og  jafnskjótt  sem  hann  lauk  upp  augunum,  varð 
honum  það  fyrst  að  orði,  að  hann  beiddi  um  morgunmat- 
inn.  Móðir  hans  sagði  honum  þá,  að  svo  báglega  stæði 
á,  að  hún  hefði  ekki  svo  mikið  sem  einn  brauðbita  fyrir 
hendi,  því  hann  hefði  daginn  áður  etið  það  lítið,  sem  þau 
höfðu  matarkyns.  Kvaðst  hún  mundu  fara  og  selja  það, 
sem  hún  hefði  til  af  baðmullarbandi,  og  kaupa  brauð 
handa  Aladdín  og  dálítið  til  miðdegisverðar.  En  Aladdín 
sagði  henni  að  geyma  baðmullarbandið  og  bað  hana  að 
fá  sjer  lampann,  sem  hann  kom  með  daginn  áður;  kvaðst 
hann  ætla  að  selja  hann  og  kaupa  sjer  morgun-  og  mið- 
degisverð  fyrir  andvirðið,  og  kvöldverð,  ef  það  hrykki  til. 
Sótti  móðir  hans  þá  lampann  og  með  því  hann  var  óhreinn, 
hjelt  hún  hann  mundi  útgengilegri  ef  hann  væri  fægður. 
Tók  hún  því  sand  og  vatn,  en  óðara  en  hún  var  farin  að 
núa  lampann  í  viðurvist  Aladdíns,  kom  þegar  í  augsýn 
ógurleglir  og  tröllslegur  andi,  og  sagði  með  þrumudrynj- 
andi  rödd:  »Hvað  viltu?  Hjer  em  eg,  reiðubúinn  að  hiýða 
þjer  eins  og  þræll  þinn,  og  hvers,  sem  heldur  á  lampan- 
um  í  hendi  sjer, — jafnt  eg  sem  hinir  aðrir  andar  lampans«. 

Móðir  Aladdíns  varð  svo  skelkuð,  að  hún  fjell  í  óvit 
undir  eins  og  hún  heyrði  hin  fyrstu  orð  andans;  en  með 
því  Aladdín  hafði  sjeð  líka  sýn,  þegar  hann  var  í  neðan- 
jarðar  prísundinni,  þá  hvorki  æðraðist  hann,  nje  sá  sig  úr 
færi,  heldur  hrifsaði  hann  lampann  í  snatri  og  svaraði 
('vrir    hönd    móður    sinnar,    óskdfdur:      »Eg    er    svangur, 

færðu  mjer  að  eta«.  Hvarf  andinn  þá  undir  eins  og  koni 
í  sama  vetfangi  aptur  með  stórt  silfurfat  á  höfði  sjer,  voru 
á  því  tólf  silfurdiskar  með  dúkum  yfir,  fullir  af  dýrustu 
krásum,  tvær  ílöskur  af  ágætu  víni,  tvær  drykkjarskálar 
og  sex  fannhvít  brauð.  Setti  andinn  allt  þetta  á  legu- 
bekkinn  og  hvarf  aptur;  varð  það  með  svo  skjótri  svip- 
an,  að  móðir  Aladdins  var  ekki  röknuð  enn  úr  öngvit- 
inu.  Hafði  hann  undir  eins  í  tyrstu  stökkt  köldu  vatni 
í  andlit  hennar,  en  það  hafði  ekki  dugað,  ætlaði  hann  nú 
að  reyna  það  aptur,  en  þá  lifnaði  hún  allt  í  einu  við, 
hvort  sem  það  nú  hefir  orðið  af  sjálfu  sjer,  eða  ilmurinn 
af  hinum  ljúffengu  rjettum  heíir  gert  nokkuð  til  þess. 
»Kæra  móðir!«  sagði  Aladdín,  »þetta  sakar  ekki  neitt;  — 
stattu  nú  upp  og  komdu  að  borða.  Þarna  er  hressing 
handa  þjer  og  matur  handa  mjer,  sársvöngum  manni.  Við 
skulum  ekki  láta  þessar  blessaðar  krásir  kólna«.  Varð 
móðir  Aladdíns  þá  öldungis  hissa  og  spurði,  hvaðan  þess- 
ar  allsnægtir  kæmu,  og  hverjum  hefði  farizt  svo  rausnar- 
lega  við  þau.  »Soldáninn«,  mælti  hún,  »hefir  kannske 
heyrt,  hvað  bágt  við  eigum,  og  kennt  í  brjósti  um  okkur«. 
En  Aladdín  sagði  að  þau  skyldu  nú  fyrst  neyta  morgun- 
verðarins;  seinna  gæti  hann  leyst  úr  spurningum  hennar. 
Settust  þau  nú  til  borðs  og  átu  með  þeim  mun  betri  lyst, 
sem  þau  höíðu  aldrei  á  æfi  sinni  setið  við  annað  eins 
matborð,  og  þetta  var.  Móðir  Aladdíns  gat  ekki  þreytzt  á 
að  dást  að  hinum  dýrðlega  borðbúnaði,  fremur  af  því, 
hvað  hann  var  ljómandi  á  að  sjá,  en  hvað  hann  var 
fjemætur,  enda  hafði  hvorki  hún  nje  Aladdín  vit  á  því, 
hvort  hann  væri  úr  silfri  eða  einhverjum  öðrum  málmi. 
Þau  Aladdín  og  móðir  hans  höfðu  ætlað  að  taka  sjer 
óbreyttan  morgunverð,  og  voru  þau  ekki  staðin  upp  frá 
borði  um  hádegi.  Hinir  gómtömu  rjettir  örfuðu  matarlyst 
þeirra  og  hugðu  þau  bezt  að  láta  þá  ekki  kólna,  heldur 
slá  morgun-  og  miðdegisverði  saman.  En  er  þau  höfðu 
loksins  fengið  saðning  sinn,  voru  samt  leifarnar  svo  mikl- 
ar,  að  þau    höfðu    nóg    til    kvöldverðar    og    tvo    jafnstóra 

*T*  málsverði  til  næsta  dags.  Ljet  móðir  Aladdíns  matinn  á 
vísan  stað  og  settist  því  næst  í  legubekkinn  hjá  syni  sín- 
um  og  beiddi  hann  nú  eptir  loforðinu  að  segja  sjer  það, 
sem  hún  hefði  spurt  hann  að.  Sagði  hann  henni  þá  allt 
sem  farið  hafði  milli  hans  og  andans,  frá  því  að  leið  yfir 
hana  og  þangað  til  hún  raknaði  við.  Furðaði  hún  sig 
mjög  á  því,  að  sjer  skyldi  hafa  vitrazt  andi,  því  hún  hefði 
aldrei  heyrt,  að  það  hefði  hent  nokkurn,  sem  hún  þekkti, 
spurði  hún,  hvers  vegna  hann  hefði  komið  til  sín  og  ekki 
heldur  ávarpað  Aladdín,  með  því  að  hann  hefði  vitrazt 
honum  í  jarðhvelfingunni,  þar  sem  auðæíin  voru.  Svaraði 
Aladdín,  að  það  væri  ekki  sami  andinn,  heldur  væru  þeir 
tveir,  og  væru  báðir  tröll  að  vexti  og  líkir  að  því  leyti,  en 
frábrugðnir  hvor  öðrum  að  yfirbragði  og  búningi,  oghlýddi 
sínum  herra  hvor.  Hefði  hinn  andinn  kallað  sig  þræl 
hringsins,  er  hann  bar  á  fíngri  sjer,  en  þessi  hefði  sagzt 
vera  þræll  lampans,  sem  móðir  hans  hjelt  á,  þegar  hann 
vitraðist,  en  hún  leið  í  ómegin.  En  er  móðir  Aladdíns 
varð  þessa  vísari,  beiddi  hún  hann  að  koma  lampanum 
burt,  svo  hún  dæi  ekki  af  hræðslu,  ef  henni  óvart  yrði  að 
snerta  á  honum;  og  ef  hann  vildi  fara  að  hennar  ráðum, 
þá  skyldi  hann  líka  farga  hringnum,  því  mönnum  bæri 
að  forðast  allt  samneyti  við  anda:  Þeir  væru  óvættir,  og 
það  hefði  spámaðurinn  sagt. 

En  Aladdín  varð  ekki  samdóma  henni.  »Kæra  móð- 
ir!«  ansaði  hann,  »eg  skal  ekki  vera  það  barn,  að  selja 
lampann,  sem  getur  orðið  okkur  að  svo  miklu  gagni. 
Sjerðu  ekki,  hvað  hann  nú  þegar  hefir  útvegað  okkur? 
hann  skal  hjeðan  af  færa  okkur  það,  sem  við  þurfum  til 
viðurværis,  Þú  getur  eins  vel  skilið  það  og  eg,  að  í  11— 
mennið  hann  föðurbróðir  minn  tók  sjer  ekki  ófyrirsynju 
langa  og  erfiða  ferð  á  hendur,  til  að  ná  töfralampa  þess- 
um,  sem  hann  mat  um  fram  allt  gull  og  silfur,  er  hann 
vissi  að  fólgið  var  í  hinum  þremur  sölum,  og  sem  eg  sá 
þar  með  mínum  eigin  augum.  Nú  með  því  við  af  til- 
viljun  höfum  komizl    að    hinni    dularfullu    náttúru    þessa 

dýrmæta  lampa,  þá  munum  við  hafa  allt  það  gagn  af 
honum,  sem  við  getum,  en  varast  samt  að  berast  of  mik- 
ið  á,  eða  baka  okkur  óvild  og  öfund  nábúa  okkar.  En 
þjer  til  huggunar,  —  fyrst  þú  ert  svo  hrædd  við  anda,  — 
þá  skal  eg  að  vísu  láta  lampann  afsíðis  á  vísan  stað,  þar 
sem  eg  get  fundið  hann,  þegar  eg  þarf  á  honum  að  halda. 
Ekki  ætla  eg  mjer  heldur  að  lóga  hringnum.  Því  að  eins 
fjekkstu  að  sjá  mig  aptur,  að  eg  hafði  hann,  annarskostar 
mundi  eg  nú  vera  dauður,  eða  eiga  mjög  skammt  eptir 
ólifað.  Lofaðu  mjer  því  að  hafa  hringinn  og  bera  hann 
jafnan  á  fingri  mínum.  Hver  veit  nema  eg  eigi  ennþá 
hættur  yfir  höfði  mjer  og  geti  hann  frelsað  migúrþeim?« 
Móður  hans  þótti  þessi  röksemdaleiðsla  á  góðum  ástæð- 
um  byggð  og  Ijet  sjer  segjast,  en  sjálf  kvaðst  hún  ekkert 
vilja  eiga  við  anda  saman  að  sælda,  og  mundi  hún  ekki 
optar  vekja  máls  á  þessu  við  hann. 

Þegar  þau  höfðu  lokið  kvöldverði  sínum  næsta  dag, 
var  ekkert  eptir  af  hinni  kostulegu  máltíð,  sem  andinn 
hafði  fært  þeim.  Nú  með  því  Aladdín  ekki  vildi  bíða 
þangað  til  sulturinn  færi  að  sverfa  að  honum,  þá  tók  hann 
einn  af  silfurdiskunum  og  fór  út  með  hann  undir  skikkju 
sinni  og  ætlaði  sjer  að  selja  hann.  Mætti  hann  Gyðingi 
einum,  sem  var  hinn  mesti  refur  í  kaupum  og  sölum,  og 
sýndi  honum  diskinn.  Sá  hann  íljótt  að  silfur  var  í  hon- 
um  og  spurði  Aladdín,  hvað  hann  setti  upp  fyrir  hann. 
En  hann  hafði  ekkert  vit  á  verði  hans  og  var  óvanur 
kaupskap,  svaraði  hann  því,  að  Gyðingurinn  mætti  bezt 
vita,  hversu  mikils  hann  væri  verður,  og  kvaðst  treysta 
ráðvendni  kans.  Varð  Gyðingurinn  ráðalaus,  er  Aladdín 
sýndi  honum  svo  mikið  traust,  og  af  því  hann  var  óviss 
um,  hvort  Aladdín  hefði  nokkra  hugmynd  um  verð  disks- 
ins,  þá  tók  hann  upp  gullpening  úr  pvngju  sinni  og  fjekk 
honum.  Var  gullpeningurinn  varla  sextugasti  og  annar 
partur  þess,  sem  diskurinn  var  verður,  en  Aladdín  tók 
undir  eins  við  honum,  og  jafnskjótt  sem  hann  hafði  hann 
i  hendi  sjer,  gekk    hann    svo    íljótt    burt,    að    Gyðingnum 

dauðsárnaði,  að  hann  skyldi  ekki  þegar  í  stað  baía  sjeð 
það,  sem  þó  lá  í  augum  uppi,  að  hann  hafði  ekkert  vit 
á,  hve  mikils  gripur  sá  var  verður,  er  hann  seldi;  hefði 
hann  þá  getað  gefið  honum  enn  þá  minna  fyrir.  Mundi 
hann  feginn  haía  hlaupið  á  eptir  honum  til  að  reyna  að 
fá  dálítið  aptur  af  gullpeningnum  sínum,  hefði  þess  verið 
nokkur  von,  að  hann  gæti  náð  hinum  unga  manni,  sem 
Ijettari  var  á  fæti  en  hann. 

A  heimleiðinni  skipti  Aladdín  gullpeningnum  í  bak- 
arabúð  og  keypti  þar  brauð;  fjekk  hann  móður  sinni  það, 
sem  afgangs  var,  og  keypti  hún  á  torginu  fyrir  það,  svo 
sem  nægði  til  nokkurra  daga.  En  er  þau  matföng  voru 
uppgengin,  seldi  Aladdín  Gyðingnum  annan  disk  og  fjekk 
einn  gullpening  fyrir,  og  kom  þar  loksins,  að  hann  hafði 
selt  alla  tólf  diskana.  Þegar  þau  mæðgin  höfðueytt  andvirði 
hins  síðasta,  þá  kom  að  fatinu,  og  var  það  tífalt  þyngra 
en  hver  diskurinn  um  sig,  og  gat  Aladdín  því  ekki  fært 
Gyðingnum  það  sjálfur,  heldur  varð  hann  að  láta  hann 
fylgjast  með  sjer  heim  til  móður  sinnar.  Þegar  Gyðing- 
urinn  hafði  vegið  fatið,  borgaði  hann  tíu  gullpeninga  fvrir 
það,  og  gátu  þau  komizt  af  með  það  fje  í  langan  tíma. 
Aladdín,  sem  vanizt  hafði  iðjuleysi,  var  nú  hættui  að 
leika  sjer  með  börnum,  síðan  hann  fór  glæfraferðina  með 
töframanninum  frá  Afríku;  gekk  hann  sjer  nú  til  skemmt- 
unar,  eða  átti  tal  við  fullorðna  menn,  sem  hann  hafði 
kynnzt  við.  Stundum  sat  hann  í  sölubúðum  mikilsháttar 
kaupmanna  og  heyrði  þar  á  viðræður  ágætra  manna,  sem 
þangað  komu,  eða  hittust  þar,  líkt  sem  þeir  hefðu  mælt 
sjer  mót;  aflaði  hann  sjer  þannig  smátt  og  smátt  nokk- 
urrar  heimsþekkingar.  En  er  ekkert  var  eptir  af  hinum 
tíu  gullpeningum,  sótti  Aladdín  lampann  og  leitaði  þess 
staðar  á  honum,  sem  móðir  hans  hafði  komið  við;  var 
hann  auðfundinn,  því  lampinn  hatði  rispazt  afsandinum; 
þar  neri  Aladdín  hann  nú,  cn  fór  nokkru  hægara,  enda 
var  andinn  mjúkmálli,  þegar  hann  birtist,  og  sagði:  »Hvað 
viltu?  hjer  em  eg,  reiðubúinn  til  að    hlýða    þjer,    eins.   og 

þræll  þinn  og  allra  þeirra,  sein  lampann  hafa  í  hendi 
sjer,  —  jafnt  eg  sem  hinir  aðrir  þrælar  lampans«. 

Aladdín  svaraði  honum:  »Eg  er  svangur,  færðu  mjer 
nokkuð  að  eta«.  Hvarf  andinn  þá,  en  kom  í  sama  svip 
aptur  með  líkan  horðbúnað  sem  í  fyrra  skiptið;  hvarf 
hann  því  næst  aptur.  Hafði  móðir  Aladdíns  farið  út, 
þegar  hún  varð  þess  áskynja,  hvað  sonur  hennar  hafði  í 
hyggju,  því  hún  vildi  ekki  vera  á  heimilinu,  þegar  andinn 
birtist,  en  er  hún  kom  heim  aptui,  sá  hún  borðið  dýrð- 
Jega  uppreitt,  og  fannst  henni  ekki  minna  um  kraptaverk 
töfralampans  nú  en  í  fyrra  skiptið.  Tóku  þau  mæðgin  nú 
freklega  til  þessara  IjúfTengu  rjetta,  og  leifðu  þau  svo  miklu, 
að  þau  höfðu  nógan  mat  í  öll  mál  til  tveggja  næstu  dag- 
anna.  En  er  þessi  vistaforði  var  þrotinn,  tók  Aladdín 
aptur  einn  silfurdiskinn,  leitaði  upp  Gyðinginn  og  ætlaði 
að  selja  honum  hann.  Þá  varð  honum  gengið  fram  hjá 
sölubúð  gullsmiðs  nokkurs,  sem  var  virðulegur  fyrir  ald- 
urs  sakir  og  allra  manna  ráðvandastur;  kallaði  hann  til 
Aladdíns  og  beiddi  hann  að  koma  inn  í  búð  sína.  »Sonur 
kær!«  mælti  hann,  »eg  hef  nú  opt  sjeð  yður  ganga  fram 
hjá  með  samkyns  gripi,  sem  þjer  nú  berið,  og  hef  eg  tekið 
eptir  því,  að  þjer  hafið  leitað  upp  Gyðing  nokkurn  og 
komið  aptur  tómhentur  frá  honum.  Ræð  eg  af  því,  að 
þjer  munið  selja  honum  það,  sem  þjer  berið.  Má  vera, 
að  yður  sje  það  ókunnugt,  að  Gyðingur  þessi  er  refjakarl, 
enda  öðrum  Gyðingum  fremur,  og  vill  enginn,  sem  hann 
þekkir,  eiga  neitt  við  hann  að  skipta.  En  þetta  segi  eg 
allt  í  góðu  skyni,  og  ef  þjer  nú  viljið  sýna  mjer  það,  sem 
þjer  hafið  meðferðis,  og  ætlið  að  selja,  þá  skal  eg  ráðvand- 
lega  borga  yður  svo  mikið,  sem  það  er  vert,  ef  eg  hef 
þess  þörf;  en  að  öðrum  kosti  skal  eg  vísa  yður  til  þeirra 
kaupmanna,  sem  ekki  munu  svíkja  yður«. 

Aladdín  varð  nú  vongóður  um,  að  hann  kynni  að 
geta  fengið  diska  sína  betur  borgaða  og  sýndi  hann  gull- 
smiðnum  þá;  sagði  hann  undir  eins,  að  bezta  silfur  væri 
í  þeim  og  spurði,  hvort  þeir  diskar  hefðu  verið  eins,  sem 

hann  seldi  Gyðingnum,  og  hvað  hann  hefði  fengið  fyrir  þá. 
Sagði  Aladdín  honum  hreinskilnislega,  að  hann  væri  bú- 
inn  að  selja  honum  tólf  og  hefði  fengið  einn  gullpening 
fyrir  hvern  um  sig.  »Bannsettur  þorparinn!«  kallaði  gull- 
smiðurinn  upp,  »en  það  er  nú  komið  sem  komið  er,  son- 
ur  kær!  og  er  bezt  að  gleyma  því.  Skuluð  þjer  vita,  að 
diskar  þessir  eru  úr  hinu  bezta  silfri,  sem  við  höfum  til 
smíða,  og  getið  þjer  af  því  ráðið,  hversu  Gyðingurinn 
hefir  refjað  yður«.  Pví  næst  vóg  hann  diskana,  kenndi 
Aladdín  að  þekkja  á  vogina  og  sagði  honum,  hvernig  silf- 
urverð  væri  reiknað  eptir  henni;  sýndi  hann  honum 
þannig,  að  diskarnir  voru  sjötíu  og  tveggja  gullpeninga 
virði,  og  taldi  hann  honum  þá  samstundis  af  hendi.  Sagði 
hann  að  honum  væri  velkomið  að  fara  til  hinna  gullsmið- 
anna,  og  ef  nokkur  þeirra  vildi  betur  borga,  þá  kvaðst 
hann  skyldu  gefa  honum  helmingi  meira.  »Við  græðum 
ekki  meira«,  mælti  hann,  »á  því  að  kaupa  silfurborðbún- 
að,  en  svo  sem  svarar  smíðislaunum,  en  jafnvel  ráðvönd- 
ustu  Gyðingar  gera  sig  ekki  ánægða  með  það«.  Aladdín 
margþakkaði  honum  nú  fyrir  heilræðin  og  Ijet  hann  þau 
sjer  í  hag  koma,  því  hjeðan  af  seldi  hann  þessum  ráð- 
vanda  gullsmið  silfurdiska  sína,  og  borgaði  hann  allt  af 
fullt  verð  íyrir  þá  eptir  vigt.  En  þó  þau  mæðgin  hefðu 
óþrjótandi  auðs  uppsprettu,  þar  sem  lampinn  var,  þá  lifðu 
þau  samt  óbreyttu  lífi  eptir  sem  áður,  nema  hvað  Aladdín 
kostaði  nokkru  til  sinna  eigin  þarfa.  Kostaði  móðir  hans 
sig  eingöngu  með  því,  sem  hún  vann  sjer  inn  á  baðm- 
ullarspuna.  Gátu  þau  þannig,  sem  að  líkindum  ræður, 
komizt  lengi  af  með  fje  það,  er  Aladdín  nú  hafði  lengið 
fyrir  borðsilfur  sitt,  og  lifðu  þau  þannig  í  nokkur  ár  á 
lampanum,  sem  Aladdín  neri  öðru  hverju.  Á  þeim  tíma 
hafði  hann  numið  menntir  og  siðu  heimsmanna,  því  hann 
var  jafnaðarlega  viðstaddur  á  fundum  heldri  manna,  í 
búðum  hinna  helztu  gimsteinasala  og  þeirra,  er  seldu  gull- 
stafaðan  og  silfurglitaðan  silkivefnað,  og  tók  hann  þátt  í 
samræðum  þeirra.     Hjá  gimsteinasölum    hafði  hann  orðið 

þess  vísari,  að  gimsteina-aldin  þau,  sem  hann  hafði  haft 
með  sjer  úr  garðinum  undir  jörðinni,  og  hann  hafði 
haldið  að  væru  ekki  annað  en  marglitt  gler,  væru  ómet- 
anlegar  gersemar;  því  allir  þeir  gimsteinar,  sem  hann  sá, 
að  þar  voru  seldir,  komust  ekki  í  hálfkvisti  við  hans.  En 
af  kænsku  sinni  Ijet  hann  ekki  á  því  bera  við  nokkurn 
mann,  hversu  ríkur  hann  var,  og  hjelt  hann  því  leyndu 
fyrir  móður  sinni  líka;  þessi  þagmælska  varð  honum  til 
mikillar  hamingju,  sem  síðar  greinir. 

J^  Einusinni  þegar  hann  var  að  ganga  sjer  til  skemmt- 
unar  í  borginni,  heyrði  hann  kallara  kunngjöra  skipun 
soldáns,  að  menn  skyldu  loka  sölubúðum  og  húsdyrumr 
og  skyldu  allir  menn  vera  kyrrir  í  húsum  sínum,  unz 
Badrúlbúdúr,  (þ.  e.  fullt  tungl)  dóttir  hans,  væri  komin  til 
iauga  og  þangað  til  hún  kæmi  þaðan  aptur.  Þegar  Aladd- 
ín  heyrði  skipun  þessa,  kom  í  hann  áköf  löngun  tii  að 
sjá  dóttur  soldáns,  en  ekki  þótti  honum  nóg  að  sjá  hana 
með  skýlu  fyrir  andiiti,  því  þannig  gat  hann  sjeð  hana  úr 
húsi  eins  kunningja  síns,  heldur  vildi  hann  sjá  andlit 
hennar.  Faldi  hann  sig  því  á  bak  við  baðhúss  dyrnar, 
en  þær  horíðu  svo,  að  ekki  gat  hjá  þvi  farið,  að  hann 
sæi  þaðan  framan  í  hana.  Þurfti  hann  ekki  lengi  að  bíða 
þess  að  hún  kom;  fylgdu  henni  margar  ambáttir  og  geld- 
ingar.  Rifa  var  í  hurðina  og  gat  hann  sjeð  allt  i  gegnum 
hana,  án  þess  hann  sæist  sjálfur;  sá  hann  að  þegar  kóngs- 
dóttir  var  rjett  að  segja  komin  að  dyrunum,  þá  sló  hún  blæj- 
unni  frá  og  sneri  andliti  sínu  að  honum.  Hafði  Aladdín 
aldrei  til  þessa  sjeð  neina  konu  blæjulausa,  nema  móður 
sína,  en  hún  var  gömul  og  hafði  heldur  aldrei  verið  svo 
yndisleg,  að  hann  hefði  getað  gert  sjer  hugmynd  um  fegurð 
annara  kvenna  eptir  útliti  hennar.  Hann  hafði  reyndar 
heyrt  mikið  látið  af  dóttur  soldáns,  en  í  þessu  efni  mun 
sjón  jafnan  vera  sögu  ríkari.  Þegar  Aladdín  hafði  sjeð 
kóngsdóttur,  þá  var  hann  ekki  lengur  þeirrar  trúar,  að  allar 
konur  væru  viðlíka  ásýndum  og  móðir  hans.  Nú  hreyfðu 
sjer  allt  aðrar  tilfinningar  í  brjósti  hans  og  gat  hjarta  hans 

ekki  annað  en  sigrast  af  elsku  lil  hinnar  töfrandi  meyjar. 
Kóngsdóttir  var  svört  á  brún  og  brá,  og  getur  enginn  fegri 
mey  að  líta  en  hún  var.  Hún  hafði  stór  augu,  eldfjörug, 
en  augnaráðið  blítt  og  siðsamlegt,  hún  var  og  rjettnefjuð 
og  munnlítil  og  voru  varir  hennar  purpurarauðar  og  yndis- 
fagrar,  og  efí  fám  orðuin  skal  segja,  þá  var  andlit  hennar 
hið  sköpulegasta.  Það  er  því  engin  furða,  þó  Aladdín 
yrði  frá  sjer  numinn  og  líkt  sem  utan  við  sig,  er  hann  sá 
slíkt  algjörfi  fegurðarinnar,  sem  honum  hafði  verið  ókunn- 
ugt  um  allt  til  þessa.  Þar  á  ofan  bættist,  að  kóngsdóttir 
var  piýðilega  limuð  og  svo  tignarleg  í  framgöngu,  að  hún 
mátti  þykja  lotningarverð  hverjum,  sem  hana  sá. 

Þegar  kóngsdóttir  var  kominn  inn  í  baðhúsið,  stóð 
Aladdín  nokkra  stund  í  sömu  sporum,  eins  og  væri  hann 
sinnulaus  eða  i  leiðslu,  og  stóð  hin  töfrandi  sjón  enn  fyrir 
hugskotsaugum  hans.  En  loksins  rankaði  hann  við  sjer, 
og  er  hann  hugleiddi  það,  að  kóngsdóttir  mundi  snúa 
baki  að  sjer  og  hafa  blæju  fyrir  andliti,  þegar  hún  kæmi 
úr  baðinu,  þá  gekk  hann  þaðan  sem  hann  stóð,  því  hon- 
um  var  ekki  til  neins  að  standa  þar  lengur,  og  fór  heim. 
Gat  hann  ekki  leynt  geðshræringu  sinni  svo  vel,  að  móðir 
hans  sæi  ekki,  að  honum  var  eitthvað  brugðið.  Furðaði 
hún  sig  mjög  á  því,  er  hún  sá  hann  sitja  hugsandi  og 
þegjandalegan,  aldrei  þessu  vant,  og  spurði,  hvort  honuin 
væri  illt  eða  nokkuð  sjerlegt  hefði  komið  fyrir  hann.  En 
Aladdín  svaraði  henni  ekki,  heldur  settist  hann  tómlega  í 
legubekkinn;  sat  hann  þar  grafkyrr  og  sökkti  sjer  niður  í 
endurminninguna  um  hina  töfrandi  kóngsdóttur.  Gekk 
móðir  hans  ekki  frekara  á  hann,  heldur  bjó  hún  til  kvöld- 
verðar,  bar  honum  mat  og  scttist  til  borðs.  Sá  hún  þá 
að  Aladdín  gaf  því  engan  gaum;  beiddi  hún  hann  að 
borða,  en  það  var  með  naumindum,  að  hann  fjekkst  til 
að  rísa  upp.  Hann  snæddi  miklu  minna  en  hann  álti  að 
sjer,  leit  aldrei  upp  og  svaraði  móður  sinni  ekki  einu  orði, 
þó  hún  hvað  cptir  annað  væri  að  spyrja  hann,  til  þess 
að  komast    fyrir,    hvernig  stæði  á  þessum    kynlegu  skap- 

brigðum  hans.  Ekki  varð  henni  meira  ágengt,  þegar  þau 
voru  búin  að  borða,  og  svo  gekk  Aladdín  til  svefns,  að 
hann  ekki  hafði  gert  hana  neins  vísari.  En  morgun- 
inn  eptir,  er  hann  sat  gagnvart  móður  sinni,  sem  var  að 
spinna,  tók  hann  þannig  til  máls:  »Rofin  skal  nú  þögn 
sú,  sem  eg  alls  ekki  hef  brugðið,  síðan  eg  kom  heim  í 
gærdag;  hef  eg  helzt  til  vel  sjeð  að  þjer  hefir  sárnað  þessi 
þögn  mín.  Eg  var  ekki  veikur  þá,  eins  og  þú  hjelzt,  og 
er  það  ekki  heldur  nú,  en  eg  get  ekki  lýst  því,  sem  mjer 
amaði  og  amar  enn;  það  er  sóttum  verra.  Eg  get  ekki 
sagt  þjer,  hvert  mein  þetta  er,  en  eg  efa  ekki,  að  þú  munir 
fá  ráðið  það  af  því,  sem  eg  nú  ætla  að  segja  þjer.  Það 
varð  ekki  kunnugt  í  þessari  borgardeild,  og  þú  hefir  því 
ekki  heldur  orðið  þess  vísari,  að  Badrúlbúdúr,  dóttir  sold- 
áns  baðaði  sig  í  gær.  Eg  heyrði  það,  því  eg  var  að  ganga 
mjer  til  skemmtunar  uin  borgina,  þegar  sú  skipun  var 
kunngjörð,  að  loka  skyldi  öllum  sölubúðum  og  húsuni, 
og  allir  ganga  af  strætum,  til  þess  að  sjrna  kóngsdóttur 
tilhlýðilega  lotningu  og  greiða  götu  hennar«.  Sagði  hann 
henni  enn  fremur,  hversu  sjer  hefði  orðið  forvitni  á  að  sjá 
kóngsdóttur  blæjulausa,  og  hvernig  sjer  hefði  tekizt  það. 
Kvað  hann  skapskipti  sín  og  þögn  sína  frá  gærdeginum 
hafa  þannig  atvikazt,  því  hann  hefði  nú  óumræðilega  ást  á 
kóngsdóttur  og  ágerðist  ást  sú  með  hverri  stundu,  og  Ijeti 
sig  engan  frið  hafa,  fyrr  en  hann  fengi  hinnar  elskuðu. 
Kvaðst  hann  því  hafa  fastráðið,  að  biðja  soldán  að  gefa 
sjer  þessa  hina  elskulegu  dóttur  sína  til  eiginorðs. 

Móðir  Aladdíns  hafði  hlýtt  með  athygli  á  ræðu  hans 
þvi  nær  til  enda,  en  er  hún  heyrði  að  hann  hugsaði  til  að 
fá  Badrúlbúdúr  kóngsdóttur,  gat  hún  ekki  að  sjer  gert  að 
skellihlægja.  Aladdín  ætlaði  að  segja  meira,  en  hún  greip 
fram  í  og  mælti:  »Sonur  minn?  hvað  ertu  að  hugsa?  þú 
ert  víst  ekki  með  öllu  ráði  að  þú  skulir  tala  svonak  En 
Aladdín  sór  og  sárt  við  lagði,  að  hann  væri  heilvita,  og 
kvaðst  hafa  sjeð    fyrir,    að    hún    mundi    bregða    sjer    um 

heimsku  og  fásinnu,  en  allt  fyrir  það  væri  hann  einráðinn 
í  því,  að  biðja  dóttur  soldáns  sjer  til  eiginkonu.  Svaraði 
móðir  hans  þá  með  alvörugefni:  »Sonur  minn!  þú  gleymir 
þjer  öldungis;  en  ef  þjer  er  alvara,  að  láta  verða  af  ætlun 
þinni,  þá  þætti  mjer  gaman  að  vita,  hver  á  að  flytja  bón- 
orðið  fyrir  þig  við  soldán«.  »Það  skalt  þú  gera«,  svaraði 
Aladdín.  »Eg!«  kallaði  móðir  hans  upp  forviða,  »á  eg  að 
ganga  fyrir  soldáninn?  nei,  eg  skal  varamig  á  því,  að  ráð- 
ast  í  slíkt.  Og  hvað  ert  þú,  sonur  minn!  að  þú  skulir 
hugsa  svo  hátt,  að  eignast  dóttur  soldáns?  Ertu  búinn  að 
gleyma  því,  að  hann  faðir  þinn  var  einhver  sá  lítilfjörleg- 
asti  skraddari  hjerna  í  borginni,  og  þá  eru  ekki  móður- 
frændur  þínir  meiri  háttar  en  hann  var.  Veiztu  ekki,  að 
soldánar  eru  helzt  til  ófúsir  á  að  gipta  burt  dætur  sinar, 
og  það  jafnvel  konungbornum  mönnum,  þegar  engar  líkur 
eru  til,  að  þeir  muni  komast  til  ríkis?« 

»Það  er  sem  eg  segi,  móðir  mín!«  ansaði  Aladdín, 
»eg  hef  þegar  íhugað  allt  þetta  og  hef  eg  staðráðið,  að  láta 
þig  biðja  dóttur  soldáns  mjer  til  handa.  Þetta  er  það  eina, 
sem  eg  bið  þig  að  gera  mjer  til  vilja,  og  muntu  ekki  synja 
mjer  þess,  nema  þú  viljir  heldur  sjá  mig  deyja,  en  gefa 
mjer  líf  mitt  í  annað  sinn«. 

Nú  varð  móðir  Aladdíns  ráðalaus,  er  hann  var  svo 
fastur  á  þessu  vitlausa  áformi,  og  mælli:  »Sonur  minn! 
eg  vil  fegin,  eins  og  góð  og  ástrík  móðir,  greiða  fyrir  þjer 
i  öllu,  sem  ekki  er  óviturlegt  eða  ósamboðið  okkar  stöðu. 
P2f  um  það  væri  að  gera,  að  biðja  þjer  dóttur  einhvers  ná- 
granna  okkar,  sem  okkur  væri  jafn,  eða  ekki  miklu  l'remri, 
þá  skyldi  eg  vera  hin  viljugasta,  en  samt  yrðir  þú  þá  að 
eiga  eitthvað  til,  hafa  einhverjar  tekjur,  eða  einhvern  at- 
vinnuveg,  ef  vilja  þínum  ætti  að  verða  framgengt.  Þeir, 
sem  eru  fátækir,  eins  og  við  erum,  verða  fyrst  að  hugsa 
eptir  því,  áður  en  þeir  kvongast,  hvort  þeir  hafa  nægilegi 
fyrir  sig  að  leggja.  En  þó  þú  sjert  af  lágum  stigum,  lágr- 
ar  stjettar  og  efnalítill,  þá  ætlar  þú  samt  að  ganga  að  eiga 

dóttur  drottins  þíns  og  herra,  sem  getur  tortímt  þjer  með  einu 
orði?  Og  hvaðan  kom  þjer  þessi  undarlega  hugsun  að  eg 
skyldi  biðja  dóttur  soldáns  þjer  til  handa?  Þó  eg  nú  væri  svo 
djörf  eða  rjettara  sagt  ósvífin,  að  bera  þetta  vitlausa  erindi 
upp  fyrir  hann,  hver  ætti  þá  að  koma  mjer  á  fund  hans? 
Ætli  sá,  sem  eg  fyrst  segði  frá  því,  ræki  mig  ekki  burt  með 
háðung,  eins  og  fábjána?  En  þó  mjer  tækist  að  ná  fundi 
soldáns,  sem  einatt  tekst,  þegar  menn  beiðast  rjettlætis  af 
honum,  eða  biðja  hann  einhverrar  miskunar,  með  hverju 
þykist  þú  þá  hafa  unnið  til  þeirrar  náðar,  sem  eg  ætla  að 
biðja  þjer  til  handa?  Hvað  hefir  þú  gert  soldáni  eða  ríki 
hans  til  gagns,  og  hvað  hefir  þú  að  öðru  leyti  unnið  þjer  til 
ágætis?  En  sjertu  ekki  þessa  maklegur,  hvorki  ágætra  verka 
nje  annara  hluta  vegna,  hvernig  á  eg  þá  að  dirfast  að  fara 
þess  á  leit?  Hans  hátignarlega  yfirbragð  og  dýrðarljómi 
hirðsveitar  hans  mundi  fá  mjer  svo  mikils,  að  eg  kæmi 
ekki  nokkru  orði  upp,  því  eg  er  ekki  ístöðumeiri  en  svo, 
að  eg  skalf  í  hvert  sinn,  sem  eg  beiddi  manninn  minn 
sæla  nokkurs.  Annað  er  það,  að  ekki  tjáir  þeim,  sem  ætla 
að  biðja  soldán  einhverrar  náðar,  að  koma  á  hans  fund, 
nema  hann  haíi  einhverja  gjöf  að  færa,  til  þess  hann  að 
minnsta  kosti  veiti  biðjandanum  áheyrn.  En  hvað  hefir 
þú  til  að  bjóða  honum?  og  þó  svo  væri,  að  þú  hefðir  eitt- 
hvað,  sem  slíkur  konungur  vildi  virða  viðlits,  gæti  gjöfin 
þá  með  nokkru  móti  samsvarað  því,  sem  þú  biður  um? 
Láttu  þjer  fyrir  alla  muni  skiljast,  að  þjer  getur  ekki  orðið 
þess  auðið,  sem  þú  hefir  hug  á«. 

Aladdín  hlýddi  með  stillingu  á  mótmæli  móður  sinnar, 
og  er  hann  hafði  hugsað  sig  vandlega  um,  tók  hann  þannig 
til  máls:  »Kæra  móðir!  það  er  að  vísu  nokkurskonar  fífl- 
dirfska  af  mjer,  að  fara  slíks  á  leit,  og  vera  má  að  eg  hafi 
sýnt  hugsunarleysi  í  því,  að  eg  hjelt,  að  þú  mundir  leita 
ráðahagsins  við  soldán,  enda  þótt  ekki  væri  búið  svo  í 
haginn  áður,  að  þú  ættir  víst  að  fá  góðar  viðtökur  hjá 
honum.  Pú  verður  nú  að  fyrirgefa  mjer  það,  en  ást  mín 
er  svo  áköf,  að  mjer  gleymdist  það,  því  eg  ann  Badrúlbú- 

dúr  kóngsdóttur  fram  úr  öllu  hófi,  og  hef  eg  einsett  rojér 
að  eiga  hana.  Eg  kann  þjer  annars  roikla  þökk  fyrir  til- 
lögur  þínar,  því  eg  held,  að  þær  megi  fyrst  og  fremst 
stuðla  til  þess,  að  áformi  mínu  verði  heppilega  framgengt. 
Það  er  satt  sem  þú  sagðir,  að  ekki  tjáir  að  ganga  gjafa- 
laus  fyrir  soldán,  og  hafði  eg  ekki  hugsað  eptir  því,  en 
þar  sem  þú  sagðir,  að  eg  ætti  ekkert  til,  sem  sómi  væri  í 
að  gefa  honum,  þá  skjátlast  þjer  illa.  Það  sem  eg  kom 
heim  með  úr  garðinum  undir  jörð  niðri,  daginn  sem  eg 
frelsaðist  frá  bráðum  bana,  það  er  fulldýrmætt  til  að 
gefa  soldáni,  og  mun  það  koma  honum  vel.  Eg  er  nú 
orðinn  þess  visari,  að  það  eru  ómetanlega  d^^rmætir  gim- 
steinar,  sern  við  hugðum  vera  marglilt  gler,  —  'svo  dýr- 
mætir,  að  þeir  eru  við  einskis  hæfi  nema  hinna  voldugustu 
konunga,  og  hjá  engum  gimsteinasölum  hjer  hef  eg  sjeð 
neina,  er  við  okkar  steina  geti  jafnast,  hvorki  að  stærð 
nje  fegurð.  í  stuttu  máli,  eptir  minni  litlu  reynslu,  þá 
hlýtur  soldáni  að  þykja  stórvænt  um  gjöf  þessa.  Mig  minnir 
þú  eigir  postulínsfat  eitt,  allstórt,  og  held  eg  það  væri  hent- 
ugt  ilát  undir  gimsteinana.  Farðu  og  sæktu  það  og  getum 
yið  þá  sjeð,  hvernig  fer  á  steinunum,  cf  þeir  eru  lagðir 
á  það«. 

Móðir  Aladdíns  sótti  nú  fatið,  en  hann  lagði  gimstein- 
ana  á  það;  brá  á  þá  margbreyttum  litum  og  stóð  af  þeim 
blikandi  ljómi,  kvað  svo  mikið  að  því,  þa  um  hábjartan 
daginn,  að  þau  mæðginin  máttu  varla  í  gegn  sjá.  Undruð- 
ust  þau  það  því  heldur,  sem  þau  höfðu  aldrei  sjeð  þá  áður 
nema  við  Ijósbirtu.  Aladdín  hafði  að  vísu  sjeð  þá,  er  þeir 
hjengu  eins  og  aldin  á  trjánum,  og  hal'ði  hann  í  bernsku 
sinni  og  fáfræði  haldið,  að  þeir  væru  ekki  til  annars  en 
Ieikfangs,  og  til  þess  hafði  hann  tekið  þá.  En  er  þau  höfðu 
dáðzt  að  því  um  stund,  hversu  fögur  gjöf  þessi  var,  sagði 
Aladdín  við  móður  sína,  að  nú  roundi  hún  ekki  lengur 
færast  undan  að  fara  til  soldáns,  af  þeirri  ástæðu,  að  hún 
hefði  enga  gjöf  að  færa  honum,  því  In'in  mætti  eiga  vist, 
að    henni    yrði    vcl    fagnað,  el'  hún  kamii   mcð  gjöf  þessa. 

Þó  hún  nú  ekki  hygði  gimsteinana  vera  eins  dýrmæta  og 
sonur  hennar,  þá  hjelt  hún  samt,  að  soldán  mundi  þiggja 
þá,  svo  hún  gat  ekki  haft  nein  ummæli,  hvað  þetta  snerti, 
en  henni  hraus  hugur  við  erindi  því,  er  gjöf  þessi  átti  að 
mæla  fram  með  við  soldán,  og  fjekk  það  henni  mikils  kvíða. 
Að  vísu  vonaði  hún,  að  soldán  mundi  líta  sig  náðaraugum 
gjafarinnar  vegna,  en  hún  var  hrædd  um,  að  sig  mundi 
hresta  djörfung  til  að  bera  bænina  upp  fyrir  hann.  »Mun 
eg  þvi  bæði  fara  ónýtisför«,  mælti  hún,  »og  svo  mun  glat- 
að  gjöf  þeirri,  er  þú  segir  vera  svo  dýrmæta,  en  eg  kem 
heim  aptur  felmtruð  og  forviða,  til  að  segja  þjer,  að  allar 
vonirþínarsjeutil  skammarorðnar.  Svona  mun  sjálfsagtfara, 
en  þó  eg  tæki  í  mig  móð  og  manns  hug  og  bæri  þrek  til 
að  flytja  erindi  þitt,  þá  mnndi  soldán  annaðhvort  vísa  mjer 
burt  með  háðung,  eins  og  fábjána,  eða  reiðast,  eins  og  voa 
er  til,  svo  að  við  bæði  rötuðum  í  mesta  ólán«. 

Móðir  Aladdíns  talaði  nú  enn  lengur  á  þessa  leið,  til 
að  telja  honum  hughvarf,  en  ást  hans  á  kóngsdótturinni 
var  ríkari  en  svo,  að  það  tækist,  og  varð  hún  að  láta  að 
beiðni  hans,  bæði  af  elsku  á  honum  og  meðfram  af  því 
að  hún  var  hrædd  um,  að  hann  kynni  að  örvílnast.  Nú 
með  því  svo  langt  var  liðið  á  daginn,  að  of  seint  var  að 
ganga  á  fund  soldáns,  þá  var  því  frestað  fil  næsta  dags. 
En  það  sem  eptir  var  dagsins,  töluðu  þau  mæðginin  ekki 
um  annað,  og  sparði  Aladdín  ekkert  til  að  gera  móður 
sina  enn  öruggari.  En  efcki  gat  hann  samt  talið  henni  trú 
um,  að  fyrirtækið  mundi  heppnast,  enda  var  henni  ekki 
láandi,  þó  hún  væri  treg  að  trúa  því.  »»Son  minn!»  mælti 
hún,  »ef  nú  soldáninn  tekur  mjer  eins  vel  og  eg  óska  fyrir 
sakír  elsku  minnar  á  þjer,  og  hlýðir  á  orð  mín  með  spekt, 
hverju  á  eg  þá  að  svara  honum,  ef  hann  spyr  mig  um 
efnahag  þinn  og  eigur,  því  hann  mun  víst  fyrr  spyrja  um 
það  en  um  sjálfan  þig,  hvernig  maður  þú  sjerl?«  »Ekki 
skulum  við  kvíða  því,  fyrr  en  þar  að  kemur«,  mælti  Al- 
addín,  »við  skulum  fyrst  sjá,  hvernig  soldán  tekur  þjer 
og  hverju  hann  svarar.     En  spyrji  hann    um    það,    er  þú 

minntist  á,  þá  mun  eg  sjá  til,  hverju  svara  skal,  og  vona 
<zg  að  lampinn  láti  mig  ekki  á  flæðiskeri  staddan«. 

Móðir  Aladdíns  svaraði  nú  engu,  því  henni  datt  í 
hug,  að  lampinn  mundi  geta  komið  meiri  undrum  til 
vegar  en  að  afla  þeim  viðurværis,  eins  og  hann  hafði  gert 
allt  til  þessa.  Þá  þótti  henni  ekkert  að,  og  gat  ekkert 
framar  aptrað  henni  frá  áformi  hennar.  Aladdín  sá,  hvað 
móður  hans  bjó  í  skapi  og  beiddi  hana  að  geyma  leynd- 
armál  þetta  vandlega,  því  undir  því  væri  komið,  að  áform 
þeirra  heppnaðist;  því  næst  skildu  þau  og  gengu  til  rekkju 
hvort  um  sig.  En  Aladdín  varð  ekki  svo  svefnsamt  um 
nóttina,  sem  hann  mundi  hafa  á  kosið,  og  olli  því  hin  ákafa 
ást  hans  og  hin  stórkostlegu  áform,  sem  voru  að  brjótast 
í  huga  honum.  Reis  hann  úr  rekkju  áður  en  lýsti  af  degi, 
vakti  móður  sína  og  herti  að  henni  að  klæðast  sem  skjót- 
ast  og  fara  til  hallarhliðsins,  svo  að  hún  gæti  komist  inn, 
þegar  því  yrði  upp  lokið,  ásamt  stórvezírnum,  vezírunum  og 
hinum  öðrum  embættismönnum,  sem  gengu  til  ríkisráðsins, 
þar  sem  soldán  sjálfur  var  ætíð  vanur  að  vera  á  fundum. 
Ljet  hún  í  öllu  að  orðum  sonar  síns,  tók  postulíns  fatið 
með  gimsteinunum  og  sveipaði  það  fyrst  í  vandaðan  og 
hreinan  Ijereptsklút,  en  þar  utan  yfir  vafði  hún  annan 
óvandaðan  og  knýtti  saman  hornunum,  svo  að  sjer  yrði 
hægra  að  bera;  lagði  hún  þannig  af  stað  til  hallar  soldáns, 
og  var  Aladdín  þá  hinn  glaðasti.  Þegar  hún  kom  að  hlið- 
inu,  var  búið  að  hleypa  inn  stórvezírnum,  hinum  vezír- 
unum  og  helztu  höfðingjum  í  hirðinni;  beið  fjöldi  manna 
við  hliðið,  sem  eitthvert  mál  höfðu  að  flytja  í  ríkisráðinu. 
En  er  upp  var  lokið,  tór  hún  með  þeim  inn  í  ríkisráðið, 
er  saman  komið  var  í  fögrum  sal,  háum  og  rúmgóðum, 
með  víðum  og  glæsilegum  dyrum.  Settist  hún  þar  and- 
spænis  soldáni,  stórvezírnum  og  hinum  öðrum  ráðgjöfum, 
er  sátu  bæði  á  hægri  og  vinstri  hönd  honum.  Þeim,  sem 
einhver  mál  höfðu  upp  að  bera,  var  veitt  áheyrn  í  rjettri 
röð,  og  voru  þau  rædd  og  ráðin  til  lykta,  þangað  til  að 
þeim  tíma  kom,  að  vant  var  að  slíta  fundi.     Stóð  þá  sol- 

fy  gd,  storvezírinn  honum  þangað.     Hinir   aðrir,  sem  setu 
attu  .  nk.sraðinn,  ge„gu  þá  og  a  burt  og  SVQ 
aðnr  sem  v,ð  voru.     Rjeði  móðir  Aladdíns  af  því,  að  sold- 
an  mundi  ekki    láta  sjá  sig   optar  þann    dag   og   fór    því 
he,m      En  er  Aladdín  sá  hana  koma  aptur  með    gjöf  há 
er  soldani  hafði  verið  ætlnð,  vissi  hann  ekki,    hvað  hann 
*tt,  að  halda  um  erindislokin,  og  var  hann  svo   hræddur 
um,  að  frjettirnar  væru  slæmar,    að  hann    þorði    ekki    að 
spyrja  hana.     Hafði  móðir   hans  aldrei  fyrr  komið'  i    höll 
soldans  og  v,ssi  ekki,  hvað  þar  var  vant  að  fara  fram   0„ 
sagð,  hun  Aladdín  í  allri  einfeldni    sinni  frá  því,    er   hún 
hafð,  sjeð.     ,>Eg  sá  soldáninn«,  mælti  hún,  ,>ogegerSann- 
ferð  um    að  hann  hefir  sjeð  mig,   því  eg  stóð    rfett    anS- 
spæ„,S  honum,  en  hann  hafði    þvílík    ósköp    að    tala    við 
me„„lna    sem  sát     bæðj  á  hægr.  og  v.nstr.    h].ð    honum 

E«  ZlT  vt  fum]eT  ger'*  3ð  k6nna  '  brJ°sti  um  hann! 
Eg  held  hka,  að  honum  hafl  verið  farið  að  leiðast  sein- 
ast  þv,  hann  rauk  allt  í  einu  upp  og  gekk  heldur  snúð- 
««t  burt  og  v,ldi  ekki  veita  mörgum  mönnum  áheyrn, 
Sem  Ví  hann  Vlldu  Wa.  Mjer  þótti  vænt  um  það,  þv"  eg 
var ^orðm  d auðþreytt  á  að  sta„da;  e„da  er  ekkí  hundrað 
,  hættunm,  þv,  eg  get  farið  aptu,-  á  morgun,  og  er  þá 
ekk,  sagt,  að  soldán  eigi  eins  annríkt« 

taka  ^káStflngÍnn  S,em  A'addín  Var'  Varð  hann  sara^ð 
taka  afsokun  þessa  gl]da  og  ^^ 

honUm  vænt  um>  að  moð.r  hans  ^^  ^ .  > 

þv,  sem  orðngast  var,  og  hafði  staðkt  að  Sjá  soldan  í 
dyrð  smm,  og  hjelt    hann  nu     að  ^       ' 

mund,  hún  fa  borið  „pp  erindi  ^  að  ^J* ^Jj 
dæmi    se      hun  hefðj   .ður  heyrt  ta]a  v.ð  JJ  — 

Í'0'  hUn  aDtur  U1  halla'  -'dáns,  en  þá  var  ráðStefnu- 
salnnm  lokað,  og  var  Renni  sagt,  að  ekki  væri  f„„d„r 
haldmn,  „ema  annan  hvern  dag.  Fór  hún  aptur  til  Son- 
ar  sms  með  frjettir  þeSsar,  og  varð  hann  enn  að  reyna  á 
þohnmæð,  sína.     Kom    hún    sex    sinnum    enn    í    ríkisráð 

Piisund  og  ein  nóít.    ///.  q 

soldáns  og  fór  jafn  nær  sem  í  fyrra  skiptið,  og  á  sömu 
ieið  mundi  ef  til  vill  hafa  faríð  hundiað  sinnum  enn, 
hefði  soldán  ekki  loksins  tekið  eptir  henni.  Á  sjötta  deg- 
inum  spurði  hann  stórvezírinn,  eptir  að  hann  var  genginn 
til  herbergja  sínna,  hvort  hann  ekki  vissi,  hvað  kona  sú 
vildi,  er  nú  um  tíma  hefði  staðið  gagnvart  sjer  á  öllum 
fundum  ríkisráðsins,  og  haldið  á  einhverju  innan  í 
Jjereptsklút. 

Stórvezírinn  vissi  ekki  meira  um  þetta  en  soldán  sjálfur 
og  vildi  þó  svara  einhverju.  »Kvennfólkið«,  sagði  hann, 
»barmar  sjer  opt  út  af  engu,  og  ætlar  kona  þessi  líklega 
að  kvarta  yfir  því,  að  henni  hafi  verið  selt  illt  mjöl  eða 
annað  því  um  líkt«.  Soldán  þótti  sjer  ekki  fullnægt  með 
svari  þessu  og  mælti:  ))Komi  kona  þessi  á  næsta  ríkis- 
ráðsfund,  þá  gleymdu  ekki  að  láta  kalla  hana  fram,  svo 
að  eg  geti  veitt  henni  áheyrn«.  Stórvezírinn  svaraði  engu, 
en  kyssti  á  hönd  sína  og  lagði  hana  á  höfuð  sjer,  til  merk- 
is  um,  að  hann  skyldi  htyða  eða  láta  lífið  slla. 

Móðir  Aladdíns  var  nú  orðin  því  svo  alvön,  að  ganga 
á  ríkisráðsfund  fyrir  soldán,  að  hún  virti  ómak  sitt  að 
vettugi,  gæti  hún  að  eins  gert  syni  sínum  til  vilja.  Næsta 
fundardag  fór  hún  aptur  til  hallarinnar  og  staðnæmdist, 
eptir  vanda,  við  dyrnar  andspænis  soldáni.  Var  stórvezír- 
inn  þá  ekki  farinn  að  bera  upp  málin,  og  sá  soldán  móður 
Aladdíns  og  kenndi  í  brjósti  um  hana,  að  hún  varð  að 
bíða  svo  lengi.  Sagði  hann  við  stórvezírinn :  ^Þarna  er 
konan,  sem  eg  minntist  á  við  þig  fyrir  skemmstu;  láttu 
kalla  á  hana  áður  en  þjer  gleymist  það.  Vjer  munum 
veita  henni  áheyrn  og  afgreiða  hana«.  Skipaði  vezírinn 
yfirdyraverðinum,  sem  stóð  hjá  honum,  að  sækja  móður 
Aladdíns;  benti  hann  henni  að  koma  og  fylgdi  henni  að 
íötskör  hásætisins;  því  næst  gekk  hann  aptur  til  stórvezírs- 
ins  og  stóð  kyrr  hjá  honum. 

Móðir  Aladdíns  laut  með  ennið  ofan  að  ábreiðunni 
frammi  fyrir  hásætinu,  því  svo  hafði  hún  sjeð  alla  gera, 
sem  áheyrn  fengu  hjá  soldáni,    og  lá    hún  svo,  þan^að  til 

soldán  bauð  henni  upp  að  standa.  »Góða  kona!«  mælti 
hann,  »eg  hef  nú  í  langan  tíma  sjeð  þig  standa  hjer  í 
ríkisráði  mínu  við  dyrnar,  frá  upphaíi  fundar  til  enda. 
Hverra  erinda  kemur  þú  hingað?« 

Þá  íleygði  móðir  Aladdíns  sjer  niður,  stóð  upp  aptur 
og  mælti:  »Tignarlegi  konungur  heimsins!  áður  en  eg 
skýri  yðar  hátign  frá  hinum  frábæru  og  því  nær  ótrúlegu 
orsökum,  sem  knýja  mig  til  að  ganga  fyrir  yðar  veglega 
konungsstól,  þá  bið  eg  yður  fyrirgefa  mína  ofdirfskufullu, 
eða  rjettara  sagt,  mína  óskammfeilnu  bæn.  Hún  er  svo 
fáheyrð,  að  eg  skelf  og  skammast  mín  að  bera  hana  upp 
fyrir  soldán  minn!«  Til  þess  að  hún  skyldi  verða  upp- 
burðabetri,  skipaði  soldán  öllum  að  ganga  út,  nema  stór- 
vezírnum,  og  sagði  henni,  að  nú  skyldi  hún  segja  það, 
er  henni  lægi  á  hjarta.  En  hún  vildi  fyrst  vita  sjer  borg- 
ið  fyrir  reiði  soldáns,  er  hún  mátti  við  búast,  og  sagði 
því:  »Herra!  eg  leyfi  mjer  fyrirfram  að  biðja  yður,  að 
heita  mjer  fyrirgefningu  og  miskunsemi,  ef  þjer  á  nokkurn 
hátt  skylduð  móðgast  eða  hneyxlast  á  bæn  minni«.  »Hvér 
sem  hún  verður«,  mælti  soldán,  »þá  skal  hún  verða  þjer 
fyrirgefin  hjeðan  í  frá  og  þarftu  engu  illu  að  kvíða.  Tal- 
aðu  nú  hispurslaust«. 

Sagði  hún  nú  hreinskilnislega  frá  því,  hvernig  það 
atvikaðist,  að  Aladdín  sá  Badrúlbúdúr  dóttur  soldáns,  sem 
bljes  í  brjóst  honum  brennandi  elsku,  hversu  hann  hefði 
sagt  sjer  frá  því,  og  hversu  hún  hefði  talið  og  tjáð  fyrir 
honum  á  ailar  lundir,  og  reynt  að  snúa  hug  hans  frá  á- 
stríðu  þeirri,  sem  jafnt  hlaut  að  styggja  soldán  og  dóttur 
hans.  »En  þar  sem  sonur  minn«,  mælti  hún,  »hefði  átt 
að  láta  sjer  skiljast,  hvílíka  fífldirfsku  hann  s}Tndi  í  þessu, 
þá  sat  hann  við  sinn  keip  með  slíkri  þvermóðsku,  aö 
hann  hótaði  mjer  að  drepa  sig,  ef  eg  skoraðist  undan  að 
fara  til  yðar  hátignar  og  biðja  dóttur  yðar  honum  til 
handa.  I  þetta  hef  eg  ráðizt  út  úr  mestu  vandræðum,  og 
bið  eg  yðar  hátign  einu  sinni  enn  að  fyrirgefa  okkur  syni 
mínum  otdirfsku  þessa«. 

9* 

Soldán  hlýddi  á  ræðu  hennar  með  blíðu  og  mildi, 
án  þess  að  nokkur  þykkju-  eða  reiði  svipur  sæist  á  hon- 
um,  og  ekki  skopaðist  hann  heldur  að  bæn  hennar.  En 
áður  en  hann  svaraði  nokkru,  spurði  hann,  hvað  hún 
hefði  í  ljereptsklútnum.  Tók  hún  þá  óðara  postulínsfatið, 
sem  hún  hafði  lagt  niður  á  fótskör  hásætisins,  leysti  utan 
af  þvi  klútinn  og  rjetti  soldáni.  Því  verður  ekki  með 
orðum  lýst,  hversu  hann  rak  í  rogastanz  er  hann  sá  slík- 
an  fjölda  dýrmætra  og  Ijómandi  gimsteina  á  fatinu,  og  þá 
svo  stóra,  að  hann  hafði  aldrei  sjeð  slíka.  Stóð  hann 
stundarkorn  grafkyr  og  utan  við  sig  af  undrun,  en  er 
hann  rankaði  við  sjer,  tók  hann  við  gjöfinni,  sem  hún 
rjetti  honum,  og  kallaði  hátt  af  gleði:  »En  hvað  þetta  er 
Ijómandi  fagurt  og  dýrmætt!«  Skoðaði  hann  hvern  gim- 
stein  fyrir  sig  og  dáðist  að,  sagði  hann  og,  hvað  hver 
hefði  til  síns  ágætis  og  rjetti  stórvezírnum  fatið,  svo  mæl- 
andi:  »Líttu  bara  á  og  muntu  við  kannast,  að  ekkert  í 
heiminum  getur  fullkomnara  verið  eða  dýrmætara  en  þetta«. 
Vezírinn  varð  frá  sjer  numinn,  er  hann  sá  gimsteinana,  og 
sagði  soldán  við  hann:  »Hvernig  lízt  þjer  á  gjöf  þessa? 
er  hún  ekki  dóttur  minni  samboðin,  og  get  eg  ekki  gipt 
dóttur  mína  þeim  manni,  sem  annað  eins  heflr  að  bjóða?« 

Þessi  orð  soldáns  gerðu  vezírinn  næsta  áhyggjufull- 
an,  því  soldán  hafði  íyrir  skemmstu  látið  hann  skilja  á 
sjer,  að  hann  væri  fús  á  að  gipta  syni  hans  Badrúlbúdúr, 
dóttur  sína.  En  nú  varð  hann,  sem  von  var,  hræddur 
um,  að  soldáni  mundi  snúast  hugur,  er  honum  var  færð 
svo  frábær  og  afar  dýrmæt  gjöf.  Laut  hann  því  að  soldáni 
og  hvíslaði  að  honum:  »Herra!  því  verður  ekki  neitað, 
að  gjöf  þessi  er  dóttur  yðar  samboðin,  en  eg  bið  yðar 
hátign  bíða  í  þrjá  mánuði,  þangað  til  þjer  ráðið  nokkuð 
af,  og  vona  eg  að  sonur  minn,  sem  þjer  áður  mildilegast 
höfðuð  augastað  á,  muni  á  þeim  tíma  færa  yður  gjöf,  er 
dýrmætari  sje  en  þessi  gjöf  Aladdíns,  sem  þjer  ekki  þekk- 
ið«.  Soldán  var  að  vísu  sannfærður  um,  að  það  var  ó- 
mögulegt,  en  ljet  samt  að  beiðni  vezírsins.     Því  næst  sagði 

liann  við  móður  Aladdíns:  »Far  nú  heim,  þú  góða  kona! 
og  seg  syni  þínum,  að  eg  taki  þeim  kosti,  sem  þú  hefir 
boðið  mjer  fyrir  hans  hönd,  en  geti  ekki  gipt  dóttur  mína 
fyrr  en  sjeð  er  fyrir  heimanmundi  hennar,  og  verður  það 
ekki  fyrr  en  að  þremur  mánuðum  liðnum.  Þegar  þeir 
eru  liðnir,  skaltu  koma  aptur«. 

Móðir  Aladdíns  gekk  nú  á  burt  og  var  þeim  mun 
fegnari,  sem  hún  í  fyrstu  hafði  haldið  ómögulegt,  að  fá 
soldán  í  tal,  en  nú  hafði  henni  verið  svarað  vel  og  mildi- 
lega,  þar  sem  hún  bjóst  við  að  verða  rekin  burt  með  háð- 
ung.  Þegar  hún  kom  heim  til  Aladdíns,  gat  hann  ráðið 
það  af  tvennu,  að  hún  sagði  góð  tíðindi,  því  fyrst  og 
fremst  kom  hún  fyrr  en  endranær,  og  í  öðru  lagi  var  hún 
hýrleit  í  framan.  »Nú,  nú,  móðir  mín!«  segir  hann,  »má 
eg  vonast  nokkurs,  eða  á  eg  að  deyja  af  örvæntingu?« 
móðir  hans  tók  af  sjer  skýluna,  settist  í  legubekkinn  hjá 
honum  og  mælti:  »Nú  skaltu  ekki  lengur  vera  í  óvissu, 
og  það  segi  eg  þjer  fyrst  og  fremst,  að  nú  ber  þjer  að 
vera  ánægður,  í  stað  þess  að  hugsa  um  dauðann«.  Sagði 
hún  honum  frá  því,  er  henni  var  veitt  áheyrn  á  undan 
öllum  öðrum,  svo  að  hún  fyrir  hið  sama  kom  svo  íljótt 
heim  aptur,  og  fór  um  það  mörgum  orðum,  hverrar  var- 
úðar  hún  hefði  gætt,  að  bera  upp  bónorðið  til  Badrúlbúdúr, 
dóttur  soldáns,  á  þá  leið,  að  hann  ekki  styggðist,  og  sagði 
honum  að  endingu  hið  náðuga  svar,  er  hún  hafði  heyrt 
af  soldáns  eigin  munni.  Gat  hún  þess  enn  fremur,  að  svo 
mikið  hefði  hún  getað  sjeð  á  soldáni,  að  það  var  einkum 
gjöfin,  sem  honum  fannst  mikið  um,  og  hennar  vegna 
mundi  hann  hafa  svarað  svo  náðarsamlega.  »Eg  átti  því 
síður  von  á  því«,  mælti  hún  enn  fremur,  »sem  stórvezírinn 
hvíslaði  einhverju  að  honum  áður,  og  var  eg  hrædd  um, 
að  hann  mundi  spilla  góðvilja  hans  til  þín,  ef  nokkur 
skyldi  vera«. 

Þegar  Aladdín  var  búinn  að  heyra  þessar  frjettir, 
þóttist  hann  hverjum  manni  sælli  og  þakkaði  móður  sinni 
fyrir    allt   það    kapp,    er  hún  hefði    lagt  á,  að  því    mætti 

framgengt  verða,  sem  honum  stóð  á  svo  miklu,  að  annars 
kostar  horfði  til  vandræða.  Nú  þótt  hann  hefði  varla  við- 
þol  fyrir  ástarlöngun,  þá  bjóst  hann  samt  til  að  þreyja 
með  þolinmæði,  því  hann  hugði  orð  soldáns  vera  óbrigðul. 
Hann  taldi  vikurnar,  dagana,  stundirnar  og  jafnvel  augna- 
blikin,  þangað  til  fullsæla  hans  kæmi  að  hendi,  og  liðu 
svo  tveir  mánuðir,  en  þá  vildi  einusinni  svo  til,  að  móðir 
hans  gekk  út  um  kvöldtíma  og  ætlaði  að  kaupa  olíu;  sá 
hún  þá  að  allt  var  prýtt  eins  og  á  stórhátíð.  Sölubúðum 
var  ekki  lokað,  heldur  stóðu  þær  opnar  og  var  verið  að 
skreyta  þær  með  laufakerfum;  bjuggust  menn  til  að  prýða 
þær  dýrðlega  með  ljósum,  og  vildi  hver  verða  öðrum  meiri. 
Hvervetna  lýsti  sjer  gleði  og  fögnuður,  og  voru  mann- 
þrengsli  í  borgarstrætunum  af  skartbúnum  hirðmönnum, 
sem  riðu  skrautlega  tygjuðum  hestum  og  höfðu  með  sjer 
ógrynni  þjóna.  Spurði  hún  þá  olíusalann,  hverju  þetta 
gegndi.  »Hvaðan  ert  þú  komin,  góða  kona?«  ansaði  hann. 
»Veiztu  ekki,  að  sonur  stórvezírsins  ætlar  í  kvöld  að  eiga 
Badrúlbúdúr,  dóttur  soldáns?  Hún  mun  bráðum  koma 
frá  laugum  og  munu  þá  hirðmennirnir  safnast  saman  og 
fylgja  henni  til  hallarinnar,  því  þar  á  brúðkaupið  að 
standa«. 

Nú  vildi  móðir  Aladdíns  ekki  heyra  meira  af  slíku; 
hún  flýtti  sjer  heim  og  náði  þangað,  yfirkomin  af  mæði. 
»Son  minn!«  sagði  hún  við  Aladdín,  sem  sízt  átti  á  þeim 
tíðindum  von,  er  hún  nú  hafði  að  færa,  »nú  er  allt  ónýtt 
fyrir  þjer!  þú  treystir  hinu  fagra  loforði  soldáns,  en  það 
verður  ekkert  úr  því«.  Brá  Aladdín  mjög  við  þetta;  »kæra 
móðir!«  sagði  hann,  »skyldi  soldán  ekki  efna  það,  sem 
hann  heíir  lofað  mjer?«  »Nei«,  ansaði  móðir  hans,  »í 
kvöld  á  að  standa  brúðkaup  þeirra  stórvezírssonarins  og 
og  Badrúlbúdúr  kóngsdóttur«.  Sagði  hún  honum  allt  það, 
er  hún  hafði  orðið  áskynja  um,  og  skýrði  honum  svo 
ítarlega  frá  því,  að  af  tók  allan  efa  fyrir  honum.  Stóð 
hann  þá  eins  og  þrumu  lostinn,  og  mundi  hver  annar  í 
hans  sporum  hafa  bugazt  af  harmi,   en  afbrvðisemin  koin 

honum  fljótt  til  sjálfs  sín.  í  sama  bili  kom  honum  töfra- 
lampinn  í  hug,  og  í  stað  þess  að  hreyta  úr  sjer  heiptyrð- 
um  við  soldán,  stórvezírinn  og  son  hans,  varð  honum 
þetta  að  orði:  »Móðir  mín  góð!  það  er  ekki  sagt,  að 
sonur  stórvezírsins  verði  svo  sæll  í  kvöld  sem  hann  held- 
ur.  Eg  fer  nu  allra  snöggvast  inn  í  herbergi  mitt,  en  bú 
þú  til  kvöldverðar  handa  okkur  á  meðan«. 

Móðir  Aladdíns  skildi  undir  eins,  hvað  hann  hafði  í 
hyggju.  Jafnskjótt  sem  hann  kom  inn  í  herbergi  sitt,  tók 
hann  töfralampann,  sem  þar  var  geymdur,  og  neri  hann  á 
sama  stað  og  hann  var  vanur.  Birtist  andinn  í  sama 
vetfangi  og  sagði:  »Hvað  vilt  þú?  Eg  er  reiðubúinn  að 
þjóna  þjer,  eins  og  þræll  þinn,  og  þræll  allra  þeirra,  sem 
lampann  hafa  í  hendi  sinni,  —  eg  jafnt  sem  hinir  aðrir 
þrælar  lampans«. 

»Heyrðu!((  mælti  Aladdín,  »hingáð  til  hefirðu  fært 
mjer  að  eta,  í  hvert  skipti,  sem  mjer  lá  á,  en  nú  er  annað 
fyrir  höndum,  sem  miklu  meira  ríður  á.  Svo  er  mál  með 
vexti,  að  eg  hef  beðið  Badrúlbúdúr,  dóttur  soldáns.  Hefir 
hann  fastnað  mjer  hana  og  áskildi  sjer  að  eins  þriggja 
mánaða  frest,  þangað  til  brúðkaupið  yrði  haldið.  En  í 
stað  þess  að  efna  orð  sín,  giptir  soldán  hana  stórvezírs- 
syninum  nú  í  kvöld,  áður  en  fresturinn  er  liðinn.  Nú  bið 
eg  þig  þess,  að  þú  berir  hingað  nýgiptu  hjónin  í  hvílu 
sinni,  undireinsog  þau  eru  háttuð«.  »Eg  skal  hrýða  þjer, 
herra!«  svaraði  andinn,  »er  nokkuð  fleira,  sem  þú  vilt 
gera  láta?«  »Ekki  að  sinni«,  ansaði  Aladdín,  og  hvarf  þá 
andinn.  Fór  Aladdín  þá  til  móður  sinnar  og  borðaði  með 
henni,  eins  áhyggjulaus  og  hann  átti  vanda  til.  Talaði 
hann  síðan  um  giptingu  kóngsdótturinnar  við  móður  sína, 
og  var  ekki  á  honum  að  heyra,  að  það  festi  grand  á 
honum.  Gekk  hann  loksins  til  herbergis  síns  og  Ijet  móð- 
ur  sína  hátta  í  náðum,  en  sjálfur  beið  hann  þess,  að  and- 
inn  kæmi  aptur  og  gerði  það,  sem  fyrir  hann  var  lagt. 

Meðan  þetta  gerðist,  hafði  með  miklum  virktum  verið 
búizt    til    brúðkaups    kóngsdótturinnar    í  höll    soldáns,  og 

gekk  ekki  á  öðru  en  allskonar  marglæti  og  gleðskap  allt 
kvöldið  og  mestalla  nóttina.  En  er  því  var  lokið,  gerði 
höfuðsmaður  geldinga  kóngsdótturinnar  stórvezírssyninum 
bendingu,  og  gekk  hann  þá  út,  svo  ekki  bar  á.  Fylgdi 
höfuðsmaðurinn  honum  til  herbergja  hennar  og  leiddi 
hann  inn  í  brúðhúsið;  háttaði  brúðguminn  þar.  Leiddi 
drottning  soldáns  brúðurina  þangað,  og  fylgdu  henni  dætur 
hennar  og  þjónustukonur;  stríddi  brúðurin  ákaft  í  móti, 
eins  og  siður  er  til,  og  varð  drottning  að  draga  hana  að 
hjónarúminu,  eins  og  með  valdi.  Því  næst  faðmaði  hún 
hana  að  sjer,  bauð  henni  góðar  nætur  og  gekk  burt  með 
öllum  hinum  konunum;  lokaði  sú  dyrunum,  sem  seinast 
gekk  út.  En  þá  kom  andinn  óðara  og  gaf  hann  hjónun- 
um  engan  tíma  til  að  láta  dátt  hvort  að  öðru,  heldur 
tók  hann  þau  bæði,  bráðhissa  og  utan  við  sig,  og  hvarf  á 
svipstundu  í  herbergi  Aladdíns  með  þau  og  rúmið,  sem 
þau  lágu  i.  Hafði  Aladdín  verið  farið  að  lengjast  eptir 
þeim  og  skipaði  hann  andanum  undir  eins  að  loka  vezírs- 
soninn  inni  í  náðhúsi  og  koma  aptur  næsta  morgun  fyrir 
sólaruppkomu.  Flutti  andinn  þá  vezírssoninn,  eins  og  hann 
var,  í  skyrtu  og  nærbuxum,  þangað  sem  fyrir  hann  var 
lagt,  og  skildi  fyrst  við  hann,  eptir  að  hann  hafði  andað 
á  hann,  svo  napurt,  að  hrollur  fór  um  hann  allan,  oggat 
hann  ekki  úr  því  hrært  legg  nje  lið  alla  nóttina. 

Svo  mikinn  ástarhug  sem  Aladdín  hafði  á  kóngs- 
dótturinni,  þá  var  hann  samt  ekki  margorður  við  hana, 
þegar  þau  nú  sátu  eptir  tvö  ein;  sagði  hann  við  hana 
blíðlega:  »Vertu  óhrædd,  þú  tilbeiðsluverða  kóngsdótlir! 
þú  ert  óhult  hjer,  og  svo  mikla  ást,  sem  eg  hef  á  þjer,  þá 
skal  hún  samt  aldrei  koma  mjer  til  þess  að  stíga  yfir  ve- 
bönd  hinnar  miklu  virðingar,  sem  eg  ber  fyrir  þjer.  Eg 
lók  ekki  til  þessa  neyðarúrræðis  í  öðru  skyni  en  að  koma 
í  veg  fyrir,  að  annar  maður  gegn  öllum  rjetti  fengi  þig, 
þvert  á  móti  heitorði  því,  ei  soldáninn,  íaðir  þinn,  gaf 
mjer«.  Kóngsdóttirin  gaf  orðum  Aladdíns  lítinn  gaum  og 
var  hún  svo  skelkuð  og  íbrviða  af  þessu  óvænta  æfintvri, 

að  hún  mátti  engu  orði  svara.  Aladdín  ljet  nú  ekki  þar 
við  sitja,  heldur  afklæddist  hann  og  lagðist  í  rúmið  í  stað 
vezírssonarins,  en  sneri  þó  bakinu  að  kóngsdóttur,  til 
merkis  um,  að  hann  væri  dauða  verður,  ef  hann  skerði 
sóma  hennar.  Var  hann  nú  ánægður  með  þaðt  að  hon- 
um  tókst  að  svipta  vezírssoninn  sælu  þeirri,  er  hann  hafði 
átt  í  vændum  þessa  nótt,  og  svaf  hann  allrótt.  En  ólíka 
nótt  átti  Badrúlbúdúr  og  enga  haíði  hún  lifað  svo  leiða 
og  hörmulega  það  sem  af  var  æfi  hennar.  Versta  æfi  átti 
samt  vezírssonurinn,  þar  sem  hann  var.  Um  morguninn 
kom  andinn  til  Aladdíns  á  tilteknum  tíma,  þegar  hann 
var  að  fara  í  fötin,  og  spurði  hann,  hvað  hann  vildi  gera 
láta.  »Sæktu  stórvezírssoninn!«  mælti  Aladdín,  »leggðu 
hann  aptur  í  rúm  þetta  og  flyttu  hann  í  höll  soldáns, 
þangað  sem  þú  sóttir  hann«.  Tók  Aladdín  þá  sverð  sitt, 
og  gerði  þá  andinn  á  augabragði  það  sem  fyrir  hann  var 
lagt,  en  ekki  ljet  hann  samt  kóngsdótturina  eða  vezírs- 
soninn  sjá  sig,  því  þau  kynnu  að  hafa  dáið  af  hræðslu 
við  slíka  ófagnaðarsjón.  Ekki  heyrðu  þau  heldur,  hvað 
Aladdín  sagði  við  andann,  og  sáu  þau  einungis  að  rúmið 
hreyfðist  og  að  þau  fluttust  úr  einum  staðnum  í  annan, 
enda  var  það  nóg  til  að  gera  þau  felmtruð.  Óðara  en 
andinn  hafði  sett  hjónarúmið  á  rjettan  stað,  kom  soldán 
til  að  bjóða  dóttur  sinni  góðan  dag.  Vezírssonurinn  hafði 
orðið  innkulsa  um  nóttina,  og  var  honum  enn  þá  ekki 
farið  að  hlýna,  en  jafnskjótt  sem  hann  heyrði  að  dyrun- 
um  var  lokið  upp,  spratt  hann  upp  úr  rúminu,  og  skauzt 
inn  í  búningsklefann,  þar  sem  hann  hafði  lagt  af  sjer 
klæði  sín  kvöldið  áður. 

Soldán  gekk  að  rúmstokknum  til  dóttur  sinnar  og 
kyssti  hana  milli  augnanna,  eins  og  siður  er;  bauð  hann 
henni  góðan  dag,  og  spurði  hana  brosandi,  hvernig  henni 
liði  eptir  nóttina.  En  er  hann  virti  hana  betur  fyrir  sjer, 
sá  hann  að  djúp  hryggð  lýsti  sjer  í  yfirbragði  hennar,  og 
varð  hann  hissa  á  því.  Ekki  roðnaði  hún  eða  brá  sjer  í 
neinu,    svo    að  nokkuð  mætti  af  því  marka.     Hún    leit  til 

föður  síns  harmsfullum  augum,  og  var  svo  að  sjá,  sem 
hún  byggi.yfir  megnum  trega  eða  mikilli  óánægju.  En  er 
hann  sá,  að  ekki  varð  togað  orð  úr  henni,  hjelt  hann  að 
henni  mundi  ganga  blygðunarsemi  til,  og  gekk  á  burt.  Samt 
var  það  grunur  hans,  að  eitthvað  sjerlegt  mundi  valda 
þögn  hennar,  fór  hann  því  undir  eins  til  drottningar  og 
sagði  henni,  hvernig  hann  hefði  sótt  að  dóttur  þeirra. 
»Ekki  skal  yðar  hátign  furða  sig  á  því«,  svaraði  hún, 
»því  öllum  nýgiptum  konum  er  það  eiginlegt,  að  vera 
svona  dular  fyrsta  morguninn  eptir  brúðkaupið;  það  fer  af, 
þegar  liðnir  eru  svo  sem  tveir  dagar.  En  mikið  skyldi 
mjer  þykja,  ef  hún  ekki  fagnaði  mjer  betur«.  Fór  drottn- 
ing  þá  til  dóttur  sinnar  og  hitti  hana  í  rúminu;  faðmaði 
hún  hana  að  sjer  og  bauð  henni  góðan  dag,  en  heldur 
en  ekki  brá  henni  í  brún,  er  hún  gat  ekki  fengið  úr 
henni  orð,  og  sá  að  hún  var  döpur  og  hnuggin  í  yfir- 
bragði.  Vakti  hún  máls  á  því  við  hana  og  sagði,  að  hún 
gæti  sparað  alla  undanfærslu  við  móður  sína;  það  gæti 
ekki  hjá  því  farið,  að  eitthvað  frábært  hefði  hent  hana, 
og  skyldi  hún  segja  sjer  það  hreinskilnislega,  og  Ijetta 
þannig  af  sjer  hugs)Tkinni. 

Þá  tók  Badrúlbúdúr  kóngsdóttir  loksins  til  máls  og 
stundi  þungan;  »fyrirgef  mjer,  kæra  móðir!«  mælti  hún, 
»ef  eg  hef  misst  sjónar  á  lotningu  þeirri,  sem  mjer  ber  að 
auðsýna  þjer.  Það  eru  í  mjer  slíkir  höfuðórar  eptir  fá- 
dæmi  þau,  sem  fyrir  mig  hafa  borið  í  nótt,  að  hræðslan 
er  ekki  runnin  af  mjer  enn,  og  þekki  eg  varla  sjálfa  mig«. 
Sagði  hún  síðan  frá  því,  er  rúm  hennar,  jafnskjótt  og  hún 
var  lögst  niður,  hvarf  í  dimmt  og  fátæklegt  hús,  en  hún 
sjálf  var  skilin  frá  manni  sínum  og  vissi  ekki,  hvað  af 
honum  varð.  Kvaðst  hún  þá  hafa  sjeð  ungan  mann,  og 
hefði  hann  talað  við  sig  nokkur  orð,  en  hún  ekki  skilið 
hann  fyrir  hræðslu  sakir;  hefði  hann  gengið  í  hvíluna  í 
%stað  eiginmanns  hennar,  en  þó  fyrst  lagt  sverð  í  milli 
sín  og  hennar.  Því  næst  sagði  hún  frá  því,  er  maður 
liennar  kom  aptur,    og  hversu  hún  hvarf  aplur  til  hallar- 


139 

innar  með  honum,  rjett  áður  en  soldáninn  faðir  hennar 
kom  að  finna  hana;  kvaðst  hún  vona,  að  haan  mundi 
fyrirgefa  sjer,  hversu  illa  hún  hefði  tekið  honum,  þegar 
honum  væri  sagt  frá  þessum  kynlegu  fyrirbrigðum  og 
hinu  hörmulega  ástandi  hennar. 
f^-  Drottningin  hlýddi  með  stillingu  á  dóttur  sína,  en 
vildi  ekki  trúa  henni.  Kvað  hún  það  hafa  verið  rjett  gert 
af  henni,  að  leyna  soldáninn  þessu,  og  rjeði  henni  til  að 
gera  það  engum  manni  uppskátt,  því  þá  mundi  hún  verða 
haldin  vitskert.  Kóngsdóttirin  sór  sig  um  það,  er  hún 
hafði  sagt,  og  vitnaði  til  manns  síns.  »Eg  skal  spyrja 
hann«,  ansaði  drottning;  »en  þó  hann  segði  sama,  þá  gæti 
það  samt  ekki  sannfært  mig,  En  far  nú  á  fætur  og  lát 
þjer  þetta  ekki  framar  í  hug  koma.  Það  væri  þokkalegt,  ef 
önnur  eins  heilaköst  skyldu  gera  veizluspjöll  og  glepja  all- 
an  þann  mannfögnuð,  er  vera  skal  í  marga  daga,  bæði 
hjer  og  hvervetna  í  ríkinu«.  Kallaði  drottning  undir  eins 
á  ambáttir  dóttur  sinnar,  og  er  hún  fjekk  komið  henni  tii 
að  fara  á  fætur,  og  sá  að  hún  bjó  sig  í  skart  sitt,  fór  hún 
til  soldáns  og  sagði  honum,  að  dóttir  þeirra  hefði  að  vísu 
orðið  rugluð  af  einhverjum  innbyrlingum,  en  nú  væri  það 
farið  af  henni.  Sendi  hún  síðan  eptir  stórvezírssyninum, 
en  svo  var  um  hann,  að  með  því  að  hann  taldi  sjer  svo 
frábæran  vegsauka  að  konungsmægðunum,  þá  ásetti  hann 
sjer  að  drepa  huldu  á  mál  þetta,  og  er  drottning  spurði, 
hvort  hann  leggði  trúnað  á  innbyrlingar  konu  sinnar,  þá 
ljet  hann  sem  hann  vissi  af  engu.  Var  nú  brúðkaups- 
veizlunni  haldið  áfram  hinn  næsta  dag,  og  reyndi  drottn- 
ing  á  allar  lundir  að  koma  dóttur  sinni  til  að  taka  þátt 
í  gleðinni;  en  hún  gat  með  engu  móti  útrýmt  úr  hugan- 
um  næturæíint5rri  sínu.  Að  sínu  leyti  eins  illa  lá  á  stór- 
vezírssyninum  út  af  hörmunga  nótt  þeirri,  er  hann  hafði 
átt,  en  fyrir  metnaðar  sakir  ljet  hann  á  engu  bera  og 
hjeldu  allir,  að  hann  væri  hinn  sælasti  af  kvonfanginu. 

Aladdín  vissi  allt  sem  fram  fór  í  höllinni,  og  það  líka, 
að  nýgiptu  hjónin  mundu  aptur   hátta  saman,    þrátt    fyrir 

það,  sem  gerzt  hafði  fyrri  nóttina;  en  honum  var  ekki 
mikið  um  það  gefið,  að  af  þvi  yrði.  Kallaði  hann  þá  á 
anda  lampans,  undir  eins  og  nokkuð  var  liðið  á  nótt,  og 
skipaði  honum  að  sækja  vezírssoninn  og  Badrúlbúdúr 
kóngsdóttur  með  rúmi  þeirra,  jafnskjótt  sem  þau  væru 
háttuð,  allt  eins  og  hann  hafði  gert  fyrri  nóttina.  Gerði 
andinn  trúlega  og  stundvíslega  það,  sem  fyrir  hann  var 
lagt,  eins  og  í  fyrra  skiptið,  og  átti  vezírinn  nú  jafn  nötur- 
lega  næturvist  og  þá,  en  kóngsdóttir  varð  sér  til  sárustu 
skapraunar  að  horfa  á  Aladdín  hjá  sér  í  hvílunni  og  sverðið 
á  milli  þeirra.  Um  morguninn  bar  andinn  eptir  boði  Al- 
addíns,  rúmið  með  hjónunum  í  til  hallarinnar,  þangað 
sem  hann  hafði  sótt  það.  Kom  þá  soldán  enn  sem  fyrri 
snemma  morguns,  því  honum  ljek  hugur  á  að  vita,  hvern- 
ig  þeim  brúðhjónunum  hefði  liðið  seinni  nóttina.  Stór- 
vezírssonurinn  var  nú  enn  sneyptari  og  sárari  í  skapi 
eptir  seinni  nóttina  en  hina  fyrri,  og  jafnskjótt  sem  hann 
heyrði  að  soldán  var  á  leiðinni,  spratt  hann  upp  í  skyndi 
og  hljóp  inn  í  búningsklefann. 

Soldán  bauð  dóttur  sinni  góðan  dag  og  ljet  eins  vel 
að  henni  og  íyrri  morguninn;  »nú,  nú  dóttir  min!«  mælti 
hann,  »ertu  eins  stúrin  í  dag  og  þú  varst  í  gærmorgun? 
Segðu  mjer  nú,  hvernig  þjer  hefir  liðið  í  nótt«.  Svaraði 
kóngsdóttir  engu  og  var  enn  dulari  og  daprari  en  daginn 
áður.  Gekk  soldán  þá  úr  skugga  um,  að  eitthvað  sjerlegt 
mundi  undir  búa,  og  varð  hann  sárreiður  út  af  því  að 
hún  skyldi  dylja  sig  þess;  brá  hann  þá  sverði  sínu  og 
kallaði  í  bræði:  »Gerðu  nú  annaðhvort,  að  gangast  við 
því,  sem  þú  leynir  mig,  eða  eg  hegg  af  þjer  höfuðið  þegar 
í  stað!«  Skelfdist  hún  meira  við  málróm  og  svip  föður 
síns,  en  henni  brá  við  að  sjá  sverðið  leiptrandi,  og  tók 
hún  þá  til  máls  með  tárin  í  augunum:  »Minn  kæri  faðir 
og  hena!  fyrirgef  mjer,  hafi  eg  móðgað  þig.  Eg  vænti 
þess  af  gæzku  þinni  og  mildi,  að  þú  látir  meðaumkvun 
koma  í  reiði  stað,  þegar  þú  verður  þess  vísari,  í  hvílík- 
um  raunum  og    hörmungum    eg    hef    ált    um    tvær    hinar 

seinustu  nætur«.  Sefaðist  þá  ofsi  soldáns  og  sagði  hún 
honum  síðan  allt,  sem  henni  hafði  viljað  til,  og  sagðist 
svo  hjartnæmilega  frá,  að  soldán  kenndi  sáran  í  brjósti 
um  hana.  Skaut  hún  því  enn  til  vitnisburðar  manns  síns, 
að  hún  færi  með  sannindi,  og  kvað  hann  mundn  sanna 
sögu  sína. 

Soldán  sá  nú,  að  það  var  öll  von  á,  þó  illa  lægi  á 
dóttur  hans  eptir  svo  kynleg  tilbrigði.  »Dóttir  mín  góð!« 
mælti  hann,  »það  var  rangt  af  þjer,  að  þú  sagðir  mjer 
ekki  undir  eins  í  gærdag  frá  þessum  undarlega  atburði, 
sem  engu  minna  skiptir  mig  en  sjálfa  þig.  Eg  hef  ekki 
gipt  þig  til  þess  að  steypa  þjer  í  volæði,  heldur  miklu 
fremur  til  að  grundvalla  gæfu  þína.  Útrýmdu  nú  öllum 
hryggðar  hugleiðingum  út  af  því,  sem  þú  sagðir  mjer  frá; 
eg  skal  skipa  fyrir  eins  og  þörf  er  á,  svo  að  þú  enga  nótt 
eigir  framvegis  svo  illa,  og  leiða,  sem  báðar  hinar  síðustu 
hafa  verið«.  Soldán  gekk  þegar  í  stað  til  herbergis  síns, 
sendi  eptir  stórvezírnum  og  spurði  hann,  hvort  sonur 
hans  hefði  ekki  sagt  honum  neitt  merkilegt.  En  með  því 
að  hann  hafði  ekki  haft  tal  af  syni  sínum,  þá  sagði  sold- 
án  honum  það,  sem  kóngsdóttir  hafði  sagt,  og  kvaðst 
hann  vilja,  að  sonur  hans  sannaði  sögu  hennar,  enda  þó 
hann  ekki  efaði,  að  hún  hefði  sagt  satt.  Fór  vezírinn  þá 
undir  eins  og  spurði  son  sinn,  hvort  sagan  væri  sönn. 
»Faðir  minn!«  svaraði  vezírssonurinn,  »kóngsdóttirin  heíir 
sagt  hreinan  sannleikann;  en  hún  veit  ekkert  af  hinni  illu 
meðferð,  sem  eg  sjer  í  lagi  hef  orðið  að  þola.  Þú  getur 
því  nærri,  hvað  eg  hef  tekið  út,  því  í  heilar  tvær  nætur 
hef  eg  orðið  að  standa  í  einhverjum  þröngum  leyniklefa,  í 
€intómri  skyrtunni;  var  mjer  þar  ómögulegt  að  hrærast  úr 
stað  og  gat  eg  ekki  hreyft  legg  nje  lið,  enda  þótt  eg  ekk- 
•ert  sæi,  sem  fyrir  stæði.  Þrátt  fyrir  þetta  ber  eg  sama 
hjartaþel  til  kóngsdóttur  og  áður;  en  svo  mikinn  veg  og 
sóma,  sem  ráðahagur  þessi  veitir  mjer,  þá  vil  eg  samt 
heldur  deyja,  en  vera  í  slíkri  upphefð,  ef  þessu  skyldi 
fram  fara  eptirleiðis.     Kóngsdóttirin   lítur  víst  eins  á  þetta 

mál  og  eg,  og  mun  hún  sjá  það,  að  við  verðum  að  skilja, 
ef  vel  á  að  fara,  og  stendur  okkur  báðum  það  á  jafn- 
miklu.  Bið  eg  þig  því,  kæri  faðir!  sökum  elsku  þinnar, 
sem  knúði  þig  til  að  vera  mjer  í  útvegum  um  þenna  mikla 
sóma,  að  koma  því  til  leiðar,  að  soldán  segi  hjónabandi 
okkaí   slitið«. 

Svo  metnaðargjarn  sem  stórvezírinn  var,  þá  reyndi 
hann  samt  ekki  að  biðja  son  sinn  að  haía  þolinmæði,  er 
hann  sá  að  hann  var  svo  einbeittur;  fór  hann  þá  til  sold- 
áns  og  sagði  honum,  að  eptir  því  sem  syni  sínum  segð- 
ist  frá,  þá  væri  sagan  sönn.  Beið  hann  ekki  þess,  að 
soldán  vekti  máls  á  skilnaði  hjónanna,  enda  sá  hann,  að 
honum  var  það  ekki  fjærri  skapi ;  beiddi  hann  soldán 
leyfa  það,  að  sonur  sinn  mætti  aptur  flytja  úr  höllinni, 
því  það  væri  ekki  sæmandi,  að  dóttir  hans  stundu  lengur 
bakaði  sjer  slíkar  hörmungar  af  elsku  til  hans.  Því  játti 
soldán  fúslega  og  ljet  því  undir  eins  það  boð  út  ganga, 
að  hætta  skyldi  öllum  veizluhöldum  og  fögnuði,  bæði  í 
höllinni,  borginni  og  hvervetna  í  ríkinu.  Varð  mönnum 
næsta  tíðrætt  um  þetta  og  leiddar  margar  getur  að  því, 
hvað  valda  mundi,  en  enginn  vissi  frekara  um  það,  eu 
að  þeir  stórvezírinn  og  sonur  hans  höfðu  sjezt  ganga  frá 
höllinni,  og  verið  mjög  svo  hnuggnir  í  bragði.  Aladdín 
einn  vissi  leyndarmál  þetta  og  hlakkaði  með  sjálfum  sjer 
yíir  því,  hversu  heppileg  not  hann  hafði  haft  af  lampan- 
um.  En  sízt  kom  soldáni  eða  stórvezírnum  til  hugar,  að 
Aladdín,  sem  nú  var  þeim  fyrir  löngu  úr  minni  liðinn,  á- 
samt  kvonbænum  hans,  skyldi  eiga  nokkurn  hlut  að  g.jörn- 
ingum  þeim,  sem  hjónaskilnaðurinn  hlauzt  af.  Beið  Al- 
addín  þangað  til  liðin  var  þriggja  mánaða  fresturinn,  sem 
soldán  hafði  sett  honum,  þangað  til  hann  gengi  að  eiga 
Badrúlbúdúr;  en  næsta  morgun  eptir  að  freslurinn  var  á 
enda,  sendi  hann  móður  sína  til  hallarinnar,  til  að  minna 
soldán  á  heitorð  hans. 

Móðir  Aladdins  slaðnæmdist  nú  við  dyrnar  á  ráð- 
stefnusalnum  á  sama  stað  og  áður.     Oðara  en  soldán  tók 

eptir  henni,  kannaðist  hann  við  hana  og  rankaði  við  bæn 
hennar  og  heitorði  sínu.  Greip  hann  því  fram  í  íyrir  stór- 
vezírnum,  sem  var  að  segja  fram  mál  eitt  og  mælti: 
»Vezír!  þarna  sje  eg  hina  góðu  konu,  sem  gaf  mjer  svo 
fallega  gjöf  fyrir  nokkrum  mánuðum  síðan;  sæktu  hana. 
Þú  getur  tekið  aptur  til  framsögu  málsins,  þegar  eg  er  bú- 
inn  að  veita  henni  áheyrn«.  Stórvezírinn  leit  til  salardyr- 
anna  og  kannaðist  við  móður  Aladdíns;  skipaði  hann  þá 
yfirdyraverði,  að  láta  hana  ganga  fram.  Gekk  hún  nú  að 
tröppum  hásætisins  og  fleygði  sjer  þar  niður.  En  er  hún 
var  aptur  upp  staðin,  spurði  soldán,  hvers  hún  beiddist. 
»Herra!«  svaraði  hún,  »eg  geng  nú  aptur  fyrir  veldisstól 
yðar  hátignar,  til  þess  að  minna  yður  á  það  í  nafni  Aladd- 
íns  sonar  míns,  að  nú  er  liðinn  þriggja  mánaða  frestur- 
inn,  sem  þjer  settuð,  þangað  til  bæn  sú  yrði  uppfyllt,  sem 
mjer  auðnaðist  að  bera  upp  fyrir  yður«.  Hafði  soldán  þá 
að  vísu  ekki  ætlað  sjer  annað  en  að  hafa  konuna  af  sjer, 
því  honum  þótti  ráðahagurinn  lítt  samboðinn  dóttur  sinni; 
komst  hann  því  nú  í  vanda,  er  hann  var  minntur  á  lof- 
orðið.  Svo  hann  nú  ekki  skyldi  hlaupa  á  sig,  kvaddi 
hann  stórvezírinn  til  ráða,  og  kvað  sjer  vera  mjög  á  móti 
skapi  að  gipta  dóttur  sína  ókunnugum  manni,  sem  að 
öllum  líkindum  væri  af  lágum  stigum. 

»Herra!«  svaraði  stórvezírinn,  » tíl  þess  að  komast 
hjá  þessum  óvirðulega  ráðahag,  veit  eg  ekki  nema  eittráð, 
sem  óbrigðult  er,  og  Aladdín  verður  að  una  við.  Þjer 
skuluð  gera  honum  dóttur  yðar  svo  dýra,  að  öll  auðæfi 
hans,  hvað  mikil  sem  eru,  hrökkvi  ekki  til«.  Soldán 
fjellst  á  ráð  þetta,  hugsaði  sig  stundarkorn  um  og  segir 
síðan  við  móður  Aladdíns:  »Góða  kona!  soldán  verður 
að  standa  við  orð  sín,  og  er  eg  því  fús  á  að  unna  syni 
þínum  þess  fagnaðar,  að  eiga  dóttur  mína.  En  eg  get 
ekki  vel  gipt  hana,  nema  eg  viti,  hvað  hún  færí  aðrahönd; 
segðu  því  syni  þínum,  að  eg  skuli  binda  enda  á  heit  mitt, 
undir  eins  og  hann  sendir  mjer  fjörutíu  föt  úr  skíru  gulli 
og  full  af  öðrum  eins    d}Tgripum    og    þeim,    sem  þú  einu 

sinni  færðir  mjer  fyrir  hans  hönd;  fjörutíu  svartir  þrælar 
skulu  bera  fötin,  og  gangi  á  undan  þeim  jafnmargir  hvítir 
þrælar,  ungir,  vel  vaxnir  og  fríðir  sýnum,  og  allir  í  hin- 
um  skrautlegasta  búningi.  Með  þessum  skildaga  skal  eg 
gefa  honum  dóttur  mína;  far  nú,  góða  kona!  —  eg  vonast 
eptir  svari  frá  honum«.  Móðir  Alaadíns  fleytði  sjer  aptur 
niður  frammi  fyrir  hásætinu  og  gekk  síðan  heim.  Á  leið- 
inni  hló  hún  í  huganum  að  hinu  fíflslega  uppátæki  sonar 
síns  og  segir  við  sjálfa  sig:  »Hvar  á  hann  að  fá  gullföt- 
in  og  annað  eins  ógrynni  af  marglita  glerinu?  Ætli  hann 
fari  aptur  oían  í  jarðhvelfinguna,  sem  lokaðist  aptur,  til 
að  lesa  það  af  trjánum?  Og  hvar  á  hann  að  fá  alla  þessa 
spengilegu  þræla,  sem  soldán  heimtar?  Harn  er  nú  orð- 
inn  af  ósk  sinni  og  hrædd  er  eg  um,  að  hann  verði  ekki 
vel  ánægður  með  erindislokin«. 

Um  þetta  var  hún  að  hugsa  þegar  hún  kom  heim, 
og  segir  hún  þá  við  Aladdín:  »Son  minn!  hugsaðu  nú 
ekki  til  að  fá  dóttur  soldánsins;  hann  tók  mjer  reyndar  góð- 
mannlega,  og  eg  held  hann  hafi  ekki  verið  þjer  mótfallinn; 
en  ef  mjer  skildist  rjett,  þá  taldi  stórvezírinn  honum  hug- 
hvarf.  Því  þegar  eg  hafði  minnt  soldán  á  heitorð  hans 
og  sagt  honum,  að  þriggja  mánaða  fresturinn  væri  á  enda, 
þá  talaði  hann  stundarkorn  í  hljóði  við  vezírinn,  áður  en 
hann  svaraði  mjer«.  Sagði  hún  honum  þvi  næst  greini- 
lega,  hvað  hann  hefði  sagt  við  hana,  og  með  hveriu  skil- 
yrði  hann  vildi  gipta  honum  dóttur  sína.  »Hann  vonast 
nú  eptir  svari  frá  þjer«,  mælti  hún  að  endingu,  »en  þá 
má  hann  víst  lengi  bíða«. 

»Ekki  svo  lengi  sem  þú  heldur,  móðir  min!«  ansaði 
Aladdín.  »Soldáninum  skjátlast  þá  illa,  ef  hann  ætlar  að 
gera  mig  afhuga  dóttur  sinni  með  gegndarlausum  kröfum. 
Eg  bjóst  við  öðrum  óvinnandi  erfiðleikum,  eða  þá,  að  hann 
kynni  að  meta  Badrúlbúdúr,  hina  óviðjafnanlegu  dóttur 
sína,  miklu  dýrari  en  hann  hefir  gert;  en  nú  er  eg  ó- 
hræddur,  og  það,  sem  hann  heimtar  af  mjer,  er  lítilræði 
eitt  í  samanburði  við   það,    sem  eg  get  veitt    honum.     Nú 


145 

meðan  eg  býst  til  að  fullnægja  honum,  skalt  þú  sækja 
okkur  eitthvað  til  miðdegisverðar,  og  láta  mig  um  allt 
hið  annað«.  Óðara  en  móðir  Aladdíns  var  farin  út  að 
aíla  matfanga,  tók  hann  lampann  og  neri  hann;  birtist  þá 
andinn  í  sama  svip,  qg  spurði,  hvað  hann  vildi  gera  láta. 
»Soldáninri«,öansaði  Aladdín,  »ætlar  að  gipta  mjer  dóttur 
sína,  en  heimtar  fyrst  af  mjer  fjörutíu  föt  úr  skíru  gulli, 
stór  og  þung,  og  skulu  þau  vera  kúfuð  ávöxtum  úr  garð- 
inum,  þar  sem  eg  fjekk  lampann,  sem  þú  ert  háður. 
Fjörutíu  svartir  þrælar  skulu  bera  fötin,  en  á  undan  þeim 
gangi  fjörutíu  hvítir  þrælar,  ungir,  fríðir  sýnum  og  vel 
vaxnir,  og  allir  í  hinum  dýrasta  búningi.  Útvegaðu  nú 
allt  þetta  sera  fljótast,  svo  eg  geti  sent  soldáni  það,  áður 
en  hann  slítur  ríkisráðs  fundi«.  Andinn  lofaði  að  gera 
það  undir  eins,  sem  fyrir  hann  var  lagt,  og  kom  hann  að 
vörmu  spori  aptur  með  fjörutíu  svarta  þræla;  bar  hver 
þeirra  fat  úr  skíru  gulli,  þungt  og  fullt  af  perlum,  demönt- 
um,  roðasteinum  og  smarögðum,  og  voru  gripir  þessir  enn 
þá  stærri  og  fegri  en  þeir,  sem  soldán  áður  hafði  fengið. 
Silfurofinn  silkidúkur,  gullrósaður,  var  breiddur  yfir  hvert 
fat.  Allur  þessi  hópur  svartra  og  hvítra  þræla  með  gull- 
fötin  fyllti  því  nær  allt  húsið,  enda  var  það  alllítið,  með 
litlum  forgarði  fyrir  framan,  en  dálítill  laukagarður  var 
að  húsabaki.  Spurði  andinn  Aladdín,  hvort  hann  væri 
ánægður,  og  hvort  hann  hefði  meira  að  skipa  fyrir.  Kvaðst 
Aladdín  ekki  þurfa  neins  frekara,  og  hvarf  þá  andinn. 
X  Móðir  Aladdíns  kom  nú  heim  af  torginu  og  varð  frá 
sjer  numin  af  undrun,  er  hún  sá  svo  marga  menn  og  svo 
mikil  auðæfi.  Lagði  hún  frá  sjer  matföngin,  sem  hún 
hafði  keypt,  og  ætlaði  að  taka  skýluna  frá  andliti  sjer, 
en  Aladdín  aptraði  henni.  »Kæra  móðir!«  mælti  hann, 
»nú  er  dýr  hver  stundin,  því  nú  ríður  lífið  á  því,  að  þú 
færir  soldáni  gjöfina,  sem  hann  heimtaði,  áður  en  ráð- 
stefnunni  er  slitið.  Þegar  hann  sjer  áhuga  minn  og  alúð 
í  þessu,  getur  hann  skilið,  hversu  heitt  og  einlæglega  eg 
þrái  þá  sæmd,  að  verða  tengdasonur  hans«.     Beið  Aladdín 

þess  ekki,  að  hún  svaraði,  heldur  lauk  hann  upp  húsdyr- 
unum  og  ljet  alla  þrælana  ganga  út  í  röð,  svo  að  svartur 
allt  af  gekk  á  eptir  hvítum,  og  bar  hver  um  sig  gullfat  á 
hötði.  En  er  móðir  hans  var  komin  út  á  eptir  aptasta 
þrælnum,  þá  lokaði  hann  dyrunum  og  sat  óhræddur  eptir 
heima,  í  þeirri  von,  að  soldán  mundi  gefa  honum  dóttur 
sína,  þegar  hann  væri  búinn  að  fá  gjöflna. 

Undir  eins  og  hinn  fremsti  af  hvítu  þrælunum  var 
genginn  út  úr  húsi  Aladdíns,  stóðu  allir  við,  sem  fram  hjá 
gengu,  og  áður  en  allir  hinir  áttatíu  þrælar  voru  komnir 
í  augsýn,  var  strætið  orðið  troðfullt  af  fólki,  sem  þusti  að  úr 
öllum  áttum,  til  að  horfa  á  þessa  dýrðlegu  sjón.  Hver 
þræll  var  í  svo  dýrum  klæðum,  bæði  að  efni  og  gimsteina 
skarti,  að  þeir,  sem  bezt  höfðu  vit  á,  virtu  þau  til  meira 
en  miljónar.  Varð  þar  allt  samfara,  hinn  fagri  og  snyrtilegi 
klæðnaður,  hinn  þekkilegi  limaburður  og  hið  hvatlega  vaxtar- 
lag  þrælanna ;  gengu  þeir  svo  fram,  að  jafnt  bil  var  á  milli 
þeirra  og  var  mikill  hátíðabragur  á  göngu  þeirra.  Belti 
þeipra  voru  úr  skíru  gulli  og  alsett  gimsteinum  með  mesta 
hagleik,  og  stóð  af  þeim  skínandi  Ijómi;  gimsteinasylgjur 
voru  á  vefjarhöttum  þeirra,  og  urðu  allir,  sem  á  horfðu, 
svo  fangnir  af  undrun  og  aðdáun,  að  þeir  máttu  eigi  fá 
nóg  af  sjón  þessari  og  mændu  þeir  eptir  þrælunum  svo 
langt  sem  augað  eygði;  því  í  þeim  strætunum,  sem  leiðin 
lá  um  til  hallarinnar,  var  slík  feikna  mannþröng,  að  hver 
varð  að  standa  þar  sem  hann  var  kominn.  Þannig  naut 
mikill  fjöldi  af  borgartyðnum,  bæði  æðri  og  lægri  stjettar, 
þeirrar  ununar  að  sjá  þessa  töfrandi  dýrð.  Þegar  sá  þræll- 
inn,  sem  fremstur  var  af  hinum  áttatíu,  kom  að  hliði 
fremsta  hallargarðsins,  stóðu  dyraverðirnir  í  röðum,  því 
þeir  höfðu  skipazt  fyrir.  undir  eins  og  þeir  sáu  för  þræl- 
anna;  hugðu  þeir  fremsta  þrælinn  vera  konung,  svo  skraut- 
lega  og  ríkmannlega  var  hann  búinn,  og  ætluðu  þeir  að 
kyssa  á  klæðafald  hans.  En  þrællinn  vísaði  þeim  frá  sjer 
eptir  fyrirsögn  andans  og  mælti  með  alvörugefni:  »Vjer 
erum    ekki    nema    þrælar;   drottinn  vor  mun  koma,  þegar 

tíeii  er  til.«  Gekk  nú  sveit  þrælanna  inn  í  næsta  hallar- 
garð,  sem  var  afarmikill  um  sig;  stóðu  þar  höfuðverðir 
konungs  með  vopnum,  meðan  ríkisráðsfundir  voru  haldnir. 
Voru  sveitarforingjar  varðliðsins  frábærlega  skrautbúnir, 
en  samt  báru  þrælar  þessir  langt  af  þeim.  Ekkert  í  allri 
hirðsveit  soldáns  mátti  þar  við  jafnast,  og  öll  viðhöfn  og 
prýði  hirðmanna  þeirra,  er  stóðu  umhverfis  hann,  varð  að 
engu  í  samanburði  við  það,  er  nú  bar  fyrir  augu  þeim. 

Undir  eins  og  soldáni  var  sagt,  að  þrælarnir  væru  á 
leiðinni,  hafði  hann  skipað  að  hleypa  þeim  inn;  gátu  þeir 
því  fyrirstöðulaust  gengið  inn  um  dyrnar  á  ráðstefnusaln- 
um  og  haft  á  sjer  hina  fegurstu  skipun.  En  er  þeir  voru 
allir  komnir  inn,  skipuðust  þeir  í  stóran  hálfhring  frammi 
fyrir  hásæti  soldáns;  lögðu  þá  svörtu  þrælarnir  gullfötin 
niður  á  gólfábreiðuna.  Því  næst  íleygðu  allir  þrælarnir 
sjer  niður,  svo  að  enni  þeirra  snertu  gólfábreiðuna,  stóðu 
síðan  upp  aptur  og  tóku  hönduglega  dúkana  af  fötunum, 
sem  voru  fyrir  framan  þá.  Eptir  það  stóðu  þeir  lotningar- 
fullir  með  hendurnar  krosslagðar  á  brjósti  sjer.  En  með- 
an  þetta  gerðist,  var  móðir  Aladdíns  komin  inn,  gékk  hún 
að  hásætinu,  fjell  fram  fyrir  soldán  og  tók  þannig  til  máls: 
»Herra!  Aladdín  sonur  minn  veit  vel,  að  mikið  vantar  á, 
að  gjöf  sú,  er  hann  sendir  yður,  sje  jafnvirði  Badrúlbúdúr, 
dóttur  yðar,  en  samt  vonar  hann  að  yðar  hátign  og  dóttir 
yðar  þiggi  hana  af  mildi  sinni,  því  heldur  sem  hann  með 
þessu  hefir  reynt  til  að  fullnægja  þeim  skildaga,  sem  þjer 
hafið  sett  honum.« 

Undir  eins  og  soldán  sá  fjörutíu  gullfötin,  sem  hlað- 
in  voru  hinum  fegurstu  og  dýrustu  gimsteinum,  og  hina 
áttatíu  þræla,  er  ásýndum  voru  eins  og  konungar,  varð  hann 
svo  frá  sjer  numinn  af  undrun,  að  hann  mátti  ekki  sinna  því, 
er  móðir  Aladdíns  sagði.  Svaraði  hann  henni  því  ekki, 
heldur  vjek  hann  sjer  að  stórvezírnum,  sem  ekki  gat  heldur 
skilið,  hvaðan  slík  auðæfi  væru  komin.  »Nú,  nú,  vezír!« 
mælti  soldán,  »hvað  hyggur  þú  um  hinn  ókunnuga  mann, 
sem  sendir    þessa   afardýrmætu  gjöf?    heldur  þú  hann  sje 

ómaklegur  dóttur  minnar?«  Þó  nú  vezírnum  þætti  súrt  í 
brotið,  að  ókunnugur  maður  skyldi  bola  son  hans  frá  og 
fá  dóttur  soldáns,  þá  lá  það  samt  svo  í  augum  uppi,  að 
gjöf  Aladdíns  var  meira  en  nóg  til  að  sanna  það,  að  hann 
væri  verður  svo  göfugra  tengda.  »Herral«  svaraði  hann, 
»fjærri  fer  því,  að  eg  ætli  að  sá,  sem  gefið  hefir  yðar  há- 
tign  svo  veglega  gjöf,  sje  ómaklegur  þeirrar  sæmdar,  sem 
honum  er  ætluð,  og  það  mundi  eg  segja,  að  hann  væri 
þeirrar  sæmdar  maklegur,  ef  nokkur  auður  væri  til,  sem 
vegið  gæti  upp  á  móti  dóttur  yðar«.  Hirðmennirnir,  sem 
við  voru,  kváðust  og  vera  samdóma  stórvezírnum  og  hik- 
aði  soldán  sjer  nú  ekki  við  að  svara.  Spurði  kann  ekki 
einusinni  að  því,  hvort  Aladdín  að  öðru  leyti  væri  þeim 
kostum  búinn,  sem  hann  mundi  til  ætlast  af  tengdasyni 
sínum,  því  þegar  hann  leit  á  þessi  ógrynni  auðæfanna,  þá 
fannst  honum  svo  mikið  um,  að  Aladdín  skyldi  svo  fljótt 
og  fyrirhafnarlaust  haía  fullnægt  svo  geysifrekum  kröfum, 
að  hann  gekk  öldungis  úr  skugga  um,  að  honum  mundi 
í  engu  vera  áfátt.  Beiddi  hann  því  móður  Aladdíns  að 
skila  til  hans,  að  hann  vonaðist  eptir  honum  og  mundi 
taka  honum  báðum  höndum,  og  þætti  sjer  því  betra,  því 
fyrr  sem  hann  kæmi,  til  að  þiggja  Badrúlbúdúr  af  sinni 
hendi. 

Móðir  Aladdíns  gekk  nú  í  burt  og  var  svo  glöð  í 
huga,  sem  vænta  mátti  af  lítilsháttar  konu,  er  allt  í  einu 
sá  son  sinn  hafinn  upp  á  svo  hátt  stig.  Sleitsoldán  ríkis- 
ráðsfundi  og  skipaði  geldingum  þeim,  er  þjónuðu  dóttur 
hans,  að  bera  gullfötin  inn  í  herbergi  hennar  og  fór  hann 
einnig  þangað  sjálfur,  til  að  skoða  þau  betur.  Hinum 
áttatíu  þrælum  var  fylgt  lengra  inn  í  höllina;  Ijet  soldán 
þá  nokkru  seinna  fylkja  sjer  fyrir  utan  grindagluggann 
hjá  dóttur  sinni,  til  þess  að  sýna  henni,  hversu  glæsi- 
legir  þeir  voru  ásýndum. 

Aladdín  sá  undir  eins  á  móður  sinni,  þegar  hún  kom, 
að  hún  hafði  góðar  frjettir  að  segja.  »Þú  mátt  velfagna«, 
mælti    hún,    »og    svo    að    þú    sjert    ekki    lengi  í  vafa,    þá 

skaltu  vita,  að  soldán  hefir  sagt  þig  verðan  þess,  að  eiga 
dóttur  sína,  og  gerði  öll  hirðin  góðan  róm  að  máli  hans. 
Hann  vonar  eptir  þjer  og  mun  taka  þjer  báðum  höndum, 
og  láta  ykkur  eigast.  Búst  þú  nú  til  að  komast  á  hans 
fund  þannig,  að  þú  verðir  ekki  minni  í  hans  augum  en 
þú  ert,  því  hann  heíir  fjarska  mikið  álit  á  þjer.  Eg  tel 
það  reyndar  víst  eptir  öll  undrin,  sem  hingað  til  heíir  á 
gengið,  að  þar  muni  ekkert  til  skorta.  En  soldáninum 
leiðist  að  bíða  eptir  þjer;  flýttu  þjer  því  til  hans  og  farðu 
á  augabragði«.  Varð  Aladdín  þá  svo  frá  sjer  numinn 
af  fögnuði,  og  svo  fanginn  af  ástarhug  til  kóngsdóttur- 
innar,  að  hann  svaraði  móður  sinni  litlu  sem  engu,  og 
skundaði  hann  þegar  til  herbergis  síns.  Tók  hann  þar 
töfralampann  í  hönd  sjer  og  kallaði  á  andann,  en  hann 
kom  í  sama  vetfangi  og  s}7ndi  þannig  hlýðni  sína.  »Andi!« 
sagði  Aladdín  við  hann,  »þú  verður  að  gera  mjer  laug  í 
skyndi  og  útvega  mjer  svo  ríkmannlegan  og  skrautlegan 
klæðnað,  að  enginn  konungur  haíi  átt  sjer  fegri«. 

Óðara  en  hann  hafði  orðinu  sleppt,  brá  andinn  hul- 
iðshjálmi  yfir  sig  og  hann,  þreif  hann  á  lopt  ög  hvarf 
með  hann  í  baðhús,  sem  gert  var  af  fegursta  marmara. 
Þar  var  hann  færður  úr  fötunum  af  ósýnilegum  höndum, 
í  stórum  og  hreinum  sal;  var  hann  því  næst  borinn  í 
mátulega  hlýtt  bað,  og  núinn  og  þveginn  í  allskonar  ilm- 
andi  vatni.  Var  hitinn  á  sínu  mælistigi  i  hverjum  bað- 
klefa,  og  er  Aladdín  var  laugaður  í  þeim  öllum,  var  hann 
allur  annar  en  þegar  hann  fór  til  baðsins.  Hörundslitur 
hans  varorðinn  bragðlegur,  hvítur  og  blómlegur,  og  kenndi 
liann  sig  nú  miklu  ljettari  og  hraustari.  En  er  hann  var 
aptur  kominn  í  salinn,  fann  hann  föt  þau,  er  hann  hafði 
heimtað,  og  hjálpaði  andinn  honum  í  þau;  dáðist  hann 
um  leið  að  hverju  um  sig;  svo  langt  þótti  honum  það 
vera  um  fram  von  sína.  Þegar  hann  var  alklæddur,  bar 
andinn  hann  aptur  heim  til  sín  og  spurði,  hvort  hann 
hefði  nokkuð  frekara  að  skipa  sjer.  »Já!«  svaraði  Aladd- 
ín,    »eg    vona    að    þú  færir    mjer  sem  fljótast  hest,    er  að 

gæðum  taki  fram  hinum  fegursta  í  hesthúsi  soldáns;  söð- 
ulklæðið,  söðullinn  og  gjarðirnar  skulu  vera  meira  en 
miljónar  virði.  Þar  að  auki  heimta  eg  tuttugu  þræla,  og 
sjeu  þeir  eins  skrautbúnir  og  þeir,  sem  gjöfina  báru,  skulu 
þeir  ganga  við  hlið  mjer  og  að  baki  mjer,  en  tuttugu 
aðrir  skulu  ganga  á  undan  mjer  í  tveimur  röðum.  Skaltu 
og  útvega  sex  ambáttir  til  að  þjóna  móður  minni  og  sje 
hver  um  sig  að  minnsta  kosti  eins  skrautbúin  og  ambáttir 
Badrúlbúdúr  kóngsdóttur,  skal  hver  þeirra  um  sig  bera 
á  höfði  sjer  fullkominn  klæðnað,  er  drottningu  má  sæma. 
Auk  þessa  þarf  eg  tíu  þúsund  gullpeninga  í  tíu  pokum. 
Farðu  nú  og  ftyttu  þjer«. 
A-*  Andinn  hvarf  í  sama  vetfangi  og  kom  skjótt  aptur 
með  hestinn  og  hina  fjörutíu  þræla;  af  þeim  voru  tíu, 
sem  báru  hver  um  sig  einn  poka  með  þúsund  gullpen- 
ingum  í;  kom  andinn  og  með  sex  ambáttir  og  bar  hver 
þeirra  á  höfði  sjer  heilan  klæðnað  handa  móður  Aladdíns, 
syeipaðan  silfurrósuðum  silkidúk,  og  var  hvcr  búning- 
urinn  öðrum  ólíkur.  Allt  þetta  fjekk  andinn  Aladdín,  en 
hann  gaf  móður  sinni  fjóra  poka  af  hinum  tíu  til  sinna 
þarfa.  Ljet  hann  þrælana  halda  á  hinum  sex  og  skipaði 
þeim  að  fleygja  úr  þeim  gullinu  fullum  höndum,  á  leið- 
inni  til  hallarinnar.  Skipaði  hann  þeim  að  ganga  á  undan 
sjer  með  hinum;  skyldu  þrír  vera  hægra  megin  og  þrír 
vinstra  megin.  Að  endingu  fjekk  hann  móður  sinni  hinar 
sex  ambáttir  og  sagði  henni  að  bæði  þær  sjálfar  og  bún- 
ingarnir,  sem  þær  báru.  skyldu  vera  hennar  eign. 

En  er  hann  hafði  látið  andann  frá  sjer  fara,  hafði 
hann  ekki  hugann  á  öðru  en  að  ná  sem  fljótast  fundi 
soldáns.  Sendi  hann  því  einn  af  hinum  fjörutíu  þræluin 
til  hallarinnar,  en  ekki  saint  hinn  fríðasta,  því  þeir  voru 
allir  jafnfríðir;  skyldi  hann  spyrja  yfirdyravörðinn,  nær 
honum  mælti  veitast  sá  sómi  að  fleygja  sjer  fram  fyrir 
fætur  soldáns.  Kom  þrællinn  lljótt  aptur  með  þau  boð, 
að  soldán  vonaðist  eptir  honum  og  væri  óþolinmóður. 
Stje  Aladdín  þá  á  hestbak,  og  tók  öll  sveitin  sig  upp  með 

þeirri  skipun,  sem  fyrr  greindi.  Hafði  hann  aldrei  fyrr 
komið  á  hestbak,  en  þó  bar  hann  sig  svo  kurteislega,  að 
hinir  leiknustu  riddarar  mundu  ekki  hafa  haldið  hann 
vera  viðvaning.  Strætin,  sem  hann  reið  um,  fylltust  á 
svipstundu  ótölulegum  manngrúa  og  tók  hvervetna  undir 
af  gleðiópi,  lofi  og  blessunum  lýðsins,  einkum  þegar  þræl- 
arnir  sex  fóru  að  ausa  út  gullpeningunum.  En  ópið  kom 
ekki  frá  þeim,  sem  bogruðu  og  boluðust  til  að  tína  upp 
gullið,  heldur  hinum  kurteisari  mönnum,  sem  gátu  ekki 
annað  en  lokið  lofsorði  á  örlæti  Aladdíns.  Annars  fór 
því  fjærri,  að  þeir  könnuðust  við  hann,  sem  höfðu  sjeð 
hann  hlaupa  um  strætin  og  leika  sjer,  meðan  hann  var 
unglingur,  því  enda  þeir,  sem  fyrir  skemmstu  höfðu  sjeð 
hann,  gátu  varla  þekkt  hann,  svo  var  hann  umbreyttur. 
Var  það  ein  af  náttúrum  lampans,  að  hann  veitti  smám- 
saman  alla  þá  fullkomnun,  sem  að  liði  mátti  verða  í 
hverri  þeirri  lífsstöðu,  sem  eigendurnir  komust  í,  þegar 
þeir  neyttu  hans  vel  og  skynsamlega.  Varð  öllum  miklu 
starsýnna  á  Aladdín  sjálfan  en  viðhöfn  þá  og  dýrð,  er 
Ijómaði  umhverfis  hann,  enda  höfðu  þegar  flestir  um 
morguninn  sjeð  nokkuð  áþekkt,  þegar  þrælarnir  færðu 
soldáni  gjöfina.  Þeir  sem  vit  höfðu  á,  dáðust  samt  að 
fegurð  hestsins  og  misstu  ekki  sjónar  á  henni,  hversu 
skrautlegur  sem  söðullinn  var  og  reiðtygin. 

Þegar  það  varð  kunnugt,  að  Aladdín  gengi  að  eiga 
Badrúlbúdúr  kóngsdóttur,  þá  öfundaði  enginn  hann,  þó 
hann  væri  af  lágum  stigum,  hvorki  af  upphefð  þessari 
nje  auðlegðinni;  svo  vel  þótti  hann  að  hvorutveggja  kom- 
inn.  Var  nú  allt  í  höllinni  tilbúið  til  að  fagna  honum. 
Ætlaði  hann  að  stíga  af  baki  við  óæðra  hliðið,  eins  og 
stórvezírinn,  hershöfðingjarnir  og  hinir  æðstu  jarlar  úr 
skattlöndunum  verða  að  gera,  en  yfirdyravörðurinn  leyfði 
honum  það  ekki,  heldur  fylgdi  honum  allt  að  áheyrnar- 
salnum  og  hjálpaði  honum  af  baki,  þó  hann  stríddi  á 
móti.  Við  salardyrnar  skipuðust  dyraverðir  í  tvær  raðir, 
og  leiddi    yhrraaður    þeirra   Aladdín    við  hægri    hönd  sjer 

milli  raðanna  að  hásæti  soldáns.  Undraðist  hann  mjög, 
er  hann  sá,  að  tengdasonur  hans  tilvonandi  var  miklu 
skrautlegar  búinn  en  sjálfur  hann  nokkurntíma  hafði  verið, 
en  þó  kom  honum  það  einkum  óvænt,  hvað  Aladdín  var 
fríður  sýnum  og  fallega  vaxinn,  en  kurteis  og  fyrirmann- 
legur  í  öllu  látbragði,  því  það  stakk  mjög  í  stúf,  þar  sem 
móðir  hans  hafði  verið  svo  fátæklega  til  fara,  þegar  hún  kom 
á  hans  fund.  Var  hann  því  sem  agndofa  af  undrun,  en 
samt  stóð  hann  upp  og  gekk  tvær  eða  þrjár  tröppur  ofan 
úr  hásætinu  til  að  aptra  Aladdín  frá  því  að  fleygja  sjer 
fram  fyrir  fætur  hans,  og  faðmaði  hann  að  sjer  með  blíðu. 
Ætlaði  Aladdín  þá  eptir  vinahót  þessi  að  falla  fram  fyrir 
soldán,  en  hann  varnaði  honum  þess  og  ljet  hann  nauð- 
ugan  stíga  í  hásætið  og  setjast  á  milli  sín  og  stórvezírsins. 
Tók  þá  Aladdín  þannig  til  máls:  »Herra!  eg  tek  við 
sóma  þeim,  sem  yðar  hátign  auðsýnir  mjer,  fyrst  þjer  mildi- 
legast  viljið  unna  mjer  hans,  en  leyfið  mjer  að  geta  þess, 
að  eg  man  fullgjörla,  að  eg  er  borinn  þræll  yðvar  og  þekki 
vald  yðvart;  veit  eg  og  vel,  að  ætterni  mitt  hefir  vísað 
mjer  til  sætis  langt  fyrir  neðan  dýrð  og  vegsemd  yðar  há- 
tignar.  En  hafi  eg  unnið  til  þess,  að  mjer  yrði  svo  mildi- 
lega  fagnað,  þá  á  eg  það  tilviljun  einni  að  þakka,  því  af 
henni  atvikaðist,  að  eg  gerðist  svo  djarfur,  að  lypta  ang- 
um  mínum,  hugrenningum  og  óskum  til  hinnar  guðdóm- 
legu  dóttur  yðar,  sem  eg  þrái  af  öllum  hug.  Bið  eg  yðar 
hátign  fyrirgefa  ofdirfsku  mína,  en  eg  fæ  þcss  ekki  dulizt, 
að  ef  hinni  kærustu  ósk  minni  verður  ekki  framgengt,  þá 
mun  eg  deyja  af  harmi.«  »Son  minn!«  ansaði  soldán,  og 
taðmaði  hann  að  sjer  á  ný,  »það  væri  rangt  af  þjer,  ef  þú 
tortryggðir  einlægni  mína,  þó  ekki  væri  nema  í  svip.  Líf 
þitt  er  mjer  djrmætara  en  svo,  að  eg  ekki  neyti  allra  ráða, 
sem  eg  hef  föng  á,  til  að  verja  það  og  varðveita.  Ununin, 
sem  eg  hef  af  því  að  sjá  þig  og  heyra,  þykir  mjer  meira 
verð  en  öll  auðæfi  þín  og  mín  til  samans  tekin.«  Þá  gerði 
soldán  bendingu,  og  gullu  við  lúðrar,  horn  og  bumbur  í 
sama  bili;  Ieiddi  hann  Aladdín  inn  í  glæsilegan  sal  og  vorti 

þar  hinar  dýrustu  krásir  á  borði,  mataðist  soldán  þar  einn 
með  Aladdín,  en  stórvezírinn  og  hirðmennirnir  stóðu  um- 
hverfis  borðið  og  var  þeim  raðað  niður  eptir  virðingu  og 
metorðum.  Hafði  soldán  ekki  augun  af  Aladdín,  svo  vænt 
þótti  honum  um  hann,  og  vjek  hann  ræðu  sinni  að  marg- 
víslegu  umtalsefni;  sýndi  Aladdín  svo  mikla  kunnáttu  og 
greind,  að  soldán  styrktist  enn  betur  í  hinni  góðu  trú,  er 
hann  hafði  á  honum. 

Þegar  borið  var  af  borði,  skipaði  soldán  hinum  æðsta 
dómara  í  höfuðborginni,  að  semja  undir  eins  kaupmálann 
handa  dóttur  sinni  og  Aladdín,  og  hreinskrifa  hann.  En 
að  því  búnu  spurði  soldán,  hvort  Aladdín  vildi  vera  kyrr 
í  höllinni  og  halda  brúðkaup  sitt  samdægris.  »Herra!« 
svaraði  Aladdín,  »svo  óþolinmóður  sem  eg  er,  og  svo 
mikill  hngur  sem  mjer  leikur  á,  að  færa  mjer  mildi  yðar 
hátignar  í  nyt,  þá  verð  eg  samt  að  biðja  um  svo  langan 
frest,  sem  mjer  nægir  til  að  láta  gera  höll  þá,  er  dóttur 
yðar  sje  samboðin.  Bið  eg  yður  því  um  hæfilegt  hallar- 
stæði  hjá  höll  yðvarri,  svo  að  mjer  veiti  hægt  að  koma  á 
fund  yðar.  Skal  eg  gera  það,  sem  í  mínu  valdi  stendur, 
til  þess  að  höllin  verði  sem  íljótast  fullgerð«.  »Son  minn!« 
mælti  soldán,  »kjóstu  þjer  hallarstæði,  hvar  sem  þjer  lízt; 
plássið  fyrir  framan  höllina  mína  er  of  ummálsmikið  og 
hefir  mjer  sjálfum  komið  til  hugar  að  byggja  á  því.  En 
gleymdu  því  ekki,  að  mig  langar  til  að  sjá  dóttur  mína  gipta 
þjer  sem  fyrst,  svo  að  mjer  verði  fulls  fagnaðar  auðið.« 
Að  svo  mæltu  faðmaði  hann  Aladdín  að  skilnaði,  og  var 
Aladdín  þá  eins  kurteislegur  í  öllum  tilburðum,  eins  og 
hefði  hann  uppalizt  í  hirð  og  verið  þar  alla  æíi.  Reið 
hann  nú  heim  aptur  með  sömu  viðhöfn  og  þegar  hann 
kom,  og  óskaði  lýðurinn  honum  allrar  hamingju  og  bless- 
unar.  En  er  hann  var  kominn  hejm  í  herbergi  sitt,  tók 
hann  töfralampann  og  kallaði  á  andann;  ljet  hann  ekki 
standa  á  sjer.  »Andi!«  mælti  Aladdín,  »eg  get  með  öllum 
rjetti  verið  ánægður  með  þig,  svo  rækilega  sem  þú  hefir 
hlýtt  mjer  hingað  til,  en  nú  verður  þú,  ef  þjer  er  unnt,  að 

sýna  enn  meiri  áhuga  og  kostgæfni.  Eg  heimta  fyrir  krapt 
þessa  lampa,  að  þú  byggir  mjer  höll,  svo  lljótt  sem  þú 
getur,  andspænis  höll  soldáns,  en  sje  þó  nægilega  stórt  bil 
ámilli;  skal  hún  vera  hæfur  bústaður  handa  Badrúlbúdúr, 
konu  minni.  Þú  skalt  vera  sjálfráður  um  að  kjósa  öll  til- 
föng,  glóðastein,  jaspis,  agat  og  hinn  fegursta  og  fjöllitasla 
marmara;  byggingarlaginu  læt  eg  þig  einnig  ráða.  En  efst 
á  höllinni  skal  vera  salur  mikill  með  fjórum  jöfnum  hlið- 
um,  og  hjálmþak  yfir;  skulu  þilin  lögð  vera  gull-  og  silf- 
urplötum  á  víxl;  tuttugu  og  fjórir  gluggar  sjeu  á  salnum, 
sex  á  hverri  hlið  og  skulu  grindur  þeirra  vera  skreyttar 
demöntum,  roðasteinum  og  smarögðum,  með  slíkum  hagleik, 
að  ekki  sjeu  dæmi  til,  en  ein  gluggagrindin  skal  ekki  vera 
fullgerð.  Skaltu  gera  höllina  með  garði,  forgarði  og  aldin- 
garði,  en  um  fram  allt  skal  vera  í  henni  fjehirzla,  full  af 
gull-  og  silfurpeningum.  í  eldhúsunum,  vistabúrunum, 
kjöllurunum  og  geymslusölunum  skal  vera  nægð  af  hinum 
d}rrustu  húsgögnum,  er  samsvari  prýði  hallarinnar;  hest- 
húsin  skulu  vera  full  af  fyrirtaks  hestum  ■  og  öllu, 
sem  þarf  til  dýraveiða,  og  þar  að  auki  skaltu  láta  vera 
nóg  þjónustufólk  og  ambáttir  handa  kóngsdótturinni.  Þú 
munt  skilja  mig;  farðu  nú  og  komdu  aptur,  þegar  allt 
þetta  er  fullkomnað.« 

Það  var  rjett  um  það  leyti,  sem  sól  var  runnin,  að 
Aladdín  skipaði  andanum  þetta,  en  árla  næsta  morgun,  er 
hann  var  risinn  á  fætur,  kom  andinn  og  sagði:  »Höllin 
er  búin,  komdu  nú  og  sjáðu,  hvort  þjer  likar  hún«.  Aladdín 
var  fús  til  þess  og  Ijet  andinn  hann  þá  í  sama  vetfangi 
hverfa  þangað;  þótti  honum  þar  allt  vera  svo  langt  um 
fram  von  sína,  að  hann  gat  ekki  nógsamlega  dáðzt  að  því. 
Leiddi  andinn  hann  innan  um  alla  höllina,  og  lýsti  sjer 
þar  hvervetna  auðlegð,  viðhöfn  og  þrifnaður.  Sýndi  hann 
honum  einnig  fjehirzluna  og  lauk  fjehirðirinn  henni  upp 
fyrir  þeim;  var  þar  hlaðið  peningapokum,  misstórum,  allt 
upp  að  lopti  og  það  svo  skipulega,  að  mesta  snild  var  á. 
í  hesthúsunum    fann    Aladdín    hina    beztu    gæðinga,  og  er 

hami  hafði  skoðað  höllina  alla,  og  einkum  salinn  með 
tultugu  og  fjórum  gluggunum,  sagði  hann  við  andann: 
»Mjer  er  fullnægt  í  alla  staði;  vantar  ekkert  nema  eitt,  sem 
eg  gleymdi  að  segja  þjer;  það  er  ábreiða  úr  fegursta  flau- 
eli,  sem  breiða  skal  frá  hóll  soldáns  allt  til  herbergja  dótl- 
ur  hans,  svo  að  hún  geti  gengið  á  henni  yfir  um  til  hans«. 
»Eg  kem  að  vörmu  spori  aptur«,  ansaði  andinn  og  hvarf. 
Sá  Aladdín  þá  ósk  sína  rætast  í  sama  bili,  án  þess  hann 
vissi,  með  hverjum  hætti  það  varð.  Eptir  það  kom  and- 
inn  honum  heim  til  sín. 

I  sama  mund  var  lokið  upp  hliðunum  á  höll  soldáns, 
og  brá  dyravörðum  í  brún,  er  þeir  sáu,  að  tók  fyrir  víð- 
sýni  það,  sem  fyrr  hafði  verið  þeim  megin,  sem  nú  var 
hin  nýreista  höll  Aladdíns,  en  flauelsábreiða  var  lögð  það- 
an  allt  að  hallarhliði  soldáns.  En  hreint  urðu  þeir  for- 
viða  er  þeir  horfðu  vandlegar  á  hina  dýrðlegu  höll  Aladd- 
ins,  og  barst  nú  fregnin  um  þetta  fádæma  undur  um 
alla  hirðina.  Hafði  stórvezírinn  komið  að  hallarhliðinu 
um  það  leyti,  sem  því  yar  upp  lokið,  og  furðaði  hann 
sig  á  því  með  öðrum;  sagði  hann  soldáni  frá  því  fyrstur 
manna,  en  reyndi  um  leið  að  telja  honum  trú  um,  að 
það  væru  töfrar  einir.  En  soldán  átaldi  hann  fyrir  og 
kvað  hann  mega  vita,  að  þetta  væri  höll  sú,  er  Aladdín 
ætlaði  dóttur  sinni,  og  þyrfti  enginn  að  furða  sig>  á  því, 
að  hann  hefði  fullgert  hús  þetta  á  svo  stuttum  tíma,  þar 
sem  hann  hefði  sýnt  önnur  eins  merki  auðlegðar  sinnar. 
»Hann  hefir  ætlað  að  láta  þetta  koma  okkur  óvænt«, 
mælti  soldán,  »og  sýna  okkur,  að  með  eintómu  fje  má 
gera  kraptaverk  á  einni  nótt.  En  þar  sem  þú  talar  um 
töfra,  þá  verður  þú  að  játa,  að  þjer  gengur  öfund  til«. 
Var  þá  kominn  tími  til  að  ganga  á  ráðstefnu,  og  urðu 
þeir  því  að  slíta  tali  þessu. 

Aladdín  fann  móður  sína  þar  sem  hún  var  að  klæðast 
búningi  þeim,  er  henni  hafði  verið  fenginn.  En  um  það 
leyti  sem  soldán  var  vanur  að  gauga  frá  ráðstefnu,  fjekk 
Aladdín  móður  sína  til  að  fara   til  hallarinnar  með    amb- 

áttum  þeim,  er  andinn  hafði  útvegað,  og  segja  soldáni 
að  hún  kæmi  í  þvi  skyni,  að  henni  mætti  sú  virðing  veit- 
ast,  að  fylgja  dóttur  hans  til  hallar  sinnar  nm  kvöldið.  Þó 
nú  hún  og  amháttir  hennar  væru  húnar  sem  drottningar^ 
þá  varð  157ðnum  samt  ekki  starsýnt  á  þær,  því  þær  voru 
huldar  höfuðdúkum  og  báru  yfirhafnir  utan  yfir  skart- 
búningi  sínum.  Reið  Aladdín  nú  frá  húsi  föður  síns  og 
kvaddi  það  fyrir  fullt  og  allt,  en  ekki  gleymdi  hann  töfra- 
lampanum;  fylgdi  honum  sama  sveitin  og  með  sömu  skip- 
un  og  daginn    áður  og  fór  hann  þannig  til    hallar    sinnar. 

Undir  eins  og  dyraverðirnir  í  höll  soldáns  sáu  til 
móður  Aladdíns,  sögðu  þeir  soldáni  til.  Var  henni  þá 
eptir  skipun  soldáns  fagnað  af  hljóðfæraleikendum  þeim, 
er  stóðu  úti  fyrir  höllinni,  með  lúðraþyt  og  bumbuhljómi, 
og  var  því  þannig  lýst  yíir,  að  hátið  skyldi  vera  um  alla 
borgina.  Fóru  kaupmenn  að  skreyta  búðir  sínar  með 
dúkum  og  lauffljettum  og  bjuggust  til  að  prýða  allt  með 
ljósum  undir  nóttina.  Iðnaðarmenn  hlupu  allir  frá  vinnu 
sinni  og  þusti  aliur  lýðurinn  á  plássið,  sem  var  á  milli 
hallar  soldáns  og  hallar  Aladdíns,  er  allir  dáðust  að; 
skildi  enginn,  hvernig  hún  hafði  getað  til  orðið  á 
einu  dægri. 

Móður  Aladdíns  var  tekið  með  mikjum  virktum  í 
höllinni,  og  fylgdi  höfuðsmaður  geldinganna  henni  til  her- 
bergja  Badrúlbúdúr  kóngsdóttur.  Kom  hún  lil  móts  við 
móður  Aladdíns,  faðmaði  hana  að  sjer  og  bauð  henni  að 
setjast  í  legubekk  hjá  sjer;  Ijet  hún  síðan  bera  d5rran 
morgunverð  á  borð  fyrir  hana,  en  sjálf  ljet  hún  þjónustu- 
konur  sínar  búa  sig  á  meðan  og  prýða  sig  með  hinum 
(tyrustu  skartgripum,  sem  Aladdín  hafði  gefið  henni.  Kom 
soldán  þá  til  dóttur  sinnar,  til  þess  að  vera  nú  sem  lengst 
hjá  henni,  er  þau  áttu  að  skilja,  og  sýndi  hann  móður 
Aladdíns  mikla  virðingu.  Þó  hann  hefði  opt  talað  við 
hana  í  ríkisráði  sínu,  þá  hafði  .hann  samt  aldrei  sjeð 
hana  blæjulausa,  fyrr  en  í  þetta  skipti.  Mátti  gjörla  sjá 
það  á  henni,    þó    hún  væri    hnígin  á  efra     aldur,  að    hÚD 

hafði  verið  fríð  í  æsku  sinni,  og  með  því  soldán  sá,  að 
kona  sú,  er  ætíð  hafði  verið  fátæklega  til  fara,  var  nú 
eins  ríkmannlega  búin  og  dóttir  hans,  þá  rjeði  hann  af 
því,  að  Aladdín  mundi  vera  jafnhygginn,  skýr  og  vitur  í 
öllum  greinum. 

Þegar  farið  var  að  nátta,  kvaddi  Badrúlbúdúr  föður 
sinn  ástúðlega  með  klökku  hjarta  og  fögrum  tárum, 
og  gekk  frá  herbergjum  sínum;  gekk  móðir  Aladdíns  til 
vinstri  handar  henni  og  fylgdu  henni  hundrað  ambáttir, 
búnar  í  dýrasta  skart.  Fremstir  gengu  hljóðfæraleikend- 
urnir,  sem  leikið  höfðu  á  söngfæri  sín  án  aíláts  frá  því 
að  móðir  Aladdíns  kom.  Næst  þeim  komu  hundrað  dyra- 
verðir  og  jafnmargir  svartir  geldingar  í  tveimur  röðum,  og 
gekk  höfuðsmaður  þeirra  fremstur.  Fjögur  hundruð  hirð- 
sveinar  soldáns  gengu  í  tveimur  flokkum,  sinn  til  hvorrar 
hliðar,  og  hjeldu  á  blysum;  stóð  af  þeim  slíkur  ljómi,  að 
ekki  þurfti  að  sakna  dagsbirtunnar,  því  síður,  sem  hallir 
soldáns  og  Aladdíns  voru  dýrðlega  upplýstar.  Gekk  kóngs- 
dóttir  eptir  ábreiðunni  til  hinnar  nýju  hallar  sinnar,  og 
er  buín  nálgaðist  hana,  hljómaði  í  einu  hljóðfærasláttur 
sönjsf^starmanna  hennar  og  sönglist  sú,  er  heyrðist  frá 
höllu  Aladdíns,  svo  að  hvers  manns  hjarta  varð  frá  sjer 
numið  af  unun. 

Þegar  kóngsdóttir  kom  að  inngangi  herbergja  sinna, 
þá  tók  Alacftlín  henni  með  frábærum  fögnuði,  sem  nærri 
má  geta.  Hafði  móðir  Aladdíns  sýnt  kóngsdótturinni 
hann,  þar  sem  hann  stóð  mitt  á  meðal  þjóna  sinna  og 
beið  hennar;  varð  hún  ástum  heilluð  þá  þegar,  er  hún 
leit  hann  augum.  »Tilbeiðsluverða  kóngsdóttir!<(  mælti 
Aladdín,  »hafi  |  mig  hent  sú  ógæfa,  að  styggja  yður 
með  því  ofdirfskufulla  kappi,  sem  eg  hef  lagt  á  að  eign- 
ast  svo  elskuverða  yngismey,  sem  þjer  eruð,  þá  verðið 
þjer  að  kenna  hinum  fögru  augnm  yðar  og  yðar  alltsigr- 
andi  yndisleik  um  það«.  »Eg  hlýði  soldáninum  föður 
mínum«,  ansaði  kóngsdóttir,    »og    svo    mikið    finnst    mjer 

um  yfirbragð  yðar,  að  eg  get  sagt  yður,    að    eg    geri    það 
með  ljúfu  geði«. 

Aladdín  varð  ofurfeginn  þessu  svari  hennar,  og  ljet 
hana  nú  ekki  standa  lengur,  heldur  greip  hann  um  hönd 
hennar,  kyssti  á  hana  með  blíðlæti,  og  leiddi  hana  inn  í 
stóran  sal,  er  lýstur  var  ótölulegum  ljósagrúa;  var  þar 
búið  borð,  sem  andinn  hafði  upp  reitt,  og  voru  þar 
hinir  kostulegustu  rjettir  á  diskum  úr  skíru  gulli; 
þar  var  og  ríkmannlegt  drykkjarborð  og  voru  skálarnar 
og  bikararnir,  sem  á  því  stóðu,  úr  gulli,  og  var  á 
þeim  mesta  völundar  smíði;  var  öll  önnur  prýði  á  saln- 
um  samsvarandi  viðhöfn  þessari.  Varð  kóngsdóttir  frá 
sjer  numin  af  því  og  sagði  við  Aladdín:  »Eg  hafði  fyrr 
haldið,  að  ekkert  væri  fegra  til  í  heimi  en  höll  föður 
míns,  en  þessi  salur  einn  sýnir  mjer  nógsamlega,  hversu 
mjer  hefir  skjátlazt. 

Meðan  þau  kóngsdóttir,  Aladdín  og  móðir  hans  sátu 
til  borðs,  ljek  einhver  hinn  ágætasti  söngmannaflokkur  á 
hljóðfæri  og  tóku  hinar  fegurstu  meyjaraddir  undir  með 
þeim.  Sagði  kóngsdóttir  þá,  unaðfangin  af  söngnum,  við 
Aladdín,  að  aldrei  hefði  hún  heyrt  neitt  líkt  þessu  í  höll 
föður  síns.  En  það  vissi  hún  ekki,  að  söngmeyjar  þessar 
voru  álfkonur,  sem  andinn  hafði  til  þess  kjörið.  Þegar 
borð  voru  upp  tekin,  komu  dansleikarar  og  dansmeyjar  í 
stað  söngmeyjanna  og  frömdu  þær  marga  einkennilega 
dansleika,  eins  og  landssiður  var  lil.  Að  endingu  dansaði 
einn  dansleikari  og  ein  dansmey  saman  og  sýndu  alla 
íþrótt  sína.  En  er  loksins  var  komið  undir  miðnætti,  stóð 
Aladdín  upp,  rjetti  kóngsdótturinni  hönd  sína  og  bauð 
henni  i  dans,  svo  sem  siður  er  á  Kínlandi,  til  að  klykkja 
út  brúðkaupið.  Dáðist  allt  samkvæmið  að  dansi  hennar, 
en  eptir  dansinn  leiddi  Aladdín  hana  til  brúðarhúss.  Þjón- 
ustumeyjar  kóngsdóttur  færðu  hana  nú  úr  fötunum  og 
lögðu  hana  í  sæng;  sama  gerðu  þjónar  Aladdíns  við  hann 
og  þar  með  var  brúðkaupið  á  enda. 

Næsta  morgun    tekur  Aladdín    yíir    sig    skikkju,  sem 

var  allt  eins  fögur  og  ríkmannleg  og  sú,  er  hann  hafði 
borið  sjálfan  brúðkaupsdaginn.  Reið  hann  síðan  til  sold- 
áns  og  fylgdi  honum  fjöldi  þræla;  fagnaði  soldán  honum 
eins  virðulega  og  í  fyrra  skiptið  og  skipaði  að  bera  morgun- 
verð  á  borð.  En  þá  sagði  Aladdín:  »Eg  bið  yðar  há- 
tign  sleppa  því,  að  anðsýna  mjer  sæmd  þessa  í  dag,  en 
láta  yður  mildilegast  þóknast,  að  taka  dagverð  i  höll  dótt- 
ur  yðar,  ásamt  stórvezírnum  og  helztu  hirðmönnum  yðar«. 
Soldán  var  fús  til  þess  og  stóð  upp;  fór  hann  fótgangandi, 
því  vegurinn  var  ekki  langur.  Gekk  Aladdín  til  hægri 
handar  honum,  en  stórvezírinn  vinstra  megin;  gengu  hirð- 
menn  á  eptir  honum,  en  dyraverðir  gengu  á  undan  með 
helztu  umsjónarmönnunum  í  höllinni. 

Því  nær  sem  soldán  kom  höllinni,  því  meira  undr- 
aðist  hann,  hversu  hún  var  fögur.  En  er  hann  kom  inn 
í  hana,  fjell  hann  hreint  í  staíi,  og  er  hann  að  endingu  sá 
salinn  með  tuttugu  og  fjórum  gluggunum  og  alla  prýði 
hans,  en  þó  einkum  gluggagrindurnar,  sem  alsettar  voru 
dýrustu  gimsteinum,  þá  stóð  hann  nokkra  stund  öld- 
ungis  agndofa.  Segir  hann  þá  loksins  við  stórvezírinn: 
»Getur  það  átt  sjer  stað,  að  svo  fögur  höll  skyldi  vera  í 
ríki  mínu,  svo  nálægt  höll  minni,  og  eg  skuli  ekki  hafa 
vitað  af  henni  áður?«  Svaraði  þá  stórvezírinn  og  sagði: 
»Eins  og  yðar  hátign  man,  leyfðuð  þjer  Aladdín  að  byggja 
höll  á  þessu  svæði.  Sáust  þess  engin  merki  um  sólarlag, 
en  í  gær  veittist  mjer  sú  sæmd,  að  segja  yðar  hátign,  að 
höllin  væri  fullgerð«.  »Veit  eg  það«,  ansaði  soldán,  »en 
eg  gat  ekki  ímyndað  mjer,  að  höll  þessi  væri  eitt  af  undr- 
um  heimsins.  Hvar  eru  þær  byggingar,  að  veggir  sjeu  úr 
gulli  og  silfri,  en  gluggagrindur  alsettar  demöntum  og 
öðrum  gimsteinum?« 

En  er  soldán  var  að  dást  að  gluggagrindunum,  rak 
hann  augun  í  það,  að  ein  var  ekki  fullgerð,  og  þótti  hon- 
um  það  kynlegt.  Segir  hann  því  við  Aladdín:  »Sonminn! 
eitt  er  það  í  þessum  undurfagra  sal,  sem  mjer  þykir  furðu 
gegna,  og  það  er,  að  gluggagrindin  sú  arna  skuli  ekki  vera 

fullgerð.  Er  það  af  gleymsku,  eða  höfðu  verkamennirnir 
ekki  tíma  til  að  leggja  smiðshöggið  á  þetta  snildarverk 
byggingarlistarinnar?« 

»Herra!((  svaraði  Aladdín,  »það  var  með  ásettu  ráði 
gert,  að  Ijúka  ekki  við  grindina,  því  eg  ætlaði  yðar  hátign 
þann  sóma,  að  fullgera  sal  þenna  og  höllina.  Bið  eg  yður 
að  veita  mjer  það,  er  eg  bið  um  af  góðum  hug,  svo  eg 
geti  síðarmeir  haft  mjer  það  til  ágætis((.  »Fyrst  svo 
er«,  mælti  soldán  »þá  kann  eg  þjer  mikla  þökk  fyrir,  og 
skal  eg  samstundis  segja  fyrir  um  þetta,  svo  sem  þörf  er 
á«.  Sendi  hann  þá  eptir  hinum  ríkustu  gimsteina- 
sölum  og  hinum  beztu  gullsmiðum  í  höfuðborginni. 
Síðan  leiddi  Aladdín  soldán  inn  í  salinn,  þar  sem  hann 
hafði  veitt  Badrúlbúdúr  á  brúðkaupsdeginum.  Kom  hún 
rjett  á  eptir  og  fagnaði  vel  föður  sínum,  svo  að  auðsjeð  var 
á  henni,  að  hún  var  fullkomlega  ánægð  með  giptinguna. 
Voru  þar  búin  tvö  borð  og  á  þeim  framreiddir  hinir  dýr- 
ustu  rjettir  á  gullfötum;  við  annað  borðið  settist  soldán 
með  dóttur  sinni,  Aladdín  og  stórvezírnum;  en  hitt  borðið 
sem  var  afarlangt,  var  ætlað  hirðmönnunum.  Smakkaðist 
soldáni  ágætlega,  bæði  maturinn  og  vínið;  dáðist  hann 
að  fjórum  drykkjarborðum,  er  alþakin  voru  flöskum,  gull- 
skálum  og  gullbikurum,  er  skreyttir  voru  dýrustu  gimstein- 
um.  Hafði  hann  og  mestu  unun  af  söngmannaflokkum 
þeim,  er  skipað  var  hingað  og  þangað  um  salinn.  Kvað 
við  lúðrahljómur  og  bumbusláttur  um  leið  fyrir  utan  höll- 
ina,  mátulega  langt  í  burtu. 

Þegar  borð  voru  upp  tekin,  var  soldáni  sagt,  að 
gimsteinasalarnir  og  gullsmiðirnir  væru  komnir.  Fór 
hann  með  þeim  inn  í  salinn  með  tuttugu  og  fjórum 
gluggunum,  sýndi  þeim  grindina,  sem  eptir  var,  og  skip- 
aði  þeim  að  gera  hana  að  öllu  eins  og  hinar.  Skoðuðu 
þeir  hina  tuttugu  og  þrjá  glugga  í  krók  og  kring,  en  er 
þeir  höfðu  borið  sig  saman  um,  hvað  hver  gæti  lagt 
til,  Ijetu  þeir  gimsteinasala  soldáns  skila  því,  að  hvorki 
ættu  þeir  svo  dýra,  nje  heldur  svo    marga  gimsteina,  sem 

til  slíkrar  smíðar  þyrfti.  »Eg  á  fleiri  en  þörí  er  á«,  mælti 
soldán,  »komið  í  höll  mína  og  getið  þið  valið  þar  úr 
steinum  mínum,  eins  og  ykkur  líkar«. 

Þegar  soldán  var  kominn  heim  í  höll  sína,  ljet  hann 
sækja  alla  gimsteina  sína;  völdu  gimsteinakaupmenn  marga 
úr  þeim,  en  einkum  þá,  er  Aladdín  hafði  gefið  soldáni. 
Tóku  þeir  síðan  til  verka  og  sóttu  smámsaman  alla  gim- 
steina  soldáns,  auk  þeirra,  er  stórvezírinn  gaf  af  sínum, 
og  gátu  þeir  þó  með  naumindum  fullgert  svo  sem  svaraði 
hálfri  grindinni.  En  er  Aladdín  sá,  að  soldán  gat  ekki 
gert  grindina  eins  og  hinar  voru,  og  allra  sízt  svo,  að  það 
yrði  honum  til  sóma,  þá  skipaði  hann  gullsmiðunum  að 
hætta  við  verk  sitt  og  taka  burt  aptur  gimsteina  þá,  er 
þeir  höfðu  fellt  í  grindina  og  fá  eigendunum  þá  aptur. 
Onýttu  þeir  þá  á  fám  stundum  sex  vikna  starf,  en  jafn- 
skjótt  sem  þeir  voru  á  burt  gengnir  og  Aladdín  var  einn 
eptir,  kallaði  hann  á  anda  lampans  og  skipaði  honum  að 
fullgera  nú  grindiíia,  svo  að  hún  yrði  öldungis  eins  og 
hinar.  Hvarf  andinn  þá,  en  Aladdín  gekk  burt  úr  saln- 
um.  Kom  hann  aptur  stundarkorni  seinna,  og  sá  hann 
þá  að  verkið  var  æskilega  af  hendi  leyst. 

Gimsteinamennirnir  og  gullsmiðirnir  færðu  nú 
soldáni  aptur  gimsteinana,  og  sagði  sá,  sem  fyrir  þeim 
var,  að  þeir  eptir  skipun  Aladdíns  hefðu  orðið  að  ónýta 
verk  sitt,  er  þeir  höfðu  mikið  fyrir  haft,  og  fá  gimstein- 
ana  aptur  þeim  sem  áttu.  Spurði  soldán,  hvort  Aladdín 
hefði  sagt  þeim,  hvað  sjer  gengi  til,  en  er  þeir  neittu 
því,  ljet  hann  leiða  fram  hest  sinn  og  reið  til  hallar  Aladd- 
íns;  fylgdu  honum  fáeinir  þjónar  fótgangandi.  Fór  hann 
af  baki  við  tröppurnar,  er  lágu  upp  að  salnum  með  tutt- 
ugu  og  fjórum  gluggunum;  gekk  hann  upp  í  salinn  og 
gerði  Aladdín  engin  boð  á  undan  sjer;  var  hann  þar  fyrir 
og  fjekk  varla  tíma  til  að  hlaupa  til  dyranna  og  fagna 
soldáni.  Tók  soldán  þá  undir  eins  til  máls  og  sagði:  »Eg 
er  sjálfur    kominn    til  að    spyrja    þig,    hversvegna    þú  vilt 

ckki  láta  fullgera  svo  skrautlegan  og  einstakan  sal,  sein 
þessi  er«. 

Aladdín  sagði  soldáni  ekki  hina  sönnu  orsök,  en  hún 
var  sú,  að  hann  átti  ekki  svo  marga  gimsteina,  sem  til 
þurfti.  En  til  þess  að  gera  honum  skiljanlegt,  hversu  langt 
þessi  höll  bæri  af  öllum  öðrum  í  heimi,  svaraði  hann  hon- 
um  þannig:  »Yðar  hátign  hefir  sjeð  salinn  áður  en  lokið 
var  við  hann,  en  nú  bið  eg  yður  að  skoða  hann,  og  sjá, 
livort  nokkurs  er  á  vant«.  Soldán  gengur  þá  rakleiðis  að 
glugga  þeim,  sem  ekki  hafði  verið  fullgerður,  og  sjer  að 
hann  er  nákvæmlega  eins  og  hinir,  og  heldur  að  sjer 
miss\rnist.  Skoðar  hann  því  báða  næstu  gluggana,  og 
ekki  nóg  með  það,  heldur  gengur  hann  á  röðina  og  skoðar 
þá  alla;  og  er  hann  gekk  úr  skugga  um  það,  að  grind  sú, 
er  hann  hafði  látið  starfa  að  vikum  saman,  var  nú  full- 
gerð  á  svipstundu,  þá  faðmaði  hann  Aladdín  að  sjer, 
kyssti  hann  á  milli  augnanna  og  mælti  utan  við  sig  af 
undrun:  »Hver  ert  þú,  að  þú  skulir  geta  gert  slík  fádæmi 
því  nær  sem  á  augabragði?  þinn  jafningi  er  ekki  til  í 
öllum  heimi  og  þykir  mjer  þú  því  aðdáanlegri,  sem  eg 
k}rnnist  þjer  betur«. 

Aladdín  tók  hóli  þessu  með  mestu  auðmýkt  og  kurt- 
eisi;  fór  soldán  síðan  heim  aptur  til  hallar  sinnar  og 
leyfði  tengdasyni  sínum  ekki  einusinni  að  fylgja  sjer 
þangað.  Sagði  hann  stórvezírnum  frá  sjer  numinn  frá 
undri  því,  er  hann  hafði  sjeð;  en  honum  þótti  það  gera 
þá  grunsemd  sína  ennþá  sennilegri,  að  höll  Aladdíns  væri 
með  töfrum  gerð.  Hafði  hann  þegar  í  fyrstu  látið  það  í 
ljósi  við  soidán,  en  nú  greip  soldán  fram  í  fyrir  honum 
og  mælti:  »Eg  sje  það,  vezír!  að  gipting  sonar  þíns  og 
dóttur  minnar  er  enn  ekki  liðin  þjer  úr  minni«. 

Vezírinn  vildi  ekki  í  móti  mæla  og  lofaði  soldáni  að 
trúa  því,  sem  hann  vildi.  Fór  soldán  á  hverjum  degi, 
þegar  hann  var  kominn  á  fætur,  inn  í  klefa  einn,  þar  sem 
höll  Aladdíns  blasti  við,  til  að  skemmta  augum  sínum 
með  því    að    horfa  á  hana,    og   fór    hann  þangað    þar  að 

auki  allopt  þegar  á  leið  daginn.  En  Aladdín  settist  ekki 
i  helgan  stein  í  höll  sinni,  heldur  fór  hann  opt  til  borg- 
arinnar  í  hverri  viku,  bæði  til  að  gera  bæn  sína  sitt  í 
hverju  musterinu  og  líka  til  að  finna  stórvezírinn  í  virð- 
ingar  skyni,  því  hann  var  og  vanur  að  vitja  á  fund  Aladd- 
ins  á  vissum  dögum;  fór  hann  og  á  fund  nokkurra  stór- 
höfðingja,  er  hann  öðru  hverju  hafði  í  boði  hjá  sjer.  En 
þegar  hann  gekk  út,  ljet  hann  jafnan  tvo  þræla  af  föru- 
neyti  sínu  fullum  höndum  fleygja  gullpeningum  innan  um 
lýðinn,  þar  sem  hann  fór  um  stræti  og  torg.  Enginn 
þurfamaður  gekk  óglaður  eða  óbænheyrður  frá  dyrum 
hallar  hans.  Sama  örlæti  sýndi  hann,  þegar  hann  fór  á 
dýraveiðar,  hvort  heldur  um  nálægar  eða  fjærlægar  sveitir, 
og  beiddi  því  hvert  mannsbarn  honum  blessunar  sökum 
stórlyndis  hans.  Menn  sóru  við  höfuð  hans,  og  þar  kom 
loksins,  að  hann  móti  eigin  vilja  varð  ástsælli  en  sjálfur 
soldáninn.  Auk  þess  að  hann  var  þessum  ágætu  mann- 
kostum  gæddur,  var  hann  og  hraustmenni  og  lagði  hið 
mesta  kapp  á  að  efla  almennings  heill.  Sýndi  hann  það 
einusinni,  er  upphlaup  varð  á  landamærum  ríkisins,  því 
hann  beiddi  soldán  að  setja  sig  yfir  her  þann,  er  sendur 
var  til  að  bæla  niður  uppreisnina;  fór  hann  til  móts  við 
upphlaupsmenn  og  gekk  svo  sköruglega  fram,  að  við  sjálft 
lá,  að  soldán  spyrði  ófarir  uppreisnarmanna  fyrr  en  komu 
Aladdíns  til  liðsins.  Fór  Aladdin  heim  aptur  sigri  hrós- 
andi,  en  var  þó  iafn  ljúfur  og  lítillátur  sem  hann  ávallt 
hafði  verið. 

Þannig  voru  nú  liðin  mörg  ár,  en  þá  vildi  svo  til, 
að  töframaðurinn,  sem  óviljandi  hafði  komið  Aladdín  til 
vegs  og  veldis,  minntist  hans,  þar  sem  hann  var  í  Afríku. 
Þó  hann  nú  hjeldi  að  Aladdín  hefði  dáið  aumum  dauð- 
daga  í  jarðhvelfingunni,  þá  kom  honum  samt  til  hugar, 
að  rannsaka  það  betur.  Nú  með  því  að  hann  var  mikill 
meistari  í  deplalist,  tók  hann  út  úr  veggskáp  lokaðan 
stokk,  sem  hann  var  vanur  að  hata  til  rannsókna  sinna. 
En  er  hann    hafði    tekið  af    lokið,    jafnað:  hann    sandinn 

og  punktaði  myndirnar;  varð  hann  þess  þá  vísari,  að 
Aladdín  væri  undan  sloppinn  og  lifði  i  mestu  dýrð  og  auð- 
legð,  virðing  og  vegsemd,  og  ætti  kóngsdóttur  fyrir  konu. 
Varð  hann  þá  hamstola  af  heipt  og  mælti:  Þessi  armi 
skraddarasonur  hefir  þá  komizt  að  leyndardóm  lampans 
og  náttúru  hans,  og  hann  nýtur  ávaxtanna  af  erfiði  mínu 
og  næturvökum.  En  hann  skal  ekki  fagna  því  láni  lengur, 
fyrr  skal  eg  lífið  láta«.  Skoðaði  hann  nú  ekki  huga  sinn 
lengur  um  þetta,  heldur  tók  hann  hest  úr  hesthúsi  sínu 
næsta  morgun  og  reið  af  stað.  Fór  hann  svo  úr  einni  borg- 
inni  í  aðra,  og  einu  landinu  í  annað,  og  dvaldi  hvergi 
lengri  tíma  en  hestur  hans  þurfti  til  hvíldar;  náði  hann 
þannig  til  Kínlands  og  kom  í  aðsetursborg  soldánsins, 
tengdaföður  Aladdíns.  Fjekk  hann  sjer  þar  herbergi  til 
leigu  í  gistihúsi  einu  og  hvíldi  sig  það  sem  eptir  var  dags, 
því  hann  var  dasaður  eptir  ferðina. 

Næsta  morgun  vildi  töframaðurinn  heyra  allt,  hvað 
talað  væri  um  Aladdín.  Gekk  hann  um  borgina  og  kom 
í  tedrykkjuhús  eitt,  sem  fjölsótt  var  af  heldri  mónnum; 
þekkti  hann  það  frá  fyrri  ferðinni.  Óðara  en  hann  var 
seztur,  var  honum  færður  tebolli  og  meðan  hann  var  að 
drekka  úr  honum,  heyrði  hann  allt  í  kringum  sig  uin 
ekkert  annað  talað  en  Aladdín.  En  er  hann  hafði  drukkið, 
gekk  hann  til  eins  af  þeim,  sem  voru  að  tala  um  hann, 
og  spurði  hann  í  hljóði,  hvaða  höll  það  væri,  sem  menn 
lofuðu  svo  mjög.  »Hvaðan  ert  þú  kominn?«  ansaði  hinn. 
»Þú  munt  vera  rjett  nýkominn,  ef  þú  hefir  hvorki  sjeð  nje 
heyrt  getið  um  höll  Aladdíns?  Eg  segi  ekki,  að  hún  sje 
eitt  af  furðuverkum  heimsins,  heldur  að  hún  sje  það  eina 
furðuverk,  sem  til  er  í  heimi.  Aldrei  hefir  neitt  verið  svo 
stórkostlegt,  ríkmannlegt  og  skrautlegt.  Þú  munt  vera 
langt  að  kominn,  að  þú  skulir  ekki  enn  hafa  heyrt  hennar 
getið.  Eg  hjelt  að  um  hana  væri  talað  heimsendanna  á 
milli,  allt  frá  því  hún  var  byggð.  Skoðaðu  hana  sjálfur, 
og  dæmdu  svo  um,  hvort  eg  hef  sagt    ofsögum  af  henni«. 

»Fyrirgef  fáfræði  mína<(,    ansaði  töframaðurinn,    »Eg 


165 

kom  fyrst  í  gærdag,  og  ef  satt  skal  segja,  frá  endimörk- 
um  Afríku,  og  var  orðrómur  hallarinnar  ekki  kominn 
þangað,  þegar  eg  lagði  af  stað,  en  á  leiðinni  hafði  eg  svo 
margt  áríðandi  að  annast,  að  eg  veit  alls  ekki  meira  en 
það,  sem  þú  sagðir  mjer  núna.  Mundi  eg  samt  undir  eins 
seðja  forvitni  mína,  ef  þú  vildir  svo  vel  gera,  að  visa 
mjer  leið«.  Sagði  maðurinn  honum  þá  leið  til  hallar  Aladdíns 
og  fór  hann  þangað  þegar  í  slað.  En  er  hann  hafði  skoð- 
að  höllina  í  krók  og  kring,  gekk  hann  úr  skugga  um,  að 
Aladdín  mundi  hafa  neytt  lampans  til  að  byggja  hana; 
blæddi  honum  þá  i  augum  veldi  hans  og  auðna  og  fór 
hann  heim  aptur  í  gistihúsið  og  var  honum  þá  afarskap- 
þungt.  Nú  var  um  að  gera  að  komast  eptir,  hvort  Aladd- 
ín  bæri  lampann  á  sjer,  eða  annarskostar,  hvar  hann 
geymdi  hann.  Komst  töframaðurinn  að  því  með  depla 
rannsóknum  sínum,  að  lampinn  væri  í  höll  Aladdíns;  varð 
hann  þá  aliur  á  lopti  af  gleði  og  mælti:  »Eg  næ  honum, 
og  vei  Aladdín  þá,  ef  hann  reynir  að  sporna  við  því,  að  eg 
taki  hann  af  honum,  og  þrýsti  honum  sjálfum  niðrí  saur- 
inn  aptur,  sem  hann  er  risinn  svo  hátt  upp  úr!« 

Sjer  til  óhamingju  var  Aladdín  farinn  á  dýraveiðar 
og  ætlaði  að  vera  átta  daga  í  burtu;  voru  þá  þrír  dagar 
liðnir  af  þeim.  Varð  töframaðurinn  þess  vísari  af  um- 
sjónarmanni  gistihússins,  og  var  hann  þá  ekkí  lengi  að 
taka  saman  ráð  sín.  Hann  fór  til  manns,  er  verzlaði  með 
lampa,  og  sagði  við  hann:  »Meistari!  getið  þjer  látið  mig 
fá  tólf  koparlampa?«  Svaraði  hann,  að  nokkuð  vantaði  á, 
að  hann  hefði  svo  marga,  en  ef  hann  vildi  hafa  biðlund 
til  morguns,  skyldi  hann  fá  þá  alla  tólf,  hvenær  sem  vera 
skyldi.  Töframaðurinn  kvaðst  vera  ánægður  með  það  og 
lagði  ríkt  á  við  hann,  að  láta  lampana  vera  hreina  og  vel 
fágaða,  og  kvaðst  skyldu  borga  þá  vel.  Daginn  eptir  tók 
hann  við  lömpunum  og  ljet  þá  niður  í  körf,  sem  hann 
hafði  tekið  með  sjer,  fór  hann  síðan  til  hallar  Aladdíns. 
En  er  hann    nálgaðist    hana,    tók    hann  að  kalla:     »Hver 

vill  nýja  lampa  fýrir  gamla?  Hver  vill  nýja  lampa  fyrir 
gamla?« 

Töframaðurinn  kallaði  svo  hátt  og  lengi,  að  börnin, 
sem  voru  að  leika  sjer  á  hallarplássinu,  þustu  saman  og 
smánuðu  hann  eins  og  fábjána.  Hlóu  og  þeir,  sem  fram 
hjá  gengu,  að  heimsku  töframannsins,  en  hann  gaf  því 
engan  gaum,  heldur  hrópaði  hann  án  afláts  fyrir  utan 
höllina:  »Hver  vill  nýja  lampa  fyrir  gamla?«  Þá  hittist 
svo  á,  að  Badrúlbúdúr  var  í  salnum  með  tuttugu  og  fjór- 
um  gluggunum,  og  heyrði  hún  töframanninn  hrópa,  en 
heyrði  ekki  hvað  hana  sagði  fyrir  orgi  og  ólátum  barna- 
grúa  þess,  sem  þyrptist  kringum  hann  og  fór  æ  vaxandi. 
Sendi  hún  því  eina  af  ambáttum  sínum  til  að  komast 
eptir,  hvaða  þys  þetta  væri.  Kom  hún  aptur  og  hló  þá 
svo  dátt,  að  kóngsdóttir  gat  ekki  að  sjer  gert  að  hlægja 
með  henni.  Spurði  Badrúlbúdúr,  því  hún  hlægi,  og  svar- 
aði  þá  ambáttin:  »Er  ekki  von  að  hver  maður  hlægi  að 
slíkum  fábjána,  sem  gengur  með  fulla  körf  af  fallegum 
lömpum,  spánýjum,  cr  hann  ekki  vill  selja,  heldur  láta  í 
skiptum  fyrir  gamla?  En  háreystið  gerir  barnagrúinn, 
sem  ílykkist  kringum  hann,  svo  að  hann  kemst  varla  á- 
fram,  og  heflr  hann  að  háði  og  spottk. 

»Vilji  hann  gamla  lampa«,  mælti  önnur  ambátt,  »þá 
stendur  einn  þarna  uppi  á  syllunni,  mun  eigandinn  ekki 
misvirða,  þó  hann  fai  n\rjan  lampa  í  staðinn.  Ef  kóngs- 
dóttir  leyíir,  þá  getur  hún  að  gamni  sínu  fengið  að  vita, 
hvort  fábjáni  þessi  er  svo  mikið  ílón,  að  hann  lætur  nýjan 
lampa  fyrir  gamlan,  milligjafarlaustc. 

En  lampi  sá,  er  ambáttin  átti  við,  var  töfralampinn, 
sem  Aladdín  hafði  látið  upp  á  sylluna,  áður  en  hann  Iagði 
af  stað  á  veiðarnar;  gerði  hann  það  i  hvert  skípti  til  var- 
úðar.  Höfðu  hvorki  ambáttirnar,  nje  kóngsdóttir  sjálí'  tek- 
ið  eptir  honum  fyrr  í  fjærveru  Aladdíns.  En  ávallt  þegar 
hann  var  ekki  á  veiðum,  bar  hann  lampann  á  sjer.  Hcfði 
Aladdín  cf  til  vill  átt  að  vera   forsjálli  og  læsa  hann  niður. 

En    þess    konar   glappaskot  hafa  orðið  á  öllnm  tímura  og 
niunu  líka  eiga  sjer  stað  framvegis. 

Badrúlbúdúr  kóngsdóttir  vissi  ekki,  hversu  mikið  var 
í  lampann  varið,  og  fjellst  hún  á,  að  gera  þetta  til  gamans. 
Skipaði  hún  einum  af  geldingunum  að  hafa  skipti  á  hon- 
um;  fór  hann  þá  ofan  til  töframannsins  og  heimtaði  af 
honum  n)7jan  lampa  fyrir  hinn  gamla.  Þóttist  töframað- 
urinn  handviss  um,  að  þetta  væri  töfralampinn,  sem  hann 
íeitaði  að,  því  öll  önnur  húsgögn  í  höll  Aladdíns  voru  úr 
gulli  og  silfri.  Tók  hann  því  sem  fljótast  við  lampanum 
af  geldingnum,  og  stakk  honum  í  barm  sinn;  því  næst 
rjetti  hann  honum  körf  sína,  svo  að  hann  gæti  valið  sjer 
nýjan  lampa.  Kvað  þá  allt  hallarplássið  við  af  ópi  og  óláta- 
klið  barnanna,  smánuðu  þau  töframanninn  fyrir  heimsku 
hans  og  hlógu  að  honum  hátt  og  dátt,  en  hann  lofaði  þeim 
að  æpa  og  hlægja  eins  og  þau  vildu  og  lötraði  hægt  á  burt, 
en  ekki  bauð  hann  optar  njja  lampa  fyrir  gamla.  Þegar 
hann  var  kominn  út  af  plássi  því,  sem  var  á  milli  beggja 
hallanna,  gekk  hann  um  þau  strætin,  sem  afviknust  voru, 
og  með  því  hann  þurfti  nú  ekki  framar  karfarinnar  með 
nýju  lömpunum  í,  þá  sætti  hann  lagi,  er  hann  engan  sá 
á  gangi,  og  lagði  hana  niður  á  miðju  strætinu.  Sneri  hann 
þaðan  inn  í  annað  stræti  og  (flýlti  sjer  út  um  næsta  borgar- 
hlið.  Keypti  hann  sjer  vistir  nokkrar  í  forstaðnum,  en 
er  hann  var  kominn  út  á  víðavang,  þá  beygði  hann  út  af  þjóð- 
veginum  og  fór  á  afvikinn  stað;  hjelt  hann  þar  kyrru  fyrir 
þangað  til  dimmt  var  orðið.  En  loksins,  er  liðin  var  ein 
stund  af  miðnætti,  tók  hann  lampann  úr  barmi  sinum  og 
neri  hann;  kom  andinn  þá  og  bauð  honum  þjónustu  sín;i 
ineð  sömu  orðum  og  vant  var.  Skipaði  töframaðurinn 
honum  að  flytja  samstundis  höll  Aladdíns,  með  öllu,  sem 
í  henni  væri,  og  sjálfan  sig  líka,  á  ákveðinn  stað  í  Afríku. 
Var  það  ekki  langrar  stundar  verk,  og  munum  vjer  nú  að 
sinni  hverfa  frá  töframanninum,  þar  sem  hann  var  með 
kóngsdóttur  í  höllinni  í  Afríku,  og  munum  vjer  segja 
nokkuð  frá  því,  er  gerðist  á  Kínlandi. 

Undir  eins  og  soldán  var  kominn  á  fætur  um  morg- 
uninn,  fór  hann  eptir  vanda  inn  í  afklefann,  til  að  horfa 
á  höll  Aladdíns  og  dást  að  henni;  sá  hann  nú  ekki  annað 
en  autt  plássið.  Varð  hann  hlessa  á  því  og  neri  á  sjer 
augun,  en  sá  ekki  meira  fyrir  það,  enn  þótt  heiðríkja  væri 
og  morgunroði  á  lopti,  svo  að  gjörla  mátti  sjá  deili  á 
hverju  einu.  Leit  hann  til  ýmsra  hliða  og  sá  engan  örmul 
eptir  standa  af  höllinni.  Gat  hann  ekki  skilíð  í  því,  hvernig 
svo  traustsmíðuð  og  skrautleg  bygging  væri  horfin  síðan 
kvöldið  áður,  svo  að  engin  merki  sæjust  til,  og  stóð  hann 
lengi  vel  grafkyr  í  sömu  sporum,  fullur  undrunar.  »Þarna 
stóð  hún,  og  í  því  skjátlast  mjer  ekki«,  mælti  hann;  »væri 
hún  hrunin,  þá  mætti  þó  sjá  rústirnar,  og  enda  þó  jörðin 
hefði  gleypt  hana,  mundu  sjást  mót  til  þess<(.  Þó  hann 
væri  nú  genginn  úr  skugga  um,  að  höilin  var  horfin,  þá 
beið  hann  samt  nokkra  stund,  til  að  sjá,  hvort  sjer  ekki 
skjátlaðist.  En  loksins  gekk  hann  aptur  til  herbergja  sinna, 
og  leit  þó  einu  sinni  enn  um  öxlsjer:  því  næst  sendi  hann 
undir  eins  eptir  stórvezírnum.  Kom  hann  þegar  og  hafði 
ílýtt  sjer  svo  mikið,  að  hvorki  sjálfur  hann  nje  þjónar  hans 
höfðu  tekið  eptir  því,  þegar  þeir  gengu  fram  hjá,  að  höll 
Aladdíns  var  horfin. 

»Herra!«  segir  hann  við  soldán,  »með  því  yðar  hátígn 
sendir  svo  fijótt  eptir  mjer  í  dag,  þar  .sem  þó  ráðstefnu- 
dagur  er,  og  eg  a  sem  bráðlegast  að  ganga  til  fundar,  þá 
ræð  eg  af  því,  að  einhver  fádæmi  muni  valda  því«.  »Það 
eru  líka  fádæmi,  sem  hjer  eru  fram  komin«,  mælti  soldán, 
»og  sjálfur  muntu  láta  á  það  sannast.  Seg  mjer,  hvar  er 
höll  Aladdíns?«  »HölI  Aladdíns!«  ansaði  vezirinn  og  vissi 
ekki  hvaðan  á  sig  stóð  veðrið;  þegar  eg  gekk  fram  hjá 
henni  rjett  í  þessu,  datt  mjer  ekki  annað  í  hug  en  að  hún 
mundi  standa  á  sínum  stað;  svo  rambygð  hús  ílytjast  ekki 
svo  auðveldlega  úr  stað«.  »Farðu  inn  í  klefa  minn«,  mælti 
soldán,  »og  seg  mjer  síðan,  hvort  þú  sjer  hana«.  Vezírinn 
hlýddi  og  fór  fyrir  honum  eins  og  soldáni.  Þegar  hann 
með  eigin  augum  hafði  sjeð  að  höllin  var  horíin,  kom  hann 

aplur  og  mælti:  »Yðar  hátign  man  vist,  að  þetta  sagði  eg 
alltjend,  að  höll  þessi  væri  með  töfrum  gerð,  en  þjer  vild- 
uð  ekki  trúa  mjer«. 

Soldán  gat  ekki  borið  á  móti  því  og  varð  hann  enn 
reiðari  fyrir  þá  sök.  Hann  kallaði  upp  og  sagði:  »Hvar 
er  hann,  þessi  svikahundur  og  manndjöfull,  svo  eg  geti 
látið  höggva  af  honum  höfuðið«.  »Herra!«  svaraði  stór- 
vezírinn,  »hann  fjekk  orlof  hjá  yðar  hátígn  fyrir  nokkrum 
dögum;  látið  spyrja  hann,  hvar  höllin  sje;  hann  hlýtur  að 
vita  það«.  »Það  væri  of  mikil  vægðarsemi«,  mælti  sold- 
án,  »skipaðu  undir  eins  þrjátíu  af  riddurum  mínum  að 
koma  með  hann  fjötraðan  á  minn  fund«.  Stórvezírinn 
gerði  svo  sem  fyrir  hann  var  lagt,  og  lagði  hann  niður 
ráðin  fyrir  foringja  riddaranna,  til  þess  að  Aladdín  gæti 
ekki  sloppið  undan  þeim.  Hittu  þeir  hann  fimm  eða  sex 
mílur  frá  borginni,  og  kom  hann  þá  heim  af  veiðunum. 
Riddaraforinginn  heilsaði  honum  og  sagði,  að  soldán  þreyði 
hann  ákaft  og  hefði  hann  sent  þá  til  að  segja  honum  það, 
og  svo  líka  til  að  fylgja  honum  á  heimleiðinni.  Var  Aladdín 
með  öllu  grunlaus,  en  hálfri  mílu  fyrir  utan  borgina,  slóu 
riddararnir  allt  í  einu  hring  um  hann,  og  sagði  fyrirliðinn: 
»Oss  er  það  næsta  nauðugt,  að  verða  að  segja  yður,  að 
soldáninn  bauð  að  taka  yður  fastan  og  leiða  yður  fyrir 
sig  eins  og  drottinsvikara.  Fyrirgefið  oss,  að  vjer  verðum 
að  gera  skyldu  vora«. 

x\laddín  brá  mjög  við  þetta,  en  hann  vissi  með  sjálf- 
um  sjer,  að  hann  var  saklaus,  og  spurði  hann  riddarafor- 
ingjann,  hvað  sjer  væri  gefið  að  sök,  en  fjekk  það  svar, 
að  hvorki  hann  nje  hans  menn  vissu  hót  um  það.  Aladd^ 
ín  sá  að  menn  hans  voru  of  fáir  til  að  verjast,  enda 
hlupu  þeir  frá  honum;  stje  hann  þá  af  baki  og  ljet  taka 
sig  mótstöðulaust,  þótt  hann  vissi  enga  sök  á  hendur  sjer. 
Var  þá  vafið  digurri  hlekkjafesti  um  háls  honum  og  kvið 
og  hjelt  riddari  einn  í  endann;  varð  Aladdín  þannig  að 
fylgjast  með  honum  til  borgarinnar 

Þegar  riddararnir    komu  í  forstaðinn    og    menn    sáu, 

að  Aladdín,  sem  hvert  manns  barn  unni,  var  til  dauða 
dreginn,  þá  tóku  sumir  sverð  og  önnur  vopn,  en  sumir 
steina  og  eltu  riddarana  fótgangandi.  Ætluðu  þeir,  sem 
aptastir  voru,  í  fyrstunni  að  nema  staðar  og  sundra  lýðn- 
um,  en  hann  gerðist  brátt  svo  fjölmennur,  að  riddurunum 
þótti  ráðlegra  að  fl\Tta  sjer  og  reyna  að  komast  sleitulaust 
til  hallarinnar  með  Aladdín.  Skipuðu  þeir  sjer  í  eina  röð 
á  hallarplássinu,  til  að  verjast  ásókn  tyðsins,  og  fengu 
þeir  bægt  honum  frá  um  stund,  svo  að  fyrirliði  þeirra  og 
riddarinn,  sem  dró  Aladdín  á  eptir  sjer,  komust  inn  í  höll- 
ina,  og  var  hliðinu  skellt  aptur  á  eptir  þeim. 

Aladdin  var  nú  leiddur  fyrir  soldán,  sem  beið  hans 
uppi  á  loptsvölunum  ásamt  stórvezírnum;  vildi  hann 
enga  áheyrn  veita  honum,  eða  leyfa  honum  að  verja  mál 
sitt,  heldur  skipaði  hann  böðlinum,  sem  var  þar  til  taks, 
að  höggva  af  honum  höfuðið.  Þreif  böðullinn  til  Aladdíns  og 
tók  af  honum  hlekkina;  því  næst  breiddi  hann  undir 
hann  skinn,  er  grómtekið  var  af  blóði  ótal  sakamanna, 
sem  hann  hafðí  hálshöggvið;  skipaði  hann  Aladdín  að 
krjúpa  niður  á  það,  batt  fyrir  augu  honum,  reiddi  sverðið 
til  höggs,  og  beið  þess  að  soldán  gerði  sjer  bendingu  til 
Hflátsins.  En  áður  en  böðlinum  væri  gerð  bending  þessi, 
sá  stórvezírinn,  að  mannfjöldinn,  sem  stóð  á  plássinu,  fór 
að  kliírast  upp  á  hallarmúrana  og  rífa  þá  niður.  Vakti 
hann  athygli  soldáns  á  því  og  rjeði  honum  til  að  hlaupa 
ekki  á  sig,  þar  sem  slík  hætta  vofði  yíir.  Varð  sold- 
án  svo  óttasleginn  af  upphlaupi  lýðsins,  að  hann  Ijet 
samstundis  leysa  Aladdín  úr  fjötrum  og  kallara  lýsa  yfir 
því,  að  hann  hefði  gefið  honum  líf  og  skyldi  því  hver  fara 
heim  til  sín. 

Eð  er  þetta  varð  kunnugt,  hætti  fólkið  að  sækja  að 
höllinni  og  Ijet  af  öllum  óróa,  því  nú  haíði  það  komið 
sínu  fram,  að  Aladdín  var  líf  geíið;  fjekk  það  mönnum 
mikils  fagnaðar  og  dreifðist  mannfjöldinn  smámsaman. 
En  Aladdín  leit  upp  til  loptsvalanna  á  höllinni;  sá  hann 
soldán  sitja  þar  og  heiddi  hann  af  náð  sinni  að  segja  sjer, 

hvað  hann  hefði  misgert.  »Veiztu  það  ekki,  svikarinn 
þinn?<(  svaraði  soldán;  skipaði  hann  honum  því  næst  að 
koma  upp  og  fór  með  hann  inn  í  afklefann,  þangað  er  fyrrum 
mátti  sjá  höll  hans;  virti  hann  nú  Aladdín  ekki  viðlits  og 
segir  með  fyrirlitningu:  »Þú  munt  þó  víst  vita,  hvar  höllin 
þín  slóð;  líttu  nú  í  allar  áttir  og  víttu,  hvort  þú  sjer  hana 
—  seg  mjer  svo,  hvað  orðið  er  af  henni«.  Aladdín  leit 
út  og  sá  að  þar  var  nú  bersvæði,  sem  höll  hans  hafði 
staðið.  Skildi  hann  ekkert  í  því,  að  hún  var  horfin  og 
varð  hann  svo  utan  við  sig  af  fádæmum  þessum,  að  hann 
gat  ekki  svarað  soidáni  einu  orði.  En  er  soldán  gerðist 
óþolinmóður  og  spurði  hann  hvað  eptir  annað,  hvað  orðið 
væri  af  höllinni  og  dóttur  sinni,  tók  Aladdín  þannig  til 
máls:  »Herra!  eg  sje  að  höllin,  sem  eg  byggði,  er  horfin, 
og  get  eg  ekki  sagt  yðar  hátign,  hvað  orðið  er  af  henni; 
en  það  eitt  get  eg  sagt  með  sanni,  að  eg  á  engan  hlut  að 
atburði  þessum«. 

Soldán  sagðist  lítið  skeytaum  höllina,  en  dóttur  sína, 
sem  væri  sjer  þúsundfalt  dýrmætari,  kvaðst  hann  vilja  fá 
aptur,  og  skyldi  hann  vægðarlaust  láta  hálshöggva  Aladdín, 
ef  hann  ekki  skilaði  sjer  henni  aptur.  Beiddi  Aladdín  þá 
um  fjörutíu  daga  frest  og  lofaði  að  færa  soldáni  höfuð 
sitt,  ef  ætlun  hans  yrði  ekki  framgengt  á  þeim  tíma.  Sold- 
án  veitti  honum  það,  en  tók  það  fram  um  leið,  að  hann 
skyldi  ekki  vonast  þess,  að  hann  mundi  fá  umflúið  reiði 
sína,  þó  hann  yrði  sá  ódrengur  að  ganga  á  bak  orða 
sinna,  og  kvaðst  hann  mundu  finna  hann,  hvar  í  veröld- 
inni  sem  hann  leyndi  sjer. 

Aladdín  fór  nú  af  fundi  hans,  sárhnugginn  og  sorg- 
bitinn.  Gekk  hann  niðurlútur  gegnum  hallargarðana  og  þorði 
ekki  að  líta  upp  á  nokkurn  mann.  Nú  þótt  hann  væri  vinur 
hinna  helztu  embættismanna  í  hirðinni  og  ekkert  hefði  í 
milli  borið,  þá  kom  nú  enginn  þeirra  til  að  hugga  hann 
eða  bjóða  honum  athvarf,  heldur  viku  þeir  úr  vegi  fyrir 
honum,  svo  að  hann  skyldi  ekki  sjá  þá.  En  þóþeir  hefðu 
nálægt  sig  honum,  þá  mundu    þeir  ekki   hafa  þekkt  haim 

fyrir  sama  mann;  enda  þekkti  hann  ekki  sjálfan  sig  fram- 
ar  og  var  ekki  framar  með  ráði  og  rænu.  Sá  það  fljótt  á, 
þvi  undir  eins  og  hann  var  kominn  frá  höllinni,  gekk 
hann  sinnulaus  frá  einu  húsinu  til  annars  og  spurði 
hvern  mann,  sem  hann  mætti,  hvort  hann  ekki  hefði  sjeð 
höll  sína,  eða  vissi  neitt  til  hennar.  Hjeldu  allir  að  hann 
væri  genginn  af  vitinu  og  hlógu  sumir  að  honum,  en  þeir 
aumkvuðu  hann  allir  af  hjarta,  sem  hyggnir  voru,  eða 
nokkuð  þekktu  til  hans. 

Þannig  ráfaði  hann  í  þrjá  daga  um  faorgina  og  neytti 
ekki  annars  en  þess,  sem  hjartagóðir  menn  ljetu  af  hendi 
rakna  við  hann;  en  þá  hafði  hann  ekki  lengur  skap  til  að 
dvelja  þar  sem  hann  áður  hafði  lifað  í  slíkri  vegsemd. 
Fór  hann  því  burt  úr  borginni  og  sneri  út  af  þjóðveginum, 
gekk  hann  svo  beint  af  augum  fram  í  hræðilegri  óvissu 
og  kom  að  fljóti  einu,  um  það  leyti  er  tekið  var  að  skyggja 
af  nóttu.  Var  hann  þá  yíirkominn  af  örvæntingu  og  spurði 
sjálfan  sig,  í  hverri  heimsálfu  hann  ætti  að  leita  hallar 
sinnar  og  finna  hina  ástkæru  dóttur  soldáns,  sem  af  hon- 
um  var  heimtuð;  rjeði  hann  það  af,  að  gera  enda  á  öll- 
um  árangurslausum  eríiðismunum,  og  íleygja  sjer  út  í  íljótið. 

Nú  með  því  hann  var  trúmaður,  þá  hugðist  hann 
ekki  geta  gert  það,  nema  hann  bæðist  fyrir  áður.  Ætlaði 
hann  þá  að  búa  sig  til  þess,  með  því  að  þvo  andlit  sitt  og 
hendur,  og  gekk  allt  fram  að  straumnum,  en  af  því  hált 
var  á  bakkanum,  skriðnaði  honum  fótur,  og  mundi  hann 
hafa  steypzt  út  í  fljótið,  hefði  hann  ekki  náð  í  klappar- 
nef  eitt,  er  gekk  svo  sem  tvö  fet  út  í  fljótið.  Núbarhann 
til  allrar  hamingju  hringinn,  sem  töframaðurinn  frá  Afríku 
liafði  smeygt  á  fingur  honum,  þegar  hann  átti  að  sækja 
fyrir  hann  lampann  úr  aldingarðinum  undir  jörðinni. 
Nerist  hringurinn  hart,  er  Aladdín  knúðist  að  berginu  og 
l)irtist  þá  allt  í  einu  andinn,  sem  hafði  frelsað  hann  úr 
jarðhvelfingunni  og  mælti:  »Hvers  krefst  þú?  hjer  em  eg, 
rciðubúinn  til  að  hlýða    þjer  cins  og  þræll    þinn  og  hvers 

þess,  sem  hringinn  ber  á  hendi,  jafnt  eg    sem    hinir  aðrir 
þrælar  hringsins«. 

Aladdín  brá  vel  við  þessa  óvæntu  sýn  í  þeim  dauð- 
ans  nauðum,  sem  hann  nú  var  í,  og  svaraði:  »Frelsa  þú 
mig,  andi!  í  annað  sinn  og  seg  mjer,  hvar  höllin  er,  sem 
eg  Ijet  byggja,  eða  færðu  hana  undir  eins  aptur  þangað 
sem  hún  áður  stóð«.  »Krafa  þín  er  mínum  mætti  ofvaxin«, 
mælti  andinn,  »eg  er  ekki  annað  en  þræll  hringsins.  Um 
hitt  verður  þú  að  leita  til  anda  lampans«.  »Sje  svo«, 
mælti  Aladdín,  »þá  skipa  eg  þjer  fyrir  krapt  hringsins,  að 
bera  mig  þangað  sem  höll  mín  er,  og  setja  mig  niður 
undir  glugga  Badrúlbúdúr  kóngsdóttur«.  Óðara  en  hann 
hafði  orðinu  sleppt,  þaut  andinn  burt  með  hann  til  Afríku, 
þangað  sem  höll  hans  stóð  á  miðjum  grasvelli,  skammt 
frá  stórborg  einni;  lagði  hann  Aladdín  rjett  fyrir  neðan 
glugga  Badrúlbúdúr  kóngsdóttur  og  skildi  þar  við  hann. 
Allt  þetta  gerðist  nálega  í  einni  svipan,  og  þrátt  fyrir  nátt- 
myrkrið  kannaðist  Aladdín  við  höll  sína  og  glugga  sinnar 
kæru  konu.  En  með  því  nú  var  svo  áliðið  og  allt  var 
kyrt,  þá  settist  hann  niður  undir  trje  nokkru  störu,  spöl- 
korn  í  burtu  og  hugði  sjer  til  hreyfings;  hugsaði  hann  um 
hamingju  sína,  er  hann  átti  tilviljun  einni  að  þakka,  og 
hafði  hann  aldrei  verið  í  svo  góðu  skapi,  allt  frá  því  hann 
var  tekinn  fastur  og  hrifinn  úr  greipum  böðulsins.  En  með 
því  honum  ekki  hafði  komið  svefn  á  auga  í  íimm  eða 
sex  sólarhringa,  þá  sofnaði  hann  út  af  frá  þessum  hugleið- 
ingum  sínum.  Um  það  leyti  sem  morgunroðinn  skein  í 
austri,  var  hann  sætlega  vakinn  af  röddum  fugla  þeirra, 
sem  höfðu  valið  sjer  náttból  í  trjánum  yfir  höfði  honum; 
hljómaði  og  fagur  kliður  úr  aldingarðinum  umhverfis 
höllina.  Varð  hann  nú  glaður  í  huga,  er  hann  horfði  á  höll- 
ina.  og  vongóður  um,  að  ná  henni  aptur  og  Badrúlbúdúr, 
hinni  kæru  konu  sinni  um  leið.  Stóð  hann  upp  og  gekk  fram 
og  aptur  fyrir  neðan  glugga  hennar  og  beið  þess,  að  hún 
vaknaði  og  Ijeti  sjá  sig.     Kom  honum  þá  til  hugar,  hvaðan 

öll  ógæfa  hans  var  risin,  og  nagaði  hann  sig  mjög  í  hand- 
arbökin  fyrir  það,  að  hann  hafði  sleppt  lampanum  úr 
augsýn  sinni.  Hitt  var  honum  ráðgáta,  hver  sá  væri,  sem 
öfund  hafði  leikið  á  láni  hans,  því  hann  vissi  alls  ekki, 
að  bæði  hann  og  höll  hans  var  nú  í  Afríku. 

Eptir  að  kóngsdóttir  var  skilin  við  Aladdín,  var  hún 
vön  að  fara  fyrr  á  fætur  en  að  undanförnu.  Hafði  hún 
á  hverjum  degi  þá  skapraun,  að  sjá  töframanninn,  því 
hann  var  nú  húsráðandi  í  höllinni,  en  svo  mikla  and- 
styggð  hafði  hún  sýnt  honum,  að  hann,  enn  sem  komið 
var,  hafði  ekki  þorað  að  setjast  að  í  höllinni.  Þegar 
kóngsdóttir  var  klædd,  varð  einni  af  ambáttum  hennar 
litið  út  um  grindaglugga  og  sá  hún  Aladdin;  sagði  hún 
henni  það  undir  eins.  Hún  efaði  að  svo  væri,  en  hljóp 
samt  út  í  glugga,  og  lauk  upp  glugganum;  heyrði  Aladdín 
það  og  leit  upp  fyrir  sig,  og  varð  hann  frá  sjer  numinn 
af  feginleik,  er  hann  sá  konu  sína.  Kallaði  hún  til  hans, 
að  hann  skyldi  fara  inn  um  bakdyrnar,  og  ljet  hún  ljúka 
þeim  upp  fyrir  honum;  nutu  þau  hjónin  nú  allrar  sælu 
samfundanna  með  feginstárum  og  ástríkum  faðmlögum. 
En  er  þau  höfðu  fagnað  hvort  öðru  um  stund,  tók  Aladdín 
þannig  til  máls:  »Eg  bið  þig  fyrir  guðs  sakir  og  með 
því  heill  sjálfrar  þín  og  föður  þíns  er  þar  undir  komin, 
að  segja  mjer,  hvað  orðið  er  af  lampanum  gamla;  áður 
en  eg  fór  á  veiðarnar,  skildi  eg  hann  eptir  á  syllunni  í 
salnum  með  tuttugu  og  fjórum  gluggunum«. 

»/E  minn  kæri  eiginmaður!«  ansaði  kóngsdótlir,  »þetta 
grunaði  mig,  að  óián  okkar  mundi  standa  af  lampanum 
og  svíður  mjer  sárast,  að  það  hlauzt  af  mjer«.  Aladdín 
kvað  henni  enga  sök  vera  gefandi  á  því  og  kenndi  al- 
hugaleysi  sínu  um  allt;  bæri  þeim  nú  að  kosta  kapps  um 
að  bæta  úr  því.  Beiddi  hann  hana  að  segja  sjer  allt, 
sem  gerzt  hafði,  og  hvað  orðið  væri  af  lampanum.  Sagði 
hún  honum  þá  frá  því,  er  lampinn  gamli  var  látinn  burt 
i  skiptum  fyrir  nýjan;  hefði  hún  næstu  nólt  horíið  þangað 

til  Afríku,  ásamt  höllinni,  og  hefði  svikahrappurinn  sjálfur 
sagt  sjer,  að  hann  hefði  komið  þvi  til  leiðar  með  fjölkynngi. 

Undir  eins  og  Aladdín  heyrði  Afríku  nefnda,  skildi 
hann,  við  hvern  hjer  var  að  eiga,  og  spurði  konu  sína, 
hvar  þrællinn  geymdi  lampann,  og  hvernighann  hagaði  sjer 
við  hana  í  samverunni.  Sagði  hún  honum,  að  hann 
hæri  lampann  í  barmi  sjer  i  miklum  umbúðum.  Kvað 
hún  hann  allt  til  þessa  ekki  hafa  vitjað  sín  optar  en  einu 
sinni  á  dag,  því  hún  hefði  berlega  látið  í  ljósi  óbeit  þá, 
er  hún  hafði  á  honum,  en  það  væri  áform  hans  að  fá 
hennar  með  illu,  ef  ekki  tækist  með  góðu,  þegar  harmur 
hennar  stilltist  með  tímalengdinni.  Hefði  hann  sagt  sjer 
íyrir  fullt  og  fast,  að  Aladdín  væri  þegar  af  dögum  ráð- 
inn,  og  fært  sjálfum  sjer  margt  til  málsbóta,  svo  sem  það, 
að  Aladdín  ætti  sjer  alla  hamingju  sína  að  þakka  og 
hefði  þó  reynzt  sjer  vanþakklátur.  Aladdín  hughreysti 
hana  nú  og  kvaðst  vongóður  um,  að  hann  mundi  geta 
frelsað  þau  frá  sameiginlegum  óvin  þeirra  beggja.  En 
fyrst  sagðist  hann  verða  að  bregða  sjer  inn  í  borgina  og 
kvaðst  mundu  koma  þaðan  aptur  um  hádegi,  og  skyldi 
hann  þá  segja  henni  nánar  ætlun  sína.  Bað  hann  hana 
að  kippa  sjer  ekki  upp  við,  þó  hann  kæmi  í  annarlegum 
búningi,  og  sjá  fyrir  því,  að  upp  yrði  lokið  fyrir  sjer, 
undir  eins  og  hann  dræpi  fyrsta  högg  á  leynidyrnar. 

Aladdín  gengur  nú  burt  úr  höllinni  og  sjer,  hvar 
bóndi  einn  fer  og  heldur  út  á  landsbyggðina.  Þegar  hann 
var  kominn  góðan  spöl  írá  höllinni,  greikkaði  hann  sporið 
og  náði  honum;  bauð  hann  honum  þá  að  skipta  við  sig 
klæðum.  Bóndinn  Ijet  loksins  til  leiðast  og  höfðu  þeir 
fataskipti  í  rjóðri  einu.  Eptir  það  gekk  Aladdín  til  borgar- 
innar,  og  inn  eptir  stræti  því,  er  næst  lá  hliðinu,  lagði 
síðan  leið  sína  um  alla  hina  fjölmennustu  vegi,  og  kom 
á  kauptorgin,  þar  sem  sölubúðir  iðnaðarmanna  og  kaup- 
manna  stóðu  i  fjölsettum  röðum.  Fór  hann  inn  í  ein- 
hverja  hina  stærstu  lyfjabúð  og  beiddi  um  hálfa  drökmu 
af  einskonar  dupti  sem    hann  til  tók.     Kaupmaður    hugði 

Aladdín  fjelítinn,  er  hann  var  svo  fátæklega  til  fara,  og 
sagði  honum,  að  dupt  þetta  væri  fjarska  dýrt.  En  er  Aladd- 
ín  tók  upp  pyngju  sína  og  ljet  hann  sjá  gullpeningana, 
þá  vóg  hann  honum,  eins  og  hann  hafði  um  beðið,  og 
tók  einn  gullpening  fyrir.  Tafði  Aladdín  nú  ekki  lengur 
í  borginni  en  hann  nauðsynlega  þurfti,  til  að  fá  sjer 
nokkuð  að  snæða,  og  flýtti  hann  sjer  aptur  til  hallarinnar; 
stóðu  leynidyrnar  opnar  og  gekk  hann  inn  um  þær  og 
hitti  Badrúlbúdúr,  konu  sína.  Sagði  hann  þá,  að  henni 
mundi  að  vísu  veita  örðugt  að  gera  það,  sem  hann  nú 
rjeði  henni  til,  slíka  andstyggð  sem  hún  hefði  á  töfra- 
manninum,  en  vildi  hún  hafa  hann  af  sjer  og  sjá  föður 
sinn  aptur,  þá  gæti  hún  ekki  komist  hjá  því  að  bregða 
fyrir  sig  uppgerðarlátum.  Skyldi  hún  því,  ef  hún 
vildi  að  sínum  ráðum  fara,  búast  í  skart  og  fagna  töfra- 
manninum  með  blíðu,  svo  að  hann  gæti  ekki  öðru  trúað, 
en  að  allt  væri  á  bezta  vegi;  skyldi  hvín  síðan  bjóða  hon- 
um  til  kvöldverðar  með  sjer  og  segja  að  sig  langaði  til  að 
smakka  það  vín,  sem  bezt  væri  í  hans  landi.  En  þegar 
hann  færi  út  til  að  sækja  vínið,  skyldi  hún  hrista  duptið, 
sem  hann  hafði  með  sjer  úr  borginni,  í  bikar,  setja  hann 
til  hliðar  á  drykkjarborðið  og  skipa  einni  at  ambáttum 
sínum,  að  rjetta  sjer  hann  fullan  af  víni,  þegar  hún  gerði 
henni  bendingu  til  þess.  En  þegar  hún  hefði  etið  og 
drukkið  með  töframanninum,  eins  og  henni  litizt,  skyldi 
hún  láta  færa  sjer  bikarinn  með  duptinu  í  og  hafa  staupa- 
skipti  við  hann.  »Þetta  hlýleiks  merki«,  mælti  Aladdín, 
»mun  koma  honum  svo  vel,  að  hann  mun  tafarlaust 
renna  út  bikarinn;  mun  það  hafa  þau  áhrif,  að  hann 
veltur  með  sama  aptur  á  bak.  En  bjóði  þjer  við  að 
drekka  af  bikar  töíramannsins,  þá  þarftu  ekki  annað  en 
að  láta  eins  og  þú  gerir  það,  því  duptið  er  svo  skjótvirkt, 
að  hann  fær  ekki  vitað,  hvort  þú  drekkur  eða  ekki.« 

Badrúlbúdúr  hjet  að  gera  svo,  þó  hún  yrði  mjög  að 
láta  á  móti  sjer,  og  skildi  Aladdínþá  við  hana;  ljet  hann 
fvrirberast    nálægt    höllinni  og    beið    nælurinnar,    því    þá 

ætlaði  hann  að  fara  aptur  inn  í  höllina  um  leynidyrnar. 
Fór  Badrúlbúdúr  undir  eins  að  búa  sig  í  skartbúning 
sinn;  hafði  hún  með  öllu  hætt  að  halda  sjer  til  í  raunum 
sínum,  allt  frá  því  hún  sá  töframanninn,  því  heldur  sem 
ambáttir  hennar  þekktu  hann  fyrir  sama  manninn,  sem 
hafði  látið  nýja  lampa  í  skiptum  fyrir  gamla.  Tókst  henni 
nú  því  betur  að  búa  sig  skrautlega,  sem  hún  hafði  ákafan 
hefndarhug  til  hans;  beið  hún  hans  í  salnum  með  tuttugu 
og  fjórum  gluggunum,  og  sat  þar  í  hinu  dýrasta  og  skart- 
mesta  skrúði.  En  er  töframaðurinn  kom  á  vanalegum 
tíma  dags,  þá  stóð  hún  upp  í  öllum  ljóma  fegurðar  sinnar, 
og  gerði  honum  bendingu,  að  hann  skyldi  setjast  í  tignar- 
sæti;  beið  hún  þess  standandi,  að  hann  settist,  svo  hún 
gæti  sezt  niður  undir  eins  og  hann.  Varð  töframaðurinn 
frá  sjer  numinn  af  þessari  miklu  kurteisi;  dáðist  hann  og 
að  því,  hvílíkur  ljómi  stóð  af  augum  hennar  og  hversu 
tígugleg  hún  var  í  limaburði;  var  hún  nú  hin  þýðasta  í 
viðmóti  og  fagnaði  honum  með  blíðu,  en  hann  átti  ekki 
slíku  að  venjast,  og  fannst  honum  miklu  meira  um  þetta 
en  gimsteinaskartið,  sem  hún  var  prýdd  með.  Settist 
hann  í  sæti  það,  er  hún  vísaði  honum  til,  en  hikaði  sjer 
þó  við,  og  var  feiminn;  yrti  þá  kóngsdóttir  á  hann,  til 
þess  hann  skyldi  verða  uppburðabetri  og  ljet  hann  skilja 
á  augnaráði  sínu,  að  hún  hefði  nú  ekki  sama  óþokka  á 
honum  sem  fyrri. 

»Yður  mun  þykja  kynlegt«,  mælti  hún,  »að  sjá  mig 
svona  umbreytta  í  dag,  en  þjer  munuð  furða  yður  minna 
á  því,  þegar  þjer  verðið  þess  vísari,  hversu  meinilla  mjer 
er  við  allt  böl  og  andstreymi,  harma  og  áhyggjur,  og 
hversu  mjer,  fyrir  ljettlyndis  sakir,  er  tamt  að  hrinda  slíku 
frá  mjer,  þegar  hryggðarefnið  sjálft  er  horfið  og  ekki  lengur 
til.  Þegar  eg  nú  hugleiddi  það  með  sjálfri  mjer,  sem  þjer 
sögðuð  mjer  af  afdrifum  Aladdíns,  þá  sansaðist  eg  á  það, 
að  hann  mundi  ekki  fá  undan  stýrt  bræði  föður  míns. 
Þó  eg  nú  vildi  gráta  hann  alla  æfi,  þá  gæti  eg  samt  ekki 
vakið   hann  til    lífsins    aptur.     En  úr  því  eg  hef    fullnæg 

öllum  skyldum  við  hanu  í  gröf  sinni,  þá  álít  eg,  að  það 
sje  skylda  mín,  að  gera  allt  til  að  leita  mjer  huggunar. 
Þetta  veldur  nú  skapbrigðum  mínum.  Hefir  mjerað  ósk- 
um  tekizt  að  hrista  af  mjer  ólundina,  og  hef  eg,  til  að  byrja 
gleðina,  skipað  að  bera  kvóldverð  á  borð,  með  því  eg  hjelt, 
að  þjer  munduð  allfús  á  að  vera  hjerna  mjer  til  sam- 
lætis  í  kvöld.  En  af  því  eg  hef  ekki  nema  kínverskt  vín, 
en  er  þó  stödd  í  Afríku,  þá  kom  í  mig  löngun  til  að 
bragða  hjerlent  vín;  veit  eg  að  þjer  munið  geta  útvegað 
mjer  það  sem  bezt  er,  ef  það  er  fáanlegt«. 

Töframaðurinn  hafði  aldrei  búizt  við,  að  hylli  kóngs- 
dóttur  mundi  svo  auðfengin,  og  kvað  hann  sig  skorta  orð 
til  að  lýsa  því,  hvílíks  fagnaðar  góðsemi  hennar  fengi  sjeiv 
Fór  hann  þá  að  hæla  víninu  í  Afríku,  en  einkum  því,  sem 
fjekkst  í  hans  byggðarlagi,  og  kvaðst  hann  enn  eiga  af  því 
ámu  ósnerta,  sjö  ára  gamla,  og  væri  það  betra  en  allt 
annað  vín  í  víðri  veröld.  Beiddi  hann  kóngsdóttur  leyfa 
sjer  að  fara  út  og  sækja  dálítið  af  því,  en  hún  Ijezt  í  fyrst- 
unni  ekki  vilja  lofa  honum  það.  En  hann  kvaðst  fyrir 
hvern  mun  verða  að  fara  og  beiddi  hún  hann  þá  innilega 
að  koma  sem  tljótast  aptur,  því  nú  skyldu  þau  setjast  til 
borðs.  Varð  töframaðurinn  þá  allur  á  lopti,  og  hlakkaði 
svo  mjög  til  að  fá  óskir  sínar  uppfylltar,  að  fremur  mátti 
Jieita,  að  hann  ílygi  en  hlypi  til  ámunnar,  og  kom  hann 
undir  eins  aptur  með  vínið. 

En  meðan  hann  var  í  burtu,  hafði  kóngsdóttir  látið 
duptið  í  bikarinn  og  sett  drykkjarborðið  þannig,  að  töfra- 
maðurinn  hafði  það  að  baki  sjer,  þegar  hann  settist  til 
borðs  með  henni.  Rjetti  hún  honum  allt  það,  sem  ljúf- 
fengast  var  af  matnum,  gerði  sig  blíða  og  sagðist  skyldu 
láta  söngmenn  og  hljóðfæraleikara  koma,  ef  hann  óskaði, 
en  fyrir  sitt  leyti  kvaðst  hún  mundu  hafa  miklu  meiri 
skemmlun  af  samtali  þeirra,  ef  þau  borðuðu  saman  undir 
fjögur  augu.  Drakk  hún  síðan  minni  hans  og  hældi  vín- 
inu,  en  töframaðurinn  tók  svo  til  orða,  í  því  hann  tók  við 

bikarnum  fleytifullum,  sem  hún  rjetti  honum:  »Yndislega 
kóngsdóttir!  víni    mínu  bætast  n>7ir  kostir  með  yðru  lofi«. 

»Drekkið  mjer  til«,  mælti  kóngsdóttir,  »og  munuð 
þjer  sjá,  að  eg  hef  gott  vit  á  víni«.  Töframaðurinn  drakk 
út,  fjekk  henni  aptur  tóman  bikarinn  og  mælti:  »Kóngs- 
dóttir!  eg  tel  mig  þess  sælan,  að  eg  hef  geymt  ámu  þessa 
til  slíks  tækifæris,  sem  þetta  er;  verð  eg  að  játa,  að  eg 
aldrei  á  æfi  minni  hef  drukkið  betra  vín  en  þetta  og  dreg- 
ur  margt  til  þess«.  Hjeldu  þau  nú  áfram  að  eta  og  drekka 
og  heillaði  kóngsdóttir  töframanninn  algjörlega  með  blíðu 
sinni  og  kurteisi;  höfðu  þau  þrisvar  drukkið  áður  en  hún 
benti  konu  þeirri,  sem  færði  þeim  drykkinn,  og  skipaði 
henni  að  hella  á  bikarana  og  færa  þeim.  En  er  þau  höfðu 
tekið  sinn  bikarinn  hvort,  mælti  hún  á  þessa  leið:  »Eg 
veit  ekki,  hvað  hjer  er  siður,  þegar  menn  sitja  að  sam- 
drykkju  og  ástir  falla  vel  á,  eins  og  með  okkur  núna.  Á 
Kínlandi  eru  elskendur  vanir  að  hafa  staupaskipti,  og 
drekkur  hvort  annars  minni«. 

Að  svo  mæltu  fjekk  hún  töframanninum  sinn  bikar 
með  annari  hendinni,  og  rjetti  út  hina  eptir  hans  bikar. 
Hafði  töframaðurinn  undir  eins  bikaraskipti,  og  taldi  það 
vísan  vott  þess,  að  nú  væri  hann  búinn  að  ávinna  sjer 
alla  ást  og  hylli  kóngsdótturinnar,  og  sparaði  nú  ekki  að 
segja  henni  ótal  fagurmæli  og  smjaðuryrði,  svo  að  henni 
dauðleiddist.  Greip  hún  því  fram  í  fyrir  honum  og  mælti: 
»Látum  okkur  nú  fyrst  drekka,  eptir  á  getið  þjer  haldið 
áfram  ræðunni«.  Færði  hún  þá  bikarinn  til  munns  sjer, 
en  snerti  hann  varla  með  vörunum.  En  á  meðan  hafði 
töframaðurinn  allan  hugann  á  því,  að  verða  fyrr  búinn 
að  drekka  út  en  hún,  enda  renndi  hann  út  bikarinn  í 
botn  og  kerti  höfuðið  um  leið  aptur  á  bak;  ranghvolfdust 
þá  í  honum  augun  og  valt  hann  rænulaus  niður  á  gólfið. 
Þurfti  þess  ekki  einusinni  til,  að  kóngsdóttir  skipaði  að 
hleypa  Aladdín  inn  um  leynidyrnar,  því  þjónustukonur 
hennar,  sem  vissu  hvað  í  ráði  var,  höfðu  skipazt  allt  frá 
salnum  neðst  niður  á  riðið,  svo  að  honum  var  hleypt  inn, 

óðara  en  töframaðurinn  var  oltinn  út  af;  kom  hann  nú 
inn  í  salinn  og  var  kóngsdóttir  upp  staðin,  ætlaði  hún  þá 
að  faðma  hann  að  sjer  af  fögnuði.  En  hann  beiddi  hana 
að  sleppa  því  að  sinni,  því  til  þess  væri  nú  enginn  tími, 
en  ganga  heldur  til  herbergis  síns  og  sjá  svo  um,  að  eng- 
inn  kæmi  að  honum,  meðan  hann  sýslaði  um  heimför 
þeirra  til  Kínlands,  sem  hann  kvað  verða  mundu  með 
jafnskjótri  svipan  og  burtför  hennar  hafði  orðið. 

Þegar  allir  voru  gengnir  út  úr  salnum,  tók  Aladdín 
lampann  úr  barmi  töframannsins,  þar  sem  hann  lá  örend- 
ur,  neri  hann  og  skipaði  andanum,  sem  birtist  í  sama 
vetfangi,  að  flytja  höllina  aptur  til  Kínlands,  þangað  sem 
hún  áður  var.  Hneigði  andinn  sig  til  merkis  um,  að  hann 
skyldi  hlýða,  og  fluttist  höllin  þegar,  og  fannst  ekki  nema 
dálítill  hristingur  tvívegis,  þegar  húsið  var  fært  á  lopt  og 
sett  niður.  Gekk  nú  Aladdín  til  herbergisins,  sem  kóngs- 
dóttir  var  í,  faðmaði  hana  að  sjer  og  mælti:  »Snemma  á 
morgun  fullkomnast  gleði  okkar  beggja«.  Af  því  nú  kóngs- 
dóttir  hafði  ekki  etið  nægju  sína  um  kvöldið  og  Aladdín 
líka  var  svangur,  þá  var  maturinn,  sem  að  kalla  var  ó- 
snertur,  sóttur  neðan  úr  salnum  með  tuttugu  og  fjórum 
gluggunum;  borðuðu  þau  hjónin  með  góðri  lyst  og  drukku 
gamla  vínið  töframannsins.  Sátu  þau  nú  um  stund  og 
töluðu  saman ;  var  þeim  vel  skemmt  og  gengu  þau  síðan 
til  hvílu. 

Faðir  Badrúlbúdúr  hafði  verið  óhuggandi,  allt  þaðan 
í  frá,  er  hún  hvarf  með  höll  Aladdíns,  og  hafði  hann  al- 
drei  haft  á  sjer  stundar  frið,  hvorki  dag  nje  nótt.  Enda 
gerði  hann  ekkert  sjer  til  afþreyingar,  nje  heldur  reyndi 
til  að  sneiða  hjá  því,  sem  minnti  á  orsök  harma  hans; 
miklu  fremur  gerði  hann  allt  til  að  rifja  upp  raunir  sínar. 
Áður  hafði  hann  að  eins  farið  einu  sinni  á  morgni  hverj- 
um  inn  í  klefann,  þaðan  er  sjá  mátti  höll  Aladdíns,  til 
þess  að  skemmta  sjer  við  að  horfa  á  hana,  en  nú  fór  hann 
optsinnis  á  dag,  og  gerðist  æ  hryggari  og  hryggari.  Þann 
morguninn,  sem   höllin  var  aptur  flutt  á  sitt  fyrra  stæði  í 

Kínlandi,  fór  soldán  inn  í  klefann  um  aptureldingu,  og 
horfði  hann  sárhryggur  þangað,  sem  hann  seinustu  dag- 
ana  ekkert  hafði  sjeð  nema  bersvæði  eitt;  sá  hann  nú  höll- 
ina  standa  þar  eins  og  fyrr  meir  og  hugði  þoku  vera,  það 
er  honum  kom  svo  fyrir  sjónir.  En  er  hann  hugði  betur  að, 
þágathann  ekkiframar  verið  í  vafa  um,  að  það  væri  höll 
Aladdíns.  Nú  kom  gleði  og  fögnuður  í  gremju  stað;  hann 
flýtti  sjer  til  herbergja  sinna,  ljet  taka  hest  sinn  og  reið  í 
skyndi  til  hallar  Aladdíns. 

Aladdín  hafði  sjeð  það  fyrir,  að  soldán  mundi  koma, 
og  hafði  því  farið  á  fætur  árdegis,  hafði  hann  búizt  bezta 
klæðnaði  sínum  og  farið  inn  í  salinn  með  tuttugu  og  fjór- 
um  gluggunum.  Sá  hann  þaðan  til  soldáns  og  fór  undir  eins 
ofan;  var  það  jafn  snemma,  að  Aladdín  stje  niður  af  hallar- 
tröppunum  og  soldán  reið  að,  svo  að  hann  kom  mátulega 
til  að  hjálpa  tengdaföður  sínum  af  baki.  »A]addín!«  mælti 
soldán,  »eg  get  ekki  fengið  af  mjer  að  tala  við  þig  og  faðma 
þig  að  mjer  fyrr  en  eg  er  búinn  að  sjá  dóttur  mína  og 
þrýsta  henni  að  hjarta  mínu«.  Leiddi  þá  Aladdín  soldán- 
inn  til  dóttur  hans;  var  hún  að  eins  nýklædd  og  fóðmuð- 
ust  þau  feðgin  hvað  eptir  annað,  grátandi  fögrum  tár- 
um.  Varð  soldán  svo  klókkur,  að  hann  stóð  orðlaus,  og 
eins  mátti  sjá  á  Badrúlbúdúr,  að  hún  komst  ekki  minna 
við  að  sínu  leyti.  En  loksins  tók  soldán  til  máls  og  sagði: 
»Dóttir  mín!  eg  held  það  komi  af  gleði  þinni,  er  þú  sjer 
mig  aptur,  að  mjer  sýnist  þú  svo  lítið  umbreytt,  allt  eins 
og  ekkert  ógeðfelt  hafi  hent  þig.  En  enginn  verður  fluttur 
með  heilli  höll  úr  einum  staðnum  í  annan,  eins  og  þú 
varst,  svo  að  ekki  komi  yfir  hann  skelfileg  hræðsla  og 
angist.  Seg  mjer  því  allt,  hvernig  til  gekk,  og  leyn  mig 
engu  af.« 

Badrúlbúdúr  ljet  að  beiðni  föður  síns  og  gat  hún  þess, 
að  hún  hefði  mest  fyrir  þá  sök  náð  sjer  eptir  allar  hörm- 
ungar  sínar,  að  hún  vissi  Aladdín  sjer  nærstaddan,  allt  frá 
morgni  hins  fyrra  dags,  en  nú  þótlist  hún  vera  orðin  jafn- 
hress  og  áður.     Kvaðst  hún   að  vísu   hafa  orðið  að  heyra 

margt  ógeðfelt  bjá  töframanninum,  en  þó  getað  haldið  hon- 
um  frá  sjer,  svo  að  hann  sýndi  henni  ekki  áleitni,  eða 
bauð  henni  neina  nauðung.  Sagðist  hún  ein  vera  völd  að 
atburði  þessum,  þó  í  grandleysi  væri,  en  Aladdín  ætti  þar 
engan  hlut  að;  innti  hún  því  næst  frá  því,  hvernig  það 
atvikaðist,  að  hún  sjer  til  gamans  Ijet  töframanninn  frá 
Afríku,  sem  var  búinn  einsog  lampamangari,  fá  lampa  Al- 
addíns  í  skiptum  fyrir  nýjan  lampa,  af  því  hún  vissi  ekki 
hversu  mikils  hann  var  verður;  sagði  hún  frá  því,  er  síð- 
an  gerðist,  þar  til  hún  fyrir  hjálp  Aladdíns  fjekk  aptur 
náð  lampanum  frá  illmenninu.  En  um  allt  annað  vísaði 
hún  föður  sínum  til  frásagna  Aladdíns,  og  greindi  hann 
frá  því,  hversu  hann  flutti  hóllina  aptur  til  Kínlands  með 
sama  töfrakraptinum,  sem  hafði  svipt  henni  burt  til  Afríku. 
En  nú  hefði  töframaðurinn  frá  Afríku  fengið  makleg  mála- 
gjöld  og  gæti  soldán  gengið  úr  skugga  um  það,  ef  hann 
færi  upp  í  salinn  með  tuttugu  og  fjórum  gluggunum. 

Soldán  gekk  upp  í  salinn  og  sá,  hvar  töframaðurinn 
lá  örendur  og  afmyndaður  í  framan  af  eitrinu.  Faðmaði 
soldán  þá  Aladdín  að  sjer  með  blíðu  og  beiddi  hann  að 
fyrirgefa  sjer  hinar  hræðilegu  tiltektir  sínar  við  hann,  og  bað 
hann  minnast  þess,  að  sjer  væri  nokkur  vorkun,  þó  föðurástin 
hefði  farið  með  sigí  gönur.  Aladdín  kvað  sjer  þykja  soldán 
hafa  gert  að  vonum  og  væri  enginn  vítaverður,  nema  töfra- 
maðurinn,  enda  hefði  hann  fyrri  gert  sjer  illan  grikk,  og 
skyldi  hann  segja  soldáni  þá  sögu,  ef  honum  einhverntíma 
þóknaðist.  »Eg  skal  minna  þig  á  það  einhverntíma  bráð- 
um«,  ansaði  soldán,  »en  látum  okkur  nú  fyrst  um  sinn 
njóta  fagnaðar,  er  oss  auðnaðist  að  finnast  aptur,  og  sjáðu 
svo  um,  að  ókind  þessari  verði  komið  burt«.  Ljet  Aladdín 
kasta  líki  töframannsins  innan  um  önnur  hræ,  svo  að  hann 
yrði  vörgum  að  bráð,  en  soldán  bauð,  að  halda  skyldi 
hátíð  í  tíu  daga,  til  minningar  um  heimkomu  dóltur  hans 
og  Aladdíns. 

Þannig  auðnaðist  Aladdín  enn  þá  einu  sinni  að  um- 

íl)ja  bráðan  bana,  en  samt  rataði  hann  í  þriðja  sinn  í 
jafnmikinn  háska  svo  sem  nú  skal  greina. 

Töframaðurinn  frá  Afríku  átti  sem  sje  bróður,  sem 
var  yngri  að  aldri,  en  jafnsnjallur  honum  í  fjölkynngi,  og 
meiri  níðingur,  ef  nokkuð  skyldi  vera.  Nú  með  því  þeir 
bjuggu  ekki  alltjend  á  sama  stað  og  annar  hafðist  stund- 
um  við  í  austri,  meðan  hinn  var  í  vestri,  þá  Ijet  hvorug- 
ur  nokkru  sinni  hjá  líða,  að  komast  fyrir  það  á  ári  hverju 
með  deplalist  sinni,  hvar  hinn  væri,  hvernig  honum  liði, 
og  hvort  hann  ekki  þyrfti  hjálpar  við.  Skömmu  eptir 
dauða  töframannsins  frá  Afríku  hafði  bróðir  hans  tekið 
punktastokk,  sem  fullur  var  af  sandi,  í  hönd  sjer,  jafnað 
í  honum  sandinn  og  punktað  á  hann  myndir;  hafði  hann 
þá  loksins  komizt  að  því,  að  bróðir  hans  var  snögglega 
dáinn  af  eitri  í  höfuðborg  Kínlands,  en  að  sá,  sem  hafði 
gefið  honum  eitrið,  væri  af  lágum  stigum,  og  hefði  þó 
gengið  að  eiga  dóttur  soldáns.  Einselti  hann  sjer  nú  þegar 
að  hefna  bróður  síns,  tók  hest  sinn  og  reið  af  stað;  náði 
hann  svo  eptir  örðuga  ferð  til  höfuðborgar  Kínlands. 
Þóttist  hann  handviss  um,  að  hann  var  kominn  í  rjettan 
stað,  og  settist  þar  um  kyrt,  leigði  sjer  hús  og  gekk  út 
næsta  dag,  til  að  spyrjast  fyrir  og  komast  að  ýmsu,  sem 
hann  þurfti  að  vita,  til  þess  að  geta  komið  fram  áformi 
sínu. 

Einusinni  er  hann  var  á  gangi  í  borginni,  þar  sem 
mannkvæmt  var  og  margir  stóðu  á  tali,  heyrði  hann  mikið 
látið  af  góðverkum,  guðhræðslu  og  enda  jarteiknum  konu 
nokkurrar,  er  Fatíme  hjet,  og  var  sagt,  að  hún  lifði  ein- 
setulífi  fjærri  glaumi  heimsins.  Kom  honum  þá  til  hugar, 
að  kona  þessi  gæti  orðið  meðal  í  hendi  sjer  til  að  koma 
því  fram,  er  hann  hafði  í  hyggju;  tók  hann  því  mann 
nokkurn  tali  einslega,  og  beiddi  hann  að  segja  sjer  nokk- 
uð  greinilegar  af  konu  þessari  og  jarteiknum  hennar. 
Undraðist  sá,  sem  spurður  var,  að  hann  skyldi  hvorki 
liafa  sjeð  konuna,  nje  heyrt  hennar  getið,  því  allur  borgar 
lýðurinn    hefði     hana     að    ágætum    fyrir   meinlæta    lifnað 

hennar,  íöstur  og  ágætt  eptirdæmi,  erhún  fjekk  öðrum  til 
fyrirmyndar.  Væri  hún  aldrei  vön  að  ganga  frá  kofa  sín- 
um,  nema  á  Mánudögum  og  Föstudögum,  og  gerði  hún 
ávallt  gott  á  þeim  dögum,  er  hún  Ijet  sjá  sig  í  borginni, 
en  einkum  læknaði  hún  alla,  sem  þjáðust  aí  höfuðverk, 
með  handa  áleggingu. 

Nú  þegar  töframaðurinn  var  orðinn  þess  vísari,  hvar 
einbýli  Fatíme  \ar,  og  hafði  lagt  niður  ráð  sín,  þá  hafði 
hann  vandlega  gætur  á,  næsta  daginn,  er  hún  gekk  út,  og 
beið  þangað  til  hún  var  komin  heim  í  hús  sitt.  Gekk 
hann  því  næst  til  veitingahúss  nokkurs,  þar  sem  heitir 
drykkir  voru  seldir  og  gestum  gafst  kostur  á  að  vera 
nætursakir. 

Töframaðurinn  beið  þar  nú  þangað  til  komið  var 
miðnætti;  þá  fór  hann  leynilega  til  einbýlis  hinnar  ,helgu 
konu',  því  svo  var  Fatíme  almennt  kölluð  í  borginni. 
Veitti  honum  hægt  að  ljúka  upp  dyrunum,  því  hurðin  var 
ekki  nema  klinkuð  aptur,  gekk  hann  síðan  inn  og  hallaði 
hurðinni  hægt  á  eptir  sjer.  Kom  hann  að  Fatíme  sofandi 
undir  beru  lopti  í  tunglskininu;  lá  hún  í  hvílubekk,  með 
höfuðið  upp  við  vegg  og  hafði  ekki  ofan  á  sjer  nema 
mottu  eina  ljelega.  Óð  nú  töframaðurinn  að  henni  með 
hníf  í  hendi  og  vakti  hana;  hrökkur  hún  þá  upp  í  dauðans 
ofboði  og  vaknar  við  það,  að  hann  segir,  með  hnííinn 
settan  fyrir  brjóst  hennar:  »Ef  þú  hljóðar  eða  lætur 
nokkuð  í  þjer  krymta,  þá  rek  eg  þig  í  gegn.  Stattu  upp 
og  gerðu  það,  sem  eg  skipa  þjer«.  Fatíme  svaf  í  fötun- 
um  og  stóð  hún  upp,  skjálfandi  af  hræðslu.  Sagði  töfra- 
maðurinn  henni,  að  hún  mætti  vera  óhrædd,  því  hann 
krefðist  ekki  annars  en  þess,  að  hún  hefði  fataskipti  við 
sig.  Þegar  þau  nú  höfðu  haft  skipti  á  búningum  sínuni 
og  töframaðurinn  var  kominn  í  hennar  föt,  þá  Ijethann  hana 
penta  andlit  sitt  og  smyrja,  svo  að  það  yrði  allt  að  einu 
asýndum  og  hennar.  Nú  með  því  hún  var  yfirkomin  af 
angist,  þá  sór  hann  henni,  að  hún  mælli  vera  óhrædd  uni 
líf  sitt;  kveikti  Fatíme  þá  á  lampa  og  gerði  allt,  sem  hann 

vildi,  í  kompu  sinni.  Bjó  hún  hann  höfuðbúnaði  sínum, 
með  andlits  skýlu,  og  sagði  honum  til,  hvernig  ætti  að 
bera  hana.  Að  endingu  hengdi  hún  um  háls  honum 
bænaband,  er  tók  allt  ofan  að  belti,  fjekk  honum  prikið, 
sem  hún  var  vön  að  ganga  við,  og  hjelt  fyrir  honum 
spegli,  sagði  hún  honum  um  leið,  að  nú  væri  hann  orð- 
inn  svo  líkur  sjer,  sem  framast  væri  unnt.  En  allt  fyrir 
það  hjelt  töframaðurinn  ekki  eiðinn,  heldur  kyrkti  hann 
Fatíme,  svo  að  ekki  skyldi  blóð  hennar  ljóstra  upp  ódæði 
þessu,  og  fleygði  hann  líkinu  í  vatnsþró  eina,  sem  þar 
var  nálægt. 

Nú  ljet  illvirkinn  fyrirberast  í  einsetukofanum  um 
nóttina,  og  þó  Fatíme  væri  aldrei  vön  að  ganga  út  á  þeim 
degi,  er  nú  fór  í  hönd,  þá  arkaði  hann  samt  af  stað  í 
dularbúningnum.  Þóttist  hann  viss  um,  að  enginn  mundi 
fara  að  ónáða  sig  með  spurningum,  út  af  þessu,  enda 
mundi  hann  ekki  uppnæmur  að  svara,  þó  til  kæmi.  Hjelt 
hann  rakleiðis  til  hallar  Aladdíns,  því  hann  hafði  fengið 
að  vita  hvar  hún  var,  og  ætlaði  hann  þar  að  koma  fram 
fyrirætlun  sinni.  Óðara  en  sást  til  hans,  þyrptist  utan  um 
hann  mikill  manngrúi,  því  allir  hjeldu,  að  þar  væri  hin 
helga  Fatíme  komin,  sem  von  var,  því  töframaðurinn 
hermdi  prýðilega  eptir  henni.  Menn  fólu  sig  árnaði  hennar 
kysstu  á  hönd  hennar  og  klæðafald,  og  þeir  sem  þjáðust 
af  höfuðverk,  eða  vildu  verjast  ókominni  höfuðveiki, 
hneigðu  sig  fyrir  henni,  til  þess  að  hún  leggði  hendur  í 
höfuð  þeim;  fór  töframanninum  það  svo  snildarlega,  að 
engum  kom  annað   til  hugar  en  að  þetta  væri  Fatíme  sjálf. 

Eptir  langar  viðtafir  kom  hann  á  plássið  fyrir  framan 
höll  Aladdíns,  og  með  því  ysinn  og  mannþrengslin  fóru 
sívaxandi,  þá  gat  eigi  hjá  því  farið,  að  rifrildi  og  há- 
reysti  gerðist  innan  um  ösina;  heyrði  Badrúlbúdúr  kóngs- 
dóttir  það,  þar  sem  hún  sat  í  salnum  með  tuttugu  og 
fjórum  gluggunum.  En  er  hún  spurði,  hvernig  á  því 
stæði,  sagði  ein  af  ambáttunum  henni,  að  lýðurinn  þrengd- 
ist  svona  ákaft  kringum  hina  helgu  Fatíme.     Hafði  kóngs- 

dóttir  aldrei  sjeð  hana,  en  opt  heyrt  hennar  getið,  og  með 
því  hún  nú  Ijet  í  ljósi  löngun  til  að  sjá  hana  og  tala  við 
hana,  þá  bauðst  höfuðsmaður  geldinganna,  sem  nærstaddur 
var,  til  að  láta  sækja  hana,  og  er  kóngsdóttir  vildi  svo 
vera  láta,  þá  sendi  hann  fjóra  geldinga  eptir  Fatíme. 

Þegar  geldingarnir  komu  út  úr  höllinni,  þokaðist 
fólkið  til  hliðar,  og  jafnskjótt  sem  töframaðurinn  sá  til 
þeirra,  gekk  hann  til  móts  við  þá,  og  hlakkaði  hann  yíir 
því  með  sjálfum  sjer,  að  fyrirtæki  hans  byrjaði  svo  heppi- 
lega.  Einn  af  geldingunum  sagði  honum  nú,  að  kóngs- 
dóttur  langaði  til  að  sjá  hina  helgu  konu;  brást  hann  vel 
undir  það  og  fór  með  geldingnum  inn  í  höllina.  En 
er  töframaðurinn,  sem  var  mannhundur  mesti,  var 
leiddur  inn  í  salinn  með  tuttugu  og  fjórum  gluggunum, 
og  sá  þar  kóngsdótturina,  þá  tók  hann  að  þylja  langa 
bæn  og  óska  henni  heilbrigði  og  hamingju  og  allra  þeirra 
hluta,  er  hún  mætti  á  kjósa.  Neytti  hann  síðan  allrar 
mælsku  sinnar  með  falsi  og  fagurgala,  til  að  ávinna  sjer 
hylli  kóngsdóttur  undir  guðhræðslu  yfirskini.  Varð  hon- 
um  það  því  auðsóttara,  sem  hún  var  hjartagóð,  og  hjelt 
að  svo  væru  allir,  ekki  sízt  þeir,  sem  höfðu  tekið  sig  út 
úr  heiminum  til  að  þjóna  guði.  Svaraði  hún  því  Fatíme, 
er  hún  hafði  lokið  hinni  löngu  mærðarþulu,  á  þessa  Jeið: 
»Móðir  góð!  hafið  þökk  fyrir  hinar  fögru  bænir  yðar,  cg 
hef  mikla  trú  á  þeim  og  vona  eg  að  drottinn  bænhe}rri 
yður.     Komið  nú  nær  og  setjist  hjá  mjer«. 

Töframaðurinn  settist  nú  niður  með  uppgerðar  auð- 
mýkt  og  mælti  kóngsdóttir  enn  fremur:  »Móðir  góð! 
einnar  bænar  vil  eg  biðja  yður,  og  megið  þjer  ekki  synja 
mjer  hennar,  en  hún  er  sú,  að  þjer  hafið  dvöl  hjá  mjer 
og  segið  mjer  æfisögu  yðar,  svo  að  eg  geti  lært  að  þjóna 
guði  af  yður  og  eptirdæmi  yðar«.  Töframaðurinn  taldi 
á  því  tormerki  af  eintómri  hræsni  og  kvað  þá  ekki  verða 
hjá  því  komizt,  að  hann  yrði  glapinn  í  guðræknisiðkunum 
sínum.  En  kóngsdóttir  gerði  honum  kost  á  að  velja  á 
meðal  margra  auðra  herbergja,    þar  sem  ekkert  gat    íipað 

íyrir,  og  með  því  að  töframanninum  varð  enginn  æski- 
legri  kostur  boðinn  en  að  kotra  sjer  svona  með  góðu 
móti  niður  í  höll  Aladdíns,  þá  ljet  hann  með  litlum  um- 
mælum  til  leiðast  og  mælti:  »Kóngsdóttir!  svo  fastlega 
sem  eg  aum  og  örsnauð  kona  hafði  ásett  mjer  að  hafna 
veröldinni  og  hennar  hjegóma,  þá  dirfist  eg  samt  ekki  að 
gera  í  móti  vilja  svo  guðhræddrar  og  gæzkuríkrar  kóngs- 
dóttur,  sem  þjer  eruð«. 

Þá  stóð  kóngsdóttir  upp  og  skipaði  töframanninum 
að  koma  með  sjer  til  að  skoða  herbergin,  sem  hann  átti 
að  velja  um.  Voru  þau  fögur  og  vel  vönduð  að  öllum 
húsbúnaði,  en  hann  valdi  það  úr,  sem  viðhafnarminnst 
var,  og  sagði  af  hræsni,  að  það  væri  mikils  til  of  gott 
handa  sjer,  og  gerði  hann  það  að  eins  kóngsdótturinni  til 
skaps  að  velja.  Kóngsdóttir  beiddi  nú  töframanninn  að 
sitja  til  borðs  með  sjer  í  salnum  með  tuttugu  og  fjórum 
gluggunum,  en  þá  hefði  hann  orðið  að  taka  af  sjer  sk}i- 
una,  sem  hann  allt  til  þessa  hafði  hulið  sig  með,  og  á  það 
vildi  hann  ekki  hætta.  Beiddi  hann  þá  kóngsdóttur  fyrir 
alla  muni  að  lofa  sjer  að  matast  í  herbergi  sínu,  og 
kvaðst  aldrei  neyta  annars  en  brauðs  og  aldina;  ljet 
Badrúlbúdúr  það  eptir  honum.  »Móðir  góð!«  mælti  hún, 
»hafið  alla  yðar  hentisemi,  og  látið  sem  þjer  sjeuð  heima 
hjá  yður.  Eg  skal  láta  færa  yður  mat,  en  gleymið  því 
ekki,  að  eg  vonast  eptir  yður,  þegar  þjer  eruð  búnar  að 
borða«.  Kóngsdóttir  tók  sjer  nú  miðdegisverð  og  kom 
töframaðurinn  undir  eins  og  geldingur  einn  hafði  sagt 
honum,  að  borð  væru  upp  tekin.  »Móðir  góð!«  mælti 
kóngsdóttir,  »mikill  fögnuður  er  mjer  að  sjá  yður  hingað 
komna,  svo  guðhrædda  konu,  sem  verða  mun  húsi  þessu 
til  blessunar.  En  hvernig  geðjast  yður  að  höllinni?  segið 
mjer  nú  fyrst  áður  en  eg  sýni  yður  um  hana  alla,  hvernig 
yður  þykir  salurinn  sá  arna?« 

Töframaðurinn  hafði  alltaf  gengið  með  höfuðið  niður 
í  bringu,  til  að  vera  sem  líkastur  Fatíme,  en  nú  rjetti 
hann  úr  sjer    og  hvarflaði    augum  sínum  um    salinn  með 

tuttugu  og  fjórum  gluggunum.  En  er  hann  hafði  skoðað 
hann  til  hlítar,  sagði  hann  við  kóngsdóttur,  að  sjer  þætti 
salurinn  aðdáanlegurog  afbragðs  fagur.  »En  eg  er  nú  ein- 
setukona«,  mælti  hann,  »og  ber  lítið  skyn  á,  hvað  heim- 
urinn  kallar  fagurt,  en  eins  þykir  mjer  á  vant«.  »Hvað 
getur  það  verið?«  mælti  kóngsdóttir,  »segið  mjer  það  fyrir 
alla  muni.  Eg  heí  bæði  heyrt  aðra  segja  og  sjálf  líka 
baldið,  að  salnum  væri  í  engu  áfátt,  en  ef  svo  skyldi  vera, 
þá  mun  eg  láta  ráða  bót  á  því«.  Svaraði  töframaðurinn 
þá  af  mikilli  hræsni:  »Fyrirgefið  djarfmælsku  mína  —  en  að 
mínum  dómi,  ef  nokkurt  mark  er  að  honum,  þá  mundi 
salur  þessi  vera  heims  undur  og  hvergi  eiga  sinn  líka,  ef 
Rokfugls  egg  hjengi  niður  úr  miðri  stöpulhvelíingunni«. 
Spurði  kóngsdóttir  þá,  hvers  kyns  Rokfugl  þessi  væri,  og 
hvar  eggsins  væri  að  leita.  »Það  er  geysistór  fugl«,  svar- 
aði  töframaðurinn,  »sem  hefst  við  á  hæsta  tindi  Kákasus- 
fjalla.  Sá,  sem  byggt  hefir  höllina,  getur  útvegað  yður 
eggið«. 

Kóngsdóttir  þakkaði  töframanninum  fyrir  ráð  þetta, 
sem  hún  hugði  vera  heilræði,  og  fór  að  tala  við  hann  um 
ýmislegt  annað.  En  Rokfugls  eggið  gat  ekki  liðið  henni 
úr  huga.  Svo  bar  til  um  kvöldið,  að  þegar  töframaður- 
inn  var  genginn  til  herbergis  síns,  kom  Aladdín  heim  af 
dýraveiðum  eptir  sex  daga  burtuveru;  heilsaði  hann  konu 
sinni  og  faðmaði  hana,  en  þótti  þá  sem  hún  tæki  sjer 
nokkuð  þurlega.  »Kæra  kona!«  mælti  hann,  »mjer  sýnist 
ekki  liggja  eins  vel  á  þjer  og  vant  er.  Heíir  nokkuð  það 
gerzt  í  fjærveru  minni,  sem  þjer  sje  til  styggðar  eða  skap- 
raunar.  Fyrir  alla  guðs  muni,  dyldu  mig  þess  ekki,  eg 
skal  gera  allt,  sem  í  mínu  valdi  stendur,  til  að  bæta  úr 
því«.  »Lítið  eitt  kveður  að  því«,  ansaði  kóngsdóttir,  »og 
liggur  það  mjer  í  svo  Ijettu  rúmi,  að  mjer  mundi  sízt  haí'a 
til  hugar  komið,  að  þú  mundir  sjá  það  á  mjer.  Skal  eg 
nú  ekki  lengur  dyljast  þess.  Eg  hef  allt  aí  haldið,  eins  og 
þú,  að  höllin  okkar  væri  hin  dýrðlegasta  og  fullkomnasla 
í  heimi.     En  samt  verð  eg  að  segja  þjer  það,  að  eptir  að 

eg  vandlega  hafði  skoðað  salinn  með  tuttugu  og  fjórum 
gluggunum,  þá  kom  mjertil  hugar,  að  einskis  mundi  framar 
á  vant,  ef  Rokfugls  egg  hjengi  niður  úr  miðri  stöpulhvelf- 
ingunni,  og  muntu  vera  mjer  samdóma  um  það«.  Aladdín 
sagði,  að  það  væri  sjer  nóg,  ef  henni  þætti  Rokfuglseggið 
vanta,  því  þá  þætti  sjer  eins,  og  skyldi  hann  gera  sjer  það 
að  skyldu  að  ráða  bót  á  þessu.  Enda  fór  hann  þá  þegar 
upp  í  salinn,  tók  töfralampann  úr  barmi  sínum,  því  hann 
bar  hann  nú  ávallt  á  sjer,  og  er  hann  hafði  núið  hann, 
birtist  andinn  honum  í  sama  vetfangi  og  spurði,  hvað 
hann  vildi  gera  láta. 

»Andi!«  mælti  Aladdín,  »það  vantar  enn  á  stöpul- 
hvelfingu  þessa,  að  Rokfuglsegg  hangi  niður  úr  henni 
miðri.  Eg  særi  þig  fyrir  krapt  lampans,  að  þú  gerir  við 
ágalla  þessum!«  Óðara  en  hann  hafði  mælt  þetta,  rak 
andinn  upp  öskur,  svo  ofboðslegt,  að  salurinn  ljek  á  reiði- 
skjálfi,  en  Aladdín  var  nærri  dottinn  til  jarðar.  Svaraði 
andinn  því  næst  með  slíkum  málrómi,  að  enda  hinum 
hugprúðasta  manni  mundi  hafa  skotið  skelk  í  bringu: 
»Vesall  maður!  nægir  þjer  ekki,  að  eg  og  hinir  aðrir 
andar  lampans  höfum  gert  allt  fyrir  þig,  og  geturðu  nú 
verið  svo  óheyrilega  vanþakklátur,  að  krefjast  þess  afmjer, 
að  eg  sæki  föður  minn  og  hengi  hann  neðan  í  hvelfingu 
þessa?  Þú  ættir  það  skilið  fyrir  tiltækið,  að  þú  og  kona 
þín,  ásamt  með  höllinni,  yrðuð  þegar  í  stað  að  einni  ösku- 
hrúgu.  En  það  vill  þjer  til  hamingju,  að  þetta  er  ekki 
af  þínum  toga  spunnið.  P\í  vita  skaltu,  að  frumkvöðull 
þessa  er  bróðir  töframannsins  frá  Afríku,  sem  þú  drapst 
að  maklegleikum.  Hann  er  nú  í  höll  þinni  í  dularham 
og  hefir  búizt  klæðum  Fatíme  hinnar  helgu,  sem  hann 
myrti;  hefir  hann  vakið  hjá  konu  þinni  þá  hina  hjegóm- 
legu  ósk,  sem  þú  skipaðir  mjer  að  fullnægja.  En  þig  ætl- 
ar  hann  að  drepa,  og  skaltu  því  vera  var  um  þig«.  Að 
svo  mæltu  hvarf  andinn. 

Aladdín  heyrði  hvert  orð,  sem  andinn  sagði;  hafði 
hann    áður  heyrt    getið    um    hina    helgu    konu  og    vissi, 

hversu  hún  Jæknaði  höfuðverk  manna.  Gekk  hann  þá  til 
herbergis  konu  sinnar,  og  minntist  ekki  einu  orði  á  það> 
er  hann  nú  vissi;  hjelt  hann  hendinni  fyrir  enni  sjer  og 
kvartaði  undan  sárum  höfuðverk.  Sendi  Badrúlbúdúr  þá 
undir  eins  eptir  hinni  helgu  konu  og  sagði  manni  sínum 
um  leið,  hvernig  á  því  stóð,  að  hún  hafði  fengið  henni 
herbergi  til  íbúðar  í  höllinni.  Töframaðurinn  kemur  nú 
inn  í  dulargerfinu,  og  segir  Aladdín  við  hann:  »Móðir 
góð!  mikil  gleði  er  mjer  að  sjá  yður  og  vill  mjer  það  til 
hamingju,  að  þjer  eruð  nærstaddar.  Eg  kvelst  af  óbæri- 
legum  höfuðverk,  og  bið  eg  yður  í  trausti  til  fyrirbæna  yðar, 
að  hjálpa  mjer;  vona  eg  að  þjer  synjið  mjer  þess  ekki, 
úr  því  þjer  hafið  líknað  svo  mörgum,  sem  þjáðust  af 
kvilla  þessum«.  Um  leið  og  hann  mælti  þetta,  laut  hann 
niður  með  höfuðið,  en  töframaðurinn  færði  sig  nær  og 
seildist  annari  hendi  til  tygilknífsins,  er  hann  bar  í  belti 
sínu.  En  Aladdín  hafði  vandlega  gætur  á  honum  og  þreif 
um  hönd  hans  áður  en  hann  gat  náð  vopninu,  keyrði  það 
svo  í  hjarta  honum  sjálfum  og  slengdi  honum  órendum 
niður  á  gólfið. 

»Hvað  hefirðu  gert,  elsku  maður?«  æpti  kóngsdóttir 
upp  yfir  sig  í  ofboði,  »þú  heíir  drepið  konuna  helgu«, 
en  Aladdín  kvað  nei  við,  svipti  blæjunni  af  illvirkjanum 
og  mælti:  »Það  er  ekki  hún  Fatíme,  sem  eg  hef  drepið, 
það  er  níðingurinn,  sem  hafði  búið  mjer  banaráð  og  myrt 
hina  helgu  konu,  til  þess  hann  gæti  stolizt  hingað  inn  í 
búningi  hennar;  það  er,  í  fám  orðum  að  segja,  bróðir 
töframannsins  frá  Afríku,  sem  rænti  þjer  burt«. 

Sagði  Aladdín  konu  sinni  þá  ítarlega,  hvernig  hann 
hafði  komizt  að  öllu  þessu,  og  ljet  færa  burt  líkið.  Xú 
var  hann  óhultur  fyrir  ofsóknum  beggja  þessara  fjölkunn- 
ugu  bræðra.  Nokkrum  áium  síðar  andaðist  soldán,  há- 
aldraður,  og  með  því  hann  dó  sonlaus,  erfði  Badrúlbúdúr 
ríki  hans,  og  skipti  hún  tigninni  með  Aladdín,  manni 
sínum.  Ríktu  þau  bæði  langan  aldur,  og  er  margt  manna 
frá  þeim  komið. 

»Herra«,  mælti  Scheherasade  drottning,  er  hún  lauk 
að  segja  af  töfralampanum,  »yðar  hátign  hefir  eflaust  skil- 
izt,  að  lýsing  töframannsins  á  við  hvern  þann,  sem  brenn- 
ur  af  ákafri  fýsn  til  að  afla  sjer  auðæfa,  og  það  jafnvel 
með  vondum  vjelum,  sem  hjálpa  honum  til  að  finna  ó- 
grynni  fjár;  en  það  verður  honum  að  engum  notum,  af 
því  hann  gerir  sjálfan  sig  auðsins  ómaklegan.  Með  Aladd- 
ín  er  það  sjmt,  hversu  maður  af  lágum  stigum  með 
sömu  auðæfunum  hefst  til  konungstignar;  berast  þau  að 
honum  sjálfkrafa,  án  þess  hann  leiti  þeirra,  allt  eptir  því 
sem  þörf  hans  krefur.  Á  soldáni  sjer  það,  hversu  auð- 
veldlega  jafnvel  rjettlátur  og  sanngjarn  konungur  getur 
stofnað  sjer  og  ríki  sínu  í  háska,  þegar  hann  með  óheyri- 
legu  ranglæti,  og  þvert  á  móti  allri  sannsýni  gerir  það 
glappaskot,  að  dæma  saklausan  mann  til  dauða,  og  vill 
ekki  einusinni  heyra  hvað  hann  hefir  sjer  til  málsbóta. 
Að  endingu  þykist  eg  vita,  að  yður  hafi  þótt  ljótt  að  heyra 
af  báðum  hinum  fjölkunnugu  illvirkjum,  þar  sem  annar 
þeirra  lagði  lífið  í  sólurnar  til  að  afla  auðæfa,  en  hinn 
hætti  bæði  lífinu  og  trúnni,  til  að  hefna  þess  manns,  sem 
var  níðingur  eins  og  sjálfur  hann,  enda  hefndist  honum 
líka  maklega  fyrir  mannvonzku  sína,  ekki  síður  en  hinum«^ 


Sagan  af  Ganem  ástar  þræl,  syni  Abú  Aibú. 


rPíl  A  I  11  lí\)  níPTIlP  Einusinni  var  kaupmaður  í 
11(1  ill.  III  iðlk  llmm.  Damaskus,  Abú  Aíbú  að  nafni; 
hafði  hann  dregið  saman  mikið  fje  með  atorkusemi  sinni 
og  hjelt  sig  allríkmannlega.  Hann  átti  tvö  börn,  einn 
son,  er  Ganem  hjet  og  síðar  var  kallaður  ástarþræll  að 
auknafni,  og  eina  dóttur.  Ganem  var  atgjörfismaður 
og  piýðilega  gáfaður;  hafði  faðir  hans  ágæta  kennendur 
til  að  sjá  um  uppfræðslu  hans  og  andlegar  framfarir. 
Dót'tir  kanpmannsins  hjet  Hugljúf,    og    var    hún    svo    frá- 

bærlega  fríð,  að  enginn  gat  sjeð  liana,  svo  að  hann  ekki 
fengi  ástarþokka  á  henni. 

Abú  Aíbú  andaðist  og  Ijet  eptir  sig  ógrynni  auðæfa. 
í  varningshúsum  hans  var  svo  mikið  geymt  af  gullskotnu 
pelli  og  silkivefnaði,  að  ekki  mundi  það  hafa  orðið  flutt 
á  færri  en  hundrað  úlföldum,  og  var  það  þó  lítilræði  eitt 
hjá  öllu  hinu.  Var  varningur  þessi  vafinn  í  stranga  og 
vel  um  búið,  en  utan  á  hverjum  pakka  stóð  skrifað  með 
stóru  letri:  »Til  Bagdad«. 

Um  þessar  mundir  ríkti  Móhammed,  sonur  Sólímans, 
og  Sinebí  kallaður  að  auknafni,  í  Damaskus.  Hafði  Har- 
ún  Alraschid  kalífi  í  Bagdad  fengið  honum  ríki  þar 
að  ljeni. 

Abú  Aíbú  hafði  opt  og  einatt  ferðazt  í  verzlunar  er- 
indum  og  skömmu  fyrir  andlátið  hafði  hann  búizt  af  stað 
til  Bagdad  og  ætlaði  hann  að  flytja  þangað  varnings- 
strangana.  Asetti  Ganem  sjer  að  koma  fram  ætlun  föður 
síns  sæla,  enda  langaði  hann  til  að  ferðast  og  afla  sjer 
heimsþekkingar.  En  örðugt  veitti  honum  að  fá  til  þess 
samþykki  móður  sinnar;  reyndi  hún  grátandi  að  leiða 
honum  fyrir  sjónir,  hversu  hann  væri  ungur  og  óreyndur, 
en  ferðin  miklum  erfiðleikum  bundin;  kvaðst  hún  hafa 
ærinn  harm  að  bera,  þó  ekki  bakaði  hann  sjer  n^'jar  sorgir. 
En  þó  Ganem  rynni  til  rifja  að  sjá  móður  sína  tárast,  þá 
Ijet  hann  samt  hvergi  teljast  af  fyrirætlun  sinni.  Gekk 
hann  því  til  þrælatorgs  og  keypti  nokkra  sterka  þræla, 
leigði  hundrað  úlfalda  og  útvegaði  sjer  allt,  sem  til  ferð- 
arinnar  þurfti;  lagði  hann  síðan  af  stað  til  Bagdad  með 
fimm  eða  sex  kaupmönnum,  sem  þangað  áttu  verzl- 
unarerindi. 

Nú  með  því  kaupmenn  þessir  höfðu  alla  þræla  sína 
og  marga  ferðamenn  að  auki  í  för  með  sjer,  þá  var  lestin 
allfjölmenn  og  þurftu  þeir  því  ekki  að  óttast  árásir  af 
ránsflokkum  Bedúína.  Áttu  þeir  því  ekki  við  aðrar  þrautir 
að  stríða  en  þær,  sem  samfara  eru  hverri  langferð,  enda 
gleymdist  það  skjótt,  er    þeir    voru    farsællega    komnir    til 

Bagdad  og  seztir  að  í  skrautlegasta  og  fjölsóttasta  gisti- 
húsinu,  sem  til  var  í  borginni.  Ganem  vildi  helzt  búa 
einn,  þar  sem  hann  gat  haft  alla  sína  hentisemi,  og  kom 
hann  því  að  eins  varningi  sínum  fyrir  til  geymslu  í  gisti- 
húsinu,  því  þar  vissi  hann  að  honum  var  óhætt,  en  sjálfur 
leigði  hann  sjer  fagurt  hús  með  skrautlegum  búnaði;  fylgdi 
því  inndæll  aldingarður  með  mörgum  gosbrunnum  og 
skuggasælum  lundum. 

Þegar  hann  hafði  búið  þar  nokkra  daga  og  var  bú- 
inn  að  hvíla  sig  eptir  ferðina,  bjó  hann  sig  í  skrautklæði 
og  gekk  til  hins  opinbera  markaðar,  þar  sem  verzlunar- 
menn  sömdu  um  kaup  og  sölur.  Ljet  hann  þræl  einn 
bera  á  eptir  sjer  stranga  af  ýmiskonar  silkivefnaði  og 
smágjörfum  Ijereptum.  Fögnuðu  kaupmenn  honum  vel 
og  keypti  forstjóri  þeirra,  sem  hann  fyrst  átti  tal  við, 
alla  strangana  fyrir  verð  það,  er  stóð  á  markseðli  hvers 
einstaks  stykkis.  Seldi  Ganem  þannig  hvað  af  hverju 
allan  varning  sinn  og  Ijet  bera  hann  til  markaðar  á  degi 
hverjum,  þangað  til  ekki  var  eptir  nema  einn  strangi. 

Það  var  einn  dag,  er  hann  gekk  til  markaðar,  að 
allar  sölubúðir  voru  lokaðar;  undraðist  hann  þá  mjög  og 
spurði,  hvernig  á  því  stæði.  Var  honum  sagt,  að  einn  af 
helztu  kaupmönnunum,  sem  hann  þekkti,  væri  dáinn,  og 
væru  nú  allir  stjettarbræður  hans  að  fylgja  honum  til 
grafar,  svo  sem  siður  var  til.  Spurði  Ganem,  hvar  must- 
erið  væri,  þar  sem  beðið  var  fyrir  sálu  hins  framliðna, 
áður  en  líkið  yrði  borið  út,  og  er  hann  varð  þess  vísari, 
fór  hann  þangað,  en  sendi  fyrst  þrælinn  heim  til  sín  með 
varningstrangann.  Þegar  Ganem  kom  í  musterið,  stóð  enn 
á  bænagjörðinni;  fór  hún  fram  í  sal  nokkrum,  er  tjald- 
aður  var  svörtum  silkidúkum.  Nú  var  líkið  borið  út,  og 
fylgdu  því  ættingjar  og  vinir,  kaupmennirnir  og  Ganem, 
allt  til  greptrunarstaðarins,  en  hann  var  langt  burtu  fyrir 
utan  borgina.  Þar  var  hinum  látna  búinn  legstaður;  það 
var  steinhús  með  hjálmþaki  og  var  í  því  grafreitur  ættar 
hans.     En  með  því  húsið    var    næsta    lítið,    þá    voru    þar 

Púsund  og  ein  nótt.  13 

uppreist  tjöld  allt  umhverfis,  til  þess  að  allir  væru  undir 
þaki,  meðan  líkið  var  jarðað;  var  það  nú  lagt  í  gröfina 
og  henni  aptur  lokið.  Því  næst  settist  höfuðklerkurinn 
og  aðrir  þjónar  musterisins  í  einni  hvirfing  á  ábreiður 
sínar  í  aðaltjaldinu,  þuldu  fram  bænir  sínar  og  lásu  þá 
kafla  úr  kóraninum,  sem  fyrirskipaðir  eru  við  útfarir. 
Kaupmennirnir  og  hinir  aðrir,  sem  fylgdu,  skipuðust  í 
hring  á  bak  við  hina,  og  stóð  á  þessu,  þar  til  komið  var 
fram  á  nótt.  Ganem  hafði  ekki  búizt  við  þessu,  og  tók 
hann  að  gerast  óeirinn,  því  heldur  sem  nú  var  búizt  til 
matveizlu  í  minningu  hins  framliðna;  var  honum  sagt,  að 
tjöldin  væru  ekki  eingöngu  til  hlífðar  við  sólarhita,  heldur 
meðfram  vegna  náttfallsins,  því  þeir,  sem  væru  saman 
komnir,  mundu  ekki  hverfa  heim  aptur  til  borgarinnar 
fyrr  en  með  morgninum. 

»Eg  er  ókunnugur  hjer«,  sagði  hann  áhyggjufullur 
við  sjálfan  sig,  »og  hef  á  mjer  orð  fyrir  að  vera  rikur. 
Meðan  eg  er  að  heiman,  geta  þjófar  rænt  hús  mitt,  og 
enda  þrælar  mínir  kunna  að  freistast  af  svo  góðu  tæki- 
færi  og  strjúka  burt  með  peningana,  sem  eg  fjekk  fyrir 
varning  minn.  Og  hvar  ætli  eg  að  leita  þeirra?«  —  Tók 
hann  sjer  því  að  eins  munnbita  af  matnum  og  læddist 
leynilega  á  burt^ 

Hann  hraoaði  nú  góngunni  heim  til  sín  allt  hvað 
hann  gat,  en  það  sýndi  sig  hjer  sem  optar,  að  flýtirinn 
er  ekki  einhlítur;  hann  villtist  í  myrkrinu,  svo  hann  kom 
ekki  fyrr  en  um  miðnætti  að  borgarhliðinu,  sem  þá  var 
harðlæst.  Varð  hann  því  það  sem  eptir  var  nætur,  þang- 
að  til  hliðinu  yrði  upp  lokið,  að  láta  fyrirberast  á  greplrunar- 
staðnum,  sem  var  þar  í  nánd  við.  Þar  voru  grafreitir 
margir,  sem  einstakar  ættir  áttu;  voru  þeir  umgirtir  múr- 
um,  en  ekki  var  þeim  vandlega  lokað,  og  var  einnopinn; 
í  honum  stóð  pálmatrje  ejtt  gamalt.  Fór  hann  þar  inn 
og  lokaði  eptir  sjer  dyrunum,  lagðist  niður  í  grasið  og 
reyndi  að  sofna,  en  áhyggjurnar  hjeldu  honum  vakandi. 
Stóð  liann  því  upp  og  gekk  stundarkorn    fram    og    aptur; 

varð  honum  þá  reikað  fram  hjá  dyrunum,  og  lauk  hann 
þeim  upp  í  hugsunarleysi.  Sá  hann  þá  ljó  langt  í  hurtu, 
og  sýndist  honum  það  færast  nær,  þangað  sem  hann  var; 
lokaði  hann  því  dyrunum  aptur  í  ofboði,  klifraðist  upp  í 
pálmatrjeð  og  faldi  sig  efst  í  liminu.  Sá  hann  þaðan, 
hvar  þrír  svartir  þrælar  komu,  og  hjelt  sá,  sem  fremstur 
gekk,  á  skriðljósi  og  tveimur  rekum,  en  hinir  tveir  báru 
kistu  á  öxlum  sjer,  íimm  eða  sex  feta  langa 

Þegar  þeir  voru  komnir  að  dyrunum,  tók  einn  þeirra 
til  máls:  »Gengum  við  ekki  frá  dyrunum  ólokuðum 
þegar  við  vorum  hjerna  um  dagsetrið?«  »Jú!«  sagði  annar, 
»og  nú  eru  þær  harðlæstar«.  »En  hvað  þið  eruð  skamm- 
sýnir«,  sagði  hinn  þriðji,  sem  hjelt  á  skriðljósinu,  »þið 
vitið,  að  þegar  eigendur  lystigarðanna  eru  á  leiðinni  heim 
aptur  til  Bagdad  og  náttmyrkrið  dettur  yíir,  þá  leita  þeir 
hælis  hjer  og  loka  sig  inni,  af  því  þeir  eru  hræddir  um, 
að  við  svertingjarnir  steikjum  þá  og  etum1).  En  ef  nokk- 
ui  annars  er  hjer  inni  og  hefir  sjeð  skriðljósið,  þá  mun 
hann  vafalaust  hafa  falið  sig  í  pálmatrjenu«. 

Þegar  Ganem  heyrði  þetta  bölvaði  hann  illsku  þræl- 
anna  og  fláræði  með  sjálfum  sjer;  ræddu  þeir  nú  um  það 
fram  og  aptur,  hvort  sá  sem  á  skriðljósinu  hjelt,  ætti  að 
klifrast  yfir  múrinn  og  ljúka  upp  fyrir  þ^im  að  innan.  En 
þó  báðir  hinir  þrælarnir,  sem  báru  kisturía,  hjetu  honum 
öllu  íögru  og  lofuðu,  að  einn  af  þeim,  sem  þeir  fyndu 
inni  í  legstaðnum,  skyldu  þeir  matbúa  sem  bezt  og  steikja 
handa  honum,  þá  vildi  hann  samt  með  engu  móti  fara, 
því  hann  var  hræddur  um,  að  þar  væru  ræningjar  fyrir. 
Klifruðust  því  báðir  hinir  þrælarnir  yfir  múrinn  og  luku 
upp  fyrir  þeim,  sem  hjelt  á  skriðljósinu;  lokuðu  þeir  síðan 
dyrunum  og  settust  niður  til  að  hvíla  sig,  því  þeir  voru 
lúnir,  bæði  af  vegalengdinni  og  erfiði  sínu.  »Nú  er  komið 
miðnætti«,  segir  einn,  »og    ef   við    eigum    að    grafa    niður 


1)    Innan  um  þræla  þá,  sem  fluttir  eru  til  Kairó,  eru  stund- 
um  mannætur. 

kistuna,  eins  og  okkur  var  skipað,  þá  verðum  við  fyrst 
að  safna  kröptum.  Hvílum  okkur  nú  um  stund  og  segjum 
hver  öðrum  til  skemmtunar  hvað  drifið  hefir  á  daga  okk- 
ar,  það  sem  af  er  æfinnar«.  Hinir  þrælarnir  tóku  því  vel, 
og  sagði  sá  fyrstur  æfi  sína,  sem  borið  hafði  skriðljósið, 
en  að  henni  kvað  lítið  og  verður  hún  ekki  sögð  svo  apt- 
ur  að  vel  fari.  Eptir  það  tók  hinn  annar  til  frásagna  á 
þessa  leið: 

Saga  prælsins  Kafúrs. 

Þegar  eg  var  átta  vetra,  var  eg  að  minnsta  kosti 
einu  sinni  á  ári  vanur  að  ljúga  svo  að  mansalsmönnun- 
um,  að  þeir  komust  í  hár  saman.  Hlaut  húsbóndi  minn 
loksins  svo  mikil  vandræði  af  því,  að  hann  fól  mansals- 
miðli  nokkrum  á  hendur  að  selja  mig,  og  skyldi  hann 
ekkí  leyna  lesti  mínum.  Kaupmaður  nokkur  ríkur  varð 
til  að  kaupa  mig  fyrir  sex  hundruð  pjastra  og  gaf  mjer 
þokkalegan  klæðnað;  þjónaði  eg  honum  svo,  að  honum 
líkaði  vel  við  mig  allt  til  ársloka.  Næsta  ár  var  eitthvert 
hið  mesta  frjósemdar  ár,  og  voru  fyrir  þá  sök  haldnar 
margar  gleðihátíðir.  Húsbóndi  minn  bjó  og  til  mikillar 
veizlu  í  aldingarði  einum  i  borginni;  var  þar  etið  vel  og 
ótæpt  drukkið,  rætt  og  rabbað  og  var  afar  glatt  á  hjalla. 
Eptir  miðjan  dag  skipaði  húsbóndinn  mjer  að  stíga  á 
bak  múlasna,  ríða  heim  og  sækja  nokkuð  í  skyndi  til 
konu  sinnar. 

Eg  hlýddi  honum,  eins  og  nærri  má  geta,  en  er  eg 
var  kominn  í  nánd  við  húsið,  tók  eg  að  hljóða  og  gráta 
aumkvunarlega,  svo  að  bæði  gamlir  og  ungir  þustu  saman, 
en  kona  húsbónda  míns  og  dætur  hennar  luku  upp  og 
spurðu,  hvað  á  gengi.  »Æ!«  svaraði  eg,  »minn  ógæfusami 
herra!  Hann  sat  undir  gömlum  múrvegg  með  vinum,  sín- 
um,  en  múrfjandinn  hrundi  saman  ofan  á  þá.  Undir  eins 
og  eg  sá  slysið,  hljóp  eg  á  bak  múlasnanum  og  þeysti  af 
stað  hingað.« 

Konan    og    börnin    hljóðuðu    nú    upp   yfir  sig,    rifu 

sundur  klæði  sín,  og  klóruðu  sig  í  framan;  komu  þá  ná- 
búarnir  til  að  samhryggjast  þeim  og  tóku  undir  með 
harmakveini  þeirra.  Kona  húsbónda  míns  velti  öllu  um 
koll  og  umturnaði  öllu  innanhúss,  mölvaði  gluggana,  at- 
aði  salarveggina  í  saur  og  blásteini  og  kallaði  til  mín: 
»Vei  þjer,  Kafúr!  komdu  nú  og  hjálpaðu  mjer  til  að  velta 
um  drykkjarborðunum  og  mölva  sundur  postulínið«.  Eg 
hlýddi  henni,  eins  og  gefur  að  skilja,  og  mölvaði  sundur 
allt,  sem  eg  gat  hendur  á  fest  í  öllu  húsinu,  og  æpti  við 
jafnt  og  stöðugt:  »Æ,  minn  ógæfusami  herra!«  Húsmóðir 
mín  fór  nú  út  úr  húsinu  ásamt  börnum  sínum,  með  bert 
andlitið,  og  blæjuna  slegna  á  bak  aptur.  Skipaði  hún 
mjer  að  ganga  á  undan  og  sýna  sjer,  hvar  húsbóndi  minn 
lægi  undir  múrsteina  hrúgunni,  svo  að  hún  gæti  náð  lík- 
inu,  flutt  það  heim  til  sín  og  veitt  því  sæmilega  útför. 

Eg  gekk  þá  grátandi  og  veinandi  á  undan,  en  hún 
á  eptir  með  börnunum,  og  allt,  sem  vetlingi  gat  valdið  í 
nágrenninu,  slóst  í  hópinn  með  okkur,  emjandi  og  æp- 
andi.  Fólkið,  sem  varð  á  vegi  okkar,  spurði,  hvernig  á 
þessu  stæði,  og  samhryggðist  það  okkur,  þegar  við  sögð- 
um  því  frá  hinu  hörmulega  slysi.  Fóru  nokkrir  og  gerðu 
jarlinum  vitneskju  um  þetta,  en  hann  brá  undir  eins  við, 
stje  á  hestbak  og  tók  með  sjer  verkamenn  með  axir,  rekur 
og  karfir;  fór  nú  allt  þetta  lið  á  eptir  mjer,  ásamt  öllum 
manngrúanum. 

Eg  greikkaði  nú  sporið  og  kom  nokkru  fyrr  þangað 
sem  veizlan  var  í  aldingarðinum;  jós  eg  þá  mold  yíir  höf- 
uð  mjer,  lamdi  mig  í  framan  og  æpti:»  Æ,  veslings  hús- 
móðir  mín,  hver  vill  nú  sjá  aumur  á  mjer?  Ó,  að  eg 
hefði  mátt  láta  lífið  fyrir  hana!«  Þegar  húsbóndi  minn 
sá  og  heyrði  þetta  til  mín,  varð  hann  náfölur  í  framan 
og  spurði,  hverju  það  gegndi,  og  hver  tíðindi  eg  hefði  að 
segja.  »Herra!«  ansaði  eg,  »þjer  senduð  mig  heim  til  að 
sækja  nokkuð,  en  þegar  eg  kom  þangað,  var  loptið  með 
veggjunum  hrunið  niður  í  salnum  og  hafði  kona  yðar  orðið 
þar    undir  með    börnunum«.     »Varð  húsmóður    þinni    þá 


ekki  bjargað?«  spurði  hann.  »Nei«,  svaraði  eg,  »enginn 
slapp  þaðan  lífs  og  fyrst  af  öllum  ljet  amma  yðar  líf  sitt«. 
»£r  yngsta  dóttir  mín  þá  ekki  heldur  á  lífi?«  spurði  hann. 
»Nei«,  sagði  eg.  »Og  hvað  varð  þá«,  mælti  hann,  »af 
múlasnanum  mínum,  sem  eg  var  vanur  að  ríða?  varð 
honum  bjargað?«  »Nei,  herra!«  svaraði  eg,  »því  vegg- 
irnir  undir  öllum  húsunum  eru  hrundir  saman,  og  hefir 
allt  orðið  þar  undir  og  drepizt,  jafnvel  kindurnar,  hænsnin 
og  gæsirnar.  Engin  lifandi  skepna  af  þeim,  sem  í  húsinu 
voru,  er  undan  sloppin,  og  nú  eru  hundarnir  og  kettirnir 
sem  óðast  að  rífa  í  sig  hænsnin  og  kindurnar«. 

Þá  sortnaði  fyrir  sjónum  húsbónda  míns,  hann  varð 
hamstola  og  gat  ekki  lengur  staðið  á  fótunum,  heldur 
fjell  hann  tiljarðar,  reifsundur  klæði  sín  og  sleit  í  skeggið, 
klóraði  sig  í  framan,  þar  til  blæddi,  reif  vefjarhöttinn  af 
höfði  sjer  og  æpti:  »Æ,  börnin  mín,  æ,  kona  mín,  ó, 
hvílíkt  ólán!  hve  nær  hefir  annað  eins  hent  nokkurn  mann, 
nema  mig?«  Tóku  gestirnir  undir  með  kveinstöfum  hans, 
og  sem  hann  var  upp  staðinn  og  labbaði  út  úr  garðinum, 
þá  fylgdu  þeir  honum  allir  eptir. 

En  er  hann  var  kominn  út  fyrir  garðshliðið  með 
samfylgdarmönnum  sínum,  þá  sáu  þeir,  hvar  rykið  þyrl- 
aðist  upp  á  strætinu  og  þusti  að  þeim  mesti  manngrúi 
með  miklu  ópi.  Var  það  jarlinn  sem  kom  þar  með  liði 
sínu,  heimafólki  húsbónda  míns  og  nábúum  hans.  Fyrst 
kom  hann  auga  á  konu  sína  og  börn  og  varð  fyrst  eins 
og  utan  við  sig,  en  upp  úr  því  fór  hann  að  hlægja,  spurði 
hvernig  þeim  liði  og  hvað  þau  heíði  hent.  Þau  lofuðu 
guð  að  sínu  leyti,  þegar  þau  sáu  hann,  og  vöfðu  sig  upp 
að  honum  með  ástaratlotum.  »Hvernig  komstu  lífs  af 
með  vinum  þínum?«  spurði  húsmóðir  mín,  en  hannspurði 
aptur:  »Hvað  leið  ykkur  heima?«  »Okkur  leið  öllum 
vel«,  svöruðu  þau,  »og  heíir  okkur  ekkert  illt  viljað  til, 
nema  hvað  hann  Kafúr,  þrællinn  þinn  kom  hágrátandi, 
allur  rifinn  og    tættur  og  sagði  okkur,    að  garðsveggurinn 

heíði  hrunið  yfir  þig  og  vini  þína,  og  hefðuð  þið  svo 
allir  dauðrotazt. 

»Guð  hjálpi  mjer!«  ansaði  húsbóndi  minn,  »allt  að 
einu  kom  hann  aptur  til  mín  og  sagði  mjer  með  gráti  og 
kveinstöfum,  að  húsmóðir  sín  og  öll  börn  mín  hefðu  beðið 
bana«.  Nú  skyggndist  hann  eptir  mjer,  og  er  hann  sá, 
hvar  eg  stóð  berhöfðaður,  og  jós  mold  í  höfuð  mjer 
skælandi,  þá  kallaði  hann  á  mig  og  mælti:  »Óhræsis 
þrællinn  þinn,  þitt  argvítuga  kvikindi!  þú  sem  ert  níð- 
ingur  og  af  níðingum  kominn,  hvað  hefirðu  nú  gert? 
Viti  það  drottinn,  að  eg  skal  láta  flá,  þig  kvikan  og  slíta 
holdið  af  beinum  þínum«.  »Viti  það  drottinn,«  svaraði 
eg,  »að  þjer  getið  ekkert  geit  mjer.  Þjer  keyptuð  mig 
með  skaplesti  mínum,  sem  engar  dulur  voru  á  dregnar, 
svo  að  þjer  vissuð  vel,  að  eg  lýg  einu  sinni  á  ári  hverju. 
En  þessi  lygi  er  ekki  nema  hálf,  og  þegar  líður  að  árs- 
lokum,  mun  eg  ekki  bregðast  með  hinn  helminginn,  svo 
að  lygin  nái  heild  sinni«.  Þá  fór  hann  aptur  að  bölva 
og  ragna,  sagði  mjer  að  snáfa  burt  og  mælti:  »Þú  skalt 
vera  frjáls«.  »Viti  það  drottinn«,  sagði  eg,  »áð  ef  þjer 
geíið  mjer  frelsi,  þá  fer  eg  ekki  frá  yður,  fyrr  en  árið  er 
á  enda  og  lygin  öll  af  hendi  innt.  Þá  getið  þjer  selt  mig 
aptur  á  torginu  með  skaplesti  mínum,  en  gefið  mjer  ekki 
frelsi,  því  eg  kann  enga  iðn,  sem  eg  get  haft  atvinnu  afo.1) 

Jarlinum  var  nú  gefið  þetta  til  vitundar,  og  sagt  að 
eg  kallaði  lygi  þessa  ekki  nema  hálfa.  Blöskraði  það  öll- 
um,  sem  heyrðu,  svo  að  þeir  bölvuðu  mjer  í  sand  og  ösku, 
en  eg  ljet  það  ekki  á  mjer  festa,  heldur  hló  og  sagði: 
»Því  skyldi  húsbóndi  minn  vilja  drepa  mig,  úr  því  hann 
hefir  keypt  mig  með  skaplesti  mínum?«  En  er  hann  var 
kominn  heim  til  sín  og  sá,  hvílíku  spillvirki  eg  hafði  af 
stað  komið,  þá  varð  hann  aptur  hamstola  af  heipt,  »Aldrei 
á  æfi  minni    hef  eg    þekkt    svo  svívirðilegan  þræl«,    sagði 

1)  Paö  er  hin  harðasta  refsing,  sem  aldrei  er  á  lögö,  nema 
fyrir  verstu  glæpi,  að  sleppa  efnalausum  præl  úr  ápján,  án  pess 
aö  sjá  fyrir  framfærslu  hans. 

hann,  »og  þetta  kallar  hann  hálflygi,  hvað  mundi  þá  geta 
hlotizt  af  heilli  lygi?  það  yrði  líklega  ekki  minna  en  svo, 
að  ein  eða  tvær  borgir  legðust  gersamlega  í  eyði«.  Ákærði 
hann  mig  fyrir  jarlinum  og  ljet  hann  lemja  mig,  þangað 
til  eg  fjell  í  óvit,  en  eptir  það  var  eg  limlestur. 

Seinna  tókst  húsbónda  mínum  að  selja  mig  fyrir 
ærna  peninga,  en  hvar  sem  eg  hef  verið  keyptur,  hef  eg 
æst  upp  stríð  og  styrjöld,  allt  fram  á  ellidaga,  og  nú  er 
eg  kominn  í  höll  kalífans«. 

Framhald  sögunnar  af  Ganem  ástar  præl. 

Báðir  hinir  þrælarnir  hlógu  að  sögu  Kafúrs,  en  hinn 
þriðji  skoraðist  undan  að  segja  sögu  sína,  og  fullyrti  hann 
þó,  að  hún  bæri  langt  af  sögu  Kafúrs.  Hann  kvað  engan 
tíma  vera  til  þess,  því  nú  væri  komið  fram  undir  morgun, 
og  veitti  ekki  af,  að  þeir  færu  að  grafa  niður  kistuna. 
Tóku  þeir  þá  gröfina  í  skyndi,  sökktu  kistunni  niður  í 
hana  og  huldu  síðan  með  moldu.  Að  svo  búnu  gengu 
þeir  á  burt. 

Þegar  þrælarnir  voru  farnir,  varð  Ganem  hugljettara, 
þar  sem  hann  sat  uppi  í  pálmatrjenu.  Þó  hann  nú  að 
vísu  heyrði  hvert  orð,  sem  þeir  töluðu,  þá  vissi  hann 
samt  ekki,  hvað  hann  ætti  að  halda  um  atburð  þenna. 
Komst  hann  loksins  að  þeirri  niðurstöðu  með  sjálfum 
sjer,  að  kistan  mundi  full  af  dýrgripum,  og  mundu  eig- 
endurnir,  af  góðum  og  gildum  ástæðum,  hafa  fólgið  hana 
á  greptrunarstaðnum;  klifraðist  hann  nú  ofan  úr  trjenu, 
til  að  verða  þessa  vísari.  Krapsaði  hann  moldina  ofan 
af  kistunni  með  höndum  og  fótum  og  fylgdi  sjer  vel  að 
því,  en  er  til  kom,  sá  hann  að  stór  lás  var  fyrir  henni. 
Þótti  honum  leitt,  er  forvitni  hans  mætti  fyrirstöðu  þessari, 
en  með  því  nú  var  tekið  að  birta  af  degi,  sá  hann  marga 
stóra  steina  á  greptrunarstaðnum,  þreif  hann  því  einn  af 
þeim  og  sprengdi  með  honum  lásinn.  En  ekki  fann 
Ganem  auðæfi  í  kistunni,  eins  og  hann  haíði  búizt  við; 
hún  hafði  annað  að  geyma,  því  í  henni  lá  forkunnar  íögur 

kona  og  brá  honum  mjög  við  það.  Konan  var  lífvænleg 
yfirlitum  og  andaði  hægt  og  heilbrigðislega,  svo  auðsætt 
var,  að  hún  var  með  lífi.  Skildi  Ganem  ekki,  hvernig  á 
því  stóð,  að  hún  vaknaði  ekki  við  brestinn,  er  hann 
mölvaði  sundur  lásinn.  Hún  var  skartbúin  og  prýdd 
demantskreyttum  armböndum  og  eyrnagullum;  voru  perl- 
urnar  í  hálsmeni  hennar  svo  stórar  og  fagrar,  að  Ganem 
Ijek  enginn  eíi  á,  að  hún  mundi  vera  einhver  hin  tignasta 
hirðmey.  Þegar  hann  nú  leit  slíka  kvennfegurð,  þá  var 
það  ekki  meðaumkvunin  ein,  sem  hreyfði  sjer  í  hjarta  hans, 
heldur  var  það  annað  ríkara,  sem  knúði  hann  til  að  hjálpa 
yngiskonu  þessari,  þó  ekki  væri  honum  það  Ijóst  að  svo 
komnu.  Lokaði  hann  fyrst  dyrum  legstaðarins,  því  þræl- 
arnir  höfðu  skilið  við  þær  opnar,  tók  því  næst  konuna 
upp  úr  kistunni  og  lagði  hana  niður  á  moldina,  sem  hann 
hafði  rótað  upp.  En  jafnskjótt  sem  hún  var  sloppin  úr 
kreppunni  og  andaði  að  sjer  útiloptinu,  fjekk  hún  hnerra 
og  saglaði  erfiðlega  einhverri  slefu  úr  munni  sjer,  tók  svo 
að  hreyfa  augnalokin,  neri  stýrurnar  úr  augum  sjer  og 
kallaði  með  rödd  svo  fagri,  að  Ganem  varð  frá  sjer  num- 
inn:  »Garðarós,  Kóralgrein,  Sykurviðja,  Dagbjört,  Morgun- 
stjarna,  Dægrastytting! — hvar  eruð  þið?«  Hjetu  ambáttir 
hennar  þannig,  og  kallaði  hún  á  þær  með  nafni.  Loksins 
opnaði  hún  augun  og  varð  dauðhrædd,  er  hún  sá,  að  hún 
var  á  greptrunarstaðnum.  »Hvað  er  þetta?«  kallaði  hún 
hástöfum,  »rísa  dauðir  upp?  er  dómsdagur  kominn?  skárri 
eru  það  umskiptin  á  einni  einustu  nótt;  bvernig  er  eg 
hingað  komin?« 

Til  þess  nú  að  konan  skyldi  ekki  vera  lengur  í  óvissu, 
gengur  Ganem  að  henni  með  mestu  lotningu  og  kurteisi 
og  segir:  »Eg  get  ekki  nógsamlega  lýst  því,  hversu  vænt 
mjer  þykir  um,  að  eg  var  hjer  staddur,  til  að  gera  yður 
greiða  þann,  sem  eg  hef  gert,  og  bjóða  yður  alla  þá  hjálp, 
sem  þjer  nauðsynlega  þurfið,  eins  og  nú  á  stendur  fyrir 
yður«.  Sagði  hann  nú  yngiskonunni,  til  þess  hún  skyldi 
fá  því  meira  traust  á  sjer,  bæði  hver  hann  var,  og  hvernig 

það  hafði  atvikazt,  að  hann  var  þangað  kominn;  svo 
sagði  hann  henni  og  frá  þrælunum,  sem  komið  höfðu 
með  kistuna  og  grafið  hana  niður. 

Konan  hafði  þegar  brugðið  skýlunni  fyrir  andlit  sjer, 
er  hún  sá  Ganem,  en  nú  vottaði  hún  honum  þakklæti  sitt 
með  hjartnæmustu  orðum.  »Eg  sárbæni  yður«,  mælti 
hún  enn  fremur,  »að  láta  ekki  miskunarverk  yðar  verða 
endasleppt.  Gerið  nú  svo  vel  og  sækið  múlreka  til  borg- 
arinnar,  svo  hann  geti  flutt  mig  heim  til  yðar  í  sömu 
kistunni.  Ef  eg  færi  þangað  með  yður  gangandi,  þá 
mundi  mönnum  verða  starsýnt  á  búning  minn,  sem  frá- 
brugðinn  erklæðnaði  annara  kvenna  í  borginni,  og  mundu 
út  úr  því  spinnast  spurningar,  sem  gætu  komið  mjer  í 
bobba.  Þegar  eg  er  komin  heim  til  yðar,  skal  eg  segja 
yður  sögu  mína;  megið  þjer  vita  fyrir  víst,  að  sú  er  ekki 
vanþakklát,  sem  velgerðina  hefir  þegið  og  yður  á  svo 
mikla  þakkarskuld  að  gjalda«. 

Ganem  hót  nú  fyrst  og  fremst  kistuna  upp  úr  gröf- 
inni  og  fyllti  hana  síðan  moldu;  lagðist  konan  þá  aptur 
niður  í  kistuna,  og  festi  Ganem  lokið  svo,  að  ekki  sást 
lásinn,  sem  sprengdur  var  í  sundur,  en  bjó  þó  svo  um, 
að  konunni  ekki  skyldi  verða  lopts  vant.  Lokaði  hann 
nú  dyrum  legstaðarins  á  eptir  sjer  og  flýtti  sjer  til  borgar- 
innar;  kom  hann  þaðan  fljótt  aptur  með  múl  og  múl- 
reka.  Hjálpaði  hann  honum  til  að  láta  kistuna  upp  á 
múlinn  og  sagði  honum,  til  að  firra  sig  allri  grunsemd, 
að  hann  hefði  komið  um  nóttina  með  múlreka,  sem  tekið 
hefði  kistuna  ofan  þar  á  greptrunarstaðnum,  til  þess  hann 
kæmist  því  fljótar  heim  og  þyrfti  ekki  að  bíða  þess,  að 
borgarhliðinu  yrði  lokið  upp. 

Þann  tíma,  sem  Ganem  hafði  verið  í  Bagdad,  hafði 
hann  ekki  haft  hugann  á  öðru  en  kaupskap,  en  af  ástinni 
og  hennar  valdi  hafði  hann  ekkert  haft  að  segja.  Nú 
fyrst  varð  hann  var  við  hinar  fyrstu  hræringar  hennar  í 
brjósti  sjer.  Hann  hafði  orðið  öldungis  frá  sjer  numinn, 
er  hann  sá  hina  ungu  konu;    gekk    hann  á  eptir  múlrek- 

f  anum  órór  og  kvíðafullur  hennar  vegna,  og  hræddur  um; 
að  eitthvert  óhappið  kynni  að  svipta  hnossinu  úr  hönd- 
um  sj<?r;  fann  hann  það  á  þessu  hugarástandi  sínu,  að 
ástin  hafði  altekið  hjarta  hans.  Varð  hann  afarglaður, 
er  hann  loksins  sá  kistuna  komna  heim  í  hús  sitt,  og  ljet 
hann  einn  af  þrælum  sínum  loka  dyrunum.  Hjálpaði 
hann  síðan  konunni  upp  úr  kistunni  og  leiddi  hana  inn  í 
herbergi  sitt.  Svo  skrautlega  sem  það  var  búið  að  innan, 
þá  varð  konunni  samt  miklu  starsýnna  á  lífgjafa  sinn, 
því  hann  var  fríður  sýnum,  kurteis  og  prýðilega  vaxinn. 
Settist  hún  í  legubekk  og  tók  af  sjer  skýluna  til  að  votta 
Ganem  þakklæti  'sitt.  Fann  hann  fullgjörla,  hvílík  náð 
honum  var  auðsýnd  með  þessu  af  jafnfríðri  konu,  en  hitt 
duldist  honum  ekki  heldur,  að  hann  brann  af  ást  til 
hennar.  Sá  hún  það  á  honum  og  sýndist  svo  sem  henni 
væri  það  ekki  á  móti  skapi.  Ganem  gat  sier  nú  til,  að 
hún  mundi  vera  matlystug,  og  með  því  hann  unni  engum 
þess,  að  þjóna  svo  yndislegri  konu  til  borðs,  þá  fór  hann 
sjálfur  með  einum  af  þrælum  sínum  til  matsölumanns 
nokkurs  og  pantaði  hjá  honum  dagverð;  þaðan  fór  hann 
til  aldinakaupmanns  og  keypti  þar  hina  völdustu  ávexti; 
þá  keypti  hann  og  dýrindis  vín  og  þar  með  brauð,  af 
sama  tægi  og  haft  var  á  borði  sjálfs  kalífans. 

Þegar  hann  var  kominn  heim  aptur,  hlóð  hann  sjálfur 
ávöxtunum  á  fagra  postulínsskál  í  þrístrenda  hrúgu,  bar 
síðan  fyrir  konuna  og  mælti:  »Gerið  svo  vel  og  neytið 
dálítils  af  ávöxtum  þessum,  þangað  til  kostbetri  málsverður 
og  yður  samboðnari  verður  tilreiddur«.  Svo  mælti  hann 
og  ætlaði  að  standa  kyrr  frammi  fyrir  henni,  en  hún 
færðist  undan  að  neyta  nokkurs,  nema  hann  settist  niður 
og  borðaði  henni  til  samlætis.  Ljet  hann  að  orðum 
hennar,  en  er  þau  höfðu  snætt  nokkra  bita,  tók  Ganem 
eptir  því,  að  gullnir  stafir  voru  saumaðir  í  jaðar  andlits- 
skýlunnar,  sem  hún  hafði  lagt  í  legubekkinn;  beiddi  hann 

'■■>%  hana  þá  að  lofa  sjer  að  skoða  stafasaum  þenna  betur. 
Fjekk  hún    honum    skýluna    undir    eins  og    spurði    hann 

nm  leið,  hvort  hann  væri  læs.  »Illa  hentaði  þeim  kaup- 
raanni  að  verzla«,  ansaði  hann,  »sem  ekki  væri  að  minnsta 
kosti  læs  og  skrifandi«.  »Lesið  þá«,  sagði  hún,  »orðin, 
sem  á  skýlunni  standa,  og  mun  það  þegar  verða  tilefni  til 
þess,  að  eg  segi  yður  sögu  mína«. 

Ganem  las  þá  orð  þessi:  »Eg  er  þín  og  þú  ert 
minn,  þú,  sem  kominn  ert  af  föðurbróður  spámannsins«. 
Sá,  sem  hjer  um  ræddi,  var  kalífinn  Harún  Alraschid,  sem 
kominn  var  af  Abbas,  föðurbróður  Mahómets.  »Æ!«  sagði 
Ganem  harmþrunginn,  »rjett  fyrir  skömmu  gaf  eg  yður  lif 
yðar  aptur,  en  þessi  orð  veita  mjer  bana.  Að  vísu  veit 
eg  ekki,  hver  þýðing  hulin  er  í  þeim,  en  hitt  get  eg  með 
vissu  ráðið  af  þeim,  að  eg  er  allra  manna  ógæfusamastur. 
Fyrirgefið  mjer,  að  eg  segi  yður  það.  Eg  gat  ekki  að  því 
gert,  að  hjarta  mitt  sigraðist,  þegar  eg  sá  yður;  það  var 
mjer  um  megn,  og  er  það  ofdirfsku  minni  til  afsökunar. 
Eg  ætlaði  mjer  að  vinna  til  ástar  og  hylli  yðvarrar  með 
lotningu  minni,  þjónustusemi  og  kappi,  elju  og  undirgefni, 
en  rjett  sem  eg  var  farinn  að  gleðjast  í  þessari  tælandi 
von,  þá  verður  hún  að  engu.  Slíkt  böl  mun  eg  trauðlega 
fá  af  borið  tii  lengdar.  En  hvernig  sem  fer,  þá  veitist 
mjer  samt  að  minnsta  kosti  sú  huggun,  að  eg  dey,  sem 
yðar  elskandi  og  allur  á  yðar  valdi.  Eg  sárbæni  yður 
nú  að  skýra  mjer  afdráttarlaust  frá  mínu  hörmulega 
hlutfalli«. 

Svo  mælti  hann  og  fjekk  ekki  tára  bundizt,  en  konan 
viknaði  og  fór  því  fjærri,  að  hún  þykktist  við  ástarjátn- 
ingu  hans,  heldur  þótti  henni  miklu  fremur  vænt  um 
undir  niðri,  því  henni  hafði  þegar  runnið  ástarhugur  til 
hans.  Ljet  hún  þá  eins  og  hún  ekki  hefði  tekið  eptir 
orðum  Ganems  og  segir:  »Eg  skyldi  ekki  hafa  S)rnt  yður 
andlitsskýlu  mína,  hefði  eg  vitað,  að  hún  mundi  gera 
yður  svo  sárt  í  skapi;  reyndar  sje  eg  ekki,  hvernig  það, 
er  eg  nú  mun  segja,  getur  gert  hlutskipti  yðar  svo  hörmu- 
legt,  sem  þjer  ætlið.  En  svo  eg  hverfi  til  sögu  minnar, 
þá  skuluð  þjer  vita,    að  eg    heiti  Hugraun    og  var    eg  því 

nafni  kölluð  allt  frá  fæðingunni,  af  því  menn  hjeldu,  að 
það  mundi  síðar  verða  einhverjum  til  mikillar  óhamingju, 
að  sjá  mig.  Það  getur  ekki  verið  yður  ókunnugt,  með 
því  hvert  mannsbarn  í  Bagdad  veit  það,  að  kalífinn  Harún 
Alraschid  á  vildarmey,  er  því  nafni  heitir«. 

»Eg  var  barnung,  þegar  eg  kom  í  höll  hans,  og  var 
lögð  hin  mesta  rækt  og  alúð  við  mig  í  uppeldinu,  eins  og 
vant  er  við  allar  meyjar,  sem  ætlaðar  eru  til  að  vera  þar. 
Tók  eg  allgóðum  framförum  í  öllu  því,  er  mjer  var  kennt 
og  af  því  eg  var  fremur  lagleg,  gerðist  kalífinn  vinveittur 
mjer  og  fjekk  mjer  herbergi  út  af  tyrir  mig,  því  samhliða, 
er  hann  bjó  í  sjálfur.  Setti  hann  tuttugu  þræla  og  tuttugu 
geldinga  til  að  þjóna  mjer,  og  gaf  mjer  þar  á  ofan  stór- 
gjafir,  svo  að  eg  varð  hverri  drottningu  ríkari.  Megið  þjer 
því  nærri  geta,  að  Sobeide,  drottning  og  frændkona  kalíf- 
ans,  horfði  ekki  afbrýðislaust  á  hamingjulán  mitt.  Þó  nú 
Harún  væri  henni  hinn  huglátlegasti  í  öllu,  þá  sat  hún 
samt  allt  af  á  svikráðum  við  mig,  eí  hún  mætti  fyrirkoma 
mjer,  enda  urðu  loksins  vjelar  hennar  mjer  til  falls,  og 
hefði  dauðinn  verið  mjer  vís,  ef  þjer  ekki  hefðúð  frelsað 
mig.  Hefir  hún  eflaust  mútað  einhverri  af  ambáttum 
mínum  til  að  blanda  svefnlyfjum  í  sætadrykkinn  rninn  í 
gærkvöldi,  því  eg  er  af  náttúrunni  svo  ljettsvæf,  að  eg 
vakna  við  hvert  eð  minnsta  hljóð.  Neytti  Sobeide  fjærveru 
kalífans  til  að  koma  fram  þessu  hinu  svívirðilega  áformi, 
því  hann  var  fyrir  nokkrum  dögum  farinn  í  leiðangur  með 
her  sinn.  Annarskostar  mundi  hún  ekki  hafa  árætt  að 
búa  mjer  bana,  enn  þótt  heiptaræði  hennar  sje  mikið.  Eg 
veit  ekki,  hvernig  hún  ætlar  að  glepja  kalífanum  sjónir  í 
þessu  máli,  en  mjer  dauðríður  á  því,  að  þjer  látið  á  engu 
bera.  Líf  mitt  er  í  veði  og  ekki  mun  eg  vera  óhult  hjá 
yður,  meðan  kalífinn  er  fjærverandi.  Annars  er  yður  líka  sjálf- 
um  fyrir  beztu,  að  vera  þagmælskur,  því  kæmist  Sobeide 
að  því,  að  eg  á  yður  líf  mitt  að  launa,  þá  mundi  hún 
líka  refsa  yður.  Þegar  kalífinn  er  heim  kominn,  þarf 
minni  varúðar    að  gæta;    þá  mun  færi  gefast  á,    að  segja 

honum,  hvað  gerzt  hefir,  og  mun  hann  hvergi  ófúsari  en 
eg,  að  launa  yður  þann  greiða,  sem  gefur  honum  hið 
kærasta  aptur«. 

»Göfuga  frú!«  ansaði  Ganem,  »haíið  kærar  þakkir  fyrir 
úrlausn  yðar  og  verið  vissar  um,  að  hjer  er  yður  engin 
hætta  búin.  Ástin,  sem  þjer  hafið  blásið  mjer  i  brjóst,  er 
hin  bezta  ábyrgð  þagmælsku  minnar.  Hvað  þræla  mína 
snertir,  þá  væru  þeir  vísastir  til  að  koma  upp  um  okkur, 
ef  þeir  vissu,  með  hverjum  atvikum  mjer  hlotnaðist  að 
íinna  yður.  En  ómögulegt  er  það,  að  þeir  fái  getið  sjer 
þess  til,  og  það  þykist  eg  mega  fullyrða,  að  þeir  muni  alls 
ekki  grennslast  eptir  því.  Það  er  svo  algengt,  að  ungir 
menn  sækjast  eptir  fríðum  ambáttum,  að  ekki  mun  þeim 
bregða  við  að  sjá  yður  í  húsum  mínum;  munu  þeir  taka 
yður  fyrir  ambátt  og  halda  að  eg  haíi  keypt  yður.  En 
þar  sem  þeir  sáu,  hversu  leynilega  eg  flutti  yður  í  hús 
mitt,  þá  munu  þeir  ætla,  að  eg  hafi  haft  mínar  ástæður 
til  þess.  Verið  því  óhræddar  og  treystið  því,  að  yður  skal 
auðsjmd  verða  öll  sú  lotning,  er  sæmir  vildarmey  svo  vold- 
ugs  konungs,  sem  kalífinn  er.  En  svo  voldugur  sem  hann 
er,  þá  verð  eg  samt  að  segja  það  fyrir  fullt  og  fast,  að 
ást  mína,  sem  eg  hef  helgað  yður,  mun  eg  með  engu  móti 
aptur  taka.  Veit  eg  það  að  vísu,  að  þrælnum  verður  synj- 
að  þess,  sem  herrans  er.  En  eg  elskaði  yður,  án  þess  eg 
vissi,  að  þjer  hefðuð  heitið  kalífanum  tryggðum,  og  stendur 
það  ekki  í  mínu  valdi,  að  bæla  niður  ástríðu  þá,  sem  nú 
þegar  í  byrjun  sinni  er  eins  mögnuð  og  ást  getur  verið 
hjá  elskendum,  er  með  jafnaðarþokka  unnast.  Eg  vildi 
óska,  að  hinn  hágöfugi  og  helzt  iil  hamingjusami  unnusli 
yðar,  hefndi  yðar  á  Sobeide,  með  því  að  taka  yður  aptur 
sjer  til  annarar  handar.  Minnist  þá  öðru  hverju  Ganems, 
hins  ógæfusama  manns,  sem  þjer  hafið  ástum  heillað,  ekki 
síður  en  þjer  heilluðuð  kalífann.  Svo  voldugur  sem  kon- 
ungur  þessi  er,  þá  mun  hann  samt  aldrei  geta  útrýmt  mjer 
til  fulls  úr  hjarta  yðar,  svo  framarlega  sem  það  er  við- 
kvæmt  og  móttækilegt  fyrir  blíðu  cástarinnar.     Hann  getur 

ekki  elskað  yður  heitar  en  eg,  og  aldrei  mun  hjarta  mitt 
af  láta  að  brenna  af  ást  til  yðar,  hvert  á  land  sem  eg 
fer,  til  að  deyja  einmana  og  yfirgefinn,  eptir  að  eg  hef 
misst  yður«. 

Hugraun  viknaði,  erhún  sá,  hversu  Ganem  var  yfir- 
kominn  af  harmi.  En  með  því  að  hún  var  hrædd  um, 
að  hún  kynni  að  hrífast  svo  mjög,  að  hún  birti  honum 
ást  sína,  ef  þau  hjeldu  lengur  áfram  tali  þessu,  þá  tók 
hún  þannig  til  orða:  »Sleppum  þessu,  fyrst  það  fær  yður 
svo  mikils  harms,  og  tölum  heldur  um  það,  hversu  mikið 
eg  á  yður  að  þakka.  Eg  veit  engin  orð  til  að  lýsa  gleði 
minni,  þegar  eg  hugsa  til  þess,  að  hefðuð  þjer  ekki  verið, 
þá  mundi  eg  nú  ekki  vera  í  lifenda  tölu«. 

Nú  vildi  þeim  báðum  til  hamingju,  að  í  sama  vet- 
fangi  var  barið  á  dyr  og  sagði  einn  af  þrælunum  Ganem, 
að  matsölumaður  væri  kominn.  Af  því  nú  Ganem,  var- 
úðar  vegna,  vildi  ekki  láta  neinn  af  þrælunnm  koma  í 
herbergið,  þar  sem  Hugraun  var,  þá  tók  hann  sjálfur  við 
því  af  matsölumanninum,  er  hann  hafði  að  færa,  og  bar 
það  á  borð  fyrir  konuna,  en  henni  þótti  vænt  um,  hvað 
hann  Ijet  sjer  annt  um  hana.  Eptir  máltíðina  bar  Ganem 
af  borði  og  rjetti  þrælum  sínum  matinn  út  um  dyrnar. 
Gekk  hann  nú  á  burt,  því  hann  fór  nærri  um,  að  konan 
mundi  vera  hvíldarþurfi,  fór  síðan  út  og  keypti  tvær 
ambáttir;  enn  fremur  keypti  hann  tvo  litla  stranga  og  var 
í  öðrum  dýrasta  lín,  en  í  hinum  var  allt  það,  er  vildar- 
mey  kalífans  mátti  hæfa  að  hafa  sjer  til  skarts.  Fór  hann 
með  báðar  ambáttirnar  til  Hugraunar,  fjekk  henni  þær,  og 
sagði:  »Slíkri  tignarkonu,  sem  þjer  eruð,  veitir  ekki  af, 
að  hafa  í  minnsta  lagi  tvær  ambáttir  til  að  þjóna  sjer; 
bið  eg  yður  því  að  þiggja  af  mjer  báðar  þessar«. 

Hugraun  fannst  mikið  um,  hvað  Ganem  ljet  sjer 
vera  um  hana  hugað,  og  mælti:  »Herra!  eg  sje  að  það 
er  ekki  yðar  vandi,  að  gera  það  að  eins  til  hálfs,  sem  þjer 
gerið.  Með  huglátsemi  yðar  og  góðu  atlæti  gerið  þjer 
mig  enn  skuldbundnari    yður   en  áður;    eg  vona    samt  að 

guð  láti  mjer  bráðum  auðnast  að  launa  yður  allan  þann 
góðleik  og  drengskap;  sem  þjer  haíið  auðsýnt  mjer«. 

Ganem  skipaði  nú  báðum  ambáttunum  að  fara  inn 
í  herbergi,  sem  var  þar  rjett  hjá,  og  er  þær  voru  gengnar 
út,  settist  hann  með  lotningu  á  legubekkinn,  svo  að  bil 
nokkurt  var  á  milli  þeirra;  fór  hann  þá  hinum  hjartnæm- 
ustu  orðum  um  ást  sína  og  hinar  ósigrandi  hindranir,  er 
sviptu  hann  allri  von,  »Eg  dirfist  ekki  einusinni«,  mælti 
hann,  »að  vonast  þess,  að  ástarblíða  mín  geti  hrært  hjarta 
það,  sem  heyrir  til  hinum  voldugasta  konungi  jarðarinnar. 
Æ,  það  væri  mjer  þó  huggun  í  öllu  mótlæti  mínu,  ef  eg 
gæti  glatt  mig  við  þá  von,  að  þjer  sjeuð  ekki  tilfinningar- 
lausar  með  öllu  fyrir  hinni  óumræðilegu  elsku  minni«. 
»Herra!«  mælti  Hugraun  —  —  »Æ,«  sagði  Ganem  og 
greip  fram  í  fyrir  henni,  »þjer  gerið  mjer  nú  þegar  í 
annað  skiptið  þá  sæmd,  að  kalla  mig  herra;  í  fyrra  skiptið 
voru  ambáttirnar  nærstaddar  og  gat  eg  því  ekki  sagt  yður, 
hvernig  mjer  varð  við  það.  Kallið  mig  íyrir  guðs  sakir 
ekki  sæmdarnafni  þessu,  heldur  gerið  við  mig  eins  og  þræl 
yðar,  því  það  er  eg  og  mun  æíinlega   verða«. 

»Nei,  nei«,  ansaði  Hugraun,  »slíkt  skal  eg  ekki  láta 
mjer  til  hugar  koma  að  bjóða  þeim  manni,  sem  eg  á  líf 
mitt  að  þakka,  að  kalla  hann  þræl.  Mjer  hefir  gengizt 
svo  hugur  við  það,  hvað  virðuglega  yður  hefir  farizt  við 
mig,  að  mjer  kemur  sízt  til  hugar  að  níðast  á  góðsemi 
yðvarri,  hvorki  í  því  nje  öðru,  og  það  játa  eg,  að  eg  hef 
ekki  sjeð  góðleik  yðar  mjer  til  handa  með  ósnoytnu  hjarta. 
Meira  get  eg  ekki  sagt  yður;  þjer  vitið,  hveis  vegna  eg 
verð  að  þegja«. 

Ganem  varð  svo  frá  sjer  numinn  af  orðum  þessum, 
að  hann  grjet  af  gleði  og  fjellust  honum  orð  til  að  þakka 
Hugraun;  sagði  hann  henni  það  eitt,  að  vissi  hún,  hverrar 
skyldu  henni  bæri  að  gæta  við  kalífann,  þá  vissi  hann  að 
sínu  leyti,  að  þrælnum  bæri  ekki  það,  sem  herranum 
heyrði  til.  Var  nú  tekið  að  nátta  og  sótti  hann  Ijós  og 
bar  óbreyttan  kvöldverð  á  borð,  eins  og  tíðkast  í  Bagdad, 

því  þar  er  tekinn  ósvikinn  miðdegisverður,  en  að  kvöldinu 
til  neyta  menn  ávaxta  og  drekka  vín,  sitja  á  tali  saman 
og  stytta  sjer  stundir,  þangað  til  farið  er  að  hátta.  Settust 
þau  nú  til  borðs  og  rjettu  ávextina  hvort  að.  öðru  með 
blíðu.  Tóku  þau  síðan  til  drykkju,  því  þau  höfðu  ágætt 
vín  á  borði,  og  er  þau  höfðu  rennt  út  nokkra  bikara, 
gerðu  þau  það  að  lögum  með  sjer,  að  drekka  aldrei  framar, 
svo  að  þau  ekki  áður  syngju  vísu.  Hugraun  orti  bæði 
og  söng  vísur,  er  lutu  að  æfintýri  hennar,  og  var  jafnan 
nokkuð  það  í  þeim,  er  Ganem  gat  þýtt  sjer  í  vil.  En  að 
því  einu  undanteknu,  gætti  hún  í  öllum  greinum  trúleika 
þess,  er  kalííinn  átti  að  henni. 

Þannig  sátu  þau  saman  langt  fram  á  nótt,  og  kom 
þeim  ekki  til  hugar  að  skilja.  Loksins  gekk  Ganem  samt 
til  herbergis  síns,  en  konan  fagra  sat  kyrr,  þar  sem  hún 
var.  Liðu  svo  nokkrir  dagar  með  þessari  háttsemi.  Gekk 
Ganem  aldrei  út,  nema  nauðsynlegustu  erinda  vegna,  og 
nofaði  til  þess  þann  tímann,  er  Hugraun  svaf,  því  hann 
gat  ekki  sjeð  af  nokkurri  þeirri  stund,  er  hann  mátti  hjá 
henni  vera. 

Svona  sælu  lífi  lifði  nú  Hugraun  með  Ganem,  eptir 
að  hún,  svo  að  kalla  mátti,  var  heimt  úr  helju,  en  meðan 
þessu  fór  fram,  var  Sobeide  drottning  ekki  með 
öllu  óttalaus. 

Óðara  en  þrælarnir,  sem  unnu  hefndarverkið  fyrir 
hana,  höfðu  fært  burt  kistuna,  sótti  á  hana  ofboðslegur 
hugarkvíði;  höfðu  þrælarnir  þó  ekki  vitað,  hvað  í  kist- 
unni  var,  nje  heldur  hafði  þeim  leikið  forvitni  á  því,  því 
þeir  voru  vanir  að  hlýða  í  blindni.  Svefninn  flýði  augu 
hennar  og  hugði  hún  á  ráð  til  að  hylja  glæp  sinn.  En 
er  hún  sá  ekki  sjálf  út  úr  vandræðum  þessum,  sendi  hún 
snemma  dags  eptjr  konu  einni  gamalli,  sem  hafði  fóstrað 
hana  frá  bernsku;  sagði  hún  henni  í  trúnaði  leyndarmál 
sitt  og  beiddi  hana  að  kenna  sjer  gott  ráð. 

»Kæra  drottning!«  sagði  kerling,  »það  er  komið  sem 
komið  er,  og  er    því    ekki    annað    fyrir    en    að    reyna    að 

bæta  sem  bezt  úr  því.  Þjer  skuluð  láta  skera  líkneski  úr 
trje,  og  munum  við  hjúpa  það  gömlu  líni,  leggja  það  í 
kistu  og  grafa  einhversstaðar  í  höllinni.  Skuluð  þjer  því 
næst  tafarlaust  bjóða,  að  gerður  sje  líksalur  úr  marmara 
yfir  gröfina  með  hjálmþaki  yfir,  og  reistur  líkpallur,  er  tjald- 
aður  sje  svörtum  dúkum,  en  logandi  Ijósum  skipað  allt 
í  kring.  Ekki  megið  þjer  heldur  gleyma  að  klæðast  sorg- 
arbúningi  og  slíkt  hið  sama  látið  þjer  allar  ambáttir  yðar 
og  vildarmeyjar  gera,  sömuleiðis  alla  umsjónarmennina  í 
höllinni  og  geldingana.  Þegar  nú  kalífinn  kemur  heim 
aptur  og  sjer  alla  í  höllinni  sorgarbúna  og  yður  líka,  þá 
mun  hann  vilja  vita,  hvað  því  veldur.  Þá  mun  yður 
bjóðast  gott  tækifæri  til  að  þóknast  honum;  þjer  skuluð 
segja,  að  hans  vegna  hafið  þjer  veitt  Hugraun  þessa  ena 
hinnstu  sæmd  og  hafi  viðskilnað  hennar  borið  snögglega 
að.  Nú  með  því  að  hann  unni  henni  svo  mjög,  þá  mun 
hann  ganga  til  grafar  hennar  og  gráta  hana  þar.  Verið 
getur  líka,  að  ekki  trúi  hann  því,  að  hún  sje  dáin,  '  og 
leiki  honum  grunur  á,  að  þjer  hafið  vikið  henni  burt  úr 
höllinni.  Mun  hann  þá  að  líkindum  láta  grafa  hana  upp 
og  opna  kistuna,  en  þegar  hann  sjer  líkneskið,  mun  hann 
ganga  úr  skugga  um  andlát  hennar  og  kunna  yður  þökk 
fyrir  allar  aðgerðir  3'ðar.  Líkneskið  skal  eg  láta  búa  til 
og  skal  enginn  vita,  til  hvers  það  er  ætlað.  En  ambáttina, 
sem  gaf  Hugraun  svefndrykkinn  í  gærkvöldi,  skuluð  þjer 
láta  segja  stallsystrum  sínum,  að  hún  hafi  fundið  hana 
dauða  í  rúmi  sínu  og  undir  eins  sagt  yður  til,  og  hafið 
þjer  þá  þegar  boðið  Mesrúr  að  sjá  um  greptrun  hennar«. 
Þegar  kerling  hafði  úttalað,  tók  Sobeide  dýran  dem- 
antshring  úr  gripaskríni  sínu,  setti  upp  á  fingur  henni, 
faðmaði  hana  að  sjer  og  sagði  með  miklum  feginleik: 
»Mikið  á  eg  þjer  að  þakka,  móðir  góð!  svo  hyggilegt  úr- 
ræði  hefði  mjer  aldrei  dottið  í  hng,  Mun  það  vafalaust 
heppnast,  og  er  mjer  nú  hughægra  eptir  en  áðnr.  Láttu 
nú  búa  til  líkneskið,  en  eg  skal  sjálf  sjá  um  allt  hið  ann- 
að«.     Var  líkneskið  skorið    með    miklum    hagleik    og    bar 

kerling  það  sjálf  inn  í  herbergi  Hngraanar,  bjó  um  það 
eins  og  lík  og  lagði  í  kistu.  Mesrúr  ljet  í  grandleysi  færa 
burt  kistuna  og  jarðsetja  hana  eptir  rjettum  sið.  Sama 
daginn  sendi  Sobeide  eptir  húsasmið  kalífans  og  skipaði 
honnm  að  reisa  líksalinn;  leið  ekki  á  löngu,  áður  hann 
var  fullger.  Bjóst  hún  nú  þegar  sorgarklæðum  með  allri 
hirð  sinni,  og  barst  sú  fregn  um  alla  borgina,  að  Hugraun 
væri  dáin;  frjetti  Ganem  það  manna  seinastur,  því  hann 
kom  aldrei  að  kalla  út  fyrir  húsdyr,  eins  og  fyrr  var  getið, 
en  loksins  bar  þó  fregnina  líka  fyrir  eyru  honum.  ^Þeir 
segja  yður  dauða  í  Bagdad«,  sagði  hann  við  vildarmeyna, 
»og  efa  eg  ekki,  að  Sobeide  sje  nú  fullviss  um,  að  svo 
sje.  Guði  sje  lof  fyrir,  að  hann  Jjet  mig  verða  í  einu 
frumkvöðul  og  sjónarvott  hins  gagnstæða  og  láti  hann 
lygafregn  þessa  snúast  til  þess,  að  þjer  tengið  yðar  forlög 
við  mín  í  blíðu  og  stríðu  og  íarið  hjeðan  með  mjer  langa 
leið  í  burt.  En  hvað  segi  eg?  ástin  hleypur  með  mig  út  í 
gönur.  Eruð  þjer  ekki  yndi  og  eptirlæti  hins  voldugasta 
konungs  á  jarðríki,  og  er  ekki  Harún  Alraschid  sá  eini 
maður,  sem  yður  er  samboðinn,?  Og  þó  þjer  vilduð  hafna 
ástum  hans  og  fylgja  mjer  —  ætti  eg  þá  samt  að  taka 
þeim  kosti?« 

Þó  nú  Hugraun  viknaði  af  geðshræringu  þeirri,  er 
Ganem  Ijet  i  Ijósi,  þá  sat  hún  samt  á  sjer,  að  taka  ekki 
i  sama  strenginn.  »Við  getum  ekki  við  því  gert«,  mælti 
hún,  »að  Sobeide  hælist  um,  en  samt  vona  eg,  að  gleði 
hennar  snúist  upp  í  harm,  áður  langt  um  líður.  Þegar 
kalííinn  er  heim  kominn,  mun  færi  gefast  á  að  segja  hon- 
um  á  laun,  hvað  gerzt  hefir.  En  höfum  vandlega  gætur 
á  okkur,  svo  að  hún  komist  ekki  að  því,  að  eg  er  á  lífi, 
—  þjer  vitið,  hvað  af  því  mundi  leiða«. 

Þremur  mánuðum  síðar  kom  kalífinn  heim  aptur  úr 
leiðangri  sínum,  sigri  hrósandi.  Skundaði  hann  inn  í 
höllina,  fullur  löngunar  eptir  að  sjá  Hugraun,  og  undrað- 
ist  mjög,  er  hann  sá  alla  sorgarbúna.  Fjekk  honum  það 
mikils  ótta,  er  hann  vissi  ekki,  hvað  til  þessa  bar,  en  hálfu 

verr  brá  honum  við,  þegar  hann  kom  til  Sobeide,  og  sá 
hana  sorgarbúna  með  öllum  ambáttum  sínum.  Spurði 
hann  kvíðafullur,  hvernig  á  því  stæði. 

»Drottinn  rjetttrúaðra  manna!«  ansaði  Sobeide,  »eg 
syrgi  hana  Hugraun,  ambáttina  yðar;  hún  dó  svo  snögg- 
lega,  að  engra  ráða  varð  leitað  við  sjúkleika  hennar«. 
Meira  gafst  henni  ekki  tóm  til  að  segja,  því  tíðindi  þessi 
fengu  kalífanum  svo  mikils,  að  hann  rak  upp  hljóð  og 
hnje  meðvitundarlaus  í  fang  stórvezírnum  Gíafar.  En  er 
hann  rjetti  við  úr  óvitinu,  spurði  hann  klökkvandi,  hvar 
Hugraun  sín  elskuleg  væri  greptruð.  »Herra!«  svaraði 
Sobeide,  »eg  hefsjálf  annazt  útför  hennar  og  ekkert  til 
sparað.  Eg  ljet  og  reisa  marmarasal  yfir  gröf  hennar,  og 
skal  eg  fylgja  yður  þangað,  ef  þjer  svo  viljið«. 

Kalífinn  vildi  ekki  gera  Sobeide  sjálfri  ómak  og  ljet 
hann  Mesrúr  fvlgja  sjer  þangað.  En  er  hann  sá  hinn 
svartdúkaða  líkpall  og  vaxljósin  logandi  allt  umhverfis  og 
skoðaði  þetta  skrautlega  minnismerki,  þá  undraðist  hann 
mjög,  að  Sobeide  skyldi  hafa  sýnt  hjákonu  sinni  slíkan 
heiður.  Og  með  því  hann  var  tortrygginn  af  náttúru,  þá 
fór  honum  að  leika  grunsemd  á  drengskap  konu  sinnar, 
og  uggði  hann,  að  Hugraun  mundi  ekki  vera  dauð,  heldur 
hefði  Sobeide  í  f]ærveru  sinni  látið  flytja  hana  úr  höllinni 
eitthvað  langt  burt,  svo  að  öll  eptirleitun  yrði  til  einskis. 
Hitt  kom  honum  ekki  til  hugar,  að  Sobeide  hefði  búið 
vildarmeynni  banaráð.  Til  þess  nú  með  eigin  augum  að 
fá  fulla  vissu  um  þetta,  þá  ljet  hann  færa  burt  líkpallinn, 
og  opna  gröfina  og  kistuna  að  sjer  ásjáanda.  En  er  hann 
sá  líkneskið  hjúpað  í  náklæði,  þá  dirfðist  hann  ekki  að 
gera  meira  að  verkum,  því  honum  þótti  það  helzt  til 
mikill  ábyrgðarhluti  fyrir  guði,  að  snerta  á  líki  hinnar 
framliðnu.  Efaði  hann  nú  ekki  lengur,  að  Hugraun  væri 
dáin,  og  ljet  koma  gröfinni  í  samt  lag  aptur. 

Til  þess  nú  að  sínu  leyti  að  heiðra  minningu  ást- 
meyjar  sinnar,  Ijet  hann  stefna  saman  öllum  kennimönnum 
og  valdamönnum  í  höllinni,  og  fyrirlesurum  kóransins,  en 

sjálfur  sat  hann  á  meðan  hjá  gröfinni  og  vætti  hana  tár- 
um  sínum.  En  er  þeir  voru  allir  saman  komnir,  sem 
hann  hafði  sent  eptir,  sagði  hann  þeim  fyrir,  og  skipuð- 
ust  þeir  hringinn  í  kringum  hann,  en  fyrirlesararnir  lásu 
upp  marga  kapítula  í  kóraninum.  í  heilan  mánuð  fór 
bænahald  þetta  fram  á  degi  hverjum,  bæði  árdegis  og 
síðdegis  og  ætíð  í  viðurvist  kalífans;  grjet  hann  þannig 
ástmey  sína  án  afláts  og  vildi  ekki  heyra  neitt  annað 
nefnt  á  nafn. 

Seinasta  daginn  í  mánuðinum  var  beðizt  fyrir  og 
lesið  í  kóraninum,  allt  frá  morgni  og  þangað  til  ljómaði 
af  hinum  næsta  degi,  en  þá  var  öllu  lokið  og  fór  hver 
heim  til  sín.  Gekk  Harún  Alraschid  til  herbergis  síns, 
lúinn  af  næturvökum,  og  sofnaði  þar  í  legubekk  einum. 
Sátu  þar  hjá  honum  tvær  ambáttir;  önnur  þeirra,  sú  er 
sat  við  höfðalagið  og  Dagsbrún  hjet,  sagði  við  hina: 
»Veiztu  það,  Morgunstjarna !  að  þegar  drottinn  rjetttrúaðra 
manna  vaknar,  mun  hann  gleðjast  stórum  af  því,  sem  eg 
ætla  að  segja  honum?  En  það  er  það,  að  hún  Hugraun 
er  ekki  dáin,  heldur  er  hún  á  lífi  glöð  og  heilbrigð«. 
»Drottinn  minn!«  segir  Morgunstjarna  frá  sjer  numin  af 
fögnuði,  »er  hún  enn  á  lífi,  hin  fagra  og  yndislega  Hug- 
raun,  sem  svo  langt  bar  af  öllum?«  Þetta  sagði  hún  svo 
hátt,  að  kalífinn  vaknaði  og  spurði  hana,  því  þær  gleptu 
sjer  svefninn.  »Fyrirgeíið  mjer,  herrakc  mælti  Morgun- 
stjarna,  »en  eg  gat  ekki  stillt  mig  fyrir  fagnaðar  sakir,  af 
því  eg  hef  frjett,  að  hún  Hugraun  er  á  lífi«.  »Hvað  er 
orðið  af  henni«,  spurði  kalífinn,  »ef  hún  ekki  skyldi  vera 
dáin?«  »Drottinn  rjetttrúaðra  manna!«  ansaði  Dagsbrún, 
»ókunnugur  maður  færði  mjer  í  dag  nafnlaust  brjef,  sem 
ritað  er  með  eigin  hendi  Hugraunar;  segir  hún  mjer  í  því 
frá  hinu  hörmulega  æfintýri,  er  hún  rataði  í,  og  biður  mig 
að  gera  yður  vitneskju  um  það.  Vildi  eg  fyrir  þá  sök  að 
eins  bíða,  þangað  til  þjer  hefðuð  notið  nokkurrar  hvildar, 
sem  yður  var  meir  en   þörf  á  eptir  slíka    áreynslu«.     »Fá 

mjer  brjefið«,  sagði  kalífinn  óðlálur,  »það  var  rangt  af 
þjer,  að  fá  mjer  það  ekki  undir  eins«. 

Dagsbrún  fjekk  honum  brjefið  og  opnaði  hann  það 
í  flýti;  sagði  Hugraun  í  því  greinilega  allt  sem  farið  hafði, 
en  lofaði  Ganem  of  mjög  fyrir  ástsemi  sína.  Kalífanum 
hætti  jafnan  við  afbrýðissemi  og  í  stað  þess  að  reiðast 
vonzku  Sobeide,  þá  grunaði  hann  Hugraun  um  ótryggð, 
og  varð  uppvægur  af  heipt.  »Ótrygga  kvennsnipt!«  sagði 
hann,  er  hann  hafði  lesið  brjeíið,  »í  fjóra  mánuði  hefir 
hún  verið  hjá  ungum  kaupmanni.  Fyrir  mánuði  er  eg 
kominn  heim  aptur  til  Bagdad,  og  nú  kemur  henni  fyrst 
til  hugar,  að  láta  mig  frjetta  af  sjer.  Hvílíkt  vanþakklæti! 
meðan  eg  harma  hana  grátandi,  hugsar  hún  ekki  um  ann- 
að  en  að  gabba  mig  og  svíkja.  En  eg  skal  hefna  mín  á 
henni  og  lægja  rostann  í  hinum  unga  ofurhuga,  sem  vog- 
ar  að  svívirða  mig«.  Að  svo  mæltu  stóð  kalífinn  upp  og 
gekk  inn  í  salinn,  þar  sem  hann  var  vanur  að  veita  helztu 
höfðingjum  áheyrn.  Var  þá  lokið  upp  ytri  dyrunum  og 
gengu  inn  hirðmennirnir,  sem  lengst  höfðu  beðið  þessarar 
stundar.  Stórvezírinn  fleygði  sjer  fram  fyrir  hásæti  kalíf- 
ans.  »Gíafar!«  sagði  kalífinn  og  setti  á  sig  þess  kyns  svip, 
að  auðsjeð  var,  að  hann  vænti  tafarlausrar  hlýðni.  »Eg 
hef  mikilsvarðandi  skipun  að  leggja  fyrir  þig.  Þú  skalt 
fara  með  fjögur  hundruð  af  varðmönnum  mínum  og  kom- 
ast  fyrir,  hvar  Ganem,  kaupmaður  frá  Damaskus,  býr  í 
borginni.  En  þegar  þú  ert  orðinn  þess  vísari,  skaltu  fara 
þangað  og  eyða  hús  hans  allt  að  grundvelli,  svo  engin 
örmul  standi  eptii%  en  fyrst  skaltu  taka  Ganem  sjálfan 
fastan  og  færa  mjer  hann  ásamt  Hugraun,  sem  verið  hefir 
hjá  honum  í  fjóra  mánuði.  Eg  ætla  að  refsa,  bæði  henni 
og  hinum  ósvífna  manni,  sem  hefir  ekki  sjezt  fyrir  að 
óvirða  mig,  og  skulu  hans  víli  verða  öðrum  að  varnaði«. 

Stórvezírinn  hneigði  sig  djúpt  fyrir  kalífanum  og  lagði 
höndina  á  höfuð  sjer,  til  merkis  um,  að  hann  skyldi  hlýða. 
Fyrst  Ijet  hann  spyrjast  fyrir  um  Ganem  og  heimili  hans 
hjá  kaupmönnum  þeim,  er  verzluðu  með  útlendan  vefnað 

og  smágert  lín.  Var  honum  fljótt  vísað  á  bústað  hans  og 
þess  getið  um  leið,  að  Ganem  hefði  ekki  látið  sjá  sig  í 
nokkra  mánuði  og  vissi  enginn,  hvað  hjeldi  honum  heima, 
ef  hann  annars  væri  þar.  Stórvezírinn  brá  nú  við  með 
liðsmenn  sína  og  fór  með  lögregludómara  og  fjölda  múr- 
ara  og  timburmanna  til  hússins,  sem  Ganem  bjó  í,  og 
með  því  að  það  stóð  eitt  sjer,  þá  skipaði  hann  mönnum 
allt  umhverfis,  til  þess  að  Ganem  gæti  ekki  sloppið  út. 

Þau  Ganem  og  Hugraun  voru  nýbúin  að  eta  mið- 
degisverð  og  sat  hún  við  glugga,  er  vissi  út  að  strætinu. 
Vakti  háreystið  athygli  hennar  og  leit  hún  út  um  grindina; 
sá  hún  þá  stórvezírinn  með  alla  sveit  sína.  Skildi  hún 
undir  eins,  að  hann  mundi  koma  hennar  og  Ganems  vegna, 
en  sízt  hafði  henni  til  hugar  komið,  að  brjeíið  mundi  hafa 
þenna  árangur.  Hún  vissi  ekki,  hversu  langt  var  síðan 
að  kalífinn  kom  heim,  og  þó  hún  þekkti  hann  að  afbrýðis- 
semi,  þá  hafði  það  samt  ekki  fengið  henni  kvíða.  En  er 
hún  sá  stórvezírinn  og  liðsflokk  hans,  þá  varð  hún  hrædd, 
ekki  samt  um  sjálfa  sig,  heldur  um  Ganem,  því  sjálfa  sig 
efaði  hún  ekki,  að  hún  mundi  fá  rjettlætt,  undir  eins 
og  kalifinn  veitti  sjer  áheyrn.  En  hitt  sá  hún  í  hendi  sjer, 
að  kalífinn,  sem  var  uppvægur  af  afbrýðissemi,  mundi 
leggja  þungan  dóm  á  Ganem  sökum  æsku  hans  og  fríð- 
leiks.  Sagði  hún  því  við  hann:  »Æ,  það  á  að  handtaka 
okkur«.  Leit  hann  þá  út  um  glugga  og  sá  varðmgnn 
kalífans  með  blikandi  sverð  og  stórvezírinn  með  lögreglu- 
dómaranum  í  broddi  liðs.  Varð  hann  þá  svo  felmtraður, 
að  hann  fjekk  engu  orði  upp  komið,  en  Hugraun  sagði: 
»Hjer  eru  engin  setugrið  boðin.  Ef  þjer  elskið  mig,  þá 
farið  í  föt  af  einhverjum  þræla  yðvarra,  svertið  andlit  og 
hendur  í  kolhrími  úr  ofninum,  og  látið  nokkra  diska 
upp  á  höfuð  yðar.  Munu  þeir  þá  halda,  að  þjer  sjeuð  þjónn 
frá  matsölumanni  og  láta  yður  fara  í  friði,  en  skyidu  þeir 
spyrja  eptir  húsbóndanum,  þá  segið,   að  hann  sje  hjer  inni«. 

)>Þjer  hugsið  ekki  nema  um  mig«,  ansaði  Ganem, 
sem  var  miklu  áhyggjufyllri    um  Hugraun    en   um  sjálfan 

sig.  »Hvað  á  að  verða  um  yður?«  »Látið  mig  sjá  fyrir 
því«,  segir  hún.  »Eg  skal  líka  láta  mjer  vera  um  það 
hugað,  að  þjer  á  sínum  tíma  fáið  allt  það  aptur  með  skil- 
um,  sem  þjer  skiljið  hjer  eptir  í  húsinu«.  Ganem  vissi 
ekki  fyrir  harmi,  hvert  ráð  hann  skyldi  upp  taka,  og  varð 
Hugraun  að  ganga  að  honum  með  oddi  og  egg,  til  þess 
að  hann  færi  í  þrælaföt  og  sverti  sig  í  framan.  Það  voru 
líka  síðustu  forvöð,  því  rjett  í  þessu  var  barið  á  dyrnar, 
og  gafst  þeim  að  eins  tóm  til  að  faðmast  að  skilnaði. 
Ganem  gekk  með  diskana  á  höfði  sjer  og  slapp  heilu  og 
höldnu  út  úr  húsinu;  ftyði  hann  síðan  í  skyndi  út  um 
næsta  borgarhlið,  en  á  meðan  gekk  Gíafar  inn  í  herbergið, 
og  sat  Hugraun  þar  í  legubekk;  stóðu  þar  margar  kistur, 
fullar  af  fjármunum  Ganems  og  peningum  þeim,  er  hann 
hafði  fengið  fyrir  varning  sinn.  Óðara  en  Hugraun  sá 
stórvezírinn,  fleygði  hún  sjer  fram  fyrir  hann  með  and- 
litið  á  grúfu  og  lá  grafkyr,  eins  og  væri  hún  búin  við 
dauða  sínum.  »Herra!«  sagði  hún,  »hvað  sem  drottinn 
rjetttrúaðra  manna  ætlar  á  mig  að  leggja,  þá  skal  eg 
gangast  undir  það  með  fúsum  vilja,  en  segið  mjer  að  eins, 
hvað  það  er«.  »Lafði  mín!«  ansaði  Gíafar,  fleygði  sjer 
fram  á  gólfið  og  lá  þar,  unz  hún  var  upp  staðin,  »því 
forði  góður  guð,  að  nokkur  leggi  hönd  á  yður.  Fyrir 
mig  var  ekki  annað  lagt  en  að  biðja  yður  að  fylgjast 
með  mjer  til  hallarinnar  og  skyldi  eg  hafa  þangað  með 
mjer  kaupmanninn,  sem  þjer  búið  hjá«.  »Förum  þá«, 
ansaði  Hugraun,  »en  kaupmaðurinn  ungi,  sem  eg  á  lif 
mitt  að  þakka,  er  farinn  hjeðan.  Hann  fór  til  Damaskus 
íyrir  mánuði,  erinda  sinna  vegna,  og  fjekk  hann  mjer 
kistur  þessar  til  geymslu,  meðan  hann  væri  í  burtu.  Bið 
eg  yður  því  fyrir  alla  muni  að  láta  koma  þeim  til  hallar- 
innar  á  vísan  stað,  svo  að  eg  geti  staðið  við  orð  mín,  þar 
sem  eg  lofaði  að  sjá  um  þær  sem  bezt  eg  gæti«. 

»Svo  skal  vera,  sem  þjer  viljið«,  ansaði  Gíafar,  og 
ljet  þegar  koma  kistunum  til  Mesrúr.  Því  næst  skipaði 
hann    lögregludómaranum  í  hljóði    að  rífa  húsið  niður  til 

grunna,  en  leita  þó  fyrst  vandlega  í  því  að  Ganem;  gekk 
hann  síðan  burt  með  Hugraun  og  báðum  ambáttum 
hennar.  Óðara  en  hann  var  farinn,  var  tekið  að  rífa 
húsið  niður,  og  að  stundu  liðinni  var  sem  það  hefði  aldrei 
verið.  Lögregludómarinn  hafði  hvergi  fundið  Ganem,  og 
kom  hann  boðum  til  stórvezírsins  um  það,  áður  en  hann 
var  kominn  til  hallarinnar. 

»Heíir  þú  afrekað  erindið?«  sagði  kalífinn,  er  hann 
sá  Gíafar  ganga  inn.  »Já,  herra!«  ansaði  Gíafar,  »hús 
Ganems  er  rifið  niður  til  grunna,  en  Hugraun  stendur  við 
dyrnar  á  herbergi  yðar  og  bíður  boða  frá  yður.  Ungi 
kaupmaðurinn  hefir  hvergi  fundizt,  og  fullyrðir  hún,  að 
hann  sje  fyrir  mánuði  síðan  farinn  til  Damaskus«. 

Kalífinn  varð  afar  reiður,  er  hann  heyrði,  að  Ganem 
var  undan  sloppinn.  En  það  er  til  Hugraunar  kom,  þá 
var  grunurinn  um  ótryggð  hennar  orðinn  svo  rótgróinn 
hjá  honum,  að  hann  vildi  hvorki  heyra  hana  nje  sjá» 
Skipaði  hann  Mesrúr,  höfuðsmanni  geldinganna,  að  flytja 
hina  ótryggu  og  vanþakklátu  ambátt  í  svarta  turninn;  svo 
nefndist  fangelsi  eitt,  sem  var  í  höllinni  sjálfrí,  og  var 
farið  þangað  með  hjákonur  þær,  sem  kalífinn  hafði  lagt 
á  misþóknun  sína.  Þó  nú  Mesrúr  væri  vanur  að  hlýða  í 
blindni,  þá  var  honum  samt  sárnauðugt,  að  fullnægja 
skipun  þessari  og  ljet  hann  í  ljósi  við  Hugraun,  hversu 
mjög  sjer  rynni  það  til  rifja.  En  henni  brá  því  verr  við 
sem  hún  hafði  gert  sjer  vísa  von  um,  að  hún  mundi 
verða  boðuð  á  fund  kalífans.  Varð  hún  nú  samt  að  taka 
því,  sem  að  hendi  bar,  og  fara  í  svarta  turninn.  Á  meðan 
hafði  kalífinn  í  reiði  látið  stórvezírinn  frá  sjer  fara  og 
skrifað  brjef  til  frænda  síns,  Móhammeds  Sinebí,  konungs 
í  Damaskus,  er  var  honum  skattskyldur;  kvað  hann 
Ganem,  sem  heima  ætti  í  Damaskus,  hafa  glapið 
fyrir  sjer  hina  fegurstu  ambátt  sína  og  flúið  síðan  á  burt. 
Skipaði  hann  honum  að  leita  hann  uppi  í  Damaskus,  og 
festi  hann  hendur  á  honum,  þá  skyldi  hann  Játa  lemja 
hann  fimmtíu    högg    á    dag,  í  þrjá  daga,    leiða    hann    um 

borgina  og  hrópa:  »Þetta  er  hin  vægasta  refsing,  sem 
drottinn  rjetttrúaðra  manna  leggur  á  þá,  sem  styggja  hann 
og  dirfast  að  fipla  ambáttir  hans«.  Skyldi  hann  því  næst 
senda  sjer  hann  með  öruggu  varðliði,  láta  ræna  hús  hans 
í  Damaskus  og  brjóta  það  niður,  en  reka  allt  skyldfólk 
hans  í  útlegð  úr  borginni. 

Með  þessa  skriflegu  skipun  var  sendur  maður  ríð- 
andi,  og  var  honum  sagt,  að  hafa  með  sjer  sendidúfur, 
til  þess  að  kalífinn  fengi  fregn  af  aðgjörðum  Móhammeds 
sem  allra  fyrst.  Binda  menn  samanvafin  blöð  undir  vængi 
dúfum  þessum  og  sleppa  þeim  síðan  til  flugs.  fljúga  þær 
þá  slíkt  sem  þær  orka  þangað  sem  þær  eiga  heima. 

Þegar  Móhammed  Sínebí  hatði  tekið  við  brjefi  kalíf- 
ans,  stóð  hann  upp  með  lotningu  og  lagði  það  á  höfuð 
sjer  til  merkis  um  hlýðni  sína.  En  er  hann  hafði  lesið 
það,  gerði  hann  boð  eptir  lögregludómaranum  og  fór  með 
honum  ásamt  varðmönnum  sínum  og  liðsmönnum  til 
híbýla  Ganems. 

Síðan  Ganem  lagði  af  stað  frá  Damaskus,  hafði  hann 
ekki  látið  móður  sína  frjetta  neitt  af  sjer.  Að  vísu  höfðu 
samferðamenn  hans,  sem  fyrir  löngu  voru  heim  komnir, 
sagt  henni,  að  Ganem  hefði  liðið  vel,  þegar  þeir  fóru  frá 
Bagdad,  en  með  því  hann  hvorki  kom  sjálfur  heiin  aptur, 
nje  heldur  Ijet  neitt  til  sín  spyrja,  þá  rjeði  móðir  hans  af 
því,  að  hann  mundi  vera  dáinn.  Varð  hún  loksins  svo 
sannfærð  um  það,  að  hún  grjet  hann  og  syrgði,  eins  og 
hún  sjálf  helði  veitt  honum  nábjargirnar.  Ljet  hún  í 
húsgarðinum  byggja  grafkapellu  með  hvolfþaki  og  lagði  í 
hana  líkneski,  sem  átti  að  vera  Ganem,  alhjúpað  líkblæj- 
um;  sat  hún  yfir  því  grátandi  dag  og  nótt,  eins  og  Ganem 
væri  þar  sjálfur  andaður.  Hún  átti  dóttur  eina  fagra,  er 
Hugljúf  hjet;  var  hún  allajafna  hjá  móður  sinni  og 
grjet  með  henni. 

Þannig  höfðu  þær  lengi  svalað  harmi  sínum  og 
komu  nábúarnir,  sem  heyrðu  harmalætin,  til  að  sam- 
hryggjast  þeim.     Þá  var  það,  að  Móhammed  Sínebí  barði 

á  dyr  hjá  þeim.  Ambátt  nokkur  lauk  upp  fyrir  honum, 
en  hann  gekk  inn  með  grimmlegu  yfirbragði  og  spurði 
eptir  Ganem.  Þó  nú  ambáttin  aldrei  hefði  sjeð  konunginn 
áður,  þá  rjeði  hún  samt  af  fjölmenni  því,  er  honum  fylgdi, 
að  hann  mundi  vera  einhver  helzti  embættismaðurinn  í 
Damaskus,  og  mælti :  »Ganem  sá,  er  þjer  leitið  að,  er 
dáinn.  Móðir  hans  og  húsmóðir  mín  situr  í  grafkapell- 
unni  þarna  og  grætur  dauða  hans«.  Skipaði  konungur 
þá  að  rannsaka  húsið  og  gekk  sjálfur  til  grafkapellunnar; 
kom  hann  að  mæðgunum,  þar  sem  þær  lágu  á  mottu  hjá 
gröfinni,  fljótandi  í  tárum.  Brugðu  þær  skýlunum  fyrir 
andlit  sjer,  óðara  en  þær  sáu  konunginn,  og  fleygði  móð- 
irin  sjer  fram  fyrir  fætur  hans,  því  hún  bar  kennsl  á  hann. 
Spurði  hann  eptir  Ganem,  en  hún  svaraði:  »Æ,  hann  er 
fyrir  löngu  dáinn.  Guð  gæfi,  að  mjer  hefði  veizt  sú 
huggun,  að  jarða  hann  og  vita  bein  hans  geymd  í  legstað 
þessum!  Æ,  sonur  minn,  —  elskusonur!«  Meiru  kom 
hún  ekki  upp  fyrir  harmi.  Þá  viknaði  Sínebí  og  hrærðist 
til  miskunar;  hann  hugsaði  með  sjer:  »Sje  Ganem  einn 
sekur,  því  skyldi  eg  þá  refsa  móður  hans  og  systur,  sem 
eru  saklausar?  En  svo  nær  sem  honum  fjell  það,  þá 
þorði  hann  samt  ekki  að  baka  sjer  reiði  kalífans  með 
óhlýðni.  Og  er  honum  var  sagt,  að  Ganem  fyndist  hvergi, 
sem  honum  þótti  fara  að  líkindum,  þar  sem  harmur 
mæðgnanna  var  svo  innilegur,  þá  ljet  hann  fara  með  þær 
báðar  út  úr  borginni  og  birta  þeim  útlegðardóm  þann,  er 
kalífinn  hafði  upp  kveðið  yfir  þeim.  Skipaði  hann  að 
ræna  og  rífa  niður  hús  Ganems,  og  var  það  á  örstuttum 
tíma  brotið  niður  og  með  jörðu  jafnað. 

Þær  rnæðgur  skelfdust  því  heldur  af  óláni  þessu, 
sem  þær  ekki  þekktu  tildrögin,  nje  heldur  voru  sjer  þess 
meðvitandi,  að  þær  hefðu  nokkuð  misgert.  En  um  þetta 
fræddust  þær  af  ambátt  nokkurri,  sem  drottning  Sínebís 
hafði  sent  á  eptir  þeim  út  fyrir  borgarhliðið,  til  að  færa 
þeim  mat.  Móðir  Ganems  sór  og  sárt  við  lagði,  að  sonur 
sinn  hefði  ekki  getað  drýgt  glæp  þann,  er  honum  var  sök 

á  gefin,  því  hún  hefði  vandað  uppeldi  hans  og  lagt  alla 
stund  á  að  innræta  honum  lotningu  fyrir  kalífanum.  En 
fyrst  hún  nú  vissi,  að  hann  væri  á  lífi,  og  að  hún  yrði 
að  þola  allt  þetta  hans  vegna,  þá  vildi  hún  ekki  mögla 
nje  sýta  út  af  missi  eigna  sinna,  en  sig  tæki  sárast  til 
dóttur  sinnar  og  það  eitt  fengi  sjer  harms,  að  hún  skyldi 
rata  í  sama  ólánið.  Kvaðst  hún  samt  vita,  að  hún  væri 
betri  systir  en  svo,  að  hún  kveinkaði  sjer  við  að  breyta 
eptir  dæmi  móður  sinnar.  I  því  móðir  Ganems  sagði 
þetta.  hljóp  Hugljúf  um  háls  henni  og  kvaðst  aldrei  skyldu 
við  hana  skilja,  í  hver  vandræði  sem  hún  kynni  að  kom- 
ast  fyrir  elskuna  til  sonar  síns. 

Með  því  nú  dauðahegning  var  við  lögð,  ef  þær  ljetu 
aptur  sjá  sig  í  Damaskus,  þá  sneru  þær  á  leið  til  næsta 
þorps;  höfðu  þær  ekki  með  sjer,  nema  fáeina  skildinga, 
og  sóttist  þeim  leiðin  seint  og  erfiðlega,  því  þær  voru 
óvanar  göngum.  Voru  þær  hörmulega  til  fara  og  flykktust 
kringum  þær  bændakonur  nokkrar,  er  sáu  glöggt  á  þeim, 
að  þær  mundu  vera  heldri  stjettar  og  spurðu  þær  bæði  af 
forvilni  og  brjóstgæðum,  hvers  vegna  för  þeirra  væri  svo 
aumleg  og  fátækleg  og  ósamboðin  stöðu  þeirra.  En  þær 
svöruðu  engu  og  kom  upp  fyrir  þeim  grátur,  svo  að 
bændakonurnar  urðu  enn  forvitnari.  Sagði  móðir  Ganems 
þeim  þá  loksins,  hvernig  farið  hefði  fyrir  sjer  og  dóttur 
sinni  og  hrærðust  þær  þá  til  meðaumkvunar,  veittu  þeim 
bezta  beina,  sem  þær  höfðu  föng  til,  og  liðsinntu  þeim 
með  öllu  því,  er  þær  gátu.  Þegar  þær  mæðgur  höfðn 
margþakkað  bændakonunum  greiðann,  hjeldu  þær  ferð 
sinni  áfram  til  Halep,  í  litlum  áföngum.  Varð  þeim  aldrei 
matfátt  á  leiðinni,  því  þær  komu  opt  á  þá  staði,  þar  sem 
brauð,  soðin  rísgrjón  eða  annar  matur  var  ókeypis  veittur 
fátæku  ferðafólki.  Um  nætur  voru  þær  í  musterum  eða  í 
nánd  við  þau,  eða  þær  leituðu  gistingar  í  almennum 
gistihúsum.  Náðu  þær  loksins  til  Halep  og  hjeldu  tafar- 
laust  þaðan  til  Euphrat;  fóru  þær  yfir  íljótið  og  þaðan 
gegnum  Mesopotamíu  til  Mússúl.     Ekkí  höfðu  þær  heldur 

þar  neinar  viðtafir,  svo  miklum  hrakningum  sem  þær 
höfðu  átt  að  mæta,  og  stóðu  þær  hvergi  við  fyrr  en  þær 
voru  komnar  til  Bagdad,  því  þangað  var  ferðinni  heitið 
og  þar  vonuðust  þær  eptir  að  finna  Gahem.  Að  vísu  kefðu 
þær  ekki  átt  að  vænta  þess,  að  hann  væri  í  aðsetursborg 
kalífans,  en  af  því  það  var  ósk  þeirra,  þá  vonuðust  þær 
þess  líka.  Þrátt  fyrir  allar  hörmungarnar  hafði  elska 
þeirra  til  hans  farið  vaxandi;  þær  töluðu  aldrei  um  annað 
en  Ganem  og  spurðu  alla  eptir  honum,  sem  urðu  á  vegi 
þeirra. 

Nú  víkur  sögunni  frá  þeim  mæðgum  til  Hugraunar, 
sem  kvaldist  í  svarta  turninum,  í  ströngu  varðhaldi.  Samt 
hryggðist  hún  miklu  minna  af  andstreymi  sjálfrar  sín  en 
óláni  Ganems,  og  fjekk  það  henni  sárasta  hugarkvíða,  að 
vita  hann  í  slíkum  háska.  Gerði  hún  ekki  annað  en  að 
þylja  yfir  honum  raunatölur  sínar  á  hverri  stundinni.  Það 
var  einu  sinni,  þegar  kalííinn  gekk  um  höll  sína  á  náttar- 
þeli,  eins  og  hann  átti  vanda  til,  að  honum  varð  reikað 
fram  hjá  svarta  turninum,  og  heyrði  hann  mannsmál 
inni  í  honum;  staðnæmdist  hann  þá  og  hleraði;  heyrði 
hann  glöggt  að  sagt  var:  »Ganem,  ógæfusami  Ganem! 
hvar  ertu  nú?  Æ,  eg  steypti  þjer  í  glötun.  Því  Ij^ztu 
mig  ekki  deyja  aumum  dauðdaga  í  stað  þess  að  hjálpa 
mjer  með  slíkum  drengskap?  Þú  barst  íyrir  mjer  lotn- 
ingarfulla  umhyggju,  en  heíir  hún  ekki  borið  þjer  beiskan 
ávöxt?  Drottinn  rjetttrúaðra  manna  ofsækir  þig,  og  það 
eru  þakkirnar  fyrir,  að  þú  virtir  mig  ávallt  eins  og  þá 
konu,  sem  honum  væri  helguð.  Grímmdarfulli  kalífi!  hvað 
ætlarðu  að  hafa  þjer  til  rjettlætingar,  þegar  þú  á  síðan 
munt  birtast  með  Ganem  fyrir  hinum  almáttuga  dómara? 
Alveldi  þitt,  sem  heimurinn  nú  skelfur  fyrir,  mun  þá  ekki 
geta  forðað  þjer  við  maklegri  refsingu,  fyrir  ofbeldi  þitt 
og  rangsleitni«. 

I  því  Hugraun  mælti  þetta,  kom  upp  fyrir  henni  svo 
mikill  grátur,  að  tók  fyrir  mál  hennar,  en  það,  sem  kalíf- 
inn  hafði  heyrt,  var  nóg  til  þess  að  gera  hann  athugafullan. 

Hann  sá  gjörla,  að  væri  það  satt,  er  hann  nú  heyrði,  þá 
hlyti  vildarmærin  að  vera  saklaus,  og  hetði  hann  verið 
allt  of  bráðráður  við  Ganem  og  ættmenni  hans.  Kalífmn, 
sem  gerði  sjer  jafnan  far  um  að  gæta  rjettlætis,  vildi  nú 
komast  að  skýrum  sannleik  í  máli  þessu,  og  gekk  því  til 
herbergja  sinna  og  skipaði  Mesrúr  að  koma  með  Hugraun 
til  sín.  Var  hann  ekki  seinn  á  sjer  að  hlvðnast  skipun 
þessari,  er  hann  hjelt  að  væri  góðs  viti  fyrir  vildarmeyna, 
sem  verið  hafði. 

Óðara  en  Hugraun  var  komin  inn  í  herbergi  kalífans, 
íleygði  hún  sjer  fram  fyrir  hann  og  lá  kyr  á  gólíinu,  fljót- 
andi  í  tárum.  »Hugraun!«  mælti  kalífinn  og  bauð  henni 
ekki  að  standa  upp,  »þú  virðist  ásaka  mig  fyrir  ofbeldi 
og  rangsleitni.  En  seg  mjer,  hver  er  sá  sem  veslast  upp 
í  bágindum,  þrátt  fyrir  það  að  hann  auðsýnir  mjer  hlýðni 
og  lotningu?  Seg  mjer  það,  þú  þekkir  góðmennsku  mína 
og  veizt,  hversu  feginn  eg  vil  láta  hvem  mann  ná  rjetti 
sínum«. 

Hugraun  skildi  á  orðum  þessum,  að  kalífinn  mundi 
hafa  heyrt  til  sín,  og  sá  hún  sig  nú  ekki  úr  færi,  er  henni 
gafst  kostur  á  að  rjettlæta  Ganem.  »Drottinn  rjetttrúaðra 
manna!«  mælti  hún,  »ef  ósæmileg  orð  hafa  mjer  um  munn 
farið,  þá  bið  eg  yður  auðmjúklega  að  fyrirgefa  mjer.  En 
Ganem,  kaupmaður  frá  Damaskus,  er  sá  hinn  saklausi 
ólánsmaður,  sem  þjer  viljið  fræðast  um;  hann  bjargaði 
lífi  mínu  og  veitti  mjer  hæli  í  húsi  sínu.  Verið  getur  að 
hann  í  fyrstunni  hafi  litið  mig  ástaraugum,  en  þegar  eg 
sagði  honum,  að  eg  væri  yður  háð,  þá  mælti  hann: 
»Þrælnum  verður  synjað  þess,  sem  herra  hans  heyrir  til«, 
og  það  lof  á  hann  skilið  fyrir  manndyggð  sína,  að  allt 
frá  þeirri  stund  hefir  breytni  hans  verið  samhljóða  þess- 
nni  orðum  hans.  En  það  vitið  þjer,  drottinn  rjetttrúaðra 
manna!  hversu  sárt  þjer  hafið  leikið  hann,  og  munuð  þjer 
síðar  verða  að  standa  ábyrgð  á  því  íyrir  guði«. 

Fjærri  fór  því,  að  kalífinn  reiddist  bersögli  Hugraunar 
og  sagði  hann  við  hana:     »Er  mjer  nú  óhætt  að  trúa  því, 

sem  þú  fullyrðir  um  stillingu  Ganems?«  »Já,  það  er  yður 
óhætt«,  ansaði  hún.  »Eg  vildi  ekki  fyrir  nokkurn  mun 
dylja  yður  sannleikans  og  til  þess  að  færa  yður  sönnur  á 
hreinskilni  mína,  þá  vil  eg  gera  yður  játningu,  sem  yður 
kann  að  mislíka,  og  bið  eg  yður  því  fyrirfram  að  fyrirgefa 
mjer  hana«.  »Tala  þú  óhrædd,  dóttir!«  ansaði  kalífinn, 
»eg  fyrirgef  þjer  allt,  en  þú  mátt  engu  leyna  mig«.  »Vita 
skuluð  þjer  þá«,  ansaði  Hugraun,  »að  mjer  fannst  mikið 
um  hina  lotningarfullu  nærgætni  og  huglátsemi,  er  Ganem 
auðsýndi  mjer,  svo  eg  hlaut  að  bera '  virðingu  fyrir  hon- 
um;  en  þar  fór  meira  eptir.  Þjer  þekkið  almætti  ástar- 
innar.  Eg  fann  að  hjarta  mitt  hneigðist  til  hans  með 
viðkvæmri  blíðu  og  fann  hann  það  á  mjer;  en  í  stað  þess 
að  nota  sjer  breyskleika  minn,  þá  gætti  hann  skyldu  sinnar 
trúlega,  þó  hjarta  hans  brynni  af  heitri  ást.  Það  eina, 
sem  ástin  gat  komið  honum  til  að  segja,  var  þetta:  »Þræln- 
um  verður  synjað  þess,  sem  herranum  heyrir  til«. 

Þessi  einarðlega  játning  mundi  ef  til  vill  hafa  gert 
hverjum  öðrum  illt  í  skapi,  en  kalífann  blíðkaði  hún  til 
fulls.  Bauð  hann  Hugraun  nú  að  standa  upp  og  setjast 
hjá  sjer.  »Seg  mjer  nú  sögu  þína  frá  upphafi  til  enda«, 
mælti  hann.  Hún  gerði  svo  og  sagði  frá  öllu  með  ein- 
stakri  snild  og  lipurð;  fór  hún  fljótt  yfir  allt  það,  er  snerti 
Sobeide,  en  var  fjölorðust  um  allt  hið  góða,  sem  hún  átti 
Ganem  að  þakka.  Einkum  lofaði  hún  þagmælsku  hans, 
til  þess  að  gera  kalífanum  skiljanlegt,  að  hún  hefði  orðið 
að  leynast  hjá  Ganem,  til  að  leika  á  Sobeide,  og  lauk  hún 
með  því  að  segja  frá  flótta  hans;  sagði  hún  hispurslaust, 
að  hún  hefði  sjálf  neytt  hann  til  þess,  svo  að^iann  kæm- 
ist  undan  reiði  kalífans.  En  er  hún  hafði  lokið  sög- 
unni,  sagði  kalífinn:  »Eg  trúi  öllu,  sem  þú  hefir  sagt; 
en  því  sendirðu  mjer  ekki  skeyti  fyrr  en  svo  seint?« 
»Drottinn  rjetttrúaðra  manna!«  ansaði  Hugraun,  »Ganem 
gekk  mjög  sjaldan  út,  og  er  því  engin  furða,  þó  við  ekki 
undir  eins  frjettum  heimkomu  yðar.     Svo  varð  og  Ganem 

sem  átti  að  skila  brjefinu  til  Dagsbrúnar,  að  bíða  lengi 
þangað  til  honum  gafst  kostur  á,  að  fá  henni  það  sjálfri«. 

»Þetta  nægir«,  svaraði  kalífinn,  »eg  kannast  við  á- 
virðingu  mína  og  vil  feginn  bæta  úr  henni.  Hugsa  þú  nú 
um  það,  hvað  eg  geti  greitt  fyrir  Ganem.  Þú  mátt  biðja 
hvers,  sem  þú  vilt,  eg  skal  einskis  synja  þjer«.  Þá  fleygði 
ambáttin  sjer  flötu  andliti  fram  fyrir  kalífann,  stóð  því 
næst  upp  aptur  og  mælti:  »Drottinn  rjetttrúaðra  manna! 
eg  þakka  yður  fyrir  Ganem  og  bið  yður  auðmjúklega,  að 
láta  gera  heyrimkunnugt  í  ríki  yðar,  að  þjer  fyrirgefið 
honum  og  bjóðið  honum  að  koma  á  yðar  fund«.  oEkki 
mun  eg  láta  þar  við  sitja«,  mælti  kalífinn,  »en  fyrir  það, 
að  hann  bjargaði  lífi  þínu,  og  í  öðru  lagi  til  að  launa 
honum  lotningu  þá,  er  hann  auðsýndi  mjer,  svo  til  að  bæta 
honum  fjárlát,  og  að  endingu,  til  að  gera  gott  úr  rang- 
sleitni  þeirri,  sem  ættfólk  hans  hefir  fyrir  orðið,  —  þá 
skal  eg  gipta  þig  honum«. 

Hugraun  gat  ekki  nógsamlega  þakkað  kalífanum  veg- 
iyndi  hans,  og  gekk  nú  til  herbergis  þess,  er  hún  hafði 
búið  í  áður  en  hún  rataði  i  hinar  hræðilegu  iaunir,  sem 
fyrr  er  frá  sagt;  var  nú  allt  þar  eins  og  hún  hafði  skilið 
við  það,  Vænst  þótti  henni  samt,  er  hún  sá  þar  kistur 
og  varningsstranga  Ganems,  sem  Mesrúr  hafði  látið  flytja 
þangað. 

Daginn  eptir  skipaði  Harún  Alraschid  stórvezírnum 
að  kunngjöra  í  öllum  borgum  ríkisins,  að  hann  fyrirgæfi 
Ganem  syni  Abú  Aíbú.  En  augtysing  þessi  varð  árangurs- 
Jaus,  og  spurðist  ekkert  til  hins  unga  kaupmanns  í  langan 
tíma.  Varð  Hugraun  sárhrygg  út  af  því  og  beiddi  kalíf- 
ann  leyfa  sjer  sjálfri  að  láta  leita  að  Ganem.  En  er 
kalífinn  hafði  leyft  henni  það,  tók  hún  sjóð  með  þúsund 
gullpeningum  í  og  reið  snemma  dags  frá  höllinni  á  skraut- 
lega  tygjuðum  múlasna.  Fylgdu  henni  tveir  svarlir  geld- 
ingar  og  studdu  sinni  hendinni  hvor  á  lend  múlasnans; 
fór  hún  þannig  frá  einu  musterinu  til  annars.  Gaf  hún 
hvervetna  guðhræddum  mönnum   gjafir,  og    beiddi    þá  að 

leita  guðlegs  fulltingis  með  bænum  sínum,  að  fyrirtæki 
einu  mætti  framgengt  verða,  sem  friður  tveggja  persóna 
væri  undir  kominn.  Varði  hún  öllum  gullpeningunum  til 
ölmusugjafa,  og  sneri  ekki  heim  aptur  til  hallarinnar,  fyrr 
en  farið  var  að  kvölda. 

Næsta  dag  tók  hún  aptur  sjóð  með  þúsund  gnllpen- 
ingum  í  og  reið  með  sama  föruneyti  til  strætis  þess,  er 
gimsteinasalar  höfðu  í  sölubúðir  sínar  og  smiðjur.  Þegar 
hún  var  komin  að  inngangi  strætisins,  nam  hún  staðar 
og  ljet  annan  geldinginn  kalla  á  forstöðumann  þeirra,  er 
verzluðu  með  gimsteina.  Hann  var  hinn  góðgjörðasam- 
asti  maður  og  varði  meiru  en  helmingnum  af  gróða  sín- 
um  til  að  styrkja  útlenda  fátæklinga;  sá  hann  þegar,  að 
l>að  mundi  vera  tigin  kona,  sem  komin  var,  og  ljet  ekki 
lengi  bíða  eptir  sjer.  »Eg  leita  til  yðar«,  mælli  Hugraun 
og  rjetti  honum  sjóðinn  um  leið,  »því  þjer  eruð  alkunnur 
fyrir  sakir  guðhræðslu  yðar.  Gerið  svo  vel  að  útbýta 
gulli  þessu  á  meðal  fátækra  útlendinga«.  »Náðuga  frú!« 
ansaði  hann,  »eg  skal  feginn  gera  eins  og  þjer  leggið  fyrir 
mig,  en  ef  þjer  sjálfar  skylduð  vilja  gera  þetta  góða  verk, 
þá  komið  heim  til  mín,  og  munuð  þjer  þar  finna  tvær 
konur,  sem  maklegar  eru  miskunnar  yðvarrar.  Þær  komu 
í  gærkveldi  fótgangandi  og  gengu  við  stafi  eins  og  föru- 
konur;  voru  þær  hörmulega  til  reika  og  kenndi  eg  því 
heldur  í  brjósti  um  þær,  sem  þær  virtust  vera  heldri 
stjettar.  Þó  þær  væru  herfilega  til  fara,  þá  tók  eg  samt 
eptir  því,  að  þær  höfðu  þá  kurteisi  til  að  bera,  sem  ekki 
er  aumingjum  eiginleg,  eins  og  þeir  gerast  að  jafnaði.  Eg 
fylgdi  þeim  til  konu  minnar  og  var  hún  mjer  samdóma. 
Ljet  hún  ambáttir  sínar  búa  upp  gott  rúm  handa  þeim, 
en  á  meðan  þvoði  hún  þeim  í  framan  og  bjó  þær  hvítu 
líni.  Enn  sem  komið  er,  vitum  við  ekki,  hverra  manna 
þær  eru,  því  við  vildum  láta  þær  njóta  hvíldar,  áður  en 
við  færum  að  ónáða  þær  með  spurningum  okkar«. 

Hugraun  varð  ósjálfrátt  forvitni  á  að  sjá  þær,  en 
þáði    þó    ekki    fylgd   forstöðumannsins,    heldur    gekk  hún 

til  húsa  hans  með  einum  af  þrælum  hans.  Fór  hún  af 
baki  við  dyrnar  og  gekk  á  eptir  þrælnum,  en  hann  fór 
inn  á  undan,  til  að  segja  húsmóður  sinni,  hver  komin 
væri;  var  hún  þá  hjá  Hugljúfu  og  móður  hennar,  því  það 
voru  þær,  sem  forstöðumaðurinn  hafði  um  rætt. 

Þegar  kona  forstöðumannsins  heyrði,  að  kona  frá 
hirðinni  væri  komin  í  hús  hennar,  ætlaði  hún  að  ganga 
til  móts  við  hana,  en  Hugraun,  sem  var  rjett  á  eptir 
þrælnum,  ljet  hana  ekki  fá  tíma  til  þess.  Fleygði  hún 
sjer  nú  fram  fyrir  Hugraun,  til  þess  að  votta  lotningu 
sína  fyrir  öllu  því,  sem  heyrði  kalífanum  til,  en  Hugraun 
reisti  hana  á  fætur  og  beiddi  hana  að  lofa  sjer  að  tala 
við  báðar  konurnar,  sem  komnar  voru  kvöldið  áður. 
)>Náðugafrú«!  ansaði  húsfreyjan,  »þær  liggja  hjerna  í  þess- 
um  tveimur  rúmum«.  Færði  vildarmærin  sig  þá  nær 
rúmi  móðurinnar,  virti  hana  vandlega  fyrir  sjer  og  mælti: 
»Góða  kona!  eg  er  komin  til  að  bjóða  yður  hjálp  mína;  eg  má 
mín  hjer  ekki  svo  lítils,  og  verið  getur  að  þjer  ásamt  stall- 
systur  yðar  getið  haft  gagn  af  mjer«.  »Náðuga  frú!«lms- 
aði  móðir  Ganems,  »góðsemi  yðar  og  hjálpfýsi  eru  mjer 
nægur  vottur  þess,  að  guð  hefir  enn  ekki  með  öllu  yfir- 
gefið  okkur.  En  eptir  allar  þær  hörmungar,  sem  yfir- 
þyrmdu  okkur,  höfðum  við  fulla  ástæðu  til  að  halda  það«. 
Að  svo  mæltu  tók  hún  að  gráta  beisklega,  og  fengu  þær 
ekki  tára  bundizt,  Hugraun  og  húsfreyjan.  En  er  vildar- 
armærin  hafði  þerrað  af  sjer  tárin,  sagði  hún  við  móður 
Ganems:  »Gerið  það  fyrir  mig,  að  segja  okkur  rauna- 
sögu  ykkar;  þjer  munuð  trauðlega  hitta  nokkurn,  sem  heíir 
betri  vilja  en  við  til  að  gera  yður  allt  til  huggunar«. 
»Náðuga  frú!«  svaraði  hin  ógæfusama  ekkja,  »öll  mín  ó- 
hamingja  heíir  hlotizt  af  vildarambátt  kalífans,  er  Hug- 
raun  heitir«. 

Hugraun  varð  sem  agndofa  af  orðum  þessum,  en  ljet 
þó  ekki  bera  á  hræðslu  sinni  og  undrun.  Mælti  þá  móð- 
ir  Ganems  enn  fremur:  »Eg  er  ekkja  Abú  Aíbú,  kaup- 
manns  í  Damaskus.     Ganem    sonur  minn  fór  í  verzlunar- 

erindum  til  Bagdad,  og  var  honum  þar  gefið  að  sök,  að 
hann  hefði  numið  Hugraun  þessa  burt  með  sjer.  Kalíf- 
inn  ætlaði  að  láta  drepa  hann,  en  er  hann  fjekk  ekki  fest 
hendur  á  honum,  þá  skrifaði  hann  konunginum  í  Dam- 
askus,  að  hann  skyldi  láta  ræna  hús  okkar  og  rífa  það 
niður,  en  reka  okkur  dóttur  mína  i  æfilanga  útlegð.  Þrátt 
fyrir  allt  þetta  mundi  eg  láta  huggast,  ef  eg  að  eins  fyndi 
son  minn  aptur.  Mikill  fögnuður  yrði  það  fyrir  mig  og 
hana  systur  hans.  Eg  er  sannfærð  um  að  hann  er  sak- 
laus«.  »Já«,  sagði  Hugraun  og  greip  fram  í,  »hann  er  í 
rauninni  eins  saklaus  og  þjer  sjálfar.  Það  get  eg  sagt  yð- 
ur  með  vissu,  því  eg  er  einmitt  þessi  Hugraun,  sem  þjer 
kvartið  undan.  En  hafi  örlagadómur  stjarnanna  látið  mig 
verða  orsök  i  ógæfu  yðar,  þá  get  eg  líka  gert  hana  ljett- 
bærari.  Eg  hef  rjettlætt  Ganem  hjá  kalífanum  og  hefir 
hann  látið  auglýsa  í  öllu  ríki  sínu,  að  hann  fyrirgefi  hon- 
um,  og  mun  hann  vafalaust  bæta  ykkur  alla  hrakningana 
með  velgjörðum  sínum.  Þið  eruð  nú  ekki  lengur  í  tölu 
óviiga  hans;  hann  vonast  eptir  Ganem  og  ætlar  að  launa 
honum  greiðann,  sem  hann  gerði  mjer,  með  þvi-að  gipta 
mig  honum.  Álítið  mig  því  sem  dóttur  yðar  og  leyfið 
mjer  að  heita  yður  eilífri  vináttu«.  Að  svo  mæltu  laut 
hún  ofan  að  móður  Ganems,  en  hún  gat  engu  svarað  fyrir 
undrun.  Hjelt  Hugraun  henni  lengi  í  fangi  sínu,  og  sleppti 
henni  því  að  eins,  að  hún  varð  að  flýta  sjer  yfir  að  hinu 
rúminu  til  Hugljúfar,  sem  nú  var  risin  upp  og  breiddi 
faðminn  á  móti  henni. 

Þegar  hin  yndislega  vildarmær  hafði  \  allar  lundir 
sýnt  þeim  mæðgum  ástúð  sína,  tók  hún  þannig  til  máls: 
»Verið  nú  ekki  lengur  hugsjúkar;  auðæfunum,  sem  Ganem 
átti  hjerna,  er  borgið;  þau  eru  geymd  hjerna  í  herbergi 
mínu.  Að  vísu  veit  eg  vel  og  get  líka  ráðið  það  af  sjálfri 
mjer,  að  öll  heimsins  auðæfi  geta  ekki  huggað  ykkur,  ef 
þið  eigið  að  sakna  Ganems.  En  hvers  vegna  skylduð  þið 
verða  vonlausar  með  öllu  um  að  finna  hann  nokkurn- 
tíma    framar?     Hver    veit    nema    með   þessum    degi    byrji 

betri  tímar,  og  eigið  þið  nú  enda  kannske  sælli  daga  fyrir 
höndum  en  þið  nokkurntíma  lifðuð  með  Ganem  í 
Damaskus«. 

í  því  Hugraun  mælti  þetta  kom  forstöðumaðurinn 
og  mælti:  »Náðuga  frú!  rjett  í  þessu  bili  sá  eg  grátlega 
sjón.  Það  var  ungur  maður,  sem  fluttur  var  til  sjúkra- 
húss;  hann  var  bundinn  á  úlfalda  með  snærum  af  því 
hann  var  svo  lasburða,  að  hann  þoldi  ekki  að  sitja  á  baki. 
Aumkvaði  eg  hann,  er  hann  var  svo  báglega  staddur,  og 
gekk  til  hans,  og  með  því  eg  alls  ekki  bar  kennsl  á  hann, 
þá  spurði  eg  hann  að  57nisu  ætt  hans  viðvíkjandi,  en  hann 
svaraði  mjer  ekki  nema  með  gráti  og  andvörpum.  Eg 
sárkenndi  í  brjósti  um  hann,  og  sá  eg  að  hann  var  svo 
vesall,  að  hann  þurfti  allra  nákvæmustu  aðhjúkrunar,  en 
eg  veit  að  læknarnir  við  sjúkrahúsið  eru  lítt  nýtir,  og  ljet 
eg  því  þræla  mína  bera  hann  hingað.  Eg  hef  fengið  hon- 
um  herbergi  sjer  og  eru  þrælarnir  nú  að  færa  hann  í 
hrein  línklæði  af  sjálfum  mjer,  og  munu  þeir  stunda  hann 
og  þjóna  honum  með  sömu  alúð  og  sjálfum   mjer«.    # 

»Æ,  fylgið  mjer  til  sjúklingsins«,  mælti  Hugraun, 
því  hún  viknaði  af  hjarta  við  sögu  gimsteinasalans.  For- 
stöðumaðurinn  Ijet  undir  eins  eptir  tilmælum  hennar,  og 
sagði  móðir  Ganems  við  Hugljúf,  í  því  hún  gekk  út:  »Æ, 
dóttir  mín!  svo  aumur  sem  þessi  ókunnugi  sjúklingur  er, 
þá  gelur  samt  verið,  að  bróðir  þinn,  ef  hann  annars  er  á 
lífi,  sje  engu  betur  kominn«. 

Hugraun  kom  nú  inn  í  herbergi  sjúklingsins  og  sá  hvar 
hann  lá  í  rúminu  með  augun  apturlokuð;  var  hann  ung- 
legur,  en  fölur  í  andliti,  megraður  og  útgrátinn.  Hún  virti 
hann  vandlega  fyrir  sjer  og  barðist  hjartað  ákaft  í  brjósti 
hennar,  því  hún  þóttist  kenna  Ganem,  en  annað  veiíið 
trúði  hún  ekki  augum  sínum,  því  að  vísu  virtist  henni 
sjúklingurinn  vera  nokkuð  sviplíkur  Ganem,  en  að  öðru 
leyti  þótti  henni  hann  vera  honum  næsta  ólíkur,  svo  hún 
hjelt  varla  það  gæti  verið  hann.  En  til  þess  að  ganga  úr 
skugga  um  það,  segir  hún  með  skjálfandi  rödd:  »Ert  þú  það, 

Ganem?«  En  er  hinn  ungi  maður  svaraði  engu,  mælti 
hún:  »Æ,  ekki  ert  þú  það,  Ganem!  og  hafa  mjer  villzt 
sjónir  af  ímynduninni,  sem  allt  af  hefir  þig  fyrir  augum 
sjer,  og  hvað  veikur,  sem  þú  værir,  mundirðu  hafa  kann- 
azt  við  rödd  Hugraunar  þinnar«.  I  því  Ganem  heyrði 
nafn  Hugraunar,  lauk  hann  upp  augunum  og  vjek  höfði 
sínu  þangað,  er  hann  heyrði  röddina.  »Eruð  þjer  það?« 
kallaði  hann,  því  hann  kannaðist  þegar  við  vildarmeyna, 
»hvílíkt  undur«!  —  Meira  fjekk  hann  ekki  sagt,  því  geðs- 
hræringin  bar  hann  ofurliði,  svo  að  hann  hnje  í  ómegin. 
Þau  Hugrann  og  forstöðumaðurinn  stumruðu  nú  yfir  hon- 
um,  en  sem  hann  tók  að  rakna  við,  beiddi  forstöðumað- 
urinn  vildarmeyna  að  fara  út,  svo  að  sjúklingnum  ekki 
versnaði  af  því  að  horfa  á  hana. 

Þegar  hinn  ungi  maður  var  kominn  til  sjálís  sín, 
skiniaði  hann  allt  í  kringum  sig,  en  er  hann  sá  það 
hvergi,  er  hann  leitaði  að,  þá  mælti  hann:  »Fagra  Hug- 
raun!  hvað  er  orðið  af  þjer?  Sá  eg  þig  í  raun  og  veru 
eða  var  það  einber  hugarburður?«  »Svo  var  sem  yður 
sýndist«,  mælti  forstöðumaðurinn,  »eg  fjekk  hana  til  ad 
fara  út,  en  þjer  skuluð  fá  að  sjá  hana  aptur,  þegar  þjer 
eruð  orðinn  svo  hress,  að  þjer  þolið  að*  sjá  hana.  Af  því 
nú  að  svo  lítur  út,  sem  þjer  sjeuð  sá  Ganem,  er  drottinn 
rjetttrúaðra  manna  hefir  birta  látið,  að  hann  gefi  honum 
upp  sakir,  þá  er  stór  breyting  orðin  á  högum  yðar.  Kon- 
an,  sem  talaði  við  yður  fyrir  skemmstu,  mun  geta  sagt 
yður  þetta  greinilegar.  En  hafið  nú  einungis  ailan  hug- 
ann  á  því  að  ná  aptur  heilsunni  og  skal  eg  styðja  að  því 
af  fremsta  megni«. 

Að  svo  mæltu  gekk  hann  burt  frá  Ganem,  svo  að 
hann  gæti  notið  hvíldar  og  fór  að  búa  til  handa  honum 
styrkjandi  læknismeðal.  En  meðan  á  þessu  stóð,  var 
Hugraun  hjá  þeim  Hugljúfu  og  móður  hennar  og  hafði 
þar  viljað  nokkuð  líkt  til,  því  móðirin  hafði  fallið  í  ó- 
megin,  þegar  hún  heyrði,  að  hinn  ókunnugi  sjúklingur, 
sem    fluttur  var  í  húsið,    væri  sonur  hennar.     En  er  hún 


*\  var  röknuð  við,  ætlaði  hún  að  spretta  á  fætur  og  fara  að 
finna  Ganem,  en  í  því  kom  forstöðumaðurinn  og  leiddi 
henni  fyrir  sjónir,  að  sonur  hennar  væri  svo  máttfarinn, 
að  það  mundi  fá  honum  svo  mikils,  að  sjá  aptur  ástkæra 
móður  og  systur  sjer  að  óvörum,  að  lífi  hans  gæti  orðið 
hætta  búin  af  slíkri  geðshræringu.  Móðir  Ganems  ljet  sjer 
það  segjast,  en  Hugraun  mælti:  »Þökkum  drottni,  að 
hann  hefir  látið  okkur  finnast  hjer.  Eg  fer  nú  aptur  til 
hallarinnar  til  að  segja  kalífanum  frá  æfintj^rum  þessum 
og  skal  eg  fínna  ykkur  snemma  í  fyrra  málið«.  Faðmaði 
hún  síðan  mæðgurnar  og  gekk  á  burt.  En  er  hún  var 
komin  til  hallarinnar,  Ijet  hún  biðja  kalífann  að  veita  sjer 
áheyrn  í  leyni  og  var  henni  þá  þegar  fylgt  til  herbergis 
þess,  er  hann  sat  í  aleinn.  Hún  fleygði  sjer  fram  fyrir 
fætur  honum,  en  hann  bauð  henni  upp  að  standa  og 
spurði  hana  fyrst  og  fremst,  hvort  hún  hefði  ekki  frjett 
neitt  til  Ganems.  »Drottinn  rjetttrúaðra  manna!«  ansaði 
hún,  »eg  var  svo  heppin,  að  eg  fann  hann  sjálfan,  móðnr 
hans  og  systur«.  Spurði  kalífinn  hana,  hvernig  henni 
hefði  getað  tekizt  það  á  svo  stuttum  tíma,  en  hún  leysti 
úr  spurningum  hans  og  sagði  honum  svo  margt  um  móð- 
ur  Ganems  og  Hugljúfu,  að  honum  varð  hngur  á  að  sjá 
þær  báðar  ásamt  Ganem. 

Harún  Alraschid  framdi  optsinnis  ofbeldisverk  í  bráð- 
ræði,  en  þegar  honum  var  runnin  reiðin  og  hann  sá  rang- 
sleitni  sína,  var  hann  allra  konunga  drenglyndastur  og 
rjettlátastur.  Með  því  nú  enginn  efi  var  á  því,  að  hann 
hafði  með  rangsleitni  ofsótt  Ganem  og  ættfólk  hans  og 
misþyrmt  þeim  fyrir  allra  augum,  þá  vildi  hann  og  veita 
þeim  uppreisn,  svo  allir  vissu.  »Það  fær  mjer  mikillar 
gleðk',  sagði  hann  við  Hugraun,  »að  rannsóknir  þínar 
hafa  haft  svo  heppilegan  árangur  og  þykir  mjer  enn  vænna 
um  það  sjálfs  mín  vegna,  en  þín  vegna.  Pú  skalt  gipt- 
ast  Ganem,  eins  og  eg  hef  lofað  þjer,  og  ert  þú  nú  ekki 
ambátt  mín  hjeðan  í  frá,  heldur  frjáls  kona.  Far  nú  apt- 
ur    til    hins    unga    kaupmanns    og  jafnskjótt  sem  hann  er 

albata  orðinn,  skaltu  koma  með  hann  til  mín  ásamt  móð- 
ur  hans  og  systur«. 

Snemma  næsta  morgun  kom  Hugraun  aptur  til  for- 
stöðumannsins,  því  bæði  þráði  hún  mjög  að  vita,  hvernig 
Ganem  liði  og  líka  vildi  hún  segja  móður  hans  og  systur 
hinar  gleðilegu  frjettir,  er  hún  hafði  þeim  að  færa.  Var 
henni  sagt,  að  Ganem  hefði  sofið  vel  um  nóttina  og  með 
því  hugs\Tki  hans  væri  á  enda,  sem  eingöngu  hefði  verið 
orsök  veikindanna,  þá  mundi  hann  fljótt  komast  til  heilsu. 
Enda  var  hann  nú  stórum  hressari.  Hvíldin  óg  læknis- 
meðulin,  en  þó  einkum  skapskiptin,  höfðu  haft  svo  heilladrjúg 
áhrif  á  hann,  að  forstöðumaðurinn  hjelt  að  nú  gæti  hann 
hættulaust  sjeð  móður  sína,  systur  og  unnustu,  ef  hann 
að  eins  væri  undir  það  búinn.  Var  þá  svo  ákveðið,  að 
Hugraun  skyldi  fyrst  fara  ein  til  Ganems  og  gera  mæðg- 
unum  vísbendingu,  þegar  tími  væri  til  kominn  að  þær 
kæmu  inn.  Forstöðumaðurinn  sagði  nú  sjúklingnum,  að 
Hugraun  væri  komin,  og  varð  hann  svo  frá  sjer  numinn, 
er  hann  sá  hana,  að  honum  lá  við  öngviti.  En  hún  gekk 
að  rúmi  hans  og  mælti:  »Ganem!  nú  hefirðu  fengið  hana 
Hugraun  þína  aptur,  sem  þú  hugðir  vera  horfna  þjer  um 
eilífð«.  »Ó,  náðuga  frú!«  sagði  hann  og  greip  fram  í, 
»hverju  undri  á  eg  það  að  þakka,  að  eg  fæ  að  sjá  yður 
aptur?  Eg  hjelt  að  þjer  væruð  hjá  kalífanum.  Hann 
hefir  eflaust  veitt  yður  áheyrn,  þjer  hafið  rjettlætt  yður 
fyrir  honum  og  hann  hefir  aptur  tekið  yður  í  sátt«.  »Já, 
kæri  Ganem!«  svaraði  Hugraun,  »mjer  tókst  að  uppræta 
alla  tortryggni  úr  huga  kalífans,  og  nú  giptir  hann  mig 
þjer,  til  þess  að  bæta  yfir  allt  hið  illa,  sem  þú  hefir  orð- 
ið  að  þola«.  Þegar  Ganem  heyrði  þetta,  varð  hann  orð- 
laus  og  gat  ekki  svarað  með  neinu  nema  þögninni  einni, 
sem  hjá  elskendunum  er  snjallari  en  nokkur  mælska.  En 
loksins  kallaði  hann  hátt:  »Fagra  Hugraun!  er  það  þá 
satt,  að  eg  megi  kalla  þig  mína?«  »Það  er  hverju  orði 
sannara«,  ansaði  Hugraun;  »kalífinn,  sem  ætlaði  að  láta 
drepa    þig,  og  gerði  móður  þinni  og  systur  mikla  háðung 

og  hneisu,  vill  nú  gera  gott  úr  rangsleitni  sinni  með  vel- 
gjörðum((. 

Ganem  spurði  nú  um  það,  hvernig  kalifinn  hefði 
farið  með  móður  sína  og  systur,  og  sagði  Hugraun  hon- 
um  það,  en  hann  gat  ekki  hlýtt  á  þá  sögu  ógrátandi,  svo 
feginn  sem  hann  var  þeirri  fregn,  að  hann  fengi  að  eiga 
unnustu  sína.  En  er  hann  heyrði  að  þær  voru  í  Bagdad 
og  undir  sama  húsþaki  og  hann,  þá  varð  honum  svo 
brátt  um  af  lönguninni  eptir  að  sjá  þær,  að  vildarmeynni 
þótti  hentast  að  láta  eptir  honum.  Biðu  þær  fyrir  utan 
dyrnar  og  kallaði  hún  nú  á  þær;  föðmuðu  þær  mæðgur 
og  kj'sstu  Ganem,  er  þær  nú  höfðu  aptur  fundið,  og 
hrundu  mörg  tár  við  faðmiög  þessi.  Forstöðumaðurinn 
og  kona  hans  viknuðu  svo  að  þau  grjetu,  og  furðuðu  þau 
sig  á  vegum  forsjónarinnar,  sem  ljetu  þau  fjögur  hittast 
undir  einu  og  sama  húsþaki,  eptir  að  forlögin  höfðu  svo 
grimmilega  lagt  þau  í  einelti.  En  er  þau  loksins  höfðu 
þerrað  tárin  af  augum  sjer,  kom  Ganem  þeim  enn  á  ný 
til  að  gráta,  með  því  að  segja  þeim  raunasögu  sína,  allt 
frá  þeim  degi,  er  hann  hafði  skilið  við  Hugraun  og  þang- 
að  til  forstöðumaðurinn  tók  við  honum.  Kvaðst  hann 
hafa  flúið  í  þorp  eitt  lítið  og  legið  þar  lengi  veikur;  hefði 
hann  loksins  beðið  úlfaldamann  nokkurn  að  flytja  sig  á 
spítala.  Sagði  Hugraun  síðan  frá  því,  er  hún  var  í  fangelsi 
og  lauk  sögu  sinni  með  þessum  orðum:  »Guði  sje  lof 
fyrir,  að  hann  hefir  látið  okkur  öll  finnast  aptur,  en  hugs- 
um  nú  ekki  um  annað  en  hamingju  þá,  sem  við  eigum 
í  vændum.  Undir  eins  og  Ganem  er  orðinn  albata,  verður 
hann  að  fara  á  fund  kalífans  með  móður  sinni  og  systur; 
en  af  því  þær  eru  nú  ekki  svo  til  fara,  að  þær  geti  látið 
sjá  sig,  þá  skal  eg  bæta  úr  því;  hafið  bara  þolinmæði 
stundarkorn((. 

Að  svo  mæltu  fór  hún  til  hallarinnar  og  sótti  sjóð 
með  þúsund  gullpeningum  í;  fjekk  hún  forstöðumanninum 
hann  og  beiddi  hann  að  kaupa  föt  handa  Hugljúfu  og 
móður  hennar  fyrir  fje  þetta.     Hann  var  maður  smekkvís 

og  valdi  þeim  fegursta  fatnað  og  sá  um,  að  hann  yrði 
sem  fyrst  búinn.  Að  þremur  dögum  liðnum  var  allt  til, 
og  bjóst  Ganem  nú  til  að  ganga  út,  því  hann  kenndi  sig 
fullstyrkan  til  þess.  En  daginn  sem  hann  ætlaði  að  ganga 
á  fund  kalífans,  kom  stórvezírinn  Gíafar  ríðandi  með 
miklu  föruneyti,  gekk  inn  til  Ganems  og  mælti:  »Herra! 
eg  kem  í  nafni  drottins  rjetttrúaðra  manna,  konungs  vors 
og  herra.  Nú  er  erindi  mitt  allt  annað  en  fyrrum,  —  en 
eg  skal  ekki  rifja  upp  fyrir  yður  endurminninguna  um 
það.  Eg  á  að  fylgja  yður  til  kalífans,  því  hann  langar 
til  að  íinna  yður«.  Ganem  svaraði  engu,  en  hneigði  sig 
djúpt  fyrir  stórvezírnum;  var  gæðingur  einn  teymdur  til 
hans,  sem  kalífinn  átti,  en  hann  stje  á  bak  honum  og 
sýndi  mikla  list  í  reiðlagi  sínu.  Móður  hans  og  systur 
höfðu  verið  fengnar  múlösnur,  og  reið  Hugraun  með  þeim 
til  hallarinnar  eptir  hliðgötu  einni,  meðan  Gíafar  fylgdi 
Ganem  eptir  annari  leið.  Þegar  þeir  komu  inn  í  áheyrnar- 
salinn,  sat  kalífinn  þar  í  hásæti  sínu  innan  um  emíra, 
vezíra,.  æðsta  dyraverði  og  aðra  hirðmenn  frá  Arabíu, 
Persíu,  Egiptalandi,  Afríku  og  S}7rlandi. 

Stórvezírinn  leiddi  Ganem  að  fótskör  hásætisins,  en 
hann  fleygði  sjer  fram  fyrir  fætur  kalífans,  stóð  síðan 
upp  aptur  og  bar  fram  ávarp  til  hans  í  ljóðum,  sem  varð 
vel  rómað  af  allri  hirðinni.  Kalífinn  bauð  honum  að 
færa  sig  nær  og  mælti:  »Mjer  er  mikil  gleði  að  sjá  þig, 
og  þykir  mjer  gott  að  geta  heyrt  af  þínum  eigin  munni, 
hvar  þú  hefir  fundið  vildarambatt  mína  og  hvað  þú  hefir 
greitt  fyrir  henni«.  Ganem  gerði  sem  kalífinn  bauð  og 
var  frásögn  hans  svo  hreinskilnisleg,  að  kalífanum  kom 
ekki  til  hugar  að  vefengja  hana.  Ljet  hann  fá  honum 
skrautlega  skikkju,  eins  og  þeir  allir  eru  vanir  að  fá,  sem 
landsdrottinn  boðar  á  fund  sinn,  og  sagði  um  leið: 
»GanemJ  hjeðan  í  frá  skalt  þú  vera  hirðmaður  minn«. 
»Drottinn  rjetttrúaðra  manna!«  ansaði  hann,  »þrællinn  veit 
engan  vilja  nema  herra  síns,  sem  einráður  er  yfir  lífi  hans 
og  eignum«.     Kalífanum  gazt  vel  að  svari  þessu  og  ánafnaði 

honum  háan  forlagseyri  ár  hvert.  Stóð  hann  síðan  upp 
úr  hásætinu  og  ljet  þá  Ganem  og  stórvezírinn  fylgja  sjer 
til  herbergis  síns. 

Nú  þóttist  hann  vita,  að  Htigraun  mundi  ekki  vera 
langt  í  burtu  með  ekkju  Abú  Aíbú  og  dóttur  hans,  og 
skipaði  hann  því  að  leiða  þær  fram  fyrir  sig.  Fjellu  þær 
fram  fyrir  honum,  en  hann  sagði  þeim  að  standa  upp,  og 
leizt  honum  Hugljúf  svo  fögur,  að  hann  starði  fyrst  á 
hana  langa  stund  og  mælti  síðan  á  þessa  leið:  »Mikil 
raun  er  mjer  að  því,  að  eg  skuli  hafa  gert  svo  óvirðulega 
til  þín,  sem  ert  svo  yndisleg,  og  er  mjer  því  skylt  að  láta 
bætur  þar  fyrir  koma,  sem  meiri  sjeu  að  sínu  leyti  en 
mótgjörðirnar.  Þú  skalt  upp  frá  þessu  vera  eiginkona 
mín,  og  þetta  er  sú  hegning,  sem  eg  legg  á  Sobeide.  En 
ekki  mun  eg  láta  þar  við  setja«,  mælti  hann  enn  fremur 
og  vjek  sjer  að  móður  Ganems,  »þjer  eruð  ungar  enn  og 
munuð  ekki  hafna  því  boði,  að  giptast  stórvezír  mínum. 
Yður  skal  Gíafar  ganga  að  eiga,  en  þú,  Hugraun!  skalt 
verða  eiginkona  Ganems.  Sækið  nú  valdsmann  og  vitni, 
svo  að  þrír  kaupmálar  verði  samdir  og  undirskrifaðir  í 
einu«.  Ganem  reyndi  að  leiða  kalífanum  fyrir  sjónir,  að 
það  væri  fullnógur  sómi  fyrir  systur  sína,  að  vera  í  tölu 
vildarambátta  hans,  en  Harún  Alraschid  vildi  fyrir  hvern 
mun  eiga  hana.  Þóttu  honum  allir  þessir  atburðir  svo 
merkilegir,  að  hann  fól  nafntoguðum  sagnaritara  á  hendur 
að  skýra  frá  þeim  í  greinilegri  frásögu.  Ljet  hann  geyma 
handritið  í  fjehirzlu  sinni,  og  þaðan  hefir  sagan  borizt  út 
í  mörgum  eptirritum. 


Sagan  af  Seyn  Alasnam  kóngssyni  og  konungi  andanna. 

Ifpá  LVi  lil  IM  íiíptnr    Einu  sinni  var  konun§ur  [ 

11(1  ItM  Lll  TtU.  llCULUl.  Balsora,  sem  var  stórríkur  og 
vinsæll  at  þegnum  sínum;  var  honum  það  eitt  að  angri, 
að  hann  var  barnlaus  maður.     Gaf  hann  öllum  guðhrædd- 

um  mönnum  í  ríki  sínu  stórgjafir,  í  því  skyni,  að  þeir 
bæðu  tii  guðs,  að  honum  mætti  verða  sonar  auðið.  Urðu 
þeir  loksins  bænheyrðir  og  ól  drottning  svein,  er  nafn  var 
gefið  og  kallaður  Seyn  Alasnam.  Var  öllum  stjörnuspá- 
mönnum  í  ríkinu  stefnt  saman  til  að  athuga  himintungla 
farið  við  fæðingn  hans;  sáu  þeir  að  hann  mundi  verða 
langlífur  maður  og  fullhugi  mikill,  enda  gerðist  þess  og 
þörf,  ef  hann  ætti  að  komast  klaklaust  úr  öllum  þeim 
hættum,  er  fyrir  honum  lágu. 

Spár  þessar  fengu  konungi  engrar  ógleði.  »Sonur 
minn  er  ekki  aumkvunarverður«,  mælti  hann,  »þó  hann 
verði  fullhugi,  enda  er  andstreymið  reynsluskóli  konung- 
anna;  það  styrkir  þá  í  dyggðinni  og  kennir  þeim  því 
betur  að  stýra  landi  og  lýð«.  Ljet  hann  stjörnuspámenn- 
ina  frá  sjer  fara,  sæmda  góðum  verðlaunum,  og  sá  hann 
um,  að  sonur  sinn  fengi  gott  uppeldi,  svo  að  hann  yrði 
fyrirmynd  konungasona.  Tók  þá  þessi  hinn  góði  konungur 
snögglega  sótt,  og  fengu  læknar  hans  eigi  að  gert;  en  er 
hann  hugðist  aðfram  kominn,  kallaði  hann  á  son  sinn; 
rjeði  hann  honum  meðal  annars  til  að  koma  sjer  svo  hjá 
þegnum  sínum,  að  þeir  fremur  elskuðu  hann  en  óttuðust, 
beiddi  hann  að  daufheyrast  við  smjaðri,  og  hafa  eins 
mikla  gát  á  sjer,  þegar  hann  umbunaði  mönnum,  eins  og 
þegar  hann  refsaði  þeim,  því  konungum  gleptust  opt  sjónir, 
svo  að  þeir  gerðu  stórvel  til  illmenna,  en  kúguðu  þá,  sem 
saklausir  væru. 

Þegar  konungur  var  dáinn,  fór  Seyn  í  sorgarbúning 
og  bar  hann  i  sjö  daga.  En  á  áttunda  degi  settist  hann 
í  hásæti,  tók  innsigli  föður  síns  úr  konungs  fjehirzlunni, 
en  ljet  sitt  eigið  innsigli  í  staðinn,  og  fór  hann  nú  að 
reyna  sælu  þá,  er  drotnunin  veitir.  En  alveldið  töfraði 
huga  hans  og  hafði  hann  mestu  unun  af  að  sjá  alla  hirð- 
snápana  krjúpa  fyrir  sjer  og  hafa  hugann  á  því  einu,  að 
sýna  honum  auðsveipni  og  keppast  við  að  hlýða  boðum 
hans.  Hugsaði  hann  einungis  um  skyldur  þegna  sinna, 
en  ekki  um  skyldur    sínar  við  þá,    og  ljet    hann    sig    það 

minnstu  skipta,  að  stjórnin  færi  sjer  vel  úr  hendi.  Setti  hann 
unga  svallara  í  æðstu  embætti  ríkisins,  og  lagðist  í  alls- 
konar  sukk  og  óreglu  með  þeim,  en  gætti  eigi  hófs  í  neinu; 
var  hann  örlyndur  af  náttúru  og  eyddi  fje  sínn  gegndar- 
laust,  og  höfðu  hjákonur  hans  og  vildarmenn  gjörtæmt 
fjehirzlur  hans  óðara  en  varði. 

Móðir  hans,  ekkjudrottningin,  var  enn  á  lífi,  og  hafði 
hún,  eins  og  vænta  mátti  af  jafn  viturri  konu,  optsinnis 
reynt  að  koma  stöðvun  á  eyðslu  og  útsláttarsemi  sonar  síns, 
með  því  að  leiða  honum  fyrir  sjónir,  að  ef  hann  ekki 
bætti  ráð  sitt,  þá  mundi  hann  eyða  öllum  auðæfum  sín- 
um  og  þar  á  ofan  vekja  illan  kur  og  uppreistar  hug  á 
meðal  þegna  sinna,  svo  stjórnarbylting  mætti  af  hljótast; 
gæti  þá  svo  farið,  að  hann  fyrirgerði  lífi  og  löndum.  Enda 
var  við  sjálft  búið  að  spár  hennar  rættust,  því  landslýð- 
urinn  tók  að  mögla  og  mundi  kurr  sá  hafa  snúizt  í  al- 
menna  uppreist,  ef  drottning  ekki  hefði  oiiðið  skjótari  að 
bragði.  Undir  eins  og  hún  vissi,  hversu  báglega  á  horfðist, 
sagði  hún  konungi  frá  því,  og  hlýddi  hann  loksins  fortöl- 
um  hennar.  Tók  hann  nú  reynda  öldunga  til  ráðaneytis, 
er  haldið  gátu  þegnum  hans  í  skefjum;  iðraðist  hann  svo 
mjög  eptir  að  hafa  eytt  öllum  auðæfum  sínum  til  ónýtis, 
að  hann  varð  yhrkominn  af  þunglyndi  og  vildi  engri 
huggun  sinna. 

Það  var  einhverja  nótt  að  honum  birtist  í  svefni 
virðulegur  öldungur;  gekk  hann  vinalega  að  honum  og 
mælti:  »Vita  skaltu,  Seyn!  að  sorg  er  hverri  gleði  sam- 
fara,  og  að  öll  óhamingja  hefir  einhverja  heill  í  eptirdragi. 
Viljir  þú  nú  sjá  fyrir  endann  á  raunum  þínum,  þá  skaltu 
ferðast  til  Kairó  á  Egiptalandi;  þar  átt  þú  mikla  ham- 
ingju  í  vændum«.  Vaknaði  konungur  og  undraðist.  mjög; 
sagði  hann  móður  sinni  drauminn  í  fullri  alvöru,  en  hún 
hló  að  honum.  »Þú  ætlar  þó  ekki«,  mælti  hún,  »að  takast 
ferð  á  hendur  til  Egiptalands,  vegna  þessa  fáfengilega 
draums?«  »Því  ekki  það?«  ansaði  Seyn.  »Heldur  þú  að 
allir  draumar  sjeu    einbert    hugarvingl?    nei,    það  eru  líka 

til  leyndardómsíullir  og  þýðingarmiklir  draumar.  Kennarar 
mínir  hafa  sagt  mjer  ótal  sögur,  sem  berlega  sýna,  að 
enginn  vafi  er  á  því.  En  þó  eg  nú  ekki  væri  fullkomlega 
sannfærður  um  það,  þá  mundi  mjer  samt  finnast  um 
draum  þenna,  því  maðurinn,  sem  mjer  birtist,  var  ekki 
einungis  lotningarverður  fyrir  elli  sakir,  heldur  bjó  eitthvað 
guðlegt  yfir  ásjónu  hans.  Hann  var  í  fám  orðum  að 
segja  líkur  því,  sem  hinum  mikla  spámanni  vorum  er 
lýst,  og  er  það  ætlun  mín,  að  hann  sjái  aumur  á  mjer  og 
ætli  að  hjálpa  mjer  í  vandræðum  mínum.  Eg  ætla  að 
eiga  undir  heitorði  hans  og  trúnaðartrausti  því,  er  hann 
bljes  mjer  í  brjóst,  og  hef  eg  einsett  mjer  að  hlýða  orð- 
um  hans«. 

Drottningin  leitaðist  við  að  telja  honurn  hughvarf,  en 
það  var  ekki  til  nokkurs  hlutar;  fól  konungnr  henni  lands- 
stjórn  á  hendur  og  læddist  einhverja  nótt  á  laun  við  alla 
burt  úr  höllinni,  lagði  síðan  einn  síns  liðs  af  stað  til 
Kairó  á  Egiptalandi.  Náði  hann  eptir  mikla  hrakninga  tii 
þeirrar  nafnfrægu  borgar  óg  lagðist  dauðlúinn  niður  íyrir 
utan  dyr  musteris  nokkurs.  Oðara  en  hann  var  sofnaðui> 
birtist  honum  aptur  sami  öldungurinn  og  mælti:  »Vel 
líkar  mjer  við  þig,  son  minn!  þú  lagðir  trúnað  á  orð  mín 
og  ert  nú  hingað  kominn;  ljeztu  hvorki  lengd  nje  erfið- 
leika  vegarins  aptra  þjer.  Sje  eg,  að  þig  skortir  eigi  áræði 
nje  staðfestu  og  ert  þú  þess  maklegur,  að  eg  láti  þig  verða 
ríkastan  og  hamingjusamastan  allra  konunga  í  heimi.  Snú 
þú  nú  aptur  til  Balsora,  og  muntu  finna  ógrynni  auðæfa  í 
höll  þinni,  og  hefir  enginn  konungur  verið  jafnauðugur 
fyrir  þinn  tíma«. 

Draumur  þessi  fjekk  konungi  ekki  mikiilar  gleði. 
»En  hvað  eg  var  heimskur!«  sagði  hann  við  sjálfan  sig, 
er  hann  vaknaði.  »Eg  hjelt  að  öldungur  þessi  væri  hinn 
mikli  spámaður  vor,  en  hann  er  bara  skapnaður  minnar 
eigin  ímyndunar  og  annað  ekki.  Eg  var  svo  gagntekinn 
af  honum,  að  það  eru  engin  undur,  að  mig  dreymdi  hann 
í  annað  skiptið  til.      Það  er  því  bezt,    að  eg    hverfi  aptur 

til  Balsora.  Til  hvers  er  mjer  að  vera  hjer  lengur?  Mjer 
vill  það  til  hamingjn,  að  enginn  veit,  hvers  vegna  eg  lagði 
í  langferð  þessa,  nema  móðir  mín,  því  ef  þegnar  mínir 
vissu  það,  þá  mundi  eg  verða  til  athlægis  á  meðal  þeirra«. 
Sneri  hann  nú  heim  aptur  í  riki  sitt,  og  er  hann  var  heim 
kominn,  spurði  drottning  hann  undir  eins,  hvort  hann 
yndi  vel  ferð  sinni.  Sagði  hann  allt  hvað  sjer  hefði  viljað 
til  og  virtist  hann  naga  sig  svo  mjög  í  handarhökin  eptir 
auðtryggni  sína,  að  drottning  vildi  ekki  auka  á  gremju 
hans  með  átölum  eða  háði,  heldur  reyndi  hún  að  hugga 
hann.  »Vertu  ekki  hugsjúkur,  son  minn!«  mælti  hún; 
»hafi  guð  ætlað  þjer  auðæfi,  þá  muntu  fá  þau  fyrirhafnar- 
laust.  Vertu  hughraustur,  leggðu  stund  á  dyggðugt  líferni, 
það  er  eina  ráðið,  sem  eg  get  gefið  þjer.  Hafnaðu  veizl- 
um  og  dansi  og  hinu  dökkglóandi  víni.  Lát  þjer  vera 
hugað  um  farsæld  þegna  þinna,  því  þeirra  hamingja  er 
þín  hamingja  jafnframt«.  Sór  Seyn  konungur  þá,  að  hjeð- 
an  af  skyldi  hann  einungis  hlýðnast  ráðum  móður  sinnar 
og  hinna  vitru  vezíra,  er  hann  hafði  kosið  til  að  bera 
með  sjer  byrði  stjórnarinnar.  En  fyrstu  nóttina  eptir  að 
hann  var  kominn  heim  aptur  í  höll  sína,  dreymdi  hann 
öldunginn  í  þriðja  sinn. 

»Hugdjarfi  Seyn!«  mælti  hann,  »nú  er  hamingjustund 
þín  komin.  Jafnskjótt  sem  þú  ert  kominn  á  fætur,  snemma 
í  fyrra  málið,  skaltu  grafa  í  herbergi  konungsins  sæla  og 
muntu  finna  þar  mikið  fje«.  Undir  eins  og  konungur 
vaknaði,  ílýtti  hann  sjer  til  drottningar  og  sagði  henni 
þenna  síðasta  draum  sinn;  var  honum  þá  mikið  niðri  tyr- 
ir.  »Er  það  satt,  sonur  kær!«  mælti  hún  hlægjandi.  »En 
hvað  karlinn  er  þrálátur!  Ætlarðu  nú  að  láta  ginna  þig 
í  þriðja  skiptið?«  »Nei,  alls  ekki«,  ansaði  Seyn,  en  eg 
ætla  samt  að  rannsaka  herbergið  að  gamni  mínu«.  »Það 
grunaði  mig  altjend«,  mælti  drottning  og  hló  dátt,  »far 
þú,  son  minn!  og  ger  sem  þjer  líkar.  Til  allrar  hamingju 
er  þetta  minni  erfiðleikum  bundið  en  ferðalagið  til 
Egiptalands«.      »Eg    verð    að  játa«,  mælti  konungur,    »að 

þessi  þriðji  draumur  hefir  blásið  nýju  trausti  í  brjóst  mjer, 
og  er  hann  nákvæmlega  samstæður  báðum  hinum  fyrri. 
Fyrst  skipaði  öldungurinn  mjer  að  ferðast  til  Egiptalands, 
en  þegar  þangað  var  komið,  sagði  hann  mjer,  að  hann 
hefði  ekki  gert  það  til  annars  en  að  freista  mín :  »snú  þú 
nú  aptur  til  Balsora«,  mælti  hann,  »þar  muntu  finna  auð- 
æfi«.  Núna  í  nótt  vísaði  hann  mjer  nákvæmlega  á  stað- 
inn  þar  sem  þau  eru.  Eg  vil  því  heldur  freista  rann- 
sóknar  þessarar,  þó  til  ónýtis  verði,  en  þurfa  að  ásaka  mig 
alla  æfi  fyrir  það,  að  eg  með  trúarleysi  mínu  hafði  af 
mjer  mikil  auðæfi«. 

Aðþví'mæltu  skildi  hann  við  móður  sína  og  fór  al- 
einn  í  herbergi  föður  síns;  tók  hann  þar  undir  eins  til 
verka.  Braut  hann  svo  upp  helming  steingólfsins,  að  hann 
varð  ekki  var  við  fjeð.  Hvíldi  hann  sig  þá  um  stund  og 
hugsaði  með  sjer:  »Hræddur  er  eg  um  það,  að  móðir 
mín  hæði  mig  ekki  um  skör  fram«.  Allt  fyrir  þaðheldur 
hann  áfram  að  grafa  og  verður  allt  í  einu  fyrir  honum 
hvítur  steinn;  hann  tekur  upp  steininn  og  finnur  undir 
honum  hurð  með  hengilási  fyrir  af  stáli.  Gekk  lásinn 
frá  við  nokkur  högg  af  járnrekunni,  lauk  hann  síðan  upp 
hurðinni  og  sá  hvar  tröppustígi  úr  hvítum  marmara  lá 
beint  niður.  Kveikti  hann  þá  ljós,  fór  ofan  tröppurnar 
og  kom  í  herbergi  eitt;  var  gólfið  í  því  lagt  kínversku 
postulíni,  en  lopt  og  veggir  voru  úr  kristalli.  Einkum 
varð  honum  starsýnt  á  fjóra  palla;  stóðu  á  hverjum  þeirra 
tíu  krukkur  úr  eldsteini,  og  hugði  hann  þær  fullar  af  víni 
og  segir  því  við  sjálfan  sig:  »Nú  líkar  mjer,  þetta  vín 
hlýtur  að  vera  geysigamalt  og  er  sjálfsagt  fyrirtaks  gott«. 
Gekk  hann  þá  nær  og  tók  lokið  af  einni  krukkunni,  sá 
hann  þá  með  undrun  og  fögnuði,  að  hún  var  full  af  gull- 
peningum.  Skoðaði  hann  og  í  hinar  og  voru  þær  allar 
fullar  af  sekkínum.  Færði  hann  drottningunni  fulla  lúku 
sína  af  þeim,  og  má  nærri  geta,  hvort  hún  ekki  heíir 
undrazt,  er  hún  heyrði,  hvað  sonur  hennar  hafði  sjeð. 
»Varastu    nú,    sonur  minn!«  mælti  hún,  »að  eyða    auðæf- 

um  þessum  eins  heimskulega  og  hinum.  Gerðu  ekki  þann 
óvinafagnað«,  »Nei,  öðru  nær,«  ansaði  Seyn,  »eg  skal 
hjeðan  at  fara  svo  að  ráði  mínu,  að  þú  verðir  ánægð 
með  mig«. 

Drottningin  ljet  nú  fylgja  sjer  niður  í  jarðhús  þetta, 
er  maðurinn  hennar  sæli  hafði  látið  gera  með  slíkri  laun- 
ung,  að  hún  hafði  aldrei  orðið  þess  vör.  Skoðaði  hún 
það  á  alla  vega  með  mikilli  forvitni,  og  sá  hún  þá,  hvar 
lítil  krukka  úr  eldsteini  stóð  út  í  horni,  og  hafði  konung- 
ur  ekki  sjeð  hana,  en  í  henni  var  geymdur  gull-lykill. 
»Sonur  kær!«  mælti  drottningin,  »þessi  lykill  gengur  víst 
að  einhverri  annari  fjehirzlu.  Við  skulum  reyna,  hvort 
við  getum  ekki  fundið  hana«. 

Nú  leituðu  þau  vandlega  í  öllu  herberginu  og  fundu 
loksins  skráargat  á  miðjum  veggnum.  Gekk  lykillinn  þar 
að  og  lukust  upp  leynidyr  nokkrar;  innar  af  þeim  var 
stórt  herbergi  og  stóðu  í  því  miðjn  níu  fótstallar  af  gulli. 
Á  hinum  átta  fótstöllum  stóðu  líkneskjur  og  var  hver 
þeirra  gjör  af  heilum  demantsteini;  stóð  af  þeim  slíkur 
geislaljómi,  að  bjart  varð  um  allt  herbergið.  »Mikil  und- 
ur!«  mælti  Seyn,  »hvaðan  ætli  faðir  minn  hafi  fengið 
þessa  dýrgripi?«  Níundi  fótstallurinn  fjekk  honum  samt 
hálfu  meiri  undrunar,  því  á  honum  lá  hvítur  þykksilkis 
dúkur  og  var  þetta  letrað  á  hann:  »Sonur  kær!  mikið 
hef  eg  fyrir  haft,  að  eignast  þessar  átta  líkneskjur.  En 
svo  fagrar  sem  þær  eru,  þá  er  þó  hin  níunda  til  og  ber 
hún  langt  af  þeim  ;  er  hún  meira  virði  en  þúsund  slíkar 
sem  hjer  eru.  Viljir  þú  eignast  hana,  þá  skaltu  ferðast  til 
borgarinnar  Kairó  á  Egiptalandi.  Þar  er  einn  af  hinum 
fyrverandi  þrælum  mínum,  er  Móbarek  heitir;  mun  hver 
sá,  sem  fyrst  verður  á  vegi  þínum,  geta  vísað  þjer  leið  til 
hans.  Leitaðu  hann  uppi  og  segðu  honum,  hvað  þjer 
hefir  borið  að  hendi.  Mun  hann  sjá  af  því,  að  þú  ert 
sonur  minn,  og  flytja  þig  þangað  sem  níunda  líkneskj- 
an  er;  hana  muntu  hljóta,  og  mun  hún  verða  æfilánið  þitt«. 

Þegar    konungur    hafði    lesið  þetta,    sagði    hann    við 

móður  sína:  »Eg  vil  ekki  missa  níundu  líkneskjuna;  hún 
hlýtur  að  vera  .frábær  gersemi,  fyrst  ailar  hinar  til  samans 
fá  eigi  jafnast  við  hana.  Eg  fer  til  Kairó  og  vona  eg, 
móðir  mín!  að  þú  verðir  því  ekki  mótfallin.« 

»Nei,  elsku  sonur!«  ansaði  drottning,  »hinn  mikli 
spámaður  vor  heldur  hendi  yíir  þjer  og  mun  ekki  láta 
þig  farast  á  ferð  þessari.  Far  þú  af  stað  þegar  þjer  líkar, 
en  eg  skal  ásamt  vezírum  þínum  annast  stjórnarstörfm  í 
fjærveru  þinni«.  Ljet  þá  konungur  taka  saman  farangur 
sinn,  og  kaus  hann  að  eins  fáa  þræla  til  íöruneytis;  komst 
hann  farsællega  til  Kairó,  og  spurði  þar  eptir  Móbarek. 
Var  honum  sagt,  að  hann  væri  einhver  hinn  auðugasti 
maður  í  borginni,  og  hjeldi  sig  stórmannlega,  en  einkum 
stæði  hús  hans  opið  útlendum  mönnum.  Ljet  Seyn  þá 
fylgja  sjer  til  húsa  hans  og  drap  þar  á  dyr;  lauk  upp 
þræll  einn  og  spurði,  hvað  hann  vildi  og  hver  hann  væri. 
»Eg  er  útlendingur«,  ansaði  konungur,  »heyrði  eg  sagt  af 
stórlyndi  herra  Móbareks  og  því  kom  eg  í  kynnisleit  til 
hans«.  Beiddi  þrællinn  Seyn  að  bíða  stundarkorn  og  fór 
að  segja  herra  sínum,  að  gestur  væri  kominn;  skipaði 
hann  þrælnum  að  hleypa  útlendingnum  inn.  Kom  þræll- 
inn  út  aptur  og  sagði  konungi,  að  hann  væri  velkominn. 

Seyn  gekk  þá  inn  og  lá  leiðin  yfir  víðan  húsgarð, 
kom  hann  þaðan  í  glæstan  sal  og  fagnaði  Móbarek  hon- 
um  vel,  og  þakkaði  honum  fyrir,  að  hann  vildi  láta  svo 
lítið  að  dvelja  í  húsum  hans.  Þakkaði  konungur  honum 
vel  og  mælti:  »Eg  er  sonur  konungsins  sæla  í  Balsora 
og  heiti  Seyn  Alasnam«.  »Sá  konungur«,  ansaði  Móba- 
rek,  »var  einu  sinni  herra  minn,  en  ekki  vissi  eg  til,  að 
hann  ætti  son.  Hversu  gamall  eruð  þjer?«  »Eg  er  tvít- 
ugur«,  svaraði  Seyn.  »Hvernig  getið  þjer  sannað  mjer,  að 
þjer  sjeuð  sonur  hans?«  segir  Móbarek.  Þá  svaraði  Seyn: 
»Faðir  minn  átti  jarðhús  undir  herbergi  sínu  og  fann  eg 
í  því  fjörutíu  krukkur  úr  eldsteini,  fullar  af  gullpeningum«. 
>vOg  hvað  var  þar  meira?«  spurði  Móbarek.  »Níu  fót- 
stallar  úr    gulli«,    ansaði  konungur,    »standa  demantslíkn- 

Þúsund  og  ein  nótt.    III.  16 


242 

eskjur  á  hinum  átta,  en  á  hinum  níunda  liggur  hvítur 
þykksilkis  dúkur,  sem  faðir  minn  hefir  letrað  á,  hvað  eg 
skyldi  gera  til  að  eignast  níundu  líkneskjuna,  er  dýrmæt- 
ari  sje  en  allar  hinar  tilsamans.  Þjer  vitið  hvar  líkneskja 
þessi  er,  því  á  silkidúknum  stendur,  að  þjer  munið  leið- 
beina  mjer  þangað«. 

Óðara  en  konungur  sleppti  orðinu,  fleygði  Móbarek 
sjer  fram  fyrir  fætur  honum,  kyssti  hvað  eptir  annað  á 
hönd  hans  og  mælti:  »Guði  sje  lof,  að  hann  ljet  yður 
koma  hingað!  Eg  sje  að  þjer  eruð  sonur  konungsins  í 
Balsora.  Ef  þjer  ætlið  yður  þangað,  sem  hin  undursam- 
lega  líkneskja  er,  þá  skal  eg  fylgja  yður  þangað,  en  fyrst 
verðið  þjer  að  hvíla  yður  í  nokkra  daga.  f  dag  held  eg 
höfðingjunum  í  Kairó  gildi  og  vorum  við  nýseztir  til 
borðs,  þegar  mjer  var  sögð  koma  yðar.  Ætli  þjer  vilduð 
láta  svo  lítið,  herra!  að  sitja  í  gildinu  með  oss?«  »Já?« 
svaraði  Seyn,  »það  vil  eg  feginn«.  Fylgdi  Móbarek  hon- 
um  þá  í  hvelfdan  sal,  þar  sem  boðsmenn  voru,  fjekk  hon- 
um  sæti  og  fór  að  þjóna  honum  knjefallandi.  Datt  þetta 
ofan  yfir  þá,  sem  viðstaddir  voru,  og  sögðu  þeir  í  hljóði 
hver  við  annan:  »Hver  skyldi  þessi  útlendingur  vera,  sem 
Móbarek  sýnir  slíka  lotningu?«  En  er  þeir  höfðu  matazt, 
leysti  hann  úr  spurningu  þeirra.  »Góðir  herrar!«  mælti 
hann,  »þjer  skuluð  eigi  undrast,  að  þjer  sjáið  mig  þannig 
þjóna  þessum  unga  útlendingi.  Hann  er  sonur  konungs- 
ins  í  Balsora.  Faðir  hans  hafði  keypt  mig  og  dó  hann 
svo,  að  hann  hafði  ekki  gefið  mjer  frelsi.  Eg  er  því  þræll 
enn,  og  á  konungur  þessi  eigur  mínar  með  rjettu,  því  hann 
einn  tekur  allan  arf  eptir  föður  sinn«. 

»Móbarek!«  mælti  Seyn  og  greip  fram  í  ræðu  hans, 
»eg  lýsi  því  yfir  í  viðurvist  þessara  heiðruðu  herra,  að  eg 
upp  frá  þessari  stund  gef  þjer  frelsi  og  afsala  mjer  bæði 
sjálfum  þjer  og  fjármunum  þínum.  Þar  á  ofan  máttu 
biðja  mig  einhverrar  bænar«.  Þegar  Móbarek  heyrði  þetta, 
kyssti  hann  á  gólfið  og  margþakkaði  konunginum.  Var 
þá  að  endingu  borið  inn  vín  og  drukkið  allan  daginn,  en 

um  kvöldið  voru  gestirnir  útleystir  með  gjöfum  eptir  vanda 
og  gengu  þeir  á  burt. 

Næsta  morgun  segir  Seyn  við  Móbarek:  »Eg  hef  nú 
hvílt  mig  nægilega,  enda  fór  eg  ekki  hingað  til  að  skemmta 
mjer,  heldur  til  að  fá  níundu  líkneskjuna  og  er  nú  tími 
til  kominn,  að  vjer  förum  af  stað  til  að  koma  fram  á- 
formi  þessu«.  »Herra!«  svaraði  Móbarek,  »eg  er  boðinn 
og  búinn  að  þjóna  yður,  en  þjer  vitið  ekki  í  hverjum 
mannhættum  sá  verður  að  eiga,  sem  öðlast  vill  þenna  dýr- 
mæta  feng«.  »Hverjar  sem  hættur  þessar  eru«,  ansaði 
konungur,  »þá  hef  eg  nú  fastráðið  að  leggja  út  í  þær.  Skal 
eg  annaðhvort  koma  ætlun  minni  fram  eða  láta  lífið  ella. 
Hvað  sem  að  höndum  ber,  þá  vitum  við,  að  allt  kemur 
frá  guði.  Veitið  mjer  að  eins  fylgd  yðra  og  verið  eins 
staðfastur  og  eg«.  En  er  Móbarek  sá  að  hann  var  svo 
einbeittur,  kallaði  hann  á  þjóna  sína  og  skipaði  þeim  að 
hafa  farangurinn  til  reiðu.  Eptir  það  lauguðust  þeir,  hann 
og  konungurinn,  báðust  fyrir  eins  og  fyrirskipað  er,  og 
lögðu  af  stað.  Komu  þeir  eptir  nokkurra  daga  ferð  á 
einn  fagran  stað  og  fóru  þar  af  baki.  Skipaði  Móbarek 
þjónum  sínum  að  bíða  þar  og  geyma  farangurinn  vand- 
lega,  þangað  til  hann  kæmi  aptur.  Sagði  hann  þá  við 
Seyn:  »Nú  skulum  við  tveir  einir  halda  lengra  áfram, 
því  nú  er  ekki  langt  til  hins  ógurlega  staðar,  þar  sem  ní- 
unda  líkneskjan  er  geymd  og  verðið  þjer  að  taka  á  öllu 
áræði  yðar«.  Komu  þeir  skjólt  ofan  á  strönd,  er  lá  fyrir 
opnu  hafi;  settist  Móbarek  þar  niður  og  mælti:  »Yfir 
þetta  haf  verðum  við  að  fara«.  »En  hvernig  eigum  við 
að  komast  yfir  það?«   spurði  Seyn;  »við  erum  skiplausir«. 

»Skipið  mun  þegar  koma«,  mælti  Móbarek;  »töfra- 
snekkja  andakonungsins  mun  taka  við  oss,  en  gleymið 
ekki  því,  er  eg  nú  segi  yður.  Þjer  verðið  að  þegja  eins 
og  steinn,  og  svo  kátlega  sem  skipstjórnarinn  kann  að 
koma  yður  fyrir  sjónir,  og  hver  fádæmi  sem  til  kunna  að 
bera,  þá  megið  þjer  samt  ekki  tala  orð,  því  að  öðrum 
kosti    mun  skipið  samstundis  sökkva  undir  okkur«.     »Eg 

get  þagað«,  svaraði  konungur,  »þjer  þurfið  ekki  annað  en 
segja  til,  —  eg  skal  vandlega  hrýða  og  gera  eins  og  mjer 
er  sagt«. 

I  því  hann  mælti  þetta,  sást  allt  í  einu  farskip  á 
sjónum;  það  var  gert  af  rauðum  sandels-viði,  en  siglan 
úr  dýrindis  ambra  og  blakti  á  henni  fagurblá  silkiveifa. 
Ekki  var  þar  á  nema  einn  ræðari  og  var  sá  með  fílshöfði, 
en  búkurinn  sem  á  tígrisdýri.  Þegar  skipið  var  komið  svo 
nærri  konunginum  og  Móbarek,  sem  þurfti,  þá  þreif  hinn  fá- 
ránlegi  ferjukarl  þá  báða  hvorn  eptir  annan,  með  trjónunni 
og  setti  þá  niður  á  ferjuna.  Flutti  hann  þá  í  einum  svip 
yfir  að  hinni  ströndinni,  setti  þá  á  land  með  trjónunni  og 
hvarf  með  sama  ásamt  fleytu  sinni.  »Nú  megum  við  tala« 
mælti  Móbarek,  »við  erum  komnir  á  ey  andakonungsins; 
má  ekkert  í  víðri  veröld  komast  í  samjófnuð  við  hana. 
Skoðist  nú  um  hvervetna;  getur  fegurri  staður  verið  til? 
Lítið  yíir  engin,  sem  skreytt  eru  blómum  og  allskonar  ilm- 
jurtum;  skoðið  með  undrun  þessi  fögru  trje,  er  svigna  allt 
til  jarðar  af  þunga  hinna  dýrlegu  ávaxta,  sem  á  þeim  glóa. 
Skemtið  yður  við  samklið  þessara  ótölulegu  fugla,  sem  ó- 
þekktir  eru  í  öllum  öðrum  löndum«.  Gat  Seyn  ekki  þreytzt 
á  að  skoða  það,  sem  þar  bar  fyrir  augu  hans,  og  við 
hvert  spor  sem  hann  færðist  áfram,  sá  hann  alltaf  eitt- 
hvað  nýtt,  sem  fagurt  var  á  að  líta. 

Loksins  komu  þeir  að  borg  einni,  sem  byggð  var  af 
dýrindis  smarögðum;  var  breiður  skurður  grafinn  allt  um- 
hverfis,  og  stóðu  trje  á  bakkanum  með  jöfnu  millibili; 
voru  þau  svo  há,  að  þau  skyggðu  yfir  alla  borgina.  Borg- 
arhliðið  var  allt  af  gulli  gert,  og  brú  fyrir  framan;  var  hún 
úr  einni,  einstakri  hreisturskel  af  fiski,  þó  hún  væri  að 
minnsta  kosti  sex  faðma  á  lengd  og  þrjá  á  breidd.  Fyrir 
framan  brúna  stóð  flokkur  tröllslegra  anda  og  vórðu  þeir 
innganginn  til  hallarinnar  með  geysistórum  kylfum  af 
kínversku  stáli.  »Lengra  dugar  ekki  að  fara«,  mælti  Mó- 
barek,  »því  andar  þessir  mundu  drepa  okkur,  og  verður 
að    beita  töfrum,    svo  að  þeir  ekki  geti  komið  til  okkar«. 

Tók  hann  því  upp  fjórar  þunnsilkis  ræmur  upp  úr  poka, 
sem  hann  hafði  á  sjer  innanklæða;  vafði  hann  einni  um 
sig  miðjan,  aðra  festi  hann  á  bak  sjer,  en  báðar  hinar 
fjekk  hann  konunginum,  svo  að  hann  gæti  gert  slíkt  hið 
sama.  Því  næst  breiddi  Móbarek  tvo  stóra  dúka  á  jörð- 
ina,  og  lagði  nokkra  gimsteina,  des  og  reykelsi  utan  á 
jaðrana;  settist  hann  á  annan  dúkinn,  en  Seyn  á  hinn. 

»Herra!«  sagði  Móbarek  við  hann,  »nú  ætla  eg  að 
særa  konung  andanna,  sem  býr  í  borginni;  guð  gæfi  hann 
birtist  okkur  óreiður.  Mislíki  honum  hjerkoma  okkar, 
mun  hann  koma  í  líki  hræðilegs  skrýmslis,  en  ef  honum 
geðjast  að  ætlun  okkar,  mun  hann  koma  í  líki  vingjarn- 
legs  manns.  Undir  eins  og  hann  kemur,  verðið  þjer  að 
standa  upp,  en  ekki  megið  þjer  stíga  út  fyrir  dúkinn,  því 
þá  er  yður  dauðinn  vís;  skuluð  þjer  ávarpa  hann  þannig: 
»Einvaldi  drottinn  andanna!  hann  faðir  minn,  auðmjúkur 
þjónn  yðvar,  burtkallaðist  af  engli  dauðans;  vildi  eg  þess 
óska,  að  yðar  hátign  verndaði  mig  eins  og  þjer  vernduð- 
uð  hann«.  Spyrji  þá  konungur  andanna,  hvað  hann  af 
náð  sinni  eigi  að  veita  yður,  þá  skuluð  þjer  svara:  ))Herra! 
eg  bið  yður  undirgefnast  um  níundu  líkneskjuna,  sem 
meira  er  í  varið  en  allar  hinar«. 

En  er  Móbarek  hafði  þannig  sagt  Seyn  konungi, 
hvernig  hann  ætti  að  fara  að,  þá  byrjaði  hann  særingarn- 
ar.  Leiptraði  þá  allt  í  einii  elding  og  lýsti  blossinn  lengi, 
og  dunaði  í  sömu  svipan  ógurleg  skrugga.  Sló  kolniða- 
myrkri  yfir  alla  eyna  og  brast  á  fellibylur,  heyrðust  hræði- 
leg  óhljóð,  en  jörðin  ljek  á  reiðiskjálfi,  eins  og  síðar  mun 
verða,  þegar  engillinn  Asrafyel  skekur  hana  á  dómsdegi. 
Tók  þá  Seyn  að  óróast  og  hugði  að  gnýr  þessi  væri 
ekki  góðs  viti,  en  Móbarek  vissi  betur  hvað  ætlandi  væri 
um  fyrirbrigði  þessi,  og  sagði  við  hann:  »Verið  óhræddir, 
konungur!  allt  mun  vel  fara«.  Enda  birtist  konungur 
andanna  samstundis  í  mannslíki;  var  hann  fríður  ásýnd- 
um,  en  þó  var  ekki  laust  við,  að  af  honum  stæði  ein- 
hver  ógn. 

Jafnskjótt  sem  Seyn  sá  hann,  orti  hann  þeim  ordum 
á  hann,  sem  Móbarek  hafði  fyrir  hann  lagt.  Svaraði 
konungur  andanna  þá  brosandi:  »Sonur  kær!  vel  var 
mjer  til  föður  þíns,  og  í  hvert  skipti,  sem  hann  kom  til 
að  votta  mjer  lotningu  sína,  gaf  eg  honum  eina  likneskju 
og  hafði  hann  hana  burt  með  sjer.  Sama  hugarþel  hef 
eg  til  þín.  Eg  kom  föður  þínum  fám  dögum  fyrir  and- 
látið  til  að  skrifa  það,  sem  þú  last  á  silkidúknum  hvíta. 
Hjet  eg  honum  að  taka  þig  undir  vernd  mína  og  gefa 
þjer  níundu  líkneskjuna,  sem  fegri  er  en  allar  hinar  átta. 
Eg  var  þegar  farinn  að  binda  enda  á  heit  mitt,  þegar  eg 
birtist  þjer  í  draumnum,  í  gamals  manns  líki,  og  ljet  þig 
finna  jarðhúsið,  sem  krukkurnar  og  líkneskjurnar  voru  í. 
Átti  eg  mikla  hlutdeild  í  öllu  því,  sem  þjer  bar  að  hendi, 
ef  ekki  skal  heldur  segja,  að  eg  hafi  verið  frumkvöðull 
þess.  Eg  veit,  hvers  vegna  þú  ert  hingað  kominn  og  skal 
ósk  þín  uppfyllt  verða.  Mundi  eg  fúslega  veita  þjer  bæn 
þína,  þó  aldrei  hefði  eg  lofað  föður  þínum  því,  en  fyrst 
verður  þú  að  sverja  mjer  við  allt  það  sem,  helgast  er,  að 
koma  aptur  til  eyjar  þessarar  með  fimmtán  vetra  gamla 
mey,  sem  aldrei  hefir  verið  við  karlmann  kennd,  eða 
haft  neina  fýsn  til  þess.  Þar  að  auki  skal  hún  vera  svo 
fögur,  að  engin  lýti  megi  á  sjá,  og  verður  þú  að  vera 
svo  stilltur,  að  ekki  hreyfi  sjer  hin  minnsta  löngun  í 
hjarta  þínu,  til  að  eiga  hana,  meðan  þú  ert  á  leiðinni 
hingað  með  hana«, 

Seyn  var  svo  fífldjarfur,  að  hann  vann  eiðinn,  sem 
konungur  andanna  krafðist  af  honum.  »En  þó  eg  nú«, 
mælti  hann,  »væri  svo  heppinn,  að  finna  mey,  sem  væri 
að  öllu  eins  og  þjer  á  kjósið,  hvernig  á  eg  þá  að  þekkja 
hana?«  »Að  vísu  gæti  þjer  skjátlast«,  mælti  konungur 
andanna  og  brosti  við,  »því  svo  langt  nær  ekki  þekking 
Adams  niðja,  enda  ætla  eg  ekki  að  eiga  undir  þjer  í  því 
efni.  Eg  skal  fá  þjer  spegil,  sem  miklu  er  áreiðanlegri 
en  ætlanir  þínar  einar  og  hugdómar.  Sjáir  þú  mey,  sem 
ekkert    skortir    á  fullkomna  fegurð,    þá  þarftu  ekki  annað 

en  að  líta  í  spegilinn  og  muntu  sjá  mynd  meyjarinnar  í 
honum.  Sje  mærin  skírlíf,  þá  mun  glerið  haldast  hreint 
og  skært  eins  og  það  var,  en  falli  á  það,  þá  er  það  ský- 
laus  vottur  þess,  að  hún  hefir  ekki  ætíð  verið  sem  hrein- 
lífust,  eður  þá  að  minnsta  kosti  þess,  að  henni  hefir 
leikið  í  mun  að  svala  óleyfilegum  girndum.  Gleymdu  ekki 
svardaga  þínum;  haltu  hann  eins  og  sómamaður,  því  að 
öðrum  kosti  skaltu  láta  líf  þitt,  svo  mikið  vináttu  þel  sem 
eg  annars  ber  til  þín«.  Sór  Seyn  Alasnam  þá  á  ný,  að 
hann  skyldi  rækilega  efna  heit  sitt.  Fjekk  konungur  and- 
anna  honum  spegilinn  og  mælti:  »Son  minn!  kom  þú 
aptur,  þegar  þjer  líkar,  en  hjerna  er  spegillinn  sem  þú 
verður  að  hafa«.  Þeir  Seyn  og  Móbarek  kvöddu  nú  kon- 
ung  andanna,  og  gengu  aptur  ofan  til  sjóar;  var  ferjukarl- 
inn  með  fílshausinn  þar  fyrir  og  veitti  þeim  aptur  flutn- 
ing.  Leituðu  þeir  síðan  upp  föruneyti  sitt  og  hjeldu  aptur 
til  Kairó. 

Seyn  konungur  var  nokkra  daga  hjá  Móbarek  að 
hvíla  sig  eptir  ferðina,  en  þegar  hann  var  fullkomlega 
búinn  að  ná  sjer  aptur,  segir  hann:  »Nú  skulum  við  fara 
til  Bagdad  og  leita  þar  upp  yngismey  handa  konungi 
andanna«.  »Er  þá  ekki  nóg  aí  fríðum  meyjum  hjerna  í 
Kairó?«  ansaði  Móbarek.  »Satt  er  það«,  mælti  konungur- 
inn,  »en  hvernig  eigum  við  að  íinna  þær?«  »Berið  engar 
áhyggjur  fyrir  því,  herra!«  sagði  Móbarek,  eg  þekki  kerl- 
ingu  eina,  sem  er  hin  liprasta  í  öllum  þess  konar  snún- 
ingum,  —  eg  skal  biðja  hana  að  annast  það;  hún  mun 
leysa  það  ætlunarverk  vel  af  hendi«.  Enda  sýndi  kerling 
konunginum  mýmargar  meyjar  afbragðs  fríðar  og  fimmtán 
vetra  gamlar.  En  í  hvert  skipti,  sem  hann  leit  í  spegilinn 
til  að  prófa  skírlífi  þeirra,  þá  fjell  á  hann.  Voru  þannig 
reyndar  allar  fimmtán  vetra  gamlar  meyjar,  bæði  í  hirð- 
inni  og  hvervetna  í  borginni,  en  aldrei  hjelzt  glerið  óblettað. 

Nú  sáu  þeir  að  engar  skírlífar  meyjar  voru  í  Kairó 
og  fóru  því  til  Bagdad;  leigðu  þeir  sjer  skrautlega  höll  í 
einhverjum  þeim  hluta  borgarinnar,    sem  fegurstur  var  og 

tóku  nú  að  berast  á  og  lifa  gleðskapar  lífi.  Ljetu  þeir  öll- 
um  vera  heimilan  mat  á  borði  sínu,  og  þegar  allir  höfðu 
etið  sig  sadda  í  höllinni,  voru  ölmusumunkum  gefnar  leif- 
arnar  og  lifðu  þeir  þannig  góðu  lífi. 

f  sömu  borgardeildinni  bjó  klerkur  nokkur,  Búbekír 
Múessín  að  nafni.  Hann  var  maður  hjegómagjarn,  dramb- 
látur  og  öfundsjúkur,  og  hataði  alla  auðmenn,  af  því 
hann  var  sjálfur  fátæklingur.  Heyrði  hann  talað  um  Seyn 
Alasnam  og  mikið  af  látið,  hversu  hann  lifði  í  allsnægtum, 
Qg  var  það  nóg  til  þess,  að  hann  fjekk  óvild  á  honum. 
Kvað  svo  rammt  að  því,  að  hann  talaði  þannig  til  safnað- 
arins  í  musterinu  eptir  kvöldbænir:  »Kærir  bræður!  mjer 
er  svo  sagt,  að  útlendur  maður  búi  í  þessari  borgardeild, 
sem  á  degi  hverjum  sólundar  ógrynni  fjár.  Hver  veit 
nema  þessi  ókunnugi  maður  sje  illvirki,  sem  dregið  hefir 
saman  eigur  sínar  með  gripdeildum  í  átthögum  sinum, 
og  lifi  svo  hjer  í  bílífi!  Látum  oss  hafa  gætur  á  honum, 
bræður  góðir!  Ef  kalífinn  kemst  að  því,  að  slíkur  maður 
er  hjer,  þá  refsar  hann  okkur  ef  til  vill  fyrir  það,  að  við 
höfum  ekki  gert  hann  þess  vísari.  Eg  fyrir  mitt  leyti  þvæ 
mínar  hendur;  fari  það  sem  má,  en  ekki  verður  það  mín 
sök«.  Veitti  honum  hægt  að  tala  upp  fólkið  og  kallaði 
það  í  einu  hljóði  til  hans:  »Yður  ber  að  gefa  ríkisráðinu 
það  til  vitundar«.  Fór  nú  klerkurinn  glaður  heim  til  sín 
og  tók  að  semja  skjal  mikið,  sem  hann  ætlaði  að  fá  kalíf- 
anum  daginn  eptir.  En  Móbarek  hafði  verið  við  kvöld- 
bænir  og  heyrt  ræðu  klerksins  eins  og  aðrir;  batt  hann 
þá  fimm  hundruð  sekkínur  innan  í  klút,  braut  saman 
ýmsan  silkivefnað  og  fór  með  þetta  til  Búbekírs.  Spurði 
klerkurinn  önuglega,  hvað  hann  vildi  sjer.  »Guðhræddi 
kennimaður!«  ansaði  Móbarek  blíðlega  og  laumaði  að 
honum  gullinu  og  silkinu,  »við  erum  nábúar,  og  eg  er 
auðmjúkur  þjónn  yðar.  Eg  kem  frá  Seyn  konungi,  sem 
býr  í  þessari  borgardeild.  Hefir  hann  heyrt  mikið  látið 
af  mannkostum  yðar,  og  beiddi  hann  mig  að  segja  yður, 
að  sig    langaði    til  að    komast  í  kunningsskap    við    yður. 

Biður  hann  yður  að  þiggja  lítilræði  þetta«.  Varð  Búbekír 
þá  himinlifandi  af  gleði  ogsvaraði:  »Gerið  svo  vel,  herra! 
að  biðja  konunginn  fyrirgefningar  fyrir  mína  hönd;  eg 
fyrirverð  mig  stórum,  að  eg  skuli  ekki  hafa  heimsótt  hann; 
en  eg  ætla  að  bæta  úr  því  og  votta  honum  lotningu  mína 
í  fyrra  málið«. 

Daginn  eptir  talaði  hann  þannig  til  safnaðarins  við 
morgunbænir:  »Vita  skuluð  þjer,  bræður  mínir!  að  hver 
maður  á  sína  óvini.  Einkum  leggst  öfundin  samt  á  þá, 
sem  ríkir  eru.  Utlendingurinn,  sem  eg  minntist  á  í  gær, 
er  enganveginn  illvirki,  eins  og  sumir  illviljaðir  menn  hafa 
lýst  honum,  heldur  er  hann  ungur  konungur  og  hefir  ótai 
mannkosti  til  að  bera.  Við  skulum  því  varast  að  bera 
kalífanum  illar  sögur  af  honum«. 

Þegar  Búbekír  hafði  þannig  eytt  óorði  því,  sem  hann 
hafði  komið  á  Seyn  konung  daginn  áður,  þá  gekk  hann 
heim  til  sín  aptur.  Fór  hann  þar  í  beztu  fötin  sín  og 
gekk  á  fund  hins  unga  konungs  og  fjekk  þar  vinsamleg- 
ustu  viðtökur.  Mæltu  þeir  mjög  kurteislega  hvor  til  ann- 
ars  og  spurði  Búbekír  konunginn,  hversu  lengi  hann  ætl- 
aði  sjer  að  vera  í  Bagdad,  »Eg  ætla«,  svaraði  Seyn,  »að 
vera  hjer  þangað  til  eg  finn  fimmtán  ára  gamla  mey,  sem 
gædd  er  tytalausri  fegurð  og  svo  skírlíf,  að  hún  hefir 
aldrei  átt  lag  við  karlmann  eða  haft  löngun  til  þess«. 

»Þjer  leitið  þá  að  því,  sem  fágætt  er«,  ansaði  klerk- 
urinn,  »og  fyrirhöfn  yðar  yrði  líklega  til  ónýtis,  ef  eg  ekki 
vissi  af  einni  slíkri  yngismey.  Faðir  hennar  var  áður 
vezír,  en  er  nú  kominn  frá  hirðinni  og  hefir  lengi  lifað  í 
húsi  nokkru,  sem  stendur  á  afskekktum  stað;  hugsar  hann 
um  engan  hlut  annan  en  að  uppala  dóttur  sína  sem  bezt. 
Ef  þjer  viljið,  þá  skal  eg  biðja  hann  að  gefa  yður  dóttur 
sína;  mun  honum  vafalaust  þykja  vænt  um  að  fá  slíkan 
mann  fyrir  tengdason  sem  þjer  eruð«. 

»Bíðið  við«,  svaraði  Seyn,  »eg  vil  ekki  ganga  að 
eiga  meyna  fyrr  en  eg  veit,  hvort  mjer  lízt  á  hana.  Hvað 
fríðleikann  snertir,  þá  er  mjer  víst  óhætt  að  trúa  yður,  en 

hvernig  getið  þjer  sannað  mjer  skírlífi  hennar?«  »Hverjar 
sönnur  heimtið  þjer?«  mælti  Búbekír.  »Eg  verð  að  sjá 
andlit  hennar«,  ansaði  Seyn,  »meira  þarf  eg  ekki  lil  að 
ganga  úr  skugga  um  þetta«.  »Þjer  kunnið  þá  vel  að  ráða 
svip  manna«,  ansaði  klerkurinn  og  brosti  við.  »Komið  nú 
með  mjer  til  föður  hennar;  eg  skal  biðja  hann  að  lofa 
yður  að  sjá  hana  allrasnöggvast  í  hans  viðurvist«. 

Búhekír  fylgdi  nú  konunginum  á  fund  vezírsins;  ljet 
hann  dóttur  sína  koma  og  taka  af  sjer  blæjuna,  undir 
eins  og  hann  vissi,  hversu  tíginn  maður  Seyn  var  og  hvað 
hann  vildi.  Hafði  konungur  aldrei  sjeð  neina  konu  svo 
yndisfagra  sem  þessi  var,  og  varð  hann  frá  sjer  numinn 
af  undrun.  En  er  honum  gafst  færi  á  að  reyna,  hvort 
yngismey  þessi  væri  eins  skírlíf  og  hún  var  fögur,  þá  tók 
hann  upp  spegilinn  og  hjelzt  hann  í  þetta  skipti  hreinn  og 
óblettaður.  Sá  hann  nú  að  hann  loksins  hafði  fundið  það, 
er  hann  óskaði,  og  beiddi  vezírinn  að  gipta  sjer  meyna. 
Var  þá  sent  eptir  yfirvaldi,  kaupmáli  saminn,  og  lesnar 
bænir  þær,  er  tíðkast  við  þess  konar  tækifæri;  hafði  Seyn 
þá  vezírinn  heim  með  sjer,  veitti  honum  stórmannlega  og 
gaf  honum  d5rrindis  gjafir.  Sendi  hann  unnustu  sinni 
fjölda  gimsteina  með  Móbarek;  leiddi  Móbarek  hana  heim 
í  hús  hans  og  fór  brúðkaupið  þar  fram  með  slíkri  við- 
höfn,  sem  samboðin  var  virðingu  Seyns. 

Þegar  allir  gestirnir  voru  á  brott  gengnir  segir  Mó- 
barek  við  herra  sinn:  »Látum  okkur  nú  undir  eins  leggja 
af  stað  til  Kairó.  Munið,  hverju  þjer  lofuðuð  konungi 
andanna!«  »Við  skulum  leggja  af  stað«,  svaraði  konung- 
urinn,  »eg  verð  að  efna  heit  mitt,  en  það  játa  eg,  kæri 
Móbarek!  að  mjer  er  hálfnauðugt  að  htyða  konungi  and- 
anna.  Mærin,  sem  eg  nú  gekk  að  eiga,  er  helzt  til  fögur 
og  þætti  mjer  gaman  að  fara  með  hana  til  Balsora  og 
láta  hana  setjast  í  hásæti  með  mjer«.  »Gerið  það  ekki, 
herra!«  svaraði  Móbarek,  »stríðið  við  tilhneigingar  yðar 
og  efnið  fyrir  hvern  mun  það,  sem  þjer  hjetuð  konungi 
andanna«.     »Sjáið  þá  svo  um,  Móbarek!«  mælti  konungur, 

»að  hin  elskulega  yngismey  komi  aldrei  fyrir  augu  mjer; 
má  vera,  að  eg  hafi  þegar  horfí  á  hana  meir  en    skyldk. 

Móbarek  Ijet  nú  búa  allt  til  ferðarinnar  og  sneru 
þeir  aptur  til  Kairó;  þaðan  hjeldu  þeir  til  eyjar  andakon- 
ungsins,  og  er  þangað  var  komið,  segir  yngismærin,  sem 
allt  af  hafði  verið  borin  í  burðarstól  og  aldrei  sjeð  kon- 
unginn  eptir  brúðkaupið:  »Hvar  erum  við?  er  nú  langt 
heim  í  ríkið  mannsins  míns?«  »Nú  er  tími  til  kominn«, 
svaraði  sá,  er  spurður  var,  »að  segja  yður  sannleikann; 
brúðkaupið  var  ekki  annað  en  bragð  til  að  ná  yður  úr 
húsi  föður  yðar.  Þjer  eigið  ekki  að  verða  drottning  í 
Balsora,  heldur  eruð  þjer  ætlaðar  konungi  andanna,  því 
hann  hefir  heimtað  slíka  mey,  sem  þjer  eruð,  af  Seyn 
konungi«.  Þegar  mærin  heyrði  þetta,  grjet  hún  beisklega, 
og  dauðsárnaði  þeim  það,  konunginum  og  Móbarek. 
»Miskunið  mjer«,  sagði  hún  við  þá,  »eg  er  ókunnug  og 
þið  eigið  guði  ábyrgð  að  standa  fyrir  svik  þau,  er  þið 
hafið  í  frammi  haft  við  mig«. 

En  það  kom  fyrir  ekki,  þó  hún  grjeti  og  kveinaði, 
og  var  hún  leidd  fyrir  konung  andanna;  virti  hann  hana 
vandlega  fyrir  sjer  og  sagði  við  Seyn :  »Mjer  líkar  vel 
við  þig,  konungur!  mærin,  sem  þú  hefir  fært  mjer,  er 
yndisfögur  og  skírlíf,  og  þykir  mjer  vænt  um,  að  þú  hefir 
staðið  við  orð  þín.  Far  nú  heim  í  ríki  þitt.  Þegar  þú  kem- 
ur  í  jarðhúsið,  þar  sem  hinar  átta  líkneskjur  eru,  muntu 
finna  hina  níundu,  sem  eg  hef  lofað  þjer.  Eg  skal  láta 
anda  mína  flytja  hana  þangað«.  Þakkaði  Seyn  andakon- 
unginum  og  lagði  af  stað  aptur  til  Kairó  með  Móbarek, 
og  dvaldi  hann  þar  ekki  lengi;  flýtti  hann  sjer  að  komast 
af  stað  þaðan,  því  hann  langaði  til  að  eignast  níundu 
líkneskjuna.  En  ekki  gat  hann  að  því  gert,  að  opt  hugs- 
aði  hann  til  meyjarinnar  fógru,  sem  hann  hafði  lagt  í 
sölurnar.  »Æ!«  sagði  hann  við  sjálían  sig,  »eg  tók  hana 
frá  ástríkum  föður  til  þess  að  ofurselja  andanum  hana. 
Hún  hefði  verið  betra  hlutskiptis  makleg«. 

Um  þetta  var  Seyn  að  hugsa,  þegar  hann  kom  heim 

aptur  til  Balsora;  urðu  þegnar  hans  fegnir  heimkomu  hans 
og  hjeldu  honum  stórveizlur.  Sagði  hann  móður  sinni 
ferðasögu  sína  og  varð  hún  því  frábærlega  fegin,  að  hann 
hafði  fengið  níundu  líkneskjuna.  »Komdu,  son  minn!« 
mælti  hún,  »við  skulum  skoða  hana,  því  sjálfsagt  er  hún 
í  jarðhúsinu,  eins  og  konungur  andanna  lofaði  þjer«.  Fór 
nú  konungurinn  með  móður  sinni  ofan  í  jarðhúsið  og 
komu  þau  í  herbergið  þar  sem  líkneskjurnar  voru.  En 
hreint  urðu  þau  forviða,  er  þau  sáu  að  á  níunda  fótstall- 
inum  stóð  yngismey,  forkunnar  fögur,  í  stað  demantslík- 
neskju.  Kannaðist  konungur  undír  eins  við,  að  þar  var 
sú  komin,  sem  hann  hafði  flutt  til  andaeyjarinnar. 

»Konungur!«  mælti  hún,  »það  fær  yður  vafalaust 
undrunar  að  sjá  mig  hjer.  Þjer  hjelduð  að  þjer  munduð 
finna  meiri  gersemi  en  eg  er,  og  sjáið  þjer  nú  víst  eptir, 
að  þjer  hafið  svo  mikið  fyrir  haft«. 

»Nei,  því  fer  fjærrk,  ansaði  Seyn,  »eg  tek  guð  til 
vitnis  um  það,  að  eg  mörgum  sinnum  ætlaði  að  svíkja 
konung  andanna  og  eiga  yður  sjálfur.  Getur  nokkur 
demantslíkneskja,  þó  dýrmæt  sje,  verið  jafngildi  þeirrar 
sælu,  að  eiga  þig.  Eg  ann  þjer  meira  en  öllum  demönt- 
um  og  auðæfum  heimsins«. 

í  því  hann  mælti  þetta,  hristist  jarðhúsið  af  reiðar- 
slagi.  Varð  móðir  Seyns  þá  óttaslegin,  en  í  sama  bili 
birtist  konungur  andanna  og  fór  þá  af  henni  hræðslan. 
»Drottning!«  mælti  hann,  »eg  elska  son  þinn  og  vernda 
hann.  Eg  ætlaði  að  reyna,  hvort  hann  á  sínum  aldri 
gæti  lagt  taum  á  tilhneigingar  sínar.  Að  vísu  veit  eg,  að 
hugur  hans  hrærðist  nokkuð  af  yndisleik  meyjar  þessarar, 
og  ekki  hefir  hann  allsendis  efnt  loforð  sitt,  að  láta  sjer 
ekki  leika  hug  á  henni,  en  eg  þekki  breyskleik  mannlegr- 
ar  náttúru  betur  en  svo,  að  eg  kippi  mjer  upp  við  slíkt, 
og  því  meira  virði  eg  við  hann,  að  hann  gat  stillt  sig. 
Hjer  er  nú  níunda  líkneskjan,  sem  eg  lofaði  honum,  og 
er  hún  fágætari  og  kostulegri  en  allar  hinar«. 

Því  næst  vjek    hann  sjer  að  Seyn  og  mælti:     »Lifðu 

farsællega  með  hinni  ungu  konu  þinni,  og  viljir  þú  að 
hún  gæti  við  þig  óslítandi  tryggðar,  þá  skaltu  ætíð  elska 
hana  og  enga  aðra.  Hafðu  engar  hjákonur;  gerirðu  svo, 
þá  þori  eg  að  ábyrgjast  að  hún  verður  þjer  trú«.  Að  svo 
mæltu  hvarf  konungur  andanna,  en  Seyn  hjelt  sama  dag 
brúðkaup  sitt  og  ljet  kallara  kunngjöra,  að  hann  hefði 
gjört  konu  sína  að  drottningu  Balsoraríkis.  Lifðu  þau 
hjón  í  mörg  ár  og  báru  jafnan  trygga  og  staðfasta  elsku 
hvort  til  annars. 


Æfintýri  kalífans  Harúns  Alraschids. 

Ffíí  í()0  lil  í7,í  níáir  0pt  og  einatt  liggur  svo  vel 

11(1  1UU.  Lll  II U,  ÍIUJLUI.  á  mönnum,  að  þeir  leika  við 
hvern  sinn  fingur,  og  fjörga  alla,  sem  koma  nálægt  þeim, 
með  glaðlyndi  sínu,  eða  þeir  fúslega  taka  þátt  í 
gleði  þeirra.  Hinsvegar  þjást  menn  stundum  af  svo  megnu 
þunglyndi,  að  þeir  eru  sjálfum  sjer  til  byrði,  og  geta  þó 
hvorki  gert  sjálfum  sjer  nje  öðrum  grein  fyrir,  hvernig  á 
því  stendur.  Þannig  var  kalífinn  einhverju  sinni  í  þungu 
skapi,  þegar  stórvezírinn  Gíafar  kom  til  hans.  Hann  kom 
að  honum  aleinum,  en  því  var  ekki  vant,  og  sá  hann  á 
honum  ólundina,  því  hann  leit  ekki  einu  sinni  upp;  stóð 
hann  þá  kyrr  og  beið  þess,  að  hann  virti  sig  viðlits. 
Loksins  leit  kalífinn  upp,  en  leit  óðara  niður  fyrir  sig  apt- 
ur  og  sat  grafkyrr  eins  og  áður. 

Stórvezírinn  sá  ekkert  það  á  svip  kalífans,  sem  gæti 
verið  ills  viti  fyrir  sig,  og  tók  hann  því  þannig  til  máls: 
»Drottinn  rjetttrúaðra  manna!  má  eg  vera  svo  djarfur  og 
spyrja:  hvað  veldur  þessu  þunglyndi  yðar,  sem  þjer  ávallt 
hafið  verið  laus  við?«  »Þú  segir  satt«,  ansaði  kalífinn  og 
rjetti  úr  sjer,  »eg  á  ekki  vanda  til  þess  og  hefðir  þú  ekki 
verið,  þá  mundi  eg  ekki  hafa  tekið  eptir  ólund  þeirri,  sem 
nú  er  í  mjer,  enda  skal  eg  ekki  lengur  gefa  henni  rúm  í 
huga    mínum.      En    sjertu    ekki    kominn    neinna    nýmæla 

vegna,  þá  gerðu  mér  þá  gleði,  að  hugsa  upp  eitthvert 
ráð  til  að  stytta  mjer  stundir«.  »Drottinn  rjetttrúaðra 
manna!«  ansaði  vezírinn,  »eg  kom  hingað  ekki  til  annars 
en  að  fullnægja  skyldu  minni,  og  leyfi  eg  mjer  að  minna 
yður  á  það,  að  þjer  hafið  gert  yður  að  skyldu,  að  líta 
sjálfur  eftir  háttuin  manna  í  aðsetursborg  yðvarri.  Dag- 
inn  í  dag  hafið  þjer  ákvarðað  til  starfa  þessa,  og  býðst 
því  af  sjálfu  sjer  gott  ráð  til  að  dreifa  skýjum  þeim,  sem 
dapra  glaðlyndi  yðar«.  »Því  hafði  eg  alveg  gleymt«,  seg- 
ir  kalífinn,  »og  er  vel  að  þú  minnir  mig  á  það.  Farðu 
því  og  klæðstu  dularbúningi,  á  meðan  eg  geri  slíkt 
hið  sama«. 

Nú  tóku  þeir  báðir  á  sig  gerfi  útlendra  kaupmanna 
og  gengu  síðan  frá  höllinni  og  út  um  leynihlið  á  aldin- 
ingarðinum,  sem  vissi  út  að  landsbyggðinni.  Gengu  þeir 
hringinn  í  kringum  borgina  og  fóru  eigi  mjög  nærri  hlið- 
unum;  sáu  þeir  enga  óreglu  á  leið  sinni  og  sneru  nú 
heim  aptur  eptir  brú  þeirri,  er  samtengir  báða  helminga 
borgarinnar.  Þar  varð  á  vegi  þeirra  blindur  karl,  er 
beiddist  ölmusu.  Kalífinn  gaf  honum  gullpening,  en  karl- 
inn  blindi  tók  um  hönd  hans,  hjelt  henni  fastri  og  mælti: 
»Hver  sem  þú  ert,  góðgjörðasami  maður!  sem  guð  ljet 
hrærast  til  miskunnar  með  mjer,  þá  synja  mjer  nú  ekki 
þess,  sem  eg  bið  þig,  en  það  er,  að  reka  mjer  löðrung. 
Eg  hef  til  þess  unnið  og  enda  harðari  refsingar«. 

Að  svo  mæltu  sleppti  hann  hendi  kalífans  lausri,  til 
þess  að  hann  skyldi  reka  sjer  utan  undir,  en  þreif  samt  í 
klæði  hans,  því  hann  var  hræddur  um,  að  hann  kynni  ad 
fara  leiðar  sinnar,  án  þess  að  verða  við  beiðni  hans. 
Kalífinn  furðaði  sig  mjög  á  beiðni  hins  blinda  manns  og 
allri  aðferð  hans.  »Góður  maður!«  sagði  hann,  »það  tek 
eg  ekki  í  mál,  að  gera  ölmusugjöf  mína  ómæta  með  því  að  fara 
svo  illa  með  þig«;  reyndi  kalífinn  að  slíta  sig  af  karlinum, 
en  hann  hjelt  honum  aptur  af  öllu  afii  og  mælti:  »F\rirgefið 
mjev  ófyrirlátsemi  mína,  en  gerið  annaðhvort,  að  reka 
mjer  löðrung  eða  taka  aptur    ölmusuna;  eg  get  ekki  tekið 

við  henni  nema  með  þessu  skilyrði,  því  ella  mundi  eg 
rjúfa  heilagt  heit;  ef  þjer  vissuð  hvað  því  veldur,  þá 
mundi  yður  þykja  eins  og  sjálfum  mjer,  að  hegning  þessi 
sje  helzt  til  væg«. 

Til  þess  að  losast  við  karlinn  blinda,  gaf  kalífinn 
honum  linan  kinnhest.  Sleppti  karlinn  honum  þá,  þakk- 
aði  honum  fyrir  og  blessaði  hann.  En  er  kalífinn  var 
kominn  spölkorn  frá  honum,  segir  hann  við  stórvezírinn: 
»Það  hljóta  að  liggja  einhverjar  merkilegar  orsakir  til 
þess,  hvernig  karlinn  blindi  fer  að  við  þá,  sem  gefa  hon- 
um  ölmusu,  og  þætti  mjer  gaman  að  komast  fyrir  það. 
Farðu  því  til  hans  aptur,  segðu  honum,  hver  eg  sje  og 
skipaðu  honum  að  koma  í  höll  mína  á  morgun  um 
bænatíma  eptir  miðjan  dag,  því  eg  vilji  hafa  tal  af  hon- 
um.  Stórvezírinn  fór  þegar,  gaf  karlinum  ölmusu  og 
löðrung  og  sagði  honum  skipun  kalífans. 

Eptir  það  náði  vezírinn  kalífanum  og  er  þeir  gengu 
áleiðis,  þá  sáu  þeir  fjölda  fólks  á  einu  auðu  plássi  í  borg- 
inni;  horfði  manngrúinn  á  ungan  mann  vel  búinn,  sem 
reið  meri  í  loptinu  hringinn  í  kring  og  ljet  spora  sína  og 
svipuna  ganga  á  henni  með  slíkri  grimmd,  að  hún  varð 
öll  söman  löðrandi  í  froðu  og  blóði.  Varð  kalífinn  for- 
viða  og  spurði  þá,  er  í  kring  stóðu,  hvernig  á  þessu  stæði, 
og  gat  enginn  sagt  honum  frekara,  en  að  þessi  ungi  mað- 
ur  hefði  nú  um  nokkurn  tíma  misþyrmt  hryssunni  þannig 
á  degi  hverjum  og  ætíð  á  sömu  stundu.  Þeir  kalífinn  og 
Gíafar  fóru  nú  leiðar  sinnar  og  skipaði  kalífinn  honum 
að  láta  þennan  unga  mann  koma  til  sín  næsta  dag  á 
sama  tíma  og  karlinn  blinda. 

Áður  en  kalífinn  kom  heim  aptur  til  hallarinnar, 
varð  honum  reikað  um  stræti,  sem  hann  hafði  ekki  komið 
langa  lengi  í,  og  sá  hann  þar  nýtt  hús,  sem  hann  hjelt  að 
væri  bústaður  einhvers  stórhöfðingja.  Spurði  hann  Gíafar, 
hvort  hann  vissi,  hver  ætti  húsið;  kvað  hann  nei  við,  en 
spurði  einn  af  þeim,  er  næst  því  bjuggu,  og  sagði  hann, 
að  húsið  ætti  maður,  er  Khodjah  Hassan  hjeti;  væri  hann 

að  auknefni  kallaður  AlhabbaJ,  af  því  hann  hefði  áður 
verið  kaðlari;  kvaðst  hann  sjálfur  hafa  sjeð  hann  reka  þá 
atvinnu  sina  í  mestu  örbyrgð,  en  alt  í  einu  hafi  hann 
orðið  stórríkur  og  vissi  enginn,  hvernig  á  því  stæði;  hefði 
hann  látið  byggja  þetta  mikla  og  skrautlega  hús 
og  þó  ekki  sjeð  á,  að  það  munaði  hann  neinu.  Þetta 
sagði  stórvezírinn  kalífanum  og  skipaði  kalífinn  honum  því 
næst,  að  láta  Khodjah  Hassan  koma  til  hallarinnar  næsta 
dag  ásamt  báðum  hinum. 

Næsta  dag  eptir  hádegi,  að  afliðnum  bænum,  leiddi 
Gíafar  hina  fyrrgreindu  þrjá  menn  fyrir  k'aíífann  og  íleygðu 
þeir  sjer  fram  fyrir  hásæti  hans.  En  er  þeir  voru  upp 
staðnir,  spurði  hann  karlinn  blinda  að  nafni.  »Baba 
Abdallah  heiti  eg«,  svaraði  hann. 

»Baba  Abdallah!«  segir  kalííinn,  »mjer  þótti  svo  kyn- 
legt  í  gær,  hvernig  þú  fórst  að  biðja  ölmusu,  að  hefði  eg 
ekki  haft  mínar  ástæður  til  þess  að  veita  þjer  bæn  þína, 
þá  mundi  eg  ekki  hafa  gert  það,  heldur  hefði  eg  varnað 
þjer  þess,  að  vera  hverjum  manni  til  hneyxlis.  Eg  ljet  þig 
koma  hingað,  til  þess  eg  yrði  þess  vísari,  hverjar  hvatir 
þú  hefir  haft  til  heitorðsins,  svo  eg  megi  af  því  ráða,  hvort 
eg  get  lengur  liðið  þjer  þetta  háttalag,  sem  að  minni  hyggju 
gefur  illt  eptirdæmi.  Seg  mjer  nú  hreinskilnislega,  hvernig 
það  atvikaðist,  að  þú  tókst  upp  á  þessari  heimsku«. 

Baba  Abdallah  varð  óttasleginn  af  átölum  þessum  og 
fleygði  sjer  aptur  fram  fyrir  kalífann,  stóð  upp  aptur  og 
mælti:  »Drottinn  rjetttrúaðra  manna!  fyrirgefið  áleitni 
mína  og  ofdirfsku,  þar  sem  eg  heimtaði  og  herjaði  út  úr 
yður  nauðugum  það,  sem  virðist  stríða  móti  heilbrigðri 
skynsemi.  Eg  kannast  við  yfirsjón  mína,  en  af  því  eg 
þekkti.  ekki  yðar  hátign,  þá  vona  eg  að  þjer  fyrir  þá  sök 
fyrirgefið  mjer.  Fyrir  heimsins  augum  kann  breytni  mín 
að  S}rnast  vera  einber  vitleysa,  en  í  guðs  augliti  er  hún 
yfirbót  ógurlegrar  syndar,  sem  eg  hef  drýgða,  og  sem  eg 
ekki    mundi    fá    afplánað,  þó  allir  dauðlegir  menn  gengju 

að  mjer  í  röð  og  snoppunguðu  mig.  Mun  yðar  hátign 
bezt  geta  dæmt  um  það,  þegar  þjer  hafið  heyrt  sögu  mína 
og  fræðzt  af  henni«. 

Sagan  af  Baba  Abdallah  hinum  blinda. 

»Drottinn  rjetttrúaðra  manna!«  mælti  karlinn  blindi 
enn  fremur,  »eg  er  fæddur  í  Bagdad  og  missti  eg  um  sama 
leyti  fóður  minn  og  móður,  svo  ekki  voru  nema  fáir  dag- 
ar  á  milli;  fjekk  eg  eptir  þau  dálítinn  arf.  Þó  eg  nú  væri 
á  æskuskeiði,  \  á  eyddi  eg  samt  ekki  fje  mínu,  eins  og 
ungum  mönniírW  er  títt,  heldur  leitaðist  eg  við  að  auka 
það  og  ávaxta.  Þannig  græddi  eg  svo  vel,  að  eg  eignaðist 
áttatíu  úlfalda  og  leigði  eg  kaupmönnum  þá  í  lestaferðir; 
græddi  eg  stórmikið  fje  í  hverri  ferð,  sem  eg  fór  með  þeim 
um  hjeröðin  í  ríki  yðar  hátignar.  Það  var  einusinni  í 
þessari  velgengni  minni,  að  eg  kom  frá  Balsora  með  lausa 
úlfaldana  og  var  í  mjer  mikill  gróðahugur;  hafði  eg  flutt 
þangað  varning,  sem  átti  að  senda  sjóveg  til  Indíalands. 
Sleppti  eg  úlföldum  mínum  á  gras  í  góðum  haga  íjærri 
mannabyggðum,  og  kom  þá  munkur  til  mín  fótgangandi 
frá  Balsora,  yrti  á  mig  og  settist  niður  hjá  mjer  til  að 
hvíla  sig.  Spurði  eg  hann,  hvaðan  hann  væri  og  hvert 
hann  ætlaði,  og  spurði  hann  mig  að  hinu  sama.  Þegar 
við  höfðum  leyst  hvor  úr  annars  spurningum,  slóum  við 
nesti  okkar  saman  og  neyttum  matar.  Vorum  við  að  tala 
um  hitt  og  þetta,  þangað  til  munkurinn  sagði  mjer,  að 
hann  vissi  af  svo  geysimiklum  auðæfum  í  nánd  við  okk- 
ur,  að  eg  gæti  klyfjað  hina  áttatíu  úlfalda  mína  með  gulli 
og  gimsteinum,  og  mundi  þó  ekki  sjá  högg  á  vatni. 

Þegar  eg  heyrði  þetta,  varð  eg  allur  á  lopti  af  undr- 
un  og  gleði,  og  með  því  að  sú  var  ætlun  mín,  að  munk- 
urinn  færi  ekki  með  lygi  nje  markleysu,  þá  hljóp  eg  um 
háls  honum  af  feginleik  og  mælti:  »Góði  guðs  maður!  eg 
sje  að  þú  hirðir  ekki  stórt  um  gæði  þessa  heims;  til  hvaða 
gagns  er  þjer  þá  að  vita  af  auðætum  þessum?  Þú  ert 
einn    og    mundir    ekki    geta  flutt  mikið  af  þeim  burt  með 

þjer.  Segðu  mjer  því,  hvar  þau  eru;  eg  ætla  að  klyfja 
úlfalda  mína  með  þeim  og  gefa  þjer  svo  einn  af  þeim  í 
þakklætis  skyni«. 

Eg  bauð  honum  lítið,  en  sjálfum  þótti  mjer  það  vera 
mikið;  svo  greinilega  var  ágirndin  búin  að  altaka  mig  á 
svipstundu.  Munkurinn  tók  eptir  því,  en  styggðist  þó  ekki, 
svo  ljelega  kosti  sem  eg  hafði  boðið  honum,  heldur  sagði 
hann  með  stillingu:  »Bróðir  góður!  þú  sjer  það  sjálfur, 
að  það  er  lítill  jöfnuður,  að  bjóða  mjer  ekki  meira,  en 
beiðast  þó  af  mjer  svo  mikillar  velgjörðar.  Eg  þurfti  ekki 
að  segja  þjer  til  auðæfanna,  en  þar  sem  eg  gerði  það,  þá 
geturðu  þar  af  bezt  ráðið,  að  mjer  gekk  ekki  nema  gott 
til,  því  eg  vildi  að  við  yrðum  báðir  lánsmenn.  Nú  mun 
eg  stinga  upp  á  öðru,  sem  sanngjarnara  er.  Þú  hefir  átta- 
tíu  úlfalda,  eins  og  þú  sagðir;  nú  skal  eg  fylgja  þjer  þang- 
að  sem  auðæfin  eru,  og  klyfjum  við  þá  gulli  og  gimstein- 
um,  eins  og  þeir  geta  borið,  en  sjálfum  mjer  áskil  eg 
helming  úlfaldanna  með  klyfjunum.  Þó  þú  gefir  mjer 
fjörutiu  úlfalda,  þá  færðu  samt  fyrir  mína  tilhjálp  nóg  íje 
til  að  kaupa  þjer  þúsund  aðra  í  staðinn«. 

Munkurinn  fór  ekki  fram  á  neina  ósanngirni,  en  mjer 
þótti  súrt  í  brotið,  að  láta  helming  úlfalda  minna,  og 
gramdist  mjer  að  hann  skyldi  nú  verða  jafnríkur  og  eg. 
Þannig  ljet  eg  nú  þegar  vanþakklæti  koma  í  móti  velgjörð 
þeirri,  sem  enn  var  óþegin,  en  boðin  mjer  í  bezta  skyni. 
En  hjer  voru  ekki  nema  tveir  kostir  fyrir  höndum:  ann- 
aðhvort  varð  eg  að  ganga  undir  þá  kosti,  sem  hann  bauð, 
eða  naga  mig  í  handarbökin  æfilangt  fyrir  það,  að  eg  ekki 
notaði  svo  gott  tækjfæri  til  að  aíla  tjár  og  fullsælu.  Rak 
eg  því  úlfaldana  saman  og  riðum  við  báðir  af  stað.  Að 
stundarkorni  liðnu  komum  við  í  landvíðan  dal  og  var 
þröngt  skarð  inn  að  fara,  svo  að  úlfaldarnir  urðu  að  ganga 
hver  aptan  í  öðrum.  Tveir  fjallgarðar  luktu  dalinn  um- 
hverfis  og  beygðust  saman  í  hviríing  fyrir  innan  botninn; 
voru  þeir  svo  brattir  og  háir,  að  við  þurftum  ekki  að  ótt- 
ast,    að    neinn    sæi    til  okkar.      En  er  þangað  var  komið, 

segir  munkurinn:  »Hjerna  er  það;  láttu  nú  úlfaldana 
leggjast  niður  á  kviðinn,  svo  að  okkur  veiti  hægra  að 
klyfja  þá.  Skal  eg  þá  sjá  svo  til,  að  auðæfin  Ijúkist  upp 
fyrir  okkur«.  Eg  gerði  eins  og  munkurinn  sagði  fyrir,  en 
á  meðan  tók  hann  upp  eldfæri,  tíndi  saman  þurra  kvisti 
og  kveikti  í  þeim.  Fleygði  hann  síðan  reykelsi  á  eldinn 
og  tautaði  yfir  honum  einhver  óskiljanleg  orð;  þyrlaðist 
þá  upp  þykkur  reykur.  Sundraði  hann  reyknum  og  í 
sama  vetfangi  opnaðist  hamrabeltið,  sem  gnæfði  hátt  og 
þvergnýpt  á  milli  fjallanna,  og  var  opið  viðlíka  stórt  og 
hlið  með  vængjahurðum;  var  það  höggið  í  hamarinn  með 
frábærum  hagleik  og  sáust  engin  merki  til  þess  áður.  Sá- 
um  við  þar  í  gegnum  glæsilega  höll  í  víðum  bás,  sem 
högginn  var  inn  í  bergið;  var  höllin  svo  rismikil  og  furðu- 
leg  til  að  líta,  að  hún  var  líkari  því  að  vera  byggð  af 
öndum  en  mönnum.  En  í  þann  svipinn  hugsaði  eg  ekki 
um  það,  og  ekki  tafði  eg  mig  á  því  að  dást  að  auðæfum 
þeim,  er  eg  sá  hvervetna,  heldur  fleygði  eg  mjer,  eins  og 
örn  á  hræ,  yfir  gullpeninga  hrúgu  eina  og  fór  að  fylla 
með  þeim  poka,  sem  eg  hafði  hrifsað,  þegar  eg  sá  auð- 
æfin.  Voru  pokarnir  stórir  og  mundi  eg  feginn  hafa  troð- 
fyllt  þá,  en  eg  þorði  ekki  að  hafa  baggana  stærri  en  eg 
vissi  að  úlfaldarnir  gætu  borið.  Munkurinn  gerði  eins  og 
eg,  en  bar  sig  mest  eptir  gimsteinunum;  sagði  hann  mjer, 
hvað  sjer  gengi  til  þess,  og  gerði  eg  þá  að  hans  dæmi. 
Nú  voru  pokarnir  loksins  fylltir  og  var  miklu  meira  í 
þeim  af  gimsteinum  en  gulli;  ljetum  við  þá  upp  á  úlfald- 
ana  og  var  nú  ekki  annað  eptir  en  að  loka  berginu  og 
leggja  af  stað.  En  áður  en  munkurinn  lokaði,  fór  hann 
enn  þá  einusinni  inn,  þangað  sem  auðæfin  voru;  stóðu 
þar  mörg  ker  af  gulli  og  öðrum  dýrmætum  efnum,  og  var 
mesta  völundarsmíði  á  kerunum.  Úr  einu  þeirra  tók  hann 
dálítinn  bauk,  úr  einhverri  viðartegund,  sem  eg  ekki  þekkti, 
sýndi  hann  mjer,  að  ekki  var  annað  í  honum  en  einhvers- 
konar  smyrsli  og  stakk  honum  í  barm  sinn.  Síðan  lok- 
aði    hann    geymslustað    auðæfanna    á   sama  hátt  og  hann 

hafði  lokið  honum  upp,  og  var  nú  bergið  allt  að  einu 
og  áður. 

Við  skiptum  nú  úlföldunum  og  ljetum  þá  rísa  upp 
með  bagga  sína.  Eg  lagði  af  stað  með  mína  fjörutíu,  og 
munkurinn  með  sína,  urðum  við  svo  samferða  þangað  til 
við  komum  á  alíaraveginn.  Þar  urðum  við  að  skilja,  því 
eg  ætlaði  til  Bagdad,  en  munkurinn  til  Balsora.  Þakkaði 
eg  honum  þá  innilega  fyrir,  að  hann  hafði  valið  mig  og 
engann  annan  til  að  skipta  með  sjer  þessu  ógrynni  auð- 
æfanna;  föðmuðumst  við  með  blíðu,  kvöddumst  og  fórum 
því  næst  sína  leiðina  hvor. 

En  er  eg  hafði  gengið  örstuttan  spöl  á  eptir  úlföldum 
mínum,  sem  voru  komnir  kippkorn  áleiðis,  þá  vissi  eg 
ekki  fyrri  til,  en  djöfull  öfundarinnar  og  vanþakklætisins 
freistaði  mín.  Þótti  mjer  illt,  að  eg  hafði  lálið  úlfaldana  og 
þó  enn  verra,  að  ínissa  auðæfanna,  sem  þeir  báru.  »Munk- 
urinn  hefir  ekkert  við  þenna  auð  að  gera«,  hugsaði  eg 
með  mjer,  »hann  ræður  yíir  öllu  fjenu  og  getur  tekið  af 
því  svo  mikið  sem  honum  líkar«.  Ljet  eg  þannig  freist- 
ast  af  hinu  þrælslegasta  vanþakklæti  og  ásetti  mjer  þegar 
að  taka  frá  honum  úlfaldana,  ásamt  klyfjunum,  Stöðvaði 
eg  því  úlfalda  mína,  hljóp  á  eptir  munkinuni  og  kallaði 
eptir  honum  eins  hátt  og  eg  gat,  svo  að  honum  skildist, 
að  eg  þyrfti  að  segja  honum  nokkuð;  benti  eg  honum  um 
leið,  að  hann  skyldi  stöðva  úlfaldana  og  bíða  mín.  Heyrði 
hann  til  mín  og  Ijet  staðar  numið. 

Þegar  eg  hafði  náð  honutn,  tók  eg  þannig  til  máls: 
»Bróðir!  óðara  en  við  vorum  skildir,  datt  mjer  nokkuð  í 
hug,  sem  mjer  hafði  ekki  hugkvæmzt  áður,  og  þjer  lík- 
lega  ekki  heldur.  Þú  ert  guðhræddur  munkur,  vanur 
kyrlæti,  og  enguin  áhyggjum  nje  önnum  háður,  nema  að 
þjóna  guði.  Þú  munt  því  trauðlega  vita,  hversu  mikið  þú 
færðist  í  fang,  þar  sem  þú  tókst  við  svo  mórgum  lilföld- 
um.  Viljirðu  fara  að  mínum  ráðum,  þá  láttu  þjer  nægja 
þrjátíu,  og  muntu  þó  hafa  ærið  umstang.  Þjer  er  óhætt 
að  trúa  mjer  í  þessu,  því  eg  hef  reynsluna  fyrir  mjer«. 

»Eg  held  það  sje  nokkuð  til  í  því,  sem  þú  segir«, 
ansaði  munkurinn,  sem  ekki  vildi  synja  mjer  neins;  »en 
satt  að  segja  hafði  eg  ekki  skoðað  huga  minn  um  þetta. 
Ekki  var  samt  trútt  um,  að  eg  ekki  væri  farinn  að  verða 
áhyggjufullur  út  af  því,  sem  þú  minntist  á.  Veldu  þjer 
nú  tíu  úlfalda  úr  hópnum  og  farðu  með  þá  í  guðs  nami«. 
Tók  eg  þá  tíu  úlfalda,  sneri  þeim  við  og  rak  þá  eptir 
hinum,  sem  eg  átti.  En  þessi  tilhliðrunarsemi  munksins, 
sem  eg  ekki  hafði  búizt  við,  varð  ekki  til  annars  en  að 
stæla  upp  í  mjer  ásæínina  og  hló  mjer  hugur  við,  að 
ekki  mundi  erfitt  að  fá  aðra  tíu.  Þakkaði  eg  honum  ekki 
einusinni  fyrir  þessa  miklu  gjöf,  sem  eg  nú  hafði  þegið, 
heldur  hjelt  eg  áfram  og  sagði:  »Mjer  er  svo  innilega  um 
það  hugað,  að  þú  megir  lifa  rósömu  lífi,  og  get  eg  því 
ekki  skilið  svo  við  þig,  að  eg  ekki  biðji  þig  enn  þá  einu- 
sinni  að  hugleiða,  hvílíkt  erfiði  það  er,  að  vasast  með 
þrjátíu  klyfjaða  úlfalda,  einkmn  fyrir  þann,  sem  slíku  er 
óvanur.  Þú  mundir  verða  miklu  betur  farinn  en  áður,  ef 
þú  ljetir  aptur  annað  eins  af  hendi  rakna  við  mig.  Ráð 
mitt  er  alls  ekki  af  eigingirni  sprottið,  heldur  af  einlægri 
vináttu.  Ljettu  því  á  þjer  og  gefðn  mjer  tíu  úlfalda  enn, 
eins  og  þeim  manni,  sem  ekki  hefir  meira  fyrir  hundrað 
úlföldum  en  einum«. 

Þessi  orð  mín  höfðu  æskilegan  árangur;  munkurinn 
gaf  mjer  hina  tíu  úlfalda  ummælalaust  og  átti  eg  nú  sex- 
tíu  úlfalda  með  klyfjum,  sem  voru  meira  virði  en  eigur 
margra  konunga.  En  líkt  sem  hinn  vatnssjúki  æsir  þorst- 
ann  með  því  að  drekka,  svo  varð  eg  nú  miklu  áfjáðari 
eptir  að  eignast  hina  tuttugu  úlfalda,  sem  munkurinn  átti 
eptir.  Lagði  eg  mig  því  allan  til  að  biðja  og  særa  munk- 
inn  að  gefa  mjer  tíu  enn  í  viðbót.  Gerði  hann  það  óhik- 
að  og  voru  nú  ekki  eptir  nema  tíu  úlfaldar;  faðmaði  eg 
hann  þá  og  kyssti  með  blíðlæti  og  sárbændi  hann  að  gefa 
mjer  þá  líka  og  setja  þannig  smiðshöggið  á  velgjörðir  sín- 
ar,  svo  að  hann  Ijet  loksins  eptir  mjer,  og  varð  eg  þá 
feginn.     »Farðu    nú    vel  með,  bróðir  minn!«    sagði    hann, 

»og  gleymdu  því  ekki,  að  eins  og  guð  gefur  okkur  auð- 
æfin,  svo  getur  hann  líka  tekið  þau  frá  okkur  aptur,  þeg- 
ar  við  ekki  verjum  þeim  til  styrktar  fátæklingunum,  sem 
hann  lætur  vera  þurfandi,  til  þess  að  hinum  ríku  gefist 
kostur  á  að  afla  sjer  því  meiri  verðleika  annars  heims 
með  ölmusugjöfum  sínum«. 

Eg  var  nú  blindaðri  en  svo,  að  eg  hlýddi  heilræði 
þessu.  Eg  var  ekki  ánægður  með  hina  áttatíu  úlfalda  og 
öll  auðæfin,  og  kom  mjer  til  hugar,  að  smyrslabaukur- 
inn,  sem  munkurinn  hafði  tekið  handa  sjer  og  sýnt  mjer, 
kynni  að  vera  d\Trmætari  en  allur  sá  auður,  sem  eg  átti 
honum  að  þakka.  »Hann  var  fólginn  á  kynja  stað«, 
hugsaði  eg  með  mjer,  »og  munkurlnn  tók  hann  upp  með 
sjerlegri  gætni,  svo  varla  getur  hjá  því  farið,  að  hann  hafi 
eitthvað  leyndardómsfullt  að  geyma«.  Þetta  gekk  mjer  nú 
íil  að  reyna  að  klófesta  baukinn.  Eg  hafði  nýsleppt 
munkinum  úr  faðmi  mínum  og  kvatt  hann,  en  nú  snerist 
eg  aptur  við  honum  og  sagði:  »Eptir  á  að  hyggja,  hvað 
ætlarðu  að  gera  við  smyrslabaukinn?  Mjer  s)rnist  hann 
lítilvægari  en  svo,  að  það  geti  verið  ómaksins  vert  fyrir 
þig  að  hafa  hann  með  þjer.  Viltu  ekki  láta  mig  fá  hann? 
Þú  ert  munkur  og  hefir  ekkert  við  smyrsli  að  gera,  þar 
sem  þú  hefir  fyrir  löngu  kastað  hjegóma  heimsins  á  bak 
þjer«.  Guð  gæfi  að  hann  hefði  synjað  mjer  bauksins!  En 
þó  hann  aldrei  nema  hefði  gert  það,  þ^.  var  eg,  vitlaus 
maðurinn,  fastráðinn  í  því  að  taka  baukinn  af  honum 
með  valdi,  því  eg  var  sterkari  en  hann;  eg  vildi  ekki  að 
nokkur  maður  skyldi  geta  stært  sig  af  þvi,  að  hafa 
minnstu  vitund  af  auðæfunum. 

t  stað  þess  að  neita  mjer,  dró  munkurinn  baukinn 
undir  eins  upp  úr  barmi  sinum  og  rjetti  mjer  hann  með 
mestu  vinsemd.  »Hana  þá!«  sagði  hann,  »eigðu  hann  svo 
þú  verðir  fullánægður.  Geti  eg  með  nokkru  öðru  gert 
þjer  til  vilja,  þá  þarftu  ekki  annað  en  að  segja  til«. 

Eg  opnaði  baukinn,  skoðaði  smyrslin  og  mælti: 
»Fyrst  þú  ert  mjer  svo  ljúfur  og  þreytist  aldrei  á  eptirlát- 

seminni  við  mig,  þá  gerðu  svo  vel  að  segja  mjer,  til  hverra 
sjerlegra  nota  smyrsli  þessi  eru«.  »Þeim  fylgir  mikil  og 
undarleg  náttúra«,  ansaði  munkurinn,  »því  ef  þú  ríður 
þeim  kringum  vinstra  augað  og  á  augnalokið,  þá  sjerðu 
öll  þau  auðæfi,  sem  fólgin  eru  í  skauti  jarðarinnar;  en 
ef  þú  nýr  nokkru  af  smyrslunum  á  hægra  augað,  þá 
verðurðu  blindur«. 

Mig  langaði  til  þess  að  reyna  þessa  furðanlegu  nátt- 
úru  á  sjálfum  mjer,  rjetti  munkinum  baukinn  og  beiddi 
hann  að  núa  ögn  af  smyrslunum  kringum  vinstra  auga 
mitt,  og  sagði  honum  að  eg  brynni  af  löngun  eptir  að 
reyna  þetta,  sem  var  svo  ótrúlegt.  Munkurinn  var  þess 
allfús:  hann  sagði  mjer  að  láta  aptur  vinstra  augað  og 
reið  á  það  smyrslunum.  En  er  eg  lauk  því  upp,  þá  er 
það  sannast  að  segja,  að  eg  sá  ógrynni  fjárgeymsluhúsa, 
sem  full  voru  af  svo  miklum  og  margskonar  auðæfum, 
að  mjer  mundi  ómögulegt  að  lýsa  hverju  einstöku.  Nú 
með  því  eg  allt  af  varð  að  halda  hægra  auganu  aptur 
með  hendinni  og  tók  að  þreytast  á  því,  þá  beiddi  eg 
munkinn  að  núa  dálitlu  af  smyrslunum  á  þetta  augað 
líka.  »Það  skal  eg  að  vísu  gera«,  ansaði  munkurinn,  »en 
hugsaðu  eptir  því,  að  þú  verður  þá  samstundis  blindur, 
því  sú  er  náttúra  smyrslanna«.  En  í  stað  þess  að  trúa 
honum,  gerði  eg  mjer  í  hugarlund,  að  undir  þessu  mundi 
búa  einhver  annar  leyndardómur,  sem  hann  vildi  dylja 
mig.  »Eg  sje  það,  bróðir!«  mælti  eg  og  hló  við,  »að  þú 
vilt  telja  mjer  trú  um  þetta,  en  það  á  sjer  engan  stað,  að 
smyrslin  haíi  tvær  náttúrur  svo  gagnstæðar  hvora  annari«. 
»Það  er  nú  samt  eins  og  eg  segi«,  ansaði  munkurinn  og 
kallaði  guð  til  vitnis,  »þjer  er  óhætt  að  trúa  orðum  mín- 
um«.  En  svo  ákaft  langaði  mig  til  að  geta  skoðað  öll 
auðæíi  jarðarinnar  eptir  geðþekkni  og  tekið  af  þeim,  þegar 
mig  lysti,  að  eg  daufheyrðist  við  öllum  \iðvörunum.  Hjelt 
eg  í  blindni  minni,  að  smyrslin  kynnu  að  hafa  þá  nátt- 
úru,  að  hver  sem  neri  þeim  á  hægra  augað  yrði  yfirráð- 
andi  allra  auðæfanna.     Lagði    eg  því  fast    að    munkinum, 

að  hann  skylrti  ríða  smyrslunum  á  hægra  auga  mitt,  en 
hann  synjaði  mjer  þess  þverlega. 

»Eg  get  ómögulega«,  sagði  hann,  »fengið  af  mjer,  að 
stofna  þjer  í  slíka  ógæfu,  eptir  að  eg  hef  gert  þjer  svo 
mikið  gott.  Hugsaðu  sjálfur  eptir  því,  hvílík  hörmung 
það  er,  að  vera  sviptur  sjóninni,  og  leystu  mig  undan 
hinni  hryggilegu  skyldu,  að  verða  við  þeirri  bæn  þinni, 
sem  þú  mundir  iðrast  eptir  alla  æfi«.  En  eg  gerði  ekki 
annað  en  að  harðna  í  þrákelkni  minni.  »Bróðir  minn!« 
sagði  eg  við  hann  með  mikilli  alvörugefni,  »enn  sem  komið 
er,  hefirðu  með  miklum  drengskap  veitt  mjer  allt,  sem  eg 
hef  þig  um  beðið;  ætlarðu  nú  að  láta  mig  skilja  við  þig 
í  óánægju  út  af  öðru  eins  lítilræði?  Gerðu  fyrir  guðs 
sakir  þessa  síðustu  bæn  mína.  Hvað,  sem  af  því  kann 
að  leiða,  þá  skal  eg  ekki  gefa  þjer  neina  sök  á  því,  heldur 
skal  eg  bera  það  eins  og  sjálfskaparvíti«.  Munkurinn 
varðist  mjer  samt  enn,  svo  sem  hann  gat,  en  þegar  hann 
sá,  að  eg  ætlaði  að  beita  nauðung  við  hann,  sagði  hann: 
»Eg  skal  þá  gera  það,  fyrst  þú  endilega  vilt«. 

Að  svo  mæltu  neri  hann  smyrslunum  á  hægra  auga 
mitt,  sem  eg  hjelt  fastlega  apturlokuðu.  En  er  eg  lauk 
því  upp  aptur,  var  niðamyrkur  fyrir  báðum  augum  mín- 
um  og  hef  eg  verið  blindur  síðan.  »Óláns  munkur!« 
æpti  eg  hástöfum,  »það  var  helzt  til  satt  sem  þú  sagðir. 
Bölvaða  forvitni,  óseðjanlega  ágirnd,  mikla  botnlausa  ó- 
gæfu  haíið  þið  steypt  mjer  í!  Eg  veld  því  raunar  sjálfur, 
en  segðu  mjer,  bróðir  minn  góður!  þú  sem  ert  svo  brjóst- 
góður  og  hjálpsamur,  getur  enginn  af  öllum  þeim  huldu 
dómum,  sem  þú  þekkir,  hjálpað  mjer  til  að  fá  sjónina 
aptur?« 

»Aumkvunarverði  maður!«  ansaði  munkurinn,  »það 
stóð  ekki  í  mínu  valdi  að  frelsa  þig  frá  óláni  þessu;  en 
þú  hefir  hlotið  makleg  málagjöld,  og  það  var  sálarinnar 
blindni,  sem  gerði  þig  blindan  á  augum  líkamans.  Að 
vísu  þekki  eg  marga  hulda  dóma,  en  ekki  veit  eg  neitt  ráð 
til  að  gera  þig  sjáandi  aptur.     Guð  einn  getur  hjálpað  þjer, 

ef  þú  trúir  á  hann.  Hann  hafði  gefið  þjer  auðæfi,  sem 
þú  áttir  ekki  skilið;  hann  hefir  nú  tekið  þau  frá  þjer  aptur, 
til  þess  að  eg  gefi  þau  öðrum,  sem  þakklátari  eru«. 

Munkurinn  hafði  ekki  fleiri  orð  og  gat  eg  engu  svarað 
honum.  Hann  ljet  mig  einan  eptir,  óttasleginn  og  yfir- 
kominn  af  óumræðilegum  harmi,  tók  alla  úlfalda  mína  og 
rak  þá  á  undan  sjer  eptir  veginum  til  Balsora.  Eg  grát- 
bændi  hann  á  ný,  að  skilja  mig  ekki  einan  eptir  í  volæði 
mínu,  og  beiddi  hann  að  minnsta  kosti  að  lofa  mjer  að 
fylgjast  með  til  næstu  lestar,  en  hann  daufheyrðist  við 
bænum  mínum  og  kveinstöfum.  Þarna  stóð  eg  eptir  blindur 
og  allslaus,  og  hefði  eflaust  dáið  úr  hungri  og  hugarvíli,  ef 
ekki  hefðu  komið  lestamenn  frá  Balsora  daginn  eptir,  því 
þeir  gerðu  miskunarverk  á  mjer  og  fluttu  mig  til  Bagdad. 
Eg,  sem  haíði  verið  jafningi  konunga  að  auðæfum  til,  þó 
ekki  væri  eg  það  að  mætti  og  veldi,  —  eg  var  nú  orðinn 
hjálparlaus  húsgangur  og  sá  ekki  annað  fyrir  en  að  lifa  á 
bónbjörgum  og  það  hef  eg  gert  til  þessa.  En  til  þess  að 
afplána  synd  mína  gegn  guði,  lagði  eg  refsingu  á  mig 
jufnframt;  en  hún  er  sú,  að  eg  læt  mig  snoppunga  af 
hverjum  þeim,  sem  aumkvast  yfir  mig  og  gefur  mjer  öJmusu«. 

»Drottinn  rjetttrúaðra  manna!«  mælti  hinn  blindi 
maður  enn  fremur,  »þetta  gengur  mjer  til  atferlis  þess, 
sem  yður  þótti  svo  kynlegt  í  gærdag.  Yður  mislíkaði 
það,  sem  von  var;  bið  eg  yður  því  enn  þá  einu  sinni 
fyrirgefningar  eins  og  þræll  j'ðar,  og  skal  eg  með  fúsu 
geði  ganga  undir  maklega  hegningu.  Skyldi  yðar  hátign 
vilja  leggja  álit  á  refsingu  þá,  sem  eg  hef  sjáífur  á  mig 
dæmt,  þá  er  eg  viss  um,  að  yður  muni  ekki  þykja  hún  vera 
í  neinu  jafnaðar  hlutfalli  við  ávirðingu  mína«. 

Blindi  maðurinn  þagnaði  og  tók  þá  kalífinn  þannig 
til  máls:  »Baba  Abdallah!  þú  hefir  mikið  afgert,  en  guði 
sje  lof,  að  þú  hefir  sjeð  það  sjálfur  og  opinberlega  látið 
iðrun  þína  í  ljósi.  Það  er  nóg,  sem  komið  er,  en  láttu 
samt  ekki  af  iðruninni  með  sjálfum  þjer,    heldur  ákallaðu 


266 

drottinn  á  degi  hverjum  með  bænum  þínum  og  biddu 
hann  fyrirgefningar.  Og  til  þess  að  ölmusubænir  glepji 
þig  ekki  í  þessu,  þá  gef  eg  þjer  fjórar  silíurdrökmur  á 
degi  hverjum  til  framfærslu  alla  æfi,  og  skal  eg  láta  stór- 
vezír  minn  greiða  þjer  fje  þetta.  Skaltu  því  ekki  hjeðan 
fara,  fyrr  en  hann  hefir  fullnægt  boði  mínu«. 

Baba  Abdallah  fleygði  sjer  fram  fyrir  hásæti  kalífans 
og  er  hann  var  aptur  upp  staðinn,  óskaði  hann  honum 
allrar  auðnu  og  hamingju.  Harún  Alraschid  var  vel  á- 
nægður  með  sögu  blinda  mannsins  og  vjek  hann  sjer  nú 
að  hinum  unga  manni,  sem  hann  hafði  sjeð  misþyrma 
merinni  og  spurði  hann  að  nafni.  Hann  kvaðst  heita  Sídí 
Númann. 

»Sídí  Númann!«  mælti  kalííinn,  »eg  hef  sjeð  marga 
hesta  tamda  um  dagana  og  sjálfur  tamið  marga,  en  aldrei 
hef  eg  sjeð  neinn  fara  eins  hræmuglega  að  því  og  þig  í 
gær,  enda  var  það  öllum  til  hneyxlis,  sem  sáu.  Sýnist 
mjer  þó  ekki  á  svip  þínum,  að  þú  munir  vera  neinn 
grimmdarseggur  eða  illmenni,  og  með  því  eg  veit,  að  þú 
hefir  í  langan  tíma  á  degi  hverjum  farið  svona  illa  með 
merina,  þá  mun  eitthvað  sjerlegt  undir  búa.  Gerði  eg 
boð  eptir  þjer,  af  því  að  eg  vildi  vita,  hvernig  á  þessu 
stæði.     Segðu  nú  allt  eins  og  er  og  leyndu  engu«. 

Sídí  Númann  sá  gjörla,  hvað  kalífinn  vildi,  og  brá 
honum  kynlega  við.  Hann  gerði  }rmist  að  roðna  eða 
blikna  og  sýndi  það  ósjálfrátt,  hvílíkt  ofboð  var  á  honum. 
Ekki  tjáði  samt  annað  en  að  hlýða  kalífanum  og  fleygði 
hann  sjer  fram  fyrir  hásætinu,  stóð  síðan  upp  aptur  og 
freistaði  að  mæla,  en  fjekk  engu  orði  upp  komið,  og  olli 
því  fremur  efni  sögunnar  en  hitt,  að  honum  miklaðist  há- 
tign  kalífans  svo  mjög,  að  honum  vefðist  tunga  um  tönn. 
Þó  nú  kalífinn  væri  allra  manr.a  óþolinmóðastur,  þá  Ijct 
hann  samt  enga  þykkju  í  ljósi  yfir  því,  að  Sídí  Númann 
þagði.  Hann  sá,  að  annaðhvort  skorti  hann  einurð,  eða 
hann  hafði  orðið  smeikur,  þegar  hann  heyrði  hann  tala  í 
slíkum  tón,    eða    þá  það,    að    hann    hefði    slíka    sögu  að 

segja,  sem  hann  helzt  myndi  kjósa  ósagða.  Sagði  kalí- 
finn  þá  til  að  hughreysta  hann:  »Vertu  óhræddur,  Sídí 
Númann!  láttu  eins  og  þú  segir  sögu  þína  einhverjum 
góðum  kunningja,  en  ekki  mjer.  Verði  nokkurs  þess  getið 
í  henni,  sem  þjer  hrýs  hugur  við,  þá  fyrirgef  eg  þjer  það 
nú  þegar.  Kærðu  þig  því  hvergi  og  talaðu  hispurslaust 
og  blátt  áfram  við  mig  eins  og  bezta  vin  þinn«. 

Sídí  Númann  hughreystist  af  orðum  kalífans  og  tók 
þannig  til  máls:  »Drottinn  rjetttrúaðra  manna!  þó  að 
mikið  fát  hljóti  að  koma  á  hvern  mann,  sem  gengur  fyrir 
yður  og  yðar  Jjómandi  veldisstól,  þá  kenni  eg  samt  nokkurs 
styrks  hjá  mjer  og  held  eg  varla,  að  hinn  lotningarfulii 
ótti  lami  tungu  mína  svo,  að  eg  ekki  getí  hlýðnast  yður 
eins  og  skylt  er  og  veitt  yður  þá  úrlausn,  sem  þjer  svo 
skýlaust  hafið  heimtað.  Nú  þótt  eg  geti  ekki  kallað  mig 
vammlausan,  þá  hef  eg  samt  heldur  aldrei  verið  svo  ill- 
gjarn,  að  eg  nokkru  sinni  hafi  gert  mig  sekan,  eða  viljað 
gera  mig  sekan  í  lagabroti;  stendur  mjer  því  enginn  ótti 
af  vandlæti  laganna.  Eg  hafði  ávallt  góðan  vilja,  en  samt 
heíir  mjer  óvitandi  á  orðið.  Allt  fyrir  það  tel  eg  ekki 
upp  á  fyrirgefningu  yðar  hátignar,  þó  þjer  hafið  heitið 
mjer  henni  fyrirfram,  miklu  fremur  gef  eg  mig  undir  yðvarn 
dóm  og  refsingu,  ef  eg  hef  til  hennar  unnið.  Eg  játa  það, 
að  meðferð  sú,  sem  eg  nú  um  tíma  hef  haft  á  merinni, 
er  hneyxlanleg  og  grimmdarfull  og  ill  til  eptirdæmis,  en  eg 
vona  að  yður  virðist  ástæður  mínar  fullgildar;  má  vera 
að  yður  þyki  eg  fremur  vera  vorkunar  verður  en  hegningar. 
En  svo  að  eg  ekki  tefji  fyrir  yður  með  leiðinlegum  inn- 
gangi,  þá  heyrið  nú,  hvernig  fór  fyrir  mjer«. 

Sagan  af  Sidi  Númann. 
»Ætternis  míns  læt  eg  að  engu  getið«,  mælti  Sídi  Nú- 
mann,  »af  því  það  er  ekki  nógu  veglegt  til  þess,  að  yðar 
hátign  veiti  því  eptirtekt.  Forfeður  mínir  höfðu  verið 
sparnaðarmenn  og  ljetu  þeir  mjer  svo  mikið  eptir  sig  af 
tímanlegum  gæðum,  sem  eg    gat  óskað  tii  hóflegrar  fram- 

færslu,  og  gat  eg  vel  lifað  eins  og  ráðvandur  maður,  án 
þess  að  vera  nokkrum  til  byrði.  Eitt  vantaði  mig  samt, 
og  það  var  elskuverð  kona,  sem  notið  gæti  allrar  blíðu 
minnar  og  goldið  ást  við  ást.  En  drottni  þóknaðist  ekki 
að  láta  mig  fá  slíka  konu,  heldur  hlaut  eg  eina,  sem 
reyndi  svo  mjög  á  þolinmæði  mína  þegar  fyrsta  daginn  eptir 
brúðkaupið,  að  enginn  fær  getið  þvi  nærri,  nema  sjálfur 
reynt  hafi  annað  eins.  Með  því  nú  að  festar  fara  þannig 
fram  eptir  okkar  sið,  að  unnustinn  hvorki  sjer  unnustu 
sína,  nje  heldur  hefir  neina  viðkynningu  hennar,  þá  hefir 
maðurinn  enga  ástæðu  til  umkvörtunar,  þegar  kona  hans 
að  eins  er  ekki  afskræmislega  ljót  eða  vansköpuð,  alira 
sízt  þegar  dagfar  hennar  og  vitsmunir  bæta  upp  smágalla 
þá,  sem  á  líkamanum  eru. 

Þegar  kona  mín  með  þeirri  viðhöfn,  sem  við  slík 
tækifæri  tíðkast,  var  leidd  heim  í  hús  mitt,  þá  var  mjer 
það  mesti  fögnuður,  að  vonir  mínar  rættust,  hvað  fríðleik 
hennar  snerti.  Hún  var  í  alla  staði  að  mínu  skapi.  Dag- 
inn  eptir  brúðkaupið  höfðum  við  margrjettað  á  miðdegis 
borði  okkar.  En  er  eg  kom  í  borðstofuna  og  hitti  ekki 
konu  mína  þar,  þá  ljet  eg  kalla  á  hana.  Varð  eg  lengi 
að  biða  hennar,  en  Ijet  samt  ekki  bera  á  óþolinmæði 
minni.  Við  settumst  nú  til  borðs  og  lagði  eg  fyrst  að 
rísgrjónagrautnum  og  át  hann  með  skeið,  eins  og  lög  gera 
ráð  fyrir.  En  kona  mín  tók  einhverskonar  eyrnaskefil 
upp  úr  hylki  einu,  er  hún  bar  á  sjer,  og  færði  grautinn 
til  munns  sjer  með  honum,  korn  fyrir  korn,  því  hann  tók 
ekki  meira  en  svo.  Þótti  mjer  þetta  kynlegt  og  sagði  því: 
»Amíne!  —  það  var  nafn  hennar  —  hefir  þjer  verið  kennt 
það  heima,  að  eta  rísgrjónagrautinn  svona,  eða  gerirðu  það, 
af  því  þú  ert  svo  neyzlugrönn?  eða  telurðu  grjónin  til 
þess  að  borða  ekki  meira  í  eitt  skipti  en  annað?  Ef  þú 
gerir  það  sparnaðarins  vegna  og  ætlar  að  minna  mig  á 
það,  að  eyða  ekki  um  of,  þá  máttu  þeirra  hluta  vegna 
vera  öldungis  óhrædd,  og  er  mjer  óhætt  að  fullyrða,  að 
við  förum  ekki  á  höfuðið,  þó    við  borðum  saðning  okkar 


í  grautnum.  Við  eigum,  lof  sje  guði,  svo  mikið,  að  við 
getum  lifað  góðu  lífi  og  þurfum  ekki  að  draga  við  okkur. 
Láttu  því  ekkert  á  móti  þjer,  Amíne  mín  góða!  en  borð- 
aðu  eins  og  þú  sjer  mig  gera«. 

»Það  hefði  nú  ekki  mátt  minna  vera  en  að  hún 
hefði  svarað  mjer  vingjarnlega,  eins  og  eg  talaði  til  henn- 
ar  í  góðu,  en  hún  ansaði  engu  orði,  heldur  át  hún  þegj- 
andi  með  sama  hætti  og  áður,  nema  hvað  hún  fór  sein- 
legar  að  öllu,  bara  til  að  stríða  mjer.  Ekki  neytti  hún 
heldur  af  hinum  rjettunum  með  mjer,  en  öðru  hverju  ljet 
hún  brauðagnir  upp  í  sig,  sem  voru  ekki  stærri  en  svo 
að  titlingur  hefði  getað  tekið  þá  i  nef  sjer.  Nú  gramdist 
mjer  að  vísu  þetta  þrályndi  hennar,  en  eg  afsakaði  hana 
samt  með  sjátfum  mjer  og  hugsaði  með  mjer,  að  hún 
væri  óvön  að  matast  með  karlmönnum,  og  hefði  ef  til  vili 
verið  lagt  ríkt  á  við  hana,  að  sýna  hæversku  mikla,  þegar 
eiginmaður  hennar  væri  við,  og  gerði  hún  oí  mikið  að 
þessu  í  einfeldni  sinni.  Eg  imyndaði  mjer,  að  hún  kynni 
að  hafa  tekið  sjer  morgunverð,  eða  ætlaði  að  borða  seinna 
alein,  og  var  það  þess  vegna,  að  eg  fór  ekki  fleirum  orð- 
um  um  þetta  við  hana,  nje  heldur  Ijet  þykkju  mína  í  ljósi, 
á  þann  hátt,  að  henni  hefði  þurft  að  gremjast  En  hún 
hafði  alia  hina  sömu  breytni  bæði  við  kvöldverðinn  og  í 
hvert  skipti  sem  við  borðuðum;  sá  eg  að  þetta  var  ekki 
með  felldu.  því  það  var  ómögulegt  að  hún  gæti  lifað  við 
svo  litla  fæðu.  Brá  eg  því  á  yfirdrepskap  og  ljet  eins  og 
mig  furðaði  ekki  framar  á  þessu,  því  eg  vonaði  að  það 
myndi  smámsaman  venjast  af  henni,  en  von  þessi  brást 
mjer,  eins  og  fljótt  gaf  raun  á. 

Það  var  einhverja  nótt,  er  Amíne  lá  í  fasta  svefni, 
að  hún  stóð  gætilega  upp,  svo  að  eg  skyldi  ekki  vakna. 
Ljet  eg  eins  og  eg  svæfi,  til  þess  að  sjá,  hvað  hún  tæki 
sjer  fyrir  hendur,  og  sá  eg  þá  að  hún  fór  í  öll  fötin  og 
gekk  síðan  hljóðlega  út  úr  herberginu.  En  óðara  en  hún 
var  á  burtu,  kastaði  eg  yfir  mig  skikkjunni,  ogsá  eg  út  um 
glugga  einn,  sem  vissi  til    húsgarðsins,    að    hún  lauk  upp 

dyrunum,  sem  vissu  út  að  strætinu,  og  gekk  út.  Eg  skund- 
aði  undir  eins  út  á  eptir  henni,  og  var  dyrunum  að  eins 
hallað  í  hálfa  gátt;  veitti  eg  henni  eptirför  í  tunglsskininu 
allt  að  greptrunarstað  nokkrum,  sem  var  allnærri  húsi 
okkar.  Klifraðist  eg  upp  á  múrvegg,  sem  lá  að  gratreitnum, 
og  fór  sem  varlegast,  svo  að  mín  yrði  ekki  vart;  sá  eg  þá 
Amíne  með  Gúl  einum.  Gúlar  þessir  eru  illir  andar,  eins 
og  yðar  hátign  mun  vita;  ráfa  þeir  um  merkur  úti  og 
hafast  vanalega  við  í  gömlum  múrum,  ráðast  þeir  þaðan 
á  gangandi  menn  og  drepa  þá  til  átu,  grafa  þeir  og  lík  upp 
úr  dánarreitum  á  náttarþeli  til  þess  hins  sama. 

Eg  fæ  því  ekki  með  orðum  lýst,  hversu  mjer  blöskr- 
aði,  þegar  eg  sá  Gúlinn  og  konu  mína  grafa  upp  nýjarð- 
að  lík  og  jeta  flikki  af  því  á  grafarbakkanum.  Meðan 
stóð  á  þessari  viðbjóðslegu  máltíð,  höfðu  þau  með  sjer 
hrókaræður  og  feiluðu  sjer  hvergi,  en  eg  var  lengra  í  burt 
en  svo,  að  eg  gæti  heyrt  nokkuð  af  samtali  þeirra.  Þegar 
hin  hryllilega  máitíð  þeirra  var  á  enda,  fleygðu  þau  því, 
sem  eptir  var  af  likinu,  í  gröfina,  og  mokuðu  moldinni 
oían  í  hana  aptur.  Flýtti  eg  mjer  þá  heim  aptur  sem 
mest  eg  mátti,  og  ljet  hurðina  standa  í  hálfa  gátt,  lagðist 
niður  i  rekkju  mína  og  Ijet  eins  og  eg  svæíi.  Rjett  á  eptir 
kom  Amíne  og  læddist  á  tánum,  fór  hún  hljóðlega  úr  föt- 
unum  og  háttaði  aptur,  og  var  hún,  að  því  er  mjer  virt- 
ist,  stóránægð  yíir  því  með  sjálfri  sjer  að  eg  hefði  einskis 
orðið  var. 

Eg  gat  nú  ekki  sofnað  lengi  vel,  því  bæði  stóð  þessi 
hræðilega  sjón  fyrir  hugskotssjónum  mínum,  og  líka  hryllti 
mig  við  að  hafa  Amíne  svo  nálægt  mjer.  Loksins  rann 
samt  blundur  á  augu  mjer,  en  þá  var  í  fyrsta  skipti  kall- 
að  til  morguntíða,  svo  eg  vaknaði;  reis  eg  þá  úr  rekkju, 
klæddist  og  gekk  til  musteris.  Að  aílokinni  bænagjörð 
gekk  eg  út  fyrir  borgina  og  reikaði  þar  í  trjágörðunum 
mjer  til  afþreyingar,  og  var  að  hugsa  um,  hverra  ráða  eg 
ætti    að    neyta    til  að  leiða   konu  mína  á  betri  veg.     Mjer 

kom    til    hugar,  að  beita  við  hana  nauðung  og  ofríki,    en 
því  hafnaði  eg  og  ásetti  mjer  að  fara  að  henni  með  góðu. 

Meðan  eg  var  að  hugleiða  þetta,  ráfaði  eg  eins  og  í 
leiðslu  og  vissi  ekki  fyrri  til  en  eg  var  kominn  heim  til 
mín  aptur,  og  hittist  svo  á,  að  það  var  um  matmálstíma. 
Ljet  Amíne  þegar  fram  reiða  miðdegisverð  og  settumst  við 
bæði  til  borðs.  En  er  hún  át  rísgrjónagrautinn  eins  og 
fyrri,  korn  fyrir  korn,  þá  sagði  eg  við  hana,  svo  hógvær- 
lega  sem  eg  gat:  »Þú  veizt  hvað  eg  varð  hissa  á  því 
fyrsta  daginn  eptir  brúðkaupið,  að  sjá  þig  borða  svo  lítið 
og  það  á  þann  hátt,  sem  mundi  hafa  egnt  hvern  annan 
kvongaðan  mann  til  reiði.  Þú  manst,  að  eg  ljet  ekki 
þykkju  mína  í  ljósi.  nema  hvað  eg  bað  þig  að  borða  af 
hinum  rjettunum,  sem  á  borðinu  voru  og  vandlega  voru 
tilreiddir,  til  þess  að  þeir  skyldu  smakkast  þjer  sem  bezt. 
Síðan  hefir  jafnan  verið  sama  skipun  á  borðhaldi  okkar, 
nema  hvað  breytt  hefir  verið  um  rjettina,  en  fortölur 
mínar  hafa  orðið  árangurslausar  og  hefir  þú  allt  af  farið 
uppteknu  ráði  fram,  svo  eg  hef  fullkomna  ástæðu  til  að 
vera  þjer  reiður.  En  það  gekk  mjer  til  að  þegja,  að  eg 
vildi  ekki  bjóða  þjer  neina  nauðung  eða  gera  þjer  minnstu 
skapraun.  En  eg  særi  þig,  Amíne!  segðu  mjer,  hvort  rjett- 
irnir  þeir  arna  eru  ekki  betri  en  dauðra  manna  hræ«. 

Óðara  en  orð  þessi  voru  liðin  mjer  af  vörum,  varð 
Amíne  hamstola  af  heipt,  því  hún  skildi  þegar,  að  eg 
mundi  hafa  hafa  sjeð  til  hennar  um  nóttina.  Froðan  stóð 
út  úr  munni  hennar;  hún  varð  rauð  sem  blóð  í  framan 
og  var  eins  og  augun  ætluðu  að  springa  úr  höfði  hennar. 
Eg  varð  sem  steini  lostinn  við  þessa  hryllilegu  sjón,  svo 
eg  gat  ekki  komið  í  veg  fyrir  hinn  herfilega  argskap,  sem 
kona  mín  nú  ætlaði  í  frammi  að  hafa.  Hún  tók  fulla  vatns- 
skál,  dýfði  fingrunum  í  hana  og  tautaði  óskiljanleg  orð 
fyrir  munni  sjer  um  leið;  stökkti  hún  á  mig  vatninu  og 
æpti  að  mjer  í  reiði:  »Vesalmennið  þitt!  taktu  makleg 
málagjöld  fyrir  forvitni  þína  og  breyztu  í  hund!«  Hafði 
eg    allt    til    þessa    alls  ekkert   vitað  um  fjölkynngi  Amíne. 


272 

En  jafnskjótt  sem  hún  hafði  mælt  fram  þessi  djöfullegu 
orð,  þá  varð  eg  að  hundi.  Komu  hamskipti  þessi  flatt 
upp  á  mig  og  brá  mjer  svo  við  þau,  að  mjer  í  þann  svip- 
inn  hugkvæmdist  ekki  að  reyna  að  flýja  undan  henni;  en 
hún  sá  sig  ekki  úr  færi,  heldur  tók  hún  staf  og  lamdi 
mig  svo  miskunnarlaust,  að  mjer  enn  í  dag  er  óskiljanlegt, 
að  eg  skyldi  komast  lífs  undan  henni.  Eg  ílýði  undan 
heiptaræði  hennar  inn  í  garðinn,  en  hún  elti  mig  þangað 
líka,  og  svo  liðlega  sem  eg  vjek  mjer  til  hliðar,  þá  komst 
eg  samt  ekki  undan  mörgum  af  höggum  hennar.  En  er 
hún  loksins  var  uppgefin  af  barsmíðinni,  þá  gramdist 
henni,  að  henni  hafði  ekki  tekizt  að  drepa  mig  og  hugs- 
aði  hún  sjer  nú  ráð  til  þess.  Hún  lauk  upp  dyrum,  sem 
vissu  út  að  strætinu,  í  hálfa  gátt,  og  ætlaði  að  merja  mig 
í  sundur,  í  því  eg  reyndi  að  skreppa  út.  En  þó  eg  væri 
orðinn  að  hundi,  þá  skildi  eg  samt,  hvað  henni  var  í  hug, 
og  með  því  það  er  opt  samfara  háskanum,  að  mönnum 
hugkvæmist  ráð  til  að  forðast  hann,  þá  var  eg  svo  sjeður, 
að  eg  slapp  út  ómeiddur,  nema  hvað  bláendinn  á  rófunni 
varð  dálítið  á  milli.  Hljóp  eg  þá  ofan  eptir  endilöngu 
stræti,  geltandi  og  jifrandi  af  sársauka,  og  egndi  þannig  upp  á 
mig  nokkra  hunda,  og  veittust  þeir  að  mjer  og  bitu  mig. 
Tókst  mjer  loksins  að  komast  undan  þeim  inn  í  sölubúð 
til  manns  nokkurs,  er  seldi  soðna  kjamma  og  kindafætur. 
Gekk  maður  þessi  undir  eins  í  lið  með  mjer  og  lamdi  burt 
rakkana,  sem  ætluðu  að  ryðjast  inn  á  eptir  mjer.  Eg 
hafði  þegar  skriðið  út  í  horn  og  hnipraði  mig  þar  saman, 
en  ekki  varð  mjer  þeirrar  ásjár  auðið,  sem  eg  hafði  von- 
azt  eptir,  því  húsbóndinn  var  einn  af  hinum  hjátrúarfullu 
mönnum,  sem  telja  hunda  með  óhreinum  dýrum  og  geta 
aldrei  núið  sig  til  hlítar  í  vatni  og  sápu,  ef  svo  vill  til  að 
þeir  koma  við  hunda.  Reyndi  hann  því  með  öllu  móti 
að  reka  mig  burt,  jafnskjótt  og  hann  sá  að  hundarnir 
voru  farnir,  en  það  tókst  honum  ekki.  Þannig  var  eg  í 
búðinni  hjá  honum  um  nóttina,  þvert  á  móti  vilja  hans, 
enda    þurfti  eg  hvíldar  við  til  að  ná  mjer  eptir  harðleikni 

Amíne.  Snemma  næsta  morgun  fór  maðurinn  út  að  kaupa 
sjer  nýja  vöru,  og  er  hann  kom  heim  með  föng  sín,  skreið 
eg  fram  úr  skúmaskoti  og  slóst  í  flokk  með  öðrum  hund- 
um  úti  á  strætinu,  sem  lokkazt  höfðu  af  kjötlyktinni,  í 
von  um,  að  eitthvað  kynni  að  hrjóta  af. 

Að  því  er  mjer  virtist,  hugsaði  maðurinn  eptir  því, 
að  eg  hafði  ekkert  fengið  að  jeta  í  búð  hans  og  fleygði  hann 
því  bæði  fleiri  og  stærri  stykkjum  til  mín  en  hinna  hund- 
anna,  En  er  hann  var  búinn  að  útbýta  ölmusum  þess- 
um,  ætlaði  eg  að  fara  inn  í  búðina  aptur;  inændi  eg  þá 
vinaraugum  til  hans  og  dinglaði  rófunni,  en  hann  varnaði 
mjer  svo  óþyrmilega  með  stafnum,  að  mjer  tjáði  ekki 
annað  en  að  hypja  mig  á  burt. 

Þegar  eg  var  kominn  fram  hjá  fáeinum  húsum, 
staldraði  eg  við  fyrir  utan  sölubúð  bakara  nokkurs,  sem 
mjer  leizt  vera  betur  lyntur  en  fýluseggurinn,  sem  seldi 
kjammana.  Bakarinn  sat  við  morgunverð  sinn  og  kast- 
aði  brauðbita  til  mín,  enda  þó  eg  ekki  hefði  gefið  honum  í 
skyn,  að  eg  væri  svangur.  En  áður  en  eg  tæki  brauð- 
bitann,  leit  eg  til  bakarans,  hallandi  undir  flatt  og  flaðr- 
andi  rófunni,  til  að  votta  honum  þakklátsemi  mína,  og 
gat  hann  þá  ekki  að  sjer  gert  að  brosa,  Satt  að  segja 
var  eg  ekki  svangur,  en  samt  tók  eg  brauðbitann  og  át, 
og  fór  eg  seinlega  að  því,  til  þess  að  sýna  bakaranum,  að 
eg  gerði  það  bara  honum  til  eptirlætis.  En  hann  tók 
eptir  öllu  og  fór  honum  svo  vel  við  mig,  að  hann  lofaði 
mjer  að  vera  í  búðinni  hjá  sjer.  Sat  eg  þar  nú  kyrr  og 
horfði  allt  af  út  til  strætisins;  vildi  eg  þar  með  gefa  í  skyn, 
að  eg  nú  sem  stæði  þyrfti  ekki  annars  við  en  verndar 
hans.  Enda  veitti  hann  mjer  ásjá  og  klappaði  mjer  í  ti  1- 
bót  með  blíðlæti,  svo  að  eg  varð  vongóður  um,  að  mjer 
myndi  ekki  meinað  að  koma  heim  í  hús  hans.  Fylgdist 
eg  þangað  með  honum,  en  reyndi  þó  á  allan  hátt  að 
gefa  honum  í  skyn,  að  eg  gerði  það  að  eins  með  hans 
leyfi.  Hann  ljet  það  svo  vera  og  vísaði  mjer  enda  á  stað, 
þar    sem    eg    gat  legið,  án  þess  að  vera  fótakefli  hans;  lá 

eg  þar  ávallt  meðan  eg  var  hjá  honum.  Allan  þenna 
tíma  var  farið  vel  með  mig,  en  eg  var  aptur  á  móti  svo 
hollur  og  þakklátur  sem  hundar  einir  geta  verið.  Hafði 
eg  aldrei  augun  af  húsbónda  mínum  og  aldrei  gekk  hann 
svo  út,  að  ekki  væri  eg  á  hælum  honum.  Eg  sá  að 
honum  þótti  vænt  um  það,  því  þegar  eg  ekki  vissi,  að 
hann  ætlaði  út,  þá  kallaði  hann  ætíð  á  »Flekk«  sinn,  því 
það  nafn  hafði  hann  gefið  mjer.  Þegar  hann  kallaði  mig 
því  nafni,  þá  rann  eg  óðara  út  á  stræti,  og  var  að  hlaupa 
og  stökkva  fyrir  utan  dyrnar,  þangað  til  hann  kom  út. 
Fylgdi  eg  honum  trúlega  og  var  ýmist  ^  undan  honum 
eða  eptir;  leit  eg  upp  á  hann  öðru  hverju,  til  að  láta  á- 
nægju  mína  í  ljósi. 

Þegar  eg  hafði  verið  um  tíma  í  húsi  þessu,  þá  var 
það  einhverju  sinni,  að  kona  keypti  brauð  hjá  húsbónda 
mínum,  og  var  einn  af  þeim  peningum  falsaður,  er  hún 
greiddi  honum  fyrir.  Heimtaði  bakarinn  þá  annan  pening 
í  staðinn,  en  konan  stóð  fast  á  því,  að  hann  væri  ósvik- 
inn.  Hann  hjelt  því  að  sínu  leyti  eins  fast  fram,  að  hann 
væri  svikinn,  og  mælti:  »Það  er  svo  auðsjáanlegt,  að  þetta 
er  falspeningur,  að  hundurinn  minn,  sem  er  þó  ekki  nema 
skynlaus  skepna,  mundi  geta  sjeð  það.  »Komdu,  Flekkur, 
greyið!«  sagði  hann  við  mig,  og  stökk  eg  þá  íimlega  upp 
á  búðarborðið,  en  bakarinn  lagði  skildingana  fyrir  framan 
mig.  »Er  ekki  einn  af  þeim  falspeningur?«  sagði  hann. 
Eg  skoðaði  hvern  fyrir  sig,  ýtti  falspeningnum  til  hliðar 
með  löppinni  og  leit  til  húsbónda  míns,  eins  og  til  að  sýna 
honum  hann.  Nú  var  það  í  gamni,  að  hann  hafði  skotið 
þessu  undir  minn  dóm,  og  varð  hann  því  hreint  for- 
viða,  þegar  hann  sá  að  eg  hafði  þekkt  falspeninginn  úr. 
Tjáði  konunni  nú  ekki  annað  en  að  láta  annan  pening  í 
staðinn,  og  jafnskjótt  sem  hún  var  farin,  varð  húsbónda 
mínum  það  fyrst  fyrir,  að  hann  gerði  boð  eptir  öllum  ná- 
búum  sínum,  sagði  þeim  frá  atburði  þessum,  og  bar  afar- 
mikið  hól  á  viturleik  minn.  Vildu  menn  hafa  sönnur  fyrir 
því,  og  voru  lagðir  fyrir  mig  bæði  falsaðir  og  ósviknir  pen- 

ingar,  hvað  innan  um  annað,  en  eg  ýtti  öllum  falspening- 
unum  til  hliðar  með  löppinni.  Konan  sagði  og  öllu 
kunningjafólki  sínu  frá  undri  þessu,  og  varð  eg  fljótt 
orðlagður  fyrir  glöggþekkni  mína  á  falspeninga,  fyrst  í 
nágrenninu  og  smámsaman  um  gjörvalla  borgina. 

Nú  hafði  eg  nóg  að  gera  frá  morgni  til  kvölds,  því 
eg  varð  að  fullnægja  forvitni  allra  þeirra,  er  keyptu  brauð 
hjá  húsbónda  mínum.  Fjölguðu  kaupunautar  hans  fyrir 
hið  sama  svo  mjög,  að  hann  hafði  varla  undan,  svo  óðan 
bar  á,  og  sagði  hann  að  eg  væri  sjer  sannur  gimsteinn. 
En  lán  þetta  bakaði  honum  líka  öfund  og  var  setið  um 
líf  mitt,  svo  að  hann  þorði  aldrei  að  sleppa  mjer  úr  augsýn. 

Einusinni  kom  líka  kona  nokkur  forvitin  og  keypti 
brauð.  Sat  eg  þá  á  búðarborðinu  eins  og  eg  var  vanur, 
og  fleygði  hún  til  mín  sex  peningum;  var  einn  af  þeim 
falsaður  og  þekkti  eg  hann  undir  eins  úr.  »Það  var  rjett«, 
sagði  konan,  »þetta  er  falspeningur,  og  hefir  þjer  ekki 
skjátlazt«.  Að  svo  mæltu  virti  hún  mig  lengi  fyrir  sjer 
með  undrun  og  gerði  mjer  bendingu,  svo  að  bakarinn  ekki 
sá,  að  eg  skyldi  koma  út  á  eptir  sjer.  Nú  þó  mig  allt  af 
sárlangaði  til  að  sleppa  úr  álögunum,  og  enda  gerði  mjer 
í  hugarlund,  að  konan  kynni  að  vita  eitthvað  um  ógæfu 
mína,  þá  fór  eg  samt  hvergi,  en  mændi  samt  á  eptir  henni. 
En  er  hún  var  komin  nokkur  spor  áfram,  þá  leit  hún  við 
og  gerði  mjer  aptur  bendingu,  að  eg  skyldi  koma.  Nú 
liikaði  eg  mjer  ekki  lengur,  og  með  því  svo  hittist  á,  að 
bakarinn  rjett  í  þessu  var  að  taka  glæný  brauð  úr  ofni 
sínum,  þá  stökk  eg  ofan  af  búðarborðinu,  svo  ekkert  bar 
á,  og  skauzt  út  á  eptir  konunni;  gat  eg  sjeð  það  á  henni, 
að  henni  þótti  stórvænt  um.  Þegar  hún  var  komin  til 
hibýla  sinna,  lauk  hún  upp  dyrunum,  gekk  inn  og  sagði 
við  mig:  »Kom  þú  óhræddur,  þú  skalt  aldrei  þurfa  að 
iðrast  þess,  að  þú  fylgdir  mjer  epth«.  Hafði  hún  mig 
með  sjer  upp  á  lopt  og  sat  þar  yngismey,  forkunnar  fög- 
ur,  við  hannyrðir  sínar;  var  hún  dóttir  þessarar  hjarta- 
góðu    konu,    sem    hafði    tekið    mig  með  sjer.      »Hana  nú, 

barnið  gott!«  sagði  konan  við  dóttur  sína,  »hjer  er  eg  þá 
komin  tii  þín  með  bakarahundinn  nafnfræga,  sem  kann 
svo  prýðilega  að  greina  falsaða  peninga  frá  ósviknum.  Þú 
manst,  að  eg  hef  sagt  þjer  fyrir  löngu,  að  verið  gæti,  að 
hann  væri  maður  í  álögum.  I  dag  datt  mjer  í  hug  að 
kaupa  brauð  hjá  bakaranum,  svo  eg  gæti  fengið  fulla  vissu 
fyrir,  hvort  það  er  satt,  sem  sagt  er.  Mjer  tókst  að  hæna 
hundinn  að  mjer,  en  segðu  mjer  nú  þína  ætlun  um  þetta. 
Hef  eg  getið  rangt  til?« 

»Nei,  þú  átt  kollgátuna,  móðir  mín!«  ansaði  mærin, 
»og  það  skal  eg  fljótt  sýna  þjer«.  Að  svo  mæltu  stóð  hún 
upp,  tók  fulla  skál  af  vatni,  skvetti  á  mig  úr  henni  og 
mælti:  »Sjertu  hundur  í  heim  borinn,  þá  vertu  það  fram- 
vegis;  en  hafirðu  maður  verið,  þá  breyztu  aptur  í  þína 
fyrri  mynd«.  Var  þá  samstundis  brugðið  álögunum  og  var 
eg  maður  eins  og  fyrri.  Varð  eg  svo  frá  mjer  numinn  af 
þessari  miklu  velgjörð,  að  eg  fjell  fram  fyrir  meyna,  kyssti 
á  fald  klæða  hennar  og  mælti:  »Svo  gagnhrifinn  er  eg 
af  þeirri  hinni  óumræðilegu  gæzku,  sem  þjer  hafið  sýnt 
mjer,  ókunnugum  manni,  að  eg  bið  yður  sjálfar  segja 
mjer,  hvernig  eg  á  að  láta  þakklátsemi  mína  í  ljósi,  eins 
og  vera  ber;  væri  það  næst,  að  þjer  segðuð  yfir  mjer  eins 
og  þræl  yðar,  því  það  er  eg.  En  svo  að  þjer  vitið,  hver 
sá  er,  sem  svo  mikið  gott  á  yður  að  launa,  þá  skal  eg 
með  fám  orðum  segja  yður  sögu  mína«. 

Nú  sagði  eg  henni,  hver  eg  var  og  allt  sem  farið 
hafði,  frá  því,  er  eg  kvæntist  Amíne,  og  þakkaði  eg  móð- 
ur  hennar  að  endingu  fyrir  hið  frábæra  lán,  sem  mjer 
hafði  hlotnazt  tyrir  hennar  tilstilli.  En  dóttirin  tók  þannig 
til  máls:  »Sídí  Númann!  minnist  aldrei  á  það,  að  eg  eigi 
þakklæti  skilið  af  yður;  mjer  er  það  nóg,  að  eg  veit  með 
sjálfri  mjer,  að  eg  hef  gert  góðum  manni  greiða.  En  það 
er  um  konu  yðar  að  segja,  að  hana  þekkti  eg  áður  en 
hún  giptist,  og  vissi  eg  um  fjölkynngi  hennar,  eins  og  hún 
um  mína,  því  sama  konan  kenndi  okkur  báðum.  Við 
höfum    líka  opt  hjalazt  við,  þegar  við  höfum  verið  í  baði 

saman.  En  við  áttum  ekki  geð  saman,  og  sleit  eg  öllu 
samlagi  við  hana;  kemur  vonzka  hennar  mjer  alls  ekki 
á  óvart.  En  það  er  til  yðar  kemur,  þá  er  það  ekki  nóg,  að 
þjer  eruð  leystir  úr  álögunum.  Þjer  verðið  að  refsa  flagð- 
inu  að  maklegleikum,  og  setjast  aptur  að  í  húsum  yðar 
með  öllum  veg  og  sóma.  Bíðið  hjer  nú  stundarkorn  og 
talið  á  meðan  við  móður  mína;  eg  kem  undir  eins  aptur«. 
Að  því  mæltu  gekk  mærin  inn  í  afklefa  einn,  en  með- 
an  hún  var  þar  inni,  minntist  eg  þess  enn  á  ný  við  móð- 
ur  hennar,  hversu  mikið  eg  ætti  þeim  mæðgunum  að  þakka. 
Svaraði  hún  þá  og  sagði:  »Hún  dóttir  mín  er  allt  eins 
leikin  í  töfrum  og  Amíne,  en  sá  er  munurinn,  að  hún  neytir 
þeirra  til  góðs,  og  mun  yður  finnast  mikið  um  að  heyra, 
hversu  miklu  góðu  hún  hefir  til  vegar  komið  með  kunn- 
áttu  sinni«.  En  rjett  sem  hún  var  farin  að  segja  mjer 
frá  nokkrum  af  undrum  þeim,  sem  hún  hafði  sjeð  með 
eigin  augum,  þá  kom  dóttir  hennar  aptur  með  dálítið  glas 
í  hendinni  og  mælti:  »Sídí  Númann!  eg  sá  það  í  bókum 
mínum,  að  Amíne  er  ekki  heima,  sem  stendur,  en  hún 
mun  koma  þangað  bráðum.  Eg  hef  líka  orðið  þess  vís- 
ari  af  þeim,  að  hún  lætur  svo  við  þjóna  yðar,  sem  hún 
sje  sturluð  útaf  fjærveru  yðar;  hefir  hún  talið  þeim  trú 
um,  að  yður  hafi  yfir  miðdegisborðum  allt  í  einu  rankað 
við  einhverju  mikilsvarðandi  máli,  sem  ekki  mátti  undir 
höfuð  leggjast,  og  hafið  þjer  óðara  gengið  út,  en  skilið  þá 
eptir  dyrnar  ólæstar;  segir  hún  að  þá  hafi  hundur  sætt 
lagi,  skotizt  inn  og  hlaupið  inn  í  borðstofu,  en  hún  hafi 
lamið  hann  burt  þaðan  með  staf.  Farið  nú  tafarlaust 
heim  til  yðar  með  glas  þetta  og  bíðið  í  herbergi  yðar, 
þangað  til  Amíne  kemur.  Skuluð  þjer  þá  undir  eins  ganga 
til  móts  við  hana  í  garðinum;  mun  hún  verða  óttaslegin, 
er  hún  svo  óvænt  sjer  yður  aptur  kominn;  snýr  hún  þá 
við  og  leggur  á  flótta,  en  þá  skuluð  þjer  í  sama  vetfangi 
stökkva  á  hana  vatni  úr  glasi  þessu  og  mæla  djarflega 
fram  orð  þessi:  »Taktu  við  refsingunni  fyrir  illsku  þína!« 
munuð  þjer  þá  sjá,  hvernig  við  bregður«. 

Eg  setti  orð  þessi  vandlega  á  mig  og  með  því  ekkert 
aptraði  mjer  íengur,  þá  kvaddi  eg  þær  mæðgur  og  þakk- 
aði  þeim  einlæglega  fyrir  velgjörðir  þeirra  mjer  til  handa. 
Fór  allt  á  þá  leið,  sem  seiðmærin  unga  hafði  ráð  fyrir 
gert.  Amíne  hljóðaði  hástöfum,  þegar  hún  sá  mig,  en  eg 
stökkti  á  hana  vatninu  í  sama  svip,  og  mælti  fram  orðin, 
sem  mjer  höfðu  verið  kennd;  brást  hún  þá  samstundis  í 
merar  líki.  Það  er  sama  merin,  sem  yðar  hátign  sá  í 
gærdag. 

Eg  þreif  undir  eins  í  fax  merarinnar  og  dró  hana 
inn  í  hesthús  mitt,  en  hún  stríddi  ákaft  í  móti.  Brá  eg 
múl  á  hana  og  húðskammaði  hana  fyrir  vonzku  hennar, 
meðan  eg  var  að  binda  hana,  síðan  lamdi  eg  hana  í  gríð 
með  svipu,  þangað  til  eg  varð  uppgefinn.  Einsetti  eg  mjer 
þá  að  gefa  henni  viðlíka  ráðningu  á  degi  hverjum. 

»Drottinn  rjetttrúaðra  manna!«  mælti  Sídí  Númann 
að  endingu,  »eg  vona  að  þjer  látið  yður  ekki  mislíka  að- 
gjörðir  mínar,  og  þykir  mjer  líklegt,  að  þjer  kannist  við, 
að  svo  illfús  og  háskaleg  kona  hafi  hlotið  vægari  meðferð 
en  hún  á  skilið«. 

))Þetta  er  einstök  saga«,  ansaði  kalífinn,  »og  ekki  er 
illsku  konu  þinnar  bót  mælandi.  Ekki  vil  eg  heldur  áfella 
þig  svo  mjög  fyrir  það,  að  þú  hefir  hingað  til  refsað  henni 
á  þenna  hátt.  En  þú  verður  að  hyggja  að  því,  hvílík 
hegning  það  er,  að  verða  að  dýri  og  lifa  í  slíku  niðurlæg- 
ingar  standi;  óska  eg  því  að  þú  látir  þjer  nægja  það,  sem 
hún  tekur  út  í  álögum  þessum.  Já,  eg  mundi  jafnvel 
skipa  þjer  að  leysa  hana  úr  þeim,  fyrir  tilstilli  seiðkon- 
unnar  ungu,  ef  eg  ekki  væri  hræddur  um,  að  Amíne  kynni 
að  hefna  sín  á  þjer  í  annað  sinn,  og  það  grimmilegar  en 
í  fyrra  skiptið«. 

Kalífinn  vjek  sjer  nú  að  hinum  síðasta  at  þeim 
þremur,  sem  Gíafar  hafði  kallað  á  hans  fund,  og  tók  þannig 
til  máls:  »Khodjah  Hassan!  þegar  eg  gekk  fram  hjá  húsi 
þínu    í   gærdag,    þá  þótti  mjer  það  svo  skrautlegt,  að  mig 

langaði  til  að  vita,  hver  það  ætti;  var  mjer  þá  sagt,  að 
þú  hefðir  látið  byggja  það,  og  hefðir  þó  að  undanförnu 
tæpast  getað  haft  ofan  af  fyrir  þjer  með  iðn  þinni.  Mjer 
var  og  sagt,  að  þú  verðir  auðæfum  þínum  ekki  nema  til 
góðs,  og  að  allir  nábúar  þínir  bæru  þjer  gott  orð.  Þykir  mjer 
það  vel  farið,  og  með  því  eg  er  sannfærður  um,  að  guð- 
leg  forsjá  muni  hafa  veitt  þjer  blessun  sína  með  undar- 
legum  hætti,  þá  þætti  mjer  gaman  að  verða  þess  vísari 
af  þinni  eigin  sögusögn.  Seg  mjer  nú  allt  hreinskilnislega, 
svo  eg  geti  því  betur  glaðzt  yfir  hamingju  þinni,  þegar 
þú  hefir  leitt  mig  í  allan  sannleik.  En  til  þess  að  firra 
þig  allri  grunsemd,  þá  læt  eg  þig  vita,  að  þjer  skal  heimilt 
að  njóta  auðnu  þinnar  og  velsældar  í  skjóii  verndar 
minnar«. 

Þegar  kalífinn  haíði  þetta  mælt,  fleygði  Khodjah 
Hassan  sjer  fram  fyrir  hásæti  hans,  stóð  upp  aptur  og 
sagði:  »Drottinn  rjetttrúaðra  manna!  hverjum  manni  öðr- 
um,  sem  ekki  hefði  eins  óflekkaða  samvizku  og  eg,  mundi 
hafa  orðið  felmt  við,  að  vera  boðaður  á  yðvarn  fund.  En 
af  því  eg  hef  ávallt  borið  lotningarfullt  hugarþel  til  yðar 
og  aldrei  orðið  brotlegur,  hvorki  við  yður  nje  lögin,  þá 
kveið  eg  því  einungis,  að  eg  mundi  ekki  fá  staðizt  dýrðar- 
Ijóma  yðar  hátignar.  En  orðrómur  sá,  sem  gengur  af 
gæzku  yðvarri,  firði  mig  samt  allri  áhyggju,  og  taldi  eg 
það  víst,  að  þjer  munduð  sjálfur  blása  mjer  einurð  í  brjóst, 
svo  eg  fengi  svarað  því,  sem  eg  yrði  spurður  um.  Þetta 
hafið  þjer  nú  gert,  með  því  að  gefa  mjer  heitorð  um  yðar 
voldugu  vernd,  án  þess  þjer  vissuð,  hvort  eg  væri  hennar 
maklegur.  Eg  vona  samt  að  þetta  yðar  hugarfar,  sem 
mjer  er  svo  mikils  vert,  muni  haldast  óbreytt,  þegar  eg  er 
búinn  að  segja  yður  sögu  mína«.  Með  þessum  vinmælum 
ætlaði  Hassan  að  festa  sig  í  kærleikum  hjá  kalífanum; 
hugsaði  hann  sig  nú  dálítið  um,  og  tók  síðan  til  frásagna. 

Sagan  af  Khodjah  Hassan  Alhabbal1). 

»Drottinn  rjetttrúaðra  manna!  svo  eg  geti  því  betur 
skýrt  frá  því,  hvernig  eg  hef  eignazt  hin  miklu  auðæfi 
mín,  verð  eg  fyrst  að  minnast  á  tvo  einkavini  mína.  Þeir 
eiga  báðir  heima  hjerna  í  borginni;  báðir  eru  þeir  á  lífi 
og  geta  borið  vitni  um,  að  eg  fer  með  sannindi.  Svo  er 
mál  með  vexti,  að  eg,  næst  guði,  sem  er  uppspretta  alls 
hins  góða,  á  þeim  allt  lán  mitt  að  þakka.  Þessir  vinir 
mínir  heita  Sadí  og  Sad.  Sadí  er  vellríkur  og  hefir  hann 
jafnan  verið  þeirrar  trúar,  að  enginn  maður  hjer  á  jörðu 
geti  verið  sæll,  nema  hann  eigi  svo  mikið  til,  að  hann 
geti  lifað  öðrum  óháður.  En  Sad  lítur  öðruvísi  á  það 
mál.  Hann  játar  að  vísu,  að  menn  verði  að  hafa  svo 
mikið,  sem  þörf  er  á,  til  að  geta  komizt  af,  en  hann  stend- 
ur  fast  á  því,  að  öll  mannleg  sæla  sje  fólgin  í  dyggðinni, 
og  eigi  hún  ekkert  skylt  við  þessa  heims  gæði,  nema  að 
því  leyti,  sem  menn  hafa  þeirra  þörf,  eða  verja  þeim  til 
að  hjálpa  öðrum,  svo  sem  efni  leyfa. 

Það  var  einn  dag,  er  þeir  ræddu  um  þetta  mál,  að 
Sad  hjelt  fram  þeirri  skoðun,  að  fátæklingarnir  væru  ekki 
af  öðru  fátækir,  en  því,  að  þeir  væru  annaðhvort  snauðir 
í  heim  bornir,  eða  þeir  eyddu  sjálfir  fje  sínu,  unz  að  þrot- 
um  kæmi,  eða  þeir  misstu  það  af  einhverju  ófyrirsjeðu 
óláni.  »Því  að  eins«,  mælti  hann,  »eru  þeir  fátækir,  að 
þeir  geta  aldrei  dregið  fje  saman  svo  sem  nægir  til  þess, 
að  þeir  geti  kloíið  fram  úr  bágindunum  með  iðni  og  at- 
orkusemi.  Ef  þeim  tækist  það  og  þeir  verðu  efnum  sínum 
skynsamlega,  þá  mundu  þeir  að  minni  hyggju  verða  vel- 
megandi,  og  meira  að  segja  ríkir,  þegar  fram  liðu  stundir«. 
Sad  var  ekki  þessu  samdóma.  »Ekki  held  eg«,  segir  hann, 
»að  ráð  þetta  muni  allsendis  duga  til  þess  að  gera  fátækl- 
ing  að  ríkismanni.  Hygg  eg  jafnmikil  líkindi  til,  að  fje- 
leysinginn  geti  auðgast  með  hverjum  öðrum  hætti,  sem 
vera    skal.      Það   ber  opt  við,  að  menn  af  hendingu  einni 


1)    Alhabbal  =  kaölari. 

hefjast  til  mestu  auðnu,  miklu  fljótar  en  þó  þeir,  eins  og 
þú  minntist  á,  hefðu  fjárstofn  og  gættu  allrar  forsjár  og 
hagsýni  til  að  ávaxta  hann«. 

Þá  svaraði  Sadí:  »Eg  skal  reyna  að  færa  þjer  heim 
sanninn  um  mitt  mál;  skal  eg  leggja  fram  fje,  sem  eg 
hygg  nægilegt  vera,  og  gefa  það  einhverjum  af  hinum  fá- 
tæku  iðnaðarmönnum,  sem  að  eins  hafa  til  dags  og  nætur, 
en  ekkert  um  fram.  Heppnist  mjer  ekki  að  færa  sönnur 
á  mína  skoðun,  þá  vittu  til,  hvort  betur  tekst,  ef  farið  er 
að  þínum  ráðum«. 

Nokkrum  dögum  eptir  samtal  þetta  voru  báðir  vin- 
irnir  að  ganga  sjer  til  skemmtunar,  og  bar  þá  þangað  að, 
sem  eg  bjó  í  borginni  og  sneri  kaðla,  eins  og  faðir  minn 
hafði  kennt  mjer.  Sáu  þeir  fljótt  á  klæðnaði  mín- 
um  og  öllum  heimilisbrag,  að  eg  mundi  fátækur  vera; 
minntist  Sad  þá  hinna  fyrri  ummæla  Sadís  og  mælti: 
»Hafirðu  ekki  gleymt  því,  sem  þú  nýlega  ásettir  þjer,  þá 
er  þarna  maður,  sem  eg  lengi  hef  sjeð  snúa  kaðla,  og  þó 
alltaf  í  sömu  bágindum  staddan.  Hann  er  maklegur  ör- 
lætis  þíns,  og  er  vel  til  fallið,  að  reynt  sje  til  á  honum«. 
»Eg  man  svo  glöggt  eptir  því«,  ansaði  Sadí,  »að  eg 
ber  á  mjer  fje  það,  sem  þarf  til  slíkra  tilrauna,  og  beið 
eg  ekki  annars  en  þess,  að  mjer  gæfist  kostur  á,  að  semja 
um  þetta  mál,  svo  þú  værir  viðstaddur«.  Báðir  vinirnir 
komu  nú  til  mín  og  sá  eg  að  þeir  vildu  tala  við  mig; 
hætti  eg  þá  við  vinnu  mína.  Heilsuðu  þeir  mjer  og  spurði 
Sadí  mig  að  nafni. 

Eg  tók  kveðju  hans  og  svaraði:  »Hassan  heiti  eg, 
herra !  og  er  eg  kenndur  við  iðn  mína  og  kallaður  Hassan 
Alhabbal«.  »Hassan!«  mælti  Sadí,  »engin  iðn  er  sú,  sem 
ekki  fæði  þann  er  hana  kann  til  hlítar,  og  mun  það  víst 
sannast  á  þjer;  þykir  mjer  enda  furða,  að  þú  skulir  ekki 
hafa  grætt  svo  mikið,  að  þú  getir  eflt  og  aukið  atvinnu- 
veg  þinn«. 

»Herra!«  svaraði  eg,  »ekki  skuluð  þjer  furða  yður  á 
því;  allt  sem  mjer  áskotnast  fyrir  vinnu  mína  frá  morgni 

til  kvölds,  hrökkur  tæplega  til  brauðs  og  sufls  handa 
heimafólki  mínu.  Eg  á  konu  og  fimm  börn  og  hef  í 
mörg  horn  að  líta,  verð  e^»  nauðsynlega  að  útvega  mjer 
marga  hluti,  sem  ekki  verður  hjá  komizt,  þó  eg  að  vísu 
hafi  lítið  í  veltunni.  En  hvað  sem  því  líður,  þá  erum  við 
samt  ánægð  og  þökkum  guði  fyrir,  að  við  getum  verið 
svo  nægjusöm,  að  við  einskis  söknum,  meðan  við  höfum 
til  daglegra  þarfa  okkar,  og  ekki  þurfum  að  leita  á  náðir 
annara«. 

»Fyrst  að  svo  er«,  ansaðí  Sadí,  »þá  fær  það  mjer  ekki 
undrunar;  en  ef  eg  nú  gæfi  þjer  tvö  hundruð  gullpeninga, 
heldur  þú  þá,  að  þú  mundir  verja  þeim  vel,  og  að  þú  á 
stuttum  tíma  gætir  orðið  eins  ríkur  fyrir  fjárstyrk  þenna, 
eins  og  hinir  ágætustu  meistarar  í  þinni  iðn?« 

»Herra!«  svaraði  eg,  »mjer  lízt  betur  á  yður  en  svo, 
að  eg  geti  ætlað,  að  þjer  viljið  henda  gaman  að  mjer; 
þjer  bjóðið  mjer  eflaust  þenna  kost  i  fullri  alvöru.  Eg 
leyfi  mjer  því  að  segja  yður  það,  að  þó  eg  fengi  miklu 
minna  fje  en  þetta  er,  þá  gæti  eg  ekki  að  eins  orðið  jafn- 
ríkur  hinum  mestu  skörungum  minnar  iðnar,  heldur  gæti 
eg  grætt  meira  en  allir  eiga  til  samans,  sem  búa  hjer  í 
borginni,  og  er  hún  þó  æði  stór  og  fjölmenn«. 

Öðlingurínn  Sadí  sýndi  nú  þegar,  að  hann  hafði 
talað  í  alvöru;  hann  tók  upp  pyngju,  stakk  henni  í  lófa 
mjer  og  mælti:  »Eigðu  þessi  tvö  hundruð  gullpeninga; 
guð  láti  þá  verða  þjer  til  blessunar  og  nota!  Mun  það 
verða  mjer  og  honum  Sad,  vin  mínum,  hin  mesta  gleði, 
ef  þetta  getur  stuðlað  til  að  gera  kjör  þín  viðunanlegri 
en  þau  eru  nú«. 

Eg  tók  við  pyngjunni  og  stakk  henni  í  barm  minn; 
komst  eg  þá  svo  við  af  þakklátsemi  og  varð  svo  klökkur, 
að  mjer  vafðist  tunga  um  tönn.  Eg  seildist  ósjálfrátt  eptir 
skikkjufaldi  hans  og  ætlaði  að  kyssa  á  hann,  en  hann 
vjek  sjer  undan  og  gekk  á  burt  með  vin  sínum. 

Þegar  þeir  voru  farnir  og  eg  var  aptur  seztur  við 
vinnu  mína,  þá  hugsaði  eg    fyrst  og  fremst  um  það,  hvar 

eg  óhultast  gæti  geymt  pyngjuna,  því  í  húsi  mínu  var 
hvorki  kista  nje  skápur  eða  neinn  annar  staður,  þar  sem 
eg  hefði  getað  fólgið  hana,  í  vissri  von  um,  að  hún  ekki 
fyndist.  Nú  með  því  eg,  eins  og  aðrir  fátæklingar,  var 
vanur  að  geyma  þá  fáu  skildinga,  sem  eg  eignaðist,  í 
vefjarhetti  mínum,  þá  tók  eg  það  ráð  í  vanda  þessum, 
að  eg  fór  heim  frá  vinnu  minni  og  ljet  sem  eg  ætlaði  að 
lagfæra  eitthvað  á  vefjarhettinum.  Fór  eg  nú  leynt  og 
gætilega  að,  og  tók  fyrst  tíu  gullpeninga  úr  pyngjunni,  sem 
eg  ætlaði  til  brýnustu  nauðsynja,  en  hitt  fjeð  faldi  eg  í 
vefjarhettinum,  svo  að  kona  mín  og  börn  mín  urðu  einsk- 
is  áskynja.  Sama  dag  fjekk  eg  rnjer  töluvert  af  hampi, 
svo  að  eg  varð  vel  byrgur,  og  með  því  kjótmatur  hafði 
ekki  í  langan  tíma  sjezt  á  borði  okkar,  þá  keypti  eg  dá- 
lítið  af  kjöti,  til  að  gæða  okkur  um  kvöldið. 

Þegar  eg  nú  gekk  heim  með  kjötstykkið  í  hendinni, 
þá  vissi  eg  ekki  fyrri  til  en  bráðsoltinn  gammur  steyptist 
niður  til  að  hremma  það;  mundi  hann  hafa  rifið  það  úr 
höndum  mjer,  hefði  eg  ekki  haldið  stinnt  í.  En  þó  eg 
þæfði  í  móti,  þá  ljet  samt  vargurinn  sig  hvergi,  heldur 
streittist  hann  við  að  ná  kjötinu  af  öllu  afli,  og  raukv 
vefjarhötturinn  af  höfði  mjer  í  þeim  umsvifum.  Þá  sleppti 
hræfuglinn  undir  eins  kjötinu,  hrifsaði  vefjarhöttinn  með 
klónum  og  flaug  burt  með  hann  áður  en  eg  gat  varnað 
honum  þess.  Hljóðaði  eg  þá  svo  afskaplega  upp  yfir  mig, 
að  allir  sem  í  nánd  voru,  urðu  dauðhræddir  og  æptu  með 
mjer,  því  á  þann  hátt  tekst  mönnum  stundum  að  fá  þess- 
konar  hræfugla  til  að  sleppa  bráð  sinni.  En  gammurinn 
brá  sjer  hvergi  við,  og  var  hann  á  svipstundu  horfinn  úr 
augsýn  með  vefjarhöttinn  og  peningana,  sem  í  honum  voru. 
Varð  eg  sárhryggur  út  af  tjóni  þessu  og  gekk  aptur  heim 
til  mín.  Eg  varð  að  kaupa  mjer  nýjan  vefjarhött  og  gekk 
þannig  aptur  nokkuð  frá  hínum  tíu  gullpeningum,  sem 
eg  hafði  tekið  úr  pyngjunni.  En  með  því  sem  eptir  var 
gat  eg  alls  ekki  komið  því  til  leiðar,  að  gróða  vonir 
mínar  rættust. 

Mest  sárnaði  mjer  að  hugsa  til  þess,  hvað  velgjörða- 
maður  minn  mundi  iðrast  eptir  örlæti  sitt,  þegar  hann 
frjetti  ólán  mitt;  taldi  eg  víst,  að  honum  mundi  þykja  það 
ótrúlegt,  svo  að  hann  grunaði  mig  um  ósannsögli.  Samt 
gerði  eg  mjer  gott  af  því,  sem  eptir  var  af  fjenu,  ásamt 
konu  minni  og  börnum,  meðan  það  hrökk  til;  en  ekki 
leið  á  löngu  að  eg  komst  í  sömu  bágindin  og  áður,  svo 
að  mjer  urðu  allar  bjargir  bannaðar.  Allt  fyrir  það  mögl- 
aði  eg  ekki,  heldur  sagði  eg:  »Guð  hefir  ætlað  að  reyna 
mig  með  því  að  gefa  mjer  fje,  þegar  eg  sízt  átti  þess  von. 
Hann  tók  það  líka  frá  mjer  aptur  á  svipstundu,  af  því 
honum  þóknaðist  svo,  og  lofa  eg  hann  fyrir  það,  eins  og 
eg  hef  áður  lofað  hann  fyrir  alla  þá  velgjörninga,  sem 
hann  hefir  auðs5Tnt  mjer.     Verði  hans  vilji«. 

Þetta  voru  nú  mínar  hugleiðingar,  en  kona  mín  var 
óhuggandi  út  af  tjóni  því,  sem  eg  var  fyrir  orðinn;  eg  hafði 
með  engu  móti  getað  komizt  hjá  því  að  gera  henni  það 
uppskátt.  Það  hafði  líka  glappazt  fram  úr  mjer  við  ná- 
búa  mína,  að  eg  hefði  misst  hundrað  og  níutiu  gullpeninga 
með  vefjarhettinum,  en  þeir  gerðu  ekki  annað  en  að  hlægja 
að  mjer,  hvort  sem  þeir  voru  ungir  eða  gamlir,  því  þeir 
vissu  fullgjörla,  að  eg  var  bláfátækur  maður. 

Eitthvað  einu  misseri  eptir  að  gammurinn  hafði  rænt 
mig,  varð  báðum  vinunum  aptur  reikað  nálægt  húsi  mínu. 
Hugsaði  Sad  þá  ti)  mín  og  sagði  við  Sadí:  »Nú  erum 
við  komnir  að  strætinu,  sem  hann  Hassan  Alhabbal  b}Tr  í. 
Við  skulum  nú  vita  hvort  hin  tvö  hundruð  gullpeninga, 
sem  þú  gafst  honum,  hafa  stuðlað  nokkuð  til  að  bæta 
kjör  hans  og  gera  þau  Ijettbærari  en  þau  voru,  þegar  við 
áttum  tal  við  hann«. 

»Það  vil  eg  gjarnan«,  ansaði  Sadí.  Gengu  þá  báðir 
vinirnir  inn  í  strætið,  sem  eg  bjó  í;  sá  Sad  mig  fyrr  á- 
lengdar  og  sagði  við  Sadí;  »Mjer  segir  svo  hugur  um,  að 
þú  hafir  ofsnemma  hrósað  sigri.  Þarna  er  hann  Hassan 
Alhabbal,    en    eg  sje  alls  enga   breytingu  á  honum,    nema 

hvað  hann  hefir  skárri  vefjarhött  á  höfðinu  en  fyrrum. 
Komstu  nú  sjálfur  fyrir,  hvort  eg  get  rjett  til  eða  ekki«. 

Sadi  sá  það  undir  eins  og  hann  kom  nær,  að  nokkuð 
mundi  hæít  í  þessu,  en  svo  var  það  honum  óskiljanlegt, 
að  hann  yrti  ekki  einu  sinni  á  mig  fyrir  undrun.  Þá 
heilsaði  Sad  mjer  og  mælti:  »Nú,  nú,  Hassan!  við  spyrj- 
um  þig  ekki,  hvernig  þjer  hafi  vegnað  frá  því  við  sáumst 
seinast,  því  hin  tvö  hundruð  gullpeninga,  sem  þú  fjekkst, 
hafa  eflaust  snúið  högum  þínum  til  batnaðar«. 

Eg  vjek  mjer  þá  að  þeim  báðum  og  svaraði:  »Göf- 
ugu  herrar!  þó  það  fái  mjer  innilegrar  hryggðar,  þá  verð 
eg  samt  að  segja  ykkur,  eins  og  satt  er,  að  ykkar  óskir 
og  vonir  hafa  ekki  ræzt  heldur  en  mínar,  og  hefir  allt 
farið  öðruvísi  en  þið  með  öllum  rjetti  bjuggust  við  og  sjálf- 
ur  eg  taldi  víst.  Eg  veit  þið  munið  varla  trúa  mjer,  þó 
eg  segi  ykkur  frá  hinu  hræðilega  hrakfalli,  sem  mjer  hefir 
viljað  til,  en  eg  sver  ykkur  eins  og  ráðvandur  maður,  að 
það,  sem  eg  nú  ætla  að  segja  ykkur,  er  hverju  orði 
sannara«. 

Eg  sagði  þeim  nú  allt  hvernig  farið  hafðí,  en  Sadí 
vildi  ekki  trúa  því.  »Þú  ætlar  að  blekkja  okkur,  Hass- 
an!«  mælti  hann.  »Þessu  trúir  enginn  maður;  gammarnir 
kæra  sig  ekki  stórt  um  vefjarhetti,  þeir  vilja  hafa  það, 
sem  betra  er  til  að  seðja  hungrið.  En  þú  hefir  farið  að, 
eins  og  öllum  þinnar  stjettar  mönnum  er  tamast;  ef  þeim 
allt  í  einu  áskotnast  eitthvað,  eða  þeir  verða  fyrir  ein- 
hverju  óvæntu  happi,  þá  hætta  þeir  við  vinnu  sína  og 
kunna  sjer  ekki  hóf,  heldur  lifa  þeir  glatt  og  eyða  gegndar- 
laust,  meðan  fjeð  hrökkur  til.  En  þegar  það  er  á  för- 
um,  sitja  þeir  í  sömu  bágindunnm  og  áður,  og  komast 
aldrei  úr  þeim,  af  því  þeir  eiga  það  ekki  skilið,  og  sýna 
þeir  þannig,  að  þeir  eru  þeirra  velgjörða  ómaklegir,  sem 
þeim  eru  veittar«. 

»Herra!«  svaraði  eg,  »eg  tek  þessum  ámælum  yðar 
með  þolinmæði,  og  enda  þó  verri  væru,  því  eg  veit  með 
sjálfum    mjer,  að  eg  hef  ekki  unnið  til  þeirra.     Þetta   mál 

er    svo    alkunnugt    í    þessum  parti   borgarinnar,    að    hvert 
mannsbarn  getur  vitnað  það  með  mjer«. 

Sad  var  á  mínu  máli  og  sagði  hann  vin  sínum  svo 
margar  sögur  af  gömmum,  sem  voru  fullt  eins  ótrúlegar, 
að  hann  dró  loksins  upp  pyngju  sína  og  taldi  mjer  úr 
henni  tvö  hundruð  guilpeninga;  stakk  eg  þeim  í  barm 
minn,  því  eg  átti  enga  pyngju.  »Hassan!«  sagði  hann, 
þegar  hann  var  búinn  að  telja  mjer  peningana,  »eg  gef 
þjer  nú  enn  þetta  fje,  en  geymdu  það  á  vísum  stað,  svo 
að  þú  missir  það  ekki  í  annað  sinn;  hafðu  þig  nú  allan 
við,  svo  að  þú  verðir  ekki  af  þeim  hagsmunum,  sem  fyrri 
gjöfin  hefði  átt  að  veita  þjer«. 

Eg  sagði  honum,  að  hann  mætti  treysta  því,  að  nú 
væri  eg  honum  þeim  mun  þakklátari  fyrir  seinni  gjöfina, 
sem  eg  væri  hennar  ómaklegur  eptir  það,  sem  mig  hafði 
hent;  lofaði  eg  að  gera  allt,  sem  i  mínu  valdi  stæði,  til  að 
hagn57ta  mjer  heilræði  hans.  Ætlaði  eg  að  fara  fleirum 
orðum  um  þetta,  en  hann  gaf  mjer  ekki  tóm  til  þess, 
heldur  gekk  hann  á  burt  með  vin  sínum. 

Þegar  þeir  voru  farnir,  gekk  eg  heim  frá  vinnu  minni 
og  hítti  hvorki  konu  mína  nje  börn.  Tók  eg  tíu  gullpen- 
inga  af  fjenu  og  vafði  það,  sem  eptir  var,  í  klút,  og  faldi 
það  eptir  langa  umhugsun  i  stóru  leirkeri,  sem  fullt  var 
af  úrsigti  og  stóð  í  skúmaskoti,  þar  sem  eg  sízt  gat  ætlað  að 
nokkrum  manni  mundi  þykja  fjárvon.  Stundarkorni  síðar 
kom  kona  mín  heim,  og  með  því  eg  hafði  lítið  sem  ekk- 
ert  af  hampi,  þá  sagði  eg  henni,  að  eg  ællaði  að  fara  út 
til  hampkaupa,  en  ekki  minntist  eg  á  vinina.  Meðan  eg 
var  í  burtu,  kom  maður,  er  seldi  þvottaleir,  sem  konur 
haí'a  jaínaðarlega  til  langa,  og  bauð  hann  til  sölu  hróp- 
andi.  Kona  mín  þurfti  þá  á  þvottaleir  að  halda,  og  beiddi 
hÚÐ  manninn  að  koma  inn,  en  með  því  hún  var  pen- 
ingalaus,  þá  bauð  hún  honum  úrsigtið  í  skiptum.  Þau 
urðu  kaupsátt;  maðurinn  fjekk  kerið  með  úrsigtinu  fyrir 
þvottaleirinn  og  hafði  það  á  burt  með  sjer. 

Eg   kom    heim  með    svo  stóra  byrði    af   hampi    sem 


287 

eg  gat  rogast  með,  og  gengu  fimm  menn  á  eptir  mjer,  með 
viðlíka  byrðar  og  eg.  Ljet  eg  nú  allan  þenna  forða  í  trje- 
kistu,  sem  til  þess  var  ætluð,  afgreiddi  þá,  sem  borið  höfðu 
hampinn,  og  tók  mjer  síðan  dálitla  hvíld.  Skygndist  eg  þá 
eptir  úrsigtiskerinu  og  sá  að  það  var  horfið.  Eg  get  ekki 
lýst  því  fyrir  yður,  hvað  eg  varð  hlessa  og  hversu  mjer 
varð  illt  í  skapi.  Spurði  eg  konu  mína,  hvað  orðið  væri 
af  kerinu,  en  hún  sagði  mjer  allt  eins  og  var  og  þóttist 
hafa  gert  góð  kaup. 

»Óláns  kona!«  mælti  eg,  »þú  veizt  ekki,  hvílíka  ó- 
gæfu  þú  hefir  bakað  mjer,  sjálfri  þjer  og  börnum  okkar, 
með  þessum  kaupum,  við  erum  öldungis  frá  og  eigum 
okkur  enga  viðreisnar  von.  Þú  vissir  ekki  betur  en  að 
,  þú  seldir  úrsigti,  en  þú  hefir  á  þennan  hátt  auðgað  leir- 
sölumanninn  með  tveimur  hundruðum  gullpeninga,  sem 
hann  Sadí  gaf  mjer  í  annað  sinn  í  viðurvist  vinar  síns«. 

Kona  mín  varð  frá  sjer  af  örvæntingu,  þegar  hún 
heyrði,  hversu  hrapallega  henni  hafði  á  orðið.  Hún  hljóð- 
aði  upp  yfir  sig,  barði  sjer  á  brjóst,  hárreitti  sig  og  reif 
sundur  klæði  sín.  »Mikil  ólánskona  er  eg«,  sagði  hún 
æpandi,  »er  eg  þess  verð  að  lifa  eptir  þetta  skelfilega 
glappaskot?  Hvar  á  eg  að  finna  leirsölumanninn,  sem  eg 
hef  aldrei  sjeð  á  æfi  minni  og  líklega  aldrei  sje  framar? 
Æ,  hjartað  mitt!  það  var  rangt  af  þjer,  að  vera  svo  dul- 
ur  með  jafn  mikilvægt  mál.  Þessi  óhamingja  hefði  aldrei 
að   hendi  komið,  ef  þú  hefðir  sagt  mjer  allt  eins  og  var«. 

Egvil  ekki  mæða  yðar  hátign  með  því  að  hafa  upp 
allt  sem  hún  þá  hreytti  úr  sjer  í  harmi  sínum.  Þjer  vitið 
hvað  veður  á  kvennfólkinu  undir  eins  og  eitthvað  á  bját- 
ar.  »Stilltu  þig,  elskan  mín!«  sagði  eg  við  hana,  »þú 
gáir  ekki  að  því,  að  þú  kemur  öllum  nábúum  okkar  í 
uppnám  með  hljóðum  þínum  og  harmalátum,  og  gerist 
þess  þó  lítil  þörf,  að  þeir  fræðist  um  hrakfall  okkar,  því 
þeir  munu  ekki  gera  annað  en  hæðast  að  einfeldni  okkai 
beggja.  Það  er  bezt,  að  við  berum  skaðann  með  þögn  og 
þolinmæði,  og  þökkum  guði  fyrir,  að  hann  eptirljet  okkur 

tíu  gullpeninga  at  þessum  tveimur  hundruðum;  hef  eg 
varið  þeim  svo,  að  okkur  mun  alltjend  verða  nokkur  björg 
að  þeim«. 

Með  slíkum  orðum  reyndi  eg  að  hugga  konu  mína. 
Sinnti  hún  þeim  ekki  fyrst  í  stað,  en  tíminn  mýkir  hinar 
sárustu  sorgir,  enda  þó  þær  s}7nist  óbærilegar,  og  rættist 
þannig  ógleðin  af  konu  minni,  er  fram  liðu  stundir. 
Sættum  við  okkur  þá  bæði  við  ólán  okkar,  og  það  eitt 
fjekk  mjer  stundum  áhyggju,  að  eg  vissi  ekki  hvernig  eg 
ætti  að  standa  skil  fyrir  Sadí,  þegar  hann  krefði  mig 
reikningskapar. 

I  þetta  skipti  leið  langur  tími  áður  en  vinirnir  komu 
til  mín  aptur.  Sad  hafði  opt  minnt  Sadí  á  það,  en  hann 
hafði  jafnan  slegið  því  á  frest.  »Því  lengur  sem  við  bíð- 
um«,  mælti  hann,  »því  ríkari  verður  hann  Hassan  og  því 
kátari  verð  eg«. 

Sad  var  ekki  þeirrar  trúar,  að  örlæti  vinar  hans 
hefði  borið  slíkan  ávöxt.  »Þú  heldur  þá«,  mælti  hann, 
»að  hann  Hassan  hafi  varið  gjöfinni  þinni  betur  en  í  fyrra 
skiptið?  Hlakkaðu  ekki  svo  ákaft  til,  því  skapraunin 
verður  of  sár,  ef  allt  reynist  gagnstætt  von  þinni«. 

Þá  mælti  Sadí:  »Það  kemur  ekki  gammur  á  hverj- 
um  degi,  og  rænir  höfuðbúnaði  manna,  enda  mun  Hass- 
an  nú  vera  orðinn  varkárari«. 

»En  hver  veit«,  ansaði  Sad,  »nema  eitthvað  annað 
hafi  viljað  honum  til.  Hafðu  hóf  á  kæti  þinni  og  vertu 
eins  við  óláni  Hassans  búinn  og  láni  hans.  Satt  að  segja 
er  það  hugboð  mitt,  að  mjer  muni  heppnast  betur  að 
sýna,  að  fátækur  maður  þarf  ekki  peninga  til  þess  að 
verða  ríkur«. 

Einhverju  sinni  þegar  þeir  höfðu  þráttnð  lengi  um 
þetta,  mælti  Sadí:  »Sleppum  þessu  tali;  eg  ætla  mjer  nú 
í  dag  og  ekki  seinna  að  fá  áreiðanlega  vitneskju  um  þetta 
mál.  Nú  er  tími  til  að  ganga  sjer  til  skemmtunar,  og 
skulum  við  nú  fara  og  komast  fyrir,  hvor  okkar  beggja 
hefir  orðið  drjúgari«.  *. 

Vinirnir  fóru  nú  af  stað,  en  þegar  eg  sá  þá  koma 
álengdar,  þá  varð  eg  svo  hræddur,  að  eg  helzt  mundi 
hafa  viljað  hlaupa  frá  vinnu  minni  og  fela  mig.  Samt  sat 
eg  kyrr  og  ljet  eins  og  eg  sæi  þá  ekki,  fyrr  en  þeir  voru 
komnir  rjett  að  mjer  og  köstuðu  á  mig  kveðju.  En  eg 
leit  undir  eins  niður  fyrir  mig  aptur,  og  sagði  þeim  ítar- 
lega  frá  óförum  mínum,  svo  að  þeir  gætu  skilið,  hvers 
vegna  þeir  hittu  mig  jafnsnauðan  og  í  fyrra  skiptið.  »Þið 
getið  að  vísu  sagt«,  mælti  eg  að  endingu,  »að  eg  hefði 
átt  að  geyma  hina  hundrað  og  níutíu  gullpeninga  ein- 
hverstaðar  annarstaðar  en  í  úrsigtiskerinu.  En  ker  þetta 
hafði  nú  í  mörg  ár  verið  haft  undir  úrsigti,  og  í  hvert 
skipti  sem  það  var  fullt,  og  kona  mín  seldi  úrsigtið,  þá 
varð  kerið  jafnan  eptir.  Hvernig  átti  eg  þá  að  sjá  það  fyr- 
ir,  að  leirsölumaðurinn  mundi  koma  og  kaupaþað?  Ykk- 
ur  virðist  ef  til  vill  að  eg  hefði  átt  að  segja  konu  minni 
frá  því,  en  varla  mundu  hyggnir  menn  hafa  ráðið  mjer  til 
þess.  En  ef  þið  spyrjið,  hvers  vegna  eg  ekki  faldi  fjeð 
á  öðrum  stað,  þá  þætti  mjer  gaman  að  vita,  hver  gæti  á- 
byrgzt  mjer,  að  það  hefði  verið  betur  geymt  þar?  Herra!« 
mælti  eg  enn  fremur  og  vjek  mjer  að  Sadí,  »guði  heíir  í 
sinni  órannsakanlegu  speki  ekki  þóknazt  að  láta  örlæti  yð- 
ar  verða  mjer  til  blessunar.  Eg  á  að  vera  fátækur  og  ekki 
ríkur.  En  allt  íyrir  það  er  eg  yður  eins  þakklátur  eins 
og  eg  mundi  vera,  ef  gjöf  yðar  hefði  borið  þann  ávöxt, 
sem  þjer  óskuðuð«. 

»Hassan!«  ansaði  Sadí,  »þó  eg  nú  reyndi  að  telja 
mjer  sjálfum  trú  um,  að  allt  það  sje  satt,  sem  þú  hefir 
sagt  okkur,  og  að  þú  hafir  ekki  skrökvað  því  upp  til  að 
fegra  eyðslusemi  þína  eða  illa  meðferð  fjárins,  þá  mundi 
eg  samt  ekki  vera  það  barn,  að  gera  meira  og  halda  þeim 
tilraunum  áfrafm,  sem  að  lokum  mundu  stofna  sjálfum 
mjer  í  vandræði.  En  ekki  sje  eg  eptir  hinum  fjórum 
hundruðum  gullpeninga,  sem  eg  gaf  þjer,  til  þess  að  þú 
gætir  komizt  úr  bágindum  þínum;  verst  þykir  mjer,  að  eg 

ekki  fór  til  einhvers  annars,  sem  ef  til  vill  hefði  hafl 
betri  not  af  fjenu«. 

Að  svo  mæltu  vjek  hann  sjer  að  vin  sínum  og  sagði : 
»Af  þessum  orðum  mínum  getur  þú  ráðið,  að  eg  játa  mig 
ekki  unninn.  En  þú  átt  nú  frjálst  með  að  reyna,  hvort 
þú  getur  sannað  þitt  mál,  sem  þú  hefir  svo  lengi  varið. 
Sannaðu  mjer,  að  önnur  meðul  sjeu  til  en  peningar,  sem 
geti  gert  fátæklinginn  að  lánsmanni,  og  reyndu  þetta  á, 
Hassan  og  engum  öðrum.  Hvað  sem  þú  gefur  honum, 
þá  get  eg  ekki  trúað  því,  að  það  geri  hann  ríkari  en 
gullpeningarnir,  sem  eg  gaf  honum«. 

))Þú  sást  að  eg  tók  að  tarna  upp  á  strætinu«,  ansaði 
Sad  og  sýndi  vin  sínum  blýstykki;  »eg  ætla  að  gefa  Hass- 
an  það,  og  muntu  sjá,  að  það  verður  honum  ábatasamt«. 

Þá  hló  Sadí  hátt  og  mælti:  »Sjer  er  hvað!  hvað 
ætli  hann  fái  fyrir  blýstykkið  að  tarha  meira  en  svo  sem 
einn  skilding,  og  hvað  á  hann  að  gera  við  þann  eina 
skilding?« 

Sad  fjekk  mjer  nú  blýið  og  mælti:  »Kærðu  þig  koll- 
óttan,  þó  kunningi  minn  hlægi.  Þú  munt  einhverntíma 
segja  okkur  frá  miklu  happi,  sem  þú  átt  blýstykki  þessu 
að  þakka«. 

Eg  hjelt  nú  raunar  að  Sadí  væri  að  gera  íað  gamni 
sínu,  en  honum  til  þægðar  tók  eg  nú  samt  við  blýinu 
með  þökkum  og  stakk  því  í  vestisvasa  minn. 

Báðir  vinirnir  gengu  síðan  leiðar  sinnar,  en  eg  fór  til 
vinnu  minnar  og  gleymdi  eg  fljótt  blýinu.  Um  kvöldið 
þegar  eg  var  að  afklæða  mig,  dalt  það  niður  fyrir  fætur 
mjer,  tók  eg  það  þá  upp  og  ljet  eg  það  á  hinn  bezta  stað, 
sem  eg  gat  fundið. 

Sömu  nóttina  sá  fiskimaður  nokkur,  þegar  hann  var 
að  hagræða  neti  sínu,  að  eina  blýsökkuna  vantaði.  Pá 
var  orðið  svo  áliðið,  að  of  seint  var  að  kaupa  nýja,  en 
tveimur  stundum  fyrir  lýsingu  varð  hann  að  fara  til  íiskj- 
ar,  ef  hann  átti  að  hafa  björg  til  næsta  dags  með  konu 
og  börnum.     Sagði  hann  konu  sinni  frá    þessu    og  beiddi 

hana,  ef  hún  mögulega  gæti,  að  útvega  sjer  blýstykki  í 
nágrenninu. 

Konan  gekk  nú  beggja  megin  í  strætinu,  úr  einu 
húsinu  í  annað,  en  það  kom  allt  fyrir  ekki.  Þegar  hún 
nú  sagði  manni  sínum,  hversu  illa  sjer  hefði  gengið,  þá 
nefndi  hann  ýmsa  af  nábúum  sínum  og  spurði  hana,  hvort 
hún  hefði  verið  hjá  þeim  og  þeim,  en  hún  kvað  já  við. 
»En  þú  hefir  að  líkindum  ekki  farið  til  hans  Hassans  Al- 
habbak,  mælti  hann  að  endingu. 

»Nei«,  svaraði  hún,  »mjer  þótti  of  langt  að  fara  til 
hans,  og  í  annan  stað  veit  eg  af  reynslunni,  að  það  er 
bezt  að  leita  til  hans  þegar  maður  einskis  þarf«. 

»Hvað  sem  því  líður«,  mælti  íiskimaðurinn,  »þá  er 
ekki  að  vita  nema  þú  fáir  hjá  honum  núna  það  sem  þú 
biður  um.  Þjer  gekk  ekki  annað  til  en  leti,  en  nú  vil  eg 
fyrir  hvern  mun,  að  þú  farir  til  hans«. 

Fiskimannskonan  fór  nú  möglandi  af  stað  og  barði 
á  húsdyr  mínar,  svo  eg  vaknaði  og  spurði,  hver  kominn 
væri.  »Hassan!«  svaraði  hún  hátt,  »manninn  minn  vant- 
ar  eina  blýsökku  enn  til  netsins  síns,  og  biður  hann  þig 
að  láta  sig  fá  blý,  ef  þú  átt  það  til«. 

Þá  datt  mjer  blýstykkið  í  hug,  sem  Sad  hafði  gefið 
mjer  og  kallaði  eg  til  grannkonu  minnar  og  sagði  henni 
að  eg  hefði  blýstykki  eitt,  og  skyldi  kona  mín  fá  henni 
það.  Var  nú  kona  mín  vöknuð  og  reis  á  fætur;  fann 
hún  blýið  í  glugganum,  þar  sem  eg  vísaði  henni  til,  og 
rjetti  það  út  til  fiskimannskonunnar,  en  hún  varð  stór- 
glöð  og  mælti :  »Granna  mín  góða !  þjer  gerið  okkur  svo  mik- 
inn  greiða  með  þessu,  að  eg  skal  gefa  yður  alla  þá  fiska,  sem 
maðurinn  minn  veiðir  í  fyrsta  drættinum;  treystið  því,  að 
hann  mun  efna  það,  sem  eg  lofa  yður«.  Enda  varð  fiskimað- 
urinn  svo  feginn,  þegar  hann  umfram  von  sína  fjekk  blýið, 
að  hann  fjellst  á  heitorð  konu  sinnar;  gerði  hann  nú  að 
netinu  og  fór  til  veiða  tveimur  stundum  fyrir  dag,  eins  og 
hann  var  vanur.  I  fyrsta  drætti  fjekk  hann  ekki  nema 
einn  fisk,  sem  var  góð  alin  á  lengd  og  að  því  skapi  digur. 

19* 


292 

Eptir  það  fjekk  hann  marga  góða  drætti,  en  enginn  íiskur 
af  öllum  aflanum  komst  til  jafns  við  hinn  fyrsta. 

Þegar  fiskimaðurinn  var  kominn  heim  til  sín,  þá 
hugsaði  hann  til  mín,  og  varð  eg  forviða,  þegar  eg  sá 
hann  koma  til  mín  með  fiskinn  stóra. 

»Hjerna  er  það,  sem  konan  mín  lofaði  þjer,  nábúi  góð- 
ur!«  mælti  hann.  »Virtu  það  á  hægra  veg;  þó  netið  hefði  verið 
troðfullt  af  fiskum,  þá  skyldirðu  samt  hafa  fengið  þá  alla, 
en  drottinn  sendi  mjer  ekki  nema  þenna  eina  í  þinn  hlut((. 

»Minnstu  ekki  á  það,  nábúi  góður!«  ansaði  eg,  »blý- 
molinn  er  ekki  þess  verður,  og  eru  nábúar  skyldir  að 
hjálpa  hver  öðrum  um  hitt  og  þetta  smáræði.  Þigg  eg 
gjöf  þína  því  að  eins,  að  eg  veit,  að  þú  gefur  mjer  hana 
af  fúsum  vilja,  og  mundir  styggjast,  ef  eg  færðist  undan; 
tek  eg  því  íiskinn  með  þökkum«. 

Lengra  varð  ekki  viðtal  okkar,  og  tór  eg  með  fisk- 
inn  til  konu  minnar.  »Þarna  hefirðu  í  soðið«,  mælti  eg, 
»fiskimaðurinn  færði  mjer  þennan  fisk  í  launa  skyni  fyrir 
blýstykkið,  og  er  þetta  líklega  öll  blessunin,  sem  við  get- 
um  vænt  okkur  af  gjöf  þessari,  sem  hann  Sad  sagði  að 
mundi  verða  okkur  til  svo  mikillar  hamingju«.  Sagði  eg 
henni  einnig  frá  því,  er  eg  síðast  fann  vinina,  og  hvað 
farið  hafði  okkar  í  milli. 

Kona  mín  komst  í  vandræði  út  af  stærð  fiskjarins, 
því  hún  átti  ekki  nema  eina  rist  til  að  steikja  á  smáfiska 
og  engan  pott,  sem  var  nógu  stór  til  að  sjóða  hann  í. 
Sagði  hún  mjer  frá  þessu,  en  eg  kenndi  henni  ráðin, 
hvernig  hún  ætti  að  fara  að,  og  gekk  síðan  til  iðju 
minnar.  En  þegar  hún  var  að  slægja  fiskinn,  þá  fann 
hún  stóran  demant  í  maga  hans;  hreinsaði  hún  hann,  og 
hjelt,  að  hann  væri  ekki  annað  en  gler.  Hún  hafði  að 
vísu  heyrt  getið  um  demanta,  en  vissi  engin  deili  á  þeim, 
þó  hún  einhverntíma  kynni  að  hafa  sjeð  þá  eða  handleikið. 
Gaf  hún  börnunum  hann  til  að  leika  sjer  að,  og  var 
þeim  skemmt  að  horfa  á  hann  fyrir  birtu  sakir.  Voru 
þau  ekki  einusinni  hætt  að  skoða  hann  um  kvöldið,  þegar 

kveikt  var  á  lamp^  okkar;  kona  min  var  að  tilreiða  kvöld- 
verðinn  og  skyggði  á  lampann;  sáu  þau  þá  að  lýsti  af 
demantinum,  og  vildu  öll  sjá  í  einu,  og  rifu  steininn  hvert 
af  öðru.  Yngri  börnin  grjetu,  þegar  hin  eldri  lofuðu  þeim 
ekki  nógu  lengi  að  horfa  á  demantinn,  en  með  því  börn 
hafa  opt  gaman  af  smámunum,  og  deila  um  þá  sín  í  milli, 
þá  gáfum  við  hjónin  því  engan  gaum,  enda  sló  þvi  í  þögn, 
þegar  hin  eldri  voru  sezt  til  borðs  með  okkur  og  hin 
yngri  fengu  skammt  sinn  hjá  konu  minni.  En  eptir  mál- 
tíðina  hófst  háreystið  á  ný,  og  vildi  eg  nú  vita,  hvernig  á 
því  stóð.  Eg  kallaði  því  á  elztu  börnin  og  spurði  þau, 
en  þau  sögðu  mjer,  að  það  hefði  risið  út  af  glerbroti, 
sem  lýsti  af  í  myrkrinu.  Ljet  eg  þá  færa  mjer  það,  svo 
að  eg  gæti  gengið  úr  skugga  um,  hvort  svo  var,  og 
spurði  eg  konu  mína,  hverskonar  gler  það  væri.  En  hún 
kvaðst  eigi  vita  það,  og  sagðist  hafa  fundið  það  í  vömb 
fiskjarins.  En  mjer  kom  ekki  heldur  í  hug  en  henni,  að  það 
væri  annað  en  gler;  samt  gerði  eg  frekari  tilraunir  með  stein- 
inn.  Eg  ljet  konu  mína  fela  lampann  í  ofninum,  og  sjá!  það 
stóð  slík  Ijómandi  birta  af  glerinu,  sem  við  hugðum  vera, 
að  við  þurftum  ekki  lampans  til  að  hátta  við.  Ljet  eg  þá 
slökkva  á  honum  og  lagði  sjálfur  glerbrotið  á  ofninn,  til 
þess  við  gætum  haft  gagn  af  birtunni. 

»Skoðum  til!«  sagði  eg;  »það  er  nýtt  gagn,  sem  við 
höfum  af  blýstykkinu,  að  við  þurfum  ekki  að  kaupa  olíu«. 

Þegar  börnin  sáu,  að  slökkt  var  á  lampanum,  og  að 
glerstykkið  lýsti  í  hans  stað,  þá  gerðu  þau  slíkt  háreysti 
og  skarkala,  að  heyra  mátti  því  nær  um  allt  nágrennið. 
Við  hjónin  gerðum  illt  verra  með  því  að  við  æptum  líka 
af  öllum  kröptum,  og  skipuðum  þeim  að  þegja;  gátum  við 
ekki  þaggað  niður  í  þeim  ólætin,  fyrr  en  þau  voru  háttuð 
og  sofnuð.  Þá  lögðumst  við  líka  út  af,  og  gekk  eg  snemma 
næsta  morguns  til  vinnu  minnar,  án  þess  mjer  dytti  gler- 
stykkið  í  hug. 

A  milli  hússins  míns  og  næsta  hússins  var  ekki 
nema    örþunnt    þil;    bjó    í  því  Gyðingur  nokkur  vellríkur, 

sem  verzlaði  með  gimsteina,  og  lá  svefnherbergi  hans  rjett 
upp  að  þilinu.  Þegar  hann  var  háttaður  með  konu  sinni, 
höfðu  þau  vaknað  við  hávaðann  í  börnunum,  og  ekki 
getað  sofnað  lengi  á  eptir.  Morguninn  eptir  kvartaði  kona 
Gyðingsins  yfir  því  við  konu  mína,  að  þeim  hjónum  hefði 
verið  glapinn  svefn. 

»Rakel  mín  góða!«  ansaði  kona  mín,  »mjer  þykir 
illt,  að  svo  fór,  og  bið  eg  yður  að  þykkjast  ekki  út  af  því. 
Þjer  vitið,  hvernig  börnin  eru;  þau  hlægja  og  gráta  út  af 
engu.  Komið  nú  inn  með  mjer,  þá  skal  eg  sýna  yður 
það,  sem  olli  öllum  ólátunum  og  andvöku  yðar«. 

Kona  Gyðingsins  fór  nú  inn,  en  kona  mín  tók  de- 
mantinn  ofan  af  ofninum  og  mælti:  »Út  af  glerstykkinu 
því  arna  reis  allur  skarkalinn  í  gærkvöldk.  Meðan  nú 
Gyðingskonan,  sem  hafði  bezta  skynbragð  á  gimsteinum, 
virti  demantinn  fyrir  sjer  með  mestu  undrun,  sagði  kona 
mín  henni  frá  því,  er  hún  fann  hann  í  innýílum  fiskjar- 
ins,  og  hvernig  allt  hafði  atvikazt. 

Þegar  kona  mín  hafði  út  talað,  fjekk  Gyðingskonan 
henni  demantinn  aptur  og  mælti:  »Eg  held  líka,  að  það 
sje  ekki  annað  en  gler,  en  með  því  það  er  fallegra  en 
gler  er  að  jafnaði,  og  eg  á  annað  viðlíka  heima  hjá  mjer, 
sem  eg  hef  til  skarts,  og  sem  vel  gæti  átt  saman  við  þetta, 
þá  mundi  eg  ekki  fjærlæg,  að  kaupa  það,  ef  þjer  vild- 
uð  selja«. 

Þegar  börn  mín  heyrðu  talað  um  að  selja  leikfang 
þeirra,  hljóðuðu  þau  svo  hátt  og  beiddu  móður  sína  svo 
vel,  að  taka  það  ekki  frá  sjer,  að  hún  varð  að  lofa  þeim 
því,  til  þess  að  geta  verið  í  friði.  Kona  Gyðingsins  kvaddi 
nú,  en  áður  hún  færi,  hvíslaði  hún  að  konu  minni,  sem 
hafði  fylgt  henni  til  dyra,  og  beiddi  hana  að  selja  engum 
glerstykkið,  fyrr  en  hún  hefði  látið  sig  vita.  Kona  Gyð- 
ingsins  leitaði  nú  mann  sinn  uppi;  hafði  hann  árdegis  gengið 
til  sölubúðar  sinnar  á  kauptorginu,  þar  sem  verzlað  var 
með  gimsteina.  Sagði  hún  honum,  hvað  hún  hafði  heyrt 
og  sjeð,  hversu  demantinn  var  þungur  á  að  gizka,  hversu 

hann  var  fagur  á  að  líta,  ljómandi  og  gagnsær,  en  eink- 
um  tók  hún  fram  þá  náttúru  hans,  að  hann  lýsti  í  myrkri, 
því  það  hafði  kona  mín  sagt  henni  í  einfeldni  sinni.  Skip- 
aði  Gyðingurinn  henni  að  fala  at  mjer  steininn,  og  kvað 
hana  ekki  skyldu  bjóða  meira  í  fyrstunni  en  hún  hjeldi 
þörf  gerast;  en  mætti  hún  ummælum,  þá  skyldi  hún  hækka 
boðið  og  fyrir  hvern  mun  gera  út  um  kaupin. 

Gyðingskonan  talaði  nú  í  einrúmi  við  konu  mína  og 
bauð  henni  hiklaust  tuttugu  gullpeninga  fyrir  steininn. 
Þótti  konu  minni  það  að  vísu  vel  boðið  fyrir  glerstykki, 
en  samt  vildi  hún  hvorki  segja  já  nje  nei,  og  kvaðst  hún 
fyrst  verða  að  bera  þetta  undir  mig.  Meðan  þær  báðar 
voru  að  þinga  um  þetta  í  dyrunum,  kom  eg  heim  til  dag- 
verðar  frá  vinnu  minni;  kona  mín  spurði  mig  þá  undir 
eins,  hvort  eg  vildi  láta  glerið  fyrir  tuttugu  gullpeninga, 
því  svo  mikið  hefði  grannkona  okkar  boðið.  En  eg  svar- 
aði  ekki  undir  eins,  því  eg  hugsaði  til  þess,  með  hvílíkri 
fullvissu  Sad  hafði  sagt  mjer,  að  blýið  mundi  gera  mig 
að  lánsmanni. 

Gyðingskonan  hjelt  að  mjer  þætti  lítið  boðið,  og 
kvaðst  skyldu  gefa  fimmtíu  gullpeninga  fyrir  steininn.  En 
þegar  eg  sá,  hvað  fljót  hún  var  til  að  hækka  boðið,  þá 
sagði  eg  henni,  að  mikið  vantaði  á,  að  hún  hefði  náð 
þeirri  upphæð,  sem  eg  ætlaði  mjer  fyrir  demantinn. 

»Takið  þjer  þá  við  hundrað  gullpeningum,  nábúi 
góður!«  mælti  hún;  »það  er  mikið  íje  og  veit  eg  ekki  einu- 
sinni,  hvort  maðurinn  minn  unir  slíku  afarkaupi«. 

Eg  sagði  henni  þá,  að  eg  vildi  hafa  hundrað  þúsund 
gullpeninga  fyrir  steininn,  þó  hann  raunar  væri  miklu 
meira  verður,  en  henni  og  manni  hennar  til  þægðar  gerði 
eg  mig  ánægðan  með  þessa  upphæð;  ódýrari  Ijeti  eg  hann 
með  engu  móti,  og  vildi  hún  ekki  kaupa  hann  þessu  verði, 
þá  mundu  aðrir  gimsteinakaupmenn  borga  mjer  hann  bet- 
ur.  Sá  eg  þá  á  Gyðingskonunni,  að  henni  var  bráðahug- 
ur  mikill  á  að  slá  kaupunum,  og  gerði  það  mig  ennþá  ein- 

beittari;  bauð  hún  mjer  smámsaman  allt  að  fimmtíu  þús- 
undum  gullpeninga. 

»Meira<(,  sagði  hún,  »get  eg  ekki  boðið  að  manninum 
mínum  fornspurðum.  Hann  kemur  ekki  heim  fyrr  en  í 
kvöld,  og  verð  eg  því  að  biðja  ykkur  að  gera  það  fyrir 
mig,  að  hafa  biðlund,  þangað  til  hann  getur  talað  við 
ykkur  og  skoðað  demantinn«. 

Eg  lofaði  henni  því,  en  hún  sagði  manni  sínum  um 
kvöldið  hvernig  komið  var,  og  sat  hann  um  mig,  þegar 
eg  kom  heim  frá  verki  mínu. 

»Nábúi  góður!«  mælti  hann,  »lofið  mjer  að  líta  á 
steininn,  sem  konan  mín  hefir  sjeð  hjá  yður«.  Eg  bauð 
honum  þá  inn  í  hús  mitt  og  sýndi  honum  demantinn.  Nú 
með  því  farið  var  að  rökkva,  og  ekki  kveikt  á  lampanum, 
þá  sá  hann  undir  eins  á  ljóma  steinsins,  þar  sem  hann 
skein  í  lófa  mínum,  að  kona  hans  hafði  lýst  honum  rjett. 
Var  hann  lengi  að  skoða  hann  og  dást  að  honum,  þang- 
að  til  hann  sagði:  »Eg  veit,  að  kona  mín  hefir  boðið 
yður  fimmtíu  þúsundir  gullpeninga  fyrir  steininn,  en  svo 
að  þjer  verðið  ánægður,  þá  skal  eg  bæta  þar  við  tuttugu 
þúsundum«. 

Eg  svaraði  honum  þá,  að  kona  hans  mundi,  ef  til 
vill,  hafa  sagt  honum  það  líka,  að  eg  heimtaði  hundiað 
þúsundir  gullpeninga  fyrir  hann;  kvaðst  eg  vera  staðráð- 
inn  í  því,  að  eiga  heldur  demantinn  sjálfur  en  selja  hann 
fyrir  minna.  Allt  fyrir  það  var  hann  lengi  að  þjarka  við 
mig,  í  þeirri  von,  að  eg  mundi  slá  af,  en  loksins  tók  hann 
þeim  kosti,  sem  eg  hafði  boðið,  og  sló  kaupi  við  mig; 
gekk  honum  það  mest  til,  að  hann  var  hrædddr  um,  að 
eg  kynni  að  fara  til  annara,  sem  verzluðu  með  gimsteina, 
og  það  mundi  eg  líka  hafa  ^ert.  Færði  hann  mjer  tvær 
þúsundir  gullpeninga,  og  lofaði  að  borga  það,  sem  á  vant- 
aði,  næsta  dag  á  sama  tíma,  því  ekki  kvaðst  hann  eiga 
svo  mikið  heima  hjá  sjer  í  reiðu  peningum.  Efndi  hann 
loforð  sitt  skilvíslega,  og  fjekk  eg  honum  þá  demantinn. 
Þannig  var  eg  umfram  von  mína  orðinn  flugríkur,  og  lof- 

aði  eg  guð  fyrír  gæzku  hans  og  miskunn;  mundi  eg  þá 
þegar  hafa  farið  að  finna  Sad,  fleygt  mjer  til  fóta  honuni 
og  þakkað  honum,  ef  eg  hefði  vitað,  hvar  hann  bjó  í  borg- 
inni.  Eins  mundi  eg  hafa  gert  við  Sadí,  því  honum  átti 
eg  hamingju  mína  fyrst  og  fremst  að  þakka,  þó  hinn  góði 
tilgangur  hans  kæmi  mjer  ekki  að  notum. 

Nú  fór  eg  að  hugsa  um,  hvernig  eg  bezt  gæti  varið 
þessu  mikla  fje,  sem  eg  var  orðinn  eigandi  að.  Kona  mín, 
sem  var  hjegómagjörn,  eins  og  kvennfólkinu  hættir  við, 
vildi  fyrst  og  fremst  láta  mig  kaupa  skartklæði  handa  sjer 
og  bórnunum,  og  fallegt  hús  með  skrautlegum  búnaði.  En 
eg  leiddi  henni  fyrir  sjónir,  að  bezt  væri  að  byrja  ekki 
svo  geyst,  og  gæti  þetta  til  leiðar  færzt,  þegar  fram  liðu 
stundir.  Sagði  eg  henni,  að  þó  peningarnir  reyndar  ekki 
væru  til  annars,  en  að  eyða  þeim,  þá  yrði  samt  að  koma 
þeim  á  veltu,  og  mætti  lifa  við  það,  sem  þeir  gæfu  af  sjer, 
án  þess  að  skerða  höfuðstólinn.  Þetta  sagði  eg  henni  að 
væri  áform  mitt,  og  að  komanda  morgni  mundi  eg  koma 
því  í  framkvæmd. 

Deginum  eptir  varði  eg  til  þess  að  ganga  á  milli  flest- 
allra  kaðlaranna  í  bænum,  sem  ekki  voru  betur  á  vegi 
staddir  en  eg  hafði  verið  fyrrum.  Pantaði  eg  nú  allskon- 
ar  kaðlavinnu  hjá  þeim,  hverjum  einum  eptir  efnum  hans 
eða  dugnaði,  og  ljet  þá  fá  peninga  fyrir  sig  fram;  lofaði 
eg  þeim  að  borga  vel  og  skilvíslega,  þegar  þeir  kæmu  með 
vinnu  sína.  Viðlíka  samning  gerði  eg  næsta  dag  við  aðra 
fátæka  kaðlara,  og  upp  frá  þeim  tíma  hafa  allir  kaðlarar 
í  Bagdad  unnið  fyrir  mig,  og  una  vel  viðskiptum  sínum 
við  mig,  þvi  eg  efni  loforð  mín  trúlega  og  stend  vel  í  skil- 
um  við  þá.  Til  þess  að  geyma  hinn  fjarskamikla  varn- 
ing,  sem  kom  frá  svo  mörgum  verkmönnum,  leigði  eg 
geymsluhús  hingað  og  þangað  í  bænum,  og  ljet  einn  full- 
trúa  vera  fyrir  mig  í  hverju,  bæði  til  að  taka  á  móti  vör- 
unum  og  jafnframt  til  að  standa  fyrir  útsölu  þeirra;  varð 
fyrirkomulag  þetta  notadrjúgt  og  arðsamt.  Seinna  leizt 
mjer  ráðlegast,  að  steypa  öllum  þessum  forðabúrum  sam- 

an,  og  keypti  eg  því  hús  nokkurt,  sem  var  hrörlegt  og 
niðurnítt,  en  geysimikið  um  sig;  ljet  eg  rífa  það  niður  og 
reisa  í  þess  stað  hitt  húsið,  sem  yðar  hátign  sá  í  gærdag. 
En  þó  það  sje  mikilfenglegt  á  að  líta,  þá  gerir  samt  ekki 
betur  en  að  það  nægi,  bæði  til  geymslu  fyrir  varning  minn, 
og  íbúðar  fyrir  mig  og  fjölskyldu  mína. 

Skömmu  eptir  að  eg  var  íluttur  í  það,  vildi  svo  til, 
að  Sad  og  Sadí  voru  að  ganga  sjer  til  skemmtunar; 
ætluðu  þeir  þá  að  hitta  mig,  en  fundu  mig  ekki  í  stræt- 
inu,  sem  eg  hafði  búið  í  áður,  og  þótti  þeim  það  kynlegt. 
Spurðu  þeir  þá,  hvað  orðið  væri  af  mjer,  og  þótti  þeim 
yfir  taka,  þegar  þeir  heyrðu,  að  eg  væri  orðinn  stórkaup- 
maður  og  væri  nú  ekki  kallaður  Hassan  eingöngu,  heldur 
Khodjah1)  Hassan  Alhabbal;  var  þeim  jafnframt  sagt,  að  eg 
hefði  látið  byggja  hús,  sem  væri  eins  og  höil;  var  þess  og 
getið,  í  hvað  stræti  hús  þetta  var.  Vinir  mínir  fóru  nú  að 
leita  mín  þar;  gat  Sadí  ekki  trúað  því,  að  lán  þetta  hefði 
hlotizt  af  blýinu,  sem  Sad  gaf  mjer,  og  sagði  hann  á  leið- 
inni:  »Mjer  þykir  stórvænt  um,  að  Hassan  er  fyrir  mitt 
fulltingi  iíkur  orðinn,  en  rangt  er  það  samt  af  honum,  að 
hann  tvívegis  hefir  logið  að  mjer,  til  þess  að  hafa  út  úr 
mjer  tvö  hundruð  gullpeninga,  auk  þeirra,  sem  hann  hafði 
fengið,  því  enginn  mun  trúa  því  fremur  en  eg,  að  blýið, 
sje  orsök  gæfu  hans«. 

Sad  kvaðst  líta  öðruvísi  á  þetta,  og  ekki  skilja,  hvers 
vegna  Hassan  endilega  hlyti  að  vera  lygari.  »Þú  verður«, 
mælti  hann,  »að  fyrirgefa  mjer,  þó  eg  trúi  því,  að  hann 
hafi  sagt  satt,  og  að  blýið  hafi  orðið  honum  til  hamingju. 
En  hann  mun  bezt  geta  frætt  okkur  um  þetta  sjálfur«. 

Um  þetta  voru  vinirnir  að  lala,  þegar  þeir  komu  í 
strætið,  sem  nýja  húsið  mitt  er  í.  Spurðu  þeir,  hvar  það 
væri,  en  þegar  þeim  var  s)rnt  það,  þá  gátu  þeir  varla  trú- 
að  augum  sínum;  svo  glæsilegt  þótti  þeim  það  framan  á 
að  sjá.  Börðu  þeir  nú  á  dyr,  og  lauk  dyravörður  upp 
fyrir    þeim.      Var    Sadí    hræddur    um,    að    menn    mundu 


1)  Khodjah  er  heiöursnafn  stórkaupmanna. 

styggjast,  ef  hann  óvart  tæki  höll  einhvers  höfðingjans 
fyrir  hús  kaðlarans. 

»Okkur  var  svo  sagt«,  mælti  hann,  »að  þetta  væri 
hús  Khodjah  Hassans  Alhabbals,  er  það  áreiðanlegt?« 

»Yður  er  rjett  til  vísað«,  ansaði  sá,  sem  spurður  var, 
og  lauk  betur  upp  dyrunum;  »ykkur  er  óhætt  að  koma 
inn;  hann  er  í  salnum,  og  munuð  þið  bráðum  hitta 
þræl,  sem  skilað  getur  til  hans,  að  þið  sjeuð  komnir«. 

Nú  var  mjer  sögð  koma  þeirra,  og  kannaðist  eg  við 
þá  jafnskjótt  sem  þeir  gengu  inn.  Ætlaði  eg  að  kyssa 
á  klæðafald  þeirra,  en  þeir  vörnuðu  mjer  þess,  og  varð 
eg  að  lofa  þeim  að  faðma  mig.  Bauð  eg  þeim  að  setjast 
í  háan  legubekk  með  fjórum  sætum;  mátti  úr  honum  sjá 
yfir  lystigarð  minn.  Beiddu  þeir  mig  þá  að  setjast  í  tign- 
asta  sætið,  en  eg  synjaði  þess  og  mælti:  »Göfugu  herrar! 
eg  er  ekki  búinn  að  gleyma  því  enn,  að  eg  er  fátæklingur- 
inn,  Hassan  kaðlari,  en  þó  eg  ekki  væri  sá,  sem  eg  er,  og 
ætti  ykkur  ekki  svo  mikið  gott  að  þakka,  þá  veit  eg  samt, 
hvern  sóma  mjer  ber  að  sýna  ykkur.  Bið  eg  ykkur  því 
fyrir  alla  muni  að  gera  mjer  ekki  kinnroða  með  undan- 
færslu  ykkar«.  Settust  þeir  þá  í  þau  sæti,  sem  þeim  sæmdu, 
■en  eg  settist  andspænis  þeim. 

Þá  tók  Sadi  þannig  til  orða:  »Khodjah  Hassan!  eg 
get  ekki  nógsamlega  lýst  því,  hvað  vænt  mjer  þykir  um 
að  hagir  þínir  eru  nú  eins  og  eg  óskaði,  þegar  eg  gaf 
þjer  tvivegis  tvö  hundruð  gullpeninga,  hvað  eptir  annað. 
Fje  þetta  veldur  vafalaust  hinni  frábæru  og  furðanlegu 
breytingu,  sem  orðin  er  á  högum  þínum.  Eitt  er  samt, 
sem  mjer  þykir  undrum  gegna:  eg  skil  ekki,  hvers  vegna 
þú  í  tvö  skipti  duldir  mig  sannleikans  og  barst  óhöpp  í 
vænginn,  sem  mjer  þóttu  þá,  og  þykja  enn  í  dag,  með 
öllu  ótrúleg.  Var  það  af  því,  að  hagur  þinn  halch'  lag- 
færzt  svo  lítið,  þegar  við  sáum  þig  seinast,  að  þú  skamm- 
aðist  þín  fyrir  að  kannast  við  það?  Eg  ætla  nú  fyrst  um 
sinn  að  hafa  það  fyrir  satt,  og  vona  eg  að  þú  sannir  þessa 
tilgátu  mína«. 

Sad  hlýddi  á  orð  vinar  síns  með  óþolinmæði,  eða 
öllu  fremur  þykkju,  eins  og  sjá  mátti  á  honum,  því  hann 
hristi  höfuðið  og  horfði  til  jarðar.  Samt  lofaði  hann  hon- 
um  að  tala  út  og  sagði  því  næst:  »Eg  vona  þú  misvirð- 
ir  ekki,  Sadí!  þó  eg  verði  fyrri  til  að  svara  en  Hassan; 
eg  skil  ekki,  hvers  vegna  þú  tortryggir  hreinskilni  hans. 
Eg  segi  það  einu  sinni  enn,  að  eg  trúði  honum  undir  eins, 
þegar  hann  hispurslaust  og  blátt  áfram  sagði  okkur  frá 
hrakföllum  sínum,  og  hvað  sem  þú  segir,  þá  er  eg  sann- 
færður  um,  að  þau  hafa  í  raun  og  veru  viljað  honum  til. 
En  lofum  honum  nú  að  tala,  svo  að  við  getum  heyrt  af 
sjálfs  hans  munni,  hvor  okkar  hefir  lagt  rjettari  dóm 
á  hann«. 

Því  næst  tók  eg  til  orða  og  mælti:  »Herrar  mínir! 
eg  mundi  aldrei  Ijúka  munni  sundur  til  að  skýra  mál 
þetta,  nema  eg  væri  viss  um  það,  að  þræta  ykkar  mjer 
viðvíkjandi  getur  ekki  orðið  ykkur  að  vinslitum.  Mun  eg 
því  tala  ljósara  eptir  tilmælum  ykkar,  og  því  megið  þið 
treysta,  að  eg  mun  vera  jafn  hreinskilinn  og  áður  í  sögu- 
sögn  minni«.  Sagði  eg  þeim  þá  ítarlega  alla  söguna, 
sem  yðar  hátign  heyrði  fyrir  skemmstu.  En  með  engu 
móti  gat  eg  komið  Sadí  til  að  láta  af  tortryggni  sinni. 
»Mjer  þykir«,  sagði  hann,  »sagan  þín  um  fiskinn  og  de- 
mantinn,  sem  átti  að  vera  í  vömb  hans,  jafnótrúleg  og 
hitt,  sem  þú  sagðir  fyrr,  að  gammur  hefði  rænt  vefjarhetti 
þínum,  og  að  ker  með  úrsigti  í  hefði  verið  látið  í  skipt- 
um  fyrir  þvottaleir.  En  hvernig  sem  nú  þessu  er  varið, 
þá  er  eg  sannfærður  um,  að  þú  ert  orðinn  ríkur,  eins  og 
eg    ætlaðist  til,    og  þykir  mjer  hjartanlega  vænt  um  það«. 

Af  því  nú  var  áliðið,  þá  stóð  hann  upp,  og  ætluðu 
þeir  báðir  að  kveðja  mig.  En  eg  stóð  upp  líka,  aptraði 
þeim  og  mælti:  »Herrar  mínir!  leyfið  mjer  að  biðja  ykkur 
einnar  bænar,  sem  þið  ekki  megið  synja  mjer.  Gerið 
mjer  þá  sæmd,  að  neyta  hjá  mjer  hóflegs  kvöldverðar  og 
gista  hjá  mjer  í  nótt,  svo  eg  geti  farið  með  ykkur  á  morgun 
ofan    eptir  fljótinu    til    lystigarðs    míns    á  landsbyggðinni; 

eg  hef  keypt  hann  til  þess  að  vera  þar  á  stundum  mjer 
til  hvíldar  og  hressingar  í  hinu  hreina  og  heilnæma  sveita- 
lopti.  Getið  þið  samdægris  farið  heim  aptur  landveg,  og 
skal  eg  ljá  ykkur  tvo  af  reiðhestum  mínum«. 

»Það  vil  eg  feginn«,  ansaði  Sadí,  »ef  engar  annir 
hamla  Sad  frá  því«. 

»Eg  á  aldrei  annríkt«,  mælti  Sad,  »þegar  mjer  gefst 
kostur  á  að  vera  með  þjer.  En  við  verðum  að  gera  boð 
heim,  svo  að  fólkið  ekki  bíði  eptir  okkur«. 

Eg  kallaði  þá  á  þræl,  og  lögðu  þeir  fyrir  hann  er- 
indi  sín,  en  eg  fór  út  á  meðan  og  skipaði  að  tilreiða 
kvöldverð. 

Eptir  það  fór  eg  að  sýna  velgjörðamönnum  mínum 
hús  mitt,  ásamt  því,  er  til  þess  heyrði,  og  var  að  því 
þangað  til  matmálstími  var  kominn;  þótti  þeim  það  allt 
vera  við  mitt  hæfi.  Kallaði  eg  þá  báða  velgjörðamenn 
mína  og  gerði  þeirra  engan  mun,  því  Sad  hefði  aldrei 
gefið  mjer  blýið,  ef  ekki  hefði  Sadí  verið,  og  hefði  Sad 
ekki  verið,  þá  mundi  Sadí  aldrei  hafa  gefið  mjer  hin  fjögur 
hundruð  gullpeninga,  sem  eg  átti  gæfu  mína  að  þakka. 
Leiddi  eg  þá  nú  aptur  inn  í  salinn,  og  spurðu  þeir  mig 
að  mörgu  viðvíkjandi  iðn  minni,  og  leysti  eg  svo  úr  spurn- 
ingum  þeirra,  að  þeim  líkaði  vel. 

Þegar  mjer  var  sagt  að  búið  væri  að  bera  á  borð, 
þá  fylgdi  eg  þeim  inn  í  borðsalinn,  og  fannst  þeim  mikið 
um,  því  bæði  var  hann  fallega  upplýstur  og  öllu  laglega 
fyrir  komið,  en  maturinn  var  hinn  ljúffengasti.  Meðan 
við  sátum  yfir  borðum,  ljet  eg  skemmta  þeim  með  söng 
og  hljóðfæraslætti,  og  á  eptir  kom  inn  flokkur  dansleikara 
og  dansmeyja,  og  annað  fleira  haíði  eg  til  gleði  og  gam- 
ans,  til  þess  að  sýna  þeim  sem  bezt  eg  gat,  hversu  eg 
væri  þeim  þakklátur  í  huga. 

Morguninn  eptir  gengum  við  ofan  að  fljótinu  fyrir 
sólar  uppkomu,  til  að  njóta  morgunkælunnar;  þar  beið 
okkar  við  bakkann  fagur  lystibátur  með  glitábreiðum  og 
voru  á  honum    sex    knáir    ræðarar;    reru  þeir    okkur  for- 

streymis  ofan  eptir  fljótinu,    og  vorum  við    svo  sem  svar- 
aði  hálfri  annari  stund  á  leiðinni  til  lystigarðs  míns. 

Þegar  við  vorum  á  land  stignir,  þá  staðnæmdust 
báðir  vinirnir  fullir  undrunar  og  furðuðu  sig  á  fegurð 
hússins,  en  einkum  dáðust  þeir  samt  að  landslaginu  kring- 
um  það,  því  útsjón  var  þar  hin  fegursta  á  allar  hliðar. 
Fylgdi  eg  þeim  síðan  um  herbergi  hússins  og  sýndi  þeim 
hvervetna,  hvernig  öllu  var  fyrir  komið.  Gazt  þeim  vel 
að  því,  og  gengum  við  nú  út  í  garðinn;  fannst  þeim  þar 
mest  um  aldinviðarskóginn,  en  í  honum  voru  sítrónutrje 
og  gullapaldrar,  hlaðnir  blómum  og  ávöxtnm;  voru  við- 
irnir  plantaðir  í  skipulegum  röðum  og  vökvuðust  af  smá- 
læk  einum,  sem  veitt  var  inn  í  garðinn  úr  fljótinu.  Þar 
var  forsæla  og  svalandi  kæla,  þegar  sólarhitinn  var  megn- 
astur;  þar  mátti  heyra  Jjúfan  vatnsnið  og  sætan  klið  ótal 
fugla  og  margt  annað  var  þar  til  unaðar,  svo  að  vinirnir 
stóðu  við  í  hverju  spori,  ýmist  til  að  þakka  mjer  fyrir, 
að  eg  hafði  farið  með  þá  á  svo  inndælislegan  stað,  eða 
til  að  samfagna  mjer,  þar  sem  eg  var  orðinn  eigandi  hans. 
Fylgdi  eg  þeim  nú  þangað  sem  aldinskógurinn  þraut,  og 
sýndi  þeim  annan  skóg  með  hávöxnum  trjám,  er  lukti 
garðinn  allt  umhverfis.  Því  næst  leiddi  eg  þá  til  lysti- 
skála  míns,  sem  opinn  var  til  allra  hliða;  bar  forsælu  yfir 
hann  af  pálmaviðum,  sem  stóðu  í  þyrpingu,  en  tóku  þó 
ekki  fyrir  útsjónina;  bauð  eg  þeim  þar  inn  að  ganga  og 
setjast  í  hvílubekk,  sem  lagður  var  ábreiðum  og  hægindum. 

Á  lystigarði  mínum  höfðum  vid  hitt  báða  sonu  mína, 
sem  eg  hafði  sent  þangað  nýlega  sjer  til  skemmtunar, 
ásamt  kennurum  þeirra.  Höfðu  þeir  farið  lengra  inn  í 
skóginn,  til  að  leita  að  fuglahreiðrum,  og  sáu  þeir  loksins 
eitt  uppi  í  háu  tré  á  milli  greinanna.  En  með  því  þeir 
voru  hvorki  svo  sterkir  nje  fimir,  að  þeir  gætu  sjálfir 
klifrast  upp  í  trjeð,  þá  skipuðu  þeir  þrælnum,  sem  eg 
hafði  fengið  þeim  til  fylgdar,  að  ná  ungunum  fyrir  sig. 
Þrællinn  klifraðist  upp  í  trjeð,  en  er  hann  var  kominn 
upp  að  hreiðrinu,  þá  undraðist    hann    mjög,    því  það  var 

iljettað  innan  í  vefjarhött.  Tók  hann  hreiðrið,  eins  og 
það  var,  og  fór  ofan  úr  trjenu  til  þess  að  sýna  sonum 
mínum  þenna  merkisfund.  Segir  hann  við  þá  um  leið,  að 
mjer  muni  þykja  gaman  að  sjá  hreiðrið,  og  fjekk  það  hin- 
um  elzta,  til  þess  hann  skyldi  sýna  mjer.  Sá  eg  þá  nú 
koma  álengdar  með  miklum  feginleik,  eins  og  börnum  er 
títt,  þegar  þau  hafa  fundið  hreiður.  »Faðir  minn!«  kall- 
aði  hinn  eldri,  »líttu  á,  hjer  er  hreiður  innan  í  vefjarhettk. 
Þeim  Sadí  og  Sad  fjekk  þetta  ekki  minni  undrunar  en 
sjálfum  mjer,  en  hreint  gekk  fram  af  mjer,  þegar  eg  sá, 
að  hjer  var  kominn  vefjarhötturinn,  sem  gammurinn  hafði 
rænt  frá  mjer.  Þegar  eg  hafði  skoðað  hann  í  krók  og 
kring,  og  líka  fundið,  að  þyngd  hans  ljet  nærri  lagi,  sagði 
eg  við  gesti  mína:  »Göfugu  herrar!  eruð  þið  svo  minnis- 
góðir,  að  þið  munið,  hvort  þetta  er  vefjarhötturinn,  sem 
eg  hafði  á  höfðinu  daginn  sem  þið  töluðuð  við  mig  í 
fyrsta  sinn«. 

»Eg  held  varla«,  mælti  Sad,  »að  Sadí  hafi  tekið  eptir 
því  heldur  en  eg.  En  hvorugum  okkar  mundi  geta  leikið 
á  því  nokkur  efi,  ef  hinir  hundrað  og  níutíu  gullpeningar 
fyndust  í  honum«. 

»Aður  en  eg  snerti  á  honum«,  mælti  eg,  »þá  bið  eg 
ykkur  að  taka  eptir  því,  að  hann  er  ekki  nýkominn  í 
trjeð;  má  bæði  sjá  það  á  því,  hvernig  hann  er  útleikinn 
og  líka  á  hreiðrinu,  sem  er  syo  haglega  fljettað  innan  í 
honum,  án  þess  að  mannleg  hönd  haíi  þar  við  komið; 
er  það  óyggjandi  vottur  þess,  að  hann  heíir  verið  þar  frá 
þeim  degi,  er  gammurinn  rændi  honum  frá  mjer,  hefir 
hann  annaðhvort  lagt  hann  á  trjeð  eða  misst  hann  á  flug- 
inu,  svo  að  hann  hefir  orðið  fastur  á  milli  limanna;  takið 
ekki  illa  upp,  þó  eg  veki  athygli  ykkar  á  þessu,  mjer  er 
svo  mikið  um  það  hugað,  að  uppræta  hjá  ykkur  alla 
grunsemd  um  svik,  eða  ósannsögli  af  minni  hálfu«. 

Sad  reyndi  að  styrkja  viðleitni  mína,  og  mælti: 
»Þetta  skiptir  þig  einan,  Sadí!  en  mig  ekki,  því  eg  hef 
aldrei  tortryggt  sannsögli  Hassans«.      Rakti  eg  nú  líndúk- 

inn  utan  af  húfunni  innan  í,  og  tók  upp  úr  honum  pyngj- 
una;  kannaðist  Sadí  undir  eins  við,  að  það  var  sú  hin  sama 
sem  hann  hafði  gefið  mjer.  Hellti  eg  gullinu  úr  henni 
niður  á  ábreiðuna  að  þeim  ásjáendnm  og  mælti:  »Þarna 
eru  gullpeningarnir;  teljið  nú  sjálfir  og  sjáið,  hvort  ekki 
stendur  heima«. 

Sad  taldi  nú  tíu  og  tíu  í  einu,  og  reyndist  að  þar 
voru  hundrað  og*  níutíu  gullpeningar;  gat  Sadí  þá  ekki 
borið  á  móti  skýlausum  sannleikanum  ogmælti:  »Hassan! 
eg  játa,  að  þessir  hundrað  og  níutíu  gullpeningar  hafa 
ekki  getað  stuðlað  neitt  til  auðsældar  þinnar,  en  öðru 
máli  er  að  gegna  um  hina  aðra  hundrað  og  níutíu  gull- 
peninga,  sem  þú  þóttist  hafa  fólgið  í  kerinu«. 

»Herra!«  svaraði  eg,  »það  sem  eg  sagði  yður  um 
þetta  síðarnefnda  fje,  er  í  alla  staði  eins  satt  og  hin  sagan. 
Þjer  ætlist  þó  ekki  til,  að  eg  fari  að  taka  aptur  orð  mín, 
til  þess  að  ljúga  að  yður«. 

»Láttu  Sadí  ráða  ætlun  sinni  um  þetta,  Hassan!« 
mælti  Sad.  »Eg  læt  mjer  vel  lynda,  þó  hann  haldi,  að 
þú  eigir  hinni  gjöfinni  helming  auðsins  að  þakka,  ef  hann 
að  eins  játar,  að  eg  haíi  stuðlað  til  þess  með  blýinu,  og 
vefengir  ekki  sögu  þína  um  demantinn,  sem  íannst  í 
fiskinum«. 

»Eg  er  vel  ánægður«,  ansaði  Sadí,  »ef  þú  loíar  mjer 
að  halda  við  þá  trú,  að  enginn  peningalaus  maður  geti 
grætt  peninga,  svo  stóru  nemi«. 

»Hvernig  talarðu?«  mælti  Sad.  »Ef  eg  nú  af  tilviljun 
fyndi  demant,  sem  væri  fimmtíu  þúsund  gullpeninga  virði, 
og  fengi  þá  fyrir  hann,  hefði  eg  þá  fengið  fje  þetta  fyrir 
peninga?« 

Lengri  varð  ekki  þessi  deila.  Stóðum  við  nú  upp  og 
gengum  inn  í  húsið;  var  þar  miðdegisverður  til  reiðu 
handa  okkur.  Eptir  máltíðina  lofaði  eg  gestum  mínum 
að  hvílast  meðan  heitast  var,  en  sjálfur  fór  eg  að  segja 
fólki  mínu  fyrir  verkum.  Seinna  gaf  eg  mig  aptur  á  tal 
við  þá,  og  vorum  við  að  spjalla  um  hitt  og  þetta,  þangað  til 

megnasti  hitinn  fór  að  rjena.  Því  næst  gengum  við  aptur 
út  í  garðinn,  og  vorum  þar  nær  því  til  sólarseturs.  Eptir 
það  stje  eg  á  hestbak  með  báðum  vinum  mínum,  og  fylgdi 
okkur  einn  þræll;  komum  við  til  Bagdad,  tveimur  stund- 
um  eptir  miðnætti,  í  bjartasta  tunglskini. 

Þegar  heim  kom,  vantaði  bygg  til  íóðurs  handa 
hestunum,  og  var  það  af  einhverju  skeytingarleysi  húskarla 
minna.  Forðabúrunum  var  þegar  lokað,  enda  voru  þau 
svo  langt  í  burtu,  að  ekki  voru  tiltök  að  fá  þaðan  fóður, 
er  svo  var  áliðið.  Fór  nú  einn  af  þrælum  mínum  um 
nágrennið  til  að  leita  fóðurs,  og  fann  hann  leirker  fullt  af 
úrsigti  í  búð  einni.  Keypti  hann  það  með  því  skilyrði  að 
koma  með  kerið  daginn  eptir.  Hristi  nú  þrællinn  úrsigtið 
í  jötuna,  en  þegar  hann  var  að  jafna  því  fyrir  hestana, 
þá  rákust  hendur  hans  á  eitthvað  þungt  í  samanvöfðum 
klút.  Færði  hann  mjer  klútinn  jafnskjótt  sem  hann  hafði 
fundið  hann,  og  sagði  að  þetta  væri  líklega  klúturinn, 
sem  eg  svo  opt  hefði  talað  um,  og  gat  hann  þess  um  leið, 
hvernig  hann  hefði  fundið  hann. 

Þá  varð  eg  frá  mjer  numinn  af  fögnuði,  og  sagði 
við  velgjörðamenn  mína:  »Göfugu  herrar!  guð  vill,  að 
þið  skiljið  ekki  við  mig,  fyrr  en  þið  eruð  gengnir  úr  skugga 
um,  að  það  er  satt,  sem  eg  hef  sagt  ykkur«.  Vjek  eg 
mjer  þá  að  Sadí  og  mælti:  »Þarna  eru  hinir  hundrað 
og  níutíu  gullpeningar,  sem  þjer  gáfuð  mjeríseinna  skipt- 
ið;  eg  þekki  þá  á  klútnum«.  Leysti  eg  þá  upp  klútinn, 
og  taldi  úr  honum  hina  hundrað  og  níutíu  peninga.  Kerið 
ljet  eg  líka  sækja  og  kannaðist  eg  við  það;  Ijet  eg  síðan 
fara  með  það  til  konu  minnar,  og  spyrja  hana.  hvort 
hún  bæri  kennsl  á  það,  en  bauð  þó  varnað  á,  að  segja 
henni  nokkuð  af  því,  er  gerzt  hafði.  Þekkti  hún  það 
undir  eins  og  ljet  skila  til  mín,  að  þetta  væri  sama  kerið, 
sem  hún  ljet  í  skiptum  fyrir  þvottaleirinn. 

Nú  játaði  Sadí  sig  unninn  og  sagði  við  Sad:  »Þú 
segir  satt:  peningar  eru  ekki  ætíð  óbrigðult  meðal  til  að 
safna  auðæfum«. 

Púsund  og  ein  nótt.    III.  20 


306 

Þá  vjek  eg  mjer  að  Sadí  og  mælti:  »Eg  get  ekki 
ætlað,  að  þjer  munið  vilja  taka  aptur  við  gullpeningum 
þessum,  sem  komnir  eru  til  skila.  Eg  fyrir  mitt  leyti  vil 
ekki  halda  þeim  í  eign  minni,  því  eg  er  ánægður  með  það, 
sem  drottinn  á  annan  hátt  heflr  látið  mjer  í  skaut  falla. 
Eg  vona  því  að  þjer  fallist  á  þá  ætlun  mína,  að  gefa  fá- 
tækum  fje  þetta,  svo  að  við  allir  getum  notið  góðs  af  því 
í  öðru  lífi«. 

Vinirnir  gistu  nú  hjá  mjer  næstu  nótt.  Um  morgun- 
inn  föðmuðu  þeir  mig  og  sneru  heim  aptur,  og  voru  þeir 
prýðilega  ánægðir  með  viðtökurnar  hjá  mjer;  í  annan  stað 
þótti  þeim  vænt  um,  að  eg  varði  ekki  illa  auðæfum  þeim, 
sem  eg  næst  guði  átti  þeim  að  þakka.  Heimsótti  eg  þá 
síðan,  hvorn  í  sínu  lagi,  og  vottaði  þeim  þakklátsemi 
mína;  hefir  mjer  síðan  þótt  hin  mesta  virðing  að  koma  á 
þeirra  fund  og  umgangast  þá  eins  og  alúðarvini  mína«. 

Harún  Alraschid  hafði  hlýtt  á  sögu  Khodjah  Hassans 
með  slíku  athygli,  að  hann  rjeði  fyrst  af  þögn  Hassans, 
að  sagan  var  á  enda.  »Hassan!«  mælti  hann,  »það  er 
langt  síðan  eg  hef  hlýtt  á  nokkuð  með  jafnmikilli  ánægju 
og  þessa  sögu  þína;  á  furðanlegum  vegum  heíir  drottni 
þóknazt  að  leiða  hamingjuna  til  þín.  Haltu  því  eptirleiðis 
áfram  að  sýna  þig  hennar  maklegan,  eins  og  þú  hefir  gert 
hingað  til.  Mjer  þykir  vænt  um,  að  eg  get  sagt  þjer,  að 
demantinn,  sem  gerði  þig  að  ríkismanni,  er  geymdur  í  fje- 
hirzlu  minni.  En  með  því  að  Sadí,  ef  til  vill,  ekki  legg- 
ur  trúnað  á  hina  sjaldgæfu  náttúru  steinsins,  sem  að  minni 
hyggju  er  hin  dýrasta  og  aðdáanlegasta  gersemi  í  gripa- 
safni  mínu,  þá  komdu  hingað  með  þá  báða,  hann  og 
Sad,  svo  að  gripavörður  minn  geti  sýnt  þeim  demantinn, 
og  Sadí  láti  á  það  sannast,  að  peningar  eru  ekki  ávallt 
ótvílugt  meðal  fyrir  fátæklinginn,  til  að  auðgast  fljótt  og 
fyrirhafnarlítið.  Það  er  og  vilji  minn,  að  þú  segir  gripa- 
verðinum  sögu  þína,  svo  að  hann  geti  látið  færa  hana  í 
letur,  og  geymt  hana  ásamt  demantinum«. 

Að    svo    mæltu   hneigði  kalífinn  höfði  sínu  til  þeirra 

Khodjah  Hassans,  Sídí  Númanns  og  Baba  Abdallah,  og 
vottaði  hann  þeim  þannig  ánægju  sína,  en  þeir  fleygðu 
sjer  að  skilnaði  fram  fyrir  fótskör  hásætis  hans  og 
gengu  á  burt. 


Sagan  af  Alý  Baba  og  hinum  fjörutiu  ræningjum. 


r. 


Dínarsade  vakti  systur  sína, 
Scheherasade  drottningu,  og  sagði 
hún  þá  soldáninum  sögu  þessa: 

í  borg  nokkurri  á  Persalandi,  nálægt  landamærum 
ríkis  yðvars,  bjuggu  bræður  tveir  og  hjet  annar  Kassim, 
en  hinn  Alý  Baba.  Hafði  íaðir  þeirra  ekki  eptirlátið  þeim 
miklar  eigur,  og  með  því  þeir  skiptu  þeim  jafnt  á  milli 
sín,  þá  skyldi  ætla,  að  nærri  hefði  verið  um  hagi  þeirra 
beggja.  En  auðna  sneri  þessu  á  annan  veg,  því  Kassim 
gekk  að  eiga  konu,  sem  skömmu  eptir  giptingu  sína  erfði 
vel  byrga  kaupmannsbúð,  geymsluhús  fullt  af  útgengileg- 
um  varningi  og  fasteignir  að  auki,  svo  að  hann  varð  ein- 
hver  hinn  ríkasti  kaupmaður  í  borginni. 

Alý  Baba  hafði  átt  konu,  sem  var  jafn  fátæk  og  sjálf- 
ur  hann;  bjó  hann  vesallega  og  hafði  enga  atvinnu  til  að 
halda  lífinu  í  hyski  sínu,  nema  að  fella  við  í  skógi  og 
flytja  hann  til  sölu  heim  í  borgina  á  þremur  ösnum,  sem 
voru  aleiga  hans. 

Það  var  einhvern  dag,  er  hann  var  á  skógi  og  hafði 
að  mestu  borið  saman  viðarklyfjarnar,  að  hann  sá  jóreyk 
mikinn  þyrlast  upp  og  stefna  beint  að  sjer.  En  er  hann 
gáði  betur  að,  sá  hann  að  þetta  var  fjölmennur  riddara- 
flokkur,  og  bar  hann  fljótt  að.  Grunaði  Alý  Baba,  að 
riddarar  þessir  mundu  vera  ræningjar,  þó  ekki  væri  þeirra 
von  um  þessar  slóðir.  Hugsaði  hann  þá  ekki  um  annað 
en  að  forða  sjálfum  sjer,  hvað  sem  um  asnana  yrði,  og 
klifraðist  upp  í  bolmikið  trje  með  lágvöxnum  limum,  þjett- 
laufguðum;  faldi  hann  sig  þar  og  var  þeim  mun  óhultari, 

sem  hann  gat  sjeð  allt  hvað  gerðist,  án  þess  nokkur  sæi 
hann.  Stóð  trjeð  upp  við  klett  nokkurn  mikinn,  sem 
gnæfði  hátt  upp  yfir  það,  og  stóð  einn  sjer;  var  hann  svo 
þverbrattur,  að  hvergi  varð  upp  á  hann  komizt. 

Riddararnir  voru  stórir  menn  og  sterkir,  allir  vel  ríð- 
andi  og  vel  vopnaðir;  áðu  þeir  nú  við  klettinn  og  stigu 
af  baki.  Taldist  Alý  Baba  að  þeir  væru  fjörutíu,  og  gat 
hann  eptir  útliti  þeirra  og  búningi  ekki  efast  um,  að  þeir 
væru  stigamenn.  Hann  fór  ekki  heldur  villt  í  því,  en  þeir 
rændu  jafnan  langt  frá  stað  þessum  og  komu  þangað  ekki, 
nema  þegar  þeir  hjeldu  fundi  sína.  Það  sem  hann  nú  sá 
til  þeirra,  styrkti  hann  enn  betur  í  trú  sinni.  Riddararnir 
tóku  beizlin  af  hestunum  og  bundu  þá,  hengdu  fóðurpoka 
fulla  af  byggi  um  höfuð  þeim  og  tóku  ofan  poka  sína, 
og  virtust  Alý  Baba  sumir  þeirra  vera  svo  þungir,  sem 
væru  þeir  fullir  af  gull-  og  silfurpeningum.  Einn  var  fyrir- 
mannlegastur  á  meðal  ræningjanna,  og  hjelt  Alý  Baba  að 
hann  mundi  vera  foringi  þeirra.  Gekk  hann  að  klettin- 
um,  rjett  þar  sem  Alý  hafði  falið  sig  upp  í  trjenu,  tróðst 
í  gegnum  runnana  og  kallaði  svo  hátt  og  skilmerkilega,  að 
hann  heyrði:  »Sesam,  opnist  þú!«  í  sama  bili  lukust 
upp  dyr  á  klettinum,  og  ljet  þá  foringinn  alla  menn  sína 
ganga  inn  á  undan  sjer,  en  sjálfur  fór  hann  aptastur  og 
lukust  dyrnar  aptur  á  hæl  honum. 

Ræningjarnir  voru  lengi  í  klettinum,  og  með  því  Alý 
Baba  var  hræddur  um,  að  einhver  þeirra,  eða  þeir  allir, 
kynnu  að  koma  út  í  sama  vetfangi,  sem  hann  læddist  úr 
fylgsninu  til  að  forða  sjer,  þá  varð  hann  að  bíða  þolin- 
móður  í  trjenu  og  sjá  hverju  fram  yndi.  Loksins  lukust 
dyrnar  upp  aptur  og  gengu  út  ræningjarnir  fjörutíu,  og 
fremstur  flokkstjórinn;  ljet  hann  hina  aðra  ganga  fram  hjá 
sjer,  hvern  á  eptir  öðrum.  Heyrði  Alý  Baba  því  næst,  að 
hann  kallaði:  »Sesam,  lokist  þú!«  og  skelldust  dyrnar  þá 
aptur.  Gengu  nú  ræningjarnir  til  hesta  sinna,  beizluðu 
þá  og  bundu  á  þá  poka  sína;  því  næst  stigu  þeir  á  bak, 
og  er  þeir  voru  ferðbúnir,  reið  foringinn  íremstur  með  all- 

an  flokkinn  á  eptir  sjer,  og  fóru  þeir  sama  veginn,  sem 
þeir  voru  komnir. 

Allt  fyrir  það  fór  Alý  ekki  undir  eins  ofan  úr  trjenu. 
»Þeir  kunna  að  hafa  gleymt  einhverju«,  hugsaði  hann  með 
sjer,  »og  komi  þeir  hingað  til  að  sækja  það,  þá  taka  þeir 
mig  fastan«.  Var  það  fyrst  löngu  eptir  að  þeir  voru  horfnir 
úr  augsýn,  að  hann  klifraðist  ofan,  og  með  því  hann  hafði 
fest  sjer  í  minni,  með  hverjum  orðum  ræningjaforinginn 
hafði  lokið  upp  dyrunum  og  læst  þeim  aptur,  þá  vildi 
hann  reyna,  hvort  þau  hefðu  hinn  sama  krapt,  ef  hann 
mælti  þau  fram.  Skreið  hann  því  að  klettinum  gegnum 
runnana,  kom  auga  á  dyrnar  og  mælti:  »Sesam,  opnist 
þú!«  og  í  sama  bili  iukust  þær  upp. 

Alý  Baba  hafði  búizt  við  að  koma  í  dimman  helli, 
en  því  fór  fjærri,  því  nú  sá  hann  víða,  háa  og  bjarta 
hvelíingu,  sem  höggin  var  í  bergið  af  mannahöndum,  og 
bar  birtuna  ofan  um  glugga  efst  uppi  á  henni.  Voru  þar 
miklar  vista  nægðir  og  háir  hlaðar  af  alls  konar  dýrum 
varningi,  silkivefnaði,  gullskotnu  pelli  og  glæsilegum  glit- 
ábreiðum ;  var  þar  og  ógrynni  gull-  og  silfurpeninga,  sem 
annaðhvort  lágu  í  stórhrúgum  eða  voru  geymdir  í  troð- 
fullum  skinnpokum.  Þegar  hann  sá  allt  þetta,  þá  þótti 
honum  líklegt,  að  ræningjar  hefðu  haft  helli  þenna  fyrir 
geymslustað  í  margar  aldir.  En  ekki  var  A\ý  Baba  lengi 
að  skoða  huga  sinn  um,  hvað  gera  skyldi.  Hann  fór  inn 
í  hvelfinguna  og  lokuðust  dyrnar  eptir  honum  jafnskjótt 
sem  hann  var  inn  kominn,  en  það  fjekk  honum  engrar 
áhyggju,  því  hann  vissi,  hvernig  þeim  varð  lokið  upp 
aptur.  Gaf  hann  nú  silfrinu  engan  gaum,  en  gullinu  því 
meiri,  einkum  því,  sem  var  í  skinnpokunum,  og  bar  hann 
í  nokkrum  ferðum  svo  mikið  út  af  því,  að  það  voru  nóg- 
ar  klyfjar  á  asna  hans.  Varð  hann  nú  að  leita  upp  asn- 
ana,  og  jafnskjótt  sem  hann  hafði  heimt  þá  saman,  ljet 
hann  peningapokana  upp  á  þá  og  þakti  trjálimum  yíir, 
svo  að  þeir  ekki  sæjust.  Þegar  hann  var  búinn  að  því, 
gekk    hann    til    dyranna  og  kallaði:      »Sesam,  lokist  þú!« 

og  skullu  dyrnar  þá  óðara  aptur;  því  í  hvert  skipti,  sem 
hann  hafði  gengið  inn,  höfðu  þær  lokazt  sjálíkrafa,  en 
ávallt  staðið  opnar,  þegar  hann  gekk  út. 

Þegar  Alý  Baba  var  kominn  heim  til  sín  i  borgina, 
rak  hann  asnanainn  í  dálítinn  garð,  og  lokaði  hliðinu 
vandlega  á  eptir  sjer;  tók  hann  síðan  trjálimarnar  ofan 
af  gullpokunum,  bar  þá  inn  í  hús  sitt,  og  lagði  þá  hvern 
af  öðrum  fyrir  framan  konu  sína,  sem  sat  í  legubekk. 
Skoðaði  hún  pokana,  og  sá  að  þeir  voru  fullir  af  pening- 
um;  grunaði  hana  þá,  að  maður  hennar  hefði  stolið  þeim. 
Því  varð  henni  þetta  að  orði,  þegar  hann  hafði  borið  þá 
alla  inn:     »Ertu  þá  orðinn  slíkur  ólánsmaður,  Alý  Baba?« 

»Vertu  nú  hæg,  kæra  mín!«  sagði  hann,  »eg  er  ekki 
þjófur,  nema  sá  sje  þjófur,  sem  tekur  fje  frá  ræningjum. 
Þú  munt  fara  ofan  af  grunsemd  þinni,  þegar  eg  er  búinn 
að  segja  þjer  frá  happi  mínu«. 

Nú  hellti  hann  öllu  gullinu  í  eina  hrúgu,  og  varð 
konu  hans  heldur  en  ekki  starsýnt  á  þenna  Ijómandi  auð. 
Því  næst  sagði  hann  henni  upp  alla  söguna,  og  beiddi 
hana  fyrir  hvern  mun  að  vera  þagmælska.  Gladdist  hún 
með  manni  sínum  yfir  þessu  óvænta  happi  og  ætlaði  að 
telja  fjeð. 

»Þú  ert  ekki  með  öllum  mjalla,  kona!«  sagði  Alý 
Baba,  »nær  ætli  þú  yrðir  búin  að  því?  Eg  vil  heldur 
grafa  fjeð  í  jörð  niður  undir  eins,  og  er  hver  stundin 
dýrmæt«. 

»En  gaman  væri  samt«,  ansaði  konan,  »að  vita 
svona  hjer  um  bil,  hvað  mikið  það  er.  Eg  ætla  að  fá 
mjer  dálítinn  mæli  til  láns  í  nágrenninu,  og  get  eg  þá 
mælt  það,  meðan  þú  grefnr  gröfina«. 

»Til  hvers  er  það?  mælti  Alý  Baba.  »Ef  þú  vildir 
mínum  ráðum  hlýða,  þá  mundirðu  sleppa  þessu  uppátæki. 
Gerðu  nú  samt  eins  og  þjer  líkar,  en  mundu  mig  um  það 
að  vera  þagmælsk«. 

Kona  Alýs  fór  nú  til  Kassims  mágs  síns,  sem  bjó 
þar  skammt  frá:  hitti  hún  svo  á,  að  hann  var  ekki  heima, 

og  beiddi  því  konu  hans  að  ljá  sjer  allrasnöggvast  dálít- 
inn  mæli.  Var  hún  þess  allfús,  og  beiddi  hana  að  bíða 
stundarkorn,  meðan  hún  sækti  mælikerið.  Enda  fór  hún 
að  sækja  það,  en  með  því  hana  langaði  til  að  vita,  hvaða 
korntegund  það  væri,  sem  fátæklingurinn  Alý  Baba  ætlaði 
að  mæla,  þá  kom  henni  það  ráð  til  hugar,  að  rjóða  tólg 
á  mæiikers  botninn.  Að  svo  búnu  færði  hún  mágkonu 
sinni  mælirinn,  og  kvaðst  hafa  verið  svo  lengi  burtu,  af 
því  hún  hefði  ekki  getað  fundið  hann  undir  eins.  Fór 
nú  kona  Alýs  heim  til  sín,  hvolfdi  mælirnum  yíir  gull- 
hrúguna,  fyllti  hann  og  hellti  síðan  úr  honum  í  legubekk- 
inn;  mældi  hún  þannig  þangað  til  hún  var  búin,  og  lík- 
aði  henni  vel,  hvernig  mælzt  hafði. 

Meðan  maður  hennar  gróf  niður  gullið,  fór  hún  apt- 
ur  til  mágkonu  sinnar  með  mælikerið,  til  þess  að  sýna 
hvað  hún  væri  skilvís,  en  eptir  því  tók  hún  ekki,  að  gull- 
peningur  einn  hafði  loðað  við  botninn.  »Hjerna,  mágkona«! 
sagði  hún,  »þjer  sjáið  að  eg  hafði  mælirinn  ekki  lengi  hjá 
mjer;  kærar  þakkir  fyrir  lánið«. 

Óðara  en  hún  hafði  snúið  bakinu  að,  leit  kona  Kass- 
ims  á  mælisbotnin,  og  varð  öldungis  hlessa,  er  hún  sá 
gullpeninginn.  Öfundsýkin  gagntók  undir  eins  hjarta 
hennar,  og  sagði  hún  við  sjálfa  sig:  »Mikil  skelfing!  hann 
Alý  Baba  á  gull,  svo  mælirum  skiptir.  Hvar  hefir  hann 
fengið  það,  sá  armi?« 

Kassim  hafði  ekki  verið  heima,  eins  og  fyrr  greindi, 
heldur  var  hann  í  búð  sinni,  og  kom  hann  ekki  heim  fyrr 
en  um  kvöldið.  Leiddist  konu  hans  mjög  að  bíða  hans,  og 
rjeði  hún  sjer  ekki  fyrir  óþolinmæði,  er  hana  langaði  til 
að  segja  honum  nýmæli  þau,  sem  honum  mátti  þykja 
eins  furðuleg  og  sjálfri  henni.  En  er  hann  loksins  kom 
heim,  þá  tók  hún  þannig  til  máls:  »Þú  hjelzt  að  þú  værir 
ríkur,  Kassim!  en  þjer  hefir  illa  skjátlazt.  Hann  Alý 
Baba  er  margfalt  ríkari.  Hann  telur  ekki  peningana  eins 
og  þú,  heldur  mælir  hann  þá«. 

Kassim  beiddi  hana  að  ráða  sjer  þessa  gátu,  og  sagði 

hún  honum  þá  frá  bragði  sínu,  og  sýndi  honum  gullpen- 
inginn,  sem  var  svo  æfagamall,  að  hann  þekkti  ekki  kon- 
ungsnafnið,  sem  á  honum  stóð.  En  í  stað  þess  að  gleðj- 
ast  yfir  láni  bróður  síns,  varð  Kassim  frá  sjer  af  djöful- 
legri  öfund,  og  mátti  hann  eigi  sofa  alla  nóttina.  Fór 
hann  til  Alý  Baba  næsta  dag  fyrir  sólaruppkomu.  Var 
hann  ekki  vanur  að  sýna  Alý  bróðurlegt  atlæti; 
hann  hafði  gleymt  bróðurnafninu,  þegar  hann  gekk  að 
eiga  ríku  ekkjuna.  »Alý  Baba!  mælti  hann,  »þú  ert  frem- 
ur  dulur  um  hagi  þína;  þú  lætur  eins  og  þú  sjert  hús- 
gangur  og  bláfátækur  aumingi,  og  mælir  þó  gullið  í  fjórð- 
ungskerum«. 

»Eg  veit  ekki  hvað  þú  átt  við,  bróðir  minn!«  ansaði 
Alý  Baba,  »þú  verður  að  tala  ljósara«. 

»Vertu  ekki  að  þessum  uppgerðarlátum«,  mælti  Kass- 
im.  »Hvað  marga  peninga  áttu,  slíka  sem  þann  arna? 
konan  mín  fann  hann  á  botni  mælikersins,  sem  hún  kona 
þín  fjekk  til  láns  í  gærdag«. 

Þá  skildi  Alý  Baba,  að  það  hafði  nú  hlotizt  af  uppá- 
tæki  konu  hans,  að  þau  Kassim  og  kona  hans  voru  orðin 
þess  vísari,  sem  hann  helzt  vildi  leyna;  en  það  var  nú 
ekki  hægt  að  gera  við  því,  sem  einu  sinni  var  orðið.  Ljet 
hann  því  enga  undrun  eða  þykkju  í  ljósi,  heldur  sagði 
hann  bróður  sínum  allt  eins  og  var,  og  bauðst  til  að 
skipta  með  honum  auðæfunum,  ef  hann  vildi  þegja  yfir 
leyndarmáli  þessu. 

»Það  leiðir  af  sjálfu  sjer«,  ansaði  Kassim  þóttalega; 
»en  þú  verður  að  l}rsa  glöggt  fyrír  mjer  staðnum,  þar  sem 
auðæíin  eru  geymd,  með  öllnm  merkjum  og  einkennum, 
svo  að  eg  geti  farið  þangað,  þegar  mjer  sjálfum  lízt;  að 
öðrum  kosti  ljóstra  eg  því  upp  og  ákæri  þig  fyrir  yfirvöld- 
unum.  Fer  því  svo  fjærri,  að  þú  getir  vænzt  nokkurs 
framar,  að  þú  munt  jafnvel  missa  það,  sem  þú  hefir  eign- 
azt,  því  eg  fæ  minn  hlut  í  sögulaun«. 

Alý  Baba  gaf  honurn  nú  vitneskju  þá,  er  hann  ósk- 
aði,  og  gekk  honum    fremur  til  þess    góðmennska  en  það, 

að  hann  óttaðist  ofstopa  og  heitingar  bróður  síns;  sagði 
hann  honum  líka,  með  hverjum  orðum  dyrunum  varð 
lokið  upp  og  lokað  aptur.  Nú  var  Kassim  ánægður. 
Hann  einsetti  sjer  að  ná  öllum  auðæfunum  undir  sig,  og 
fór  því  snemma  morguns  næsta  dag  með  tíu  múlasna, 
klyfjaða  stórum  kistum,  sem  hann  ætlaði  að  fylla;  í 
næsta  skipti  ætlaði  hann  að  hafa  með  sjer  fleiri,  alit  eptir 
því  hvað  mikið  fje  hann  fyndi  í  hellinum. 

Hann  fór  nú  veginn,  sem  Alý  Baba  hafði  lýst  fyrir 
honum,  og  kom  að  klettinum;  kannaðist  hann  þegar  við 
öll  einkenni  og  trjeð,  sem  Alý  Baba  hafði  falið  sig  í.  Sá 
hann  nú  dyrnar  og  kallaði:  »Sesam,  opnist  þú!«  lukust 
dyrnar  þá  upp  og  lokuðust  aptur,  jafnskjótt  sem  hann  var 
inn  genginn.  Undraðist  Kassim  mjög,  er  hann  sá  að 
miklu  meira  fje  var  í  hellinum  en  hann  hafði  getað  ráðið 
af  frásógu  bróður  síns,  og  fannst  honum  því  meira  um, 
sem  hann  rannsakaði  það  betur.  Mundi  hann,  eins  og 
annar  maurapúki  og  ágirndarseggur,  hafa  skemmt  sjer  þar 
við  að  horfa  á  gulldyngjurnar  liðlangan  daginn,  hefði 
hann  ekki  minnzt  þess,  að  hann  ætlaði  að  klyfja  með 
þeim  múlana.  Tók  hann  því  svo  marga  poka  í  fang  sjer, 
sem  hann  gat  borið,  en  er  hann  kom  til  dyranna,  og  var 
að  hugsa  um  allt  annað  en  það,  sem  mest  á  reið,  þá 
hafði  hann  gleyint  orðunum,  er  segja  skyldi,  og  mælti 
hann:  »Bygg  opnist  þú!«  í  stað  þess  að  segja:  »Sesam,*) 
opnist  þú!«  Brá  honum  illa  við,  er  hann  sá  að  hurðin 
stóð  blýföst,  og  nefndi  hann  margar  korntegundir,  en  hún 
hrærðist  ekki  að  heldur.  Hann  gerði  sitt  sárasta  til  að 
rifja  upp  fyrir  sjer  nafnið,  en  varð  æ  því  ringlaðri,  sem 
hann  hugsaði  lengur  um  það,  og  var  því  seinast  stolið  úr 
minni  hans,  eins  og  hefði  hann  aldrei  heyrt  það.  Grýtti 
hann  þá  öllum  pokunum  á  gólfið,  og  æddi  fram  og  aptur 
um  hvelíinguna  í  dauðans  angist;  skeytti  hann  þá  lítið  um 
allar  gullhrúgurnar,  sem  Ijómuðu  umhverfis  hann. 

*)    Þ.  e.  hirsir. 

Um  hádegisbil  komu  ræningjarnir  aptur  til  hellisins, 
og  sjá  þeir  nú  álengdar  múlasna  Kassims  í  kringum  klett- 
inn;  bregður  þeim  undarlega  við,  og  hleypa  þangað  á 
harða  spretti.  Múlasnarnir  voru  ekki  bundnir,  heldur 
gengu  þeir  lausir  á  beit,  og  þutu  þeir  nú  sinn  í  hverja 
áttina.  Þótti  ræningjunum  ekki  ómaksins  vert;  að  eltast 
við  þá;  þeim  þótti  meiru  skipta  að  finna  eigandann.  Fóru 
þeir  nú  að  leita,  og  gengu  nokkrir  hringinn  í  kringum 
klettinn,  en  fyrirliðinn  gekk  með  hinum  beint  að  dyrunum, 
og  hafði  sverð  í  hendi;  mælti  hann  sömu  orðin  og  vant 
var,  og  lukust  þær  þá  upp. 

Kassim  hafði  heyrt  jódyninn  inn  í  hvelfinguna,  og 
vissi  hann  þá  gjörla,  að  ræningjarnir  mundu  vera  komnir, 
og  að  hann  ætti  sjer  visan  bana.  En  svo  hann  gerði  sitt 
til  að  forða  lífi  sínu,  þá  stóð  hann  reiðubúinn  til  að 
hlaupa  út,  undir  eins  og  dyrnar  hrykkju  upp.  Enda  fór 
harm  svo  geyst,  að  hann  hljóp  foringjann  um  koll.  En 
þá  festu  hinir  ræningjarnir  hendur  á  honum  og  hjuggu 
hann  þegar  til  bana.  Fóru  þeir  nú  inn  í  hellirinn  og 
fundu  þar  við  dyrnar  poka  þá,  sem  Kassim  hafði  borið; 
lögðu  þeir  þá  þar  sem  þeir  áður  höfðu  verið,  en  ekki 
söknuðu  þeir  hinna,  sem  Alý  Baba  hafði  tekið.  En  er 
þeir  ræddu  sín  í  milli  um  atburð  þenna,  þá  gátu  þeir 
vel  skilið,  að  Kassim  hafði  ekki  getað  komizt  út  úr  hell- 
inum,  en  hitt  var  þeim  óráðin  gáta,  hvernig  hann  hefði 
komizt  inn.  Glugginn  efst  á  hvelfingunni  var  svo  hátt 
uppi,  og  kletturinn  svo  þverbrattur  hið  ytra,  að  það  var 
einskis  manns  færi  að  komast  þangað  eptir  slíku  torleiði. 
En  um  það  voru  þeir  sannfærðir,  að  enginn,  nema  þeir 
einir,  vissi  það  leyndarmál,  hvernig  dyrunum  skyldi  upp 
ljúka. 

En  hvernig  sem  í  þessu  lá,  þá  reið  nú  lííið  á,  að 
búa  svo  um,  að  þeir  gætu  átt  auðæíi  sín  óhult,  og  urðu 
þeir  á  það  sáttir,  að  höggva  lík  Kassims  í  fjóra  hluti  og 
leggja  Þa  fyrir  innan  hellisdyrnar.  Með  þessu  hugðust 
þeir  mundu    skjóta    hverjum    skelk  í  bringu,    sem    hætta 

vildi  á  slíkar  tilraunir,  og  ásettu  þeir  sjer,  að  koma  nú 
ekki  í  hellirinn  um  tíma,  fyrr  en  nályktin  mundi  rjenuð. 
Lokuðu  þeir  klettinum  og  riðu  á  burt  þaðan,  til  að  leita 
sjer  herfangs  á  hinum  fjölförnu  þjóðbrautum. 

Kona  Kassims  beið  nú  manns  síns  heima,  og  gerðist 
hún  kvíðafull,  þegar  larið  var  að  nátta  og  hann  kom  eigi 
að  heldu;.  Hljóp  hún  í  dauðans  angist  til  Alýs  og  mælti: 
»Þú  munt  vita,  mágur!  að  hann  Kassim,  bróðir  þinn, 
er  farinn  út  á  skóg,  og  hverra  erinda?  En  hann  er  ekki 
kominn  aptur,  og  er  eg  hrædd  um,  að  honum  hafi  viljað 
eitthvert  slys  til?« 

A\ý  Baba  hafði  farið  nærri  um,  hvað  bróðir  hans  ætl- 
aði  sjer,  og  hafði  hann  sleppt  að  fara  til  skógar  þann  dag, 
svo  að  ekki  hlytist  af  því  deila.  Talaði  hann  þá  engum 
ámælisorðum  til  mágkonu  sinnar,  sem  gátu  verið  henni 
til  styggðar,  eða  manni  hennar,  hefði  hann  verið  á  lífi, 
heldur  hughreysti  hann  hana  og  kvað  Kassim  gera  það  af 
ásettu  ráði,  að  fara  ekki  heim  til  borgarinnar,  fyrr  en 
liðið  væri  fram  á  nótt.  Þótti  konunni  þetta  trúlegt,  því 
hún  sá  gjörla,  hversu  það  var  áríðandi,  að  maður  hennar 
færi  sem  leynilegast  að  öllu.  Fór  hún  því  heim  til  sín 
aptur  og  beið  með  þolinmæði  fram  á  miðnætti.  Kvaldist 
hún  nú  því  meira  af  hræðslunni,  sem  hún  ekki  þorði  að 
láta  á  neinu  bera,  því  enginn  mátti  vita,  hvernig  á  stóð. 
Iðraðist  hún  þess  um  seinan,  að  hún  hafði  verið  svo 
heimskulega  forvitin  og  hlutsöm  um  það,  sem  einungis 
skipti  mág  hennar  og  mágkonu,  en  hana  alls  ekki.  Alla 
nóttina  sat  hún  uppi  grátandi,  en  er  lýsti  af  degi,  fór  hún 
aptur  að  finna  ættfólk  sitt,  og  sagði  því  fremur  með  tár- 
um  sínum  en  orðum,  hvernig  á  komu  sinni  stæði. 

Alý  Baba  ljet  hana  ekki  þurfa  að  biðja  sig  þess,  að 
leita  Kassims,  heldur  fór  hann  þegar  af  stað  með  asna 
sína,  og  beiddi  hana  fyrst  að  berast  vel  af.  Kom  hann 
hann  nú  að  klettinum,  og  varð  hvorki  var  við  bróður 
sinn  nje  múla  hans,  en  blóðdrefjar  sá  hann  við  hellis- 
dyrnar;  brá  honum    mjög  við  það,    og  þótti    það  ills  viti. 

Sagði  hann  þá:  »Sesam,  opnist  þú!«  og  hrukku  dyrnar 
upp  þegar;  skelfdist  hann  mjög  við  þá  harmasjón,  að  sjá 
lík  bróður  síns  höggvið  í  rjóra  hluti. 

Þó  nú  Kassim  hefði  aldrei  farizt  bróðurlega  við  hann, 
þá  hikaði  hann  sjer  samt  ekki  við  að  veita  honum  enar 
hinnztu  virktir;  batt  hann  hinar  hryllilegu  líkamsleifar  í 
tvo  böggla,  og  fann  hann  allt  í  hellinum,  sem  til  þess 
þurfti  að  hafa.  Ljet  hann  síðan  bögglana  upp  á  einn  af 
ösnum  sínum  og  þakti  trjálimum  yfir,  svo  ekki  sæist,  en 
hina  asnana  klyfjaði  hann  peningapokum.  Að  svo  búnu 
skundaði  hann  burt  úr  hellinum  og  lokaði  dyrunum;  ljet 
hann  af  forsjálni  fyrirberast  yzt  í  skóginum,  svo  lengi  að 
hann  kom  ekki  heim  í  borgina  fyrr  en  um  nóttina.  Fór 
hann  heim  til  sín  með  gullklyíjuðu  asnana,  beiddi  konu 
sína  að  taka  ofan  og  spretta  af  þeim,  og  sagði  henni  í 
skyndingu  frá  afdrifum  Kassims.  Með  þriðja  asnann  fór 
hann  til  mágkonu  sinnar  og  drap  á  dyr  hjá  henni;  lauk 
upp  fyrir  honum  ambátt  ein,  er  Morgíane  hjet;  þekkti  hann 
hana  að  því,  að  hún  var  fær  í  allan  sjó,  bragðvís  og  lipur 
og  varð  aldrei  uppnæm,  úr  hvað  vöndu  sem  var  að  ráða. 
Þegar  hann  var  kominn  í  húsgarðinn,  tók  hann  trjálim- 
arnar  og  báða  bögglana  ofan  af  asnanum,  og  sagði  hljóð- 
lega  við  Morgíane:  »Nú  ætlast  eg  til  að  þú  þegir  eins  og 
steinn  yfir  því,  sem  eg  trúi  þjer  fyrir;  muntu  þegar  skilja, 
hvað  mikið  okkur  húsmóður  þinni  ríður  á  því.  í  böggl- 
um  þessum  er  líkami  húsbónda  þíns,  og  er  allt  undir  því 
komið,  að  við  getum  jarðað  hann,  eins  og  hann  hefði 
dáið  náttúrlegum  dauða.  Nú  mun  eg  tala  við  húsmóður 
þína  og  skaltu  taka  eptir  því,  sem  eg  segi  henni«. 

Morgíane  fór  nú  til  konu  Kassims  og  sagði  henni 
að  Alý  Baba  væri  kominn.  Gekk  hann  inn  til  hennar, 
og  spurði  hún,  hver  tíðíndi  hann  hefði  að  segja;  kvaðst 
hún  reyndar  sjá  það  á  svip  hans,  að  þau  mundu  ekki 
vera  gleðileg.  »Eg  get  ekkert  sagt  þjer,  mágkona!«  ansaði 
Alý  Baba,  »fyrr  en  þú  lofar  mjer  því,  að  hlýða  á  sögu 
mína  frá  upphafi  til  enda,  án  þess  að  Ijúka  munni  sundur; 

það  er  nú  svo  komið,  að  okkur  ríður  báðum  jafnmikið  á, 
að  gæta  óbrigðilegrar  þagmælsku«. 

»Æ«,  stundi  kona  Kassims  og  mælti,  »af  þessum  for- 
mála  get  eg  ráðið,  að  veslings  maðurinn  minn  er  látinn; 
skil  eg  nú,  hverja  nauðsyn  ber  til  að  hafa  launung  á  þessu, 
eins  og  þú  ræður  til.  Eg  skal  stríða  við  skap  mitt,  og 
bið  eg  þig  nú  að  tala«. 

Alý  Baba  sagði  henni  þá  allt  hvernig  farið  hafði, 
þangað  til  hann  kom  aptur  með  lík  Kassims,  og  lauk  hann 
sögu  sinni  með  þessum  orðum:  »Það  ræður  að  líkindum, 
mágkona!  að  þjer  falli  þetta  sárt,  þar  sem  það  kom  þjer 
svo  óvart.  Verður  að  sönnu  ekki  gert  við  því,  sem  hjer 
er  fram  komið,  en  ef  þú  vilt  huggast  láta,  þá  býð  eg  þjer 
þann  kost,  að  verða  kona  mín,  og  steypa  búi  þínu  saman 
við  mitt,  þó  lítið  sje;  skal  eg  ábyrgjast  þjer,  að  það  verð- 
ur  ekki  konu  minni  til  afbrýðis,  og  munuð  þið  hæglega 
geta  komið  ykkur  saman.  Nú  ef  þú  vilt  þiggja  þetta  boð 
mitt,  þá  verðum  við  að  láta  eins  og  bróðir  minn  hafi 
orðið  sóttdauður,  og  skaltu  láta  okkur  Morgíane  sjá  fyrir 
öllu,  sem  þar  að  lýtur«. 

Hvað  mundi  nú  hafa  verið  ráðlegra  fyrir  ekkju 
Kassims  en  að  ganga  að  þeim  kosti,  sem  Alý  Baba  bauð 
henni?  Hún  erfði  nú  allar  eigur  fyrra  manns  síns,  og 
fjekk  þar  á  ofan  nýjan  eiginmann,  sem  var  ríkari  en  hún,  og 
átti  þó  von  á  að  safna  miklu  meiri  auðæfum.  Þótti  henni 
því  sem  hyggilegt  væri,  að  láta  sjer  þetta  til  huggunar 
verða;  þerraði  hún  því  tárin  af  augum  sjer,  hætti  að  barma 
sjer  og  galt  þegar  jáyrði  sitt. 

Alý  Baba  kveður  hana  nú  og  fer  heim  aptur  með 
asna  sína;  biður  hann  Morgíane  að  taka  nú  á  allri  kænsku 
sinni.  Gekk  ambáttin  burt  með  honum  og  fór  til  lyfsölu- 
manns  nokkurs,  er  bjó  þar  nálægt.  Barði  hún  á  búðar- 
dyrnar,  og  er  þeim  var  upplokið,  beiddi  hún  um  meðal 
eitt,  sem  vant  er  að  gefa  sjúklingum  þeim,  er  þungt  eru 
haldnir.  Fjekk  lyfsölumaður  henni  meðalið  og  spurði, 
hver    sjúkur    væri    hjá    húsbónda    hennar,    en  hún  stundi 

þungan  og  svaraði:  »Æ,  það  er  hann  Kassim,  húsbóndi 
minn  sjálfur.  Það  er  ekki  hægt  að  skilja  í  sjúkleika  hans; 
hann  talar  ekki  orð  og  má  einskis  neyta«.  Að  svo  mæltu 
fór  hún  með  læknisdóminn,  sem  allra  sízt  gat  orðið  Kassim 
að  notum,  eptir  því  sem  komið  var  fyrir  honum. 

Næsta  dag  kemur  Morgíane  grátandi  til  sama  lyf- 
sölumannsins,  og  biður  um  dropa,  sem  vant  er  að  gefa 
sjúklingum  inn,  þegar  þeir  eru  aðfram  komnir.  Fjekk  lyf- 
sölumaður  henni  meðalið,  og  sagði  hún  þá  harmþrungin: 
»Æ,  eg  er  hrædd  um,  að  það  geri  ekki  meira  gagn  en  það, 
sem  eg  fjekk  í  gær.  Mikil  hörmung  er  það  fyrir  mig,  að 
missa  svo  ágætan  húsbónda!« 

Nú  með  því  menn  allan  daginn  sáu  Alý  Baba  og 
konu  hans  ganga  út  og  inn  hjá  Kassim,  með  hryggu  yfir- 
bragði,  þá  kom  það  engum  óvart,  þegar  ekkja  Kassims  og 
einkum  Morgíane  lustu  upp  sorgarópi  um  kvöldið,  til  að 
lýsa  yflr  því,  að  Kassim  væri  látinn. 

Snemma  næsta  morgun  kom  Morgíane  til  skóara  nokk- 
urs,  sem  hniginn  var  á  efra  aldur  og  talinn  maður  ráðvand- 
ur;  vissi  hún  það,  að  hann  lauk  upp  búð  sinni  fyrstur 
manna.  Heilsaði  hún  honum  vingjarnlega  og  laumaði 
gullpeningi  um  leið  í  lófa  hans.  Hvert  mannsbarn  þekkti 
skóara  þenna,  og  var  nafn  hans  Baba  Mústafa;  hann  var 
maður  glaðlyndur  og  smáskrítinn.  Skoðar  hann  pening- 
inn  í  krók  og  kring,  og  sjer  að  hann  er  af  gulli.  »Lag- 
legur  festipeningur!«  mælti  hann,  »hvað  er  nú  að  gera? 
eg  er  til  í  allt«. 

Þá  svaraði  Morgíane:  »Þjer  skuluð  taka  með  yður 
öll  saumatól  yðar  og  koma  með  mjer,  en  með  því  skilyrði, 
að  þjer  loflð  mjer  að  binda  fyrir  augu  yðar  á  einum  til- 
teknum  stað«. 

Þá  varð  Baba  Mústafa  um  og  ó,  og  tók  hann  að  fær- 
ast  undan.  »Já,  já«,  segir  hann,  »eg  á  þá  að  gera  nokk- 
uð,  sem  flekkar  æru  mína  og  samvizku?« 

»Nei«,  sagði  Morgíane  og  laumaði  aptur  að  honum 
gullpeningi,    »guð    varðveiti  mig  frá  því,  að  beiðast  nokk- 

urs  af  yður,  sem  þjer  ekki  getið  gert  með  góðri  samvizku. 
Komið  með  mjer  og  verið  óhræddur«. 

Mústafa  ljet  hana  leiða  sig,  og  batt  Morgíane  klút 
fyrir  augu  honum,  þegar  þau  voru  komin  á  hinn  tiltekna 
stað;  fór  hún  síðan  með  hann  til  húsa  Kassims  og  leysti 
ekki  af  honum  klútinn  fyrr  en  þau  voru  komin  í  herbergið, 
þar  sem  líkið  lá  í  fjórum  hlutum. 

»Eg  sótti  yður  hingað,  Baba  Mústafa!«  mælti  ambáttin, 
»til  þess  að  sauma  lík  þetta  saman.  Flýtið  yður  nú,  og 
skuluð  þjer  fá  einn  gullpening  til,  þegar  þjer  eruð  búinn«. 

Þegar  Mústafa  hafði  lokið  verki  sínu,  batt  Morgíane 
aptur  fyrir  augu  honum  og  fjekk  honum  gullpeninginn; 
beiddi  hún  hann  að  vera  þagmælskan,  og  leiddi  hann  þang- 
að,  sem  hún  hafði  bundið  fyrir  augu  honum.  Leysti  hún 
þar  af  honum  klútinn,  og  gekk  hann  nú  heim,  en  hún 
horfði  á  eptir  honum,  þangað  til  hann  var  úr  augsýn; 
gerði  hún  það  til  þess,  að  hann  skyldi  ekki  læðast  á  eptir 
sjer  fyrir  forvitnis  sakir. 

Hún  hafði  látið  heita  vatn  handa  Alý  Baba  til  að 
lauga  lík  Kassims.  Þvoði  hann  líkið  og  fór  um  það  log- 
andi  reykelsi,  svo  að  það  varð  ilmandi;  veitti  hann  því 
síðan  umbúnað  eptir  rjettum  sið.  Kom  trjesmiður  með 
líkkistu,  sem  Alý  Baba  hafði  pantað  hjá  honum,  og  tók 
Morgíane  við  henni  við  húsdyrnar;  borgaði  hún  mannin- 
um  og  afgreiddi  hann  hið  skjótasta,  svo  að  hann  skyldi 
ekkert  gruna.  Því  næst  hjálpaði  hún  Alý  Baba  til  að 
koma  líkinu  fyrir  í  kistunni,  og  óðara  en  lokið  var  neglt 
yfir,  fór  hún  til  næsta  musteris  og  beiddist  þeirra  hluta, 
er  til  útfarar  heyrðu.  Buðu  líkþvottarmenn  henni  tilhjálp 
sína,  en  hún  sagði  þeim,  að  þess  gerðist  engin  þörf,  og 
væri  ekkert  að  vanbúnaði.  Fór  nú  Morgíane  heim  og 
fylgdi  henni  klerkurinn  og  aðrir  þjónar  musterisins,  fót- 
gangandi.  Fjórir  af  nábúunum  hófu  kistuna  upp  á  axlir 
sjer  og  báru  hana  tií  grafar  á  eptir  klerkinum,  sem  gekk 
á  undan  og  þuldi  bænir  sínar.  Morgíane  gekk  á  epiir„ 
berhöfðuð    og  grátandi,  svo  sem  ambátt  hins  frammliðm^, 


320 

hrein  hún  hátt  upp  yfir  sig  af  harmi,  barði  sjer  á  brjóst 
og  hárreytti  sig.  Þar  næst  var  Alý  Baba  í  fylgdinni  ásamt 
nábúum  sínum,  sem  öðru  hverju  tóku  við  af  hinum  og 
báru  kistuna.  Ekkja  Kassims  sat  heima  grátandi  og  kvein- 
andi,  ásamt  grannkonum  sínum,  er  vitjuðu  hennar,  svo 
sem  siður  er,  til  þess  að  vera  hjá  henni  meðan  greptrunin 
færi  fram.  Þannig  tókst  þeim  hjónum,  ekkjunni  og  Morgíane, 
að  leyna  hinum  sviplega  dauða  Kassims,  svo  að  enginn 
maður  í  allri  borginni  varð  nokkurs  vísari,  eða  grunaði 
hið  minnsta. 

Þremur  eða  fjórum  dögum  eptir  útför  Kassims,  flutti 
Alý  Baba  það  lítið,  sem  hann  átti  innanstokks,  í  hús  ekkj- 
unnar;  peninga  þá,  er  hann  hafði  tekið  frá  ræningjunum, 
flutti  hann  þangað  á  náttarþeli,  og  bjó  hann  nú  eptirleiðis 
í  húsi  mágkonu  sinnar  eða  konu.  Eru  slíkar  giptingar 
alltíðar  með  átrúendum  Mahómets,  og  tók  því  enginn  til 
nýbreytni  þessarar.  Sölubúð  Kassims  íjekk  Alý  Baba  syni 
sínum,  sem  nýlega  hafði  endað  námsvist  sína  hjá  kaup- 
manni  nokkrum  stórríkum,  með  bezta  vitnisburði;  lofaði 
hann  honum,  að  ef  hann  færi  eins  vel  að  ráði  sínu  eptir- 
leiðis,  þá  skyldi  hann  vera  honum  úti  um  góðan  kvennkost. 

Nú  munum  vjer  víkja  sögunni  frá  Alj7  Baba,  meðan 
allt  ljek  í  lyndi  fyrir  honum,  og  segja  nokkuð  af  hinum 
fjörutíu  ræningjum.  Vitjuðu  þeir  tylgsnis  síns  í  skóginum 
á  tilteknum  tíma,  og  urðu  forviða,  er  þeir  sáu,  að  lík 
Kassims  var  horfið,  en  fækkað  gullpokunum. 

»Nú  er  komið  upp  um  okkur«,  mælti  foringinn,  »og 
er  ógæfan  vís,  nema  við  höfum  vandlega  gætur  á,  og  auð- 
æfi  vor  missum  vjer  öll,  ef  ekki  verður  bráðlega  við  þessu 
gert.  Getum  vjer  ráðið  það  af  því,  sem  hjer  er  fram  komið, 
að  þjófurinn,  sem  við  drápum,  hefir  komizt  að  því,  hvernig 
dyrunum  verður  upp  lokið,  en  annar  maður  htytur  og  að 
vita  það,  því  verkin  sýna  merkin,  þar  sem  líkinu  er  burt 
komið  og  peningum  stolið.  Nú  lítur  svo  út,  sem  ekki  hafi 
nema  tveir  menn  vitað  þetta,  og  er  annar  þeirra  drepinn; 

verðum  við  nú  fyrir  hvern  mun  að  ráða  þann  af  dögum, 
sem  eptir  er.  Eruð  þið  mjer  ekki  samdóma,  drengir  góðir?« 

Allir  ræningjarnir  fjellust  í  einu  hljóði  á  uppástungu 
foringjans,  og  kom  þeim  saman  um,  að  sleppa  öllum  öðr- 
um  fyrirætlunum  sínum,  þangað  til  þessi  eina  væri'  far- 
sællega  til  lykta  leidd. 

»Slíks  gat  eg  vænt  af  hugprýði  og  hreysti  yðvarri«, 
ansaði  fyrirliðinn,  »en  nú  ríður  mest  á,  að  einn  af  yður, 
sem  áræðinn  sje  og  framtaksamur,  fari  vopnlaus  til  borg- 
arinnar  í  dularbúningi  og  látist  vera  ferðamaður;  skal  hann 
komast  fyrir,  hvort  ekki  er  þar  talað  um  hinn  sviplega 
dauða  manns  þess,  sem  vjer  drápum  að  maklegleikurn ; 
verður  hann  og  að  fá  vitneskju  um,  hver  hann  var  og 
hvar  hann  bjó.  Ríður  oss  lífið  á  að  verða  þess  vísari, 
svo  að  vjer  ekkert  gerum,  sem  vjer  á  síðan  þurfum  að 
iðrast  eptir,  eða  komum  upp  um  okkur  sjálfir  í  landi 
þessu,  þar  sem  vjer  höíum  svo  lengi  átt  dvól,  án  þess 
menn  vissi  til,  og  þar  sem  oss  er  fyrir  svo  miklu,  að  geta 
líka  átt  leynidvöl  framvegis.  En  þeim  til  aðhalds,  sem  þetta 
erindi  tekst  á  hendur,  og  til  þess  að  koma  í  veg  fyrir,  að 
hann  láti  sjer  skjátlast  og  beri  oss  rangar  skýrslur,  sem 
orðið  geta  oss  til  glötunar,  þá  spyr  eg  ykkur,  hvort  þið 
ekki  kallið  það  sanngjarnt,  að  hann  gangist  undir  dauða- 
hegningu,  ef  honum  verður  sök  á  þessu  gefin?« 

Þá  gekk  fram  einn  af  ræningjunum  og  beið  ekki 
einusinni  atkvæðagreiðslu,  heldur  sagði  hann  þegar:  »Eg 
gengst  undir  þessa  kosti,  og  þykir  mjer  fremd  að  takast 
erindi  þetta  á  hendur,  og  hætta  þannig  lííi  mínu.  Ef  mjer 
mistekst,  þá  munuð  þið  samt  játa,  að  mig  skorti  hvorki 
góðan  vilja  nje  áræði  til  að  vinna  fyrir  sameiginlegri  heill 
fjelags  vors«. 

Bæði  foringinn  og  fjelagar  ræningjans  luku  nú  lofsorði 
á  drengskap  hans,  og  fór  hann  í  dulargerfi,  svo  að  engum 
gat  til  hugar  komið,  að  hann  væri  stigamaður.  Fór  hann 
af  stað  um  nóttina  og  hagaði  svo  ferð  sinni,  að  hann  kom 
í  borgina  um  aptureldingu.     Gengur    hann  þá  rakleiðis  til 

torgsins,  og  sjer  eina  búð  standa  opna;  það  var  búð 
Baba  Mústafa,  og  sat  hann  á  fótskemli  sínum  með  al  í 
bendi.  Ræninginn  bauð  honum  góðan  dag  og  ávarpaði 
hann  þannig,  því  hann  sá  að  hann  var  fjörgamall:  »Þú 
fer  snemma  að  vinna,  ljúfurinn  minn!  Það  er  ómögulegt 
að  þú  sjáir  til  svona  snemma,  háaldraður  maðurinn, 
og  enda  þó  bjartara  væri,  er  mjer  til  efs,  að  augu  þín  sjeu 
svo  sjónskörp,  að  þú  getir  saumað«. 

»Hvað  manna  sem  þjer  eruð«,  mælti  Mústafa,  »þá  er 
svo  mikið  víst,  að  þjer  þekkið  ekkert  til  mín.  Augu  mín 
eru  ágæt  enn,  þó  eg  sje  farinn  að  eldast,  og  þurfið  þjer 
ekki  að  efa  það,  því  nýlega,  —  skal  eg  segja  yður,  — 
saumaði  eg  saman  dauðan  mann,  þar  sem  litlu  bjartara 
var  en  hjerna«. 

Ræningjanum  þótti  nú  stóryænt  um,  að  hann  hafði 
rekizt  á  mann,  sem  sagði  honum  ófregið  það,  sem  hann 
átti  að  fá  njósn  um.  Segir  hann  því  með  undrun,  »Dauð- 
an  mann!  hvernig  gat  staðið  á  því?  Þú  átt  líklega  við 
hjúpinn,  sem  hann  var  sveipaður  í«. 

»Nei,  nei,«  ansaði  Mústafa,  »eg  veit  hvað  eg  syng. 
Þjer  ætlið  að  spyrja  mig  úr  spjörunum,  en  yður  skal 
ekki  verða  að  því«. 

Nú  þurfti  ræninginn  ekki  meira  til  að  sjá  það,  að 
hann  hafði  hitt  á  hinn  rjetta  mann.  Laumaði  hann  því 
gullpening  í  lófa  Mústafa  og  mælti:  »Þú  skalt  nú  ekki 
taka  orð  mín  svo,  sem  eg  vilji  hnýsast  í  leyndarmál  þín, 
þó  þú  reyndar  mættir  vera  óhræddur  um,  að  eg  skyldi 
ekki  bera  þau  út,  en  gaman  þætti  mjer,  ef  þú  vildir  sýna 
mjer  húsið,  þar  sem  þú  saumaðir  líkið  saman«. 

»Eg  segi  yðui  satt«,  ansaði  Mústafa  og  ætlaði  um 
leið  að  fá  honum  gullpeninginn  aptur,  »mjer  er  það 
ómögulegt,  þó  eg  feginn  vildi.  En  á  því  stendur  nú  svo,  að 
mjer  var  fylgt  á  vissan  stað,  og  var  þar  bundið  fyrir  augu 
mjer.  Eptir  það  var  eg  leiddur  í  hús  eitt,  og  að  verkinu 
afloknu  var  mjer  aptur  fylgt  á  sama  staðinn«. 

Þá    segir    ræninginn:      »Þig    rankar    þó    líklega    svo 

mikið  við  veginum,  að  litlu  skeikar.  Láttu  nú  til  leiðast 
og  komdu  með  mjer;  eg  skal  binda  fyrir  augu  þjer  á 
sama  staðnum  og  munum  við  ganga  allar  þær  krossgötur 
og  þvervegi,  sem  þig  rekur  minni  til,  að  þú  hafir  íarið, 
þegar  þetta  gerðist.  En  með  því  sanngjarnt  er,  að  þú  fáir 
nokkuð  fyrir  ómak  þitt,  þá  er  hjerna  einn  gullpeningur. 
Komdu  nú  og  láttu  eptir  mjer«. 

Mústafa  gat  ekki  staðizt  gullpeningana;  hann  hjelt  á 
þeim  stundarkorn  og  hugsaði  sig  þegjandi  um,  hvað  gera 
skyldi.  En  loksins  tók  hann  upp  buddu  sína,  stakk  pen- 
ingunum  í  hana  og  sagði  við  ræningjann:  »Eg  þori  ekki 
að  ábyrgjast,  að  eg  svo  gjörla  muni,  hvaða  veg  eg  var 
leiddur,  en  fyrst  þjer  endilega  viljið,  þá  skal  eg  gera  hvað 
eg  get  í  þessu  efni«. 

Að  svo  mæltu  stóð  Mústafa  upp,  og  þótti  þá  ræn- 
ingjanum  vænt  um;  gekk  hann  frá  búðinni  ólokaðri,  enda 
var  ekkert  fjemætt  í  henni.  Fór  hann  með  ræningjanum 
þangað  sem  Morgíane  hafði  bundið  fyrir  augu  honum,  og 
mælti:  »Hjer  var  bundið  fyrir  augu  mjer,  og  horfði  eg 
þá  öldungis  í  sömu  stefnu  og  nú«.  Ræninginn  hafði  klút- 
inn  til  taks  og  batt  fyrir  augu  honum,  og  gengu  þeir  nú 
áfram,  þannig  að  hvor  leiddi  annan  á  víxl,  þangað  til 
Baba  Mústafa  loksins  staðnæmdist  og  mælti:  »Lengra  en 
hingað  held  eg  ekki  að  eg  hafi  farið«.  Enda  voru  þeir 
nú  komnir  að  húsi  Kassims,  er  Alý  Baba  var  íluttur  í. 
Gerði  ræninginn  mark  á  húsdyrnar  með  krít,  leysti  síðan 
frá  augum  skóarans  og  spurði  hann,  hvort  hann  vissi, 
hver  ætti  hús  þetta.  Kvaðst  Mústafa  ekki  eiga  heima  í 
þessum  hluta  borgarinnar,  og  gæti  því  ekki  leyst  úr  spurn- 
ingu  hans.  En  er  ræninginn  sá  að  ekkert  var  framar  á 
honum  að  græða,  þakkaði  hann  honum  fyrir  ómakið, 
beiddi  hann  vel  að  lifa  og  sneri  sjálfur  aptur  til  skógar. 

Þegar  þeir  voru  skildir,  gekk  Morgíane  út  og  ætlaði 
ofan  á  torgið  til  kaupa.  En  er  hún  kom  heim  aptur,  sá 
hún  krítarmarkið  á  dyrunum,  staðnæmdist  um  stund  og 
hortði  á  það.     »Hvað  á  þetta    að    þ$Tða?«    sagði    hún  við 

sjálfa  sig.  »Skyldi  nokkur  hafa  illt  í  hyggju  við  húsbónda 
minn,  eða  ætli  það  sje  gert  af  glettni?  hvernig  sem  því  er 
varið,  þá  er  bezt  að  sjá  við  öllu  eins  og  unnt  er«.  Tók 
hún  þá  krít,  og  með  því  að  tvær  eða  þrjár  næstu  húsdyrnar 
voru  mjög  svo  líkar,  þá  markaði  hún  þær  á  sama  stað  og 
fór  inn  að  svo  búnu,  en  ekki  minntist  hún  einu  orði  á 
atvik  þetta  við  húsbónda  sinn. 

Meðan  þetta  gerðist,  kom  ræninginn  aptur  til  lags- 
1  bræðra  sinna  og  sagði  þeim  frá  hinum  heppilegu  erindis- 
lokum;  taldi  hann  sig  sælan  þess,  að  hann  hafði  hitt  þann 
eina  mann,  sem  gat  gert  hann  þess  vísari,  er  hann  átti 
að  komast  eptir.  Lofaði  foringinn  hann  mjög  og  tók  þann- 
ig  til  máls:  »Bræður  góðir!  okkur  eru  ekki  setugrið  boð- 
in;  skuluð  þjer  nú  fara  og  hafa  á  }Tður  vopn  innanklæða 
og  læðast  inn  í  borgina,  hver  í  sínu  lagi,  svo  að  menn 
ekkert  gruni;  komið  þjer  svo  sinn  úr  hverri  áttinni  og 
hittist  á  torginu,  en  eg  fer  á  meðan  með  fjelaga  vorum, 
sem  njósnaði  fyrir  oss  í  borginni,  og  kanna  húsið;  tökum 
vjer  síðan  það  ráð,  er  bezt  virðist  gegna«. 

Ræningjarnir  gerðu  góðan  róm  að  máli  hans,  og  fóru 
þeir  nú  allir  saman  til  borgarinnar  á  þann  hátt,  sem  for- 
inginn  hafði  fyrir  skipað;  grunaði  engan  mann  um  för 
þeirra  og  komu  þeir  allra  síðastir,  fyrirliðinn  og  ræning- 
inn,  sem  talað  hafði  við  Baba  Mústafa.  Fylgdi  ræninginn 
honum  inn  í  strætið,  sem  Alý  Baba  bjó  í;  bar  þá  nú  að 
einni  af  hurðum  þeim,  er  Morgiane  hafði  sett  mark  á,  og 
sagði  hann  að  það  væri  sú  rjetta.  Gengu  þeir  síðan  lengra, 
svo  að  ekki  yrði  tekið  eptir  sjer,  og  sá  foringinn  að  sama 
merkið  var  á  dyrum  næsta  hússins;  spurði  hann  leiðsögu- 
mann  sinn,  hvert  húsið  væri  hið  rjetta. 

Þá  kom  fát  á  ræningjann  og  gat  hann  engu  svarað, 
allra  sízt  þegar  þeir  sáu  að  sama  merki  var  á  dyrum  fjögra 
eða  fimm  húsa,  sem  næst  voru.  Sór  hann  sig  um,  að 
hann  hefði  ekki  merkt  nema  eina  hurð.  »Veit  eg  ekki«, 
mælti  hann,  »hver  hefir  getað  gert  hinar  svo  sammerktar 
henni,  að  mjer  er  nú  lífs   ómögulegt  að  þekkja  hana  úr«. 

Foringinn  sá  nú  að  áform  hans  var  ónýtt  orðið  og 
gekk  því  til  torgsins,  þar  sem  fjelagar  hans  voru;  sagði 
hann  þeim,  er  hann  fyrst  hitti,  að  erfiðismunir  þeirra 
hefðu  orðið  árangurslausir;  beiddi  hann  þá  að  skila  því 
til  hinna,  og  skipa  þeim  að  hverfa  aptur  til  fylgsnisins  í 
skóginum,  Fór  hann  þangað  á  undan  hinum,  og  er  þeir 
allir  höfðu  fundizt,  þá  sagði  hann  þeim,  hvers  vegna  hann 
hefði  látið  þá  hverfa  heim  aptur  við  svo  búið.  Var  þá 
njósnarmaðurinn  undir  eins  dæmdur  til  dauða  í  einu  hljóði, 
og  ljet  hann  sjálfur  á  sannast,  að  dómurinn  væri  rjettvís. 
Hann  játaði,  að  hann  hefði  átt  að  vera  forsjálli,  og  gekk 
ódeiglega  undir  banahöggið. 

Ræningjunum  tjáði  nú  samt  ekki  að  láta  fjeránið 
óhefnt,  allrasízt  þegar  líf  þeirra  lá  við,  og  gekk  því  fram 
annar  ræningi  og  bauðst  til  að  takast  njósnina  á  hendur. 
Þáðu  ræningjar  boð  hans,  og  fór  hann  þá  til  borgarinnar 
og  mútaði  Mústafa;  Ijet  hann  aptur  binda  fyrir  augu  sín 
og  leiddi  hann  að  húsi  Alýs.  Markaði  ræninginn  húsið 
með  rauðkrít,  þar  sem  lítið  gætti,  og  gerði  hann  það  til 
þess  að  geta  þekkt  það  frá  hinum,  sem  merkt  voru  með 
hvítri  krít.  En  Morgíane  gekk  einnig  út  þenna  dag,  og 
sá  hún  rauðkrítarmarkið,  er  hún  kom  heim.  Datt  henni 
þá  sama  í  hug  og  áður,  og  krítaði  hún  sama  mark  á 
næstu  húsin,  svo  líkt  að  ekki  mátti  í  milli  sjá. 

Ræninginn  fór  nú  heim  og  var  hróðugur  mjög;  kvað 
hann  þetta  bragð  sitt  vera  ótvílugt,  og  voru  allir  hinir  og 
foringinn  lika  sömu  trúar.  Fóru  þeir  nú  aptur  til  borgar- 
innar  með  sama  hætti  og  fyrr  og  gengu  til  strætis  þess, 
er  Alý  Baba  bjó  í;  urðu  þeir  hamslausir,  er  þeir  sáu,  að 
þeir  voru  engu  nær  en  áður,  en  á  ræningjann  kom  fát, 
ekki  síður  en  þann,  sem  áður  hafði  farið.  Varð  flokkur- 
inn  nú  að  hverfa  aptur  við  svo  búið,  og  hlaut  ræninginn 
að  sæta  þeirri  refsingu,  sem  hann  hafði  undirgengizt. 

Nú  vildi  foringinn  ekki,  að  fleiri  góðir  drengir  af  liði 
sínu  ljetu  lííið  fyrir  vanhyggju  sína  í  njósnar  erindum,  og 
tókst    hann    því    sjálfur    á    hendur  að  fara.     Hann  fór  til 

borgarinnar  og  keypti  Baba  Mústafa,  sem  var  greiðamað- 
ur  mesti,  þegar  gull  var  í  aðra  hönd,  til  að  fylgja  sjer  að 
húsi  Alýs.  Ekki  setti  hann  neitt  mark  á  húsið  heldur 
gekk  hann  margsinnis  fram  hjá  því  og  skoðaði  það  vand- 
lega,  þar  til  hann  var  viss  um,  að  hann  gæti  ekki  villzt 
á  því;  fór  hann  síðan  til  skógar  og  undi  vel  ferð  sinni. 
»Bræður  góðir!«  mælti  hann,  »nú  er  ekkert  til  fyrirstöðu, 
að  vjer  fáum  fullkomlega  hefnt  hins  mikla  skaða,  sem  oss 
var  gerr.  Eg  þekki  nú  glöggt  húsið  sem  fanturinn  býr  í, 
og  mun  hann  ekki  fá  undan  st}rrt  hefndinni;  hef  eg  lagt 
ráðin  svo  kænlega  niður,  að  fylgsni  vort  og  auðæfi  munu 
leynast  eptir  sem  áður,  en  undir  því  er  allt  komið,  þvi 
ella  yrði  oss  fyrirtæki  þetta  ekki  til  annars  en  glötunar. 
Skal  eg  nú  segja  ykkur,  hvernig  eg  hef  hugsað  mjer,  að 
koma  fram  ætlun  vorri,  en  þykist  nokkur  ykkar  vita  betra 
ráð,  þá  er  honum  frjálst  að  segja  það«. 

Nú  sagði  hann  þeim  fyrirætlun  sína,  og  fjellust  þeir 
allir  á  hana  í  einu  hljóði:  skipaði  hann  þeim  síðan  að 
dreifa  sjer  um  næstu  borgir  og  þorp,  og  kaupa  nítján 
múlasna,  og  þrjátíu  og  átta  stóra  olíubelgi;  skyldi  einn  af 
belgjunum  vera  fullur  af  olíu,  en  hinir  tómir.  Að  tveim- 
ur  eða  þremur  dögum  liðnum  voru  ræningjarnir  búnir  að 
útvega  sjer  allt  þetta,  en  með  því  opin  á  belgjunum  voru 
heldur  þröng  til  þess,  sem  foringinn  ætlaði,  þá  Ijet  hann 
víkka  þau  nokkuð,  og  Ijet  hann  síðan  einn  mann  vel 
vopnaðan  skríða  niður  í  hvern  belg.  Var  saumnum  sprett 
ofurlítið  upp  á  belgjunum,  svo  að  ræningjarnir  gætu  dregið 
að  sjer  andann,  en  að  öðru  leyti  batt  foringinn  vandlega 
fyrir  og  bjó  svo  um  belgina,  að  þeir  sýndust  fullir  af  olíu; 
gerði  hann  það  enn  fremur  til  blekkingar,  að  hann  rauð 
olíu  utan  á  þá. 

Nú  voru  látnir  upp  á  múlana  þrjátíu  og  sjö  belgir 
með  ræningjum  í  og  einn  olíubelgur;  lagði  foringinn  af 
stað  með  lestina  og  stillti  svo  til,  að  hann  kom  til  borgar- 
innar  eitthvað  einni  stund  eptir  sólsetur.  Gekk  hann  rak- 
leiðis    að    húsi  Alýs,    því  hann  ætlaði  að  berja  þar  á  dyr 

og  beiðast  þar  næturgistingar  fyrir  sig  og  eyki  sína.  En  ekki 
þurfti  hann  að  berja  á  dyr,  því  Alý  Baba  sat  fyrir  utan 
hús  sitt  og  var  að  svala  sjer  í  aptankælunni  eftir  kvöld- 
verð  sinn.  Nam  hann  þá  staðar  með  asna  sína  og  sagði 
við  Alý  Baba:  »Eg  er  langt  að  kominn,  með  olíuna  þarna, 
og  ætla  eg  að  selja  hana  á  torginu  í  fyrra  málið;  er  nú 
næsta  áliðið  og  veit  eg  mjer  því  hvergi  gistingar  von. 
Bið  eg  yður  því  að  gera  miskunarverk  á  mjer  og  lofa 
mjer  að  vera  hjá  yður  í  nótt,  ef  þjer  eigið  ekki  því  örð- 
ugra  með;  skal  eg  kunna  yður  mikla  þökk  fyrir,  ef  þjer 
gerið  það«. 

Þó  nú  Alý  Baba  hefði  sjeð  ílokkstjóra  ræningjanna 
í  skóginum  og  heyrt  hann  tala,  þá  gat  hann  samt  ekki 
þekkt  hann  aptur  í  dularbúningnum.  »Þjer  eruð  velkom- 
inn«,  svaraði  hann,  »gerið  svo  vel  að  ganga  inn«.  Lauk 
hann  síðan  upp  hliðinu,  svo  að  hann  kæmist  inn  með 
eyki  sína;  því  næst  kallaði  hann  undir  eins  á  þræl  sinn, 
og  lagði  svo  fyrir  hann,  að  þegar  búið  væri  að  spretta  af 
múlunum,  skyldi  hann  teyma  þá  að  stalli  og  gefa  þeim 
hey  og  hafra.  En  sjálfur  gekk  hann  út  í  eldhús  og  skip- 
aði  Morgíane  að  tilreiða  kvöldverð  handa  hinum  nýkomna 
gesti,  og  búa  upp  rúm  handa  honum.  Og  hann  ljet  sjer 
ekki  þetta  nægja,  því  þegar  múlarnir  voru  komnir  í  hús, 
og  ræningjaforinginn  fór  að  litast  um,  til  að  sjá  sjer  út 
stað,  þar  sem  hann  gæti  legið  um  nóttina  undir  beru 
lopti,  þá  tók  Alý  Baba  hann  með  sjer  inn  í  gestasalinn  og 
sagðist  ekki  líða  það,  að  hann  svæfi  úti  í  húsgarðinum. 

Ræningjaforinginn  taldist  undan  því  með  miklum 
ummælum,  og  bar  það  fyrir,  að  hann  vildi  ekki  gera 
honum  ómak,  en  hitt  gekk  honum  í  raun  rjettri  til  þess, 
að  hann  vildi  hafa  lausari  hendur  til  að  koma  fram  áformi 
sínu,  og  varð  Alý  Baba  lengi  að  biðja  hann,  áður  hann 
ljet  til  leiðast.  Sat  nú  Alý  Baba  hjá  manni  þeim,  sem 
hafði  búið  honum  banaráð,  og  var  að  stytta  honum  stundir, 
og  enda  þegar  Morgíane  hafði  borið  náttverð  á  borð  fyrir 
hann,  ræddi  hann  við  hann  um  ýmsa  hluti,  er  hann  hugði 

vera  honum  geðfeldasta  og  skemmtilegasta;  skildi  hann 
ekki  við  hann  fyrr  en  hann  var  búinn  að  borða.  »Segið 
þjer  nú  til,  ef  þjer  þurfið  nokkurs«,  mælti  hann,  »allt  í 
húsi  minu  skal  vera  yður  til  reiðu«. 

Ræningjaforinginn  stóð  nú  upp  um  leið  og  Alý  Baba 
og  fylgdi  honum  til  dyra.  Gekk  Alý  Baba  út  í  eldhúsið, 
og  fór  að  tala  við  Morgíane,  en  hinn  fór  út  í  garðinn,  og 
Ijet  sem  hann  ætlaði  að  gá  til  múla  sinna. 

Alý  Baba  tók  það  enn  fram  við  Morgíane,  að  hún 
skyldi  ekki  láta  gestinn  skorta  neitt  það,  er  til  góðs  beina 
heyrði,  og  mælti  enn  fremur:  »A  morgun  ætla  eg  að 
laugast  fyrir  dögun;  taktu  því  baðklæði  mín  fram  og  fáðu 
þau  Abdallah  þræl  mínum,  þú  skalt  og  hafa  gott  kjötseyði 
handa  mjer  til  að  drekka,  þegar  eg  kem  aptur«. 

Að  svo  mæltu  gekk  hann  burt  og  háttaði.  En  er 
ræningjaforinginn  kom  frá  múlum  sínum,  þá  gekk  hann 
frá  einum  belgnum  til  annars,  og  sagði  við  hvern  ræningja 
sjer  í  lagi:  »Þegar  eg  fleygi  smásteinum  niður  úr  svefn- 
herbergi  mínu,  þá  skalt  þú  rista  belginn  með  kníf  þínum 
ofan  í  gegn,  og  skríða  út  úr  honum«.  Höfðu  knífar  þeirra 
í  þessu  skyni  verið  vel  hvattir  og  gerðir  oddhvassir. 

Ræningjaforinginn  fór  nú  inn,  og  er  Morgíane  sá 
hann  úr  eldhúsdyrunum,  þá  tók  hún  ljós  og  fylgdi  hon- 
um  til  herbergis  síns;  spurði  hún,  hvort  hann  þarfnaðist 
nokkurs  meira,  og  gekk  síðan  á  burt.  Til  þess  nú  að 
engann  skyldi  gruna  neitt,  þá  slekkur  hann  ljósið,  og 
leggst  fyrir  í  öllum  fötunum,  svo  að  hann  geti  þegar  risið 
á  fætur  eptir  fyrsta  dúrinn.  A  meðan  tók  Morgíane  fram 
baðklæðin  handa  Alý  Baba,  eins  og  fyrir  hana  hafði  verið 
lagt;  fór  hún  með  þau  til  Abdallah,  og  fjekk  honum,  því 
hann  var  enn  á  fótum.  Setti  hún  nú  pott  yfir  eld  til  að 
sjóða  kjöt,  en  meðan  hún  var  að  seyða,  slökknaði  allt  í 
einu  á  lampanum.  Nú  vildi  svo  til,  að  hvorki  voru  til 
ljós,  nje  heldur  olía  á  heimilinu,  en  ógjörningur  að  seyða 
í  myrkri.  Spurði  hún  Abdallah  í  vandræðum  sínum,  hvað 
til  bragðs  skyldi  taka,  og  svaraði  hann  þá:      »Sæktu  þjer 

olíu  úr  einum  af  belgjunum  þarna  úti  í  húsgarðinum«. 
Þakkaði  Morgíane  Abdallah  fyrir  ráðið,  en  hann  gekk  á 
burt,  og  lagði  sig  fyrir  hjá  svefnherbergi  Alýs,  því  hann 
átti  að  fylgja  honum  til  baðsins.  Fór  nú  Morgíane  ofan 
í  húsgarðinn  með  olíukönnu,  en  sem  hún  kom  að  þeim 
belgnum,  er  næstur  var,  þá  segir  ræninginn,  sem  í  honum 
var  fólginn,  hljóðlega:     »Er  nú  tími?« 

Þó  að  ræninginn  talaði  í  hálfum  hljóðum,  þá  varð 
Morgiane  samt  felmtruð  mjög,  og  það  því  heldur,  sem  ræn- 
ingjaforinginn  hafði  opnað  alla  belgina,  þegar  þeir  voru  teknir 
ofan;  hafði  hann  gert  það  til  að  hressa  menn  sína,  því 
þeim  var  óhægt  innan  í  belgjunum,  þó  ekki  væri  þeim 
reyndar  erfitt  um  andardráttinn.  Mundi  hver  önnur  amb- 
átt  en  Morgíane  hafa  hljóðað  upp  yfir  sig,  og  gert  há- 
reysti  mikið  við  atvik  þetta,  svo  mesta  ógæfa  hefði  af 
hlotizt.  En  Morgíane  sá  undir  eins,  hversu  þá  var  áríð- 
andi  að  sitja  á  sjer,  þar  sem  bæði  hún  sjálf,  og  allt  heim- 
ilið  var  í  slíkum  háska.  Var  nú  skjótra  ráða  þörf,  en 
kænskan  kenndi  henni  þau  vonum  fljótar.  Hún  áttaði  sig 
undir  eins,  og  svaraði,  eins  og  væri  hún  foringi  ræningj- 
anna:  »Ekki  enn,  heldur  bráðum«.  Gekk  hún  síðan  að 
næsta  belgnum,  og  því  næst  til  allra  hinna;  fjekk  hún 
sama  svar  úr  hverjum  belg,  þar  til  hún  kom  að  hinum 
síðasta,  sem  fullur  var  af  olíu.  Nú  sá  Morgíane  að  hús- 
bóndi  hennar  hafði  ekki  tekið  einn  olíukaupmann  til  gist  < 
ingar,  heldur  þrjátíu  og  átta  ræningja,  þegar  foringinn  í 
dulargerfinu  var  talinn  með. 

Hún  fyllti  nú  könnu  sína  með  olíu  úr  síðasta  belgn- 
um,  og  gekk  aptur  til  eldhússins,  og  kveikti  á  lampanum; 
eptir  það  tók  hún  stóran  ketil,  bar  hann  niður  í  húsgarð- 
inn  og  fyllti  hann  olíu.  Síðan  bar  hún  hann  upp  í  eld- 
húsið,  og  kynti  undir  honum  eld  mikinn,  til  þess  að  olían 
skyldi  sjóða  sem  fljótast,  því  þar  undir  var  komið,  að 
henni  heppnaðist  ráðið,  sem  hún  hafði  hugsað  sjer  til  að 
frelsa  allt  heimafólkið.  Þegar  olían  var  orðin  vellsjóðandi, 
tók    hún   ketilinn  og  gekk  með  hann  að  belgjunum,  hellti 

hún  þá  vellandi  olíu  í  hvern  belg,  svo  miklu,  að  ræning- 
inn,  sem  fyrir  varð,  hlaut  að  kafna.  Og  er  hún  hafði 
unnið  verk  þetta,  sem  var  hugrekki  hennar  svo  samboðið, 
og  framkvæmt  það  jafn  hávaðalaust  og  hún  hafði  til  þess 
stofnað,  þá  gekk  hún  til  eldhússins  aptur  með  tóman 
ketilinn,  lokaði  dyrunum  og  slökkti  eldinn,  svo  að  ekki 
urðu  eptir  nema  dálitlar  glæður,  sem  hún  ætlaði  að  sjóða 
við  kjötseyðið  handa  Alý  Baba.  Slökkti  hún  þá  á  lamp- 
anum  og  hafði  hægt  um  sig;  bafði  hún  einsett  sjer,  að 
ganga  ekki  til  hvílu,  fyrr  en  hún  sæi,  hvað  gerðist;  gat 
hún,  þó  dimmt  væri,  sjeð  það  út  um  glugga  einn,  er  vissi 
út  að  garðinum. 

Þegar  hún  hafði  beðið  stundarkorn,  vaknaði  ræn- 
ingjaforinginn,  reis  á  fætur  og  lauk  upp  glugga,  til  að 
sjást  um.  Nú  er  hann  hvergi  sá  ljós,  en  allt  var  hljótt 
og  kyrt,  þá  fór  hann  að  kasta  niður  smásteinum,  og  gat 
hann  heyrt  á  hljóðinu,  að  þeir  lentu  á  belgjunum.  Hlust- 
aði  hann  þá  og  skimaði  í  allar  áttir,  en  sá  engin  merki 
til,  að  menn  hans  færu  á  kreik.  Brá  honum  illa  við,  og 
gerði  hann  þeim  nú  sömu  vísbendinguna  í  annað  og  þriðja 
skipti;  komu  steinarnir  í  belgina,  en  enginn  af  ræningjun- 
um  hrærðist  úr  stað.  Þá  varð  hann  frá  sjer  af  skelfing 
og  undrun,  og  gekk  að  fremsta  belgnum,  því  hann  ætlaði 
að  spyrja  ræningjann,  hvort  hann  svæíi,  en  þá  lagði  þef 
af  heitri  olíu  og  megna  brunastækju  fyrir  vit  honum.  Sá 
hann  þegar,  að  hin  vondu  ráð,  er  hann  hafði  búið  Alý 
Baba,  voru  með  öllu  ónýtt  fyrir  honum,  og  hafði  honum 
ekki  auðnazt  að  fyrirkoma  honum  og  ræna  hús  hans,  eins 
og  hann  hafði  ætlað  sjer;  skoðaði  hann  nú  hina  belgina, 
og  sá,  að  allir  menn  hans  höfðu  farið  eina  leiðina.  Brauzt 
hann  þá  í  örvæntingu  sinni  út  um  dyrnar,  sem  vissu  út 
að  lystigarði  Alýs;  læddist  hanu  úr  einum  garðinum  í  ann- 
an,  þangað  til  hann  komst  yfir  múrana,  og  slapp  út  á 
víðavang. 

Þegar  Morgíane  heyrði  ekki  neinn  hávaða  framar, 
nje  heldur  sá  ræningjaforingjann   koma   aptur,  þá  sá  hún 

fljótt,  hvað  hann  mundi  hafa  til  bragðs  tekið,  því  hús- 
dyrnar  voru  tvílæstar.  Þá  varð  henni  glatt  í  geði,  er  henni 
hafði  tekizt  að  frelsa  allt  heimilið,  og  gekk  hún  ánægð 
til  hvílu  sinnar  og  sofnaði. 

Alý  Baba  gekk  snemma  fyrir  birtingu  til  baðsins 
með  þræl  sínum,  og  vissi  hann  ekki  af  hinum  kynlegu 
atburðum,  sem  orðið  höfðu  um  nóttina,  heldur  en  dauða 
sínum.  Hafði  Morgíane  þótt  óþarfi,  að  vekja  hann,  eptir 
að  hættunni  var  afstýrt,  en  áður  hafði  hún  engan  tíma 
haft  til  þess. 

Þegar  Alý  Baba  kom  aptur  frá  baðinu,  var  sól  upp 
runnin,  og  undraðist  hann  mjóg,  er  hann  sá,  að  oiíubelg- 
irnir  lágu  enn  á  sama  stað.  Spurði  hann  Morgíane,  í  því 
hún  lauk  upp  dyrum  fyrir  honum,  hvers  vegna  kaupmað- 
urinn  hefði  ekki  farið  með  þá  til  torgs.  Hafði  Morgíane 
látið  allt  vera  kyrt,  eins  og  það  var,  til  þess  að  Alý  gæti 
því  betur  sjeð,  hversu  mikið  gagn  hún  hafði  unnið  honum. 

»Húsbóndi  góður!«  mælti  hún,  »guð  varðveiti  yður 
og  heimili  yðar!  Af  því,  sem  eg  nú  mun  sýna  yður,  getið 
þjer  miklu  betur  fræðzt  um  það,  sem  þjer  viljið  vita,  held- 
ur  en  af  minni  eigin  sögusögn.  Gerið  svo  vel,  að  koma 
með  mjer«. 

Að  svo  mæltu  leiddi  hún  hann  að  fremsta  belgnum, 
og  sagði:     »Gáið  nú  að,  hvort  olía  er  í  þessum?« 

Alý  Baba  leit  ofan  í  belginn,  en  hrökk  aptur  með 
skelfingu,  og  æpti  upp  yfir  sig,  því  hann  sá,  að  maður 
var  niðri  í  honum. 

»Verið  þjer  óhræddur«,  mælti  Morgíane,  »þessi  mað- 
ur  mun  hjeðan  af  engum  granda,  þó  hann  áður  kunni  að 
hafa  orðið  mörgum  skæður;  hann  er  dauður«. 

»Hvað  er  þetta,  Morgíane!«  hrópaði  A\ý  Baba.  »Segðu 
mjer,  hvernig  á  öllu  stendur«. 

»Það  skal  eg  undir  eins  gera«,  ansaði  ambáttin,  »en 
stillið  yður,  og  undrist  ekki  svo  mjóg;  þjer  megið  ekki 
vekja  forvitni  nágranna  okkar,  og  hljótið  þjer  margra  hluta 

vegna  að  leyna  máli  þessu,  svo  sem  unnt  er.  En  litið  nú 
fyrst  ofan  í  hina  belgina«. 

Alý  Baba  leit  nú  niður  í  alla  belgina,  unz  hann  kom 
að  hinum  síðasta,  sem  olía  var  í,  þó  rjenað  væri  til  muna; 
stóð  hann  þá  sem  steindofa  og  orðlaus  af  undrun,  og  horfði 
ýmist  á  Morgíane  eða  belgina.  En  er  hann  kom  til  sjálfs 
sín,  spurði  hann,  hvað  orðið  væri  af  kaupmanninum. 

»Kaupmaðurinn<(,  svaraði  Morgíane,  »var  ekki  kaup- 
maður  heldur  en  eg.  Skal  eg  nú  þegar  segja  yður  frá 
öllu,  hvernig  afstóðst  um  hann,  en  eg  get  gert  það  í  betra 
tómi  í  herbergi  yðar,  og  eptir  á  að  hyggja,  þá  verðið  þjer 
heilsunnar  vegna  að  drekka  kjötseyðið  yðar  eptir    baðið«. 

Alý  Baba  gekk  nú  til  herbergis  síns,  en  á  meðan 
sótti  Morgíane  kjötseyðið  út  í  eldhús.  Áður  hann  færi  að 
drekka  það,  beiddi  hann  ambáttina  að  taka  nú  endilega 
til  frásagna,  og  segja  sjer  frá  hinum  kynlegu  tilburðum, 
með  öllum  atvikum.  Sagði  Morgíane  honum  þá  allt  svo 
sem  gerzt  hafði,  og  gleymdi  hún  ekki  að  minnast  á  krít- 
ar-  og  rauðkrítarmerkin,  sem  hún  hafði  sett  á  dyrnar. 
»Ber  hjer  allt  að  sama  brunni«,  mælti  hún,  »og  tel  eg  ein- 
sætt,  að  þetta  haíi  verið  ræningjarnir  úr  skóginum,  þó 
fækkað  hafi  um  tvo.  En  hvernig  sem  því  er  varið,  þá 
eru  nú  ekki  íleiri  eptir  en  þrír  í  mesta  lagi.  Þeir  höfðu 
svarið,  að  verða  yður  að  bana,  og  tjáir  yður  ekki  annað 
en  að  vera  var  um  yður,  meðan  nokkur  þeirra  er  á  lííi. 
Skal  eg  fyrir  mitt  leyti  vaka  yfir  lífi  og  velferð  yðar,  eins 
og  skyldan  býður«. 

Þá  varð  Alý  Baba  frá  sjer  numinn  af  þakklátsemi 
við  ambátt  sína,  og  svaraði:  »Eg  vil  ekki  deyja,  fyrr  en 
eg  er  búinn  að  launa  þjer  eptir  maklegleikum.  Eg  á  þjer 
lif  mitt  að  þakka,  og  skal  það  vera  hinn  fyrsti  vottur 
þakklátsemi  minnar,  að  eg  nú  þegar  gef  þjer  frelsi,  en  síð- 
ar  meir  mun  eg  bæta  öðru  þar  á  ofan.  Mjer  leikur  ekki 
heldur  neinn  efi  á  því,  að  það  hafi  verið  ræningjarnir, 
sem  bjuggu  mjer  gildru  þessa.  Guð  hefir  látið  þig  verða 
mjer  til  frelsunar,  og  vona  eg,  að  hann  framvegis  varðveiti 

mig,  og  uppræti  illþýði  þetta  að  lokum.  Nú  verðum  við 
fyrst  að  greptra  lík  þessara  fúlmenna,  og  fara  svo  leynt 
að  því,  að  engum  verði  grunur  á;  mun  eg  vinda  bráðan 
bug  að  því  með  Abdallah  þræl  mínum«. 

Lystigarður  Alýs  var  afarlangur  og  fjöldi  hávaxinna 
trjáa  allt  umhveríis.  Gróf  hann  djúpa  gryfju  undir  trján- 
um  með  þræl  sínum,  og  tók  það  ekki  langan  tíma,  því 
jarðvegur  var  þar  gljúpur.  Því  næst  drógu  þeir  lík  ræn- 
ingjanna  úr  belgjunum,  tóku  vopnin,  sem  þeir  fundu  á 
þeim,  og  lögðu  þau  til  hliðar;  sökktu  þeir  líkunum  síðan 
niður  í  gryfjuna,  mokuðu  ofan  í  hana  og  tróðu  moldina 
ofan  til,  svo  að  allt  var  eins  og  áður.  Leðurbelgina  og 
vopnin  ljet  Alý  Baba  fela  sem  vandlegast,  en  múlana  Ijet 
hann  þræl  sinn  selja  á  torginu,  hvern  af  öðrum,  því  hann 
hafði  þeirra  enga  þörf. 

Þannig  leitaðist  Alý  Baba  við  að  dylja  menn  þess, 
hvernig  hann  var  orðinn  svo  vellríkur  á  svipstundu,  en 
meðan  þetta  gerðist,  hvarf  ræningjaforinginn  aptur  til  hell- 
isins,  og  var  hann  svo  utan  við  sig  af  harmi  og  heipt,  að 
hann  gat  ekkert  áformað  eða  hugsað  sjer,  hverra  ráða 
hann  ætti  að  neyta  við  Alý  Baba. 

Hann  hryllti  nú  við  að  dvelja  í  hellinum,  svo  dauf- 
legt  og  einmunalegt  sem  þar  var  orðið.  ))Þjer  ágætu  drengir!« 
mælti  hann,  »þjer,  sem  haíið  vakað  með  mjer  um  nætur 
og  fylgt  mjer  i  öllum  mannraunum,  hvar  eruð  þjer  nú? 
Safnaði  eg  ykkur  saman  til  þess,  að  þið  allir  í  einu  skylduð 
deyja  svo  skelfilegum  dauðdaga,  og  ykkur  svo  ósamboðn- 
um?  Eg  skyldi  ekki  aumkva  ykkur  svo  mjög,  ef  þið  hefð- 
uð  fallið  eins  og  hraustir  menn,  með  sverð  í  hendi.  Nær 
mun  eg  aptur  haía  slíkan  flokk  dugandis  manna?  Og  þó 
eg  nú  færi  að  kosta  kapps  um  það,  þá  gætu  auðæfin  á 
meðan  orðið  þess  rrianns  eign,  sem  hefir  nú  þegar  náð  til 
sín  nokkrum  hluta  þeirra.  Eg  get  ekki  hugsað  til  þess, 
fyrr  en  eg  er  búinn  að  ráða  hann  af  dögum.  Skal  eg  nú 
gera  það  einn,  sem  mjer  áður  mistókst,  þó  eg  hefði  góð- 
an  liðskost,    og   þegar  eg  er  búinn  að  gera  auðæfin  óhult 

fyrir  öllum  gripdeildum,  þá  mun  eg  leggja  alla  stund  ár 
að  þau  verði  ekki  eigendalaus  eptir  minn  dag,  heldur 
geymist  vel,  og  fari  jafnan  vaxandi«. 

Þegar  hann  hafði  ráðið  þetta  með  sjálfum  sjer,  var 
hann  ekki  lengi  að  brjóta  heilann  um,  hvernig  þvi  skyldi 
koma  í  verk.  Lagðist  hann  nú  til  hvíldar,  vongóður  og 
vel  ánægður  með  sjálfan  sig,  og  svaf  hann  rótt  um  nótt- 
ina.  Næsta  morgun  fór  hann  snemma  á  fætur,  eins  og 
hann  hafði  ætlað  sjer,  bjóst  í  fallegan  búning,  gekk  til 
borgarinnar  og  settist  að  í  gistihúsi  nokkru.  Þóttist  hann 
mega  ganga  að  því  vísu,  að  mönnum  mundi  hafa  fundizt 
mikið  um  atburð  þann,  er  varð  hjá  Alý  Baba,  og  spurði 
hann  því  dyravörðinn,  hvort  nokkuð  væri  tíðinda  í  borg- 
inni;  fór  því  fjærri,  að  hann  vissi  hið  minnsta  um  það,  er 
ræningjaforingjanum  var  forvitni  á.  Rjeði  hann  af  þessu, 
að  Alý  Baba  færi  svo  leynt  með  þetta  mál,  af  því  hann 
vildi  ekki,  að  það  yrði  öðrum  kunnugt,  að  hann  vissi  af 
auðæfunum,  og  gat  komizt  þangað  inn,  sem  þau  voru 
geymd,  enda  vissi  hann  líka,  að  einmitt  fyrir  þá  sök  var 
setið  um  líf  hans.  Varð  þetta  honum  því  meiri  hvöt,  til 
að  reyna  að  fyrirkoma  Alý  Baba  með  sömu  launung,  ef 
þess  væri  nokkur  kostur. 

Nú  keypti  hann  sjer  hest  og  flutti  á  honum  alls- 
konar  dýran  vefnað  og  fínt  ljerept,  þangað  sem  hann  var 
til  húsa;  fór  hann  margar  ferðir  í  skóginn  og  gætti  slíkr- 
ar  forsjálni,  að  engan  grunaði,  hvert  hann  sótti  varnað 
sinn.  En  er  hann  hafði  dregið  svo  miklar  vörur  að  sjer, 
sem  honum  þóttu  nægja,  þá  leigði  hann  sjer  búð  til  að 
verzla  með  þær,  og  lá  hún  andspænis  sölubúð  þeirri,  er 
Kassim  hafði  átt  fyrrum;  þá  búð  hafði  nú  sonur  Alýs. 

Ræningjaforinginn  tók  sjernafnið  Khodjah  Houssain, 
og  var  hann  hinn  kurteisasti  við  kaupmenn  þá,  er  næst 
honum  bjuggu.  Sonur  Alýs  var  ungur,  fríður  sýnum  og 
allskýr  maður,  og  hafði  ræningjaforinginn  optar  tækifæri 
til  að  tala  við  hann,  en  aðra  kaupmenn,  og  gerðist  því 
brátt  vingott  með  þeim.     Nokkrum    dögum  eptir  að  hann 

hafði  lokið  upp  búð  sinni,  sá  hann,  að  Alý  Baba  kom  að 
finna  hann,  eins  og  hann  átti  vanda  til,  og  er  hann  var 
farinn,  varð  hann  þess  vísari,  að  hann  var  faðir  hins 
unga  kaupmanns.  Eptir  það  sóttist  hann  miklu  ákafar 
eptir  vinfengi  hans;  var  hann  hinn  blíðasti  og  huglátasti 
við  hann,  sló  honum  gullhamra,  gaf  honum  smágjafir  og 
hafði  hann  hvað  eftir  annað  í  boði  hjá  sjer.  Sonur  Alýs 
mundi  feginn  hafa  launað  alla  þá  sæmd,  er  Khodjah 
Houssain  gerði  honum,  en  það  var  til  fyrirstöðu,  að  híbýli 
hans  voru  þröng,  og  ekki  svo  góð,  að  hann  gæti  fagnað 
honum  eins  vel,  og  hann  vildi.  Færði  hann  því  þetta  í 
tal  við  föður  sinn,  og  sagði,  að  það  væri  ósvinna,  efhann 
Ijeti  kurteisi  Khodjah  Houssains  lengur  vera  ólaunaða. 

Alý  Baba  var  fús  á  að  veita  vini  sonar  síns  heima 
hjá  sjer.  »Son  minn!«  ansaði  hann,  »á  morgun  er  Fóstu- 
dagur,  og  hafa  þá  stórkaupmenn,  eins  og  þið  Houssain 
eruð,  sölubúðir  sínar  ekki  opnar.  Gakktu  þjer  til  skemmt- 
unar  með  honum  eptir  miðjan  dag,  og  stilltu  svo  til,  að 
ykkur  verði  gengið  fram  hjá  húsi  mínu  á  heimleiðinni; 
getur  hann  þá  ekki  skorast  undan  að  koma  inn  með  þjer. 
Það  fer  betur  svo,  en  að  bjóða  honum.  Hún  Morgíane 
skal  hafa  kvöldverð  til  reiðu«. 

Föstudaginn  eptir  hádegi  beiddi  sonur  Alýs  vin  sinn 
að  koma  með  sjer  í  lystigöngu,  og  er  þeir  gengu  heim- 
leiðis,  fór  hann  með  hann  gegnum  strætið,  sem  faðir  hans 
bjó  í.  Þegar  þeir  komu  að  húsi  hans,  barði  hann  á  dyr 
og  sagði  við  Houssain:  »Þetta  ernú  hús  föðurmíns;  eg  hef 
sagt  honum  frá  vinfengi  okkar,  og  langar  hann  til  að 
komast  í  kunningsskap  við  yður.  Nú  bið  eg  yður  gera 
mjer  þetta  til  skaps,  og  bæta  því  ofan  á  allan  annan  góð- 
vilja,  sem  þjer  hafið  auðsýnt  mjer«. 

Þó  nú  Khodjah  Houssain  hefði  þannig  náð  tilgangi 
sínum,  sem  var,  að  komast  inn  í  hús  Alýs,  þá  beiddi  hann 
sig  samt  afsakaðan  og  ætlaði  að  fara  leiðar  sinnar;  en  er 
þrællinn  Abdallah  lauk  upp  í  sama  bili,  þá  tók  sonur 
Alýs  i  hönd  vinar  síns,  og  dró   hann  inn  með  sjer.  Fagn- 

aði  Alý  honum  með  slíkri  vinsemd  og  blíðu,  að  hann  gat 
ekki  óskað  sjer  betri  viðlöku.  Þakkaði  A\ý  honum  fyrir 
góðsemi  þá,  er  hann  hafði  auðsýnt  syni  hans,  og  mælti: 
enn  fremur:  »Við  kunnum  yður  báðir  því  meiri  þökk 
fyrir  það,  sem  hann  er  ungur  og  skortir  heimsþekkingu, 
og  er  vel  gert  af  yður,  að  stuðla  til  menntunar  hans  og 
framfara«. 

Houssain  svaraði  honum  þá  kurteislega  og  sagði,  að 
þó  að  sonur  hans  væri  ekki  eins  reyndur,  og  sumir  gamlir 
menn,  þá  hefði  hann  hinsvegar  góða  vitsmuni,  sem  jöfn- 
uðust  á  við  reynslu  margra  annara.  Töluðu  þeir  síðan 
stundarkorn  um  5rmislegt,  og  ætlaði  þá  Houssain  að  fara, 
en  Alý  Raba  aptraði  honum  og  mælti:  »Hvert  ætlið  þjer, 
herra!  gerið  mjer  þá  sæmd  að  neyta  kvöldverðar  hjá  mjer. 
Að  vísu  get  eg  ekki  veitt  yður  svo  vel,  sem  þjer  eigið  skilið, 
en  eg  vona,  að  þjer  takið  viljann  fyrir  verkið«. 

»Eg  veit  það,  herra  Alý  Baba!«  ansaði  Khodjah 
Houssain,  »að  þjer  gerið  allt  i  bezta  skyni,  enda  er  sú  ein 
ástæða  til  þess,  að  eg  hafnaði  boði  yðar,  sem  þjer  munduð 
sjálfur  kalla  fullgilda,  ef  þjer  vissuð«. 

»Má  eg  spyrja«,  segir  Alý  Baba,  »hver  er  ástæða 
þessi?« 

»Það  er  yður  velkomið  að  vita«,  svaraði  Houssain; 
»eg  borða  aldrei  kjöt  eða  nokkurn  þann  mat,  sem  salt  er 
í.  Af  því  getið  þjer  ráðið,  að  frágangs  sök  er  íyrir  mig  að 
sitja  til  borðs  með  yður«. 

Þá  sagði  Alý  Baba:  »Ekki  skal  eg  fyrir  þá  sök  missa 
af  þeirri  sæmd,  að  sjá  yður  við  borð  mitt  í  kvöld,  nema 
svo  sje,  að  þjer  með  engu  móti  viljið.  Fyrst  og  fremst 
er  ekkert  salt  i  brauðinu,  sem  borðað  er  hjá  mjer,  og 
hvað  rjettina  snertir,  þá  megið  þjer  treysta  því,  að  eg  b>Tð 
yður  engan,  sem  salt  er  í.  Eg  skal  sjá  um  það.  Gerið 
það  nú  fyrir  mig  að  vera  hjer  kyr,  meðan  eg  bregð  mjer 
út;  eg  skal  undir  eins  koma  aptur«. 

Alý  Baba  gekk  út  í  eldhús  og  bannaði  Morgíane  að 
strá  salti  í  kjötið,  sem  bera  átti  á  borð,  og  sagði  henni  að 

láta  ósaltað,  svo  sem  svaraði  tveimur  eða  þremur  diskum 
af  hinum  rjettunum.  Ambáttin  ætlaði  rjett  í  þessu  að 
bera  á  borð,  og  gat  hún  ekki  á  sjer  setið,  að  láta  ekki 
óánægju  sína  í  ljósi  út  af  nýbreytni  þessari. 

»Hver  er  þessi  undarlegi  maður«,  segir  hún,  »sem 
ekki  þolir  salt?  Maturinn  skemmist,  ef  hann  á  að  bíða 
lengur«. 

»Vertu  nú  góð,  Morgíane!«  mælti  Alý  Baba,  »hann 
er  vænsti  maður;  gerðu  eins  og  eg  segi  þjer«. 

Ambáttin  hlýddi  honum  með  tregðu,  og  var  henni 
mikil  forvitni  á,  hver  maður  þessi  væri,  sem  ekki  neytti 
salts;  hjálpaði  hún  því  Abdallah  til  að  bera  rjettina  inn 
í  borðstofuna,  og  sá  hún  þegar,  að  maður  sá,  er  Houssain 
nefndist,  var  sjálfur  ræningjaforinginn;  virti  hún  hann  nú 
vel  fyrir  sjer,  og  sá  að  hann  bar  á  sjer  tygilkníf  innan- 
klæða.  »Ekki  skal  mig  undra«,  hugsaði  hún  með  sjer, 
»að  illmennið  vill  ekki  eta  salt  með  húsbónda  mínum ; 
hann  er  hinn  argasti  fjandmaður  hans  og  ætlar  að  drepa 
hann,  en  það  skal  honum  ekki  takast«. 

Meðan  máltíðin  stóð  yfir,  notaði  Morgíane  tímann 
til  að  búa  sig  undir  eitt  hið  djarflegasta  þrekvirki.  Var 
hún  búin  að  leggja  niður  öll  ráð  sín,  þegar  Abdallah  kom 
og  sagði,  að  nú  ætti  hún  að  bera  aldin  á  borð;  tók  hún 
þau  til  og  setti  þau  fram,  þegar  Abdallah  var  búinn  að 
bera  af  borði.  Þvi  næst  setti  hún  dálítið  borð  hjá  A1}T 
Baba,  og  bar  á  það  vínflösku  og  bikara;  þegar  hún  gekk 
út,  dró  hún  Abdallah  með  sjer,  eins  og  hún  ætlaði  að 
matast  ásamt  honum,  en  láta  húsbónda  sinn  hafa  goit 
tóm  til  að  skemmta  sjer  með  gestinum,  og  halda  að  hon- 
um  að  drekka. 

Nú  hjeit  ræningjaforinginn,  að  hann  væri  kominn  í 
bezta  færi  við  Alý,  og  hugsaði  með  sjer:  »Nú  geri  eg  þá 
feðgana  drukkna,  og  þó  eg  reyndar  fúslega  vildi  gefa  syn- 
inum  líf,  þá  skal  það  ekki  aptra  mjer  frá,  að  reka  kníf- 
inn    í    hjarta    föður    hans.      Forða   eg  mjer  þá  með  sama 

hætti  og  áður,  út  urn  garðinn,  meðan  þrællinn  og  amb- 
áttin  sitja  við  mat  sinn  eða  sofa  í  eldhúsinu«. 

Morgíane  sá,  hvað  falshundurinn  Houssain  hafði  í 
hyggju,  °g  §a^  nun  honum  ekki  tím'a  til  að  framkvæma 
það.  Bjó  hún  sig  nú  að  öllu  eins  og  dansmey,  setti  upp 
skrautlegan  fald,  girði  sig  gullroðnu  silfurbelti  og  festi  við 
tygilkníf,  af  silfri  gjörvan,  og  í  silfurskeiðum.  Fyrir  and- 
liti  sjer  batt  hún  fagra  grímu,  og  bað  Abdallah  að  sækja 
bjöllubumbu  sína,  og  leika  nú  þá  list,  sem  þeim  væri 
tiðust,  til  að  skemmta  gesti  húsbóndans  og  góðkunningja 
sonar  hans. 

Þrællinn  var  þess  allfús,  og  gekk  hann  inn  á  undan 
Morgíane  með  bjöllubumbuna  og  sló  á  hana.  Hneigði 
Morgíane  sig  djúpt  fyrir  þeim  fjelögum,  án  allrar  feimni, 
en  þó  í  þeirri  veru,  sem  hún  beiddist  leyíis  að  mega  sýna 
íþrótt  sína.  Hætti  Abdallah  bumbuslættinum,  þegar  hann 
sá,  að  Alý  Baba  ætlaði  að  tala;  sagði  hann  Morgíane,  að 
nú  skyldi  hún  láta  Khodjah  Houssain  sjá,  hvað  hún 
kynni.  Segir  hann  um  leið  við  Houssain:  »Ekki  skuluð 
þjer  halda,  að  skemmtun  þessi  sje  mjer  til  nokkurs  kostn- 
aðarauka;  það  er  þrællinn  og  eldabuskan,  sem  ætla  að 
gera  okkur  þetta  til  gamans,  og  vona  eg,  að  þjer  virðið 
það  á  hægra  veg«. 

Við  þessu  hafði  Khodjah  Houssain  ekki  búizt,  og 
hjelt  hann  nú,  að  hið  góða  tækifæri  væri  sjer  úr  greipum 
gengið,  en  huggaði  sig  samt  við  það,  að  þá  mundi  annað 
bjóðast  síðar,  ef  hann  legði  lag  sitt  framvegis  við  þá  feðga. 
Xú  var  honum  að  vísu  lítið  um  þetta  gefið,  en  samt 
þakkaði  hann  gestgjafanum  boðið,  og  sagði,  að  sjer  mundi 
unun  að  hverju  því,  sem  honum  væri  til  skemmtunar. 

Þegar  þeir  Alý  og  Houssain  voru  þagnaðir,  fór  Ab- 
dallah  aptur  að  slá  bumbuna,  og  söng  undir  dans  einn. 
Morgíane,  sem  jafnast  gat  við  hverja  dansmey,  dansaði  svo 
snildarlega  eptir  laginu,  að  hver,  sem  sjeð  hefði  mundi,  hafa 
lokið  þar  á  lofsorði.  En  er  hún  hafði  leikið  hvern  dansinn 
af  öðrum  með  fjöri  jafnt  og  fegurð,  þá  tók  hún  upp  tygil- 

knífinn,  hjelt  honum  á  lopti  og  ljek  nú  hinn  f  jölbreyttasta 
dans,  með  snarasta  viðbragði  og  liprustu  snúningum,  svo 
furða  var  að  líta;  gerði  hún  ýmist,  að  hún  otaði  knífnum 
einsog  hún  ætlaði  að  reka  einhvern  í  gegn,  eða  hún  ljet 
sem  hún  ætlaði  að  keyra  hann  í  brjóst  sjálfri  sjer.  En 
er  hún  loksins  var  uppgeíin,  reif  hún  bumbuna  af  Ab- 
dallah  með  vinstri  hendinni,  því  í  hægri  hendinni  hjelt 
hún  á  tygilknífnum,  hjelt  bumbunni  að  Alý  Baba,  svo  að 
botnlausi  endinn  vissi  upp,  eins  og  dansmeyjum  er  títt,  þegar 
þær  freista  örlætis  áhorfenda.  Enda  fleygði  Alý  Baba 
gullpeningi  í  bumbuna,  og  svo  gerði  einnig  sonur  hans. 
Houssain  sjer  hana  nú  koma  til  sín  og  dregur  upp  pyngju 
sína,  og  ætlar  að  gefa  henni  eins  og  hinir,  en  í  sama  vet- 
fangí  rekur  hún  knííinn  i  hjarta  honum,  svo  að  hann 
hnígur  örendur  þegar  í  stað. 

Þeir  feðgarnir  æptu  hástöfum  af  hræðslu,  er  þeir  sáu 
þessar  aðfarir  [hennar.  »Ógæfusama  ambátt!«  kallaði 
Alý  Baba,  »hvað  hefirðu  gert?  ætlarðu  að  stofna  mjer  og 
öllu  heimafólki  mínu  í  glötun?« 

»Nei,  það  er  öðru  nær«,  ansaði  Morgíane,  »eg  gerði 
það  til  að  frelsa  líf  yðar«. 

Að  svo  mæltu  dró  hún  skikkjuna  af  Houssain  og 
syndi  Alý  tygilknífinn,  er  hann  hafði  borið  á  sjer. 
»Lítið  á,  svo  þjer  sjáið,  við  hvílíkan  ofurhuga  hjer  var 
að  eiga;  skoðið  andlit  hans  betur,  þá  munuð  þjer  fljótt 
sjá,  að  það  er  sá  hinn  sami,  sem  þóttist  vera  olíukaup- 
maður;  það  er  ræningjaforinginn.  Þótti  yður  ekki  kyn- 
legt,  að  hann  vildi  ekki  neyta  salts  með  yður?  Er  þetta 
ekki  nóg,  til  að  sannfæra  yður  um  illræði  það,  er  hann 
hafði  búið  yður?  Eg  fjekk  undir  eins  illan  grun,  þegar 
þjer  sögðuð  mjer,  að  gestur  væri  kominn  til  yðar.  Eg 
virti  hann  þá  fyrir  mjer,  og  getið  þjer  nú  gengið  úr  skugga 
um,  að  eg  tortryggði  hann  ekki  um  skör  fram». 

Alý  Baba  sá  nú,  að  Morgíane  hafði  í  annað  sinn 
hrifið  hann  úr  helgreipum,  og  faðmaði  hana  að  sjer.  »Eg 
gaf   þjer    frelsi«,    sagði    hann,    »og    hjet    um    leið  að  gera 

bráðum  annað  meira  fyrir  þig.  Nú  er  tími  kominn  til 
þess,  og  skaltu  verða  tengdadóttir  mín«.  Að  svo  mæltu 
vjek  hann  sjer  að  syni  sínum  og  sagði:  »Sonur  kær!  eg 
þekki  hugarþel  þitt  betur  en  svo,  að  eg  sje  hræddur  um, 
að  þú  kippir  þjer  upp  við,  að  eg  gipti  þjer  Morgíane,  án 
þess  að  leita  fyrst  samþykkis  þíns.  Þú  átt  henni  eins 
mikið  að  launa  og  sjálfur  eg.  Eins  og  þú  sjálfur  munt 
skilja,  þá  gekk  Houssain  ekkert  annað  til  að  leita  vin- 
áttu  þinnar,  en  það,  að  hann  vildi  fá  sem  bezt  færi  til  að 
drepa  mig,  og  hefði  hann  náð  að  fyrirkoma  mjer,  þá 
mundi  hann  líka  hafa  drepið  þig  til  að  svala  hefndargirni 
sinni.  Hugsaðu  líka  eptir  því,  að  þar  sem  þú  átt  Morgí- 
ane,  áttu  þá  konu,  sem  er  máttarstytta  heimilis  míns, 
meðan  eg  lifi,  og  mun  án  efa  verða  þín  hin  bezta  stoð 
til  æfiloka«. 

Fjærri  fór  því,  að  sonur  Alýs  bægðist  við  kosti 
þessum,  og  tók  hann  honum  fúslega,  ekki  að  eins  af 
hlýðni  við  föður  sinn,  heldur  jafnframt  af  því  honum 
leizt  vel  á  stúlkuna. 

Eptir  þetta  var  ræningjaforinginn  graíinn  hjá  fjelög- 
um  sínum,  og  fór  það  svo  leynt,  að  það  varð  aldrei 
hljóðbært,  meðan  nokkur  þeirra  manna  voru  á  lífi,  sem 
við  þessa  sögu  koma. 

Fáum  dögum  síðar  hjelt  A\ý  Baba  brúðkaup  sonar 
síns  og  Morgíane  með  miklum  veg;  var  þá  mikið  um 
dýrðir,  veizla  hin  bezta,  dans  og  gleðileikar  og  allskonar 
skemmtanir;  vinir  Alýs  vissu  eigi  hin  sönnu  tildrög,  en 
með  því  þeir  að  öðru  leyti  þekktu  hina  miklu  kosti 
Morgíane,  þá  luku  þeir  allir  lofsorði  á  ráðahag  þenna. 

Allt  frá  því  er  Alý  Baba  hafði  sótt  lík  bróður  síns, 
hafði  hann  ekki  komið  í  hellirinn,  af  því  hann  var  hrædd- 
ur  um,  að  ræningjar  kynnu  að  vera  þar  fyrir,  eða  að  þeir 
kæmu  þar  að  sjer  óvörum.  Ekki  þorði  hann  þangað 
heldur  eptir  dauða  ræningjanna,  hinna  þrjátíu  og  átta,  að 
meðtöldum  foringjanum,  —  því  hann  hjelt  að  hinir  tveir 
væru  á  lífi.     En  er  árið  leið,  svo  að  hann  varð  einskis  var, 

þá  knúði  forvitnin  hann  til  að  vitja  hellisins  aptur;  gætti 
hann  þar  allrar  varúðar,  til  þess  að  vera  sem  óhultastur. 
Fór  hann  þangað  ríðandi,  og  þótti  honum  góðs  viti,  er 
hvergi  sáust  manna  spor  nje  hesta  þar  nálægt.  Stje  hann 
þá  af  baki  og  sagði  »Sesam,  opnist  þú!«  —  því  ekki 
voru  honum  orð  þessi  úr  minni  liðin.  Gekk  hann  því  næst 
inn  í  hellirinn,  og  gat  hann  ráðið  það  af  öllum  ummerkj- 
um,  að  enginn  maður  mundi  þangað  hafa  komið,  síðan 
svikarinn  Houssain  opnaði  sölubúðina  í  borginni;  var  þá 
auðsætt,  að  allur  ræningjaflokkurinn  mundi  undir  lok 
liðinn.  Nú  gekk  hann  úr  skugga  um  það,  að  hann  væri 
sá  eini,  sem  kynni  að  Ijúka  upp  hellinum,  af  þeim  mönn- 
um,  sem  enn  voru  á  lífi,  og  var  hann  þannig  einvaldur 
alls  fjárins.  Hafði  hann  með  sjer  poka  og  fyllti  hann 
þá  svo  miklu  gulli,  sem  hestur  hans  gat  borið,  og  fór 
hann  siðan  heim  aptur.  Sagði  Alý  Baba  syni  sínum  frá 
leyndarmáli  þessu,  og  gekk  það  síðan  í  erfðir,  en  þeir 
feðgar  nutu  auðnu  sinnar  hóflega  og  hyggilega;  lifðu  þeir 
í  heiðri  og  vegsemd  og  komust  til  hinna  fnestu  mann- 
virðinga  í  borginni. 


Sagan  af  Alý  Khodjah,  kaupmanni  i  Bagdad. 


J 


Á  ríkisárum  kalífans  Harúns 
Alraschíds  bjó  í  Bagdad  kaup- 
maður  nokkur,  er  Alý  Khodjah  hjet;  hann  var  hvorkiítölu 
hinna  ríkustu  nje  fátækustu,  og  bjó  hann  í  húsi  föður  síns, 
konulaus  og  barnlaus.  Þannig  lifði  hann  ánægður  og  eng- 
um  háður  af  eignum  sínum. 

Svo  bar  til,  að  hann  dreymdi  þrisvar,  hverja  nóttina 
eptir  aðra,  að  gamall  maður  virðulegnr  ásýndum  vitraðist 
sjer,  og  liti  til  sín  með  þungum  svip  og  áteldi  sig  fyrir 
það,  að  hann  hefði  ekki  enn  þá  farið  pílagríms  ferð  til 
Mekka,    sem    allir    átrúendur    Mahómets    eiga  að    fara  að 

minnsta  kosti  einu  sinni.  Draumur  þessi  fjekk  Alí  Khod- 
jah  mikillar  áhyggju  og  kvíða.  Hann  hafði  áður  haldið, 
að  hann  gæti  lagzt  pílagrímsförina  undir  höfuð,  og  væri 
það  fullgild  afsökun,  að  hann  varð  að  annast  heimili  sitt 
og  verzlunina,  ef  hann  að  eins  bætti  fyrir  sjer  með  ölmusu- 
gjöfum  og  öðrum  góðverkum.  Eptir  að  hann  hafði  dreymt 
drauma  þessa,  vaknaði  samvizka  hans,  svo  að  hann  þorði 
ekki  lengur  að  fresta  pílagrímsferð  sinni,  því  hann  var 
hræddur  um,  að  þá  kynni  sig  eitthvað  illt  að  henda. 

Til  þess  að  geta  lokið  áformi  sínu  á  yfirstandandi 
ári,  þá  seldi  hann,  hvað  af  hverju,  húsbúnað  sinn,  sölu- 
búðina  og  mestallar  vörur  sínar,  nema  þær,  sem  útgengi- 
legar  voru  í  Mekka,  en  íveruhús  sitt  leigði  hann.  Varð 
hann  ferðbúinn  um  það  leyti  sem  lestin  lagði  af  stað  frá 
Bagdad  til  Mekka;  átti  hann  þá  ekki  annað  eptir,  en  að 
koma  til  geymslu  fje  nokkru,  sem  hann  hafði  umfram 
það,  er  gekk  til  hinna  nauðsynlegustu  þarfa  og  útgjalda. 
Var  fje  þetta  ein  þúsund  gullpeninga,  og  ljet  hann  það  í 
ker,  sem  var  nógu  rúmt;  þakti  hann  það  með  olífum,  lok- 
aði  því  vandlega,  og  fól  það  kaupmanni  nokkrum  til 
geymslu,  sem  var  kunningi  hans. 

»Þú  veizt,  bróðirl«  mælti  hann,  »að  eg  ætla  að  hefja 
pílagrímsför  mína  til  Mekka  að  fárra  daga  fresti;  nú  bið 
eg  þig  að  geyma  ker  þetta,  sem  fullt  er  af  olífum,  þangað 
til  eg  kem  aptur«. 

Kaupmaðurinn  svaraði  vinalega  og  sagði:  »Þarna 
er  lykillinn  að  geymslubúri  mínu;  farðu  þangað  sjálfur 
með  kerið,  og  því  lofa  eg,  að  þú  skalt  finna  það  á  sama 
staðnum,  þar  sem  þú  nú  skilur  við  það«. 

Nú  tók  lestin  sig  upp,  og  lagði  af  stað  til  Bagdad; 
fór  Alý  Khodjah  með  henni,  og  reið  úlfalda,  sem  klyfjaður 
var  dýrindis  varningi.  Náði  hann  farsællega  til  Mekka,  og 
lauk  því  fyrst,  sem  honum  byrjaði  að  gera,  eins  og  guð- 
hræddum  manni,  en  því  næst  setti  hann  varning  sinn  til 
sýnis  og  bauð  hann  til  kaups. 

Tveir  kaupmenn   gengu  þar    fram  hjá,  og  varð  þeim 

starsýnt  á  varninginn;  stóðu  þeir  kyrrir  og  skoðuðu  hann, 
þó  reyndar  hefðu  þeir  hans  enga  þörf.  En  er  þeir  höfðu 
skoðað  hann  svo  sem  þeim  ljek  lyst  til,  þá  sagði  annar 
þeirra:  »Ef  kaupmaðurinn  vissi,  hvað  hann  getur  grætt 
á  varningi  þessum  í  Kairó,  þá  mundi  hann  flytja  hann 
þangað,  en  ekki  bjóða  hann  til  kaups  hjerna,  þar  sem  hann 
er  í  svo  lágu  verði«. 

Þetta  heyrði  Alý,  og  með  því  hann  margsinnis  hafði 
heyrt  sagt  af  Egiptalandi,  þá  rjeði  hann  af,  að  nota  tæki- 
færið,  og  fara  þangað  nú  þegar.  Tók  hann  þ\í  aptur 
saman  varning  sinn,  bjó  um  hann  og  fór  með  lestinni  til 
Kairó.  En  er  hann  var  þangað  kominn,  þurfti  hann  ekki 
að  iðrast  fararinnar,  því  vörur  hans  runnu  út  á  fám  dög- 
um,  og  seldi  hann  þær  með  miklum  ágóða.  Keypti  hann 
aðrar  í  staðinn,  og  ætlaði  að  flytja  þær  til  Damaskus; 
varð  hann  að  bíða  unz  lest  fór  þangað,  en  það  var  ekki 
fyrr  en  að  sex  vikna  fresti;  notaði  hann  þann  tíma  til  að 
skoða,  það  sem  merkilegt  var  í  Kairó,  og  fór  hann  þar 
að  auki  til  Pýramídanna  og  góðan  kipp  upp  eptir  Nílfljót- 
inu;  kom  hann  í  hinar  frægustu  borgir,  er  stóðu  á  báð- 
um  fljótsbökkunum. 

Jórsalaborg  lá  í  leiðinni  til  Damaskus,  og  notaði  Alý 
tækifærið  til  að  skoða  musterið  þar,  sem  allir  Mahómets 
átrúendur  segja  helgast  vera,  næst  því  sem  í  Mekka  er; 
fyrir  þá  sök  eru  Jórsalir  kallaðir  borgin  helga.  í  Damask- 
us  leizt  Alý  næsta  vel  á  sig,  því  þar  var  gnægð  af  ágætu 
uppsprettuvatni,  fögur  engi  og  inndælir  lystigarðar;  þótti 
honum  þar  miklu  fegurra  og  unaðsamara,  en  hann  hafði 
gert  sjer  í  hugarlund  eptir  lýsingum  borgarinnar,  er  hann 
hafði  lesið,  og  dvaldi  hann  þar  langa  stund.  En  allt  fyrir 
það  gleymdi  hann  ekki  átthögum  sínum,  og  hjelt  hann 
nú  heimleiðis.  Kom  hann  til  Halep,  og  dvaldi  þar  um 
hríð;  fór  hann  því  næst  til  Mússúl.  og  ætlaði  þaðan  ofan 
eptir  elfinni  Tígris,  svo  að  hann  yrði  fljótari  heim.  Hafði 
hann  orðið  persneskum  kaupmönnum  samferða  frá  Halep  til 
'Mússúl  og  vingazt  við  þá;  veitti  þeim  hægt  að  fá  hann  til 

að  fylgjast  með  sjer  til  Schiras,  því  þaðan  gat  hann  hæg- 
lega  komizt  til  Bagdad,  og  grætt  töluvert  um  leið.  Fór 
hann  með  þeim  um  margar  stórborgir,  unz  þeir  komu  til 
Schiras,  en  þaðan  slóst  hann  í  ferð  með  þeim  til  Indlands 
og  fylgdist  með  þeim  aptur  til  Schiras;  hafði  hann  verið 
sjö  ár  úr  landi,  er  hann  loksins  hjelt  heim  í  átthaga  sína. 

Vinurinn,  sem  Alý  hafði  falið  kerið  til  geymslu,  þeg- 
ar  hann  lagði  af  stað,  hafði  í  langan  tíma  hvorki  hugsað 
til  eigandans  nje  þess,  sem  honum  var  fyrir  trúað.  Með- 
an  Alý  var  á  leiðinni  frá  Schiras  til  Bagdad  með  lest  einni, 
hittist  svo  á  eitt  kvöld,  er  kaupmaður  sat  að  kvöldverði 
með  heimafólki  sínu,  að  til  rætt  varð  um  olífur.  Sagði 
kona  hans,  að  sig  langaði  í  olífur,  og  kvað  hún  langt 
vera  síðan  að  þær  hefðu  sjezt  á  borði  þeirra. 

Þá  sagði  maður  hennar:  »Nú  dettur  mjer  í  hug,  að 
hann  Alý  Khodjah  skildi  eptir  hjá  mjer  fullt  ker  af  olíf- 
um,  þegar  hann  fór  til  Bagdad  fyrir  sjö  árum.  Hvað 
skyldi  nú  vera  orðið  af  Alý?  Þegar  lestin  kom  aptur, 
var  mjer  reyndar  sagt,  að  hann  hefði  farið  til  Egiptalands. 
En  þar  hlýtur  hann  að  hafa  dáið,  fyrst  hann  er  ekki 
kominn  heim  aptur  eptir  svo  mörg  ár,  og  er  okkur  óhætt 
að  eta  olífurnar,  ef  þær  eru  óskemmdar  enn.  Fáið  mjer 
lykil  og  ljós;  eg  skal  sækja  fáeinar,  svo  að  við  getum 
smakkað  á  þeim«. 

»Gerðu  það  ekki  fyrir  guðs  sakir«,  sagði  kona  hans, 
»drýgðu  ekki  svo  andstyggilegan  glæp;  þú  veizt,  að  ekk- 
ert  er  helgara  en  það,  sem  manni  er  fyrir  trúað  til  geymslu. 
Það  eru  sjö  ár,  síðan  Alý  Khodjah  fór  úr  landi,  og  hefir 
þjer  verið  sagt,  að  hann  hafi  farið  til  Egiptalands;  en 
hver  veit  nema  hann  hafi  farið  lengra,  og  með  því  þú 
hefir  ekki  haft  neina  spurn  um  dauða  hans,  þá  getur  hann 
komið  aptur  nær  sem  vera  skal.  Væri  það  nú  ekki  háð- 
ung  fyrir  þig  og  okkur  öll,  ef  kerið  væri  öðruvísi  á  sig 
komið,  þegar  þú  skilar  því,  en  þegar  þú  tókst  við  því? 
Máttu  vita,  að  mig  langar  ekki  í  stolnar  olífur.  En  held- 
urðu  líka,  að  olífur  geti  verið    borðandi    eptir  svo  langan 


345 

tíma?  Og  komi  nú  Alý  aptur,  sem  mjer  segir  hugur  um, 
hvað  má  hann  þá  halda  um  drengskap  þinn  og  ráðvendni? 
Gerðu  það  fyrir  mig,  að  hverfa  frá  þessu  tiltæki«. 

Konan  fór  svo  mörgum  orðum  um  þetta,  af  því  hún 
sá,  að  honum  var  alvara;  enda  tók  hann  ljós  og  lykil,  og 
gekk  til  geymslubúrsins;  opnaði  hann  þegar  kerið,  og 
reyndust  olífurnar  skemmdar.  Vildi  hann  nú  vita,  hvort 
þær,  sem  neðar  lágu,  væru  líka  skemmdar,  og  hristi 
hann  því  hinar  efstu  niður  í  skál,  og  fjellu  þá  gullpening- 
ar  nokkrir  glamrandi  úr  kerinu.  Kaupmaður  var  ágjarn 
af  náttúru,  og  var  hann  ekki  seinn  að  gá  í  kerið;  voru 
þá  allar  olífurnar  úr  því,  og  ekki  eptir  nema  tómir  gull- 
peningar.  Hellti  hann  því  olífunum  aptur  í  kerið,  festi 
lokið  vfir  og  fór  aptur  til  konu  sinnar;  sagði  hann  olíf- 
urnar  gjörskemmdar,  en  kvaðst  hafa  búið  svo  um  kerið, 
að  Alý  mundi  ekki  sjá,  að  á  því  hefði  verið  snert,  þó  hann 
einhverntíma  kæmi  heim  aptur. 

^Það  væri  betur«,  sagði  konan,  »að  þú  aldrei  hefðir 
farið  í  kerið;  guð  gæfi  að  það  yrði  ekki  til  neinnar  ógæfu«! 

Kaupmaður  skeytti  ekki  um  viðvörun  konu  sinnar 
heldur  en  fyrri,  og  var  hann  alla  nóttina  að  hugsa  um, 
hvernig  hann  bezt  gæti  komizt  yfir  gullpeninga  Alýs  og 
haldið  þeim,  þó  hann  kæmi  heim  og  heimtaði  kerið  apt- 
ur.  Snemma  næsta  morgun  gekk  hann  út  og  keypti  nýjar 
olífur,  tæmdi  síðan  kerið  og  kom  gullinu  á  vísan  stað; 
því  næst  íyllti  hann  kerið  nýjum  olífum,  lukti  það 
vandlega  og  Ijet  það  aptur  þar  sem  Alý  hafði  skilið 
við  það. 

Eitthvað  einum  mánuði  eptir  þetta  vonzkuverk,  sem 
kaupmanni  átti  að  verða  hált  á,  kemur  Alý  til  Bagdad. 
Nú  með  því  hann  hafði  leigt  hús  sitt  áður  en  hann  fór  af 
stað,  þá  fór  hann  af  baki  við  gistihús  nokkurt,  og  ætlaði 
að  halda  þar  til,  þangað  til  hann  gæti  látið  manninn,  sem 
bjó  í  húsi  hans,  vita,  að  hann  væri  heim  kominn,  svo  að 
hann  væri  sjer  sem  fyrst  úti  um  annan  bústað. 

Daginn  eptir  fór  Alý  til  kaupmannsins,  vinar  síns,  og 

tók  hann  honum  báðum  höndum;  kvað  hann  það  vera 
sjer  mikinn  fögnuð,  að  sjá  hann  farsællega  heim  kominn 
eptir  svo  margra  ára  fjærveru,  þar  sem  hann  hefði  verið 
orðinn  úrkula  vonar  um,  að  hann  mundí  nokkurn  tíma 
eiga  apturkvæmt.  Skorti  þar  ekki  kurteisi  á  báðar  hliðar, 
eins  og  lög  gera  ráð  fyrir  við  þess  konar  tækifæri,  en  þar 
kom,  að  Alý  beiddi  kaupmanninn  að  fá  sjer  aptur  kerið 
með  olífunum,  sem  hann  hafði  falið  varðveizlu  hans; 
kvaðst  hann  vona  að  hann  misvirti  ekki,  að  hann  hefði 
ómakað  hann  með  því. 

»Kæri  vin!«  ansaði  kaupmaðurinn,  »minnstu  aldrei  á 
það;  kerið  hefir  alls  ekki  verið  mjer  í  vegi,  og  mundi  eg 
hafa  beðið  þig  sama  greiða,  eí  eins  hefði  staðið  á  fyrir 
mjer.  Hjerna  er  tykillinn  að  geymslubúri  mínu,  og  muntu 
finna  kerið  þar  sem  þú  skildir  við  það«. 

Alý  Baba  fór  nú  til  geymslubúrsins,  sótti  kerið  og 
skilaði  lyklinum;  þakkaði  hann  kaupmanni  enn  á  ný  fyrir 
geymsluna  og  gekk  til  gistihússins.  Þar  fór  hann  í  kerið 
og  þreifaði  ofan  í  það  eptir  gullpeningunum,  en  greip  í 
tómt,  og  brá  honum  illa  við.  Til  þess  nú  sem  fyrst  að 
fá  fulla  vissu  um  þetta,  þá  tók  hann  alla  diska  og  skálar, 
sem  hann  hafði  haft  með  sjer  á  ferðinni  og  hellti  öllum 
olífunum  í  ílát  þessi;  sá  hann  þá,  að  ekki  svo  mikið  sem 
einn  gullpeningur  var  eptir. 

A\ý  varð  sem  steini  lostinn  við  þetta  og  hóf  bæði 
hendur  og  augu  til  himins.  »Á  eg  að  trúa  því«,  mælti 
hann,  »að  sá  maður,  sem  eg  hjelt  vera  bezta  vin  minn, 
skuli  hafa  svikið  mig  svo  svívirðilega«?  Fór  hann  aptur 
til  kaupmannsins,  og  var  eins  og  ringlaður  út  af  þessu 
mikla  fjárláti,  er  hann  var  fyrir  orðinn. 

»Vinur!«  sagði  hann  við  kaupmanninn,  »furðaðu  þig 
ekki  á  því,  að  eg  kem  svo  fljótt  aptur.  Kerið  með  olíf- 
unum,  sem  eg  sótti  í  geymslubúr  þitt,  er  að  vísu  hið 
sama,  sem  eg  trúði  þjer  fyrir,  en  eg  hafði  látið  í  það 
eina  þúsund  gullpeninga  auk  olífnanna,  —  og  eru  gullpen- 
ingarnir  horfnir.     Þú  hefir  ef  til  vill  þurft  á  þeim  að  halda, 

og  varið  þeim  í  verzlun  þína.  Sje  svo,  þá  eru  þeir  þjer 
velkomnir  að  láni  framvegis,  en  gef  mjer  nú  skriflegt  skír- 
teini  fyrir  því,  að  þú  hafir  tekið  við  fjenu,  og  mun  mjer 
þá  hugljettara;  getur  þú  þá  síðan  borgað  mjer  skuldina 
eptir  hentugleikum«. 

Kaupmanni  kom  þetta  ekki  á  óvart,  og  hafði  hann 
svar  á  reiðum  höndum.  »Bezti  Alý!«  ansaði  hann,  »gerði 
eg  svo  mikið  sem  að  snerta  á  kerinu,  þegar  þú  komst 
með  það?  Fjekk  eg  þjer  ekki  lykilinn  að  geymslubúri 
mínu?  Barstu  ekki  kerið  þangað  sjálfur,  og  fannstu  það 
ekki  aptur  á  sama  stað?  Hafirðu  falið  gull  í  því,  þá 
muntu  líka  hafa  fundið  það  aptur.  Pú  sagðir  mjer,  að 
olífur  væru  í  kerinu,  og  þvítrúði  eg.  Frekara  veit  eg  ekki, 
og  máttu  hafa  það  fyrir  satt,  sem  þjer  líkar,  en  eg  hef 
alls  ekki  snert  á  kerinu«. 

Alý  Khodjah  reyndi  nú  með  óllu  góðu  móti  að  leiða 
kaupmanninum  fyrir  sjónir,  hvílíkum  rangindum  hann 
beitti  við  sig. 

»Eg  er  friðsemdar  maður«,  mælti  hann,  »og  vil  ó- 
gjarnan  láta  til  skarar  skríða,  enda  mundir  þú  hafa  litla 
sæmd  af  því  í  heimsins  augum.  Hugsaðu  eptir  því,  að 
okkur  kaupmönnum  ríður  á  engu  eins  mikið,  og  að  gæta 
góðs  mannorðs.  Segi  eg  þjer  það  einu  sinni  enn:  mjer 
dauðsárnar,  ef  þú  með  þrákelkni  þinni  neyðir  mig  til  að 
leita  rjettvísinnar,  og  heldur  vil  eg  slá  nokkru  af  kröfum 
mínum,  þó  skýlausar  sjeu,  en  skjóta  málinu  til  dóms  og 
laga«. 

»Þú  játar  sjálfur,  Alý!«  svaraði  kaupmaðurinn,  »að 
þú  hafir  falið  mjer  ker  með  olífum  í  til  geymslu,  þú  hefir 
sótt  það  aptur,  og  heimtar  nú  af  mjer  eina  þúsund  gull- 
peninga.  Hefir  þú  sagt  mjer,  að  þeir  væru  í  kerinu? 
Eg  veit  ekki  einusinni,  hvort  það  hafa  verið  olífur  í  því, 
—  þú  hefir  ekki  sýnt  mjer  þær.  Því  heimtarðu  ekki 
heldur  af  mjer  perlur  eða  demanta?  Gerðu  það  nú  fyrir 
mig,  að  hafa  þig  á  burt,  svo  ekki  verði  neitt  uppþot  hjerna 
fyrir  utan  búðina  mína«. 

Nú  höfðu  nokkrir  numið  staðar  á  strætinu,  og  með 
því  kaupmaður  mælti  þessi  síðustu  orð  af  miklum  þjósti, 
þá  söfnuðust  fleiri  að,  og  komu  loksins  kaupmenn  þeir, 
er  næst  bjuggu,  til  að  heyra,  hvert  þrætuefnið  væri,  og 
reyna  að  miðla  málum.  Sagði  Alý  þá  frá  öllum  mála- 
vöxtum,  og  spurðu  þeir  kaupmanninn,  hvað  hann  hefði 
fyrir  sig  að  bera.  Hann  gekkst  við  því,  að  hann  hefði 
geymt  ker  Alýs  í  geymslubúri  sínu,  en  þverneitaði,  að 
hann  hefði  nokkurn  tíma  snert  á  þvi;  sór  hann  sig  um, 
að  hann  vissi  það  einungis  af  sögusögn  Atys,  að  olífur 
hefðu  verið  í  kerinu,  og  kvaddi  alla  til  vitnis,  hvílíka 
skömm  hann  gerði  sjer  í  sínum  eigin  húsum. 

^Þú  bakar  þjer  sjálfum  skömmina«,  mælti  Alý,  og 
greip  í  handlegginn  á  kaupmanninum,  en  fyrst  þú  ert 
slíkt  illmenni,  þá  stefni  egþjer  fyrir  lög  og  dóm.  Eg  vil  vita 
hvort  þú  þorir  að  standa  við  orð  þín  frammi  fyrir  dóm- 
aranum«. 

Kaupmaðurinn  dirfðist  ekki  að  færast  undan  slíkri 
áskorun,  sem  hver  rjetttrúaður  maður  verður  að  fullnægja, 
nema  hann  vilji  heita  guðníðingur.  »Þess  hins  sama 
mundi  eg  krefjast  af  þjer  sjálfur«,  mælti  hann,  »sjáum  nú 
hvor  á  röngu  hefir  að  standa,  þú  eða  eg«. 

Alý  leiddi  kaupmanninn  fyrir  dómara,  og  kærði  hann 
fyrir,  að  hann  hefði  dregið  undir  sig  eina  þúsund  gullpen- 
inga,  sem  hann  hefði  falið  honum  til  geymslu;  skýrði  hann 
ítarlega  frá  öllum  málavöxtum,  sem  fyrr  er  frá  sagt.  En 
er  dómarinn  spurði,  hvort  hann  hefði  vitni  að  þessu,  þá 
svaraði  hann  því,  að  þeirrar  varúðarreglu  hefði  hann 
ekki  gætt,  af  því  hann  hefði  ekki  vitað  betur,  en  að  mað- 
urinn,  sem  hann  trúði  fyrir  fjenu,  væri  vinur  sinn,  og  hefði 
hann  ekki  áður  þekkt  hann  nema  að  ráðvendni. 

Kaupmaðurinn  færði  sjer  hið  sama  til  málsbóta,  sem 
hann  áður  hafði  borið  fyrir  sig  í  viðurvist  nábúa  sinna, 
og  sagðist  hann  að  endingu  vera  albúinn  að  hrinda  þeirri 
sakargipt  af  sjer  með  svardaga,  að  hann  hefði  tekið  við 
einni  þúsund  gullpeninga,  því  það  hefði  aldrei  verið  nefnt 

við  sig  á  nafn.  Ljet  dómarinn  hann  síðan  vinna  eiðinn 
og  dæindi  hann  sýknan. 

Alý  varð  gramt  í  geðí,  er  hann  var  dæmdur  til  að 
missa  svo  mikið  fje,  og  mótmælti  dóminum;  kvaðst  hann 
skyldu  kæra  mál  þetta  fyrir  kalífanum,  og  mundi  hann 
ekki  synja  sjer  rjettlætis.  Ekki  brá  dómaranum  við  það, 
og  hjelt  hann,  að  Alý  mælti  í  móti,  af  því  honum  væri 
sárt  í  skapi,  eins  og  öllum,  sem  falla  á  máli  sínu,  og  þótt- 
ist  hann  í  alla  staði  hafa  fullnægt  skyldu  sinni,  þar  sem 
hann  dæmdi  manninn  sýknan,  af  því  að  engin  vitni  voru  á 
móti  honum. 

Kaupmaðurinn  fór  nú  heim,  og  var  hróðugur  með 
sjálfum  sjer  út  af  því,  að  hann  með  svo  hægu  móti  hafði 
náð  gullinu,  en  Alý  samdi  bónarbrjef,  og  sætti  lagi,  þegar 
kalífinn  kom  úr  musterinu  eptir  hádegis  bænagjörð.  Hann 
staðnæmdist  í  stræti  því,  er  kalífinn  átti  leið  um,  og  hjelí 
bónarbrjefinu  hátt  upp;  kom  þá  til  hans  embættismaður, 
sem  gekk  á  undan  kalífanum,  og  settur  var  til  að  taka  við 
þesskonar  skjölum,  og  tók  hann  við  brjefi  Alýs. 

Nú  vissi  Alý,  að  kalífinn  var  vanur  að  lesa  þesskonar 
bónarbrjef,  þegar  hann  var  kominn  heim  í  höll  sína,  og 
fylgdi  hann  því  hirðsveitinni  til  hallarinnar,  og  beið  þangað 
til  embættismaður  sá,  er  við  brjefinu  tók,  gekk  frá  her- 
bergjum  kalífans.  Sagði  embættismaðurinn  honum,  að 
kalifinn  hefði  lesið  brjefið,  og  ljet  hann  vita,  á  hverjum 
tíma  hann  ætlaði  að  veita  honum  áheyrn  næsta  dag. 
Hann  spurði  og  um  bústað  kaupmannsins,  og  ljet  stefna 
honum  fyrir  kalífann;  skyldi  hann  koma  daginn  eptir  á 
sama  tíma  og  Alý. 

Um  kvöldið  gekk  kalífinn  eptir  vanda  um  stræti 
borgarinnar,  og  var  með  honum  stórvezírinn  Gíafar  og 
Mesrúr,  höfuðsmaður  geldinganna;  voru  þeir  allir  í  dular- 
búningi.  Heyrði  hann  háreysti  í  stræti  nokkru,  og  hvatti 
þá  sporið;  kom  hann  að  hliði  einu  á  húsgarði,  og  voru 
tíu  eð  tólf  börn  þar  fyrir  innan  að  leika  sjer  i  tunglskin- 
inu;  sá  kalífinn  það  í  gegnum  rifu  eina. 

Kalífann  langaði  nú  til  að  sjá  leik  barnanna;  settist 
hann  því  á  steinbekk  við  hliðið,  og  horfði  inn  um  rifuna; 
heyrði  hann  þá,  að  eitt  af  börnunum,  sem  fjörugast  var, 
sagði  við  hin:  »Nú  skulum  við  koma  í  dómaraleik.  Eg 
skal  vera  dómari;  leiðið  nú  fyrir  mig  hann  Alý  Khodjah  og 
kaupmanninn,  sem  hefir  stolið  frá  honum  hinum  þúsund 
gullpeningum«. 

Þegar  kalífinn  heyrði  þetta,  datt  honum  bónarbrjef 
Alýs  í  hug,  er  hann  hefði  tekið  við  sama  dag,  og  lesið; 
hlustaði  hann  nú  með  því  meiri  athygli  og  langaði  mjög 
til  að  vita,  hvernig  dómurinn  yrði. 

Af  því  nú  mál  þeirra  Alýs  og  kaupmannsins  þótti 
nýstárlegt,  og  tíðrætt  var  um  það  í  borginni,  enda  á  meðal 
barna,  þá  var  góður  rómur  gerður  að  uppástungu  þessari, 
og  skiptu  börnin  hlutverkum  á  milli  sín.  Sveinninn,  sem 
gert  hafði  sjálfan  sig  að  dómara,  hjelt  embætti  sínu  mót- 
mælalaust.  Settist  hann  niður  með  alvörugefnum  svip, 
eins  og  hann  í  raun  rjettri  væri  dómari,  og  kom  þá  ann- 
ar,  sem  átti  að  vera  lögregluþjónn,  með  tvo  sveina,  er 
ljeku  Alý  og  kaupmanninn. 

Dómarinn  tók  nú  til  máls  og  spurði  Alý  með  alvöru- 
gefni:     »Hvers  krefst  þú  af  kaupmanni  þessum?« 

Sveinninn,  sem  ljek  Alý,  hneigði  sig  djúpt  og  rakti 
öll  sakaratriði  fyrir  dómaranum;  lauk  hann  máli  sínu  með 
þeirri  bæn,  að  hann  neytti  dómsvaldsins,  til  þess  að  koma 
i  veg  fyrir,  að  hann  missti  svo  mikið  fje. 

Dómarinn  spurði  nú  kaupmanninn,  hvers  vegna  hann 
ekki  greiddi  Alý  fje  sitt,  og  svaraði  hann  þá  hinu  sama, 
sem  kaupmaðurinn  sjálfur  hafði  áður  svarað  dómaranum 
í  Bagdad,  og  kraíðist  þess,  að  sjer  væri  leyft  að  staðfesta 
orð  sín  með  eiði. 

»Bíddu  ögn  við«,  segir  dómarinn,  »mjer  þætti  gaman 
að  sjá  kerið,  áður  en  eg  læt  þig  vinna  eiðinn.  Hefirðu 
haft  það  hingað  með  þjer,  Alý?« 

Kvað  hann  nei  við,  og  skipaði  dómarinn  honum 
þegar    að    sækja    það.      Sveinninn,  sem  ljek  Alý  Khodjah, 

gekk  þá  allra  snöggvast  burt,  og  er  hann  kom  aptur,  ljet 
hann  eins  og  hann  setti  kerið  fram  fyrir  dómarann,  og 
sagði,  að  það  væri  hið  sama,  sem  hann  hefði  falið  hinum 
ákærða  til  geymslu,  og  sótt  aptur  til  hans.  Eptir  rjetlum 
laga  sið  spurði  nú  dómarinn  kaupmann,  hvort  hann  kann- 
aðist  við,  að  það  væri  sama  kerið.  En  er  kaupmaður 
hafði  játað  því  með  þögn  sinni,  þá  skipaði  hann  að  opna 
kerið.  Ljet  þá  Alý  Khodjah  eins  og  hann  tæki  lokið  af 
kerinu,  en  dómarinn  ljet  eins  og  hann  horfði  niður  í  það. 
»Þetta  eru  góðar  olífur«,  sagði  hann,  »eg  ætla  að  smakka 
á  þeim«.  Ljet  hann  þá  eins  og  hann  smakkaði  á  einni 
og  mælti :  »Þær  eru  ágætar.  En«,  mælti  hann  enn  frem- 
ur,  »sjö  ára  gamlar  olífur  held  eg  trauðlega  geti  verið  svo 
góðar.  Sækið  nokkra  menn,  sem  verzla  með  olífur,  þeir 
geta  sjeð,  hvernig  í  þessu  liggur«. 

Nú  voru  leiddir  tveir  sveinar  fyrir  dómarann,  sem 
áttu  að  vera  olífnamangarar,  og  spurði  hann  þá,  hvort  þeir 
fengjust  við  þesskyns  verzlun.  Játtu  þeir  því,  og  spurði 
hann  þá  enn  fremur:  »Hvað  lengi  geta  olífur  verið  borð- 
andi,  þegar  þær  eru  á  rjettan  hátt  niðurlagðar  og  geymdar?« 

»Herra!«  svöruðu  þeir,  »hvað  vandlega  sem  það  er 
gert,  þá  missa  þær  bragð  og  lit  á  þriðja  ári,  og  verða 
menn  þá  að  fleygja  þeim«. 

»Ef  svo  er«,  mælti  dómarinn*  »þá  lítið  á  olífurnar  í 
kerinu  þarna,  og  segið  mjer,  hversu  gamlar  þjer  haldið 
þær  sjeu«. 

Kaupmenn  ljetust  skoða  olífurnar  og  smakka  á  þeim; 
sögðu  þeir  dómaranum  því  næst,  að  þær  væru  nýjar  og 
óskemmdar. 

»Nú  skjátlast  ykkur«,  mælti  dómarinn,  »hann  Alý 
Khodjah  segist  hafa  látið  þær  niður  í  kerið  fyrir  sjö  árum«. 

»Herra!«  svöruðu  kaupmennirnir,  »við  þorum  að 
fullyrða,  að  olífurnar  eru  ekki  meira  en  misseris  gamlar, 
og  munu  allir  kaupmenn  í  Bagdad  staðfesta  þann  vitnisburð«. 

Kaupmaðurinn,  sem  Alý  hafði  stefnt,  íðr  nú  að  þræta 
íyrir,  en  dómarinn  gaf  honum  ekki  tóm  til  þess.  »Þegiðu«, 

sagði  hann,  »þú  ert  þjófur.  Farið  og  hengið  hann«.  — 
Lauk  þar  með  leik  barnanna  og  klöppuðu  þau  saman  lóf- 
unum  af  gleði,  og  þustu  öll  í  kringum  þjófinn,  eins  og 
þau  ætluðu  að  draga  hann  til  gálgans. 
I>  Kalífinn  dáðist  mjög  að  skarpleika  sveinsins,  er  dæmt 
hafði  svo  viturlega  í  máli  því,  sem  hann  átti  sjálfur  að 
leiða  til  lykta  daginn  eptir.  Stóð  hann  nú  upp  og  spurði 
stórvezírinn,  hvort  hann  hefði  heyrt  dómsúrskurð  barnsins, 
og  hvernig  honum  fjelli  hann  í  geð.  Stórvezírinn  hafði 
tekið  vel  eptir  öllu.  Hann  svaraði:  »Drottinn  rjetttrúaðra 
manna!  engum  getur  fengið  það  meiri  undrunar,  en  mjer, 
að  hitta  slíkan  viturleik  hjá  jafnungum  dreng«. 

»En  veiztu  líka«,  mælti  kalífmn,  »að  eg  á  að  kveða 
upp  dóm  í  sama  málinu  á  morgun,  og  hefir  hinn  rjetti 
Alý  Khodjah  afhent  mjer  bónarbrjef  sitt  i  dag,  því  við- 
víkjandi?« 

»Yðar  hátign  fræðir  mig  nú  um  það«,  ansaði  Gíafar. 

»Og  heldur  þú,  að  eg  geti  lokið  þar  öðru  dómsorði 
á,  en  því,  er  vjer  nú  heyrðum?« 

»Ef  að  málavöxtum  er  svo  varið«,  svaraði  stórvezír- 
inn,  »þá  getur  yðar  hátign  að  minni  hyggju  ekki  farið 
öðruvísi  að,  eða  kveðið  upp  annan  dóm«. 

»Settu  á  þig  húsið«,  mælti  kalífinn,  »og  komdu  með 
drenginn  til  mín  á  morgun,  svo  að  hann  geti  sagt  sama 
dóminn  fram  í  viðurvist  minui.  Stefndu  líka  fyrir  mig 
dómaranum,  sem  dæmdi  þjófinn  s}Tknan,  svo  að  barnið 
geti  kennt  honum  að  gera  skyldu  sína.  Þá  skaltu  og  láta 
skipa  Alý^  Khodjah  að  koma  með  olífnakerið,  og  fylgi  hon- 
um  tveir  olífnamangarar«. 

Kalífinn  fór  nú  heim,  og  bar  ekkert  sjerlegt  fyrir  hann 
á  leiðinni.  Daginn  eptir  gekk  stórvezírinn  til  hússins,  þar 
sem  kalífinn  hafði  verið  vottur  að  leik  barnanna;  ljet  hann 
skila  til  húsbóndans,  að  hann  vildi  fá  hann  í  tal.  Var 
hann  genginn  út,  og  var  stórvezírnum  því  fylgt  til  konu 
hans.  Spurði  hann,  hvort  hún  ætti  börn,  en  hún  kvaðst 
eiga  þrjú  og  kallaði  þegar  á  þau. 

»Börn  mín  góð!«  sagði  stórvezírinn,  »hvert  ykkar  var 
það,  sem  ljek  dómarann  í  gærkvöldi?« 

Elzti  sveinninn  svaraði  undir  eins,  og  sagðist  hafa 
leikið  dómarann;  roðnaði  hann  við  um  leið,  þvi  hann 
vissi  ekki,  hvað  stórvezírnum  gekk  til  að  spyrja. 

»Sonur  kær«!  mælti  vezírinn,  »komdu  með  mjer; 
drottin  rjetttrúaðra  manna  langar  til  að  sjá  þig«. 

Móðir  drengsins  varð  þá  dauðhrædd  og  mælti: 
»Herra!  kalífinn  mun  þó  ekki  ætla  að  taka  frá  mjer  son 
minn?«  Vezírinn  hughreysti  hana,  og  sagði  henni,  að  hún 
skyldi  fá  son  sinn  aptur  í  seinasta  lagi  einni  stundu  síðar, 
og  mundi  hann  þá  geta  gert  hana  þess  vísari,  hvers  vegna 
hann  hefði  verið  boðaður  á  fund  kalífans. 

»En  leyfið  mjer  að  minnsta  kosti«,  segir  móðirin, 
»að  færa  hann  í  góð  föt,  svo  að  hann  komi  sómasamlega 
fyrir  auglit  drottins  rjetttrúaðra  manna«. 

Nú  bjó  hún  sveininn  vel,  og  gekk  stórvezírinn  burt 
með  hann;  kom  hann  til  kalífans  á  sama  tíma,  sem  Alý 
og  kaupmanninum  var  stefnt  á  fund  hans.  Kalífinn  sá  á 
sveininum,  að  hann  var  smeikur,  og  sagði  hann,  til  þess 
að  búa  hann  undir  starf  það,  er  hann  ætlaði  honum: 
»Komdu  hingað,  drengur  minn!  Ert  þú  ekki  sá  hinn  sami, 
sem  dæmdi  i  gær  á  milli  hans  Alýs  og  kaupmannsins,  sem 
hafði  stolið  frá  honum  gullinu?  Eg  heyrði  bæði  og  sá  til 
þín,  og  þótti  mjer  þjer  vel  farast«.  Drengurinn  brá  sjer 
hvergi,  heldur  játaði  hann  því  með  stillingu,  að  hann  væri 
sá,  sem  dæmt  hafði. 

»í  dag«,  mælti  kalífmn,  »ætla  eg  að  leiða  hinn  rjetta 
Alý  og  kaupmanninn  fyrir  dóm  þinn.  Komdu  nú  og  seztu 
hjá  mjer«. 

Að  svo  mæltu  tók  hann  sveininn  við  hönd  sjer,  og 
settist  með  honum  í  hásæti  sitt;  spurði  hann  því  næst  eptir 
málspörtunum.  Voru  þeir  leiddir  fram  og  nafngreindir,  og 
fleygðu  þeir  sjer  flötum  fyrir  fótskör  hásætis  hans.  En  er 
þeir   voru  aptur  upp  staðnir,  tók  kalífinn  þannig  til  orða: 

»Nú    skal  hvor  um  sig  flytja  mál  sitt;  drengur  þessi 

skal  hlýða  á  ykkur  og  kveða  upp  dóm,  og  skal  eg  fljótt 
bæta  úr,  ef  í  nokkru  verður  ábótavant«. 

Þeir  Alý  og  kaupmaðurinn  töluðu  nú  hvor  eptir  ann- 
an,  og  bauðst  kaupmaðurinn  til  að  vinna  eiðinn  eins  og 
áður,  en  þá  sagði  sveinninn,  að  ekki  væri  kominn  tími  til 
þess  enn,  og  vildi  hann  fyrst  sjá  olífnakerið.  Setti  Alý  það 
fram  fyrir  fætur  kalífanum,  og  tók  af  því  lokið.  Skoðaði 
kalífinn  olífurnar,  og  smakkaði  á  einni.  Var  kerið  þvi 
næst  borið  til  olífnamangaranna,  og  sögðu  þeir,  að  olífurn- 
ar  væru  óskemmdar,  og  ekki  misseris  gamlar.  Sveinninn 
sagði  þeim,  að  Alý  þættist  hafa  látið  þær  niður  í  kerið 
fyrir  sjö  árum,  og  svöruðu  þeir  allt  að  einu  og  börnin, 
sem  verið  höfðu  i  þeirra  stað  í  leiknum. 

Þó  nú  kaupmaðurinn  sæi  i  hendi  sjer,  að  olífnamang- 
ararnir  höfðu  þegar  dæmt  hann  sekan  með  vitnisburði 
sínum,  þá  reyndi  hann  samt  til  að  rjettlæta  sig.  Sveinn- 
inn  hafði  vit  til  þess  að  kveða  ekki  upp  dauðadóminn,  og 
vjek  hann  sjer  að  kalífanum  og  mælti:  »Drottinn  rjett- 
trúaðra  manna!  þetta  er  enginn  barnaleikur  framar,  og 
byrjar  yðar  hátign  að  dæma  til  dauða  í  fullri  alvöru,  en 
mjer  ekki,  þó  eg  í  gærdag  gerði  það  í  gamni«. 

Kalífinn  var  nú  sannfærður  um  refjar  kaupmannsins, 
og  ljet  hann  lögregluþjónana  draga  hann  til  dauða,  jafn- 
skjótt  sem  hann  hafði  meðgengið  glæp  sinn,  og  sagt,  hvar 
hann  hafði  fólgið  gullpeningana.  Fjekk  Alý  fje  sitt  aptur, 
en  hinn  rjettláti  konungur  sagði  dómaranum,  sem  fyrr 
hafði  dæmt,  og  nú  var  nærstaddur,  að  hann  skyldi  læra 
af  barninu  að  þjóna  embætti  sínu  dyggilegar;  eptir  það 
faðmaði  hann  sveininn  að  sjer,  gaf  honum  hundrað  gull- 
peninga,  og  ljet  hann  þannig  sæmdan  frá  sjer  fara. 

Töfrahesturinn. 

ÍVíí  ^íld  fll  tf)l  níPÍllP  Meðal  annara  skemmtilegra  æf- 
11(1  tlUU.  tll  VUl .  IKCtUl.  intýra  sagði  Scheherasade  Indía- 
lands  soldáni  söguna  af  töfrahestinum,  og  tók  hún  þannig 
til  frásagna: 

Herra!  dagurinn  Núrus,  eða  hinn  nýi  dagur,  sem  er 
fyrsti  dagur  ársins  og  vorsins,  er  á  Persalandi  gamall  og 
merkur  hátíðisdagur,  sem  haldizt  hefir  allt  frá  hinum  fyrstu 
tímum  skurðgoða  dýrkunarinnar;  er  margskonar  hindur- 
vitni  samfara  þeirri  hátíð,  sem  ekki  hefir  orðið  útrýmt 
með  kenningu  spámannsins.  Allt  fram  á  þenna  dag  er 
hátíðin  haldin  í  öllum  borgum,  bæði  smáum  og  stórum, 
og  í  hverju  þorpi  á  landsbyggðinni;  en  mest  er  samt  um 
dýrðir  við  konungshirðina,  og  eru  þar  allskonar  skemmt- 
anir  og  margt  nýstárlegt  og  fábreytilegt  að  líta,  svo 
furðu  gegnir. 

Einusinni  var  hátíð  þessi  haldin  við  hirðina  í  Schiras, 
og  höfðu  hinir  ágætustu  snillingar,  bæði  útlendir  og  inn- 
lendir,  sýnt  þar  list  sína,  en  konungur  launaði  þeim  að 
verðungu,  svo  að  allir  voru  ánægðir.  En  er  konungur 
ætlaði  að  ganga  á  burt,  og  kveðja  þá,  er  á  hans  fundí 
voru,  þá  kom  indverskur  maður  að  fótskör  hásætisins 
með  skrautlega  beizlaðan  og  söðlaðan  hest,  sem  var  svo 
haglega  gjör,  að  engum  mundi  annað  til  hugar  koma  í 
fyrsta  áliti,  en  að  hann  væri  lifandi.  Indverjinn  varpaði 
sjer  flötum  niður  fyrir  hásætinu,  stóð  upp  aptur,  sýndi 
konungi  hestinn  og  mælti:  »Herra!  þó  eg  gangi  síðastur 
manna  fyrir  yðar  hátign,  til  að  keppa  um  frægð  og  virð- 
ingu,  þá  þori  eg  að  fullyrða,  að  á  fyrri  hátíðisdögunum 
hafið  þjer  ekkert  sjeð  eins  frábært  og  aðdáanlegt,  og  hest 
þenna,  sem  eg  nú  bið  yður  að  skoða«. 

Þá  mælti  konungur;  »Eg  sje  ekki,  að  hestur  þessi 
hafi  annað  til  síns  ágætis  en  það,  að  hann  vitnar  um 
hugvit  og  elju  meistarans,  sem  gerði  hann  svo  líkan  lif- 
andi  hesti;  en  þó  má  vera,  að  annar  gerði  betur«. 

»Herra!«  sagði  Indverjinn,  »eg  lofa  ekki  hestinn  fyrir 
fegurðar  sakir  eða  ytra  álits,  heldur  vegna  nytsemdar  nokk- 
urrar,  sem  eg  get  haft  af  honum,  og  reyndar  hver  annar, 
sem  þekkir  hina  leyndardómsfullu  náttúru  hans.  Þegar  eg 
er  seztur  á  bak  hestinum,  get  eg  þotið  yfir  láð  og  lög,  og 
horfið  til  hvers  staðar,  sem  eg  vil,  í  víðri  veröld,  hvað 
fjærri  sem  hann  kann  að  vera;  það  er  þessi  kostur  hests- 
ins,  sem  eg  tel  með  hinum  mestu  undrum;  eg  er  reiðu- 
búinn  að  sýna  nokkra  raun  á  þessu,  ef  yðar  hátign  þóknast«. 

Persakonungur  hafði  miklar  mætur  á  öllu  kynjalegu, 
og  þó  hann  að  vísu  hefði  sjeð  margt  af  því  tægi,  þá  hafði 
hann  samt  aldrei  sjeð  neitt  þessu  líkt.  Svaraði  hann  því 
Indverjanum,  að  hann  gæti  ekki  sannfærzt  um  hina  frá- 
bæru  náttúru  hestsins,  nema  af  eigin  sjón,  og  væri  jafn- 
gott  að  hann  sýndi  raun  á,  hvað  hesturinn  dygði. 

Indverjinn  sveiflaði  sjer  leikandi  upp  á  hest  sinn,  og 
er  hann  var  seztur  í  söðulinn,  þá  spurði  hann  konung, 
hvert  hann  vildi  senda  sig.  Nú  liggur  fjall  nokkurt  hátt 
svo  sem  hálfa  dagleið  frá  Schiras,  og  sást  það  glöggt 
frá  plássinu  fyrir  framan  höllina,  þar  sem  konungur  var. 
Þangað  skipaði  hann  Indverjanum  að  ríða.  »Það  er  ekki 
langur  vegur«,  sagði  hann,  »en  nógu  langur  til  þess,  að 
eg  get  dæmt  um  flýti  hestsins.  Og  með  því  ómögulegt  er, 
að  fylgja  þjer  með  augunum  alla  leið,  þá  skaltu  færa  mjer 
grein  af  pálmatrjenu,  sem  stendur  undir  fjallinu;  vil  eg 
hafa  hana  til  merkis  um,  að  þú  hafir  þangað  komizt«. 

Oðara  en  konungur  hafði  mælt  þetta,  sneri  Indverj- 
inn  snerli  í  hnakka  hestsins,  og  í  sama  vetfangi  hóf  hest- 
urinn  sig  með  leipturhraða  upp  í  loptið,  og  hvarf  á  svip- 
stundu  sjónum  þeirra,  er  á  horfðu.  Konungurinn  og  hirð- 
in  urðu  forviða  við  sjón  þessa,  og  allur  mannfjöldinn  æpti 
af  undrun. 

Að  stundarkorni  liðnu  sást  aptur  til  Indverjans,  og 
kom  hann  svífandi  í  loptinu  með  pálmagrein  í  hendi. 
Sveif  hann  yfir  hallarplássinu,  og  þandi  hestinn  þar  undir 
sjer  á  ýmsum  snúningum  aí  mikilli  list,  en  tyðurinn,  sem 

á  horfði,  æpti  fagnaðar  ópi;  loksins  leið  hann  hægt  ofan, 
og  staðnæmdist  frammi  fyrir  hásæti  konungs,  þar  sem 
hann  hafði  tekiz%  í  lopt  upp.  Fór  hann  þá  af  baki,  íleygði 
sjer  fram  fyrir  konunginn  og  lag§i  pálmagreinina  fyrir 
fætur  honum. 

Persakonungi  fjekk  stórrar  undrunar,  að  sjá  atburð 
þenna,  og  varð  honum  þegar  hugur  á  að  eiga  hestinn. 
Ásetti  hann  sjer  að  kaupa  kjörgrip  þenna,  hvað  dýr  sem 
yrði,  og  átti  hann  sízt  von  á  að  mæta  neinni  torveldni  af 
eigandans  hálfu;  leit  hann  svo  á,  sem  hann  ætti  þegar 
töfrahestinn,  og  mætti  telja  hann  með  hinum  dýrustu  ger- 
semum  sínum. 

»Eptir  ýtra  útliti  hestsins«,  sagði  hann  við  Indverj- 
ann,  »þá  mundi  eg  ekki  hafa  metið  hann  svo  dýran,  sem 
hann  er  dýrmætur  í  raun  og  veru.  Nú  hefir  þú  sýnt  mjer, 
að  eg  leit  þar  skakkt  á,  og  vil  eg  þakka  þjer  með  því,  að 
kaupa  af  þjer  hestinn,  ef  þú  vilt  selja«. 

»Herra!«  svaraði  Indverjinn,  »eg  efaði  aldrei,  að  yð- 
ar  hátign  mundi  láta  hest  minn  njóta  sannmælis,  og  sá 
eg  fyrir,  að  yður  mundi  ekki  nægja,  að  dást  að  honum, 
heldur  mundi  yður  verða  hugur  á  að  eignast  hann.  Þó 
eg  nú  þekki  ágæti  hans  til  hlítar,  og  viti,  að  eg  get  með 
honum  öðlast  ódauðlega  frægð  um  allan  heim,  þá  er  mjer 
það  ekki  svo  fast  í  hendi,  að  eg  fyrir  þá  sök  sje  tregur  á, 
að  verða  við  óskum  yðar  hátignar.  En  samt  verð  eg  að 
geta  þess,  að  eg  mun  ekki  láta  yður  fá  hestinn,  nema  með 
einu  skilyrði,  sem  yður,  ef  til  vill,  mislíkar.  Svo  er  mál 
með  vexti,  að  eg  keypti  ekki  hestinn  af  þeim,  er  hafði 
smíðað  hann;  eg  gaf  honum  einkadóttur  mína  í  staðinn, 
og  gerði  hann  mjer  jafnframt  að  skyldu,  að  selja  aldrei 
hestinn,  en  þó  kvað  hann  mig  mega  láta  hann  burt  í  skipt- 
um,  ef  eg  væri  vel  sæmdur  af  þeim  hlut,  er  í  móti  kæmi«. 

Konungur  tók  þá  fram  í  fyrir  Indverjanum  og  mælti: 
»Eg  er  fús  til  hverra  skipta,  sem  vera  skal.  Þú  veizt,  að 
ríki    mitt   er  stórt,  og  eru  í  því  mýmargar  borgir,  miklar, 

voldugar,  auðugar  og  fjölbyggðar;  máttu  kjósa  þjer  eina 
af  þeim  til  óbundinnar  og  æfilangrar  eignar«. 

Þetta  þótti  hirðmönnunum  konunglega  mælt,  en  Ind- 
verjinn  hugsaði  hærra,  og  fór  því  fjærri,  að  honum  þætti 
sjer  fullboðið.  »Herra!«  sagði  hann,  »eg  fæ  ekki  fullþakk- 
að  drengskap  yðvarn  og  stórmennsku.  En  fyrirgefið  mjer 
dirfsku  mína  —  eg  get  ekki  látið  yður  fá  hestinn,  nema 
þjer  giptið  mjer  dóttur  yðar«. 

Allir  hirðmenn  þeir,  er  með  konungi  voru,  ráku  nú 
upp  skellihlátur  við  þessa  dómlausu  heimtufrekju  Indverj- 
ans,  en  Fírus  Schach,  sem  var  elztur  konungssonanna  og 
ríkiserfingi,  varð  fokreiður.  Konungurinn  sjálíur  reiddist 
eigi,  og  var  rjett  að  honum  komið,  að  gefa  Indverjanum 
dóttur  sína,  til  þess  að  verða  ekki  af  ósk  sinni.  Ekki 
gat  hann  samt  komið  sjer  niður  á,  hvað  úr  skyldi  ráða. 
Sá  Fírus  á  föður  sínum,  að  hann  var  hikandi,  hverju 
hann  ætti  að  svara  Indverjanum,  og  var  hann  hræddur 
um,  að  hann  kynni  að  taka  þeim  kosti,  sem  boðinn  var, 
en  það  þótti  honum  vera  konungi  sjálfum  og  þeim  sj'st- 
kinum  til  háðungar. 

Hann  mælti:  »Reiðstu  mjer  ekki,  konungur!  þó  eg 
spyrji,  hvers  vegna  þú  getur  verið  lengi  að  hugsa  þig  um, 
að  þversynja  þessum  óskammfeilna  flökkumanni,  þessum 
fyrirlitlega  loddara,  og  gefur  honum  svo  undir  fótinn,  að 
hann  geti  orðið  tengdasonur  hins  voldugasta  konungs  á 
jarðríki.  Eg  særi  þig,  að  hugleiða,  hverrar  skyldu  þjer 
ber  að  gæta  við  sjálfan  þig,  börn  þín  og  vora  göfugu  for- 
feður«. 

»Son  minn!«  ansaði  konungur,  »vel  fer  þjer,  að  þú 
leggur  slíkt  kapp  á  að  geyma  orðstír  ættar  vorrar  óskert- 
an;  en  þú  hyggur  ekki  svo  sem  vera  ber  að  ágæti  hests- 
ins,  og  ekki  kemur  þjer  það  heldur  til  hugar,  að  ef  eg 
hafna  boði  Indverjans,  þá  mun  hann  leita  til  annara,  sem 
ekki  verða  eins  tiltektasamir  um  ráðahaginn.  Mundi  eg 
verða  frá  mjer  af  örvæntingu,  ef  annar  konungur  gæti 
hrósað  sjer  af  því,    að  hann    hefði    látið    sjer    farast  stór- 

mannlegar,  og  eignast  hest  þann,  sem  að  minni  hyggju 
er  hin  frábærasta  og  undrunarverðasta  gersemi  í  öllum 
heimi.  Ekki  segi  eg  það  samt  óskorað,  að  eg  vilji  veita 
honum  það,  er  hann  fer  fram  á.  Hann  er  ef  til  vill  ekki 
búinn  að  íhuga  þetta  til  fulls  með  sjálfum  sjer,  fyrst  hann 
er  svo  fram  úr  öllu  lagi  heimtufrekur,  og  fús  er  eg  á  að 
veita  honum  hvað  sem  vera  skal,  að  undanskilinni  dóttur 
minni.  En  áður  en  eg  lýk  ályktarorði  á  kaup  þessi,  þætti 
mjer  gaman,  ef  þú  skoðaðir  hestinn  og  reyndir  hann,  svo 
að  þú  gætir  sagt  mjer  álit  þitt  á  honum.  Tel  eg  víst,  að 
eigandinn  muni  leyfa  þjer  það«. 

Flestum  mun  vera  gjarnt  að  hafa  góðavon  um  það, 
sem  þeim  er  hugleikið,  og  þótti  Indverjanum  líklegt,  að 
konungur  mundi  ekki  setja  þvert  nei  fyrir  mægðirnar,  og 
kynni  sonur  hans  að  verða  sjer  meðmæltur  að  lokum; 
gekk  hann  því  að  hestinum  til  merkis  um,  að  hann  vildi 
fúslega  láta  að  óskum  konungs,  og  gerði  sig  líklegan  til 
að  hjálpa  kóngssyni  á  bak  og  kenna  honum  að  stýra  hest- 
inum.  Fírus  stökk  á  bak  hestinum  með  frábærum  fimleik 
og  þáði  ekki  hjálp  índverjans  nje  tilsögn,  en  jafnskjótt 
sem  hann  var  seztur  í  söðulinn,  og  stóð  fast  í  stigreipun- 
um,  þá  sneri  hann  snerlinum,  eins  og  hann  hafði  sjeð 
Indverjann  gera  áður.  f  sama  vetfangi  þaut  hesturinn  burt 
með  hann,  eins  fljótt  og  ör  flýgur  hraðast,  þegar  efldur  maður 
og  bogfimur  hleypir  henni  af  streng,  og  var  hann  samstundis 
horfinn  öllum  úr  augsýn,  sem  viðstaddir  voru.  Mændi 
konungur  upp  í  loptið,  en  sá  ekkert  framar  til  sonar  síns 
nje  hestsins;  Indverjinn  varð  óttasleginn  út  af  atburði 
þessum,  og  fleygði  sjer  flötum  fram  fyrir  hásætið,  svo  að 
konungur  gat  ekki  annað  en  litið  hann  augum  og  veitt 
honum  áheyrn. 

»Herra!«  mælti  Indverjinn,  »þjer  sáuð  sjálfur,  að 
sonur  yðar  var  svo  bráður  á  sjer,  að  mjer  gafst  ekki  tími 
til  þess  að  kenna  honum  að  stýra  hestinum.  Hann  ætl- 
aði  að  sýna,  að  hann  þyrfti  ekki  minna  ráða  til  að  svífa 
i  lopt  upp,  úr  því  hann  einu   sinni  hafði  sjeð  til  mín;  en 

hann  veit  ekki,  hvernig  á  að  snúa  hestinum  við,  til  þess 
að  hann  hveríi  aptur  í  þann  stað,  er  hann  kom  frá.  Bið 
eg  yðar  hátign  því  að  láta  mig  vera  lausan  við  alla  ábyrgð, 
hvað  sem  hann  kynni  að  henda«. 

Konungur  varð  hugsjúkur  mjög  af  orðum  þessum,  og 
skildi  þegar,  að  sonur  sinn  mundi  vera  í  ógurlegum 
háska,  ef  það  væri  satt,  sem  Indverjinn  sagði,  að  það  væri 
annar  leyndardómurinn  til,  hvernig  hestinum  yrði  vikið  til 
heimfarar.  Spurði  hann,  því  hann  hefði  ekki  kallað  til  sonar 
síns,  undir  eins  og  hann  sá  hann  hverfa  á  burt. 

»Herra!«  svaraði  Indverjinn,  »þjer  sáuð  sjálfur,  með 
hvílíkum  geysihraða  hesturinn  þaut  burt  með  son  yðar. 
Eg  varð  svo  skelkaður  af  því  í  fyrstu,  að  eg  gat  ekki  talað, 
en  er  eg  fjekk  aptur  málið,  var  hann  kominn  lengra  burt 
en  svo,  að  hann  gæti  heyrt  til  mín.  Og  þó  hann  hefði 
heyrt  til  mín,  þá  mundi  hann  samt  ekki  hafa  getað  snúið 
hestinum  við,  fyrst  hann  ekki  vissi  um  launvjelina  þá,  er 
til  þess  skal  hafa.  Vonandi  er  samt,  að  hann  í  vandræð- 
um  sínum  sjái  annan  sneril,  sem  á  hestinum  er,  og  snúi 
honum;  þegar  það  er  gert,  líður  hesturinn  hóglega  ofan 
til  jarðar,  og  má  þá  stýra  honum  með  taumunum  hvert 
sem  vera  skal«. 

Þetta  var  viturlega  mælt  af  Indverjanum,  en  kon- 
ungurinn  var  kvíðafullur  út  af  háska  þeim,  er  sonur  hans 
var  í,  og  mælti:  »Setjum  nú,  að  sonur  minn  finni  hinn 
snerilinn,  þó  mjög  sje  það  hæpið,  og  hafi  þá  aðferð,  sem 
þú  greinir  frá,  þá  er  samt  ekki  sagt,  að  hesturinn  líði  ofan 
til  jarðar;  hann  getur  steypt  sjer  ofan  í  flugabjörg  eða 
sjóinn,  þar  sem  hann  er  dýpstur«. 

Indverjinn  reyndi  að  hughreysta  hann  og  sagði  hon- 
um,  að  hesturinn  flygi  yfir  láð  og  lög  og  fjelli  aldrei  niður 
á  íluginu;  bæri  hann  jafnan  þann,  sem  riði  honum,  þangað 
er  hann  vildi.  Sagdi  hann,  að  svo  framartega  sem  kóngs- 
son  sæi  hinn  snerilinn,  mundi  hesturinn  hlýða  honum,  og 
ekki  fara  í  annan  stað  en  þangað,  sem  honum  væri  hjálpar 
von,  og  óhætt  að  segja  til  sín. 

»Hvernig  sem  því  nú  er  varið«,  mælti  konungur,  »þá  get 
eg  samt  ekki  lagt  trúnað  á  orð  þín,  og  skal  það  varða  lífi  þínu 
ef  sonur  minn  kemur  ekki  aptur  alheill  að  þriggja  mánaða 
fresti,  eða  eg  fæ  vissa  fregn  um,  að  hann  sje  á  lííi«.  Skip- 
aði  hann  um  leið,  að  taka  índverjann  fastan  og  ílytja 
hann  í  þröngva  dýílissu,  en  sjálfur  settist  hann  fyrir  í  höll 
sinni  sárt  tregandi  út  af  því,  að  Núrushátíðin  hafði  endað 
svo  hryggilega,  bæði  fyrir  sjálfan  hann  og  hirðina. 

Nú  víkur  til  þess,  er  fyrr  greindi,  að  Fírus  sviptist  á 
burt  með  geysihraða,  og  var  hann  að  tæpri  stundu  liðinni 
kominn  svo  hátt  upp  í  loptgeiminn,  að  hann  missti  sjónar 
á  öllu  fyrir  neðan  sig,  og  urðu  fjöll  og  dalir  sem  ein  jafn- 
sljetta.  Ætlaði  hann  nú  að  hverfa  aptur  og  hjelt,  að  ekki 
þyrfti  annað  en  að  snúa  snerlinum  á  gagnstæðan  veg  og 
víkja  hestinum  við  með  taumunum,  en  það  tjáði  ekkert, 
og  bar  hesturinn  hann  allt  af  áfram  með  sama  hraða. 
Þótti  honum  það  undrum  gegna,  og  margsneri  snerlinum 
fram  og  aptur;  skildi  hann  nú,  hvílíkt  glappaskot  það 
hafði  verið,  að  stíga  á  bak  hestinum,  og  láta  ekki  Ind- 
verjann  segja  sjer  fyrst,  hvernig  ætti  að  stýra  honum. 
Hann  sá  þegar,  í  hvílíka  hættu  hann  var  kominn,  en  ekki 
örvílnaðist  hann  samt  fyrir  það,  heldur  rannsakaði  hann 
vandlega  höfuð  og  makka  hestsins,  og  fann  hann  annan 
sneril  undir  hægra  eyranu.  Sneri  hann  honum  og  tók  þá 
hesturinn  jafnskjótt  að  berast  ofan  til  jarðar,  og  fór  þráð- 
beint,  eins  og  hann  hafði  gert,  þegar  hann  hóf  sig  í  lopt 
upp,  nema  hvað  nú  var  miklu  minni  ferð  á  honum. 

A  því  svæði  jarðarinnar,  er  Fírus  nú  sveif  yfir,  var 
dagsett  fyrir  hálfri  stundu,  þegar  hann  fann  snerilinn 
og  sneri  honum.  En  með  því  hesturinn  leið  alltaf  lengra 
og  lengra  niður  með  hann,  þá  hvarf  og  sólin  sjónum 
hans,  og  gerðist  niðamyrkur  í  kringum  hann.  Var  nú 
ekki  til  þess  að  hugsa,  að  hann  gæti  sjeð  sjer  út  hentugan 
stað  til  að  fara  af  baki,  heldur  varð  hann  að  gefa  hest- 
inum  lausan  tauminn  og  þreyja  þolinmóður,  þangað  til 
hann  stæði  kyrr,  þó  hann  væri  hálfhræddur  um,  að  hann 

kynni  að  setja  sig  niður  í  óbyggðir,  vatnsföll  eða  regin- 
djúp  hafsins. 

Hesturinn  staðnæmdist  nú  loksins,  ogvar  þá  liðið  af 
miðnætti;  fór  kóngsson  af  baki,  og  var  næsta  máttlítill, 
því  hann  hafði  einskis  neytt  síðan  daginn  áður.  Fór  hann 
nú  að  skyggnast  eptir,  hvernig  umhorfs  væri,  þar  sem  hann 
var  niður  kominn,  og  sá  hann,  þó  myrkt  væri,  að  hann 
var  kominn  niður  á  flatþak  glæsilegrar  hallar,  en  handrið 
af  marmara  var  allt  umhverfis.  En  er  hann  hafði  kann- 
að  stað  þenna  betur,  urðu  fyrir  honum  dyr,  og  þrepstigi 
innar  af  niður  í  höllina;  var  hurðin  opin  í  hálfa  gátt. 
Mundu  fáir  aðrir  en  Fírus,  hafa  verið  svo  áræðnir,  að  fara 
ofan  þrepstigann  í  myrkrinu,  þar  sem  óvíst  var,  hvort 
vinir  eða  óvinir  yrðu  á  vegi  hans;  en  það  ljet  hann  ekki 
aptra  sjer.  »Eg  ætla  ekki  að  gera  neinum  mein«,  hugsaði 
hann  með  sjer,  »og  þeir,  sem  fyrst  sjá  mig  svona  þreyttan  og 
vopnlausan,  munu  þá  líklega  láta  sjer  fara  svo  mannlega, 
að  veita  mjer  áheyrn  áður  en  þeir  ráðast  á  mig«.  Lauk 
hann  nú  hurðinni  upp  til  fulls  og  fór  að  því  sem  hljóð- 
legast,  gekk  síðan  gætilega  ofan  og  varaðist  að  láta  sjer 
verða  fótaskort,  svo  að  enginn  skyldi  vakna.  Þegar  ofan 
kom,  urðu  fyrir  honum  opnar  dyr  að  stórum  vel  upplýst- 
um  sal,  og  heyrði  hann  þaðan  hrotur  margra  manna,  er 
lágu  í  fasta  svefni.  Gekk  hann  inn  í  salinn,  og  sá  að 
þetta  voru  svartir  geldingar,  og  lá  hver  þeirra  með  skín- 
andi  sverð  við  síðu.  Mátti  af  því  ráða,  að  þeir  mundu 
vera  verðir  einhverrar  drottningar  eða  kóngsdóttur,  eins 
og  líka  raun  varð  á.  Svefnherbergi  kóngsdóttur  var  næst 
við  salinn,  og  stóðu  dyrnar  á  því  opnar;  fortjald  hjekk 
fyrir  dyrum  úr  finasta  silki,  og  sást  í  gegnum  það,  að 
skínandi  bjart  var  fyrir  innan. 

Kóngsson  gekk  hljóðlega  að  fortjaldinu,  og  vöknuðu 
ekki  geldingarnir;  brá  hann  tjaldinu  frá  og  gekk  inn  í 
svefnherbergið.  Var  það  hið  skrautlegasta,  og  prjTtt  með 
konunglegri  viðhöfn,  en  því  gaf  kóngsson  lítinn  gaum,  þar 
sem  hann    var  í  slíkum  vanda    staddur,    heldur    hneigðist 

athygli  hans  að  öðru,  sem  nú  var  meira  um  vert.  Hann 
sá  rúm  nokkur,  og  stóð  eitt  þeirra  á  palli,  en  hin  á  gólfi. 
Hvíldi  kóngsdóttir  í  pallrekkjunni,  en  ambáttir  hennar  í 
hinum  rúmunum.  Enda  sá  Fírus  skjótt  á  þessum  virð- 
ingar  mun,  hvar  kóngsdótturinnar  sjálfrar  væri  að  leita. 
Gekk  hann  því  að  hvílu  hennar,  án  þess  að  vekja  hana 
eða  ambáttir  hennar,  og  þótti  honum  hún  svo  afbragðs 
fögur,  þegar  í  fyrsta  áliti,  að  hann  varð  alveg  frá  sjer 
numinn. 

»Mikil  undur!«  hugsaði  hann  með  sjálfum  sjer,  ætli 
íorlögin  haíi  leitt  mig  hingað  til  þess,  að  eg  skyldi  glata 
frelsi  hjarta  míns,  sem  eg  hingað  til  hef  varðveitt?  Á  eg 
ekki  víst  að  lenda  í  ástar  áþján,  þegar  hún  lýkur  upp 
augum  sínum,  því  við  þeirra  skærleik  mun  hin  frábæra 
fegurð  hennar  fyrst  verða  fullsjen?  Og  samt  á  eg  ekki 
annars  úrkosti,  því  eg  get  ekki  snúið  hjeðan  aptur,  nema 
svo,  að  eg  verði  sjálfum  mjer  að  bana;  enda  dregur  nú 
nauðsyn  til«. 

Þessar  voru  hugleiðingar  Fírusar,  og  fjell  hann  þessu 
næst  á  knje  við  hvílu  kóngsdóttur;  lafði  skyrtuermi  hennar 
niður,  og  sá  á  handlegginn  fannhvítan  og  fagurlega  ávalan ;  tók 
kóngsson  hægt  í  yzta  jaðar  línsins  og  lauk  þá  kóngsdóttir 
upp  augum  sínum,  og  varð  orðlaus  af  undrun,  er  hún  sá 
svo  fríðan  yngismann  hjá  sjer,  en  ekki  sýndi  hún  á  sjer 
nein  hræðslu  merki. 

Kóngsson  sá  sig  nú  ekki  úr  færi,  er  svo  \el  horfðist 
á;  hann  laut  höfði  sínu  ofan  að  gólftjaldinu,  stóð  upp 
aptur  og  mælti:  »Tignarlega  kóngsdóttir!  hin  frábærustu 
og  fáheyrðustu  undur  valda  því,  að  þjer  sjáið  persneskan 
konungsson  liggja  hjer  við  fætur  yðar,  biðjandi  ásjár;  í 
gærmorgun  snemma  var  hann  hjá  konunginum,  föður  sín- 
um,  í  gleðiglaumi  dýrðlegrar  hátíðar,  en  nú  er  hann  í  lífs- 
háska  staddur  í  ókunnu  landi,  nema  þjer  af  veglyndi  yðar 
og  miskunsemi  veitið  honum  vernd  og  skjól.  Eg  sárbæni 
yður,  tilbeiðsluverða  kóngsdóttir!  og  treysti  eg  því,  að  þjer 

munið  ekki  synja  mjer.  Miskunarlaust  hjarta  getur  ekki 
verið  samfara  slíkri  fegurð  og  hátign«. 

Yngismey  þessi,  sem  Fírus  ávarpaði  þannig,  var 
elzta  dóttir  Bengalakonungs;  hafði  hann  látið  gera  höll 
þessa  handa  henni  skammt  frá  höfuðborginni,  og  dvaldi 
hún  þar  einatt,  til  að  njóta  sælu  sveitalífsins.  Hlýddi  hún 
með  blíðu  á  orð  konungssonar,  og  sagði  með  vinsemd: 
»Verið  óhræddur,  kóngsson!  þjer  eruð  ekki  kominn  í  villi- 
mannabyggðir.  Gestrisni  og  mannást  eiga  hjer  ekki  síður 
heima  en  á  Persalandi.  Og  ekki  þarf  eg  að  veita  yður 
þá  vernd,  er  þjer  til  mæltust;  þjer  áttuð  hana  þegar  vísa 
í  höll  þessari,  já,  í  öllu  ríkinu,  og  megið  þjer  trúa  orð- 
um  mínum<(. 

Kóngsson  ætlaði  að  þakka  henni  fyrir  gæzku  hennar 
og  miskunn,  og  hneigði  sig  því  djúpt,  en  hún  gaf  honum 
ekki  málrúm,  heldur  hjelt  hún  áfram  ræðu  sinni  og  mælti: 
»Að  vísu  er  mjer  næsta  hugleikið  að  heyra  yður  segja 
frá  undrum  þeim,  er  oilu  því,  að  þjer  hurfuð  hingað  á 
svo  stuttum  tíma  frá  höfuðborg  Persalands,  og  komust 
allt  að  hvílu  minni,  þrátt  fyrir  gæzlu  varðmannanna;  en 
eg  þykist  vita,  að  þjer  munið  þurfa  hressingar  við,  og 
með  því  að  þjer  eruð  mjer  kær  gestur,  þá  vil  eg  heldur 
bíða  til  morguns,  og  skipa  ambáttum  mínum,  að  vísa 
yður  til  eins  af  herbergjum  mínum,  veita  yður  góðan 
beina  og  láta  j'ður  njóta  þar  hvíldar,  þangað  til  þjer  verðið 
betur  fær  um  að  seðja  forvitni  mína!« 

Ambáttirnar  höfðu  vaknað  undir  eins  og  kóngsdótt- 
irin,  og  urðu  þær  forviða,  er  þær  sáu  hann  standa  við 
höfðalag  hennar,  þvi  þær  gátu  ekki  skilið,  hvernig  hann 
hefði  komizt  þangað,  svo  að  hann  vekti  ekki  þær  eða 
geldingana:  en  jafnskjótt  sem  þær  heyrðu,  hvað  kóngsdótt- 
ir  vildi  vera  láta,  þá  brugðu  þær  við  og  fóru  í  föt  sín; 
gerðu  þær  því  næst  eins  og  fyrir  þær  var  lagt.  Tók  hver 
þeirra  eitt  af  vaxljósum  þeim,  er  loguðu  í  herberginu,  og 
er  Fírus  hafði  kvatt  kóngsdóttur,  þá  gengu  þær  á  undan 
honum,  en  sumar  skunduðu  út  í  búrið  eða  eldhúsið.     Þó 

nú  áliðið  væri,  þá  leið  samt  ekki  á  löngu,  áður  þær  komu 
með  allskonar  ágætis  rjetti  handa  honum;  var  óspart 
framreitt,  en  hann  ál,  eins  og  honum  ljek  lyst  til.  Þegar 
hann  var  mettur,  báru  þær  af  borði,  og  sýndu  honum 
marga  skápa,  sem  höfðu  allt  það  að  geyma,  er  hann  þarfn- 
aðist,  en  að  því  búnu  skildu  þær  við  hann,  svo  hann 
gæti  lagzt  til  hvíldar. 

Kóngsdóttirin  bengalska  var  svo  frá  sjer  numin  af 
fríðleika,  vitsmunum  og  kurteisi  kóngssonar,  þó  ekki  hefðu 
þau  talazt  lengi  við,  að  hún  hafði  ekki  getað  sofnað  apt- 
ur,  og  lá  enn  andvaka,  þegar  ambáttirnar  komu  og  ætl- 
uðu  aptur  að  leggjast  til  svefns.  Spurði  hún,  hvort  þær 
hefðu  fengið  honum  allt  það,  er  hann  þurfti,  og  í  öðru 
lagi,  hvernig  þeim  litist  á  hann.  Þegar  þær  höfðu  leyst 
úr  fyrri  spurningunni,  mæltu  þær  enn  fremur  á  þessa  leið: 
»Kóngsdóttir!  við  vitum  ekki,  hvert  álit  þjer  hafið  sjálfar  á 
honum,  en  við  mundum  telja  vður  sæla,  ef  konungurinn, 
hann  faðir  yðar,  gipti  yður  svo  elskulegum  kóngssyni.  f  Ben- 
gals  hirð  á  hann  sjer  engan  jafningja,  og  varla  mun  nokkur 
finnast  í  nágrannalöndunum,  sem  yður  sje  eins  samboð- 
inn  og  hann«. 

Kóngsdóttur  þótti  vænt  um,  er  þeim  fórust  þannig 
orð,  en  með  því  hún  vildi  ekki  láta  neitt  uppi  við  þær, 
þá  skipaði  hún  þeim  að  þegja.  »Þið  eruð  þvaðurkindur«, 
mælti  hún,  »gangið  nú  til  hvílu,  og  lofið  mjer  að  sofna 
aptur«. 

»Oðara  en  kóngsdóttir  var  komin  á  fætur  morguninn 
eptir,  settist  hún  við  búningsborð  sitt  og  fór  að  búa  sig 
í  skart.  Hafði  hún  aldrei  fyrri  lagt  sig  svo  í  líma  með 
að  skreyta  höfuð  sitt  og  tensa  sig  til,  sem  nú  gerði  hún, 
og  aldrei  hafði  hún  litið  jafn  opt  í  spegilinn,  eða  reynt 
svo  mjög  á  þolinmæði  ambátta  sinna  með  því  að  láta 
þær  breyta  hinu  sama  hvað  eptir  annað. 

»Eg  sá  það  reyndar«,  sagði  hún  við  sjálfa  sig,  »að 
kóngssyninum  leizt  ekki  svo  illa  á  mig  í  náttserk  mínum. 

En  hvað  mun  nú  verða,  þegar  hann  sjer  mig  í  allri 
rninni  dýrð?« 

Nú  setti  hún  upp  höfuðdjásn,  er  ljómaði  af  hinum 
stærstu  og  skærustu  demöntum,  og  lagði  men  um  háls  sjer, 
girði  sig  belti  og  bjó  sig  armböndum;  voru  allir  þessir 
skartgripir  hennar  skreyttir  forláta  gimsteinum  og  fjarska 
dýrmætir.  Möttull  hennar  var  úr  dýrasta  vefnaði  frá  Ind- 
landi,  sem  engum  hæfir,  nema  konungum  og  konunga- 
börnum;  var  sá  litur  á  möttlinum,  sem  bezt  átti  við  hör- 
undsbragð  hennar.  Þegar  hún  hvað  eptir  annað  hafði 
skoðað  sig  í  speglinum,  og  spurt  ambáttir  sínar  hverja 
um  sig,  hvort  nú  væri  nokkurs  á  vant,  þá  ljet  hún  spyrja, 
hvort  kóngsson  væri  risinn  úr  rekkju.  Efaði  hún  ekki, 
að  hann  mundi  vilja  hafa  tal  af  sjer,  og  sendi  honum 
því  þau  boð,  að  hún  mundi  sjálf  koma,  og  kvaðst  hún 
hafa  sínar  ástæður  til  þess,  að  koma  heldur  til  hans,  en 
láta  hann  koma  til  sín. 

Kóngsson  svaf  svo  lengi  fram  eptir,  að  hann  vann 
það  upp  á  deginum,  sem  hann  hafði  misst  af  nóttinni, 
og  var  hann  nú  fullkomlega  búinn  að  ná  sjer  eptir  hina 
áreynslumiklu  loptferð.  Um  það  leyti,  sem  hann  var  full- 
klæddur,  kom  ein  aí  ambáttunum  og  bauð  honum  góðan 
daginn  í  nafni  kóngsdóttur.  Og  áður  hún  gæti  sagt  honum 
erindi  sitt,  spurði  hann,  hvort  hann  mætti  koma  á  fund 
kóngsdóttur  og  votta  henni  lotningu  sína.  Skilaði  þá  amb- 
áttin  því  er  fyrir  hana  hafði  verið  lagt,  og  svaraði  hann: 
»Kóngsdóttir  hefir  yfir  mjer  að  segja,  og  ber  mjer  að 
gera  hennar  vilja«. 

Þegar  kóngsdóttir  heyrði,  að  kóngsson  væri  reiðubú- 
inn  að  taka  móti  sjer,  þá  gekk  hún  á  íund  hans.  Mæltu  þau 
fyrst  kurteislega  hvort  til  annars,  og  bað  kóngsson  hana 
mikillega  að  fyrirgefa  sjer,  að  hann  hefði  glapið  henni 
svefn,  en  hún  spurði,  hvernig  honum  hefði  sofnazt  um 
nóttina,  og  hvernig  honum  liði;  því  næst  settist  kóngs- 
dóttir  í  legubekk  og  kóngsson  hjá  henni,  en  samt  ekki 
mjóg  nærri,  fyrir  lotningar  sakir. 

Þá  tók  kóngsdóttir  þannig  til  máls:  »Eg  hefði  að  vísu 
getað  látið  yður  koma  í  herbergið,  þar  sem  þjer  komuð  að 
mjer  sofandi  í  nótt.  En  höfuðsmanni  geldinganna  erheimilt 
að  koma  þangað  þegar  honum  gott  þykir,  en  hingað  mun  hann 
ekki  koma  án  míns  leyfis;  þótti  mjer  því  betra,  að  fara  hingað 
til  yðar,  þar  sem  enginn  geturglapið  okkur;  gekk  mjer  og 
bráðlæti  til,  því  mig  langaði  ákaft  til  að  vita,  hverjum 
undrum  eg  á  það  að  þakka,  að  mjer  auðnaðist  að  sjá  yð~ 
ur.  Eg  sárbæni  yður  því,  að  gera  svo  vel  að  verða  við 
tilmælum  mínum  og  segja  mjer  frá  æfintýri  yðar«. 

Kóngsson  sagði  henni  nú  ítarlega  frá  Núrushátíðinni 
á  Persalandi  og  hinum  merkilegu  sjónleikum,  sem  við 
hana  tíðkast.  Því  næst  sagði  hann  henni  frá  töfrahest- 
inum  og  öllu  því,  er  eptir  fór,  S70  sem  fyrr  er  frá  greint; 
lauk  hann  þar  frásögninni,  er  hann  vakti  kóngsdóttur. 
»Þarf  eg  nú  ekki  að  segja  yður  lengur  sögu  mína«,  mælti 
hann,  »og  er  nú  það  eitt  eptir,  að  þakka  yður  fyrir  gæzku 
yðar  og  göfuglyndi,  og  biðja  yður  að  benda  mjer  á,  með 
hverjum  hætti  eg  bezt  get  vottað  yður  þakklátserai  mína 
fyrir  svo  mikla  velgjörð.  Eptir  þjóðarjetti  er  eg  nú  þræll 
yðar,  svo  að  eg  er  ekki  sjálfum  mjer  ráðandi,  og  á  eg  þá 
ekki  annað  eptir  en  hjarta  mitt.  En  hvað  segi  eg?  Hjarta 
þetta  á  eg  nú  ekki  framar,  —  þjer  hafiðtekið  það  írá  mjer 
með  fegurð  yðar  og  yndisleik,  en  eg  heimta  það  ekki  apt- 
ur,  því  hjá  yður  er  það  bezt  komið.  Leyfið  mjer  að  segja 
yður  það,  að  eg  nefni  yður  lafði  hjarta  míns  og  vilja  míns«. 

Þetta  sagði  Firus  með  slíkum  svip  og  málróm,  að 
kóngsdóttur  gat  ekki  leikið  neinn  eíi  á  því,  að  fegurð 
hennar  hafði  haft  þau  áhrif  á  hann,  sem  hún  ætlaðist  til. 
Þótti  henni  því  kóngsson  alls  ekki  rasa  fyrir  ráð  fram, 
þótt  hann  svo  bráðlega  bæri  fram  ástarjátningu  sína.  Hún 
roðnaði  við,  en  það  var  ekki  til  annars  en  að  gera  hana 
enn  fegurri  og  elskulegri  í  augum  kóngssonar. 

Þegar  kóngsson  var  þagnaður,  tók  hún  svo  til  máls: 
»Mikla  skemmtun  hafði  eg  af  því  að  heyra  yður  segja  frá 
svo  kynlegum    og    fáheyrðum    hlutum,    en  ekki  gat  eg  að 

mjer  gert,  að  hrollur  fór  um  mig,  þegar  eg  hugsaði  til  þess, 
að  þjer  svifuð  svo  hátt  uppi  í  loptgeimnum,  og  þó  eg  reyndar 
sæi  yður  hjerna  hjá  mjer,  beint  fyrir  augum,  ósakaðan,  þá 
fór  hræðslan  samt  ekki  af  mjer,  fyrr  en  þar  kom  sögunni,  að 
þjer  lentuð  á  þaki  hallar  minnar,  svo  að  ekkert  varð  að. 
Þykir  mjer  vænt  um,  að  svo  vel  vildi  til,  að  þjer  hittuð  mig, 
og  að  mjer  gafst  tækifæri  til  að  kynnast  yður;  munduð  þjer 
hvergi  hafa  komið,  sem  yður  hefði  verið  betur  fagnað.  Mjer 
væri  því  mikil  skapraun,  ef  eg  gæti  trúað  því,  að  þjer  kölluðuð 
yður  þræl  minn  í  fullri  alvöru;  hygg  eg  fremur,  að  þjer  hafið 
sagt  það  af  kurteisi.  Þjer  getið  ráðið  það  af  viðtökunum  í 
gær,  að  þjer  eruð  hjer  jafnfrjáls,  og  við  hirðina  á  Persa- 
landi.  En  hvað  hjarta  yðar  snertir«,  mælti  hún  enn  frem- 
ur,  og  var  auðheyrt  á  henni,  að  hún  mundi  ekki  synja 
kóngssyni  ástar  —  »þá  munuð  þjer  varla  hafa  varðveitt 
það  óbundið  til  þessarar  stundar,  og  þætti  mjer  því  illt,  ef 
eg  ginnti  yður  til  að  sýna  þeirri  konu  ótryggð,  sem  þjer 
hafið  kosið  yður  til  handa«. 

Firus  ætlaði  þá  að  fara  að  sverja  kóngsdóttur,  að 
með  frjálst  og  óbundið  hjarta  hefði  hann  að  heiman  farið 
frá  Persalandi,  en  rjett  í  sama  bili  kom  ein  af  ambáttun- 
um  og  sagði,  að  nú  væri  miðdegisverðurinn  á  borð  borinn. 
Tók  það  atvik  fyrir  þetta  tal  þeirra,  svo  ekki  varð  af  þ\í,  að 
þau  birtu  hvort  öðru  vilja  sinn  með  berum  orðum;  spillti 
það  engu  til,  því  þeim  mundi  báðum  hafa  orðið  kynlega 
við,  enda  var  þess  og  engin  þörf,  því  kóngsdóttirin  treysti 
fullkomlega  hreinskilni  kóngssonar,  og  þótt  hún  hefði  ekki 
skýlaust  talað,  þá  gat  hann  samt  ráðið  svo  mikið  af  orð- 
um  hennar  og  ástríku  viðmóti,  að  allt  var  á  bezta  vegi. 

Herbergismærin  dró  nú  dyratjaldið  frá,  og  stóð  kóngs- 
dóttír  þá  upp  úr  sæti  sínu  og  kóngsson  sömuleiðis;  sagði 
hún  honum,  að  hún  hefði  fyrír  þá  sök  látið  búa  venju 
fyrr  til  miðdegisverðar,  að  hún  hefði  verið  hrædd  um,  að 
hann  hefði  haft  illan  kvöldverð  daginn  áður.  Leiddi  hún 
hann  síðan  inn  í  glæsilegan  sal;  vai  þar  upp  reitt  borð,  og 
var    á  því  fjöldi  ágætra  rjetta.  Þegar  þau  voru  sezt  niður, 

lóku  ambátiir  kóngsdóttur,  sem  bæði  voru  margar  og 
skrautlega  búnar,  að  skemmta  þeim  með  söng  og  hljóð- 
færaslætti,  og  hættu  þær  ekki  fyrr  en  máltíðin  var  á  enda. 
Var  það  næsta  fögur  sönglist,  og  ljet  ekki  hærra  en  svo, 
að  þau  kóngsson  og  kóngsdóttir  trufluðust  ekki  í  samtali 
sínu.  Gekk  ekki  á  öðru  en  því,  að  þau  lögðu  beztu  bit- 
ana  hvort  fyrir  annað  og  kepptust  við  að  sýna  blíðu  og 
kurteisi,  en  ástir  þeirra  hvors  um  sig  fóru  sívaxandi,  miklu 
fljótar,  en  þó  þau  hefðu  verið  saman  undir  fjögur  augu. 

Loksins  stóðu  þau  upp,  og  leiddi  þá  kóngsdóttir  gest 
sinn  inn  í  stórt  og  glæsilegt  herbergi,  málað  heiðbláum 
lit  og  gulli  skreytt;  var  allur  búnaður  þess  hinn  ríkmannleg- 
asti.  Settust  þau  þar  í  legubekk,  og  var  inndælt  að  horfa 
þaðan  yfir  aldingarðinn;  dáðist  kóngsson  að  hinum  fjöl- 
breyttu  jurtum  og  trjárunnum,  er  blómguðust  í  garði  þess- 
um;  var  það  allt  mjög  frábrugðið  því,  er  hann  hafði  sjeð 
á  Persalandi,  en  engu  ófegurra. 

^f  »Eg  hjelt  áður«,  mælti  kóngsson,  »að  hvergi  væru 
dýrðlegar  hallir  og  inndælir  aldingarðar,  er  samboðnir 
væru  tign  konunganna,  nema  á  Persalandi,  en  nú  sje  eg, 
að  hvervetna  þar  sem  miklir  konungar  eru,  kunna  þeir 
að  reisa  sjer  bústaði,  sem  hæfa  tign  þeirra  og  veldi,  og 
þó  þeir  sjeu  næsta  ólíkir  bæði  að  byggingarlagi  og  öðru, 
þá  eru  þeir  samt  líkir  að  stærð  og  viðhöfn«. 

Þá  mælti  kóngsdóttir:  »Af  því  eg  hef  enga  hugmynd 
um  hallirnar  á  Persalandi,  þá  get  eg  ekki  lagt  neinn  dóm 
á  þenna  samanburð  yðar,  en  þó  þjer  sjeuð  hreinskilinn  mað- 
ur  og  einlægur,  þá  get  eg  saint  varla  trúað  því,  að  sam- 
anburðurinn  sje  allskostar  nákvæmur,  og  munuð  þjer  víst 
mæla  svo  fyrir  kurteisis  sakir.  En  ekki  vil  eg  samt  niðra 
höll  minni  nje  óvirða  hana  í  yðar  augum;  þjer  hafið  betra 
skyn  á  slíku  en  svo,  að  þjer  kveðið  upp  rangan  dóm. 
En  það  segi  eg  yður  sannast,  að  mjer  þykir  hún  fremur 
tilkomulítil  í  samanburði  við  höllina  konungsins,  hans 
föður  míns,  því  hún  er  miklu  stærri,  fegurri  og  skrautlegri. 
Skuluð  þjer  segja  mjer,  hvernig  yður  þykir  hún  vera,  þegar 

Púsund  og  ein  nólt.    III.  24 


370 

þjer  eruð  búinn  að  skoða  hana;  því  fyrst  þjer  einu  sinni 
af  tilviljun  eruð  kominn  að  höfuðborg  ríkis  þessa,  þá 
munuð  þjer  víst  vilja  sjá  hana  og  koma  á  fund  föður 
míns,  svo  að  hann  geti  sýnt  yður  alla  þá  sæmd,  sem  yður 
ber  með  rjettu  fyrir  tignar  sakir  og  atgjörfis«. 

Þannig  vakti  hún  löngun  hjá  kóngssyninum  frá  Persa- 
landi  til  að  sjá  konungshöllina  í  Bengal,  og  koma  á  fund 
föður  hennar;  var  hún  jafnframt  vongóð  um,  að  þegar 
konungur  sæi  svo  fríðan,  vitran  og  algjörfan  kóngsson, 
þá  mundi  hann  ef  til  vill  gera  sjer  kost  á  að  giptast  hon- 
um.  Taldi  hún  víst,  að  kóngsson  mundi  allfús  til  ráðsins, 
og  gæti  hún  þannig  fengið  ósk  sinni  framgengt,  án  þess 
að  breyta  móti  siðsemdar  reglum  þeim,  er  henni  bar  að 
gæta,  eins  og  kóngsdóttur  sæmdi,  sem  í  öllu  vildi  sýnast 
hlíta  vilja  íöður  síns. 

En  kóngsson  svaraði  ekki  eins  og  hún  hafði  vi5 
búizt.  »Kóngsdóttir!«  mælti  hann,  »eg  efa  ekki,  að  kon- 
ungshöllin  í  Bengal  sje  fegurri  en  yðar,  fyrst  þjer  segið 
að  svo  sje.  Þar  sem  þjer  gerið  mjer  kost  á  að  ganga  fyrir 
konunginn  föður  yðar,  þá  mundi  það  vera  mjer  sönn 
gleði,  og  meira  að  segja,  mjer  mundi  þykja  það  hin  mesta 
virðing.  En  dæmið  nú  sjálfar  um,  hvort  það  sje  ráðlegt, 
að  eg  komi  fyrir  sjónir  svo  voldugs  konungs  eins  og  ein- 
hver  æfintýrari  með  tvær  hendur  tómar  og  án  slíks  föru- 
neytis,  sem  tign  minni  hæíir«.  Beiddi  hún  hann  þá  að 
vera  áhyggjulausan  um  það,  ef  hann  annars  vildi  á  hans 
fund  fara;  kvaðst  hún  skyldu  gefa  honum  svo  mikið  fje, 
sem  hann  þyrfti,  til  að  fá  sjer  föruneyti,  svo  frítt,  sem 
hann  framast  óskaði  sjer.  Gat  hún  þess,  að  nóg  væri 
þar  fyrir  af  persneskum  kaupmönnum,  og  þyrfti  hann  ekki 
annað  en  að  velja  úr  þeim  í  sveit  handa  sjer,  svo  marga 
sem  honum  líkaði,  og  mundi  það  föruneyti  gela  orðið 
honum  vel  sæmandi. 

Fírus  sá  gjörla,  hvað  kóngsdóttur  bjó  í  skapi,  og 
varð  hún  honum  enn  hugþekkari,  er  hann  sá  þann  vott 
elsku  hennar;    en  þótt  hann  væri  heillaður  af    ástinni,  þá 

gleymdi  hann  samt  ekki  skyldu  sinni.  Svaraði  hann  því 
hiklaust:  »Eg  fæ  ekki  fullþakkað  yður  slíkt  vináttuboð, 
og  mundi  eg  feginn  þiggja  það,  ef  ekki  væri  eitt  til  fyrir- 
stöðu,  en  það  er  hugsS'ki  sú,  sem  eg  get  til,  að  hafi  þyrmt 
yfir  föður  minn,  er  eg  hvarf  honum  svo  sviplega.  Eg 
mundi  sýna  mig  ómaklegan  góðsemi  þeirrar  og  ástríkis, 
sem  eg  ávallt  hef  að  notið  af  honum,  ef  eg  ekki  hið  bráð- 
asta  leitaði  heim  til  hans  aptur,  til  þess  að  firra  hann  á- 
hyggjum  hans.  Meðan  eg  hef  því  láni  að  fagna,  að  tala 
við  svo  elskulega  kóngsdóttur,  sem  þjer  eruð,  hefir  hann 
eflaust  kvalizt  af  dauðans  angist,  og  er  nú  liklega  orðinn 
úrkula  vonar  um  að  sjá  mig  nokkurntíma  framar.  Veit 
eg,  að  þjer  munið  vorkenna  mjer,  og  láta  á  það  sannast, 
að  það  væri  vanþakklæti  af  mjer  og  jafnvel  versti  glæpur, 
ef  eg  ekki  þegar  í  stað  með  heimkomu  minni  bjargaði  lífi 
hans,  því  víst  mundi  eg  búa  honum  bana  með  of  langri  burt- 
veru.  Ef  þjer  að  svo  búnu  teljið  mig  maklegan  þeirrar 
sæmdar,  að  verða  eiginmaður  yðar,  þá  mun  mjer  auðsótt 
að  fá  leyfi  hjá  honum,  til  að  fara  hingað  aptur,  því  hann 
hefir  ávallt  heitið  því  statt  og  stöðugt,  að  eg  skyldi  hafa 
óbundið  frjálsræði,  hvað  kvonfang  mitt  snerti;  kem  egiþá 
ekki  sem  ókunnugur  gestur,  heldur  eins  og  kóngsson,  og 
býð  eg  þá  Bengals  konungi  þann  kost  í  nafni  föður  míns, 
að  gera  bandalag  milli  ríkjanna  með  því  að  láta  okkur 
eigast.  Mun  honum  eflaust  hugkvæmast  það  sjálfum,  þegar 
eg  segi  honum,  hversu  drengilegar  viðtökur  þjer  veittuð 
mjer  í  vandræðum  mínum«. 

Kóngsdóttir  var  vitrari  en  svo,  að  hún  eptir  þessi 
ummæli  kóngssonar,  nauðaði  lengur  á  honum  um  það, 
að  ganga  á  fund  Bengals  konungs  eða  gera  nokkuð  það, 
er  stríddi  móti  sóma  hans  og  skyldu.  En  samt  varð  hún 
mjög  áhyggjufull  út  af  því,  að  hann  ætlaði  svo  fljótt  í 
burt,  og  var  hún  hrædd  um,  að  ef  hann  færi  svo  fljótt, 
þá  mundi  hann  ekki  efna  heit  sitt,  heldur  gleyma  sjer 
með  öllu,  þegar  hann  hefði  sig  ekki  framar  fyrir  augum. 
Þetta  viidi  hún  koma  í  veg  fyrir,  og  svaraði  því :     »Þegar 

eg  mæltist  til,  að  þjer  gengjuð  á  fund  föður  míns,  þá 
ætlaði  eg  enganveginn  að  hrinda  mótbárum  yðar,  sem 
voru  á  gildum  ástæðum  byggðar,  og  komu  mjer  ekki  óvænt. 
Hefði  mjer  búið  það  í  skapi,  þá  hefði  eg  sjálf  orðið  yður 
jafnsek;  en  allt  fyrir  það  get  eg  ekki  fallizt  á,  að  þjer 
farið  svo  bráðlega  heim.  Gerið  það  fyrir  orð  mín,  að 
vera  hjer  að  minnsta  kosti  svo  lengi,  sem  þjer  þurfið  til 
að  kynna  yður  land  þetta,  svo  að  þjer  getið  sagt  greinilega 
af  því  við  hirðina  í  Persalandi«. 

Kóngsdóttirin  ætlaði  með  orðum  þessum  að  fá  Fírus 
til  að  vera  lengur,  og  hugðist  þá  mundu  geta  heillað  hann 
enn  betur  með  töfrum  ástarinnar  og  fegurðar  sinnar,  svo 
að  heimfysi  hans  dofnaði  smámsaman,  þó  nú  væri  hún 
næsta  áköf,  og  mundi  hann  að  lokum  ráða  það  af,  að 
ganga  á  fund  föður  hennar.  Enda  varð  sú  raunin  á, 
að  kóngsson  gat  ekki  synjað  henni,  þar  sem  hún  hafði 
tekið  honum  svo  vel;  hugsaði  hún  nú  ekki  um  annað  en 
að  gera  honum  dvölina  sem  unaðsamasta  með  öllum  þeim 
skemmtunum  er  hugsazt  gátu. 

Eptir  þetta  gekk  ekki  á  öðru  í  marga  daga  en  d\rð- 
legum  hátíðum,  dansfundum,  söngleikum,  veizlum  og  veit- 
ingum,  skemmtigöngum  í  aldingarði  hallarinnar  og  veið- 
um  í  dýragarði  nokkrum,  er  þar  var  nálægt;  voru  í  hon- 
um  allskonar  hirtir  og  rád}rr  og  önnur  veiðid$rr,  sem  heima 
eiga  í  Bengals  landi,  og  var  það  hættulaus  skemmtun 
fyrir  kóngsdóttur,  að  veiða  þau. 

f  hvert  skipti  sem  hætt  var  að  veiða,  hittust  þau 
kóngsson  og  kóngsdóttir  einhverstaðar  í  d\rragarðinum,  og 
var  þar  breidd  undir  þau  stór  ábreiða  með  sessum,  svo 
að  þau  hefðu  gott  og  hagfelt  sæti.  Hvíldu  þau  sig  þar, 
er  þau  voru  þreytt  eptir  veiðarnar,  og  ræddu  um  sínu 
sinni  hvað.  Einkum  reyndi  kóngsdóttir  að  koma  Fírus  til 
að  ræða  um  auð  og  veldi,  stærð  og  stjórnarhagi  Persaríkis, 
í  því  skyni,  að  sjer  gæfist  tilefni  til  að  tala  um  Bengals 
land  og  gylla  það  fyrir  honum ;  hjelt  hún  að  honum 
þannig  mundi  hneigjast  hugur  til  að  lengja  dvölina. 

land,  en  þó  ýkjulaust;  sagði  hann  henni  af  stærð  þess, 
veldi  og  auðlegð,  hversu  það  væri  voldugt  til  hernaðar,  og 
mikil  verzlun  þaðan  rekin  bæði  á  sjó  og  landi  til  hinna 
fjærlægustu  staða,  sem  hún  ekki  þekkti  suma  hverja:  væri 
þar  fjöldi  stórborga,  sem  allar  væru  eins  fjölbyggðar  og 
höfuðborg  ríkisins;  kvaðst  hann  sjálíur  eiga  margar  hallir 
í  þeim,  og  búa  þar  til  skiptis,  eptir  því  sem  árstíðum 
hagaði,  og  gæti  hann  þannig  notið  sífeldrar  vorblíðu. 
Fannst  kóngsdóttur  mikið  um  þessa  lýsingu  hans,  og  áð- 
ur  hann  lauk  máli  sínu,  var  hún  komin  á  þá  trú,  að 
Bengalsland  stæði  langt  á  baki  Persalands.  Beiddi  hann 
hana  að  segja  sjer  kosti  Bengalalands,  og  gat  hún  varla 
fengið  af  sjer  að  verða  við  tilmælum  hans.  Var  þá  auð- 
heyrt,  að  hún  gerði  með  ásettu  ráði  lítið  úr  öllu  því,  sem 
hennar  landi  mátti  telja  til  gildis,  og  skildi  kóngsson,  að 
hún  mundi  svo  fús  að  fara  með  sjer  til  Persalands,  að 
hann  þyrfti  ekki  annað  en  að  nefna  það  við  hana.  Samt 
þótti  honum  ráðlegast  að  fresta  því,  þangað  til  hann  væri 
búinn  að  vera  nógu  lengi  hjá  henni,  svo  að  hún  gæti  ekki 
með  neinum  rjetti  dvalið  sig  lengur,  og  aptrað  sjer  frá 
því  að  fara  heim  til  föður  síns,  eins  og  skyldan 
bauð  honum. 

Þannig  var  nú  Fírus  í  heila  tvo  mánuði  hjá  kóngs- 
dótturinni,  og  ljet  í  öllu  að  vilja  hennar;  naut  hann  allra 
þeirra  skemmtana,  sem  hún  veitti  honum,  eins  og  hann 
hugsaði  ekki  um  annað  en  að  eyða  áfram  aldri  sínum  í 
þessu  sama  dálæti.  En  er  tími  þessi  var  á  enda,  beiddi 
hann  hana  í  fullri  alvöru  að  leyfa  sjer  að  fullnægja  skyldu 
sinni,  sem  hann  helzt  tíl  lengi  hefði  lagzt  undir  höfuð;  í- 
trekaði  hann  jafnframt  heit  sitt,  að  hann  skyldi  tafarlaust 
koma  til  hennar  aptur  með  slíku  föruneyti,  sem  sjer  og 
henni  væri  samboðið,  og  biðja  Bengals  konung  að  gipta 
sjer  hana. 

»Þjer  viljið  ef  til  vill  ekki  trúa  orðum  mínum<(, 
mælti  hann,    ))og  ráðið  af  þessari  orloísbæn  minni,    að  eg 

sje  líkur  hinum  brigðlyndu  elskhugum,  sem  gleyma  unn- 
ustum  sínum,  undir  eins  og  þær  eru  úr  augsýn  þeirra.  En 
til  þess  að  sýna  yður  það,  að  ást  mín  er  einlæg  og  fölskva- 
laus,  sem  von  er  á,  þar  sem  þjer  eruð  svo  yndisleg  og 
elskið  mig  jafnt  sem  eg  elska  yður,  þá  mundi  eg  dirfast 
að  bjóða  yður  þann  kost,  að  fylgjast  með  mjer,  ef  eg  ekki 
væri  hræddur  um,  að  þjer  kynnuð  að  styggjast«. 

Fírus  sá,  að  kóngsdóttir  roðnaði  við  og  s}Tndi  engin 
þykkju  merki  á  sjer,  þótt  hugur  hennar  væri  á  báðum  átt- 
um,  og  mælti  hann  þá:  »Ekki  þurfið  þjer  að  kvíða 
því,  að  faðir  minn  synji  samþykkis,  eða  taki  yður  öðru- 
vísi  en  vel,  —  því  megið  þjer  treysta.  En  Bengalskonung- 
ur  mætti  þá  vera  allur  annar,  en  yður  hefir  sagzt  frá,  og 
mundi  varna  yður  sjálfri  friðar  og  farsældar,  ef  hann  ekki 
tæki  vinsamlega  á  móti  sendiherrum  þeim,  sem  faðir  minn 
mun  senda  til  þess  að  biðja  hann  samþykkis«. 

Kóngsdóttir  svaraði  engu,  heldur  þagði  hún  og  horfði 
til  jarðar,  svo  að  af  því  mátti  ráða,  að  hún  mundi  fús  að 
fara  með  kóngssyni  til  Persalands.  Gekk  henni  ekki  annað 
til  en  það,  að  hún  hjelt,  að  kóngsson  kynni  ekki  svo  vel 
til  að  stýra  hestinum,  sem  þurfti,  og  var  hún  hrædd  um, 
að  þau  kynnn  að  komast  í  viðlíka  vandræði  og  hlotizt 
höfðu  af  fyrstu  tilrauninni.  En  Fírus  hughreysti  hana  og 
sagði,  að  henni  væri  óhætt  að  treysta  sjer,  því  hann  kynni 
eins  vel  að  stýra  hestinum  og  Indverjinn  sjálfur. 

Nú  var  ekki  annað  eptir  en  að  hugsa  fyrir  því,  að  þau 
gælu  komizt  svo  leynt  af  stað,  að  engum  yrði  minnsti 
grunur  á;  tókst  þeim  það  eptir  óskum.  Morguninn  eptir, 
skömmu  fyrir  sólarupprás,  gengu  þau  bæði  upp  á  garðs- 
hjallann,  meðan  allir  sváfu  fastasvefni  i  höllinni.  Sneri 
Fírus  hestinum  í  áttina  til  Persalands  og  bjó  svo  um,  að 
kóngsdóttir  gæti  sezt  fyrir  aptan  sig;  stje  hann  á  bak  og 
hún  á  eptir;  þreif  hún  dauðahaldi  um  hann,  svo  að  hún 
væri  því  óhultari,  en  hann  sneri  snerlinum,  og  sendist 
hesturinn  þá  burt  með  þau  í  loptinu;  þaut  hann  áfram 
með  vanalegum   hraða,  en    Firus  stýrði  honum  vel,  og  sá 

liann  höfuðborg  Persaríkis  að  hálfri  annari  stundu  liðinni. 
En  ekki  ljet  hann  hestinn  líða  með  sig  niður  á  hallar^ 
plássið,  þar  sem  hann  hafði  farið  af  stað,  heldur  otan  til 
lystihallar  nokkurrar,  skammt  frá  borginni,  og  íóru  þau 
þar  af  baki.  Leiddi  hann  kóngsdóttur  inn  í  fegursta  her- 
bergið,  og  sagðí,  að  nú  færi  hann  á  fund  föður  síns,  til 
þess  að  búa  allt  undir,  svo  að  henni  yrði  fagnað  með 
vegsemd,  eins  og  henni  væri  samboðið,  og  kvaðst  hann 
mundu  koma  aptur  að  vörmu  spori.  Skipaði  hann  um- 
sjónarmanni  hallarinnar,  sem  var  nærstaddur,  að  veita 
henni  allt  það,  er  hún  þyrfti,  en  fyrst  og  fremst  skyldi 
hann  bera  morgunverð  á  borð  íyrir  hana. 

Fírus  lætur  nú  söðla  hest  og  ríður  til  borgarinnar. 
Gladdist  fólkið,  sem  varð  á  vegi  hans,  er  það  sá  hann 
heim  kominn,  og  bauð  hann  velkominn  með  fagnaðarópi. 
Gekk  hann  nú  inn  i  ríkisráðið,  sem  var  á  fundi,  og 
hittist  svo  á,  að  soldáninn  faðir  hans  var  þá  að  veita 
mönnum  áheyrn;  var  soldán,  og  ráðherrar  hans  sömuleiðis, 
í  sorgarbúningi,  og  höfðu  þeir  borið  hann  frá  þeim  degi,  er 
töfrahesturinn  hvarf  burt  með  Fírus.  Faðmaði  konungur 
son  sinn  með  feginstárum,  og  spurði  hann,  hvað  orðið 
væri  af  hesti  Indverjans. 

Fírus  sagði  honum  frá  háska  þeim,  er  hann  hafði  í 
ratað,  og  hinum  góðu  viðtökum,  sem  hann  fjekk  hjá 
kóngsdótturinni  í  Bengal;  kvað  hann  hana  hafa  lofazt  sjer 
og  með  því  hann  hefði  ábyrgzt  henni  samþykki  föður 
síns,  þá  hefði  hún  fylgzt  með  sjer  til  Persalands.  »Nú  er 
hún«,  mælti  hann,  »í  einni  af  lystihöllum  þínum;  skildi  eg 
hana  þar  eptir,  og  bíður  hún  vitneskju  um  það,  hvort 
heit  mín  muni  verða  að  markleysu  eða  ekki«. 

Að  svo  mæltu  fleygði  Fírus  sjer  fram  fyrir  fætur 
föður  síns,  111  þess  að  hræra  hjarta  hans,  en  hann  aptr- 
aði  honum  frá  því,  faðmaði  hann  á  ný  og  mælti: 

»Sonur  mínn  góði!  eg  geld  jákvæði  mitt  til  þess,  að 
þú  gangir  að  eiga  kóngsdótturina  frá  Bengal,  og  mun  eg 
fara    til    móts    við    hana,    votta    henni    þakklátsemi  mína, 

eins  og    maklegt  er,  fylgja    henni  síðan  til    hallar  minnar 
og  halda  brullaup  ykkar  í  dag«. 

Þegar  soldán  Iiafði  búizt  til  að  fara  á  fund  kóngs- 
dóttur,  þá  skipaði  hann  mönnum  að  leggja  niður  sorgar- 
klæðin  og  hefja  gleðihátíð  mikla;  skyldi  þeyta  lúðra  og 
berja  bumbur  og  leika  á  önnur  hernaðar  söngtól.  Bauð  hann 
og  að  leiða  Indverjann  úr  dj'flissunni  á  sinn  fund,  og  er 
hann  var  kominn,  sagði  hann:  »Eg  lagði  hapt  á  þig,  svo 
eg  hefði  höfuð  þitt  að  veði  fyrir  lífi  sonar  míns,  og  mundi 
það  þó  hafa  verið  lítil  hefnd,  og  ekki  nægt  til  að  stilla 
heipt  mína  og  harm.  Lofaðu  guð  fyrir,  að  eg  hef  hann 
aptur  fundið.  Far  nú,  tak  hest  þinn  og  kom  aldrei  í  mína 
augsýn  framar«. 

Þeir  sem  sóttu  Indverjann  i  dýflissuna,  höíðu  sagt 
honum  frá  því,  að  Fírus  væri  aptur  kominn,  og  hefði  haft 
kóngsdóttur  heim  með  sjer  á  töfrahestinum;  gátu  þeir  þess 
og,  hvar  hann  hefði  skilið  við  hana  seinast.  Nú  er  hann 
heyrði,  að  soldán  ætlaði  að  sækja  hana,  þá  hugsaði  hann 
sjer  að  verða  fyrri  til  en  þeir  feðgar.  Fór  hann  því  til 
umsjónarmannsins  í  lystihöllinni  og  sagði  honum,  að  sol- 
dán  Persalands  og  sonur  hans  hefðu  sent  sig  til  að  sækja 
kóngsdótturina  frá  Bengal;  kvaðst  hann  eiga  að  reiða 
hana  gegnum  loptið  og  færa  hana  soldáni,  sem  biði  henn- 
ar  á  plássinu  fyrir  framan  höll  sína;  ætlaði  soldáninn  að 
láta  hirð  sína  og  borgarlýðinn  í  Schiras  hafa  gaman  af 
að  horfa  á  sjón  þessa. 

Umsjónarmaðurinn  þekkti  Indverjann;  vissi  hann, 
að  soldán  hafði  látið  setja  hann  í  varðhald  og  trúði  hon- 
um  því  heldur,  sem  hann  nú  sá  hann  frjálsan.  Gekk 
hann  fyrir  kóngsdóttur,  og  brá  hún  fljólt  við,  er  hi'in 
heyrði,  að  Fírus  hafði  sent  hann,  gerði  hún  því  fúslega 
það,  er  hún  hugði  vera  hans  vilja.  En  Indverjinn  hlakk- 
aði  undir  niðri,  er  illræði  hans  varð  svo  vel  ágengt,  stje 
á  bak  og  ljet  umsjónarmanninn  hjálpa  kóngsdóttur  til  að 
setjast  fyrir  aptan  sig;  því  næst  sneri  hann  snerlinum,  og 
svifu    þau    nú    hátt    upp    í    hæðir.      Þá    samstundis    lagði 

Persakonungur  af  stað  frá  höll  sinni  með  alla  hirð- 
ina,  en  Fírus  skundaði  á  undan  og  ætlaði  að  búa  kóngs- 
dóttur  undir  komu  hans.  Gerði  því  Indverjinn  það  af  á- 
settu  ráði,  að  hann  flaug  yfir  borgina  með  herfang  sitt, 
til  þess  að  storka  soldáni  og  syni  hans,  og  heína  sín  fyrir, 
að  hann  hafði  ránglega  verið  í  varðhald  settur. 

Soldán  kannaðist  þegar  við  ránsmanninn,  enda  var 
ekki  hægt  að  villast  á  honum,  og  ljet  hann  staðar  numið, 
nær  því  hamstola,  sem  von  var,  því  ómögulegt  var  að 
hefna  þessarar  opinberu  háðungar.  Sendi  hann  Indverj- 
anum  tóninn  ásamt  hirðmönnum  sínum,  og  báðu  þeir 
honum  allra  óbæna  og  sárbölvuðu  honum;  heyrði  hann 
að  vísu  til  þeirra  upp  í  loptið,  en  hirti  lítið  um  heitingar 
þeirra,  og  fór  leiðar  sinnar  eptir  sem  áður. 

Konungurinn  sneri  nú  heim  aptur  og  var  frá  sjer  at 
heipt,  er  hann  fjekk  eigi  hefnt  þessarar  skelfilegu  skap- 
raunar.  En  nærri  má  geta,  hversu  Fírus  hefir  sárnað, 
þegar  hann  með  eigin  augum  sá  Indverjann  hverfa  burt 
með  kóngsdótturina,  sem  hann  elskaði  svo  ákaft,  að  hann 
mátti  eigi  án  hennar  lifa  Fjekk  þessi  sviplega  sjón  hon- 
um  svo  mikils,  að  hann  varð  sem  höggdofa.  En  hestinn 
með  Indverjanum  og  kóngsdótturinni  bar  svo  fljótt  úr 
augsýn,  að  honum  gafst  ekki  tími  til  að  ráða  með  sjer, 
hvort  hann  ætti  að  hundskamma  Indverjann  eða  aumkva 
unnustu  sína,  og  biðja  hana  fyrirgefa  sjer,  að  hann  hefði 
ekki  gætt  hennar  betur,  þar  sem  hún  hafði  sýnt  honum 
svo  óumræðilega  elsku  með  því  að  hlýða  vilja  hans. 

Hvað  var  nú  til  ráða?  Átti  hann  að  hverfa  aptur  til 
hallar  föður  síns  og  láta  þar  bugast  af  árangurslausum 
harmi,  án  þess  að  taka  sjer  nokkuð  fyrir  hendur,  til  að 
frelsa  kóngsdótturina  og  refsa  ránsmanninum?  Drenglyndi 
hans,  áræði,  og  elskan  vörnuðu  honum  þess,  og  fór  hann 
því  leiðar  sinnar  til  lystihallarinnar. 

Þegar  hann  kom  þangað,  gekk  umsjónarmaðurinn, 
sem  hafði  látið  Indverjann  leika  á  sig,  til  móts  við  hann; 
fleygði  hann  sjer  grátandi  fyrir  fætur  honum  og  játaði,  að 

hann  væri  dauða  verður  fyrir  glæp  þann,  er  hann  hugðist 
vera  sekur  í,  og  kvaðst  reiðubúinn  að  láta  lífið  fyrir  sverði 
herra  síns. 

»Stattu  upp!«mælti  kóngsson,  »eg  gef  þjer  enga  sök  á 
því,  að  kóngsdóttirin  var  brott  numin,  heldur  sjálfum  mjer 
og  heimsku  miuni.  Útvegaðu  mjer  nú  munkaklæði  þegar 
í  stað,  en  varastu  að  segja  nokkrum  manni  frá  því,  að 
þau  sjeu  handa  mjer«. 

Nálægt  lystihöllinni  var  munkiífi  eitt,  og  var  forstjóri 
þess  góðkunningi  umsjónarmannsins.  Fór  umsjónarmað- 
urinn  til  hans  og  skrökvaði  því  upp,  að  einn  af  embættis- 
mönnum  konungs,  sem  hann  ætti  mikið  að  þakka.  væri 
kominn  í  ónáð,  og  kvaðst  hann  vildu  hjálpa  honum  tii 
að  strjúka  burt,  Með  þessu  móti  fjekk  hann  heilan  munka 
klæðnað,  og  íærði  kóngssyni. 

Fírus  bjóst  nú  munkaklæðum.  og  tók  með  sjer  öskj- 
ur  fullar  af  perlum  og  demöntum,  sem  hann  reyndar  hafði 
ætlað  að  gefa  kóngsdóttur;  en  nú  ætlaði  hann  að  verja 
þeim  til  útgjalda  á  ferð  þeirri,  er  hann  tók  sjer  á  hendur. 
Lagði  hann  af  stað  frá  höllinni.  þegar  nátta  tók,  og  vissi 
ekki  sjálfur,  hvert  halda  skyldi,  en  í  því  var  hann  fast- 
ráðinn.  að  koma  ekki  svo  aptur,  að  ekki  hefði  hann  kóngs- 
dótturina  með  sjer. 

Nú  er  það  að  segja  af  Indverjanum,  að  hann  stvrði 
þannig  gangi  töírahestins,  að  hann  kom  tímanlega  sama 
dag  í  skóg  nokkurn,  skammt  frá  höfuðborginni  í  kóngsrík- 
inu  Kaschmir.  Var  hann  þá  orðinn  svangur  mjög,  og 
hjelt  fyrir  víst,  að  kóngsdóttirin  væri  það  líka;  fór  hann 
því  af  baki  í  skóginum  og  skildi  hana  eptir  á  grasblett 
einum,  hjá  tærri  uppsprettulind.  Mundi  kóngsdóttir  íegin 
hafa  notað  tækifærið  til  að  flýja,  er  hann  gekk  á  burt,  því 
hún  var  hrædd  um,  að  illmennið  kynni  að  beita  við  sig  of- 
ríki,  en  með  því  hún  hafði  lítið  sem  ekkert  nærzt  um 
morguninn,  þegar  hún  kom  til  lystihallarinnar,  þá  var 
hún  svo  mátlfarin,  að  henni  var  nauðugur  einn  kostur, 
að  halda  kyrru  fyrir.     Var    hún  nú  með  öllu  hjálparvana 

og  átti  engu  að  treysta  nema  hugprýði  sinni;  var  það 
fastur  ásetningur  hennar,  að  láta  heldur  lífið,  en  verða 
kóngssyni  ótrú.  Þegar  Indverjinn  kom  aptur,  þá  ljet  hún 
hann  ekki  þurfa  að  bjóða  sjer  optar  en  einu  sinni  að  taka 
til  matarins,  heldur  át  hún  með  góðri  lyst  og  hresstist 
skjótt;  svaraði  hún  honum  óhrædd,  er  hann  tók  að  leita 
á  hana  með  óskammfeilnu  tali  eptir  máltíðina.  Ógnaði 
Indverjinn  henni  hvað  eptir  annað,  og  sá  hún,  að  hann 
ætlaði  að  taka  sig  nauðuga;  spratt  hún  þá  vtpp  til  að 
veita  honum  mótstöðu  og  hljóðaði  hástöfum  upp  yfir  sig. 
I  sama  vetfangi  kom  flokkur  riddara,  sem  heyrðu  hljóð 
hennar,  og  slóu  þeir  hring  um  hana  og  Indverjann. 

Það  var  soldáninn  í  Kaschmir  með  föruneyti  sínu, 
sem  kominn  var;  hafði  það  viljað  kóngsdótturinni  til 
hamingju,  að  hann  fór  þar  um  skóginn,  er  hann  kom 
heim  af  dýraveiðum,  og  reið  undireins  á  hljóðið.  Spurði 
hann  Indverjann,  hvað  manna  hann  væri,  og  hvað  hann 
ætlaði  sjer  með  konuna.  Varð  Indverjanum  þá  sú  van- 
hyggja,  að  hann  sagði,  að  hún  væri  kona  sín,  og  þyrfti 
enginn  að  hlutast  til  um  deilu  þeirra. 

Kóngsdóttirin,  sem  ekki  hafði  minnstu  hugmynd  um 
tign  og  virðingu  þess  manns,  sem  nú  var  kominn  henni 
til  frelsis  í  nauðum  hennar,  lýsti  nú  Indverjann  lygara  að 
því,  er  hann  hafði  sagt,  og  mælti:  »Herra!  guð  hefir  sent 
yður  mjer  til  hjálpar;  miskunið  nauðstaddri  kóngsdóttur, 
hver  sem  þjer  eruð,  og  trúið  ekki  svikara  þessum.  Guð 
forði  mjer  frá  því,  að  vera  kona  þessa  indverska  hrak- 
mennis.  Hann  er  svívirðilegur  fjölkynngismaður,  og  í  dag 
svipti  hann  mjer  burt  á  töfrahestinum  þarna  frá  unnusta 
mínum,  syni  Persakonungs«. 

Meira  þurfti  ekki  til  þess,  að  soldán  tæki  orð  hennar 
trúanleg.  Enda  fannst  honum  mikið  um,  hversu  hún  var 
fríð  og  tignarleg  yíirlitum,  og  viknaði  hann  af  tárum 
hennar.  Hún  ætlaði  að  segja  meira,  en  soldán  gaf  því 
engan  gaum,  heldur  varð  hann,  eins  og  von  var,  svo  upp- 
vægur  út  af   ósvífni    Indverjans,    að  hann  Ijet  menn    sína 

jafnharðan  slá  hring  um  hann  og  hálshöggva  hann.  Varð 
þeim  eigi  mikið  fyrir  því,  þar  sem  Indverjinn  var  vopn- 
laus  og  gat  ekki  komið  vörn  fyrir  sig. 

Nú  var  kóngsdótturinni  borgið  fyrir  ásókn  Indverj- 
ans,  en  þá  byrjuðu  brátt  önnur  vandkvæði,  sem  ekki  voru 
hættuminni.  Soldán  ljet  fá  henni  hest,  og  hafði  hana 
með  sjer  til  hallar  sinnar;  fjekk  hann  henni  þá  fögur  her- 
bergi,  sem  næst  gengu  að  viðhöfn  þeim,  er  hann  sjálfur 
bjó  í,  og  þar  að  auki  ambáttir  margar  og  þar  með  geld- 
inga,  er  vera  skyldu  varðmenn  hennar.  Fylgdi  hann 
henni  þangað  sjálfur,  og  ætlaði  hún  að  þakka  honum,  en 
hann  varð  fyrri  til  orða  og  mælti:  »Kóngsdóttir!  þjer 
munuð  víst  þurfa  hvíldar,  og  skal  yður  nú  vera  frjálst 
að  njóta  hennar.  Á  morgun  munuð  þjer  verða  betur 
fyrir  kallaðar  að  segja  mjer  frá  hinu  kynlega  æfint^TÍ 
yðar«.     Að  svo  mæltu  gekk  hann  á  burt. 

Kóngsdóttirin  var  nú  óumræðilega  glöð,  er  hún  svo 
fljótt  hafði  frelsazt  úr  hættnnni,  og  vonaði  hún,  að  soldán 
mundi  reynast  svo  veglyndur,  að  senda  sig  aptur  til  kóngs- 
sonarins  persneska,  undir  eins  og  hún  segði  honum  frá 
ástum  þeirra,  og  beiddi  hann  þess.  En  það  var  síður  en 
svo,  að  sú  von  ætti  að  rætast,  því  soldán  hafði  ásett  sjer, 
að  drekka  brullaup  til  hennar  daginn  eptir.  Ljet  hann 
boða  það  snemma  morguns,  að  brúðkaupshátíð  færi  í 
hönd,  og  glumdi  eigi  að  eins  höllin,  heldur  gjörvöll  borgin, 
af  hvellum  lúðragangi  og  drynjandi  bumbum,  auk  annara 
glaummikilla  hljóðfæra.  Vaknaði  kóngsdóttir  við  þenna 
skarksama  hljóðfæraleik,  og  datt  henni  ekki  í  hug  njc 
hjarta,  hvað  hann  átti  að  þýða.  Kom  nú  soldáu  á  fund 
hennar  og  spurði,  hvernig  henni  liði;  sagði  hann  henni, 
að  hljóðfæraglaumur  þessi  boðaði  brúðkaupshátíð  þeirra 
beggja,  og  beiddi  hana  að  búast  til  hennar;  sló  þá  slík- 
um  ólta  yíir  hana,  að  hún  fjell  í  óvit. 

Ambáttir  kóngsdótturinnar,  sem  við  voru,  stumruðu 
nú  yfir  henni,  og  leitaðist  soldán  sjálfur  við  að  láta  hana 
rakna  við,    en    það    ætlaði    að  ganga    tregt.      En    er    hún 

loksins  raknaði  við,  þá  ljet  hún  eins  og  hún  væri  orðin 
brjáluð  af  öngvitinu,  og  gerði  hún  það  til  þess,  að  hún 
þyrfti  ekki  að  svíkja  Fírus,  með  því  að  giptast  soldánin- 
um  í  Kaschmir.  Tók  hún  því  að  tala  tóma  óra  og 
vitleysu  og  rauk  upp,  eins  og  hún  ætlaði  að  fljúga 
á  soldán,  svo  að  honum  brá  mjög,  og  varð  hann  sár- 
hryggur  og  áhyggjufullur  út  af  þessu  hræðilega  tilfelli. 
En  er  hann  sá,  að  hún  vitkaðist  ekki  aptur,  þá  fól  hann 
hana  gæzlu  ambáttanna,  og  skipaði  þeim  að  hjúkra  henni 
sem  bezt,  og  hafa  aldrei  augun  af  henni.  Spurði  hann 
allan  daginn  öðru  hverju,  hvernig  henni  liði,  og  var  hon- 
um  jafnan  sagt,  að  hún  væri  eins  og  fyrr,  eður  þá,  að 
henni  versnaði  heldur  en  batnaði.  Um  kvöldið  þótti  svo, 
sem  hún  yrði  enn  þá  óðari  en  fyrr  um  daginn,  og  hlaut 
soldán  nú  að  verða  afhuga  hnossi  því,  er  hann  hafði  vænt 
sjer  um  nóttina. 

Næstu  dagana  talaði  kóngsdóttir  óráð  eins  og  fyrri 
og  sýndi  á  sjer  önnur  vitfirringar  merki,  svo  að  soldán 
varð  að  leita  ráða  hjá  hirðlæknum  sínum.  Ráðguðust 
þeir  sín  í  milli  um  þetta,  og  svöruðu  því,  að  þess  konar 
veikindi  lýstu  sjer  margvíslega,  og  leggðust  ýmhí  ljett  eða 
þungt  á;  tækist  stundum  að  lækna,  en  stundum  ekki,  en 
ekki  gætu  þeir  svo  víst  ákveðið,  hvað  að  kóngsdóttur  gengi, 
fyrr  en  þeir  sæju  hana.  Bauð  soldán  þá,  að  geldingar 
skyldu  fylgja  þeim  inn  til  hennar,  einum  lækni  í  einu,  í 
rjettri  röð  eins  og  þeir  höfðu  mannvirðingu  til. 

Þetta  hafði  kóngsdóttir  sjeð  fyrir,  og  óttaðist  hún, 
að  ef  læknarnir  kæmu  nærri  sjer  og  þreifuðu  á  lífæðinni, 
þá  mundi  enda  hinn  óreyndasti  sjá,  að  veiki  hennar  var 
uppgerð  ein.  í  hvert  skipti  sem  læknir  kom  til  hennar, 
þá  Ijet  hún  sem  hún  yrði  bandóð,  og  gerði  sig  líklega  til, 
að  klóra  hann  í  framan,  ef  hann  kæmi  nær,  og  þorði 
enginn  að  eiga  það  á  hættu.  Nokkrir  voru  þeir,  sem 
þóttust  öðrum  snjallari,  og  hrósuðu  sjer  af  því,  að  þeir 
þyrftu  ekki  annað  en  að  sjá  sjúklinga  til  að  vita,  hvaðað 
þeim  gengi;    rjeðu  þeir   henni  til  að    neyta  5rmsra    heilsu- 


382 

drykkja,  og  tók  hún  þá  inn  ummælalaust,  þvi  það  stóð  í 
hennar  valdi  að  gera  sjer  upp  veikindin,  svo  lengi  sem 
henni  þótti  henta,  enda  vissi  hún,  að  meðul  þessi  voru 
að  eins  sefandi,  og  fyrir  þá  sök  óskaðvæn. 

Soldán  sá  nú,  að  hirðlæknunum  varð  ekkert  ágengt 
með  að  lækna  kóngsdóttur,  og  leitaði  hann  því  til  læknanna 
i  höfuðborginni,  en  allur  þeirra  lærdómur,  lagkænska  og 
reynsla  kom  að  engu  haldi.  Sendi  hann  þá  eptir  hinum 
frægustu  læknum,  sem  voru  í  öðrum  borgum  ríkisins. 
Ekki  tók  kóngsdóttirin  þeim  betur  en  hinm  fyrri,  og  urðu 
læknisdómar  þeirra  með  öllu  árangurslausir.  Pá  gerði 
hann  loksins  út  sendimenn,  er  fljótir  voru  í  förum,  til 
næstu  ríkjanna  og  þangað  sem  konungar  þeirra  dvöldu 
með  hirð  sína;  ljet  hann  leita  ráða  hjá  hinum  nafnfræg- 
ustu  læknum,  sem  þar  voru.  Hjet  hann  að  borga  ferða- 
kostnað  þeirra,  er  kæmu  til  höfuðborgarinnar  í  Kaschmir, 
og  skyldu  þeir  fá  mikil  verðlaun  i  tilbót,  ef  þeir  gerðu 
kóngsdóttur  heila  meina  sinna.  Læknarnir  tókust  nú  ferð 
þessa  á  hendur,  en  enginn,  þeirra  gat  hælt  sjer  af 
þvi,  að  honum  heppnaðist  betur  en  innlendu  læknunum 
að  útrýma  geðveiki  kóngsdótturinnar,  enda  var  það  list 
og  kunnáttu  þeirra  ofvaxið,  þar  sem  allt  var  komið  undir 
vilja  hennar  sjálfrar. 

Meðan  þetta  gerðist,  hatði  Fírus  kóngsson  ferðazt 
dularbúinn  um  mörg  lönd  í  munksgerfinu,  og  komið  i 
hinar  helztu  borgir  þeirra;  varð  ferðin  honum  mjög  svo 
erfið  og  fjekk  það  honum  mikillar  áhyggju,  að  hann  vissi 
ekki  nema  hann  hefði  farið  allt  aðra  leið  en  þá,  sem  væn- 
legust  var,  til  að  fá  frjettir  af  unnustu  sinni.  Tók  hann 
vandlega  eptir  öllum  fregnum  og  nýmælum,  sem  gengu 
manna  á  milli,  þar  sem  hann  fór  um,  og  heyrði  hann 
loksins  í  stórborg  einni  á  Indlandi,  að  tíðrætt  var  um 
kóngssdóttur  eina  frá  Bengalsríki,  sem  soldáninn  í  Kasehmír 
hefði  ætlað  að  eiga,  og  var  sagt,  að  hún  hefði  orðið  brjál- 
uð  á  brúðkaupsdegi  sínum.  Gat  hann  sjer  undir  eins  til, 
að  þar  mundi  sú,  er  hann  leitaði  að,  og  þótti  honum  það 

þvi  líklegra,  sem  hann  hafði  heyrt,  að  Bengalskonungur 
ætti  ekki  nema  þessa  einu  dóttur,   sem  var  unnusta  hans. 

Nú  lagði  hann  af  stað  til  höfuðborgarinnar  í  Kaschmír, 
og  er  hann  var  þangað  kominn,  þá  settist  hann  að  í  gisti- 
húsi  einu;  heyrði  hann  þar  samstundis  alla  sögu  kóngs- 
dótturinnar  frá  Bengalslandi  og  hin  illu,  en  helzt  til  mak- 
legu  afdrif  Indverjans,  sem  hafði  numið  hana  burt  á  töfra- 
hestinum.  Gekk  hann  nú  alveg  úr  skugga  um,  að  hjer 
væri  ekki  um  aðra  kóngsdóttur  að  ræða,  en  þá,  er  hann 
leitaði  að,  og  þótti  honum  sízt  furða,  þó  hinn  mikli  kostn- 
aður  soldáns  til  lækninganna  hefði  orðið  árangurslaus. 

Þegar  kóngsson  hafði  spurzt  fyrir  um  allt  þetta,  ljet 
hann  daginn  eptir  gera  sjer  læknisgerfi;  bjóst  hann  svo 
því  gerfi  oggekk  um  strætin,  sem  læknirværi;  var  skegg  hans 
næsta  sítt,  því  hann  hafði  látið  það  vaxa  á  leiðinni.  Löng- 
unin  eptir  að  sjá  kóngsdóttur  teygði  hann  rakleiðis  til 
hallar  soldáns;  kvaðst  hann  vildu  tala  við  einhvern  af 
embættismönnunum  í  hirð  konungs.  Var  honum  vísað  til 
æðsta  dyravarðar  og  sagði  Fírus  við  hann,  a.ð  ef  til  vill 
yrði  hann  kallaður  vitfirringur,  þar  sem  hann  ætlaði  sjer 
að  lækna  kóngsdótturina  frá  Bengal,  eptir  að  svo  margir 
nafnfrægir  læknar  höfðu  frá  gengið;  en  samt  vonaðist  hann, 
að  sjer  mundi  þess  auðið  verða,  fyrir  krapt  nokkurra 
leyndardómsfullra  meðala,  sem  hann  hefði  reynt. 

Dyravörðurinn  bað  hann  þá  velkominn,  og  kvað  sol- 
dáni  mundu  kært  að  sjá  hann;  mundi  hann  veita  hon- 
um  afarmikil  verðlaun,  sem  samboðin  væru  örlæti  hans 
og  höfðingskap,  ef  honum  skyldi  heppnast  að  gera  kóngs- 
dóttur  alheila  meina  sinna.  »Bíðið  mín  stundarkorn«, 
mælti  hann,  »eg  kem  undir  eins  til  yðar  aptur«. 

Nú  hafði  langur  tími  liðið  svo,  að  enginn  læknir  hafði 
komið;  þótti  soldáni  það  illt,  og  var  hann  því  nálega  úr- 
kula  vonar  um,  að  hann  mundi  nokkurntíma  sjá  kóngs- 
dóttur  albata,  og  geta  sýnt,  hversu  ákaft  hann  unni  henni, 
með  því  að  eiga  hana.  Skipaði  hann  því  æðsta  dyraverði 
að  leiða  fyrir  sig  læknirinn,    sem  kominn  var,    og  var  þá 

kóngssyninum  persneska  tylgt  á  fund  hans  í  læknis- 
búningnum. 

Soldán  mælti  engum  óþarfa  orðum,  heldur  vjek  hann 
þegar  til  efnisins  og  sagði  honum,  að  kóngsdóttir  gæti 
enga  lækna  sjeð,  svo  að  ekki  kæmu  yfir  hana  vitleysu- 
köst,  og  versnaði  henni  jafnan  við  þau.  Eptir  það  Ijet 
hann  kóngsson  fara  inn  í  klefa  einn,  sem  var  uppafher- 
bergi  kóngsdóttur;  var  grindagluggi  á  klefanum,  og  mátti 
þaðan  sjá  ofan  til  hennar.  Sat  hún  grátandi  og  söng  vís- 
ur  nokkrar,  er  lýstu  hanni  hennar  og  örvæntingu  út  af 
því,  að  hún  var  um  eilífð  skilin  frá  unnusta  sínum,  er 
hún  elskaði  svo  innilega.  Viknaði  Fírus,  er  hann  sá  hana 
svo  aumkvunarlega  á  sig  komna,  og  þurfti  þá  ekki  ljósari 
einkenni  til  að  sjá  það,  að  veikindi  hennar  voru  uppgerð, 
og  að  henni  gekk  ekkert  annað  til  en  ást  á  honum,  til 
þess  að  leggja  á  sig  slíka  þvingun.  Gekk  hann  nú  frá 
fylgsni  sínn  og  sagði  soldáni,  að  meinsemd  kóngsdóttur 
væri  ekki  ólæknandi,  en  ef  hann  ætti  að  lækna  hana,  þá 
yrði  hann  að  tala  við  hana  í  einrúmi;  og  þar  sem  hún 
hefði  fengið  vitleysisköst,  þegar  hún  sá  hina  læknana,  þá 
kvaðst  hann  vera  góðrar  vonar  um,  að  hún  mundi  taka 
sjer  betur. 

Soldán  ljet  nú  Ijúka  upp  herbergisdyrum  kóngsdótt- 
ur  fyrir  Fírus;  gekk  Fírus  inn,  og  hjelt  hún  vegna  bún- 
ingsins,  að  hann  mundi  vera  læknir;  spratt  hún  upp  og 
óð  upp  á  hann  með  heitingum  og  fáryrðum.  En  hann 
gaf  því  engan  gaum,  heldur  færði  hann  sig  svo  nálægt 
henni  að  enginn  gat  heyrt  mál  hans,  nema  hún  ein. 

»Kóngsdóttir!«  sagði  hann,  eg  er  ekki  læknir. 
Blessuð,  fyrir  alla  muni  kannastu  við  mig  —  eg 
er  persneski  kóngssonurinn;  eg  er  kominn  til  að 
frelsa  þig«. 

Kóngsdóttir  sefaðist,  er  hún  heyrði  málróm  hans  og 
bar  kennsl  á  yfirbragð  hans,  þrátt  fyrir  skeggið  siða,  er 
torkenndi  hann;  brá  þá  gleðigeislum  yfir  ásjónu  hennar, 
eins    og    titt    er,    þegar    innilegustu  óskir  vorar  rætast  yfir 

von  fram.  Kom  fögnuðurinn  henni  svo  óvart,  að  hún 
var  langa  stund  orðlaus;  sagði  Fírus  henni  þá,  hversu 
hann  hafði  orðið  örvæntingarfullur,  þegar  Indverjinn  nam 
hana  burt  upp  í  opið  geðið  á  honum;  hefði  hann  þá  ráðið 
af,  að  segja  skilið  við  allt  og  fara  að  leita  hennar,  hvar 
sem  hún  kynni  að  vera  niður  komin,  og  reyna  að  hrífa 
hana  úr  greipum  illmennisins  .  Hefði  sjer  nú  loksins  fyrir 
heppilega  tilviljun,  og  eptir  langa  ferð  og  leiðinlega,  auðn- 
azt  að  finna  hana  aptur  í  höll  Kaschmírs  soldáns.  Beiddi 
hann  hana  að  segja  sjer  í  stuttu  máli  allt,  sem  henni  hefði 
til  viljað,  frá  því  hún  var  numin  burt;  kvaðst  hann  þurfa 
að  vita  það,  svo  að  hann  gæti  tekið  upp  það  ráð,  er  bezt 
hlýddi,  og  sjeð  svo  fyrir,  að  hún  ekki  kveldist  lengur  undir 
harðræði  soldáns. 

J^  Kóngsdóttir  sagði  honum  í  skjótu  bragði,  hvað  sig 
hefði  hent,  frá  því  er  þau  skildu,  en  hann  spurði  hana 
því  næst,  hvort  hún  ekki  vissi,  hvað  orðið  væri  af  töfra- 
hestinum.  Kvaðst  hún  ekki  vita  það,  en  svo  mikið  hefði 
hún  sagt  soldáni,  að  hún  gæti  tæplega  ætiað,  að  hann 
hetði  vanhirt  hestinn.  Efaði  Fírus  ekki  heldur,  að  soldán 
mundi  geyma  hestinn  vandlega,  og  sagði  hann  kóngsdótt- 
ur,  að  nú  væri  það  áform  sitt,  að  ílytja  hana  á  honum 
til  Persalands.  Töluðu  þau  sig  saman  um,  hvernig  þau 
skyldu  fara  að  öllu,  og  var  hans  ráð,  að  hún  skyldi  leggja 
niður  náttklæði  þau,  er  hún  nú  var  í,  en  búasl  næsta  dag 
eins  og  hún  hefði  átt  vanda  til  fyrr  meir,  svo  að  hún 
gæti  fagnað  soldáni  tilhlýðilega,  þegar  hann  kæmi  með 
hann  inn  til  hennar,  en  reyndar  þyrfti  hún  ekki  að  tala 
við  hann  neitt  að  mun;  gekk  nú  Fírus  burt  að  svo  búnu. 
Soldán  varð  afarglaður,  er  Fírus  sagði  honum,  hversu 
kóngsdótturinni  hefði  brugðið  vel  við  hina  fyrslu  vitjun 
sína.  Morguninn  eptir  tók  kóngsdóttir  honum  svo,  að  hann 
sannfærðist  um,  að  ekki  hefði  minna  snúizt  til  batnaðar 
en  kóngssyni  sagðist  frá,  og  hugði  hann  nú  vera  beztan 
lækni  í  heimi.  Ljet  hann  fögnuð  sinn  í  ljósi  við  kóngs- 
dóttur,    er  hann  fann  hana  á  svo  góðum   vegi,  að   vænlegt 

þótti  11  ni  fullkominn  heilsubala;  lagði  hann  ríkt  á  við 
hana,  að  styrkja  af  sinni  hálfu  viðleitiii  þessa  afbragðs- 
læknis,  svo  að  hin  góða  byrjun  mæili  leiðast  til  farsællegs 
enda,  og  skyldi  hún  í  alla  staði  treysta  hoiium.  Að  svo 
mæltu  gekk  hann  á  burt  og  beið  ekki  svars. 

Fírus,  sem  hafði  fylgt  soldáni  inn  í  herbergi  kóngs- 
dóttur,  varð  honum  nú  samferða,  og  biður  hann  fyrir- 
gefa  sjer,  að  hann  dirfist  að  spyrja,  hverjum  fádæmum 
það  sæti,  að  kóngsdóttir  frá  Bengalslandi  sje  komin  til 
Kaschmír,  sem  sje  svo  geysilangt  írá  átthögum  hennar. 
Ljet  hann  sem  hann  vissi  af  engu,  og  hefði  einskis  orðið 
vísari  af  kóngsdóttur,  til  þess  að  samtal  þeirra  snerist  að 
töfraheslinum,  og  soldán  gerði  uppskátt,  hvað  orðið  væri 
af  honum.  Soldáni  gat,  sem  von  var,  ekki  dottið  í  hug, 
hvað  kóngssyni  gekk  til  að  spyrja,  og  lagði  hann  því  enga 
launung  á,  að  hann  geymdi  töfrahestinn  í  fjehirslu  sinni 
eins  og  aðra  gersemi,  þó  hann  reyndar  ekki  kynni  lag  á 
að  nota  hann. 

»Herra!«  svaraði  læknirinn,  sem  þóttist  vera,»af  þessu, 
sem  þjer  nú  sögðuð,  hugkvæmist  mjer  ráð  til  að  gera 
kóngsdóttur  albata.  Af  því  hún  íluttist  hingað  á  töfra- 
hestinum,  þá  hefir  hún  sjálf  orðið  fyrir  aðkenningu  af 
löfrum,  og  verður  því  ekki  útrýmt  nema  með  reykelsis 
seið,  sem  enginn,  nema  eg  einn,  þekkir  til.  Nú  ef  yðar  há- 
tign  vill  haía  skemmlun  af  einhverri  hinni  fágætustu  sjón, 
og  unna  hirðinni  og  öllum  borgarlýðnum,  að  njóta  hennar 
um  leið,  þá  látið  á  morgun  bera  hestinn  fram  á  mitt  hallar- 
plássið,  og  eigið  að  öðru  leyti  undir  mjer.  Lofa  eg  því, 
að  gera  kóngsdcttur  svo  heilbrigða  á  sál  og  líkama,  sem 
hún  nokkurn  tíma  heíir  verið  á  æfi  sinni;  skal  það  íram 
tara  í  viðurvisl  yðar  og  alls  mannfjöldans,  og  svo  að  sjón 
bessi  verði  eins  vegsamleg,  og  vera  ber,  þá  er  tilhlýðilegt, 
að  kóngsdóttir  birtist  í  síiuim  fegurstu  skrúðklæðiim,  með 
því  dýrasta  gimsteina  skarti,  sem  til  er«.  Soldán  mundi 
fúslega  haía  gert  miklu  mcira,    en  kóngsson  bað  um,    þnr 

sem  hann  átti  von  á,  að  óskum  sínum  mundi  svo  bráð- 
lega  framgengt  verða. 

Snemma  næsta  morgun  var  töfrahesturinn  eptir  hans 
boði  sóttur  í  fjehirzluhúsið,  og  reislur  upp  á  miðju  plássinu 
fyrir  framan  höllina.  Barst  nú  fregn  sú  um  alla  borgina, 
að  viðbúnaður  þessi  væri  fyrirboði  einhverra  stórtíðinda, 
sem  þar  mundu  gerast,  og  þusti  fólkið  að  úr  öllum  áttum. 
Var  varðliði  soldáns  skipað  í  raðir,  til  að  koma  í  veg  fyrir 
óreglu  alla,  og  halda  stóru  svæði  auðu  kringum  hestinn. 

Nú  kemur  soldán,  og  sezt  á  háan  sjónpall  með  hin- 
um  helztu  höfðingjum  og  embættismönnum  hirðarinnar, 
en  því  næst  kom  kóngsdóttirin  frá  Bengalslandi  með  amb- 
áttum  sínum:  gekk  hún  að  töfrahestinum,  og  Ijet  þær 
hjálpa  sjer  á  bak  honum.  En  er  hún  sat  fast  í  söðli,  og 
hafði  tekið  um  taumana,  þá  Ijet  læknirinn  skipa  mörg- 
um  kerum,  fullum  af  glóandi  kolum,  allt  í  kringum  hest- 
inn  og  kastaði  hann  blendingi  af  beztu  reykelsistegundum 
í  hvert  ker.  Því  næst  gekk  hann  þrisvar  í  kringum  hest- 
inn  mjög  svo  íbygginn  og  þungbúinn,  með  niðurlút  augu 
og  krosslagðar  hendur,  og  tautaði  eitthvað  fyrir  munni 
sjer.  En  er  hina  þykku  og  ilmsætu  gufu  lagði  upp  af 
reykelsiskerunum,  svo  að  hesturinn  með  kóngsdótturinni 
huldist  í  einu  reykjarskýi,  þá  sætti  hann  lagi,  varp  sjer 
upp  á  hestinn  að  baki  hennar  og  sneri  snerlinum;  í  sama 
vetfangi  hófst  hesturinn  undir  þeim  í  lopt  upp,  en  Fírus 
kallaði  hárri  röddu,  svo  að  soldán  mátti  heyra: 

»Kaschmírs  soldán!  þegar  þú  ætlar  þjer  eptirleiðis  að 
eiga  konungadætur,  sem  biðja  þig  ásjár,  þá  leitaðu  fyrst 
jáyrðis  þeirra  sjálfra«. 

Með  þessum  hætti  fann  Fírus  kóngsdótturina  og  frels- 
aði  hana:  kom  hann  henni  sama  dag  til  höfuðborgar 
Persaríkis  en  nú  fór  hann  ekki  af  baki  hjá  lystihöllinni, 
heldur  í  miðri  konungshöllinni  fyrir  utan  herbergi  föður 
síns.  Frestaði  soldán  brúðkaupi  elskendanna  ekki  lengur 
en    svo,    sem    þurfti    til    að    undirbúa  veizluna,    því  hann 

vildi  hafa  hana  sem  mikilfenglegasta  og  d}rrlegasta,  og  sýna 
með  því,  hversu  ráðahagurinn  væri  sjer  að  skapi. 

Þegar  veizludagarnir  voru  á  enda,  ljet  Persakonung- 
ur  það  vera  sitt  fyrsta,  að  gera  út  glæsilegan  sendiherra- 
flokk  á  fund  Rengalakonungs,  til  að  láta  hann  vita 
það,  er  gerzt  hafði,  og  biðja  samþykkis  hans  til  tengd- 
anna,  sem  tókust  með  ráðahag  þessum.  Og  jafnskjótt  sem 
Bengals  konungur  vissi  alla  málavöxtu,  þá  galt  hann  já- 
kvæði  sitt  með  gleði,  og  þóttist  vel  sæmdur  af. 


Sagan  af  Ahmed  kóngssyni  og  álfkonunni  Paribanú. 

M'i/A  tl  T\í  IlíPtllr1  ^egar  Sclieherasade  hafði  lokið 
i)M  Ul  tWli  llUJtlll.  sögunni  af  töfrahestinum,  þá 
fór  hún  undir  eins  að  segja  sögu  Ahmeds  kóngssonar  og  álf- 
konunnar  Paríbanú.     Tók    hún  á  þessa    leið    til  frásagna: 

»Herra!  soldán  nokkur  og  ættíaðir  yðar  hátiguar 
hafði  um  langan  aldur  ráðið  Indíaríki  í  óraskaðri  frið- 
sælu,  og  veittist  honum  sá  fögnuður  á  elliárunum,  að  hann 
átti  þrjá  frumvaxta  sonu,  sem  voru  honum  líkir  að  mann- 
kostum,  og  bróðurdóttur  eina,  er  hann  hafði  fóstrað;  voru 
þau  hvert  um  sig  til  hinnar    mestu  prýði  fyrir  hirð  hans. 

Elzti  sonurinn  hjet  Hússain;  A\ý  hjet  annar  hinn 
elzti,  en  bróðurdóttirin  Núrúníhar  (þ.  e.  dagsbirta).  Hún 
var  dóttir  yngra  bróður  soldáns;  hafði  hann  lagt  honum 
mikið  fje  til  lífeyiis  á  ári  hverju,  en  hann  hafði  dáið  fá- 
um  árum  eptir  að  hann  kvæntist,  og  var  Núrúníhar  þá  barn 
að  aldri.  Soldán  hafði  jafnan  unnað  bróður  sínum  hug- 
ástum,  og  tók  hann  því  dóttur  hans  að  sjer;  Ijel  hann 
uppfæða  hana  í  höll  sinni  ásamt  sonum  sínum  þremtir. 
Hún  var  kvenna  fríðust,  en  jafnframt  hinum  líkamlega 
gjörfugleik  var  hún  stórvitur,  og  svo  hreinlíf,  að  hún  bar 
af  öllum  konungadætrum  í  þá  daga. 

Soldáninn,  föðurbróðir  hennar,  hafði  ásett  sjer  að 
gipta  hana,  þegar   hún  væri    gjafvaxta,    og    var    lionum  í 


hug  að  venzlast  við  einhvern  af  nágranna  konungunum; 
en  sem  hann  hafði  mestan  áhuga  á  þessu  máli,  þá  varð 
hann  þess  áskynja,  að  allir  synir  hans  höfðu  lagzt  á  hugi 
við  hana.  Sárnaði  honum  það,  og  þó  ekki  svo  mjög 
fyrir  þá  sök,  að  ástir  þeirra  komu  í  bága  við  ráðahag 
þann,  er  hann  hafði  fyrirhugað,  heldur  mest  vegna  þess 
vandhæfis,  sem  nú  var  fyrir  hendi,  að  miðla  málum  milli 
bræðranna,  eða  þá  að  minnsta  kosti  að  koma  því  til  leiðar, 
að  báðir  yngri  bræðurnir  ynnu  hinum  elzta  kvonfangsins. 
Talaði  hann  því  einslega  við  hvern  um  sig,  og  leiddi  þeim 
fyrir  sjónir,  að  ein  mey  gæti  með  engu  móti  orðið  eigin- 
kona  þriggja  manna,  og  hlyti  ástríða  þeirra  að  verða  til 
mikilla  óheilla,  ef  þeir  ekki  bældu  hana  niður.  Reyndi 
hann  með  öllu  móti  að  fá  þá  annaðhvort  til  að  hlíta  úr- 
skurði  meyjarinnar,  hverjum  sem  hún  tæki  af  þeim  þremur, 
eða  þá  að  verða  henni  afhuga,  og  leyfa  henni  að  giptast 
einhverjum  útlendum  konungi. 

En  er  hann  með  engu  mótí  fjekk  unnið  bug  á  þrá- 
lyndi  þeirra,  þá  kallaði  hann  þá  alla  á  sinn  fund  og  mælti: 
»Börn  mín!  með  því  eg  hef  ekki  getað  komið  ykkur  til  að 
hyggja  af  bróðurdóttur  minni,  þó  það  sje  sjálfum  ykkur 
fyrir  beztu,  en  vil  þó  enganveginn  neyta  konungsvaldsins 
til  að  gefa  hana  einum  fremur  en  öðrum,  þá  hef  eg  hugs- 
að  mjer  ráð  til  að  gera  ykkur  að  skapi,  og  hygg  eg,  að 
hið  bróðurlega  samlyndi  ykkar  muni  óraskað  standa,  ef 
þið  hlýðið  á  orð  mín  og  breytið  eptir  þeim«. 

»Það  er  mitt  ráð,  að  þið  ferðist  úr  landi  allir  þrír, 
og  fari  til  síns  landsins  hver,  svo  aldrei  verði  einn  á  ann- 
ars  vegi.  Nú  vitið  þið,  hve  miklar  mætur  eg  hef  á  sjald- 
fengnum  gripum,  og  lofa  eg  að  gipta  þeim  af  ykkur  bróð- 
urdóttur  mína,  sem  færir  mjer  hina  fágætuslu  gersemi. 
Skuluð  þið  sjálíir  bera  kjórgripina  saman,  sem  þið  komið 
með,  og  leggja  dóm  á  þá,  og  mun  ykkur  ekki  veita  örð- 
ugt,  að  skera  úr  því,  hver  hlutskarpastur  hefir  orðið.  Til 
ferðakostnaðar  og  til  að  kaupa  gripina,  mun  eg  gefa  ykk- 
ur  svo  mikið  fje,  sem  virðingu    ykkar  og    ættgöfgi  sæmir, 

en  ekki  inegið  þið  verja  því  til  fönmeytis  ykkar  nje  far- 
angurs.  Ef  þið  gerðud  það,  þá  munduð  þið  konia  upp 
um  ykkur,  hverjir  þið  væruð,  og  nuindi  það  gera  ykkur 
miklu  críiðara  að  ná  lilgangi  ykkar,  auk  þess,  að  þið 
gæluð  þá  miklu  síður  skoðað  það,  sem  vert  er  að  skoða, 
og  hefðuð  þið  þá  miklu  minni  not  af  ferðinni  en  ella«. 

Bræðurnir  voru  vanir  að  hlýða  föður  sínum  orðalaust, 
og  var  hver  í  sínu  lagi  vongóðnr  um,  að  sjer  mundi  auðn- 
asl  að  fá  Núrúníhar.  Kváðust  þeir  því  fúsir  að  gera  vilja 
soldáns,  og  ljet  hann  þegar  greiða  þeim  fje  það,  er  hann 
hafði  lofað;  sama  daginn  sögðu  hræðurnir  fyrir  um  út- 
húnað  allan  til  ferðarinnar,  svo  sem  þurfa  þótti,  og  kvöddu 
enda  föður  sinn,  til  þess  að  þeir  gælu  lagt  af  stað  í  hítið 
næsta  morgun. 

Nú  lögðu  þeir  af  stað,  og  voru  prýðilega  úthúnir; 
voru  þeir  klæddir  sem  kaupmenn,  og  hafði  hver  þeirra 
einn  áreiðanlegan  þjón  með  sjer  í  þrælabúningi.  Fóru 
þeir  allir  út  um  sama  borgarhlið  og  hjeldu  til  næsta  á- 
fangaslaðar,  þar  sem  vegurinn  deildisl  í  þrjár  átlir,  og 
hver  gat  snúið  út  á  sína  götu. 

Þegar  þeir  sátu  við  kvöldverðinn  í  gistihúsinu,  urðu 
þeir  ásáttir  um,  að  ferðin  skyldi  standa  eitt  ár  yfir,  og 
skyldu  þeir  aptur  linnast  í  húsi  þessu.  Skyldi  sá,  sem 
fyrst  kæmi,  bíða  beggja  hinna,  en  þeir  aptur  hans,  svo 
að  þeir  þrír  kæmu  í  einu  aptur  lil  föður  síns,  eins  og  þeir 
höfðu  skilið  við  hann.  Næsta  morgun  um  sólaruppkomu 
föðmuðust  þeir,  og  óskaði  hvcr  öðrum  farsællegrar  ferðar; 
sligu  þeir  siðan  á  hestbak,  og  reið  hver  út  á  sína  götu, 
en  ekki  varð  það,  að  þeir  veldu  hina  sömu. 

Hússain,  sem  var  elzlur  þeirra  bræðra,  hafði  heyrt 
mikið  látið  af  Bisnagars  riki,  fyrir  víðáltu  sakir  og  veldis, 
auðs  og  ágætis,  og  stefndi  hann  þvi  að  Indlands  hali. 
Var  hann  þrjá  mánuði  á  ferð  með  ýmsum  lestamönnum, 
og  lá  leiðin  opt  um  eyðisanda  og  hrjóstrugar  heiðar,  en 
stundum  um  frjósöm  og  fjölbyggð  hjeröð;  náði  hann  loks- 
ins    til    Bisnagars,    sem  var    höfuðborg    og  konungssetur  í 

ríki  því,  er  fyrr  varnefntjnú  lieitir  sú  borg  Karnale.  Leit- 
aði  hann  gistingar  í  gistihúsi  nokkru,  sem  ætlað  var  út- 
lendum  kaupmönnum;  heyrði  hann  sagt,  að  kaupmenn 
hefðu  búðir  sínar,  er  fullar  væru  af  allskonar  varningi,  í 
fjórum  megindeildum  borgarinnar,  og  gekk  hann  daginn 
eptir  til  einnar  þeirra.  Mitt  á  milli  þeirra  gnæfði  kon- 
ungshöllin,  og  tók  yfir  mikið  svæði.  Lá  hún  eins  og  í 
hjarta  borgarinnar,  sem  girð  var  þreföldum  múr  allt 
umhverfis,  og  voru  tvær  mílur  frá  einu  borgarhliði 
til  annars. 

Hússain  gat  ekki  annað  en  dáðzt  að  borgardeild  þess- 
ari  er  hann  nú  var  kominn  í;  var  þar  rúmt  mjög  með 
mörgum  breiðum  strætum;  voru  hvelíingar  yfir  þeim  til 
hlífðar  við  sólarhita,  en  samt  var  vel  bjart  í  þeim.  Allar 
sölubúðir  voru  eins,  bæði  að  stærð  og  byggingarlagi,  og 
bjuggu  allir  þeirísama  stræti,  er  samkyns  vöru  seldu.  A 
búðum  iðnaðarmanna  var  að  öllu  leyti  sama  skipun. 
Undraðist  kóngsson  mjög,  er  hann  sá  sama  varninginn 
seldan  í  svo  mörgum  búðum.  Var  þar  hinn  fegursti  og 
smágjörfasti  vefnaður  frá  Indlandi;  Ijómaði  hann  af  skraut- 
legustu  litum,  og  voru  bæði  rósir  og  landslagssmyndir  ofnar 
í  dúkana^þá  var  þar  og  silkivefnaður  og  gullskotið  pell  frá 
Indlandi,  Persalandi  og  öðrum  löndum,  postulín  frá  Japan 
og  margskonar  gólfábreiður  stórar  og  smáar;  fannst  hon- 
um  svo  mikið  um  allt  þetta,  að  hann  vissi  varla,  hvorl 
hann  ætti  að  trúa  sjálfs  síns  augum.  En  er  hann  kom 
í  sölubúðir  gullsmiða  og  gimsteinasala,  (því  hjer  var 
þessu  hvorutveggja  slegið  saman  í  eitt),  þá  undraðist  hann 
stórum,  er  hann  sá  hvílíkt  ógrynni  gull-  og  silfnrgersema 
þar  var  saman  komið,  og  máttu  augu  hans  varla  í  gegn 
sjá  birtu  þeirri,  er  stóð  af  perlunum,  demöntunum,  roða- 
steinunum,  smarögðunum  og  hinum  öðrum  gimsteinum, 
sem  voru  þar  lil  sölu.  En  þó  að  kóngsson  yrði  hissa 
á  auðæfum  þessum,  er  hjer  voru  saman  komin,  þá  furð- 
aði  hann  sig  samt  enn  meira  á  auðlegð  landsmanna  yíir- 
leitt,  því  að  undanskildum  Bramínum  og  musterisþjónum, 

sem  höfnuðu  hjcgóma  heimsins,  þá  báru  allir  Indvcrjar 
og  indverskar  konnr  hálsmen,  armbönd  og  öklaspennur 
úr  gimsteinum  og  perlum.  Gekk  það  því  heldur  i  augu, 
sem  ljómi  þeirra  stakk  vel  af  við  hinn  dökka  hör- 
undslit  íbúanna. 

Þá  var  enn  citt  til  n\lundu,  er  Hússain  undraðist 
mjög,  og  það  var,  að  slrætin  úðu  og  grúðu  af  mönnum,  er 
seldu  rósir.  Rjeði  hann  af  því,  að  Indverjar  mundu  hafa 
miklar  mætur  á  blómum  þessum,  þar  sem  enginn  sást,  er 
ekki  gengi  með  rósakeríi  eða  rósavönd,  og  enginn  kaup- 
maður  var  þar,  sem  ekki  hafði  rósaker  i  sölubúð  sinni; 
lagði  því  himinsætan  ilm  um  alla  þessa  hálfu  borgarinnar. 

Þannig  gekk  kóngsson  úr  einu  strælinu  í  annað,  og 
var  frá  sjer  numinn  af  gersemum  þeim,  er  hann  hafði  sjeð 
í  borgardeild  þessari,  en  loksins  varð  hann  þreyltur,  og 
þurfti  að  hvila  sig.  Ljet  hann  það  i  ljósi  við  kaupmann 
nokkurn;  bauð  hann  honum  þá  kurteislega,  að  koma  inn 
í  búð  sína  og  setjast  niður,  og  þckktisl  Hússain  boð  hans. 
Þegar  hann  var  búinn  að  sitja  þar  stundarkorn,  kom 
kallari  einn  með  ábreiðu,  sem  var  sex  álnir  á  lengd  og 
breidd,  ogbauð  hana  til  kaups  fyrir  þrjátíu  gullsjóði.  Kall- 
aði  hann  þá  á  manninn  og  beiddi  hann  að  sýna  sjer  ábreið- 
una,  þvi  eptir  stærð  og  gæðum  þótti  honum  hún  vera 
geipilega  dýr.  Skoðaði  hann  hana  því  næst  vandlega,  og 
sagði  við  kallarann,  að  sjer  væri  óskiljanlegt,  að  svo  hátt 
verð  yrði  heimtað  fyrir  jafnlilla  og  óálitlega  ábreiðu. 

Kallarinn  hugði  Hússain  vera  kaupmann  og  svaraði. 
»Herra!  þyki  yður  verð  þetta  of  hált,  þá  mun  fyrst  ganga 
fram  af  yður,  þegar  þjer  heyrið  mig  hækka  það  allt  að 
fjörutíu  gullsjóðum;  ódýrari  læt  eg  ekki  ábreiðuna,  og 
ckki  nema  eg  fái  gullið  út  i  hönd«. 

»Þá  mun  verð  þetta«,  mælti  kóngsson,  »vera  byggt 
á  einhverri  sjerlegri  náttúru  ábreiðunnar,  sem  eg  ekki 
þekki«. 

»Þjer  eigið  kollgátuna,  herra!«  ansaði  kallarinn,  »og 
mun    yður    ekki    þykja    þetta  ofverð,  því  það  skuluð  þjer 

vila,  að  hver,  sem  á  ábreiðu  þessari  situr,  gelur  horfið 
hvert  í  heim,  sem  hann  óskar  sjer,  nær  því  á  svipstundu, 
og  getur  ekkert  orðið  honum  til  trafala«. 

Kóngssyni  kom  nú  til  hugar,  í  hverjum  tilgangi  hann 
hafði  tekizt  ferð  þessa  á  hendur,  og  hugðist  hann  ekki 
mundu  geta  fært  föður  sínum  fágætari  gersemi  en 
þessi   var. 

»Hafi  ábreiðan  þessa  náttúru«,  mælti  hann,  »þá  fer 
því  svo  fjærri,  að  mjer  þyki  hún  ofborguð  með  fjörulíu 
gullsjóðum,  að  eg  sjálfur  mundi  allfús  að  kaupa  hana 
því  verði,  og  enda  gefa  þjer  gjöf  í  tilbót,  svo  að  þú  megir 
una  vel  hlut  þínum«. 

»Herra!«  svaraði  maðurinn,  »eg  hef  sagt  yður  sann- 
leikann,  og  getið  þjer  gengið  úrskugga  um  það,  þegar  þjer 
eruð  búinn  að  slá  við  mig  kaupunum;  er  það  þá  sjálfsagt, 
að  eg  læt  yður  fyrst  reyna  ábreiðuna.  Nú  með  því  þjer 
hafið  ekki  hina  fjörutíu  gullsjóði  hjá  yður,  þá  verð  eg 
að  fara  með  yður  til  gistihússins  og  taka  þar  við  þeim ; 
munum  við  með  leyfi  húsbóndans  ganga  í  innri  búðina. 
Þar  mun  eg  taka  sundur  ábreiðuna  og  breiða  hana  út,  og 
setjumst  við  báðir  á  hana,  en  þjer  skuluð  óska,  að  við 
hverfum  í  herbergi  yðar  í  gistihúsinu:  verði  það  þá  ekki 
samstundis,  skulu  kaupin  vera  ógild  og  marklaus.  Hvað 
gjöfina  snertir,  þá  á  seljandinn  að  greiða  mjer  ómakslaun; 
mun  eg  því  þiggja  hana  eins  og  hugnun  af  yðar  hendi 
og  kunna  yður  þökk  fyrir«. 

Kóngsson  treysti  ráðvendni  kallarans,  og  sló  kaup- 
um  við  hann  með  fyrnefndum  skilmálum;  færðu  þeir  sig 
síðan  lengra  inn  í  búðina  með  leyfi  kaupmanns.  Kallar- 
inn  tók  sundur  ábreiðuna,  og  settust  þeir  á  hana  báðir; 
var  það  nær  því  í  einni  svipan,  að  kóngsson  óskaði,  og 
að  þeir  báðir  voru  horfnir  í  herbergi  hans  í  gistihús- 
inu.  Þóttist  hann  þá  ekki  þurfa  frekari  sönnunar  fyrir 
náttúru  ábreiðunnar,  og  greiddi  hann  því  kallaranum 
hina  fjörutíu  gullsjóði,  auk  tutlugu  gullpeninga,  sem 
hann  gaf  honum. 

Ntí  var  kóngsson  búinn  að  eignasl  ábreiðnna,  og 
þólti  honum  afarvænt  nm,  að  hann  hafði  komizt  yfir  svo 
fásjena  gersemi,  cr  hann  var  að  eins  nýkominn  til  Bisn- 
agars;  ljek  honum  nú  enginn  eíi  á,  að  hann  mundi  fá 
Núrúníhar,  þar  sem  hann  hafði  slíkan  kostgrip  að  sýna. 
Hugði  liann  ómögulegt,  að  yngri  bræður  sínir  gætu  hafl 
nokkuð  það  heim  með  sjer,  sem  jafnazt  gæti  við  gersemi 
þessa,  sem  hann  dalt  þarna  ofan  á  af  heppilegri  tilviljun. 
Mundi  honum  nú  hafa  verið  skapi  næst  að  hverfa  frá 
Bisnagar  og  láta  ábreiðuna  flytja  sig  þangað,  er  þeir 
bræður  höfðu  orðið  ásáttir  um  að  íinnast  aptur,  en  þá 
heíði  hann  orðið  að  bíða  lengi,  og  rjeði  hann  því  af,  að 
seðja  forvilni  sína  og  vera  nokkra  mánuði  um  kyrt  til  að 
komast  í  kunningsskap  við  Bisnagars  konung,  kynna  sjer 
hirð  hans  og  herlið,  landslög  og  iandssiðn  og  ástand  alls 
ríkisins  yfirleitt. 

iv  Konungurinn  í  Bisnagar  var  vanur  að  veita  útlend- 
um  kaupmönnum  áheyrn  einusinni  í  viku.  Ljezt  því 
Mússain  vera  kaupmaður,  og  kom  í  þeirri  vcru  nokkrum 
sinnum  á  fund  konungs,  til  að  volta  honum  lotningu  sína, 
því  hann  vildi  ekki  koma  fram  eins  og  konungborinn 
maður;  var  hann  fríður  sýnum  og  slórvitur,  og  að  öllu 
hinn  kurteisasti,  og  bar  hann  langt  af  öðrum  kaupmönn- 
um,  er  fnndu  konunginn  að  máli.  Vjck  konungur  því 
einkum  tali  sinu  til  hans,  og  spnrði  hann  mjög  eptir 
índlands  soldáni  og  ríki  hans,  hversu  það  væri  auðngl 
og  voldugt,  og  hvernig  landsstjórn  færi  þar  fram. 

Hinum  öðrum  dögum  varði  Hússain  til  að  skoða 
það,  sem  merkilegl  var  í  borginni  eða  nágrenni  hennar. 
Var  þar  margt  aðdáanlegt,  og  sá  hann  meðal  annars  skurð- 
goða  muslcri,  sem  var  næsta  oinkennilegl,  því  það  var 
allt  af  eiri.  (irundvöllur  tnusterisins  var  tiu  álnir  á  hvern 
vcg;  íimmtán  álnir  var  það  á  hæð.  l>að,  sem  mest  prýddi 
musteri  þelta,  var  mannlíkan  citt  úr  skíru  gulli  i  fnllri 
manns  slærð,    og  voru    augiin    úr  roðastcinum;    þau  voru 

af  slíkum  hagleik  gjör,  að  þau  sýndust  líla  til  allra,  sem 
líkncskið  skoðuðu,  hvaðan  sein  þeir  hortðu  á  það. 

Annað  musleri  sá  hann  í  þorpi  einu,  og  var  það 
engu  ómerkilegra.  Var  þar  flöt  ein,  svo  sem  svaraði  líu 
dagslátlum  að  víðáttu,  og  var  hún  öllsaman  einn  jurta- 
garður,  alþakinn  rósum  og  öðruin  fögrum  blómum,  en 
allt  umhverfis  þenna  víða  reit  var  hlaðinn  veggur,  sem 
tók  manni  í  brjóst,  til  þess  að  varna  dýrum  inngöngu.  Á 
miðri  flötinni  var  steinstallur,  sem  svaraði  mannhæð,  og 
voru  steinarnir  svo  haglega  samskeytlir,  að  hann  sýndist 
högginn  vera  af  einum  steini.  Á  miðjum  stallanum  stóð 
hofið;  það  var  með  hjálmþaki  og  fimmtíu  álna  hátt,  svo 
að  það  sást  víða  að  úr  næstu  sveitum.  Þrjátíu  álnir  var  það 
á  lengd,  en  tuttugu  á  breidd.  Var  það  gert  af  rauðleitum 
marmara,  prýðilega  fáðum.  Hvelfing  hjálmþaksins  var 
prýdd  með  fegurstu  málverkum  í  þremur  röðum,  og  var 
cinnig  hvervetna  annarstaðar  í  musterinu  fullt  af  málverk- 
um,  lágmyndum  eða  goðalíkneskjum.  Bæði  kvöld  og 
morgna  fóru  þar  fram  ýmsar  helgiathafnir  með  hindur- 
vitni  mikilli,  en  á  eptir  voru  leikar  og  gildi  með  hljóð- 
færaslætti,  dans  og  sönglist;  þeir,  sem  hofi  þessu  þjónuðu 
og  bjuggu  þar  á  staðnum,  lifðu  eingöngu  á  ölmusum  þeim, 
er  pílagrímar  gáfu,  því  af  þeim  sótti  þangað  mesti  sægur, 
enda  úr  fjæiiægustu  hjeröðum  ríkisins. 

Hússain  kóngsson  var  og  staddur  við  hátíð  eina, 
sem  haldin  er  á  ári  hverju  við  hirðina  í  Bisnagar^  þang- 
að  eru  jarlar  skattlandanna  skyldir  að  koma,  kastalahöfð- 
ingjar  dómarar  úr  borgunum  og  Bramínar  þeir,  sem  frægaslir 
eru  fyrir  lærdóm,  enda  þótt  heima  eigi  í  svo  miklum 
fjarska,  að  þeir  eru  fjóra  mánuði  á  leiðinni.  Er  ótölulegur 
sægur  Indverja  við  hátíð  þessa,  en  samkoman  er  haldin 
á  víðum  velli,  og  er  furða  mikil  að  [sjá  manngrúann, 
svo  langt  sem  augað  eygir. 

Á  miðjum  vellinum  var  langt  og  breilt  pláss  og  «11111- 
ars  vegar  vegleg  bygging,  með  níu  loptum,  áþekk  sjónpalli, 
og  var  hún  ætluð  konungi    ásamt  hirð  hans  og  útlendum 

mönnum,  er  hann  veitir  áheyrn  einusinni  í  viku.  Var 
bygging  þessi  prydd  að  innan  með  mestu  viðhöfn  og  hús- 
búnaður  hinn  fegursti,  en  hið  ytra  eru  dregnar  á  hana 
landslagsmyndir,  og  sáust  á  þeim  allskonar  dýr  og  skor- 
kvikindi,  enda  ílugur  og  m)7,  og  var  það  mjög  sem  lif- 
andi  væri  til  að  sjá.  Aðrir  sjónpallar  voru  þar  fjóiiyptir 
eða  íimmlyptir,  með  viðlíka  myndum,  og  stóðu  þeir  á 
hinum  þremur  hliðum  plássins;  var  það  einkennilegt  við 
þá,  að  þeim  var  öðru  hverju  snúið,  og  urðu  þeir  þá  allt 
öðruvísi  að  sjá,  en  myndirnar  breyttust.  Báðu  megin  við 
plássið  stóðu  með  sluttu  millibili  þúsund  skrautlega  týgj- 
aðir  fílar,  og  bar  hver  þeirra  ferskeyttan  trjeturn,  logagyltan, 
á  baki,  en  turnarnir  skipaðir  ýmist  hljóðfæraleikendum  eða 
dansmönnum.  A  trjónur  og  eyru  fíla  þessara  og  annars- 
staðar  á  búk  þeirra  voru  mcálaðar  skringilegar  myndir  og 
kynjalegar,  sumt  með  hárauðum  lit  og  sumt  með  öðrum 
sterkum  litum. 
Jj^  Eitt  var  það  meðal    allra    þessara    fátíðu    sjóna,  sem 

knúði  Hússain  öðru  fremur  til  að  dásl  að  elju,  lagkænskn 
og  hugviti  Indverja:  það  var  heljar  stór  og  sterkur  fíll,  er 
stóð  fjórum  fótum  sínum  á  efri  enda  trjestubbs,  sem 
var  tvö  fet  á  hæð,  dúði  fíllinn  trjónu  sína  í  rjettum  takli 
eptir  hljóðfæraslættinum.  Þá  var  og  annar  fíll,  viðlíka 
stórvaxinn  og  hinn,  og  þótti  kóngssyni  ekki  minna  til 
hans  koma;  hann  stóð  á  öðrum  enda  l)jálka,  sem  var 
cins  og  vippuborð,  en  á  hinum  endanum  var  heljarbjarg 
eitl,  sem  vóg  á  móti,  og  hreyfði  fíllinn  rambandi  trjónu 
sína  og  allan  kroppinn  taktvíslega  alveg  eins  og  hinn  íillinn. 
Hússain  mundi  nú  hafa  dvalið  miklu  lengur  við 
hirðina  í  Bisnagar,  og  notið  þar  skcmmtunar  af  mörgum 
öðrum  undarlegum  hlutum,  allt  til  árslokanna,  er  þeir 
bræður  áttu  að  tinnast  aptur.  En  hann  var  fuilánægður 
með  það,  er  hann  hafði  sjeð,  og  var  hugur  hans  jafnan 
hjá  þeirri,  er  hann  elskaði,  og  varð  honum  hvað  meiri 
hugur  á  henni,  er  hann  hafði  eignazt  ábreiðuna;  hugðist 
hann  mundu    verða    rólegri    og    nær    hamingju    sinni,    ef 

skemmra  yrði  milli  hans  og  Núrúníhar.  Borgaði  hann  því 
umsjónarmanni  gistihússins  leiguna  eptir  herbergið  og  tók 
til  tíma,  er  hann  gæti  komið  og  sótt  lykilinn,  kvaðst  hann 
mundu  leggja  hann  við  dyrnar;  gekk  hann  síðan  aptur 
til  herbergis  síns,  en  gat  þess  ekki  við  manninn,  að  hann 
ætlaði  burt.  Því  næst  tók  hann  ábreiðuna,  breiddi  hana 
út  og  settist  á  hana  ásamt  þjón  sínum,  og  óðara  en  hann 
hafði  óskað  þess  heils  hugar,  að  hann  væri  kominn  í 
herbergið,  þar  sem  hann  átti  að  hitta  bræður  sína,  þá 
var  hann  þangað  horfinn.  Ljet  hann  þar  eins  og  hann 
væri  kaupmaður,  og  beið  bæðra  sinna. 

Alý,  annar  elzti  bróðir  Hússains,  sem  hafði  ráðið  af 
að  fara  til  Persalands,  varð  samferða  lest  einni,  sem  þangað 
ætlaði;  tók  hann  sig  upp  með  henni  á  þriðja  degi  eptir 
að  hann  hafði  kvatt  bræður  sína.  Náði  hann  eptir  fjögra 
mánaða  ferð  til  Schíras,  sem  þá  var  höfuðborg  Persa- 
lands.  A  leiðinni  hafði  hann  komizt  í  kunningsskap  og 
vinfengi  við  ýmsa  kaupmenn,  þó  ekki  gerði  hann  þeim 
uppskátt,  hver  hann  var,  og  settist  hann  að  í  sama  gisti- 
húsinu  og  þeir. 

Daginn  eptir  fóru  kaupmenn  að  taka  sundur  varn- 
ingsstranga  sína,  en  Alý,  sem  ferðaðist  sjer  til  skemmtun- 
ar,  og  hafði  ekki  meiri  farangur  en  svo  sem  biýnust  þörf 
var  til,  ljet  fylgja  sjer  þangað  í  borgina,  sem  gimsteinar 
voru  til  sölu  eða  gull-  og  silfursmíði,  gullskotið  pell,  silki- 
vefnaður,  smágjört  ljerept  og  anriar  dýr  og  fágætur  varn- 
ingur.  Staðurinn,  þar  sem  menn  verzla  með  slíkt,  er  í 
Schiras  kallaður  Besistan;  það  er  rúmgóð  og  ummáls- 
mikil  bygging,  og  hvelfing  yfir,  sem  hvílir  á  sterkum  stoð- 
um,  og  eru  búðirnar  alt  umhverfis  þær,  eða  eptir  endi 
löngum  veggjunum,  bæði  að  utan  og  innan.  Gekk  kóngs- 
son  um  allan  Besistan,  og  undraðist  mjög,  hvílíkt  ógrynni 
dýrmætra  hluta  var  þar  sett  fram  til  sölu. 

Meðal  kallara  þeirra,  sem  gengu  fram  og  aptur  og 
höfðu  ýmsa  hluti  á  boðstólum,  sá  hann  einn,  sem  fjekk 
honum  mikillar    furðu,    hann    hjelt  á  fílabeins    pípu,    sem 


var  á  að  gizka  eitt  fet  á  lengd  og  þumlungs  digur,  og  bauð 
hana  til  kaups  og  setti  upp  fyrir  hana  þrjátíu  sjóði 
gullpeninga.  Hjelt  hann  í  fyrstunni,  að  kallarinn  væri 
ekki  með  öllum  mjalla,  en  til  þess  að  komast  fyrir  það, 
þá  gekk  hann  til  kaupmanns  nokkurs,  er  stóð  í  búð  sinni, 
og  mælti;  »Herra  er  hann  heilvita  maðurinn  þarna,  sem . 
býður  fílabeinspípuna  litlu  til  kanps  fyrir  þrjátíu  gull- 
sjóði?« 

»Hafi  hann  ekki  gengið  af  vitinu  síðan  í  gærdag«, 
ansaði  kaupmaður,  »þá  get  eg  sagt  yður  það  með  sanni, 
að  hann  er  langbezt  vitiborinn  af  öllum  hrópurum  okkar, 
og  er  honum  einkum  falið  á  hendur,  að  selja  dýrmæta 
hluti,  af  því  menn  treysta  honum.  Hvað  pípuna  snertir,  þá 
mun  einhver  sjerleg  náttúra  hennar  valda  þvi,  að  hún  er 
þrjátíu  gullsjóða  virði,  og  ef  til  vill  meira.  Hann  mun  bráð- 
um  ganga  hjer  fram  hjá  aptur;  getum  við  þá  kallað  á  hann 
og  þið  getið  komið  saman  málunum.  En  setjist  nú  á  með- 
an  í  legubekkinn  hjá  mjer  og  hvílið  yður«. 

Alý  þekktist  hið  kurteislega  boð  kaupmannsins,  og 
sat  hann  skamma  stund  áður  kallarinn  kom  aptur.  Kall- 
aði  kaupmaður  á  hann  með  nafni,  og  kom  hann  þá  til 
þeirra. 

Pá  sagði  kaupmaður  við  hann:  »Svarið  þjer  mann- 
inum  þarna,  sem  ber  upp  þá  spurningu,  hvort  þjer  sjeuð 
með  öllu  ráði,  þar  sem  þjer  heimtið  þrjátíu  gullsjóði  fyrir 
svo  óálitlega  fílabeins  pípu.  Mjer  mundi  og  sjálfum  hafa 
þótt  það  kynlegt,  hefði  eg  ekki  vitað,  að  þjer  eruð  vits- 
inunamaður«. 

Kallarinn  vjek  sjer  nú  að  kóngssyni  og  mælti:  »Herra! 
þjer  eruð  ekki  sá  eini,  sem  haldið  hefir  mig  vitskertan 
vegna  pipu  þessarar;  en  um  það  getið  þjer  sjálfur  dæmt, 
þegar  eg  er  búinn  að  fræða  yður  um  hina  sjerlega  nátt- 
úru  hennar.  Væntir  mig,  að  þjer  bjóðið  þá  eins  mikið 
fyrir  hana  og  aðrir,  sem  í  fyrslunni  höfðu  ekki  betri  trú 
á  mjer  en   þjer«. 

Að  svo  mæltu   rjelti  hann  kóngssyni  pípuna  og  mælti: 


399 

»Sjáið  nú  fyrst,  herra !  að  gler  er  í  hvorum  enda  pípunnar 
um  sig.  Ef  nú  litið  er  í  gegnuni  annaðhvort  glerið,  þá 
sjá  menn  í  saina  vetfangi  allt,  seni  menn  óska  sjer  að  sjá«. 

»Ef  þjer  getið  fært  sönnur  á  orð  yðar«,  svaraði 
kóngsson,  »þá  er  eg  reiðubúinn  að  veita  yður  fullnað,  þar 
sem  eg  styggði  yður  með  rangri  tilgátu«. 

Og  er  hann  hafði  tekið  við  pípunni,  þá  leit  hann  á 
bæði  glerin  og  mælti:  »Sýnið  mjer,  hvar  eg  á  að  horfa  í 
gegn,  svo  eg  komist  í  rjettan  skilning  um  þetta«. 

Kallarinn  gerði  svo,  og  leit  kóngsson  í  pípuna;  ósk- 
aði  hann,  að  hann  mætti  sjá  Indlands  soldán,  föður  sinn. 
og  sá  hann  þá  samstundis  sitjandi  í  hásætinu  innan  um 
ráðherra  sína,  heilan  og  hraustan.  Nú  var  honum  ekkert 
kærara  en  Núrúníhar,  þegar  soldán  leið,  og  óskaði  hann 
því  að  sjá  hana;  birtist  hún  þegar  augum  hans,  þar  sem 
hún  sat  glöð  og  kát  við  skartborð  sitt  og  ambáttir  henn- 
ar  umhveríis. 

Nú  hafði  kóngsson  sjeð  nóg  til  þess,  að  hann  sann- 
færðist  um,  að  pípa  þessi  væri  hinn  dýrmætasti  kostgrip- 
ur,  ekki  að  eins  í  Schiras,  heldur  í  öllum  heinii,  og  hugð- 
ist  hann  aldrei  mundu  finna  fágætari  gersemi,  til  að  hafa 
heim  með  sjer  úr  ferðinni.  Sagði  hann  því  við  kallarann: 
»Þar  sem  eg  ljet  í  ljós,  að  yður  mundi  vits  vant,  þá  tek 
eg  þann  dóm  minn  aptur,  og  vona  eg  að  þjer  kallið  það 
fullar  bætur,  ef  eg  kaupi  af  yður  pípuna.  Vil  eg  ógjarna, 
að  hún  komist  í  annara  manna  hendur,  og  bið  eg  yður 
því  að  segja,  hvað  seljandi  heíir  heimilað  yður  að  láta 
hana  fyrir  í  minnsta  lagi.  Þjer  þurfið  þá  ekki  að  þreyta 
yður  lengur  á  því  að  ganga  hrópandi  fram  og  aptur,  held- 
ur  getið  þjer  komið  með  mjer  og  tekið  við  fjenu«. 

Kallarinn  sór  sig  um,  að  sjer  hefði  verið  bannað  að 
selja  pípuna  fyrir  minna  en  fjörutíu  gullsjóði,  og  bauðst  til 
að  fylgja  honum  á  fund  eigandans,  ef  hann  vefengdi  orð 
sín.  Alý  trúði  honum,  og  ljet  hann  fara  heim  með  sjer; 
greiddi  hann  honum  þar  hina  fjörutíu  gullsjóði,  og 
fjekk  pípuna  í  staðinn.     Þóllist    hann    hafa  vel    keypt,  og 

var  feginn  mjög,  því  hann  var  sannfærðnr  um,  að  bræður 
sínir  mundu  ekki  hafa  fundið  neitt  svo  fágætt  og  aðdáan- 
legt,  og  gætu  þeir  því  ekki  staðið  jafnt  við  sig  að  meyjar- 
málunum. 

Nú  var  honum  ekki  um  annað  hugað  en  að  kynna 
sjer  hirðina  persnesku,  og  vera  þar  huldu  höfði,  til  þess 
jafnframt  að  skoða  það,  er  merkilegt  var  í  Schiras,  og 
sjá  sig  um  í  nágrenninu,  þangað  til  lestin,  sem  hann 
hafði  fylgzt  með  þangað,  sneri  heim  aptur  til  Indlands. 
Bar  því  saman,  að  lestin  var  ferðbúin  og  hann  fullsaddur 
af  kynnisveru  sinni,  og  lagði  hann  tafarlaust  af  stað  með 
lestinni.  Gekk  ferðin  slysalaust,  og  varð  ekkert  að  meini 
nema  leiðindi  og  þreyta,  sem  langferðamenn  optast  verða 
að  kenna  á,  og  náði  kóngsson  farsællega  þangað,  sem 
Hússain  var  fyrir,  og  biðu  þeir  nú  báðir  Ahmeds  bróður  síns. 

Ahmed  hafði  haldið  til  Samarkand,  og  hafði  eins  og 
bræður  hans  gengið  til  Besistan,  sama  daginn  sem  hann 
kom  til  borgarinnar.  Óðara  en  hann  var  inn  genginn, 
kom  kallari  einn,  og  hjelt  á  haglega  tilbúnu  epli  í  hend- 
inni,  og  bauð  það  til  kaups  fyrir  þrjátíu  og  fimm  gullsjóði. 

Ahmed  kallaði  til  hans  og  mælti:  »Lofið  mjer  að 
sjá  eplið  og  segið,  hver  kraptur  eða  náttúra  fylgir  því,  þar 
sem  þjer  heimtið  slíkt  afarverð«. 

Maðurinn  rjetti  honum  eplið,  svo  að  hann  gæti 
skoðað  það,  og  mælti:  »Að  ytra  áliti  er  epli  þetta  að 
vísu  lítilsvert,  en  þegar  hins  er  gætt,  hver  náttúra  því 
fylgír,  og  hversu  það  er  aðdáanlega  notasælt  til  líknar 
mönnum,  þá  kynni  svo  að  virðast,  að  það  gæti  aldrei 
orðið  fullborgað,  og  mætti  það  heita  sannur  fjársjóður. 
Það  er  engin  veiki  svo  hættuleg  eða  banvæn,  hvorki  ill- 
kynjuð  kalda,  takstingir  eða  næmar  drepsóttir,  að  eplið 
geti  ekki  unnið  bug  á  þeim,  og  gert  sjúklinginn  á  sömu 
stundu  svo  heilbrigðan,  sem  hann  aldrei  hefði  kent  sjer 
meins  á  æfi  sinni.  Og  til  þess  er  hin  einfaldasta  aðferð, 
því  ekki  þarf  annað  en  að  halda  eplinu  fyrir  vitin«. 

»Ef  þjer  segið    satt«,    ansaði   kóngsson,    »þá  er  eplið 

furðu  náttúrumikið  og  ómetanlega  dýrmætt,  en  hvernig 
getur  ærlegur  maður,  eins  og  eg  er,  sem  kaupa  vill  eplið, 
fengið  fullar  sönnur  fyrir,  að  ekki  sjeu  ýkjur  eða  ósann- 
indi  í  lofi  yðar?« 

»Herra!  svaraði  kallarinn,  »það  veit  hvert  manns- 
barn  í  Samarkand,  og  ef  þjer  spyrjið  fyrsta  kaupmanninn, 
sem  verður  á  vegi  yðar,  þá  munuð  þjer  heyra,  að  margur 
er  sá,  sem  nú  ekki  mundi  vera  á  lííi,  efekkiþetta  ágæta  epli 
hefði  verið.  Það  er  ávöxtur  lærdóms  iðkana  og  óþreytandi 
elju  heimspekings  nokkurs  hjer  í  borginni:  var  hann  alla  æfi 
vakinn  og  soímn  í  því,  að  grennslast  eptir  náttúru  grasa 
og  steina,  þangað  til  honuin  tókst  loksins  að  búa  til  lyf 
þessa;  tókst  honum  svo  frábærlega  að  lækna  með  henni 
hjer  í  borginni,  að  minning  hans  mun  seint  fyrnast. 
Andaðisl  hann  fyrir  skömmu  síðan  svo  snögglega,  að  hon- 
um  gafst  sjálfum  enginn  tími  til  að  hafa  gagn  af  allsherjar- 
lyf  sinni.  Ljet  hann  enga  fjármuni  eptir  sig,  og  á  ekkja 
hans  fyrir  mörgum  börnum  að  sjá;  hefir  hún  því  loksins 
ráðið  af  að  selja  epli  þetta,  til  að  bæta  kjör  sín«. 

Meðan  kallarinn  var  að  segja  kóngssyni  frá  náttúru 
eplisins,  staðnæmdust  margir  hjá  þeim,  og  sönnuðu  flestir 
það,  er  hann  sagði  því  til  lofs.  Kvaðsl  einn  þeirra  eiga 
vin,  sem  væri  svo  þungt  haldinn,  að  menn  örvæntu  hon- 
um  lífs,  og  væri  því  gott  tækifæri  til  að  reyna  eplið; 
segir  kóngsson  þá  við  kallarann,  að  hann  skuli  greiða 
honum  fjörutíu  gullsjóði  fyrir  það,  ef  sjúklinguum  balni 
að  eins  af  ilm  þess.  Hafði  svo  verið  lagt  fyrir  kallarann, 
að  hann  mætti  láta  eplið  fyrir  þessa  upphæð,  og  tók  hann 
svo  til  máls:  )>Nú  munum  vjer  reyna  eplið,  og  eruð  þjer 
nú  orðinn  þegar  eigandi  þess,  því  eflaust  mun  það  hrífa 
í  þetta  skipti,  ekki  síður  en  það  hefir  gert  hingað  til«. 

Tilraunin  heppnaðist,  og  íjekk  Ahmed  kallaranum 
hina  fjörutíu  gullsjóði  fyrir  eplið;  beið  hann  síðan  þangað 
til  lest  nokkur  færi,  svo  að  hann  gæti  orðið  henni  sam- 
ferða  til  Indlands.  Þótti  honum  löng  biðin,  og  notaði 
hann  tímann  til  að  skoða  það,  sem   merkilegt  var  í  Sain- 

arkand  og  þar  nærsveitis.  Kom  hann  í  dalinn  Sogd,  sem 
kenndur  er  við  fljót  nokkurt  samnefnt;  í  þeim  dal  eru 
engi  fögur,  lystigarðar  og  hallir;  þar  er  og  mesta  nægð 
allskonar  aldina,  og  er  þar  næsta  unaðssamt  um  vor  og 
sumar,  svo  að  Arabar  telja  dalinn  með  hinum  fjórum 
paradísum  heimsins. 

Eptir  langa  dvöl  sneri  kóngsson  nú  til  heimferðar 
með  fyrstu  lestinni,  sem  fór  til  Indlands,  og  þrátt  fyrir  þrautir 
þær,  sem  slíkri  langferð  hljóta  að  vera  samfara,  náði  hann 
heilu  og  höldnu,  þangað  sem  þeir  Hússain  og  Alý  voru 
fyrir  og  biðu  hans. 

Alý,  sem  fyrr  var  kominn,  hafði  hitt  Hússain  fyrir 
og  spurt  hann,  hvað  lengi  hann  hefði  beðið;  Hússain 
sagðist  vera  kominn  fyrir  þremur  mánuðum. 

wÞú  hefir  þá  ekki  farið  mjög  langt«,  segir  Alý. 

»Að  svo  komnu«,  ansaði  Hússain,  »mun  eg  ekki 
segja  þjer  neitt  af  staðnum,  þar  sem  eg  hef  verið,  en  hitt 
get  eg  sagt  þjer  með  sanni,  að  eg  var  meira  cn  þrjá  mán- 
uði  að  komast  þangað«. 

»Ef  svo  er«,  mælti  Alý,  »þá  muntu  ekki  hafa  tafið 
þar  lengi«. 

»Skjátlast  þjer  í  því  líka,  bróðir  minn!«  svaraði 
Hússain,  »eg  dvatdi  þar  í  fjóra  eða  fimm  mánuði,  og  var 
mjer  í  sjálfsvald  selt  að  lengja  dvölina«. 

»Hafirðu  ekki  flogið  hina  leiðina«,  sagði  Alý,  »þá 
skil  eg  ekki,  að  þú  sjert  búinn  að  vera  hjer  í  þrjá  mánuði, 
eins  og  þú  vilt  telja  mjer  Irú  11111«, 

»Eg  sagði  þjer  salt«,  ansaði  Hússain,  »en  ráðningu 
gátu  þessarar  verður  þú  að  bíða,  þangað  til  Ahmed  bróðir 
okkar  kemur;  skal  eg  þá  einnig  segja  þjer,  hvaða  kost- 
grip  eg  kem  með  úr  ferðinni.  Eu  það  sjer  ekki  á,  að  þú 
hafir  ílutt  mikið  heim  með  þjer,  að  ininnsta  kosli  sje  eg 
ekki  að  farangurinn  haíi  vaxið«. 

»Sjálfan  sækir  háðið  heim«,  iuælti  Alý,  »því  ef  á- 
breiðugarmurinn  er  undanskilinn,  sein  þú  heíir  breitt  yíir 
legufoekk  þinn,  þá  er  ekki  ueldur  að  sjá,  að  þú  sjerl  neinu 

fjölskrúðugri  en  áður.  En  fyrst  þú  dregur  svo  mjög  dulur 
á  gersemi  þá,  er  þú  hefir  heim  ílutt,  þá  vona  eg,  að  þú 
misvirðir  ekki  þó  eg  geri  sama«. 

Þá  mælti  Hússain:  »Eg  met  mína  gersemi  svo 
langt  um  fram  allar  aðrar,  hvers  konar  sem  eru,  að  eg 
mundi  ekki  skorast  undan  að  sýna  þjer  hana,  svo  að  þú 
játaðir  dýrmæti  hennar  og  ljetir  sannast  á  orð  mín.  En 
það  er  betra  að  við  bíðum  Ahmeds  bróður  okkar;  þá  get- 
ur  hver  sagt  öðrum  af  láni  sínu  með  ineiri  nærgætni 
og  stillingu«. 

Alý  vildi  nú  ekki  deila  lengur  við  Hússain  um  það, 
hvor  þeirra  hefði  fágætari  gersemi  að  sýna,  því  hann  var 
sannfærður  um  það  með  sjálfum  sjer,  að  væri  pípan  ekki 
betri  en  gripur  Alýs,  þá  gæti  hún  samt  með  engu  móti 
verið  lakari;  urðu  þeir  nú  bræðurnir  ásáttir  um,  að  hreyfa 
ekki  frekara  við  þessu  máli  íyrr  en  Ahmed  kæmi. 

Nú  verður  mikill  fagnaðarfundur,  er  Ahmed  hittir 
þá  bræður  sína  fyrir;  föðmuðust  þeir  með  blíðu  og  ósk- 
uðu  hver  öðrum  til  hamingju,  er  þeir  höfðu  heilir  aptur 
fundizt  þar  sem  þeir  skildu.  Tók  þá  Hússain  fyrstur  til 
máls,  eins  og  sá,  er  þeirra  var  elztur:  »Bræður  góðir! 
okkur  mun  seinna  veitasl  nógur  tími,  svo  að  hver  gcti 
sagt  öðrum  af  ferðum  sínum.  En  ræðum  nú  um  það, 
sem  mest  á  ríður,  og  með  því  þið  munuð  ekki  hafa  gleymt 
því  fremur  en  eg,  hvers  vegna  vjer  tókumst  ferðina  á  hendur, 
þá  sýnum  hverjir  öðrum  dylgjnlaust  hluti  þá,  er  vjer  höf- 
um  heim  flutt,  og  dæmum  síðan  um,  hver  hlutskarpastur 
muni  verða  eptir  úrskurði  föður  okkar.  Skal  eg  ríða  á 
vaðið,  og  læt  eg  ykkur  vita,  að  ábreiðan,  sem  eg  sit  á, 
er  gersemi  sú,  sem  eg  flutti  með  mjer  frá  Bisnagar.  Hún 
er  hversdagsleg  og  óálitleg  að  sjá,  en  þegar  eg  er  búinn 
að  segja  ykkur  náttúru  hennar,  þá  rnunuð  þið  undrast 
því  meir  og  láta  á  það  sannast,  að  slíks  hafið  þið  aldrei 
heyrt  getið.  P\í  þegar  menn  sitja  á  henni,  eins  og  eg 
geri  nú,  og  óska  sjer  til  einhvers  staðar,  hvað  fjærlægur 
sem    er,    þá    hverfa    menn    þangað    í   sama    vetfangi.     Eg 

reyndi  hana  áðnr  en  eg  greiddi  hina  fjörutíu  gullsjóði, 
sein  upp  voru  seltir  fyrir  hana,  og  þegar  eg  var  fullsaddur 
af  veru  minni  við  hirðina  í  Bisnagars  ríki,  þá  þurfti  eg 
ekki  annara  akfæra  en  þessa  töfradúks,  til  þess  að  flytj- 
ast  hingað  aptur  með  fylgisvein  mínum,  og  getur  hann 
borið  um  það,  hvað  lengi  við  vorum  á  leiðinni.  Ef  þið 
viljið,  þá  get  eg  sýnt  ykkur  raun  á  þessu;  er  mjer  nú  for- 
vitni  á  að  heyra,  hvorl  þið  hafið  komið  með  nokkuð, 
sem  jafnazt  getur  við  ábreiðu  mína«. 

Þannig  Iofaði  Hússain  ábreiðuna,  og  er  hann  var 
þagnaður,  mælti  Alý:  »Ekki  verður  því  neitað,  bróðir 
kær!  að  ábreiðan  þín  er  einhver  hinn  undraverðasti  gripur, 
sem  til  er,  ef  hún,  sem  vafalaust  er,  hefir  þá  náttúru  til 
að  bera,  er  þú  segír.  En  það  muntu  játa,  að  til  sjeu  þeir 
hlutir,  sem  eru  eins  aðdáanlegir  í  sinni  tegund,  þó  ekki 
verði  þeir  teknir  fram  yfir,  og  það  hygg  eg  þú  getir  sann- 
færzt  um  af  fílabeinspípu  þessari,  sem  mjer  þykir  vera 
allt  eins  ágæt  gersemi  og  ábreiðan  þín.  Hún  varð  mjer 
engu  ódýrari  en  ábreiðan  varð  þjer,  og  uni  eg  kaupum 
mínum  engu  síður  en  þú.  Muntu  játa,  að  eg  hef  ekki 
verið  vjelaður  í  kaupum,  þegar  þú  af  eigin  reynslu  verður 
þess  vísari,  að  ekki  þarf  annað  en  að  líta  í  annan  enda 
pípunnar  til  að  sjá  það,  er  maður  í  þann  svipinn  óskar 
sjer.  Pú  þarft  ekki  að  trúa  orðum  mínuin«,  mælti  Alý 
enn  fremur  og  rjetti  honum  pípuna,  »sjáðu  sjálfur,  hvort 
eg  fer  með  ósannindi«. 

Hússain  tók  við  íílabeinspípunni,  og  hjell  þeim  end- 
anum  fyrir  auga  sjer,  er  bróðir  hans  sagði  honum  að  líta 
í;  óskaði  hann  þá  að  sjá  Núrúnihar  og  vila,  hvernig  henni 
liði.  Þeir  Alý  og  Ahmed  horfðu  á  hann  á  meðan,  og 
fjellu  þeir  í  slaíi,  er  þeir  sáu,  að  skelíingar  og  undrunar 
svip  brá  allt  í  einu  yfir  ásjónu  hans.  Varð  Hússain  fvn1 
til   að  segja   þeim,  hvað   uin  var  að  vera,  en   |>eir  að  spyrja. 

»Bræður  góðir!«  sa^ði  hann,  »til  ónylis  höfum  vjer 
tekizt  svo  örðuga  ferð  á  hendur,  í  þeirri  von,  að  fá  hinnar 
Yiidisiegu   Núrúnihar.     Innan  s\ •ipslundar  ínnn   þessi  elsku- 

le.^a  yngismey  verða  dauður  nár;  eg  sje  hana  liggja  í 
rúmi  sínu,  og  standa  ambáttir  hennar  og  geldingar  í  krlng- 
uni  hana  grátandi,  og  bíða  þess  að  hún  geíi  upp  öndina 
þá  og  þegar.  Takið  þið  við,  svo  þið  gelið  sjálíir  sjeð,  og 
blandað  ykkar  tárum  saman  við  mín«. 

Alý  tók  við  pípunni  og  leií  í  hana;  sá  hann  sömu 
sjónina  með  miklum  harmi  og  rjetti  pípuna  því  næsl  að 
Ahmed,  svo  að  hann  sæi  líka  hina  sárgrætilegu  sjón,  seni 
hlaut  að  falla  þeim  öllum  jafnsárt. 

Þegar  Ahmed  hafði  sjeð  kóngsdótturina,  þar  sem  hún 
Já  í  andarslitrunum,  þá  sagði  hann  við  bræður  sína: 
»Núrúníhar,  sem  við  allir  höfum  hug  á,  er  sannarlega  nær 
dauða  en  lííi,  en  samt  hygg  eg,  að  við  munum  geta 
frelsað  hana,  ef  vjer  undir  eins  bregðum  við  og  förum  án 
augnabliks  tafar«. 

Að  því  mæltu  tók  hann  upp  eplið,  sýndi  bræðrum 
sínum  og  mælli:  »Epli  þetla  varð  mjer  ekki  ódýrara  en 
ábreiðan  eða  fílabeinspípan  varð  ykkur;  b}7ðsl  mjer  nú 
gott  tækifæri  til  að  sýna  ykkur  löfrakrapt  þess,  og  sje  eg  því 
ekki  eptir  hinum  fjörutíu  gullsjóðum,  sem  eg  borgaði 
fyrir  það.  Skal  eg  þar  fljótl  af  segja,  að  eplið  hefir  þá 
náttúru,  að  ef  sjúkur  maður  kennir  ilm  þess,  þá  verður 
hann  allt  í  einu  heill  heilsu,  enda  þó  hann  sje  aðfram 
kominn.  Er  þar  á  enginn  vaíi,  því  eg  hef  sjálfur  gert  til- 
raun  með  það,  og  munttð  þið  nú  bráðum  sannfærast  um 
það,  ef  við  komum  nógtt  fljótt  til  að  hjálpa  Núrúníhar«. 

»Sje  svo«,  mælti  Hússain,  »þá  munum  við  langfljól- 
astir,  ef  við  undir  eins  hverfnm  á  ábreiðu  minni  í  lier- 
bergi  Núrúnihar.  Komið  því  og  setjist  á  liana  með  injer; 
við  komumst  vel  fyrir  á  henni  allir  þrír.  En  umfram  allt 
verðum  við  að  skipa  þjónum  vorum  að  snúa  samstundis 
til  ferðar  og  leita  oss  síðan  upp  í  höllinni«. 

Kóngssynirnir  sögðtt  þjónunum  fyrir  um  þetta  og 
settusl  því  næst  á  ábreiðuna.  Af  því  nú  hugir  þeirra 
lögðust  á  eitt,  þá  óskuðu  þeir  sjer  allir  þrír,  að  þeir  væru 
komnir  í  herbergi  Núrúníhar.      Varð  það   með  svo  skjótri 

svipan,  að  þeir  fundu  einungis  að  þeir  voru  þangað 
komnir,  en  ails  ekki,  hvernig  þeir  hófust  hurt  úr  herbergi 
sínu.  Koinu  þeir  næsta  flatt  upp  á  amháttir  og  geldinga 
Núrúníhar,  og  skiklu  þau  ekki,  með  hverjum  töfrum  það 
var  orðið,  að  þrír  menn  stóðu  allt  í  einu  á  meðal  þeirra. 
Pekktu  þau  þá  ekki  í  fyrstunni,  og  ætluðu  geldingarnir  að 
ráðast  á  óvísagesti  þessa,  en  könnuðust  lljótt  við  þá  og 
sán  hvcrjir  komnir  voru. 

Óðara  en  Ahmed  sá  Núrúníhar  í  dauðateygjunum, 
spratt  hann  upp  af  áhrciðunni  ásaml  hræðrum  sinum, 
gckk  að  rúminu  og  hjelt  eplinu  fyrir  vit  henni.  Og  því 
nær  samstundis  lauk  hún  upp  augunum,  leit  í  kringum 
sig  og  horfði  á  þá,  sem  við  voru;  því  næst  rcis  hún  upp 
og  kvaðst  vilja  fara  á  fætur,  alhrcss  og  nicð  fullri  rænu, 
eins  og  hún  væri  vöknuð  af  löngum  svefni.  Sögðu  amb- 
áttirnar  henni  þegar,  að  þenna  skyndilega  heilsnhata  ætti 
hún  að  þakka  hinum  þremur  kóngssonum,  frændum  sín- 
um,  og  þó  einkum  Ahmed.  Nú  með  því  hún  vildi  klæð- 
ast,  þá  Ijetu  kóngssynirnir  sjer  að  svo  komnu  nægja,  að 
segja  henni,  livers  fagnaðar  sjcr  fengi,  að  þcir  komu  i 
tækan  tíma  og  gátu  hver  í  sínu  lagi  gert  nokkuð  til  þess, 
að  frelsa  hana  úr  auðsjáanlegri  lifshæltu.  Beiddu  þeir 
henni  langra  lífdaga  með  heitum  og  innilegum  orðum  og 
gengu  síðan  á  hurt. 

Meðan  Núrúníhar  var  að  klæðast,  gengu  þeir  bræður 
á  fund  konungsins,  föður  síns,  lil  þcss  að  fleygja  sjer  fyrir 
fætur  honum  og  votla  honuni  lotningu  sina.  Urðu  þeir 
þess  fljótt  áskynja,  að  höfuðsmaður  geldinga  þeirra,  er 
þjónuðu  Núrúníhar,  var  kominn  þangað  á  undan  þeim  og 
hafði  boðað  soldáni  hina  skyndilegu  heimkomu  þeirra  og 
fullkominn  heilsubata  bróðurdóttur  hans.  Faðmaði  solrián 
þá  þeim  mun  fcgnari,  sem  hann  spurði  hvorttvcggja  í 
einu,  þá  heim  komna  og  Núrúníhar  albata,  sem  hann 
unni  eins  og  væri  hún  dóttir  hans.  ()g  er  kveðjur  höfðu 
fram  farið  með  þeirri  kurteisi,  sem  tíðkast  við  slík  tæki- 
færi,    þá    fengu   hræðurnir    honum    gersemar    þær,  er  þeir 

höfðu  heim  flutt,  og  lofuðu  kosti  þeirra  hver  um  sig. 
Beiddu  þeir  hann  því  næst,  eptir  heitorði  sínu,  að  leggja 
dóm  á,  hver  þeirra  væri  drjúgastur  orðinn,  og  ákveða, 
hver  þeirra  þriggja  ætti  að  fá  Núrúníhar. 

Soldán  hlýddi  góðíúslega  á  það,  er  hver  taldi  sinni 
gersemi  til  gildis,  og  er  hann  vissi  gjörla  með  hverjum 
atvikum  Núrúníhar  hafði  fengið  aptur  heilsu  sína,  þá 
þagði  hann  um  stund,  eins  og  hann  væri  að  hugsa  um, 
hverju  svara  skyldi.  En  loksins  tók  hann  til  máls  og 
hjelt  þessa  viturlegu    ræðu: 

»Synir  mínir!  eg  skyldi  feginn  nefna  einhvern  ykkar, 
ef  eg  gæti  það  með  rjettu;  en  athugið  nú  sjálfir,  hvort 
mjer  er  það  unnt.  Það  er  reyndar  epli  þínu  að  þakka, 
Ahmed!  að  bróðurdóttir  mín  er  orðin  heil  heilsu;  en  eg  verð 
samt  að  spyrja  þig:  mundi  þess  hafa  orðið  auðið,  ef  þú 
ekki  hefðir  orðið  þess  vísari  af  fílabeinspípu  Alýs,  að  hún 
var  í  slíkum  háska  stödd,  og  getað  komíð  henni  bráðlega 
til  hjálpar  fyrir  ábreiðu  Hússains?  Fílabeinspípan  þín, 
Alý!  sýndi  ykkur,  hversu  nærri  lá,  að  þið  væruð  búnir 
að  missa  frændstúlku  ykkar,  og  má  hún  kunna  þjer 
mikla  þökk  fyrir.  Annarsvegar  er  það  auðsætt,  að  vit- 
neskja  þessi  hefði  að  engum  notum  komið,  ef  ekki  hefði 
verið  eplið  og  ábreiðan.  Og  það  er  til  þín  kemur,  Hússain! 
þá  hlýtur  Núrúníhar  að  vera  þjer  þakklát  vegna  ábreið- 
unnar,  sem  var  svo  ómissandi,  ef  vel  skyldi  fara.  En 
gættu  þess.  að  hún  hefði  ekki  getað  orðið  að  neinu  liði, 
nema  fílabeinspípa  Alýs  hefði  frætt  þig  um  sjúkleik  henn- 
ar,  og  epli  Ahmeds  gert  hana  albata.  Þannig  verður  ekki 
sagt,  að  einn  beri  af  öðrum,  hvorki  ábreiðunnar,  fílabeins- 
pípunnar  nje  eplisins  vegna,  heldur  eruð  þið  jafnt  að 
komnir  allir  þrír,  og  með  því  eg  get  ekki  gipt  bróður- 
dóttur  mína  fleirum  en  einum,  þá  sjáið  þið  sjálfir,  að  þið 
haíið  ekkert  gagn  haft  af  ferðinni  nema  heiðtirinn,  að  þið 
hafið  allir  jöfnum  höndum  stuðlað  til  þess  að  mærin  fengi 
heilsu  sína  aptur«. 

»Að    svo  vöxnu  máli    verð  eg  að    leita    annara  ráða, 

svo  og  komist  að  vissri  niðurstöðu,  hvcrnig  1 1 1 1 1  skuli  velja 
ykkar  á  meðal.  Nú  nieð  þvi  vjer  höfutu  nógan  tímann 
til  kvöldsins,  [)á  skal  það  gcrl  verða  í  dag.  Taki  hver 
u m  sig  boga  og  ör,  og  gangi  úl  fyrir  borgina  fram  á  stóru 
sljettuna,  þar  sem  hestar  eru  tamdir.  Mun  eg  koma  þang- 
að  og  kveða  upp  þann  dóm,  að  Núrúníhar  cigi  þann,  sem 
lengst  getur  skotið«. 

»Að  öðru  Ieyli  þakka  eg  ykkur  ölliiin  í  einn,  og 
hverjum  um  sig,  fyrir  gerscmar  þær,  cr  þið  hafið  fært 
injer.  Eg  á  margt  fágæll  í  gripasafni  mínu,  en  ekkert, 
sem  gelur  jafnast  á  við  ábreiðuna,  fílabeinspípuna  og 
eplið.  Bæli  eg  nú  þessum  þremur  gripum  í  safnið,  og 
bera  þeir  langl  af  öllum  hinum;  skulu  þeir  verða  vand- 
iega  geymdir,  bæði  vegna  ágætis  þeirra  og  nytsemdarinnar, 
sem  hafa  má  af  þcim,  þegar  á  liggur«. 

Bræðurnir  hreyfðu  alls  engum  mólmælum  gcgn  úr- 
skurði  föður  síns.  Þegar  þeir  voru  gengnir  af  fundi  hans, 
var  hverjum  þeirra  færður  bogi  og  ör,  en  þeir  fcngu  það 
hvorttveggja  cinhvcrjum  þjóna  sinna,  sem  safnazl  höfðu 
kringum  þá,  jafnskjótt  sem  heimkoma  þeirra  spurðist.  Þvi 
næsl  gengu  þeir  fram  á  sljettuna,  og  fylgdi  þeim  ótölu- 
legur   manngnii. 

Soldán  ljet  ekki  slanda  á  sjer,  og  cr  hann  var  koni- 
inn,  tók  Hússain  boga  sinn  og  ör  og  skaut  fyrstur,  því 
hann  var  elztur  bræðranna.  A  eptir  lionum  kom  Alý,  og 
flaug  ör  hans  miklu  lcngra.  Alnned  skaul  síðastur;  bar 
ör  hans  úr  augsýn  og  sá  enginn,  að  hiin  kæmi  niður. 
Var  þá  leilað  og  leitað,  en  þrátt  fyrir  alla  críiðismuni, 
bæði  Ahmeds  sjálfs  og  annara,  fannsl  örin  hvcrgi,  nær 
nje   fjær. 

Pó  nú  líklegt  þætti,  að  hanti  hetði  skotið  lengsl  og  þannig 
unnið  til  ráðahagsins,  þá  var  saml  engin  vissa  fvrir  því, 
nema  örin  fyndist.  Lagði  því  soldán  þann  úrskurð  á,  að 
Alý  skyhii  eiga  Núrúníhar,  og  koni  fvrir  ekki,  þó  Ahnud 
mælti  í  inóti.  Skipaði  hann  því  næst  fyrir  um  brúðkaups- 
hátiðina,  og  var  hún    haldin  nokkrum    dögum  síðar    með 

mestu  dývð  og  vegsemd.  Gerði  Hússain  ekki  bróður  sín- 
um  þá  sæmd,  að  vera  í  brúðkaupi  hans.  Hann  elsk- 
aði  Núrúníhar  svo  heitl  og  innilega,  að  hann  treystist 
ekki  til  að  sjá  hana  í  faðmi  Alýs  með  jafnaðargeði;  þólt- 
ist  hann  vita  með  sjálfum  sjer,  að  Alý  væri  hvorki  betur 
að  henni  kominn  nje  elskaði  hana  heitar.  Sárnaði  hon- 
um  þetta  svo  mjög,  að  hann  sagði  skilið  við  hirðina,  af- 
salaði  sjer  ríkiserfðum  og  gerðist  munkur;  tjekk  hann  sjer 
vist  hjá  vitringi  nokkrum,  sem  nafntogaður  var  lyrir  guð- 
rækilegt  líferni;  fylgdi  honum  fjöldi  lærisveina  og  dvaldi 
Hússain  með  þeim  í  ánægjulegri  einveru. 

Ahmed  var  ekki  heldur  í  brúðkaupi  bróður  síns  og 
gekk  honum  sama  til  og  Hússain,  en  sá  var  munurinn, 
að  hann  hafnaði  ekki  heiminum  og  hans  fögnuði.  Af  því 
hann  nú  gat  ekki  skilið,  hvernig  örin,  sem  hann  hafði 
skotið,  hefði  átt  að  verða  þvi  nær  ósýnileg,  þá  fór  hann 
einn  síns  liðs  á  laun  við  aðra,  með  þeim  ásetningi,  að 
leila  hennar  svo  rækilega,  að  hann  ekki  þyrfti  sjálfan  sig 
neitt  um  að  saka;  gekk  hann  rakleiðis  þangað  sem  örfar 
bræðra  hans  höfðu  fundizt.  Þaðan  stefndi  hann  beint  af 
augum  fram  og  gáði  vandlega  á  báðar  hendur  sjer,  en 
ekki  fann  hann  örina,  og  var  hann  loksins  kominn  svo 
langt,  að  hann  hugði  fyrirhöm  sína  árangurslausa. 

En  það  var  eins  og  eitthvað  teygði  hann  áfram  móti 
vilja  sínum,  og  hjelt  hann  sífelt  áfram,  þar  til  hann  kom 
að  geysiháum  björgum;  þar  varð  hann  að  krækja  fyrir, 
ef  lengra  skyldi  fara.  Var  þar  eyðilegt  mjög,  og  voru 
þessi  snarbröttu  björg  fram  undir  þingmannaleið  þaðan 
sem  hann  hóf  göngu  sína.  En  er  hann  kemur  nær  þeim, 
þá  sjer  hann  ör  og  tekur  hana  upp;  kannast  hann  þegar 
við  skeyti  sitl  og  undrasl  slórum.  »Það  er  saina  örin«, 
segir  hann  við  sjálfan  sig,  »en  hvorki  eg  nje  nokkur 
mennskur  maður  hefir  afl  til  að  senda  ör  svo  langan  veg«. 

Þar  sem  uú  Ahmed  fann  örina  lausa  á  jörðinni,  en 
ekki  fasta  á  oddinum,  þá  rjeði  hann  af  því,  að  hún  mundi 
hafa  hrokkið  til  baka   frá  björgunum.     Undir    þessu  hlýt- 

ur  einhver  leyndardómur  að  búa«,  hugsaði  hann  með  sjer, 
»og  get  eg  ekki  annað  en  þýtt  mjer  atvik  þetta  í  vil.  For- 
lögin  sviptu  mig  því,  sem  eg  hjelt  að  alll  mitt  lán  væri 
undir  komið,  en  hver  veit  nema  þau  hafi  fyrirbúið  mjer 
eitthvað  annað,  svo  eg  verði  skaðlausív. 

Þessar  voru  nií  hugsanir  Ahmeds,  er  honum  varð 
gengið  inn  í  gjá  nokkra,  þar  sem  björgunum  skaut  fiam. 
Litaðist  hann  þar  um  til  allra  hliða  og  kom  auga  á  járn- 
hurð  eina,  er  sýndist  vera  láslaus.  Varð  hann  hræddur 
um,  að  henni  mundi  ekki  verða  upp  lokið,  en  er  hann 
þrýsti  á  hana,  þá  opnaðist  hún  niður  á  við,  og  sást  undir 
henni  tröppulaus  gangstígur,  jafn  aflíðandi ;  gekk  Ahmed 
þar  ofan  með  örina  í  hendi  sjer.  Hjelt  hann  að  hann 
mundi  koma  niður  í  myrknr,  en  þegar  dagsljósið  þraut, 
kom  önnur  birta  í  staðinn. 

Ahmed  kom  nú  ofan  á  flöl  nokkra,  sem  var  á  að 
geta  fimmtiu  eða  sextíu  fet  ummáls,  og  sá  íyrir  sjer  glæsi- 
lega  höll,  en  ekki  veittist  honum  lími  til  að  dást  að  hinni 
frábæru  fegurð  hennar,  því  í  sama  vetfangi  birtist  honum 
kona,  tignarleg  álitum  og  svo  fríð,  að  gimsteinaskartið  og 
skrúðklæðin  gátu  engu  bætt  á  vænleik  hennar;  brunaði 
hún  fram  í  anddyrið  með  flokklj  þjónustumeyja  sinna 
og  var  auðsjeð,  að  hún  var  drottning  þeirra. 

Óðara  en  Ahmed  sá  hana,  ætlaði  hann  að  heilsa 
henni  með  lotningu,  en  hún  varð  fyrri  til  að  kasta  á  hann 
kveðju  og  mælti:  »Gakk  nær,  Ahmed  kóngsson,  og 
kom  heill!« 

Ahmed  undraðist  mjög,  er  hann  heyrði  sig  nefndan 
með  nafni  á  stað  þessum,  er  hann  aldrei  hafði  heyrt  um 
getið,  þó  hann  væri  í  grennd  við  aðselursborg  soldánsins, 
ioður  hans.  Skildi  hann  eigi  heldur  i  því,  að  þessi  tigna 
kona  skyldi  þekkja  hann,  þar  sem  hann  vissi  engin  deili 
á  henni.  Hann  fleygði  sjer  fram  fyrir  fætur  hennar  og 
mælti:  ))Drottning!  mikla  þökk  kann  eg  þjer  fyrir,  að  þú 
býður  mig  velkominn,  þar  sem  mig  hefir  borið  að  slikum 
stað,  að  eg  mætli  vera  hræddur  um,  að  forvitni  mín  hefði 

ginnt  niig  helzt  til  langt.  En  virð  mjer  eigi  til  ókurteisi, 
þó  eg  dirfist  að  spyrja,  hvernig  á  því  slendur,  að  þú 
þekkir  mig,  þar  sem  eg  aldrei  fyrr  en  nú  hef  haft  hinn 
minnsla  grun  af,  að  þú  byggir  svo  nálægt  oss«. 

»Kóngsson!«  ansaði  konan,  »nú  munum  við  ganga 
inn  í  salinn,  og  get  eg  þar  leyst  úr  spurningu  þessari,  svo 
að  báðum  okkur  sje  geðfeldara«. 

Að  svo  mæltu  leiddi  hún  Ahmed  inn  og  vísaði  hon- 
um  leið.  Salurinn  var  hinn  dýrðlegasti;  var  hjálmþak 
yfir  honum  og  hvelfing  að  innan  máluð  himinbláum  lit 
og  gulli  roðin;  var  húsbúnaðurinn  allur  svo  skrautlegur 
og  Ijómandi  fagur,  að  Ahmed  sagði  frá  sjer  numinn,  að 
slíkt  hefði  hann  aldrei  sjeð,  og  mundi  ekkert  vera  í  víðri 
veröld,  sem  þar  við  gæti  jaínazt. 

»Samt  get  eg  sagt  með  sanni«,  ansaði  konan,  »að 
þetta  er  ljelegasta  herbergið  í  höli  minni,  og  munlu  játa 
að  svo  er,  þegar  eg  er  búin  að  sýna  þjer  hin  önnur«. 

Pvi  næst  settist  hún  í  háan  legubekk,  beiddi  kóngs- 
son  að  setjast  hjá  sjer  og  tók  þannig  til  máls: 

»Kóngsson!  þú  furðar  þig  á  því,  að  eg  þekki  þig, 
þó  þú  ckki  þekkir  mig,  en  þjer  mun  ekki  þykja  það  kyn- 
legt,  þegar  þú  verður  þess  vísari,  hver  eg  er.  Pú  veizt 
vafalaust,  —  með  því  trú  þín  kennir  svo,  —  að  jörðin  er 
byggð  af  öndum,  ekki  síður  en  mönnum.  Eg  er  dóttir 
einhvers  hins  máttugasta  og  voldugasta  af  öndum  þessum, 
og  er  nafn  mitt  Paríbanú.  Mun  það  því  ekki  fá  þjer 
undrunar,  að  eg  þekki  þig  og  soldáninn,  föður  þinn, 
bræður  þína  og  Núrúníhar,  frændkonu  ykkar.  Mjer  er 
einnig  kunnugt  um  ástir  ykkar  og  ferðalag,  og  gæti  eg 
sagt  þjer  frá  því  öllu  með  atvikum,  því  það  var  eg,  sem 
ljel  hafa  eplið  á  boðstólum,  cr  þú  keyptir;  í  Bisnagar  Jjet  eg 
selja  ábreiðuna,  sem  Hússain  eignaðist,  og  í  Schiras  fíla- 
beinspípuna,  sem  Al^^  hafði  heim  með  sjer  þaðan.  Af 
þessu  getur  þú  ráðið,  að  eg  þekki  alla  hagi  þína  út  í 
hörgul«. 

»Þess  eins  vil  eg  enn  fremur  geta,  að  mjer  þóttir  þú 

vera  betra  hlulskiptis  verður  en  að  eiga  Núrúníhar.  Nú 
vildi  eg  leiða  þig  á  lánsveg,  og  mcð  því  eg  var  nærstödd, 
þegar  þú  skauzt  örinni,  sem  þú  heldur  á,  og  sá  fyrir,  að 
hún  mundi  ekki  einusinni  íljúga  cins  langl  og  sú,  er 
Hússain  hafði  skotíð,  þá  greip  eg  hana  í  loptinu  og  veitli 
henni  svo  mikla  ferð,  sem  þurfti  til  þess  að  hún  lenti  á 
bjarginu,  þar  scm  þú  fannst  hana.  Er  nú  undir  sjálfum 
þjer  komið,  hvort  þú  vilt  nota  tækifærið,  sem  þjer  býðst, 
til  þess  að  verða  meiri  sælu  aðnjótandi«. 

í  því  álfkonan  Paríbanú  mælti  þessi  síðuslu  orð, 
breyttist  málrómur  hennar  nokkuð,  og  leit  hún  blíðlega 
tii  kóngssonar,  en  roðnaði  við  í  sömu  andránni  og  drap 
augum  til  jarðar;  gat  þá  Ahmed  kóngsson  farið  nærri  uin, 
hver  sæla  sú  var,  er  hún  átti  við.  Núrúníhar  gat  ekki 
framar  orðið  kona  hans,  enda  bar  álfkonan  Paríbanú 
langt  af  henni,  bæði  að  vexti,  vænleik,  andans  algjöríi  og 
hinni  frábæru  auðlegð,  sem  ráða  mátti  af  prýði  hallar- 
innar,  er  hann  var  í  kominn;  taldi  hann  það  mikla  heilla- 
stund,  er  honum  dalt  í  hug  að  leila  örfarinnar,  og  hnje 
hann  nú  viðnámslaust  á  vald  hinnar  fögru  álfkonu,  er 
heillaði  hjarla  hans. 

»Drottning  mín!«  ansaði  hann,  »ælli  eg  því  láni  að 
lagna,  að  vera  þræll  þinn  æíilangt  og  mega  dásl  að  hinni 
himnesku  fegurð  þinni,  er  sigrar  huga  minn,  þá  mundi 
eg  telja  mig  sælastan  dauðlegra  manna.  Fyrirgef  dirfsku 
mína,  er  eg  beiðist  þessa,  og  synja  mjer  ekki  náðar 
þeirrar,  að  dvelja  við  hirð  þína,  því  öli  sæla  mín  er  þar 
sem  þú  ert«. 

»Kóngsson!«  mælti  álíkonan,  »eg  hef  nú  lengi  nieð 
samþykki  frænda  miuna  ált  yíir  sjálfri  mjer  að  ráða,  og 
mun  eg  því  ekki  láta  þig  vera  við  hirð  mína  eins  og  þræl, 
heidur  eins  og  yíirbjóðauda  min  og  alls  þess,  sem  eg  á 
eða  eiguast  framvegis,  ef  að  þú  vill  hcita  mjer  tryggðum 
og  verða  eiginmaður  minn.  Kg  vona,  að  þú  látir  þjer 
ekki  mislíka,  að  eg  bvð  þjer  þenna  kost  að  fyrra  bragði. 
Kg  sagði  þjer,  að  eg  væri  engum  háð,  og  get  eg  þess  enn 

fremur,  að  álfkonum  or  öðruvísi  vnrið  en  konum  að  jafn- 
aði,  því  þær  mundu  ekki  þykjast  geta  boðið  slíkt  að  óskert- 
um  sóma  sínum.  En  vjer  erum  ófeimnari  við  karlmenn, 
og  hyggjuni   vjer,  að  þeir  muni  kunna  oss  þökk  fyrir«. 

Ahmed  svaraði  engu;  hann  viknaði  af  þakklátsemi 
og  hugðist  ekki  geta  vottað  hana  betur  en  með  því  að 
víkja  sjer  að  álfkonunni  og  kyssa  á  klæðafald  hennar.  En 
hún  varnaði  honuni  þess  og  rjetti  honum  hönd  sína,  svo 
að  hann  gæti  kysst  á  hana.  Tók  híin  fast  um  hönd 
Alimeds  og  mælti:  »Viltu  ekki  gefa  injer  trú  þína,  svo 
sem  eg  gef  þér  mína?« 

»Æ,  göfuga  drottning!«  svaraði  Ahmed,  »hvað  mundi 
eg  geta  gert,  sem  mjer  væri  betra  og  geðfeldara?  Já, 
drottning  niín!  eg  gefþjer  hana  hiklaust  og  af  öllu  hjarta«. 

»Ef  svo  er«,  mælti  álfkonan,  »þá  ert  þú  maður  minn, 
en  eg  kona  þín.  Hjá  oss  cr  hjúskapurinn  eigi  bundinn 
við  margbrotnar  reglur  eða  helga  siðu,  og  er  hann  því 
fastari  og  óslítanlegri  en  með  mönnum.  Meðan  nú  verður 
búizt  til  brúðkaupsfagnaðar  í  kvöld,  skal  eg  láta  bera 
Ijettan  kvöldverð  á  borð  fyrir  þig,  því  eg  geng  að  því 
vísu,  að  þú  hafir  einskis  neytt  í  dag.  Munum  við  því 
næst  skoða  herbergin  í  höll  minni,  og  getur  þú  þá  sjálfur 
dæmt  um,  hvort  það  var  satt  sem  eg  sagði,  að  salurinn 
væri  þcirra  lakastur«. 

þjónustumeyjar  nokkrar,  sem  viðstaddar  voru,  heyrðu 
hvað  álfkonan  mælti,  og  gengu  undir  eins  út;  komu  þær 
lljólt  aptur  með  allskonar  rjctti  og  ágætt  vín.  Þegar 
kóngsson  hafði  elið  og  drukkið  svo  sem  honum  ljek  lyst 
til,  þá  leiddi  álfkonan  hann  íír  einu  herberginu  í  annað; 
sá  hann  þá  demanta,  roðasleina,  smaragða  og  hverskyns 
gimsteina,  perlur,  agat,  jaspis,  eldstein  og  aílskonar  dýran 
marmara;  var  búnaður  hallarinnar  óumræðilega  dýrmætur 
og  slíkar  allsnægtir  af  öllu,  að  furðu  gegndi;  hafði  Ahmcd 
aldrei  sjeð  neitt  þvílíkt,  og  játaði  hann,  að  hrergi  mundi 
önnur  eins  dýrð  í  öllum  heimi. 

»Kóngsson!«   mælti  álfkonan,    »cf  þú  dáist    svo  mjög 

að  höll  minni,  sem  að  vísu  er  allfögur,  þá  veit  eg  ekki, 
hvað  þú  mundir  segja,  ef  þú  sæir  þær  hallir,  sem  kon- 
ungar  andanna  búa  í,  því  þær  eru  miklu  fegurri,  rúm- 
betri  og  skrautlegri?  Eg  gæti  líka  lálið  þig  dást  að  aldin- 
garði  mínum,  en  sleppum  því  þangað  til  í  annað  skipti. 
Nú  fer  að  nátta,  og  er  mál  til  komið,  að  við  setjumst 
til  borðsft. 

Álfkonan  leiddi  Ahmed  nú  inn  í  borðsalinn;  hafði 
hann  áður  sjeð  öll  herbergin  nema  hann  einan,  en  alls 
ekki  stóð  hann  á  baki  hinna.  Þegar  hann  var  kominn 
inn  í  hann,  þá  fannst  honum  lil  um  hinn  ótölulega  grúa 
logandi  ljósa,  sem  ilmuðu  af  ambra,  var  þeim  svo  fagur- 
lega  fyrir  komið,  að  yndi  var  yfir  að  líta.  Mikið  fannst 
honum  um  drykkjarborð  eitt  stórt,  er  alsett  var  gullnum 
kerum;  var  á  þeim  slíkur  hagleikur,  að  smíðin  gerði  þau 
miklu  dýrmætari  en  gullið,  sem  þau  voru  gerð  af.  Voru 
þar  margir  flokkar  prúðbúinna  meyja,  forkunnar  fríðra, 
og  hófu  þær  hinn  sætasta  söng  og  hljóðfæraslátt;  höfðu 
aldrei  hljómað  svo  fagrar  raddir  fyrir  eyrum  Ahmeds. 

Nú  settust  þau  til  borðs  og  ljet  Paríbanú  sjer  mest 
um  hugað  að  bjóða  honum  gómtömustu  rjettina  og  halda 
þeim  að  honum;  sagði  hún  honum  heiti  þeirra  um  leið, 
og  með  því  hann  aldrei  hafði  heyrt  þeirra  getið,  en  þótti 
þeir  vera  afbragðs  ljúffengir,  þá  lofaði  hann  þá  mjög  og 
sagði,  að  veitingar  þessar  bæru  langt  af  öllum,  er  menn 
vissu  til.  Ekki  hældi  hann  síður  hinu  ágæta  víni,  er  þau 
tóku  fyrst  að  drekka  með  eptirsnæðingnum,  og  kræsikökur 
og  aldin  ásamt  fleiru,  er  þar  til  heyrði,  var  fram  borið. 

Þessu  næst  gengu  þau  Ahmed  og  Paríbanú  frá  borði, 
og  var  það  þegar  borið  á  burt;  seltust  þau  þá  í  legu- 
bekkinn  og  voru  makráð;  hölluðu  þau  bakinu  upp  að 
glitfögrum  silkisvæílum.  í  sama  bili  kom  mesti  fjöldi 
anda  og  álfameyja  inn  í  salinn,  og  sló  hinn  dýrðlegasta 
dans,  sem  ekki  hætti,  fyrr  en  þau  stóðu  upp,  álfkonan  og 
kóngsson.  Fylgdu  andarnir  og  álfameyjarnar  brúðhjón- 
unum  dansandi   lil    herbergis    þess,    sem    brúðhjónasængin 

var  í.  Skipaðist  hópurinn  síðan  í  raðir  til  beggjn  hliða, 
svo  að  þau  kæmust  inn,  og  gekk  því  næst  burt,  til  þess 
að  þau  gætu  háttað  í  náðum.  Hjelzt  hrúðkaupsfögnuður 
þessi  daginn  eptir,  og  enda  næstu  dagana;  mátti  þá  heita 
að  væri  sífeld  veizla,  og  gerði  álfkonan  hana  svo  fjól- 
breytta  með  nýjum  krásum  og  drykkjum,  nýjum  sjónleik- 
um,  dans  og  sónglist,  að  kóngssyni  mundi  aldrei  hafa 
slíkt  til  hugar  komið  alla  æfi,  þó  hann  hefði  orðið  þús- 
und  ára. 
^L^  Álfkonan  vildi  þannig  sýna  kóngssyni  skýlausan  vott 
þess,  hversu  elska  hennar  væri  fölskvalaus  og  innileg,  og 
gera  honum  skiljanlegt,  að  nú,  er  hann  ætti  lítils  vonir 
við  hirð  föður  síns,  þá  mundi  hann  ekkert  finna  í  öllum 
heimi,  sem  jafnaðist  við  sælu  þá,  er  hann  naut  hjá  henni, 
og  það  að  því  alveg  sleptu,  hvað  hún  sjálf  var  fríð  og 
og  yndisleg.  Hugðist  hún  með  þessu  móti  geta  komið 
honum  til  að  helga  sig  allan  elsku  hennar,  enda  tókst 
henni  það  til  fulls;  ástir  Ahmeds  kólnuðu  ekki  við  sam- 
farir  þeirra,  heldur  fóru  þær  svo  mjög  vaxandi,  að  hon- 
um  mundi  hafa  verið  um  megn  að  slíta  sig  frá  henni, 
enda  þó  hún  hefði  orðið  fálát  við  hann. 

En  að  einu  misseri  liðnu  fór  honum  að  verða  hugur 
á  að  frjetta  nokkuð  af  soldáninum  föður  sínum,  því  hann 
hafði  jafnan  virt  hann  og  elskað.  Nú  gat  hann  einskis 
orðið  vísari,  nema  hann  sjálfur  færi  að  leita  tíðinda; 
færði  hann  þetta  því  í  tal  við  Paríbanú  og  beiddi  hana 
fararleyfis.  Varð  hún  þá  áhyggjufull  mjög,  og  hjelt  að 
hann  brygði  þessu  fyrir,  til  þess  að  geta  komizt  burt 
frá  henni. 

»Með  hverju«,  mælti  hún,  »hef  eg  unnið  til  þess,  að 
þú  skyldir  biðja  mig  slíks?  Á  eg  að  trúa  því,  að  þú  hafir 
gleymt  heiti  þínu  og  elskir  mig  ekki  framar,  þar  sem  eg 
ann  þjer  af  öllu  hjarta  mínu  og  s^mi  þjer  nýjan  og  nýjan 
vott  þess?« 

»Drottning  mínl«  ansaði  kóngsson,  »eg  er  fullkomlega 
sannfærður  um  elsku  þína,  og  mundi  eg  hennar  ómakleg- 


ur,  ef  eg  ekkí  auðsýndi  þjer  þnkklátsemi  niíua  iueð  jafori 
ást  af  miuui  hálfu.  Hafi  bæu  míu  móðgað  þig,  þá  bið  eg 
þig  fyrirgefa  mjer  hana,  og  er  eg  fús  að  bæta  úr  ávirð- 
ingu  minni  á  allan  hátt.  Það  var  öðru  nær  en  eg  ætlaði 
að  gera  þjer  í  móti  skapi;  mjer  gekk  ekki  annað  til  en 
lotning  fyrir  föður  mínum,  og  ætlaði  eg  að  íirra  hann 
þeim  harmi,  er  fjærvera  mín  hlýlur  að  baka  honum,  því 
eg  þykisl  vita  að  hann  muni  ætla  mig  dauðan.  En  fyrst 
þú  ekki  leyfir  mjer  að  fara  og  veila  lionum  huggun  þessa, 
þá  veit  eg  engan  vilja  annan  en  þinn,  því  enginn  sá 
hlutur  er  til,  sem  eg  ekki  er  fús  að  gera  þjer  lil  eptirlætis«. 

Ahmed  kóngsson  sagði  þetta  ekki  þvert  um  hug  sjer, 
því  hann  elskaði  hana  af  hjarta.  Mæddi  hann  hana  nú 
ekki  framar  með  bæn  sinni,  enda  fagnaði  álfkonan  mjóg,  er 
hann  skipaðisl  svo  íljótt  við  orð  hennar;  en  ekki  gat 
hann  samt  með  öllu  orðið  afhuga  ætlun  sinni,  og  talaði 
hann  því  allajafna  um  mannkosti  Indíasoldáns  og  gat 
jafnan  ástríkis  hans  sjer  til  handa,  í  þeirri  von,  að  álf- 
konan  mundi  loksins  láta  að  vilja  sínum. 

Ahmed  haföi  ekki  gelið  skakkt  til  um  soldáninn  föð- 
ur  sinn,  því  meðan  brúðkaup  Alýs  og  Núrúníhar  fór  fram 
og  sem  hæst  stóð  á  gleðinni  og  mannfögnuðinum,  þá 
Iiafði  hann  orðið  sárhryggur  út  af  hvarfi  sona  sinna. 
Varð  honuin  eigi  lengi  ókunnugt  um  ráðabreytni  Hússains, 
að  hann  hefði  slitið  sig  frá  heiminum,  og  varð  hann  þess 
einnig  vísari,  hvar  hann  hafðisl  við.  Mundi  honum  hafa 
verið  kærara,  að  Hússain  hefði  unað  sjer  við  hirð  hans, 
því  hann  var  eins  og  aðrir  góðir  feður,  sem  hafa  gleði  af 
að  sjá  börn  sín  í  kringum  sig,  helzt  þegar  þau  eru  föður- 
elskunnar  makleg.  En  hins  vegar  gal  honum  ekki  mis- 
líkað,  að  Hússain  var  genginn  í  hina  mætu  stjett  helgun- 
arinnar,  og  undi  því  alhvaríi  hans  með  þolinmæði.  Bn 
til  þess  að  fá  frjettir  af  Ahmed,  gerði  hann  allt  sem  uunl 
var.  Hann  sendi  hina  skjótfærustu  menn  til  allra  skatt- 
landa  ríkisins  og  Ijet  skipa  jörlum  sínum  að  taka  hann 
faslan  og  þröngva   lionum   1 1 1   að   l'ara   heim   aplua;    en   ;»llt 

þetta  var  fyrir  gíg,  og  fór  harmur  hans  sívaxandi  í  stað 
þess  að  fara  rjenandi.  Ræddi  hann  stundum  um  þetta 
við  stórvezír  sinn. 

»Þú  veizt  það,  vezír!«  mælti  hann,  »að  eg  unni 
Ahmed  mest  allra  sona  minna,  og  að  eg  hef  gert  mitt 
sárasta  til  að  finna  hann  aptur,  en  það  hefir  allt  komið 
fyrir  ekki.  Fær  það  mjer  slíkrar  sorgar,  að  eg  mun 
loksins  bugast  af  henni,  nema  þú  sjáir  aumur  á  mjer,  og 
sje  þjer  nokkuð  um  velferð  mína  hugað,  þá  sárbæni  eg 
þig  nú  að  duga  mjer  með  framkvæmd  þinni  og  fyrir- 
hyggju«. 

Stórvezírinn  var  soldáni  hollur  og  velviljaður  og  þar 
til  hinn  kappsamasti  í  stjórnarstörfum  sínum.  Nú  er 
hann  leitaði  ráða  í  huga  sínum  til  huggunar  soldáni,  þá 
kom  honum  galdrakona  nokkur  í  hug,  er  margt  furðan- 
legt  frá  sagt.  Rjeði  hann  soldáni  að  gera  boð  eptir  henni 
og  spyrja  hana;  fjellst  soldán  á  það,  en  vezírinn  ljet  sækja 
hana  og  fylgdi  henni  sjálfur  á  fund  hans. 

Soldán  tók  þannig  til  máls  við  galdranornina:  »Það 
er  öllum  kunnugt,  hversu  sorgbitinn  eg  hef  verið  út  af 
fjærveru  Ahmeds  sonar  míns,  allt  frá  því  Alý  gekk  að  eiga 
Núrúníhar,  og  munt  þú  ekki  heldur  ófróð  um  það.  Getur 
þú  fyrir  íþrótt  þína  og  kunnáttu  sagt  mjer,  hvað  orðið  er 
af  honum?  Er  hann  enn  á  lífi?  Hvar  er  hann?  Hvað 
aðhefst  hann?  Á  eg  þess  nokkra  von,  að  sjá  hann 
framar?« 

»Herra!«  svaraði  galdranornin,  »allt  hvað  eg  er 
margfróð,  þá  get  eg  samt  ekki  í  svipinn  svarað  fyrir- 
spurnum  yðar.  En  gefið  mjer  frest  til  morguns,  og  skal 
eg  þá  svara  þeim«. 

Soldán  gaf  henni  frest  þenna  og  kvaðst  skyldu 
launa  henni  vel,  ef  svör  hennar  yrðu  slík,  sem  hann 
óskaði. 

Daginn  eptir  kom  galdranornin  aptur,  og  leiddi  stór- 
vezírinn  hana  á  fund  soldáns. 

»Herra!«    mælti    hún,    »eg  hef  vandlega    viðhaft  alla 

þá  aðferð,  sem  fræði  mín  fyrirskipar,  og  samt  get  eg  ekki 
frætt  yður  meira  en  það,  að  Ahmed  sonur  yðar  er  enn  á 
lífi.  Svo  mikið  get  eg  sagt  yður  með  vissu,  en  ómógu- 
legt  var  mjer  að  komast  fyrir,  hvar  hann  hefðist  við«. 

Þessa  úrlausn  varð  Indía  soldán  að  láta  sjei  nægja, 
þó  svo  mætti  kalla,  að  hann  vissi  nú  jafnlítið  og  áður, 
hvernig  syni  hans  liði. 

Nú  er  það  af  Ahmed  að  segja,  að  hann  ræddi  svo 
opt  um  föður  sinn  við  Paríbanú,  að  hún  gat  vel  ráðið  af 
því,  hvað  honum  bjó  í  skapi,  þótt  ekki  ympraði  hann  á 
því,  að  sjer  væri  hugur  á  að  íinna  hann.  Og  er  hún  sá, 
að  hann  stillti  sig  svo  mjög,  af  því  hann  var  hræddur 
um,  að  henni  kynni  að  mislíka  beiðni  sín,  eptir  að  hún 
einusinni  hafði  synjað  honum,  þá  efaði  hún  ekki  lengur, 
að  elska  hans  væri  einlæg,  enda  sjmdi  hann  og  ótal  merki 
þess  dags  daglega.  Sá  hún  hversu  rangt  það  var,  að 
leggja  bönd  á  elsku  sonarins  til  föður  síns,  og  meina 
honum  það,  er  hjarta  hans  hneigðist  til;  ásetti  hún  sjer 
að  veita  honum  það,  er  hann  óskaði  svo  innilega.  Sagði 
hún  því  einhverju  sinni  við  hann:  »Kóngsson!  þegar  þú 
beiddir  mig  orlofs,  að  finna  föður  þinn,  þá  hugði  eg  það 
vera  hverflyndis  merki  og  fyrirslátt,  til  þess  að  komasl 
burt  frá  mjer,  og  af  þeirri  orsök  synjaði  eg  þjer.  En  nú 
hefir  þú  bæði  með  breytni  þinni  og  orðum  sannfært  mig 
um  það,  að  eg  má  eiga  undir  tryggð  og  staðfestu  ástar 
þinnar;  hef  eg  því  brugðið  á  aðra  ætlun.  Eg  leyfi  þjer 
nú  að  fara,  en  fyrst  verður  þú  að  vinna  mjer  þess  dýran 
eið,  að  þú  skulir  koma  fljótl  aptur.  Eg  beiðist  þess  ekki 
af  tortryggni,  en  með  því  eg  er  sannfærð  um,  að  þú  elskar 
mig  svo  einlæglega,  þá  tel  eg  víst,  að  það  muni  verða 
þjer  vandkvæðalausU. 

Ahmed  ætlaði  þá  að  fleygja  sjer  fram  fyrir  fætur 
hcnni,  til  þess  að  votta  henni  þakklátsemi  sína,  en  hún 
varnaði  honum  þess. 

»Drotlning  mín!«  mælti  hann,  »eg  íinn  gjörla,  hve 
náð  sú  er  mikilsverð,    sem  þii    veitir  injer,    þó  mig  skorti 

orð  til  að  þakka  þjer  svo  vel  sem  eg  feginn  vildi,  en 
vertu  sannfærð  um  það,  að  lilfinning  mín  er  ríkari  en  svo, 
að  þú  fáir  getið  því  nærri.  Þú  heíir  alla  ástæðu  til  að 
halda,  að  mjer  muni  vandkvæðalaust  að  vinna  eiðinn;  eg 
er  þeim  mun  fúsari  til  þess,  sem  mjer  er  ómögulegt  að 
lifa  án  þín.  Eg  mnn  nú  fara,  en  íljótt  skal  eg  koma 
aptur,  svo  að  þú  sjáir,  að  eg  geri  það  ekki  til  að  firra 
mig  meinsæri,  heldur  af  hjartgróinni  löngun  til  að  búa 
saman  við  þig  alla  æfi;  og  þó  eg  stundum  fari  með  leyfi 
þínu,  þá  mun  eg  samt  aldrei  baka  mjer  leiðindi  með 
langri  burtuverucc. 

Paríbanú  varð  afar  fegin,  er  hún  heyrði,  að  Ahmed 
var  þannig  skapi  farinn,  og  var  nú  öll  grunsemd  og  á- 
hyggja  upprætt  úr  huga  hennar. 

»Far  nú,  kóngsson!«  mælti  hún,  »far  þú  þegar  þjer 
lízt,  en  áður  verð  eg  að  segja  þjer,  hvað  mjer  þykir  bezt 
hKTða.  Er  það  fyrst  að  segja,  að  mjer  þykir  óráðlegt,  að 
þú  segir  soldáni  frá  kvonfangi  þínu  eða  tign  minni,  eða 
getir  um  staðinn,  sem  þú  hefir  dvalið  á,  frá  því  þú  skildir 
við  hann.  Biddu  hann  að  vera  ánægðan  með  fullvissuna 
um  það,  að  þú  sjert  sæll  og  óskir  einskis  framar,  og  seg 
honum,  að  þú  hafir  ekki  komið  á  hans  fund  til  annars 
en  að  útrýma  hugs57ki  hans  og  áhyggjum  þín  vegna«. 

Paríbanú  fær  honum  nú  tuttugu  vel  búna  riddara  til 
föruneytis;  faðmar  hann  hana  að  skilnaði  og  lotar  henni 
á  ný,  að  hann  skuli  fljótt  koma  aptur.  Var  nú  teymdur 
til  hans  hestur,  sem  hún  hafði  látið  vera  til  reiðu  handa 
honum;  var  hann  skrautlega  söðlaður  og  beizlaður,  og  þar 
lil  hinn  fríðasti  og  miklu  meira  verður  en  nokkur  af 
hestum  soldáns.  Fór  Ahmed  á  bak  honum  með  miklum 
hvatleik,  svo  álfkonunni  gaf  á  að  líta;  því  næst  kvaddi 
hann  hana,  og  reið  af  stað.  Var  ekki  löng  leið  til  höfuð- 
borgar  Indlands,  og  kom  hann  þangað  allbrátt.  Og  sem 
hann  reið  inn  í  borgina,  þá  varð  lýðurinn  næsta  feginn 
heimkomu  hans,  og  fylgdi  honum  hópum  saman  til  hallar 
soldáns  með  fagnaðarópi.      Varð    soldán  frá    sjer  numinn 

af  gleði  og  faðmaði  Ahmed  að  sjer,  en  barmaði  sjer  svo 
sem  ástríkur  faðir  út  af  harmi  þeim,  er  hann  hefði  bakað 
sjer  með  svo  langvinnri  burtvern.  »Heíir  fjærvera  þín«, 
mælti  hann,  »fengið  mjer  því  sárari  trega,  sem  eg  óttaðist, 
að  þú  kynnir  að  hafa  tekið  til  einhvers  óyndisúrræðis  í 
örvæntingu  þinni,  eptir  að  forlögin  höfðu  látið  Alý  verða 
þjer  hlutskarpari«. 

))Herra!«  svaraði  Ahmed,  »eg  bið  yðar  hátign  hug- 
leiða,  hvort  þess  var  nokkur  von,  að  eg  gæti  verið  sjónar- 
vottur  að  sælu  Alýs,  þegar  eg  var  búinn  að  missa  Nú- 
rúníhar,  sem  var  aðalmark  og  mið  allra  óska  minna.  Var 
mjer  slík  vesalmennska  ætlandi?  Hvað  mundi  hirðin  og 
borgarlýðurinn  hafa  hugsað  um  ást  mína,  og  hvað  mundi 
yður  sjálfum  hafa  þótt?  Ástinni  er  svo  varið,  að  henni 
verður  ekki  útrýmt  eptir  hugþótta.  Hún  sigrar  hug  vorn 
og  hjarta,  og  þann,  sem  elskar  að  marki,  lætur  hún  ekki 
njóta  vitsmuna  sinna.  Yðar  hátign  veit,  að  þegar  eg 
skaut  ör  minni,  þá  urðu  þau  fádæmi,  að  hún  fannst 
hvergi  nokkurstaðar  á  vellinum  auðum  og  eggsljettum. 
Missti  eg  þannig  af  hnossi  því,  sem  eg  var  eins  vel  að 
kominn  og  bróðir  minn,  því  elska  mín  var  engu  minni 
en  hans.  Nú  þótt  forlógin  gerðu  mjerþenna  óleik,  þá  eyddi 
eg  sanit  ekki  tímanum  með  árangurslausum  harmatölum. 
Var  eg  í  vafa  og  óvissu  um  þenna  óskiljanlega  atburð,  og 
gekk  því  burt  á  laun  við  alla  menn  mína,  og  fór  einn 
míns  liðs  að  leita  að  örinni.  Gekk  eg  í  allar  áttir  og 
leitaði,  og  gafst  ekki  upp,  þó  fyrirhöfn  mín  yrði  árangurs- 
laus.  Loksins  gekk  eg  beint  af  augum  fram,  í  þá  stefnu, 
sem  eg  hugði,  að  örin  kynni  að  hafa  flogið,  og  þegar  eg 
hafði  gengið  svo  sem  svaraði  einni  stund  og  skyggnzt  «á 
báðar  hendur  og  enda  aptur  fyrir  mig,  þá  staðnæmdist  eg, 
og  spurði  sjálfan  mig,  hvort  eg  væri  með  óllum  mjalla, 
þar  sem  eg  gat  látið  mjer  til  hugar  koma,  að  eg  hefði 
sent  örina  svo  langt,  sem  enginn  af  hinum  elzlu  og  fræg- 
ustu  afreksmönnum  vorum  hafa  orkað  að  skjóta.  En  allt 
fyrir  það  fann  eg  á  mjer,    að  eitthvað  dró    HPÍg  lengra  og 

lengra  áfram  á  móti  vilja  mínuin,  þangað  til  eg  kom  að 
hamrabeltum  þeiin,  er  taka  við,  þar  sem  sljettlendið  þrýtur; 
fann  eg  þar  ör  eina,  tók  hana  upp  og  sá,  að  það  var  sú, 
sem  eg  hafði  skotið«. 

»Eg  hafði  nú  hvorki  fundið  hana  á  rjettum  stað, 
nje  heldur  í  rjettan  tíma,  og  fór  því  fjærri,  að  mjer  þætti 
yðar  hátign  ranglega  hafa  dæmt  Alý  bróður  mínum  í  hag, 
heldur  skildi  eg  atvik  þetta  á  allt  annan  veg.  Eg  efaði 
ekki,  að  undir  þessu  byggi  einhver  leyndardómur,  sem 
mjer  væri  hagfeldur,  og  bæri  mjer  að  grennslast  eptir 
honum,  en  þó  svo,  að  eg  ekki  færi  of  langt  í  burtu.  En 
þetta  er  nú  einnig  leyndarmál,  og  bið  eg  yðar  hátign  að 
misvirða  ekki  við  mig,  þó  eg  ekki  geri  það  uppskátt. 
Látið  yður  vera  það  nóg,  að  þjer  hafið  fullkomna  vissu 
fyrir,  að  eg  er  sæll  og  uni  vel  hlut  mínum.  Hið  eina, 
sem  hryggði  mig  og  hefði  mátt  spilla  hamingju  minni, 
var  það,  að  eg  vissi,  að  þjer  voruð  hugsjúkur  út  af  hvarfi 
mínu,  og  hugði  eg  mjer  skylt  að  ljetta  steini  þessum  af 
hjarta  yðar.  Þetta  og  annað  ekki  gekk  mjer  til  að  fara  á 
yðar  fund,  og  hef  eg  að  eins  einnar  bænar  að  biðja  yðar 
hátign,  en  hún  er  sú,  að  þjer  mildilegast  leyfið  mjer  að 
auðsýna  yður  lotningu  mína  öðru  hverju,  og  fá  að  vita, 
hvernig  yður  líður«. 

»Son  minn!«  ansaði  soldán,  »eg  get  ekki  synjað  þjer 
leyfis  þessa,  en  miklu  betra  hefði  mjer  þótt,  ef  þú  hefðir 
ráðið  af  að  vera  kyrr  hjá  mjer.  Seg  mjer  að  minnsta 
kosti,  hvar  eg  get  fengið  frjettir  af  þjer,  ef  þú  ekki  færir 
mjer  þær  sjálfur,  eða  ef  svo  kynni  a'ð  bera  undir,  að  þú 
yrðir  nauðsynlega  að  koma  á  minn  fund«. 

»Herra!«  ansaði  Ahmed,  »það  sem  yðar  hátign  biður 
um,  er  saintvinnað  leyndarmáli  því,  er  eg  vjek  á,  og  megið 
þjer  ekki  misvirða,  að  eg  þegi  yfir  því.  Eg  mun  full- 
nægja  skyldu  minni  svo  rækilega,  að  eg  ótlast  fremur,  að 
eg  geri  átroðning,  en  hitt,  að  þjer  þurfið  að  ámæla  mjer 
fyrir  tómlæti,  þegar  mín  gerist  þörf«. 

Soldán  gekk    ekki    frekar  á  son  sinn  að  svo    komnu 

og  inælti:  »Son  minn!  eg  skal  ekki  hnýsast  framar  í 
leyndarmál  þilt,  en  það  segi  eg  þjer  fyrir  satl,  að  mjer 
getur  engin  meiri  ánægja  veizt,  en  þegar  þú  gleður  mig 
með  návist  þinni,  er  eg  nú  hef  orðið  að  sakna  um  hríð; 
skalt  þú  ætíð  vera  velkominn,  hvenær  sem  annir  þínar 
eða  skemmtanir  leyfa  þjer  að  sækja  mig  heim«. 

Ahmed  dvaldi  að  eins  þrjá  daga  við  hirð  föður  síns, 
og  fór  þaðan  snemma  að  morgni  hins  fjórða  dags.  Varð 
Paríbanú  stórglöð,  er  hann  kom  aptur,  því  hún  hafði  ekki 
vænt  hans  svo  bráðlega;  ámælti  hún  sjálfri  sjer  fyrir,  að 
hún  hafði  getað  ætlað  honum  ótryggð  sjer  til  handa. 
Sagði  hún  honum  hreinskilnislega  frá  því,  og  beiddi  hann 
að  fyrirgefa  sjer. 
^f""1  Upp  frá  því    voru  samfarir    þeirra  hjóna    svo  ástúð- 

legar,  að  það  var  sem  þau  bæði  hefðu  einn  og  sama  vilja. 
Leið  svo  einn  mánuður,  og  tók  álfkonan  eptir  því,  að 
síðan  Ahmed  kom  heim  aptur  og  sagði  henni  frá  viðtali 
þeirra  feðga,  minntist  hann  aldrei  framar  á  soldán,  eins 
og  væri  hann  eigi  til,  en  áður  hafði  hann  jafnaðarlega 
rætt  um  hann,  og  þá  er  hann  var  nýkominn  frá  honum, 
hafði  hann  beðið  hana  að  lofa  sjer  að  íinna  hann  öðru 
hverju.  Hjelt  hún,  að  það  kæmi  af  nærgætni  við  sig,  og 
spurði  hún  hann  einu  sinni,  hvort  hann  væri  alveg  búinn 
að  gleyma  föður  sínum.  »Manstu  ekki«,  mælti  hún,  »að 
þú  lofaðir  að  íinna  hann  cndrum  og  sinnum?  Eg  fyrír  mill 
leyti  hef  ekki  gleymt  því,  scm  þú  sagðir  mjer,  þcgar  þú 
komst  heim  aptur,  og  minni  cg  þig  nú  á  það,  svo  að  þú 
dragir  ekki  lengur  að  cína  loforð  þitt  í  fyrsla  sinni«. 

Kóngsson  svaraði  álfkonunni  í  gamni,  cins  og  hún 
hafði  ávarpað  hann.  »()inögulcgl«,  sagði  hann,  »væri  mjcr 
að  vera  svo  gleyminn,  cn  heldur  vil  eg  sæta  óverðskuld- 
uðum  ámælum  af  þjer,  cn  ciga  það  á  hættu  að  þú  synjir 
mjer,  ef  eg  bciddi  þig  einhvers  þess,  er  þjer  væri 
móti  skapi«. 

»Úr  þessu«,  ansaði  álfkonan,  »þarftu  ckki  að  gæla 
slíkrar  varkárni  við  mig,    og  til  þess  að  koma  í  veg  fyrir 

slíkt  eptirleiðis,  þá  datt  mjer  ráð  í  hug;  það  eru  nú  liðnar 
fjórar  vikur  svo,  að  þú  heíir  ekki  fundið  föður  þinn,  og 
lízt  mjer  að  þú  dragir  aldrei  lengur  en  einn  mánuð  að 
vitja  hans.  Byrjaðu  á  morgun,  og  haltu  svo  áfram  hvern 
mánuðinn  af  öðrum,  þarft  þú  ekki  að  geta  þess  við  mig 
áður,  eða  bíða  þess,  að  eg  hefjist  máls  á  því;  þykir  mjer 
þetta  í  alla  staði  vel  til  fallið((. 

Næsta  morgun  fór  Ahmed  aptur  af  stað  með  sama 
föruneyti,  nema  hvað  það,  eins  og  sjálfur  hann,  var  miklu 
skrautlegar  búið  og  glæsilegra  en  í  fyrri  ferðinni:  tók 
soldán  honum  nú  allt  eins  ástúðlega  og  feginsamlega  og 
í  fyrri  ferðinni. 

Þessum  orlofsferðum  hjelt  hann  áfram  í  marga 
mánuði,  og  varð  föruneyti  hans  allt  af  skrautlegra  og  rík- 
mannlegra  með  hverri  ferð.  Rjeðu  vezírar  og  vildarmenn 
soldáns  af  því,  að  hann  hlyti  að  vera  afarvoldugur  og 
neyttu  þess,  að  þeim  var  heimilt  að  segja  soldáni  allt, 
sem  þeim  bjó  í  brjósti,  til  þess  að  gera  Ahmed  torlryggi- 
legan  í  augum  hans.  Leiddu  þeir  honum  fyrir  sjónir,  að 
nanðsyn  bæri  til  að  vita,  hvar  sonur  hans  hjeldi  sig,  og 
hvernig  hann  fengi  staðizt  slíkan  kostnað,  þar  sem  hann 
hvorki  hafði  árlegan  lífeyri  nje  fastar  tekjur,  og  virtist 
hann  koma  til  hirðarinnar,  til  þess  að  bjóða  soldáni  byrg- 
jnn,  og  sýna  að  hann  gæti  af  eigin  rammleik  haldið  sig 
svo,  sem  tign  hans  var  samboðið,  og  væri  ekki  upp  á  föð- 
ur  sinn  kominn.  Mætti  því  óttast,  að  hann  síðar  meir 
æsti  þjóðina  til  upphlaups,  og  reyndi  að  steypa  honum 
frá  völdum. 

Fjærri  fór  því,  að  soldán  gæti  trúað  syni  sínum  til 
slíks  illræðis,  og  svaraði  hann  þannig:  »Þið  getið  ekki 
sagt  þetta  í  fullri  alvöru;  sonur  minn  elskar  mig,  og  tel 
eg  víst,  að  hann  gæti  við  mig  ástar  og  tryggðar,  því  held- 
ur  sem  eg  aldrei  hef  gert  honum  hið  minnsta  til  styggðar((. 

Þá  tók  einn  af  vildarmönnunum  þannig  til  máls:  »Þó 
að  yðar  hátign,  eptir  allra  hygginna  manna  dómi,  aldrei 
hefði  betur  getað  skorið  úr  deilu  sona  yðar  um  Núrúníhar 

en  þjer  gerðuð,  þá  er  samt  ekki  að  vita.  hvort  Ahmed 
hefir  geíið  sig  undir  dóm  forlaganna  með  jafnljúfu  geði  og 
Hússain,  bróðir  hans.  Enginn  veit  nema  hann  hafi  í- 
myndað  sjer,  að  hann  einn  væri  Núrúníhar  samboðinn, 
og  virðist  honum  yðar  hátign  hafa  sýnt  rangindi,  þar  sem 
þjer  Ijetuð  tilviljun  eina  ráða  úrslitunum.  Yðar  hátign 
kann  reyndar  að  segja,  að  Ahmed  hafi  ekki  látið  nein  ó- 
ánægju  merki  í  ljósi,  og  sjeu  því  áhyggjur  vorar  um  skör 
fram,  og  engin  ástæða  til  að  vekja  tortryggni;  en  líkara 
er  þó  hitt,  að  grunsemd  okkar  sje  ekki  að  orsakalausu. 
Vitið  þjer  og,  að  á  jafn  mikilvægu  máli  er  mikið  vand- 
hæfi,  þar  sem  þjer  eigið  við  son  yðar,  og  ber  því  nauð- 
syn  til  að  neyta  þeirra  ráða,  er  dugi.  Hyggið  enn  fremur 
að  því,  að  yfirdrepskapur  sonar  yðar  getur  verið  yður 
svo  geðfeldur,  að  þjer  dragist  á  tálar,  og  er  hættan  því 
meiri,  sem  öll  líkindi  eru  til,  að  hann  dvelji  allskammt 
frá  höfuðborginni.  Því  ef  þjer  hafið  tekið  eins  vel  eptir 
og  vjer,  þá  munuð  þjer  hafa  sjeð,  að  hann  og  förunautar 
hans  hafa  aldrei  komið  hingað  þreyttir,  klæði  þeirra  og 
reiðtygi  hafa  verið  eins  og  spáný,  og  hestarnir  alls  ekki 
móðir,  heldur  eins  og  þeir  kæmu  úr  skemmtireið.  Af 
þessu  er  auðsætt,  að  bústaður  Ahmeds  getur  ekki  verið 
langt  í  burtu,  og  hugðum  vjer  oss  því  skylt,  að  geta  þess 
við  yður  með  undirgefni  og  lotningu,  svo  að  þjer  eptir 
því  gætuð  tekið  það  ráð,  sem  bezt  hlýddi,  til  þess  að  verja 
bæði  sjálfan  yður  og  ríki  yðar  fyrir  öllum  háska«. 

Þegar  vildarmaðurinn  hafði  lokið  ræðu  sinni,  sleit 
soldán  tali  þessu  með  svofeldum  orðum:  »Hvernig  sem 
i  þessu  liggur,  þá  get  cg  samt  ekki  haldið,  að  sonur  miun 
sje  eins  illgjarn,  og  þið  viljið  telja  mjer  trú  um.  Hafið 
samt  þökk  fyrir  ráðið,  því  eg  veit,  að  það  er  af  góðum 
toga   spunnið«. 

Á  þessa  lcið  svaraði  Indlands  soldán  vildarmönnum 
sínum,  og  Ijet  ckki  á  því  bera,  að  ræður  þcirra  höfðu 
fengið  honum  mikils;  því  undir  niðri  var  hann  áhyggju- 
fullur,  og    ásetti  sjcr  að    hafa  nákvæmar    gætur  á  Ahmcd, 

án  þess  stórvezírinn  vissi  af.  Gerði  hann  aptnr  boð  eplir 
galdrakonunni  og  Ijet  fara  með  hana  gegnum  leynidyr  á 
höllinni  inn  í  herbergi  sitt. 

»Satt  sagðirðu  mjer  þá«,  mælti  hann,  »þegar  þú 
sagðir  mjer,  að  Ahmed  sonur  minn  væri  ekki  dáinn,  og 
kann  eg  þjer  þökk  fyrir.  En  nú  verður  þú  að  gera  mjer 
einn  greiðann  enn.  Allt  frá  því  við  fundumst  aptur,  og 
hann  fór  að  koma  hingað  á  mánuði  hverjum,  het  eg  ekki 
getað  fengið  hann  til  að  segja  mjer  bústað  sinn.  Eg  vil 
ekki  beita  við  hann  nauðung,  en  veit,  að  þú  munir  hæg- 
lega  getað  útvegað  mjer  vitneskju  um  þetta,  án  þess  að 
hann  eða  hirðin  komist  á  snoðir  um  það.  Þú  veizt,  að 
hann  er  hjer  nú  sem  stendur,  og  með  því  hann  aldrei 
kveður  mig,  nje  nokkurn  hirðmanna  minna,  þegar  hann 
fer  af  stað,  þá  sjáðu  þig  ekki  tír  færi,  en  taktu  eplir  hvert 
hann  fer,  og  gerðu  mig  þess  vísark. 

Galdranornin  gekk  nú  burt  úr  höll  soldáns,  og  er 
hún  vissi,  hvar  Ahmed  haíði  fundið  ör  sína,  þá  fór  hún 
þangað  og  faldi  sig  nálægt  björgunum.  Snemma  morg- 
uninn  eptir  fór  Ahmed  þangað  og  kvaddi  hvorki  soldán 
nje  hirðmenn  hans.  Sá  galdranornin  hann  koma  og  mændi 
eptir  honum,  þangað  til  hann  hvarf  úr  augsýn  með  föru- 
neyti  sínu.  Með  því  nú  hamrabjörgin  voru  svo  há  og 
brött,  að  einskis  manns  færi  var  þar  yfir  að  komast,  þá 
gat  nornin  sjer  þess  til,  að  kóngsson  mundi  annaðhvort 
fara  í  einhvern  helli  eða  önnur  fylgsni  anda  og  álfa  í  jörð 
niðri.  En  er  hún  hugði,  að  hann  ásamt  föruneyti  sínu 
væri  kominn  alla  leið,  þá  skreiddist  hún  úr  fylgsni  sínu, 
og  gekk  rakleiðis  inn  í  gjána,  þar  sem  hún  hafði  sjeð 
kóngsson  ríða  inn  í  hana  með  mönnum  sínum.  Gekk 
hún  inn  eptir  henni  endilangri,  þangað  sem  hún  luktist 
af  hábjörgum,  og  skyggndist  þar  vandlega  um,  en  hvergi 
sá  hún  neinn  inngang,  nje  heldur  járndyrnar,  sem  duldust 
ekki  fyrir  Ahmed,  af  því  þær  voru  karlmönnum  einum 
sýnilegar,  en  þó  ekki  öðrum  en  þeim.  sem  Paríbanú  var 
hugur  á  að    finna.     Sá  nú    galdranornin,  að    öll  fyrirhöfn 

hennar  var  til  ónýtis,  og  varð  að  láta  sjer  nægja  það  lítið, 
sem  hún  hafði  orðið  áskynja  um.  Fór  hún  síðan  á  fund 
soldáns  og  sagði  honum  erindislokin.  »Yðar  hátign«, 
mælti  hún  að  endingu,  »mun  geta  ráðið  af  þessu,  að  mjer 
mun  ekki  verða  mikið  fyrir  að  fræða  yður  til  hlítar  um 
háttalag  Ahmeds.  Eg  vil  ekki  segja  yður  nú  þegar,  hver 
ætlun  mín  er  um  það,  heldur  bíða  þangað  til  eg  með  ský- 
lausri  vissu  get  leitt  yður  í  allan  sannleik.  En  svo  að 
þessu  verði  framgengt,  þá  bið  eg  yður  vera  þolinmóðan, 
og  lofa  mjer  að  hafa  tíinann  fyrir  mjer,  verðið  þjer  og  að 
leyfa  mjer,  að  gera  sem  mjer  líkar,  og  megið  ekki  spyrja 
mig  um  það,  hverra  ráða  eg  neyti,  til  að  ná  tilgangi  mínum«. 

Soldán  ljet  sjer  það  vel  líka  og  svaraði:  »Ger  þú 
eins  og  þjer  líkar,  eg  skal  þreyja  með  þolinmæði,  þangað 
til  þú  efnir  heit  þitt«.  Gaf  hann  henni  því  næst  afardýr- 
an  demant  til  uppörfunar,  og  kvað  þar  mundu  meiri  gjaíir 
eptir  fara,  því  hann  mundi  síðan  launa  henni  til  fulls, 
þegar  hún  hefði  aflokið  hinu  vandasama  starfi,  sem  hann 
treysti  henni  bezt  að  leysa  af  hendi,  fyrir  sakir  kunnátlu 
hennar  og  kænsku. 

Allt  frá  því  álfkonan  hafði  leyft  Ahmed  að  finna 
föður  sinn  öðruhverju,  hafði  hann  ávallt  gert  það  einu 
sinni  í  mánuði;  þetta  vissi  galdrakonan,  og  beið  hún  því 
þangað  til  mánuðurinn  var  á  enda.  Nokkrum  dögum  áð- 
ur  gekk  hún  undir  hamrana,  þangað  sem  kóngsson  áður 
hafði  horíið  úr  augsýn,  og  beið  þar  í  von  um  að  gela 
komið  því  fram,  er  hún  hafði  ætlað  sjer. 

Daginn  eptir  reið  Ahmed  kóngsson  út  úr  járndyrun- 
uni  með  sama  föruneyti,  sem  vant  var  að  fylgja  honum. 
Reið  hann  fram  hjá  galdranorninni  og  kom  honum  ekki 
til  hugar,  að  hún  væri  sú,  er  hún  var.  Nú  með  því  hún 
hallaði  höfðinu  upp  við  bergið  og  stundi  eíns  og  hún 
væri  sárþjáð,  þá  hrærðist  hann  lil  meðaumkvunar,  kom 
til  hennar  og  spurði,  hvað  að  henni  gengi,  og  hvað  hann 
mætti  gera  henni  til  líknar.  Nornin  lypti  ekki  einu  sinni 
npp    höfðinu,    en    renndi    slíkum    augum    til    Ahmcds,  að 

hann  hlaut  að  kenna  cnn  meira  í  hrjósti  um  hana  en  áð- 
ur;  slundi  hún  upp  orði  og  orði  á  stangli,  eins  og  hún 
gæti  varla  dregið  andann,  og  var  svar  hennar  á  þann  veg, 
að  hún  hefði  fengið  kölduflog  á  leiðinni  til  horgarinnar 
og  orðið  að  leggjast  niður  á  þessum  eyðistað,  þar  sem 
hún  hlaut  að  örvænta  sjer  hjálpar. 

»Góða  kona!«  ansaði  kóngsson,  »hjálpin  er  ekki  svo 
fjærri  sem  þú  hyggur;  eg  skal  sjá  um  þig  og  koma  þjer 
á  einn  stað  hjer  nálægt,  þar  sem  þjer  skal  veitast  öll  að- 
hjúkrun,  sem  hugsazt  getur,  svo  að  þjer  mun  fljótt  batna. 
Ef  þú  að  eins  vilt  rísa  á  fætur,  þá  skal  einn  af  mönnum 
mínum  kippa  þjer  upp  á  hest  sinn  og  reiða  þig  fyrir 
aptan  sig«. 

Það  má  nærri  geta,  að  galdranornin  tók  manngæzku 
boði  þessu  með  mesta  fögnuði,  og  gat  henni  ekkert  komið 
belur,  því  til  þess  gerði  hún  sjer  upp  veikina,  að  hún 
gæti  komizt  fyrir,  hvar  kóngsson  byggi,  hvað  hann  tæki 
sjer  fyrir  hendur  og  hvernig  hógum  hans  væri  varið.  Fór 
hún  nú  að  reyna  að  staulast  á  fætur,  og  Ijet  eins  og  sjer 
veitti  það  fjarska  erfitt;  stigu  þá  tveir  af  mönnum  Ahmeds 
af  baki,  reistu  hana  við,  hófu  hana  upp  og  Ijetu  á  bak 
fyrir  aptan  riddara  einn.  Stigu  þeir  því  næst  á  bak  aplur, 
og  reið  kóngsson  í  broddi  sveitar  sinnar  til  járndyranna; 
þeysti  einn  af  riddurunum  á  undan  til  að  ljúka  þeim  upp. 
Kóngsson  reið  inn,  og  jafnskjótt  sem  hann  var  kominn  í 
hallargarð  álfkonunnar,  ljet  hann  skila  til  hennar,  að  hann 
vildi  tala  við  hana,  og  beið  hann  kyrr  á  meðan,  og  stje 
ekki  af  baki. 

Álfkonan  kom  þegar,  og  hafði  hún  brugðið  svo  fljótt 
við,  af  því  hún  vissi  ekki,  hvers  vegna  Ahmed  kom  svo 
bráðlega  aptur.  Óðara  en  Paríbanú  gæti  spurt  hann  um 
það,  benli  hann  henni  á  galdranornina,  sam  tveir  af  föru- 
nautum  hans  höfðu  lekið  af  baki  og  hjeldu  á  milli  sín, 
og  mælti:  »Drottning!  gerðu  það  fyrir  orð  mín,  að  auinkv- 
ast  yfir  konu  þessa,  eins  og  eg  geriv  Eg  hitti  hana  á  leið 
minni  eins  á  sig    komna,  og    hún  nú    er,  og   lofaði  henni 

þeirri  hjálp,  sem  við  þarf.  Bið  eg  þig  fyrir  hana  í  þeirri 
vissu  von,  að  þú  bæði  af  eigin  hvöt  og  fyrir  minn  bæna- 
stað  munir  líkna  henni  og  ekki  yfirgefa  hana«. 

Meðan  Ahmed  mælti  þetta,  virti  Paríbanú  nornina 
fyrirsjer,  og  bauð  tveimur  af  þjónustukonum  sínum  að  taka 
við  henni  af  báðum  riddurunum,  fylgja  henni  inn  í  höllina 
og  hjúkra  henni  eins  vandlega  og  þær  mundu  stunda  hana 
sjálfa,  ef  hún  væri  sjúk.  Gerðu  konurnar  eins  og  álfkon- 
an  sagði  þeim  fyrir,  en  hún  vjek  sjer  að  Ahmed,  og  mælti 
í  hálfum  hljóðum:  »Manngæzka  þín  er  lofsverð  og  sæmir 
vel  bæði  sjálfum  þjer  og  tign  þinni;  þykir  mjer  vænt  um, 
að  eg  get  styrkt  þig  í  svo  góðu  áformi,  en  svo  segir  mjcr 
hugur  um,  að  þjer  muni  illa  verða  launað.  Mjer  lízt  ekki 
kona  þessi  eins  veik,  og  hún  þykist  vera,  og  er  nijer  nær 
að  halda,  að  hún  sje  undirstungin  lil  þess  að  gera  þjer 
mikla  skapraun.  En  ekki  skaltu  samt  verða  hugsjúkur, 
því  hvað  ill  ráð,  sem  þjer  ern  biíin,  þá  máttu  ganga  að 
því  vísu,  að  eg  mun  leysa  þig  úr  öllum  tálsnörum,  seni 
fyrir  þig  verða  lagðar.     Far  því  óhræddur  leiðar  þinnar!« 

Kóngsson  varð  ekki  áhyggjufullur  út  af  orðum  álf- 
konunnar,  og  svaraði  hann  þannig:  »Eg  veit  ekki  til,  að 
eg  hafi  gert  eða  viljað  gera  nokkrum  manni  illt,  og  get  eg 
því  ekki  trúað,  að  neinum  komi  til  hugar  að  vinna  mjer 
grand.  En  fari  það  sem  má,  eg  skal  allt  fyrir  það  aldrei 
hætta  að  gera  það,  sem  gott  er,  þegar  mjer  býðst  tæki- 
færi  lil  þess«. 

Að  svo  mæltu  kvaddi  hann  álfkonuna,  og  hjelt  áfram 
ferð  sinni.  Kom  hann  skjótt  til  hirðar  soldáns,  og  fagn- 
aði  hann  honum  eptir  vanda;  sat  hann  á  sjer  eins  og 
hann  gat,  að  láta  ekki  áhyggjur  þær  í  ljósi,  sem  vildar- 
menn  hans  höfðu  vakið,  með  því  að  gera  Ahmcd  tor- 
tryggilegan  í  augum  hans. 

Meðan  þelta  gerðist,  höfðu  báðar  þjónustukonurnar 
lcitt  galdranornina  inn  í  fagurt  og  skrautlegt  herbergi,  og 
látið  hana  setjast  í  legubekk.  Hallaði  hún  höfði  sínu 
upp  að  gullsaumuðum  pellsvæili,  en  þær  bjuggu  um  hana 

í  sama  legubekknum;  voru  sængurfötin  afar  dýrmæt, 
dýnurnar  úr  þykksilki  og  fagurlega  útsaumaðar,  rekkju- 
voðirnar  úr  hinu  fegursta  og  smágjörvasta  líni,  en  á- 
breiðan  úr  gullskotnum  silkivefnaði  Hjálpuðu  þær  henni 
til  að  leggjast  niður,  og  hagræddu  henni,  en  hún  ljet  sem 
hún  væri  sárkvalin  af  sóttarflogum,  og  gæti  ekki  hrært 
legg  nje  lið;  gekk  þá  önnur  þjónustukonan  út  og  kom 
fljótt  aptur  með  vatn  í  ljómandi  postulínsskál.  Rjetti 
hún  hana  að  kerlingunni,  en  hin  konan  hjálpaði  henni 
til  að  rísa  upp  í  rúminu. 

»Drekktu  þetta«,  sagði  konan,  »það  er  vatn  úr  Ijóna- 
lindinni,  sem  er  óbrigðult  meðal  við  allri  köldusótt.  Muntu 
finna,  að  það  hrífur  á  minna  en  einni  stundu«. 

Galdranornin  ljet  þær  ganga  lengi  eptir  sjer,  eins  og 
hún  hefði  mestu  óbeit  á  drykk  þessum.  Samt  tók  hún 
loksins  við  skálinni,  sötraði  í  sig  drykkinn  og  hristi  höf- 
uðið,  til  þess  að  s^ma  hvað  nærri  hún  hefði  tekið  sjer. 

»Liggðu  nú  kyrr«,  sagði  sú,  sem  haíði  rjett  henni 
drykkinn,  »reyndu  að  sofna,  ef  þú  getur.  Nú  ætlum  við 
að  láta  þig  eina  og  vonum  við  að  hitta  þig  alveg  heil- 
brigða,  þegar  við  að  einnar  stundar  fresti  vitjum  þín  aptur«. 

Galdranornin  var  ekki  komin  til  þess  að  liggja  mjög 
lengi  í  uppgerðarveiki,  heldur  til  þess  að  komast  fyrir, 
hvar  Ahmed  hefðist  við,  og  hvers  vegna  hann  hjeldi  sig 
fjærri  hirð  föður  síns.  Nú  er  hún  vissi  þetta  fullgjörla, 
þá  mundi  hún  fegnust  hafa  sagt,  að  drykkurinn  hefði 
hriíið  á  augabragði,  svo  mikill  var  í  henni  hugurinn,  að 
komast  heim  aptur  og  segja  soldáni  frá  þessum  heppilegu 
erindislokum;  en  með  því  henni  hafði  ekki  verið  sagl,  að 
drykkurinn  hrifi  að  vörmu  spori,  þá  varð  hún  móti  vilja 
sínum  að  bíða  þangað  til  konurnar  komu  aptur.  Vitjuðn 
þær  hennar  á  tilteknum  tíma,  og  var  hún  þá  komin  á 
fætur  og  alklædd  í  legubekknum.  Stóð  hún  þá  undir  eins 
upp  og  mælti:  »Ó  sá  dásemdardrykkur!  hann  hreif 
miklu  fljótar  en  þið  sögðuð,  og  hef  eg  beðið  ykkar  um 
stund  og    verið    óþolinmóð,    af   því    mjer    var    svo    mikill 

hugur  á  að  biðja  ykkur,  að  fylgja  mjer  á  fund  hinnar 
brjóstgóðu  frúar,  svo  eg  geti  þakkað  henni  fyrir  miskunar- 
verk  þetta,  sem  eg  skal  muna  henni  alla  æfi;  get  eg  þá 
tafarlaust  haldið  ferð  minni  áfram,  þar  sem  eg  nú,  eins 
og  fyrir  guðlega  jarteikn,  hef  aptur  fengið  heilsu  mína«. 

Báðar  þjónustukonurnar,  sem  líka  voru  álfkonur, 
samglöddust  galdranorninni,  er  hún  var  svo  íljótt  orðin 
albata,  og  leiddu  hana  því  næst  í  gegnum  mörg  herbergi, 
sem  voru  enn  fegurri  en  það,  sem  hún  hafði  legið  í; 
komu  þær  loksins  í  þann  salinn,  sem  skrautlegastur  og 
dýrðlegastur  var  í  allri  höllinni.  Þar  sat  Paríbanú  á  há- 
stól,  sem  allur  var  af  skíru  gulli,  og  skreyttur  demöntum, 
roðasteinum  og  furðu  stórum  perlum;  stóð  fjöldi  álfa- 
meyja  á  báðar  hendur  henni,  og  voru  þær  allar  himin- 
fagrar  og  búnar  í  d)rrasta  skart. 

Galdranornin  fjell  í  stafi,  er  hún  sá  slíka  hátign  og 
Ijómandi  dýrð,  og  kom  á  hana  fát;  hún  fleygði  sjer  ílatri 
niður  fyrir  hásætið,  og  gat  engu  orði  upp  komið,  til  að 
þakka  álfkonunni,  eins  og  hún  hafði  ætlað  sjer  að  gera. 

Paríbanú  leysti  hana  frá  þeim  vanda  og  mælti: 
»Góða  kona!  mjer  þykir  vænt  um,  að  mjer  bauðst  tæki- 
færi  til  að  gera  þjer  greiða,  og  íær  það  mjer  mikillar  gleði, 
að  þú  ert  nú  aptur  orðin  ferðafær.  Eg  vil  enganveginn 
tefja  þig,  en  þjer  mun  samt  ekki  vera  á  móti  skapi  að 
skoða  höll  mína  áður  en  þú  fer.  Farðu  og  láttu  þjón- 
uslukonur  mínar  sýna  þjer  hana«. 

Galdranornin  varð  nú  eins  og  utan  við  sig;  hún  laut 
með  ennið  ofan  að  ábreiðunni,  sem  lögð  var  yfir  tröppur 
hásætisins,  og  kvaddi  þegjandi,  því  hún  hafði  hvorki  þrek 
nje  þor  til  að  koma  upp  einu  orði.  Fylgdn  álfkonurnar 
henni  út,  og  tóru  með  hana  innan  um  öll  herbergin,  sem 
Paríbanú  hafði  sýnt  Ahmed,  þegar  hún  sá  hann  í  fyrsta 
sinn;  varð  galdranornin  hissa  á  slíkum  auð  og  viðhöfn, 
og  var  allt  af  að  segja,  hvað  mikið  sjer  fyndist  lil  þess 
koma.  En  er  hún  hafði  skoðað  alla  höllina,  þá  furðaði 
hún  sig  mest  á  því,  sem  l)áðar  álfkonurnar    sðgðu    henni, 

en  það  var,  að  allt  þetta,  sem  hún  hafði  undrazt  svo  mjög, 
væri  líiilræði  eitt  hjá  veldi  og  mætti  drottningar  þeirra, 
og  ætti  hún  óleljandi  hallir  í  ríki  sínu,  sem  væru  hver 
annari  ólíkar  að  byggingarlagi,  en  allar  jafn  dýrðlegar  og 
skrautlegar.  Sögðu  þær  henni  og  frá  ýmsu  öðru  og  fylgdu 
henni  til  járndyranna,  sem  Ahmed  hafði  fylgi  henni  inn 
um,  og  luku  þeim  upp  fyrir  henni;  þakkaði  hún  þeim 
fyrir  allt  ómakið  og  kvaddi  þær,  en  þær  beiddu  hana 
vel  að  fara. 

Þegar  galdranornin  hafði  gengið  fáein  spor,  þá  leit 
hún  við,  til  að  gá  að  dyrunum  og  setja  þær  á  sig;  en  nú 
sá  hún  engin  mót  til  þeirra,  því  þær  voru  orðnar  henni 
ósýnilegar  eins  og  öllum  konum  öðrum,  svo  sem  fyrr  er 
frá  sagt.  En  þó  henni  líkaði  þetta  miður,  þá  fór  hún 
samt  ánægð  af  stað  til  soldáns,  og  þóttist  hafa  leyst  erindi 
sitt  vel  af  hendi.  Þegar  hún  var  komin  til  höfuðborgar- 
innar,  gekk  hún  eptir  sniðvegum  til  hallarinnar,  og  Ijet 
fylgja  sjer  inn  um  leynidyrnar.  Var  soldáni  sagt  til,  er 
hún  kom,  og  Ijet  hann  leiða  hana  fyrir  sig.  Sýndist  hon- 
uin  hún  vera  fremur  skuggaleg  í  yfirbragði,  og  hjelt  því 
að  för  hennar  hefði  mistekizt.  »Af  svip  þínum  ræð  eg<(, 
mælti  hann,  »að  þú  munir  hafa  farið  ónýtisför,  og  getir 
því  ekki  frætt  mig  um  það,  er  eg  vildi  vita«. 
J-*  »Herra!  ansaði  galdrakonan,    »ekki  skuluð  þjer  taka 

mark  á  yfirbragði  mínu,  nje  ráða  af  því,  hvort  eg  muni 
hafa  leyst  erindi  það  vel  af  hendi,  er  þjer  trúðuð  mjer 
fyrir,  heldur  skuluð  þjer  af  hreinskilinni  sögusögn  minni 
verða  þess  vísari,  hvað  mjer  vildi  til  og  hvernig  fór,  en 
þtfð  verð  eg  að  segja,  að  eg  hef  gert  allt,  sem  í  mínu 
valdi  stóð,  til  þess  að  þjer  skylduð  verða  ánægður  með 
mig.  En  þar  sem  dapurleikur  nokkur  lýsir  sjer  í  svip 
mínum,  þá  er  til  hans  allt  önnur  orsök,  en  sú,  að  eg  væri  ó- 
heppin  í  aðgerðum  mínum;  vona  eg,  að  yðar  hátign  muni 
þykja  sjer  fullnægt,  hvað  það  sneriir,  ef  yður  þóknast  að 
hlýða  á  frásögn    mína.     tjffl    orsök    ógleði  minnar    læt  eg 


432 

ólalað  að  sinni;  hún  mun  verða  yður  auðráðin  þegar  þjer 
hafið  heyrt  sögusögn  mína  til  enda«. 

Því  næst  sagði  hún  soldáni,  hvernig  hún  fór  að  gera 
sjer  upp  veiki,  og  hrærði  Ahmed  til  meðaumkvunar,  svo 
að  hanu  ljet  flytja  hana  á  stað  einn  undir  jörð  niðrir  og 
fól  liana  umsjá  álfkonu  nokkurrar,  sem  var  óumræðilega 
fögur.  Skýrði  hún  honum  frá  því,  hversu  álfkonan  hefði 
verið  huglátleg,  þar  sem  hún  skipaði  undir  eins  tveimur 
öðrum  álfkonum,  sem  henni  fylgdu,  að  hjúkra  sjer  og 
skilja  ekki  við  sig,  fyrr  en  hún  væri  orðin  heil  heilsu; 
gæti  slíkt  dálæti  ekki  átt  sjer  stað  uema  á  milli  hjóna. 
Eptir  það  hefði  sjer  verið  veitt  aðhlynning,  og  hefði  hún 
lálið  eins  og  sjer  batnaði;  sparði  hún  ekki  að  lýsa  dýrð 
þeirri  og  viðhöfn,  er  him  hafði  sjeð,  með  öfgalegum  orða- 
tiltækjum. 

»Herra!«  mælti  hún  enn  fremur,  »hvað  haldið  þjer 
um  hin  frábæru  auðæti  álfkonunnar?  Þjer  segið  ef  til 
vill,  að  þjer  furðið  yður  á  auðæfum  þeim,  en  gleðjist  samt 
af  því,  að  Ahmed  sonur  yðar  n)7tur  þeirra  ásamt  álfkon- 
unni.  Yðar  hátign  misvirði  það  ekki  við  mig,  að  eg  verð 
að  segja,  að  eg  lít  allt  öðruvísi  á  þetta  mál,  og  kemur 
yfir  mig  hræðsla  og  hugarkvíði,  þegar  eg  hugsa  til  ógæf- 
unnar,  sem  af  því  getur  hlotizt  fyrir  yður.  Þetta  veldur 
hugsýki  minni,  sem  mig  skorti  þrek  til  að  dylja  svo  vel, 
að  þjer  ekki  yrðuð  hennar  var.  Að  vísu  vil  eg  trúa  þvi, 
að  Ahmed  sje  betri  maður  en  svo,  að  hann  geri  yður 
nokkuð  illt  af  eigin  hvöt.  En  hver  veit  nema  álfkonan 
blási  honum  því  illræði  í  brjóst,  að  vinna  ríki  yðar  og 
svipta  yður  konungstigninni,  því  hún  má  sín  þegar  mikils 
hjá  honum,  og  getur  komið  honum  til  hvers,  sem  vera 
skal,  með  yndisleik  sínum  og  ástaratlolum?  hver  getur 
ábyrgzt  það?  Yðar  hátign  ætti  að  íhuga  vandamál  þetta 
eins  og  vert  er«. 

Þó  að  soldán  vissi,  hvílíkur  öðlingur  Ahmed  sonur 
hans  var,  þá  gerðisl  hann  samt  áhyggjufullur  út  af  for- 
tölum    galdranornarinnar.       »Eg    þakka    þjer    mikillegac, 

mælti  hann,  »fyrir  alla  kostgæfni  þína,  en  ráð  þín  þykja 
mjer  svo  mikilsverð,  að  eg  mun  ekkert  í  þessu  máli  á- 
kveða  fyrr  en  ráðgjafar  mínir  hafa  rætt  það  til  hlítar«. 

Þegar  soldáni  var  sagt,  að  galdranornin  væri  komin, 
þá  hittist  svo  á,  að  hann  var  á  tali  við  vildarmenn  þá, 
•sem  áður  höfðu  vakið  grunsemd  hans  á  Ahmed.  Gekk 
hann  nú  aptur  til  þeirra,  og  hafði  galdranornina  með  sjer; 
sagði  hann  þeim,  hvers  hann  nú  var  orðinn  vísari,  og 
kvað  hann  sjer  standa  ótta  mikinn  af  álfkonunni,  þar 
sem  hún  hefði  allt  ráð  Ahmeds  í  hendi  sjer;  spurði  hann, 
hvernig  bezt  yrði  komið  í  veg  fyrir  ógæfu  þá,  er  af  því 
mætti  hljótast. 

Þá  mælti  einn  af  vildarmönnunum  í  nafni  allra 
hinna:  »Þjer  vitið,  hver  óláni  þessu  mun  af  stað  koma, 
þar  sem  hann  er  við  hirð  yðra  og  á  yðar  valdi;  ættuð  þjer 
að  verða  skjótari  að  bragði  og  taka  hann  fastan.  Mundi 
illa  mælast  fyrir,  ef  þjer  ljetuð  ráða  hann  af  dögum,  og 
væri  því  ráðlegast  að  halda  honum  í  æfilöngu  varðhaldk. 

Vildarmennirnir  fjellust  allir  á  ráð  þetta,  en  galdra- 
norninni  þótti  það  heldur  svæsið,  og  varð  hún  því  ekki 
samdóma.  Spurði  hún  soldán,  hvort  sjer  leyfðist  að  tala, 
en  hann  leyfði  henni  það,  og  tók  hún  þá  svo  til  orða: 
»Herra!  eg  efaði  ekki,  að  vildarmenn  yðar  mundu  ráða 
til  að  taka  Ahmed  fastan,  af  því  þeim  er  innilega  um 
velferð  yðar  hugað;  en  eg  vona,  að  þjer  misvirðið  ekki, 
þó  eg  geti  þess,  að  ef  Ahmed  verður  tekinn,  þá  ríður  ekki 
minna  á  að  handsama  förunauta  hans;  en  þeir  eru  andar. 
Ætli  það  sje  svo  hægt  að  koma  að  þeim  óvörum  og  taka 
þá  höndum?  Þeir  geta  brugðið  yíir  sig  huliðshjálmi,  og 
mundu  þeir  þá  ekki  í  sama  vetfangi  hverfa  til  álfkonunnar 
og  segja  henni,  hversu  háðuglega  maður  hennar  væri  leik- 
inn?     Og  mundi  hún  geta  látið  svívirðing  þessa  óhefnda?« 

»Mundi  það  eigi  hollara,  ef  soldán  gæti  orðið  óhultur 
fyrir  illræðum  Ahmeds,  án  þess  að  láta  til  skarar  skríða, 
og  neytt  ráða  nokkurra,  sem  ekki  yrðu  orðstír  hans  til 
hnekkis  eða  öðrum  til  hneyxlis?  Andar  og  álfkonur  megna 

það,  sem  mönnum  er  ómögulegt,  og  gæti  soldán  því  sært 
Ahmed  fyrir  drengskap  hans,  að  útvega  sjer  ýmsa  hluli 
fyrir  tilslilli  álfkonunnar;  gæti  hann  látið  í  veðri  vaka,  að 
þeir  mundu  verða  sjer  til  mikillar  nytsemdar,  og  mundi 
hann  ávallt  kunna  honum  þökk  fyrir.  Færi  eg  það  til 
cins  og  dæmi,  að  þegar  soldán  ætlar  í  hernað,  þá  gengur 
geysimikið  fje  til  að  kaupa  tjöld  handa  sjálfum  honum 
og  herliði  hans,  og  ekki  minna  til  að  útvega  úlfalda,  múla 
og  aðra  eyki,  sem  hafðir  eru  til  að  flytja  hergögn  þessi. 
Nú  gæti  soldán  beðið  Ahmed  að  neyta  ástar  þeirrar,  sem 
álfkonan  hefir  á  honum,  til  þess  að  útvega  tjald,  er  ekki 
sje  fyrirferðarmeira  en  svo,  að  fela  megi  í  lófa  sínum,  en 
geti  þó  orðið  svo  stórt,  að  það  taki  gjörvallan  herinn. 
Meira  segi  eg  ekki  að  svo  komnu;  en  þó  nú  Ahmed  kæmi 
með  tjaldið,  þá  mætli  biðja  hann  margra  slikra  hluta,  svo 
að  hann  loksins  mundi  gefast  upp  við  það,  er  svo  væri 
erfitt  eða  ómögulegt,  og  gæti  álfkonan  þá  ekki  dugað  hon- 
um,  þó  hún  sje  ærið  máttug  og  hugvitsöm.  Þá  mundi 
hann  fyrirverða  sig,  og  ekki  láta  sjá  sig  íramar,  en  lifa 
með  henni  fjærri  öllu  mannlegu  samneyti.  Þyrfti  yðar 
hátign  þá  ekki  að  óttast  hann,  og  mundi  þannig  geta 
komizt  hjá  ámælum  þeim,  sem  þjer  munduð  fyrir  verða, 
ef  þjer  tækjuð  til  þess  óyndisúrræðis,  að  ráða  hann  af 
dögum,  eða  hneppa  hann  í  æfilangt  varðhald«. 

Þegar  galdranornin  hafði  út  talað,  spurði  soldán 
vildarmenn  sína,  hvort  þeir  vissu  nokkurt  betra  ráð,  en 
þeir  þögðu  allir;  rjeði  hann  því  af,  að  hlýða  ráði  galdra- 
nornarinnar,  því  það  leizt  honum  hyggilegast,  enda  átti 
það  bezt  við  skap  hans,  að  beita  ekki  hörðu. 

Næsta  dag  sat  soldán  aptur  á  tali  við  vildarmenn 
sína,  og  kom  þá  Ahmed  og  seltist  við  hlið  honum;  brugðu 
þeir  eigi  tali  sínu,  þó  Ahmed  kæmi,  en  ræddu  lengi  fram 
og  aptur  um  5rmislegt,  sem  bar  á  góma.  En  loksins  vjek 
soldán  sjer  að  Ahmed  og  mælti:  »Sonur  minn!  þegar  ]>ú 
komst  aplur  eptir  hina  langvinnu  fjærveru  þína,  og  gladdir 
mig  harmþrunginu,    þá  vildir    þú  ekki    segja  mjer  bústaö 

þinn.  Eg  gekk  ekki  frekara  á  þig  í  þnð  skipti,  því  eg 
var  óumræðilegn  glnður,  þnr  sem  eg  hafði  þig  aptur  fundið 
og  vissi,  nð  þú  undir  vel  hag  þínum,  endn  sá  eg  á  þjer, 
nð  þú  vnrst  tregur  til  nð  leysn  úr  spurningum  mínum. 
Eg  veit  ekki,  hvers  vegnn  þú  gerðir  svo  við  föður  þinn, 
cr  sjmdi  þá  ekki  síður  en  nú,  nð  hann  gleðst  af  hjartn 
yfir  gæfu  þinni.  En  nú  veit  eg,  í  hverju  gæfn  þessi  er 
fólgin,  og  þykir  mjer  vænt  um,  nð  þú  gekkst  nð  eign  álf- 
konu,  sem  er  svo  elskuleg,  svo  máttug  og  nuðug,  því  allt 
þettn  hef  eg  snnnfrjett.  Slíknn  kvennkost  hefði  eg  aldrei 
getnð  fengið  þjer,  svo  voldugur  sem  eg  er.  Nú  er  þú 
hefir  hnfizt  til  slíkrnr  tignar,  sem  allir  mundu  öfunda  þig 
af,  nema  eg,  af  því  þú  ert  sonur  minn,  þá  bið  eg  þig  að 
raska  eigi  hinu  ástríka  samlyndi  okkar,  er  haldizt  hefir 
hingað  til;  vona  eg,  að  þú  útvegir  mjer  liðveizlu  álfkon- 
unnar,  þegar  mjer  liggur  á;  mun  þjer  það  auðvelt,  þnr 
sem  hún  dregur  allt  til  muna  við  þig.  Muntu  eigi  mis- 
virða,  að  eg  reyni  nú  þegar,  hversu  miklu  þú  fær  til  leiðar 
komið  hjá  henni«. 

»Þú  veizt,  að  í  hvert  skipti,  sem  eg  fer  í  leiðangur, 
þá  gengur  fjarska  mikið  fje  til  að  kaupa  tjöld,  og  eyki  til 
að  flytja  þau,  að  eg  nú  ekki  nefni  erfiðleika  þá  og  fyrir- 
höfn,  er  af  þessu  leiðír,  bæði  fyrir  sjálfan  mig  og  her- 
foringja  mína.  Nú  gæíir  þú  útvegað  mjer  tjald  hjá  álf- 
konunni,  sem  sje  þeirrar  náttúru,  að  það  geti  falizt  í  lófa 
mínum,  og  engu  nð  síður  tekið  nllnn  her  minn;  hugsnðu 
nú  eptir  því,  hvílíkan  greiðn  þú  gerir  mjer  með  þessu. 
Altkonnn  mun  fúslega  verða  við  bæn  þinni,  ef  þú  segir 
henni,  að  þú  ætlir  mjer  tjaldið.  Ekki  mun  hún  synjn 
þjer  þess  vegnn,  nð  henni  sje  þnð  um  megn,  því  nllir 
vitn,  nð  álfkonur  orka  því,  sem  meira  er  en  þetta«. 

Ahmed  hafði  eigi  búizt  við,  að  soldán  mundi  fara 
slíks  n  leit,  og  virlist  honum  þnð  í  fyrstunni  hnrln  örðugt 
og  nær  því  ómögulegt,  því  þó  hann  vissi,  nð  álfkonur 
eru  miklum  mætli  gæddar,  þá  efaði  hann  samt,  að  Parí- 
banú  gæli  útvegnð  sjer  Ijaldið.     Ilann   hafði  heldur  aldrei 

látið  neina  slíka  ósk  í  Ijósi  við  hana;  hann  hafði  látið 
sjer  nægja  ástsemd  þá,  er  hún  auðsýndi  honum,  hæði  í 
orði  og  verki,  og  af  sinni  hálfu  reynt  að  votta  henni  elsku 
sína,  og  ekki  haft  hugann  á  öðru  en  að  halda  hylli  hennar 
óskerlri.  Vissi  hann  því  ógjórla,  hvernig  hann  ætti  að 
víkjast  undir  tilmæli  föður  síns. 

)>Herra!«  svaraði  hann,  »þar  sem  eg  ekki  sagði  yður 
frá  ráðabreytni  minni,  eptir  að  eg  hafði  skotið  örinni,  þá 
kom  það  af  því,  að  eg  hjelt  að  yður  mundi  standa  það  á 
litlu.  Veit  eg  ekki,  hvernig  þjer  hafið  komizt  eptir  leyndar- 
máli  þessu,  en  ekki  dylst  eg  þess,  að  yður  hefir  verið 
borin  sönn  saga.  Eg  er  eiginmaður  álfkonunnar;  eg  elska 
hana  og  er  sannfærður  um,  að  hún  elskar  mig;  en  þar 
sem  þjer  haldið,  að  eg  geti  komið  hverju,  sem  eg  vil,  til 
leiðar  hjá  henni,  þá  íæ  eg  ekkert  um  það  sagt  að  svo 
komnu.  Eg  hef  aldrei  reynt  á  það  enn;  mjer  hefir  ekki 
cinusinni  komið  það  til  hugar.  Mjer  skyldi  því  vænt  um 
þykja,  ef  þjer  ljetuð  mig  komast  hjá  slíkum  tihaunum,  og 
leyfðuð  mjer  að  njóta  ástarsælunnar  í  kyrð  og  ró,  því 
eg  hafði  einsett  mjer  að  elska  álfkonuna  eins  og  hún  elsk- 
aði  mig,  án  allrar  eigingirni.  En  það  er  skylda  sonarins 
að  verða  við  ósk  föðurins,  sem  hann  á  að  hlj7ða  í  ölluin 
greinum.  Skal  eg  því  segja  eiginkonu  minni  ósk  yðar, 
þó  eg  geri  það  með  hinni  mestu  óbeit  og  tregðu,  en  ekki 
þori  eg  að  ábyrgjast,  að  óskinni  verði  framgengt,  og  megið 
þjer  hafa  það  til  merkis,  að  eg  mun  ekki  aptur  koma  á 
yðvarn  fund,  ef  svo  fer.  Bið  eg  yður  nú  þegar  að  fyrir- 
gefa  mjer  það,  og  minnast  þess,  að  þjer  hafið  sjálfur  neytt 
mig  til  þess«. 

Þá  mælti  soldán:  » 1 1 1 1  þætti  mjer,  ef  það  hlytist  af 
ósk  minni,  að  eg  sæi  þig  aldrei  framar;  en  þú  hefir  ekki 
enn  þá  reynt  hið  mikla  vald,  er  maðurinn  hefir  yíir  konu 
sinni.  Mundi  kona  þín  ckki  sýna  þjer  mikla  ást,  ef  hún 
synjaði  þjcr  lílihæðis  þess,  er  þú  átt  að  biðja  mjer  lil 
handa,  því  fyrir  máttuga  álfkonu  cr  það  lítilræði  cilt. 
Verlu  ckki    svo  feiminn;    þú  kemur    þjer    ckki  að    því,  af 

því  þú  lieldur,  að  húu  unni  þjer  ekki  að  því  skapi,  sem 
þú  annt  henni.  Far  þú  og  hið  hana,  og  munt  þú  kom- 
ast  að  raun  uin,  að  hún  heíir  meiri  ást  á  þjer  en  þú 
hyggur;  minnstu  þess,  að  »alls  án  verður  sá,  er  einskis 
biður«.  Eins  og  þú  mundir  neyta  allrar  orku  til  að  fá 
óskum  hennar  framgengt,  svo  mun  hún  og  gera  þjer  til 
handa«. 

Ekki  tókst  soldáni  samt  að  telja  Ahmed  á  sitt  mál. 
Mundi  hann  heldur  hata  á  kosið,  að  soldán  setti  sjer 
hverskyns  afarkosti,  en  að  hann  færi  nokkurs  þess  á  leit, 
er  Paríbanú  gæti  orðið  til  styggðar;  gramdist  honum  það 
mjög,  og  fór  hann  tveimur  dögum  fyrr  en  hann  var  van- 
ur  frá  hirð  soldáns. 

Álfkonan  sá,  að  hann  var  dapur  í  bragði,  sem  aldrei 
bar  til  endrarnær,  og  spurði,  hvernig  stæði  á  skapbrigðum 
hans.  Svaraði  hann  engu,  en  spurði,  hvernig  henni  liði,  og  var 
auðheyrt,  að  hann  vildi  eyða  því,  er  álfkonan  leiddi  í  tal. 

Þá  mælti  Paríbanú:  »Eg  skal  svara  þinni  spurningu, 
þegar  þú  ert  búinn  að  leysa  úr  minni«, 

Ahmed  færðist  lengi  undan,  og  sagði  það  vera  mark- 
leysu  eina,  en  hún  gekk  því  fastara  á  hann.  »Eg  get 
ekki  sjeð  þig  hryggan«,  mælti  hún,  »eg  vil  vita,  hvað  því 
veldur  og  hugga  þig,  hvernig  sem  á  harmi  þínum  stendur. 
Mikið  má  að  honum  kveða,  ef  eg  ekki  get  bætt  úr  hon- 
um,  nema  ef  faðir  þinn  skyldi  vera  dáinn;  því  þá  mundi 
tímalengdin  ein  geta  sefað  sorg  þína«. 

Ahmed  gat  nú  eigi  lengur  færzt  undan  álfkonunni, 
og  mælti  því;  »Drottning  mín!  guð  lengi  lífdaga  föður 
míns  og  blessi  hann  allt  til  æfiloka.  Þegar  eg  skildi  við 
hann,  var  hann  heilbrigður  og  kenndi  sjer  einskis  meins. 
A  harmi  mínum  stendur  öðruvísi.  Veldur  faðir  minn 
honum  að  vísu,  og  er  hann  mjer  tilfinnanlegri  fyrir  þá 
sök,  að  eg  neyðist  til  að  gera  þjer  ómak.  Pú  veizt,  að 
eg  hef  ávallt  lagt  alla  stund  á,  að  dylja  soldán  hamingju 
þeirrar  og  sælu,  að  mjer  auðnaðist  að  dvelja  hjá  þjer, 
elska  þig  og  vinna  til  hylli  þinnar;  en  nú  hefir  hann  kom- 

izt  eptir  þessu,  þóll  ekki  viti  eg  hvernig  hoiiiim  hefir 
tekizt  það«. 

»En  það  veit  eg((,  mælti  álfkonan;  »manstu  ekki, 
hvað  eg  sagði  þjer  um  konuna,  sem  þú  hugðir  veika  og 
kenndir  í  brjósti  um?  hún  hetir  sagt  soldáni  launungar- 
mál  þitt.  Eg  sagði  undir  eins,  að  hún  væri  ekki  fremur 
veik  en  eg  eða  þú.  Þegar  þjónustukonurnar  höfðu  gefið 
henni  vatnið,  sem  er  óyggjandi  meðal  við  allri  kölduveiki, 
þá  Ijet  hún  eins  og  sjer  batnaði  allt  í  einu.  Ljet  hún 
þjónustukonurnar  því  næst  fylg ja  sjer  til  mín,  svo  að  hún 
gæti  á  augabragði  kvatt  mig,  og  flýtt  sjer  á  fund  soldáns, 
til  þess  að  segja  honum,  hvers  hún  var  orðin  vísari.  Var 
slíkur  asi  á  henni,  að  hún  mundi  hafa  skilið  við  höllina 
óskoðaða,  ef  eg  ekki  hefði  skipað  báðum  þjónustukonun- 
um  að  sýna  henni  innan  um  hana,  svo  að  henni  mætti 
skiljast,  að  hún  væri  skoðunarverð.  En  seg  mjer  nú  þessa 
bæn  föður  þíns,  sem  þú  segir  að  neyði  þig  til  að  gera  mjer 
ómak;  þú  mált  treysta  því,  að  mjer  mun  ekki  verða  mikið 
fyrir  að  fullnægja  honum<(. 

Pá  mælti  Ahmed:  »Þú  munt  hafa  tekið  eptir  því, 
að  eg  Ijet  mjer  ávallt  nægja  ást  þína,  en  beiddi  þig  eins- 
kis  frekara.  Hvers  ætti  eg  líka  að  óska  mjer,  þegar  eg 
á  svo  elskulega  konu?  Allt  fyrir  það  veit  eg,  hvers  þú 
ert  umkominn;  en  eg  hafði  einsett  mjer,  að  freista  aldrei 
máttar  þíns.  (iæt  nú  þess,  að  eg  bið  þig,  ekki  sjálfs  mín 
vegna,  heldur  í  nafni  föður  míns.  Bæn  hans  er  æði  frek; 
hann  beiðist  Ijalds,  er  sje  þeirrar  náttúru.  að  það  laki 
sjálfan  hann  með  hirðinni  og  öllu  herliði  ríkisins,  og  geli 
þó  falizt  í  lófa  hans,  þegar  það  er  saman  brotið.  Eg  í- 
treka  það  enn  þá  einu  sinni,  að  faðir  minn  biður  þig  þessa, 
en  eg  ekki«. 

Álfkonan  brosti  við  og  svaraði:  »Það  er  illl,  að  þú 
skulir  hafa  orðið  svo  áhyggjufullur  út  af  slíku  lítilræði. 
Veit  eg,  að  tvennl  dregur  til  þess:  í  fyrsta  lagi  það,  að 
þú  hafðir  gert  þjer  að  skyldu,  að  freista  ekki  máttar 
iníns,    og  í  annan    stað  munl    þú    hafa    eíazt    uin,    að    eg 

mundi  gela  orðið  við  ósk  föður  þíns.  Hvað  hið  fyrra 
snertir,  þá  lýk  eg  þar  lofsorði  á,  og  mundi  fyrir  þá  sök 
elska  þig  enn  heitar  en  áður,  ef  unnt  væri.  En  hvað 
hinu  síðara  viðvíkur,  þá  mun  mjer  auðvelt  að  sýna  þjer, 
að  slíkir  hlulir  eru  lítilræði  eitt  fyrir  mig,  og  megna  eg  það 
sem  meira  er.  Vertu  því  með  öllu  áhyggjulaus,  og  vittu  fyrir 
víst,  að  mjer  mun  ávallt  vera  hin  mesta  gleði,  að  gera  þjer 
allt  að  skapi,  og  veita  þjer  allar  óskir  þínar«. 

Því  næst  sendi  Paríbanú  eptii  fjárgeymslukonu  sinni. 
Kom  hún  þegar,  og  sagði  álfkonan  við  hana:  »Núrdschi- 
han !  færðu  mjer  stærsta  tjaldið  úr  fjehirzlu  minni«. 

Konan  kom  uudir  eins  aptur  með  tjaldið,  og  hjelt 
á  því  i  hendinni,  svo  að  það  ekki  sást,  fjekk  hún  það 
drottningu  sinni,  en  hún  rjetti  það  að  Ahmed.  Þegar  Parí- 
banú  skipaði  konunni  að  sækja  tjaldið,  þá  hjelt  hann  að 
hún  ætlaði  að  henda  gaman  að  sjer,  og  skein  út  úr  hon- 
um  undrunin.  Þá  hló  álfkonan  dátt,  og  mælti:  »Heldur 
þú,  að  eg  ætli  að  gera  gys  að  þjer?  Eg  skal  sýna  þjer, 
að  mjer  er  ekki  háð  í  hug«. 

Tók  hún  þá  tjaldið  af  Ahmed,  fjekk  konunni  það 
og  mælti:  »Far  nú  og  slá  því  út,  svo  að  Ahmed  sjái, 
hvort  það  er  minna  en  faðir  hans  óskaðk. 

Konan  gekk  nú  langt  frá  höllinni  og  sló  út  tjaldinu, 
og  náði  það  annars  vegar  allt  að  hallarveggnum;  fór  því 
fjærri,  að  Ahmed  virtist  það  of  lítið,  og  þótti  honum,  sem 
fullrúmt  mundi  í  tjaldinu  um  helmingi  meira  lið  en  Ind- 
lands  soldán  hafði. 

»Drottning  mín!«  sagði  hann  við  álfkonuna,  »fyrir- 
gef  mjer  tortryggni  mína;  nú  er  eg  hef  þetta  sjeð,  þykir 
mjer,  sem  ekkert  muni  vera  þjer  ómögulegt«. 

»Þú  sjer«,  mælti  Paríbanú,  »að  tjaldið  er  stærra  en 
þörf  gerist;  en  því  fylgir  súnáttúra,  að  það  bæði  rýmkast 
og  þrengist  eptir  þörfum  þeirra,  sem  undir  því  eiga  að  vera«. 

Konan  braut  nú  saman  tjaldið  og  rjetti  það  að  Ah- 
med;  var  það  þá  ekki  stærra  en  þegar  hún  kom  með  það 
í  fyrstu.     Næsta  morgun    fór  Ahmed    af  stað  með    það  iil 

föður  síus,  og  fylgdi  honum  sama  föruneyti  og 
vant  var. 

Soldán  hafði  ímyndað  sjer,  að  ómögulegt  væri,  að 
útvega  slíkt  tjald,  og  undraðist  hann  því  mjög,  er  sonur 
hans  kom  svo  fljótt  aptur.  Tók  hann  við  tjaldinu  og 
furðaði  sig  á  því,  hvað  lítið  það  var;  ljet  hann  síðan  slá 
því  út  á  hinni  víðu  sljettu,  sem  fyrr  er  frá  sagt,  og  sá, 
að  helmingi  meira  lið  en  það,  er  hann  sjálfur  hafði,  mundi 
hæglega  geta  komizt  fyrir  í  því;  varð  hann  því  frá  sjer 
numinn  af  undrun.  Hjelt  Ahmed  þá,  að  hann  kynni  að 
iinna  það  að  tjaldinu,  að  það  væri  of  stórt  eða  ómeðfæri- 
legt,  og  sagði  honum,  að  stærð  þess  mundi  ávallt  fara 
cptir  liðsafla  hans. 

Soldán  þakkaði  syni  sínum  fyrir  þessa  dýrmælu 
gjöf,  og  beiddi  hann  að  skila  þakklæti  sínu  til  álfkonunn- 
ar.  Og  til  þess  að  sýna,  hve  mikið  sjer  þætti  til  tjaldsins 
koma,  þá  bauð  hann  mönnum  að  geyma  það  vandlega  í 
fjehirzlu  sinni.  En  undir  niðri  jókst  öfundsýki  hans,  og 
varð  hálfu  meguari  en  áður,  því  nú  sá  hann,  að  Ahmed 
gat  fyrir  lilstilli  álfkonunnar  gert  þá  hluti,  sem  honum 
voru  ofvaxnir.  Var  honum  nú  í  hug,  að  láta  ekkert  ógerl, 
sem  Ahmed  gæti  orðið  að  meini,  og  leitaði  hann  því  ráða 
hjá  galdranorninni;  rjeði  hún  honum  þá  til  að  biðja  Ahmed 
um  vatn  úr  ljónalindinni. 

Um  kvöldið  sat  soldán  eptir  vanda  innan  um  hirð- 
fólk  sitt,  og  var  Ahmed  þar  nærstaddur.  »Son  minn!« 
mælti  soldán,  »eg  hef  nýlega  látið  í  ljósi,  hversu  miklar 
þakkir  eg  kann  þjer  fyrir  tjaldið,  sem  þú  færðir  mjer;  hygg  cg 
það  ágætast  allra  gripa  minna.  Samt  verður  þú  að  gera 
mjer  einn  hlut  enn  til  vilja,  sem  ekki  mun  fá  mjcr 
minni  gleði.  Eg  veit,  að  kona  þín  neytir  vatns  úr  Ijónalind- 
inni,  og  er  valn  þetta  óbrigðult  meðal  gegn  allskonar  köldu- 
sýki.  Efa  eg  ekki,  að  þjer  sje  af  hjarta  annt  um  heilbrigði 
mína,  og  veit  eg  því,  að  þú  munir  mín  vegna  biðja  hana 
um  flösku  fulla  af  vatni  þessu,  og  færa  mjer  hana,  svo  eg 
ávallt  hafi  þella  afbragðs  meðal  til    taks.     Gcrðu  mjcr  nú 

þenna  mikla  greiða,  og  aílaðu  þjer  sænidar  með  þessu 
kærleiksverki  föður  þínum  til   handa«. 

Ahmed  hafði  ekki  annað  til  hugar  komið,  en  að 
soldán  mundi  láta  sjer  nægja  tjaldið,  sem  var  svo  einstakt 
og  nytsamt,  og  ekki  mæða  sig  með  fleiri  bænum,  sem 
Paríbanú  kynni  að  styggjast  við;  hnykkti  honum  því  mjög 
við  þessa  heimtufrekju  föður  síns,  enda  þótt  álfkonan  hefði 
lofað,  að  veita  honum  allt,  sem  í  hennar  valdi  stæði. 

Hann  þagði  um  stund  og  mælti:  »Vitið  fyrir  víst, 
að  eg  vil  feginn  gera  allt,  sem  mjer  er  unnt,  til  þess  að 
lengja  lífdaga  yðar;  en  helzt  vildi  eg,  að  kona  mín  ætti 
hjer  engan  hlut  að,  og  þori  eg  fyrir  þá  sök  ekki  að  lofa 
yður  vatninu.  En  því  lofa  eg,  að  eg  skal  ílytja  henni  bæn 
þessa,  þó  mjer  sje  jafnnauðugt  nú,  og  í  fyrra  skiptið,  þegar 
eg  beiddi  hana  tjaldsins«. 

Næsta  dag  fór  Ahmed  til  álfkonunnar,  og  sagði  henni 
allt  sem  farið  hafði;  bar  hann  upp  fyrir  hana  hina  n}7ju 
bæn  soldáns  og  mælti:  »Drottning  mín!  eg  hef  nú  sagt 
þjer  blátt  áfram,  hvað  okkar  feðga  fór  í  milli.  Ger  þú, 
hvort  sem  þjer  líkar,  að  veita  honum  bæn  þessa  eða  synja 
hennar;  mjer  má  það  á  einu  standa;  þinn  vilji  er  minn  vilji«. 

»Nei,  nei«,  sagði  Paríbanú,  »mjer  þykir  gaman  að 
sýna  soldáni,  að  þú  átt  ástríka  konu;  sje  eg,  að  hann 
hlítir  ráðum  galdranornarinnar,  en  aldrei  skulu  þau  fá 
hóggstað  á  okkur.  Þykir  mjer  þessi  síðari  bæn  hans  ill- 
gjarnleg,  því  ljónalindin  er  í  miðjum  garði  hallar  nokk- 
urrar  mikillar;  hallardyrnar  verja  fjögur  heljarstór  Ijón, 
og  skiptast  þau  þannig  á,  að  tvö  vaka  jafnan,  meðan  tvö 
sofa.  En  ekki  skaltu  hræðast  það,  því  eg  mun  kenna 
þjer  ráð  til  að  komast  inn  á  milli  þeirra  hættulausl«. 

Alfkonan  sat  þá,  og  var  að  sauma;  tók  hún  tvinna- 
hnoða  eitt,  fjekk  Ahmed  og  mælti:  »Tak  nú  fyrst  við 
hnoða  þessu;  lát  beizla  tvo  hesta,  og  skalt  þú  ríða  öðrum, 
en  hinn  skalt  þú  hafa  í  taumi;  skal  lausahesturinn  bera 
sauðarfall,  er  skorið  sje  í  fjóra  hluti,  og  verður  að  slátra 
sauðnum  innan  kvölds.     Ker  nokkurt  skalt  þú  hafa  með- 

í'erðis,  og  mun  cg  láta  fá  þjer  það;  skalt  þú  fylla  það  við 
Jindina.  Þú  skalt  ríða  af  stað  að  næsta  morgni  í  bítið 
og  jafnskjótt  sem  þú  ert  kominn  út  úr  járndyrunum,  skalt 
þú  fleygja  hnoðanu  á  undan  þjer;  mun  það  renna  fyrir 
þjer,  og  ekki  stöðvast,  fyrr  en  við  hallardyrnar.  Þangað 
fylgir  þú  hnoðanu,  og  með  því  hliðið  stendur  opið,  þá 
ínunt  þú  sjá  Ijónin  fjögur;  munu  þau  tvö,  sem  vaka,  vekja 
hin,  er  sofa,  með  öskri  sínu.  Ekki  skalt  þú  verða  smeikur 
við  það,  heldur  fleygja  sínum  sauðarfjórðungnum  fyrir 
hvort  ljónið,  og  ekki  stíga  af  baki,  Keyr  síðan  hest  þinn 
sporum,  og  ríð  sem  fljótast  að  lindinni;  ekki  skalt  þú 
fara  af  baki,  meðan  þú  fyllir  kerið,  en  ríða  burt  hvað 
af  lekur,  þegar  þú  ert  búinn  að  ná  vatninu.  Munt  þú 
komast  óskemmdur  út  á  milli  Ijónanna,  meðan  þau  eru 
að  rífa  í  sig  kjötið«. 

Morguninn  eptir  reið  Ahmed  af  stað,  og  gerði  allt, 
sem  álfkonan  haíði  fyrir  hann  lagt.  Þegar  hann  var  kom- 
inn  að  hallarhliðinu,  þá  kastaði  hann  sauðarfjórðungnum 
fyrir  Ijónin,  og  reið  óhræddur  á  milli  þeirra  allt  að  lind- 
inni;  fyllti  hann  þar  kerið  og  slapp  ósakaður  út  úr  höll- 
inni.  En  er  hann  var  kominn  spölkorn  áleiðis,  þá  leit 
hann  í  kringum  sig  og  sá  tvö  Ijón  koma  hlaupandi  á 
eptir  sjer.  Brá  hann  þá  óskelfdur  sverði  sínu  og  bjóst 
til  varnar;  en  sem  hann  reið  áfram,  sá  hann  að  annað 
Ijónið  hörfaði  undan  til  hliðar,  bandaði  höfðinu  til  merkis 
um,  að  það  vildi  honum  ekkert  illt  gera,  heldur  ætlaði 
það  að  eins  að  hlaupa  á  undan  honum,  meðan  hitt  Ijónið 
hlypi  á  eptir.  Stakk  hann  þá  sverðinu  í  sliður  og  fór 
leiðar  sinnar,  unz  hann  kom  til  höfuðborgar  Indlands; 
fylgdu  Ijónin  honum,  er  hann  reið  inn  í  borgina  og  skildu 
ekki  við  hann,  fyrr  en  hann  var  kominn  að  hallardyrum 
soldáns.  En  er  hann  var  kominn  inn,  þá  hurfu  þau  apt- 
ur  sömu  leiðina,  og  þau  komu,  svo  að  allir,  sem  til  þeirra 
sáu,  urðu  dauðhræddir  og  földu  sig  eða  ílýðu  í  allar  áttir, 
til  þess  að  verða  ekki  á  vegi  þeirra;  ekki  var  samt  neitt 
óðafar  á  þeim,  heldur  lötruðu  þau  áfram  með  hægð  og  spekt. 

Hirðmenn  nokkrir  hjálpuðu  Ahmed  af  baki  og  fylgdu 
honum  til  málstofu  soldáns;  var  hann  þar  á  fundi  með 
vildarmönnum  sínum. 

Ahmed  gekk  að  hásætinu  og  setti  kerið  niður  fyrir  fót- 
um  föður  síns;  laut  hann  ofan  að  ábreiðu  þeirri,  er  lögð  var 
yíir  tröppur  hásætisins,  reis  upp  aptur  og  mælti:  »Herra! 
hjer  er  heilsubótarvatn  það,  er  þjer  vilduð  fá,  til  þess  að 
fjölga  hinum  fágætu  og  dýrmætu  hlutum,  sem  geymdir 
eru  í  gripasafni  yðar.  Oska  eg  þess,  að  heilsa  yðar  verði 
ávallt  svo  góð,  að  þjer  aldrei  þurfið  að  drekka  vatn  þetta«. 

Svo  mælti  Ahmed,  en  soldán  Ijet  hann  setjast  til 
hægri  handar  sjer  og  mælti;  »Son  minn!  eg  þakka  þjer 
at  hjarta  fyrir  gjöf  þessa;  skal  eg  muna  þjer,  að  þú  hafðir 
þig  í  slíkum  háska  mín  vegna«. 

Þessa  var  soldán  orðinn  vísari  fyrir  sögusögn  galdra- 
nornarinnar,  því  hún  þekkti  ljónalindina,  og  vissi,  hversu 
hættulegt  væri  að  sækja  vatn  í  hana. 

»Veit  mjer  nú  þá  gleði«,  mælti  soldán,  »að  segja 
mjer,  hvernig  þú  fórst  að  ná  vatninu,  og  hvernig  þu  með 
íimleik  þínum,  eða  öllufremur  með  kynjakröptum  þínum, 
fjekkst  komizt  yfir  hætturnar«. 

»Herra!«  sagði  Ahmed,  »eg  er  lofs  þessa  ómaklegur, 
og  ber  það  konu  minni  einni;  sjálfur  get  eg  ekki  stært 
mig  af  öðru  en  því,  að  eg  hlýddi  hennar  hollu  ráðum«. 

Sagði  hann  föður  sínum  því  næst,  hver  ráð  þcssi 
hefðu  verið,  og  hvernig  hann  hefði  að  öllu  farið.  Ljet 
soldán  eins  og  sjer  væri  mesta  yndi  að  sögu  hans,  en  undir 
niðri  æstist  öfundin  í  honum  miklu  fremur  en  hún 
sefaðist;  stóð  hann  þá  npp,  gekk  til  hinna  innri  her- 
bergja  í  höll  sinni,  og  sendi  eptir  galdranorninni.  Kom 
hún  þegar,  og  þurfti  soldán  ekki  að  segja  henni,  hvernig 
Ahmed  hafði  tekizt  förin,  því  tíðindi  þessi  voru  nú  þegar 
hljóðbær  orðin.  Hafði  hún  hugsað  upp  bragð  handa  sold- 
áni,   er  hún  hugði  óbrigðult  vera,  og  sagði  honum  það. 

Daginn  eptir  var  soldán  á  fundi  með  hirðmönnum 
sínum  og  hugði  þegar  að  neyta  bragðsins;  vjek  hann  sjer 

að  Ahmed  og  mælli:  »Son  minnj  nú  hef  eg  ekki  nema 
einnar  bænar  að  biðja  þig;  þegar  hún  er  mjer  veitt,  þá 
skal  eg  einskis  biðja  framar,  hvorki  þig  nje  konu  þína. 
Færðu  mjer  mann,  sem  sje  hálft  annað  fet  á  hæð;  skegg 
hans  skal  vera  þrjátíu  fet  á  lengd  og  hafi  hann  járnkylfu 
reidda  um  öxl,  er  vegi  fimm  vættir,  og  sje  honum  í  stafs 
stað;  hann  skal  og  vera  gæddur  manns  máli«. 

Ahmed  hjelt,  að  enginn  slíkur  maður  væri  til,  og 
ællaði  að  færast  undan,  en  soldán  stóð  fast  á  honum,  og 
sagði  hvað  eptir  annað,  að  álfkonan  gæti  komið  mörgu  til 
leiðar,  sem  ótrúlegra  væri. 

Daginn  eptir  fór  Ahmed  til  Paríbanú  konu  sinnar, 
og  sagði  henni  þessa  hina  þriðju  ósk  föður  síns;  kvaðst 
hann  eigi  ætla,  að  henni  gæti  framgengt  orðið,  og  þætti  sjer 
hún  vera  enn  þá  ómögulegri  en  báðar  hinar  fyrri.  »Eg 
get  fyrir  milt  leyti  ekki  trúað«,  mælti  hann,  »að  slíkur 
maður  sje  nokkurstaðar  til  í  heimi.  Faðir  minn  ætlar 
cílaust  að  freista  mín,  og  reyna,  hvort  eg  er  það  ílón,  að 
leggja  mig  í  framkróka  um  þetta,  eða  hann  að  öðrum 
kosti  ætlar  að  stofna  mjer  í  glötun.  Hvernig  á  eg  að  ná 
svo  litlum  manni,  sem  hefir  slíkt  vopn  til  varnar  sjer? 
Með  hvaða  vopnum  á  eg  að  þröngva  honuin  til  að  hl\rða 
boðum  mínum?  Sjáir  þú  nokkurn  veg  til  þess,  að  eg 
komist  hneisulaust  fram  úr  vanda  þessum,  þá  vona  eg,  að 
þú  dugir  mjer  með  ráðum  þínum«. 

»Vertu  óhræddur«,  mælti  álfkonajn,  »það  var  háska- 
för  að  sækja  vatn  í  ljónalindina  handa  föður  þínum,  en 
hitt  er  hættulaust,  að  finna  slíkan  mann,  sem  hann  óskar 
sjer.  I^essi  maður  er  Schaibar,  bróðir  minn;  hann  er 
mjer  næsla  ólíkur,  þó  við  sjeum  samfeðra,  og  er  hann 
svo  skapbráður,  að  hann  hetnir  hinna  minnslu  mótgjörða 
með  blóðugri  grimmd.  Annars  er  hann  allra  manna  góð- 
lyndastur;  greiðvikinn  er  hann  og  bóngóður,  cf  vcl  er 
farið  að  honum.  Að  ytra  áliti  hefir  soldán  lýst  honum 
rjett,  og  ekki  heíir  hann  vopn,  nema  járnkylfu  slóra; 
gengur    hann  aldrei  svo  út,  að  ekki  hafi    hann  hana  með 

sjer,  og  er  hann  þá  ekki  árennilegur.  Eg  ætla  að  láta 
hann  koma,  og  muntu  sjá,  að  eg  fer  með  sannindi,  en 
vertu  vel  undir  búinn,  svo  þú  verðir  ekki  að  gjalli,  þegar 
þú  sjer  hann,  því  hann  er  fáránlega  skapaður«. 

»Drottning  mín!«  ansaði  kóngsson,  »þú  segir,  að 
Schaibar  sje  bróðir  þinn.  Hvað  ljótur  og  vanskapaður 
soin  hann  kann  að  vera,  þá  mun  eg  samt  eigi  hræðast  hann, 
heldur  mun  eg  virða  hann  og  elska,  eins  og  mág  minn«. 

Álfkonan  ljet  nú  bera  glóðarker  fullt  af  eldsglæðum 
inn  í  forsal  hallarinnar;  ljet  hún  færa  sjer  gullöskjur,  tók 
upp  úr  þeim  ilmandi  reykclsi  og  kastaði  því  á  glæðurnar. 
Lagði  upp  af  því  þykkan  reyk,  og  sagði  álfkonan  þá  við 
Ahmed:     »Nú  kemur  bróðir  minn!« 

Þá  sá  Ahmed  Schaibar,  og  var  hann  ekki  meira  en 
hálft  annað  fet  á  hæð;  járnkylfuna  hafði  hann  reidda  um 
öxl  sjer,  en  skeggið  síða  og  þykka  stóð  langt  fram  á  við; 
gekk  hann  inn  í  salinn  með  alvörusvip.  Kamparnir  voru 
að  sama  hófi  og  skeggið,  og  tóku  aptur  að  eyrum,  svo  að 
varla  grillti  í  snjáldrið.  Svínsaugu  hafði  hann  og  var  inn- 
eygður  mjög;  á  höfði  sjer  bar  hann  uppmjóa  húfu.  Þar 
á  ofan  var  hann  kryppiingur  og  hafði  bæði  herðakistil 
og  bringukistil;  mundi  Ahmed  hafa  orðið  skelkaður,  ef 
hann  ekki  hefði  vitað,  að  hann  var  bróðir  álfkonunnar. 
En  með  því  hann  vissi  það,  þá  stóð  hann  óhræddur 
hjá  henni  og  bra  sjer  hvergi.  En  er  Schaibar  kom  nær, 
þá  gaut  hann  hræðilegum  augum  til  hans,  og  spurði 
Paríbanú,  hver  maður  þessi  væri. 

»Kæri  bróðir!«  ansaði  hún,  »hann  er  eiginmaður 
minn;  Ahmed  heitir  hann,  og  er  sonur  Indía  soldáns. 
Eg  bauð  þjer  ekki  í  brúðkaup  okkar,  af  því  eg  vildi  ekki 
tefja  þig  frá  leiðangri  þeim,  sem  þú  um  það  leyti  hafðir 
fyrir  stafni;  fær  það  mjer  nú  fagnaðar,  að  þú  ert  kom- 
inn  heim  aptur  úr  hernaði  þínum  sigri  hrósandi.  En  ef 
satl  skal  segja,  þá  kallaði  eg  cá  þig  manns  míns  vegna«. 

Schaibar  leit  vingjarnlega  til  Ahmeds,  og  var  þó  jafn 

sloltslegur  og  harðlegur  á  svipinn  og  áður.  »Systir  góðs 
mælti  hann,  »ef  hann  þarf  mín  lil  nokkurs,  þá  segi  hann 
til.  Úr  því  hann  er  maður  þinn,  þá  tel  eg  mjer  skyll  að 
gera  allt,  sem  hann  óskar«. 

Þá    mælti    Paríbanú :     »Soldáninum    föður    hans    er 
forvitni  á  að  sjá  þig;    bið  eg  þig  því,  að  lofa    honum 
hafa  þig  með  sjer  á  hans  fund<(. 

»Fari  hann  á  undan«,  mælti  Schaibar,  »eg  skal  koina 
á  eptir«. 

»Bróðir  minn!«  sagði  Paríbanú,  »það  er  nú  svo  fram- 
orðið,  að  of  seint  mun  að  fara  för  þessa  í  dag;  leyf  því, 
að  við  frestum  henni  til  morguns.  Það  er  og  vel  lil  faUið, 
að  þú  heyrir  það,  sem  farið  hefir  á  milli  Indíasoldáns  og 
Ahmeds  sonar  hans,  frá  því  við  giptumst,  og  skal  egsegja 
þjer  það  í  kvöld«. 

Sagði  hún  þá  Schaibar  allt  það,  er  hann  þurfti  að 
vila,  og  fór  hann  af  stað  með  Ahmed  næsta  morgun  ár- 
degis.  Þegar  þeir  voru  komnir  til  höfuðborgarinnar,  og 
Schaibar  sást  við  borgarhliðið,  þá  urðu  allir  sem  hann 
sáu,  svo  dauðhræddir,  að  þeir  annaðhvort  flýðu  eða  földu 
sig  í  húsum  og  sölubúðum,  til  þess  að  verða  ekki  fyrir 
svo  hræðilegri  ófreskju.  Ln  þeir,  sem  flýðu,  gerðu  alla, 
er  á  vegi  þeirra  urðu,  jafnhrædda  sjálfum  sjer,  svo  að 
þeir  sneru  við,  og  hlupu  sem  fætur  toguðu.  En  þeir 
Schaibar  og  Ahmed  stikuðu  áfram  fót  fyrir  fót,  og  sáu 
þeir  enga  hræðu  á  torgum  nje  strætum,  því  allt  var  flúið. 
Komu  þeir  nú  til  hallarinnar,  og  var  öðru  nær,  en  að 
dyraverðir  vörnuðu  Schaibar  inngöngu,  því  þeir  lóku 
undir  eins  til  fótanna;  gekk  hann  þá  með  Ahmed  inn  í 
ráðstefnusalinn.  Sat  soldán  þar  í  hásæti  sínu  og  veitli 
mönnum  áheyrn.  Gekk  Schaibar  reigingslega  fram  að  há- 
sætinu  og  hreykti  kollinum;  beið  hann  þess  eigi,  að 
Ahmed  segði,  hver  hann  var,  heldur  sagði  þegar  sjálfur 
við  soldán:  »Ki  gerðir  boð  eplir  mjer;  hjer  er  eg;  hvað 
villu  mjer?« 

Soldán  svaraði  engti;  hann  brá  höndunum  Fyrir  augil 

sjer,  og  sneri  höfðinu    undan  hinu    óttalego  skrvmcji     svc 
nð  hann  sæi  það  ekki.  En  Schaihar  þótli  sol 
sjer  með  þessuin   ókurteisu  viðtökum,  úr  því  h 

ið  Jjorð  hafði  látið  hann    ómaka  sig;  varð  hann  \y 
x  og  reidd;  járnkylfuna   til  höggs;  »svaraðu,  n 
-ði  hann  og  keyrði  kylfuna  í  höfuð  soldáni,  svo  að  heiiú 
í  sama  vetfangi  skall  örendur  til  jarðar.    Gat  Ahmed  með 
naumindum  komið  í  veg  fyrir,  að  hann  dræpi  stórvezí- 

r  stóð  Lil  hægri  handar  föðurhans;  sagði  hann  ScfWit 
að  sjer  hefði  ávalit  þótt  hann  ráð«   föðui 

»Hinir  hafa  þá  ráðið    honv     illa« 
lamdi  hann  þá  á  tvær  hendur 
sem    verið    höfðu  vildarmenn 
FelJdi  Schaibar  mann  í  hverj 
nema  þeir,  sem  ekki  j 
að  þeim  förlaðisl 

Ep*1''  llegu  aðfi 

rá°ste~  Ida  um  öxi  sjer.     í 

mic    m        llargarðinum  hvessti  hann  augun  ástð 

er   geki     með    Ahme  mælti,     »Eg    veit,    að 

galdranc  r  sem       r  mági    mínum  eim  þá  skæc 

óvinveitU  .osnáparnir,    sem    eg    rjetf   nrT< 

aði  eptir  r     i  íegleikum.  Nú  vil  eg  að  norn   þ 

fram  fyrir  mig«. 

Stórvezírinn    gerði   þegar    boð    eptir    hein,'' 

Schaibar    hana  til  bana  með  jámkylfunni,  um 

mælli:     »Hana!  þetta  heíirðu  fyrir    þínar  illu 

og  uppgerðarveikina.  En  ekki  mun  eg  lála  1  tð  silja<t,jj| 

bætti  hann  við,  »eg  skal    drepa  hvert    mann.  'ig- 

inni,   neina  allur  tyðuriniv  taki  Ahmed  mág  minn  .     koii- 

ungs  yíir  sig  og  allt  Indíaríkk. 

AJJir,  sem    viðstaddir     voru    og    heyrðu     ógnunarj 

þessi,  gullu  þá  við  í  einu    hljöði  og    hrópuðu:     »Heill 

þjcr,  Ahmed  konungur!     Og    siundarkorni  síðar    hlj(? 

óp  þetta  um  gjörvalla  borgina.     Ljcl  Schaibar  skrýj 
ned    tignnrklæðum     þeim,    cr    Indía     konungar   c 

að  bera,  og  seiti  hann   i  hásæii.   Eptir  það  ]jet  hann  hylla 
hann  "ög' vínna  honuni  eiða,  eins  og  siðnr  er    til;  þá  sótti 
íiin   og  Paríbanú  systur  sína  og  leiddi  hana  inn  í  borsínn 
i*  'degu    föruneyti.     Ljet    hann  siðan    sverji 

>g  drottningu  Indíaríkis. 

1  3r  höfðu    ekki    átt    neina  hlutdeild  í 
Htnð  neitt  iil  þess;  gnfAhmed 
Mki  einu  stóru,  í  lífeyri; 
^borg    fyllusins,     og 
ífinnar.     Sendi 
i  i  fund  Hússains  bróður  síns,  til  þess 

hon  ^ngu    þeirri,    er    á  var        lín; 

I  iann  honuifc     8*5  kjósa 

,ni    hann 
Isæll  í  einveru  sim  ;,»  °g  }.V  '  hann 

lonun  .. 

\uu.         sen;  konu 
bænar  ao  ] 
lífni'v.    uppteknu    i 
msins. 

